
STRAIPSNIAI 


STEIGIAMAJAME KAUNE 
1920-21 M. 


ĮŽANGA 


DRAUGAS DRAUGUI 


Kun. Drauge! 

Meldžiu „Tautos“ laikraščio! nebesiuntinėti man: nusibodo 
skaityti barnės; šiandien verčiau kreiptis „Lietuvos Ūkinin- 
kan“? - daugumos kunigų tokia nuomonė. Likusius pinigus mel- 
džiu Kauno vargšams atiduoti. Su savo „Tauta“ daug nuopelnų 
praradai. Visad gerbėme Tamstą, bet šiandien nebegalime. 


Kun. A. Kungis3 
Tauragnai, 1920 m. rugs. 13 d. 


P.S. Draugo prenumerata kaip tik baigiasi šiuo mėnesiu. Taigi 
„Kauno vargšai“ nekiek bepasinaudos. Nekiek tenustosime ir 
mes, Tamstai ir „daugumai“ liovusis skaityti: ne dėl pelno mes 
pažymėtąjį darbą dirbame. Be to, iš antros pusės mes turime, oi, 
kiek daug pritarimo! Mes visai nesistebime, kad griežtai visiems 
neįtinkame, nes mūsų uždavinys kaip tik ne kad įtiktume. 

O su manim asmeniškai kaip apsieisite, Draugai, man vis tiek: 
aš skaitaus su ta viena savo sąžine ir mano Tėvynės nauda, kuriai 
pavelysite, Draugai, taip tarnauti, kaip tik išmanau. 


Redaktoris kun. Tumas 


RINKIMŲ SŪKURYJE 


PAR MOTUTĘ 


Nuo žvaigždžių susibūrimo tokion ar kitokion eilėn priderąs 
žmonių ar net viso pasaulio likimas. Nuo mūsų partijų susi- 
būrimo lygiai gražiai turėjęs priderėti ir Lietuvos, jei ne viso 
pasaulio, likimas. Buvo rinkimai, rinkimus lėmė partijos. 

Toli būdamas!, aš sveikas nedalyvavau prirengiamajame į 
rinkimus partijų darbe. Neesu pirštų susitepęs, sustatinėdamas 
programas, instrukcijas, proklamacijas. Ir visą laiką neapsako- 
mai graužiaus ir nerimau. Kaipgi: Lietuvoje gyvenimas verda 
kunkuliuoja, jos likimas ruošiamasi spręsti, o aš, jos patriotas, 
garbintojas ir mylėtojas, stoviu nuošalyje? Ak, ak, greičiau į tą 
bendrą sūkurį! Ir bent pabaigoje agitacijos murkt į sūkurį. Per 
vieną oktavą apibėgau penkis valsčius, pasakiau aštuonias kal- 
bas, gyniaus, su kuo tik susitikdamas, kone tik su telefono stul- 
pais. Vis už tą pačią „evangelium secundum Pažangam tautae“*. 
Pagaliau vėl esu išmestas ant sauso kriaušiaus ir ramiai dairaus 
į tai, kas man toj kelionėje „unt motutę“, liežuvninko Vienuolio 
žodžiais tariant, atsitiko. 

— Kaip gi viešėjai „par motutę“? 

Klausia geraširdžiai sugrįžusį. 

- Kaip šuva šulinyje, gerbiamieji, kaip šuva šulinyje. 

Aš skelbiau savo politikos evangeliją, giliausiai įsitikinęs, jog 

kaip tik tas, ne kitas mokslas yra... man pačiam tinkamiausias. 
Manyje, partijos žmoguje, jaučiau, veikė daugiausia mano paties 
sielos dėsnis. Tas pats psichologinis veiksnys, numaniau, subūrė 
ir daug kitų į vieną Tautos Pažangos grupę. Ir niekaip negalėjau 
prisiversti, kad manyčiau, jog šita, viena šita ypatingoji evan- 
gelija bus ir jums, piliečiai, griežtai visiems tinkamiausia. Vis 
man matės, jog tokių gerų „evangelijų“ gali prasimanyti ir kito- 
kios grupės piliečių, suprask, psichologiškai tinkamiausių toms 
grupėms. Aš nepagalėjau prisiversti, kad galų gale imčiau savo 
partiją per viena laikyti su visa Lietuvos valstybe ir skelbti: kas 
man ir mano partijai gera, tai ir valstybei ne tik gera, bet tiesiog 
vienat viena išganinga; aš, partija, esame nusitvėrę į savo rankas 
panaceumą, vaistą visoms valstybės ligoms pagydyti. 

Man, Tautos Pažangos atstovui, tesirodė, jog mes esame už- 
tikę tinkamąjį kelią į tėvynės labą, bet pakeliui galėsime susitikti 
su kitais, lygiai gerai į tą tėvynės labą keliaujančiais, ir bus mums 
drąsiau konsiliume statyti tėvynės negalių diagnozą ar ieškoti 
priemonių joms pašalinti. 

Aiman, aš vienas tebuvau, kurs šaukė: Kuriamajame Seime? 
visokių visokiausių nuomonių žmonėms yra vietos; jis, Kuria- 
masai Seimas, laukia, kad ateitų visų luomų ir padėjimų atstovai, 
kurie trindamies nustatys tokias valstybines ir visuomenines for- 
mas, kuriomis pavirku bus gyventi visiems Lietuvos piliečiams. 

Vadinas, aš, atstovaudamas partiją, prieš akis turėjau kuria- 
mają valstybę, kurioje mano partija gali ištirpti, kaip lašas di- 
deliame vandenyje. Ir man tos partijos negailėjo: jei valstybės 
sritį padidino ir palabino, ji savo užduotį išpildė. Mano darbo 
objektas buvo nepriklausoma, savabaudė Lietuva, o ne mano 
partija. 

Aš užsivyliau. Kitos partijos man atsakė žodžiais stačiai į akis 
ar raštais iš šalies: Tautos Pažangos partija ir tu pats esate - neaiš- 
kūs. Jūs esate liaudies vaikai, dedatės demokratais, o neišsiža- 
date kai kurių buržuazinių privalumų. Piršote Lietuvai karalių", 
patys būdami respublikininkai. Norite, kad politika neturėtų 
bažnytinių žymių, o nenorite su ja sutraukyti ryšių. Pykstate ant 
dvarininkų, kad jie nevalstybinis gaivalas, ir tebesidairote, kada 

bus didesnis žemės našumas: iš didesnių ar iš mažesnių parcelių. 
Nusistatyti reikia griežtai, vienodai ir anei bekrust į šalį dabar, 
visados ir per visus amžių amžius. 

Man belikdavo visa širdimi, dideliu pamaldumu ir nuolan- 
kumu atsakyti kitoms partijoms: amen, taip yra, jūsų partijos kur 
kas tinkamesnės valstybei kurti neg Tautos Pažanga, nes jūs 
griežti, Uracho nesikvietėt, tvirtų ūkininkų niekados neužtarėt, 
su bažnyčia nieko bendra neturėjote ar taip sukibote, kad nieka- 
dos jūsų nebeskirstelėsi. Taip, jūs nesulyginamai išmintingesni 
už mane patį ir griežtai už visus mano partijos draugus. 

Aš, pažangininkas, ėmiau visiems pavydėti to politikos 
išmanymo. Aš nejučiomis siekiau į savo antį lapelio Nr. 1, kai 
partija kalbėjo už tąjį numerį; siekiau numerio antrojo, kai kiti 
kalbėjo už antrąjį. Ir taip iki pat numerio kelioliktojo. Tik vieno 
numerio, savojo, už kurį pats kalbėjau, nebesiekiau: jis buvo 
pasmerktas. 

Pagaliau, susigriebęs, jog tegalima siekti paties vieno nu- 
merio, aš nebesižinojau, kas bedarą, ir nusispjovęs tariau: taigi 
nepaduosiu nė vieno... tesižinai, kad visi už kits kitą geresni! Bet 
tada ėmė krimsti sąžinės kirminas, kad dėl mano susilaikymo 
laimės ne tie keliolika mūsų partijų sąrašų, tik visai pašaliniai. 
Tada atlyžęs ėmiau šaukti: balsuokite, už ką tik išmanydami, 
bet tik balsuotumėte; balsuokite už vidurį, už dešinį sparną, už 
kairįjį, už kiekvieną iš jo išpeštą spaigliį, net už vos vos dygs- 
tančią jų padaigą! 

Už tai gavau garbingą apšaukimą: tai idėjinis pamišėlis! Kaip- 
gi galima susyk šaukti ar eiti vidurin, dešinėn ir kairėn? Krei- 
vuliuosi arba niekur neisi. 

Teisybė. Vis jų teisybė, kad tu prasmegtumei kur tuoj! Susi- 
gėdęs teisinaus: paukščiui, kad paplauktų, reikia visokių prie- 
monių: ir plačios gūžies, ir pirštų lopetoms; gi kad jis paskristų, 
reikia net dviejų sparnų, būtinai dviejų; be to, dar gerai išsiša- 
kojusios uodegos - vairui. Aldijai, kad daug pakeltų, nesvyruotų 
ir nevirstų, reikia gilaus ir plataus lovio; be to, iš šalių dviejų, 
būtinai dviejų, plautų ir vairo paskuigalyje. Valstybė paukštis, 
valstybė aldija... 

Sukiaus kaip išmanydamas; tik viskas buvo veltui: jūsų par- 
tija netinka Kuriamajam Seimui ar Kuriamasai Seimas netinka 
Tautos Pažangos partijai. Nors tu žmogus ėmęs ir dėkis į kairiuo- 
sius socialistus liaudininkus, virtusius revoliucininkais, kuriems 
jokių įkurtuvių nereikia, nes gana esą proletariato diktatūros ir 
Andriaus Bulotos“ - prezidentu. Bolš... Ne, ne į bolševikus: šiems 
jų pačių diktatūra terūpinti, ne proletariato; taigi mūsų revoliu- 
cininkai liaudininkai — pataisytieji bolševikai. 

Pataisytieji ne pataisytieji, vis dėlto neprisidėjau, nežino- 
damas, ką gi Čičerinas? atsakys į Lietuvos valdžios pasisiūlymą 
taikiai su jais gyventi... 

Ak, tu jejem!.. Tai kurgi man, pažangininkui, beieškoti išga- 
nymo? O jo būta visai arti. Visų kitų partijų žinota jis ir skelbta, 
tik aš kažin kaip tai negirdomis buvau praleidęs. Geriau prisi- 
klausęs partijoms, pigiai supratau, jog visas blogumas Pažangai 
eina iš to, kad ji klaidingai turi išsirinkusi ne pati save objektu, 
tik visų visą valstybę ir jos, tik jos gerovę ir gyvybę. 

Na, kur čia žmogus bebūsi „aiškus“, prieš savo akis turė- 
damas tokią platybę, visus keturis vėjus; ne vieną, ne du, net 
nebe tris, tik keturis šonus, į kuriuos vis ypatingai reikia šaukti 
ar pūsti? Iš vieno šono raginti, iš kito raminti; vienur kalną pilti, 
kitur duobę kasti? Ir taip be galo. 

Ne su valstybe reikiama per gyvenimą bristi, tik per valstybę 
su savo partija, tik su jos reikalais ir žmonėmis, nes tada tebūsi 
pilnai aiškus, tada ir pats nebesvyruosi. Ar tau maža visuomenėje 
medžiagos, kas pasiskirti? Brisk per valstybę su „darbininkais“, 
brisk su „bežemiais ir mažažemiais“, brisk su ta viena „krikš- 
čionybe“, su ta viena „žeme“ ar „tautybė“. Ag turėsi neužgina- 
mos teisės, kad tau duotų tako. O kai įdrįsi, imk manyti, kad tu 
pats vienas teesi valstybėje ir kad tavo akiniai rodo tikrojoje švie- 
soje tą valstybę. Stumk tad šalin visus, kurie ne tavo akinius dėvi. 

Pratęs lenktis kitoms partijoms, jau buvau benurimstąs ir 
besušunkąs: šalin nuo manęs, nuo valstybės (tai tas pat) visi - aš 
čia ponas, valstybė mano kromas! Tik kaip tik tuo laiku pasibai- 
gė mano oktava ir aš, galvą nuleidęs, parbindzinau namo „iš 
motutės“. 

SUSIGRIOVIMAS AUTORITETŲ 


Karas pasibaigė. Žinome, kas ką nugalėjo ir kokias taikos 
sąlygas padėjo. Vis dėlto mums tebėra neramu, lyg per tarpukarį; 
vis mes dar nepasitikime rimtimi, nes nelemtosios karo pasek- 
mės mus tebevargina ir dar nežinome, kuo jos pasibaigs. Karas 
buvo didžiulė audra. Audra įsiūbavo pasaulį, sukeldama per- 
nelyg aukštas bangas, kad jos galėtų ūmai atslūgti ir daugiau 
nieko nebeskandintų. 

Pasibaigė ir rinkimai. Belaukiame žinių, kas bus laimėjęs ar 
pralaimėjęs ir kurioje rinkimų apygardoje daugiau. Apsukres- 
nieji buvę jau štinka savo didžiumą; jau „skiriasi“ prezidentą, 
nes jo rinkimai seime bebūsią — vienas bereikšmis formalumas. 
Jau skiriasi ir ministerius, nors juos teskiria seimo parinktasis 
prezidentas, nes pats prezidentas — tai volė: kas ją atkiša, tas laiku 
žino, kas iš jos patekės, alus ar gira. Vadinas, lyg jau numatoma, 
kas tvarkys karų nuniokotą kraštą ir taisys, kas buvo pagedę. 
Vis dėlto mes tebeesame neramūs, nelemiame sau ir toliau ra- 
mios ateities, nes ta nekruvinoji kova žada mums ne mažiau 
žalos, kaip kad esame prityrę iš kruvinojo karo. Gal dar daugiau: 
rinkimų agitacija bus suardžiusi ne mūsų ūkį, tik mūsų sielą. 
Rinkimai buvo taip pat didžiulis priepuolis; jei ne audra, tai kir- 
mėlių apnikimas: jos palieka augmenis be lapų. Ir negreit tie la- 
peliai ataugs, o kol ataugs, daug daug augmenėlių gaus padžiūti. 

Pirmiausia mūsų inteligentija savo rankomis susigriovė savo 
autoritetą liaudies akyse. 

Ligi šiol mūsų tautą auklėjo mūsų gi inteligentija. Basana- 
vičiai, Kudirkos buvo autoritetai visoms lygiai visuomenės sro- 
vėms, kurios tik tautų skirtumą pripažista, o kultūrą vertina už 
viską labiau. Dabar aukščiau už kultūrą atsistojo politika. Jai 
daryti kažin kodėl nebereikią jokių autoritetų, nei mokslo, nei 
tam tikro pasiruošimo, nei gyvenimo prityrimų. Bet berniokas, 
bet mokinėlis, kad ir ketvirtos klasės dar neišėjęs, jau drąsiai, nė 
nemirktelėdamas skelbia didžiausias sociales ir valstybines re- 
formas; tokias, už kurias seniau sumanytojams paminklai sta- 
tyta, vardai amžinai atmintini daryta. 


Socialdemokratai agituodami taip ir reiškė: kas dirbo Lie- 
tuvai, kad ji tautiškai susiprastų, dirbo gerą darbą, tik tas darbas 
jau padirbtas — lietuviai jau nusimano esą lietuviai, ir senieji 
veikėjai lai sau ilsisi po pelnytųjų laurų šluota. Dabar atėjo ga- 
dynė, kad lietuviai socialiai susiprastų, ir tą darbą privalo atlikti 
jau kiti žmonės, socialistai demokratai. Vadinasi, socialistai de- 
mokratai visomis galėmis griauna tautininkų demokratų auto- 
ritetą, kad jie neužstotų kelio socialiesiems sielvartams. 

Bet socialdemokratai patys sau tėra autoritetingi, kitiems gi 
visiems ne; vieniems, kad iš knygelės nesiima reformuoti visuo- 
menės gyvenimo, kurs tesimaino evoliucijos keliu, kitiems, kad 
revoliucininkai nėsą ištikimi laisvo gyvenimo sudarytojai. Pa- 
silips soc. demokratas kalbėtų, tuoj iš minios atsikiša storą, kaip 
ožkos speniai, smilių: 

- Aa! žiūrėkite: kai bolševikai buvo, jis mus savo ranka su 
lazda per galvas daužė... Jis man drįso revolverį į krūtinę at- 
remti... Jis į minią šaudė, kai ta dėl ko nors bolševikų nepa- 
klausė... Dabar jis nebe bolševikas, tik socialdemokratas ir dedas 
tos pat minios gelbėtoju... 

Vadinasi, socialdemokratų autoritetą visomis galėmis griau- 
na demokratai. Bet kad tų demokratų yra visokių rūšių, socia- 
listinių ir nesocialistinių, tai kiekviena rūšis rūpinas sugriauti 
kitos rūšies autoritetą, kad nepastotų jiems kelio. Bet dažnai at- 
sitinka, kad daugelyje dalykų visos demokratinės srovės sutinka 
ar kita kitai nusileidžia; teperša atskirus vykinimo būdus. Čia 
nė autoriteto nereikia. Tada demokratijos, kita kitą šalindamos, 
griebiasi šmeižto, prasimanymų ar iš adatos mėgina priskaldyti 
vežimą. Labai mielai pasinaudojama ir demagogija. Tam tikslui 
kone visų partijų nusitveriama tos pat priemonės — ujimo tur- 
tingųjų, ypač dvarininkų. Nors žemės reformos klausime, kaip 
ir valstybės sudaryme monarchiniu ar respublikiniu būdu, jau 
visų sutarta: Lietuva turi būti liaudies respublika ir remtis smul- 
kiaisiais žemdirbiais, vis dėlto uolumu, kurs būtų labai pagir- 
tinas kitu atveju, per visą laiką partijos kaitino virino žmonių 
godumą. Dvarininkų žemė buvo rodoma ne kaipo valstybės 
fondas, tik kaip „niekieno“; jos galima pasiimti. Pasiturinčiųjų 

gyvenimas pasidarė tiesiog nebepakenčiamas. Tiek jau to: per 
reformas vis kas nors turi kęsti; vyno monopolį įvedant", kentė 
žydai, žemės reformą darant, kenčia dvarininkai. Aršiau, kad 
ta pati liaudis tapo pagadinta ir tiesiog sukvailinta. Iš vienos 
pusės, visos partijos, išskyrus socialdemokratus, pripažįsta že- 
mės nuosavybę, iš antros pusės, lyg leidžia suprasti, jog tas 
dėsnis nepaliečia dvarininkų: iš jų siundija atimti žemes, vieni 
daug, kiti da daugiau; vieni bent kiek atlyginti, kiti visai nė už 
dėkui. Taip svetimos nuosavybės nepagerbimas palietė ne tik 
bežemius ir mažažemius, bet ir pačius gerai pasiturinčius ūki- 
ninkus. Tam sykiui užmiršta, kad ir šimtamargis - dvarininkėlis, 
ir iš jo šimto ar kelių dešimtų margų gali kai ką atimti. Visų 
priešakyje tebuvo — dvarų sugriovimas, ir tas dėjos didesniu 
žmonių labintoju, kas dvarininkams kuo mažiausiai žemės be- 
paliko. Krikščionys demokratai 1919 m. skelbė: „Didesnieji ūkiai 
ligi 100 dešimtinių, 200 margų bus paliekami kaipo labiau ata- 
tinkami kultūrai kelti“, (Liet. pol. partijos 20 p->), vėliau nu- 
šliaužė iki 75, pagaliau net iki 60 ir didžiausiu nusimanymu savo 
teisingumo apšaukė „ponų tarnautojais“ visus, kurie buvo pirma 
manę tam pačiam tikslui — kultūrai kelti tinkamesnius gabalus 
iš 300 ir nusileido iki 100 ar kaip kitaip. 

Taip krikščionys demokratai ir padarė visas ne jų partijas — 
dvarų šalininkais. Tačiau šios neprisidavė ir atsimokėdamos 

Santara, Pažanga, Žemdirbiai“, anot kr. demokratų, „pon- 
galių ar dvarininkų sėbrai“. Tai pakartota visų jų frakcijų pro- 
klamacijose visomis kalbomis. Ši demagogijos priemonė negalėjo 
būti niekam į sveikatą, kas tik ją būtų pavartojęs. Ji pirmiausia 
gėdino pačius pavartojusius, darydama juos supykusiais ir ne- 
mandagiais vaikiščiais, kai jie kits kitą ima pirštais badytis: tu 
kvailas, ir tu kvailas; tu žvairys, ir tu Žvairys. 

Pasitaiko ir dar blogiau. Lietuvos Darbo Federacijos" skelbime 
apie soc. dem. pasakyta: „Užtat šiems raudoniems žalčiams netu- 
ri būti vietos mūsų tarpe“. Neesmi soc. dem. šalininkas, jų palai- 
kytojas. Patys socialistai (liaudininkai) bene smarkiausiai juos 
skandina už nuosavybės nepripažinimą ir už dvilinką jų taktiką: 

kai jie draugėje, esti žmonės kaip žmonės; viešoje vietoje skaito 
reikalinga pasirodyti banditiškai žiaurūs kitų nuomonių žmo- 
nėms ir vėl grįžę draugėn, privačiai aiškinasi, nedėję į savo saki- 
nius tokios piktos prasmės. Vis dėlto žalčių keiksmai jiems netinka. 

Kr. dem. dvilinkumas lygiai gražiai apsireiškė. Jų gi išleistoje 
paminėtoje jau knygelėje (24 p.) apie Tautos Pažangą jie sako: 
„Valstybiniame gyvenime T.P. turėjo daug įtakos... ji visuomet 
stovėjo už Lietuvos nepriklausomybę kovotojų eilėse... tikybai 
ir Bažnyčiai nėra priešinga. Ji priguli prie tikybinių mūsų partijų 
sparno. Gyvenimas parodo, kad ji to nusistatymo laikosi“. Taip 
kr. dem. apie T. Pažangą mano. O ką gi skelbia? Jų lyderio“ yra 
paleistas „sparnuotas“ žodelis, kiek T. Pažangai tikyba ir Baž- 
nyčia rūpi. Girdi, ir šuva į bažnyčią įbėga ir nuo lietaus bažny- 
čioje slapstos. (Tirkšliai, Svėdasai.) 

Kaip soc. liaudininkai šmeižė kitas partijas, ypač kr. dem., 
nutylėdami tą vieną savo bendrą Santarą, duoda ištisam straips- 
niui medžiagos. Čia nebetelpa. Gana bus ir to, kad suprastumę, 
kaip smarkiai ir atsidėję mūsų inteligentai griovė kits kito au- 
toritetą liaudies akyse. Nepalikta nė nepartinių, nes tai „slapukų 
ar bolševikų, ar ponų draugai“, kuriems terūpi vien jų šiltos 
vietos, jų pačių kišenius“. (Kr. dem.) 

Viso to darbo, atseit agitacijos prieš rinkimus, vaisiai tokie 
pat, kaip kai motina savo vaikų akyse peikia tėvą, o tėvas tiems 
pat vaikams peikia močią: abudu nustoja savo vaikų pagarbos ir 
paklusnybės. Mūsų liaudies nuomonė tuo laiku griežtai nukrypo 
nuo jos šviesuomenės, nukrypo užpernykščių bolševikų? link. 
Jau girdėjosi balsų: šalin visus inteligentus, terinkime į Kuriamąjį 
Seimą pačius valstiečius! Šiandien nė patys bolševikai taip ne- 
begalvoja, nė beskelbia; jie atgal susikvietė savo generolus ir 
inžinierius. Mus gi rinkimai privertė - jų atsirūgimais gyventi. 

Soc. dem. niekšai, soc. liaud. niekšai, buržuazinis vidurys 
niekšai, nepartiniai niekšai, kr. dem. niekšai. Visi niekšai, teverti 
šovinio, ištikus anarchijai. Tai mes, inteligentai, susidarėme tokią 
liaudies nuomonę, beieškodami tos pat liaudies paramos ir pri- 
tarimo. Tokia gyvenimo pynė. Ji supinti buvo nesunku: užteko 
demagogijos. Kažin ar taip jau lengva bus ji atpinti... 

LUOMŲ KOVA 


Taigi savo autoritetus, savo ištikimumą ir rimtumą liaudies 
akyse lietuvių inteligentija, beagituodama prieš rinkimus, susi- 
griovė iš pamatų, susigriovė savo rankomis, darbščiai, suma- 
ningai, kad nebeatgytų. 

Drauge su tuo griovė ir tą vidurinę pusiausvyros pajėgą, kuri 
padeda rimtį ir tvarką palaikyti viduje valstybės, kuri yra stip- 
riausis veiksnys ir parama tarptautinei rimčiai palaikyti — visuo- 
meninių skirtumų pakentimą. 

Luomų skirtumai įvaizdinti pasirodė ne taip jau sunku. 
Griaunamoji pajėga įsėtrinti esama kur kas lengviau, negu sta- 
tomoji įjudinti į asmeninę iniciatyvą, kad šoktų ką nors pats 
pradėti. Trumpas siundijimo žodis čia kur kas daugiau svėrė neg 
rimtas, šaltas kad ir protingas galvojimas. Iš viso agitavimo me- 
tu veikta ne protu, tik jausmais. 

Luomų kova - tai vyriausis socialdemokratų tikėjimo arti- 
kulas, kaip Bažnyčios laisvė — didysis krikščionių demokratų 
tikėjimo artikulas. Tikėjimu čia pavadinsime tą partijų apkvai- 
timą, kurs jas sufanatizuoja, padaro egoistines, pilnas tik pačių 
savęs meilės, pagarbos ir, svarbiausia, pilnas nusimanymo, jog 
amžinąją teisybę, kaip kokį paparčio žiedą, vieną Joninių naktį 
yra radusi ta, būtent ne kita partija. Visi tie privalumai reiškia 
ne politikos, ne ekonomijos, net ne visuomenės gaivalus, tik 
tikėjiminį sektantizmą, tikėjimo atskalą. Ag jų nemaža būdavo 
ir pirmiau pridaryta. Tikėjimas davė trapistų!, kurie ištisai yra 
atsidėję darbui; davė adomitų?, kurie ištisai darbą lauk meta, 
davė mormonų? ar kitaip vadinamų, kurie darbui tepripažįsta 
vartotiną gyvą žmogaus pajėgą, ne gyvulių ir ne mašinų. Ko 
tikėjimas nėra davęs! Asketų tikėjimą ir ištvirkėlių tikėjimą, kuo 
smarkiausio vaisymosi dėsnį (žydai) ir absoliučio nusiturėjimo 
(celibatas), ką vieniems įkvėpė garbinti, kitiems keikti, ir taip be 
galo. Visa tai vaisiai blaškymos į šalis, kai atsitraukia nuo vy- 
riausiojo tikėjimo kamieno. 

Gal ir teisingai pasakyta, socializmas esąs Europos „chlys- 
tovščina““, sekta. Na jau, bene teisinga bus pasakyti, jog ir mūsų 

krikščioniškoji demokratija, kad ir nesutraukiusi ryšių su Rymu 
ir jo Bažnyčia, yra jau — sekta. Jei nuo to kratosi, tai dar nereiš- 
kia, jog taip nėra ar taip nebus. Krikščioniškoji demokratija, 
išvirtusi iš Związek Katolicki“, šiandieną Lenkuose jau visai 
nebe Rymo Katalikiškoji Bažnyčia, tik tautinė lenkų katalikiš- 
koji“. Ryšys su Rymu jai bereikalingas politikos tikslams, vidaus 
gi gaivinimui lenkai patys sau išsitenka. Šiandien tik naivieji 
žmonės nemano, jog Vilniaus ir k. lenkai kunigai ir jų ganomieji 
bėra rymiškai tikintieji arba net bet kaip tikintieji. Tikėjimą — 
vidaus turinį - šiandien jiems yra pakeitusios viršutinės formos; 
kalba, ne dvasia. 

Ir bolševizmą Merežkovskis bei Filosofovas? apibūdina ne 
kaip socialiųjų reformų siekimą, tik kaip sektantinį „vierova- 
nije“*, stengiantįsi į savo pramanytąjį žemės rojų suvaryti visus 
žmones - Arakčejevo priemonėmis", taip pat kaip viduramžių 
fanatikai į dangaus rojų varė kankinimais. Bolševizmas ir susi- 
daręs ne visuomenės dirvoje, tik idealų, pirmoje vietoje - tiky- 
binių, nustojusiose sielose. Pasidarius tuštumai, visa kita ten 
įkrentą. (Obrazovalis pustoty, v kotoryja vsio provalivajetsia.) 
Taigi nuo bolševizmo nesą galima gintis nei šaunamaisiais gink- 
lais, nei sienų uždarymu: jis iš vidaus dygstąs. 

Bolševistiškai demokratinė, socialistiškai demokratinė ar 
krikščioniškai demokratinė partinė taktika per rinkimus buvo 
lygiai vienoda luomų kovos darbe. Tiesą pasakius, pačios par- 
tijos nedirbo ir nekovojo, tik siundijo, kad kiti kovotų, pačios gi 
vis žadėjosi į tą garbingą darbą stoti, kai liaudis paduos joms į 
rankas galybės, pasiųs į Steigiamąjį Seimą. 

Ko bus vertas luomų susikirtimas Seime, neapsiimame spręs- 
ti. Viena tegalime pasakyti: Seimo kova bus autoritetinga, turės 
teisėtumo žymių ir bus vaisinga. Ten bus dirbama ir darbo vai- 
siai bus vykinami, kai per agitaciją tėra kalbama ir kalbų vaisiai 
nepadeda luomams tarp savęs pyktis. Kai badynių leidžiamieji 
buliai, kits kitą matydami, pyksta, akys jiem krauju parausta, 
kai bliauna, kad net šiurpas krato, tai dar nereiškia, jog jau vienas 
ar kitas nugali ar stiprinasi nugalėti. Kaip tik tas gali būti nuga- 
lėtas, kurs balsiausiai bliovė. 

Ir mums Seimo kovos visai nėra baisios. Ką Seimas nuspręs — 
nuspręs: bus įstatymas, kurs, kad ir šiurkštus ir kai kam ne- 
malonus, vis viena lieka - įstatymas. Šiuo žvilgsniu pritariame 
„Darbo“ Nr. 28%, kai jis sako nesą teisės laiku mažinti Steigia- 
mojo Seimo autoritetą, laukiant sau iš jo ne tiek daug gero, kiek 
buvo norėta. 

Mums baisi yra luomų kova - liežuviais, kada luomas luomo 
nė per vieną žingsnį nepastūmėja iš jo pozicijos, tik pats savo 
širdyje treša ir pūva savo paties neapykantos sultyse. Tai sudaro 
iš tuščiai apkartintų piliečių tokį blogą valstybiniam gyvenimui 
materiolą, jog iš jo nieko pastovaus ir harmoningo nesudarysi. 

Kaip baisu, kai krikščionis demokratas, net kunigas, siundija 
valsčių prieš dvarininką ne dėl to, kad būtų jis valstybei tikrai 
kenksmingas, tik vien dėl to, kad jis ~ bajoras ir valstiečio dalies 
neturi. Bajoras R. savo ištesėjimu tedirba 15 dešimtinių žemės to 
dvaro, kurį jis administruoja, plėšia dirvonus. Jo vaikai - žinomi 
inteligentai, didžiausi Lietuvos patriotai, nusistatę už Lietuvos 
nepriklausomybę su Vilnium; ką dirba, tedirba Lietuvai, kad ir 
ne čia pat būdami. Visa tai gerai žinoma, ale kunigui užtenka to 
vieno: jis valdo dvarą, kad ir svetimą, tai jis, sulig kr. dem. pro- 
gramos, turi būti ujamas, idant nedvarininkai jį suimtų, pa- 
kankintų ir nebeleistų dirvonų plėšti, destis kultūros darbo dirbti 
valstybės naudai. 

Nedvarininkų širdyse meilės apaštalas kuria šuniško pavydo 
jausmą: jei ne man, tai ir ne tau, lai esti niekieno. Ant tokio 
jausmo žmonių valstybės tvarkos, pilietinio solidarumo nepa- 
statysi. Ar tai jau kova? Tai tik girdymas alkoholiu žmonių, 
siunčiamų į kovą; užnuodytieji patys pralaimės. 

Socialdemokratais seka socialliaudininkai, nors nepritardami 
jiems panaikinime žemės nuosavybės. (Kodėl gi tik žemės, o ne 
bet kokios nuosavybės?) Jų kovos ypatingai neįdomavau, tai 
aiškiai nežinau, kiek jie demagogingai virino valstiečių širdyse 
dvarininkų neapykantą. Jei klausyčiau tų, kurie taip pat dema- 
gogingai kaišioja jiems Sleževičiaus, Bortkevičienės, Vileišio", 
kaip dvarininkų, vardus, tai gaučiau manyti, jog soc. liaudi- 
ninkai nė kiek nekursto prieš dvarininkus. 


. 20. 


Aš tepatyriau jų kurstymus prieš kunigų luomą, kurie vieni 
reprezentuoją kr. demokratiją. Čia soc. liaudininkų demagogi- 
ja buvo peržengusi nę tik padorumo, bet tiesiog žmoniškumo 
slenkstį ir pasėjo tokių sėklų, iš kurių tegal išaugti vienos 
durnaropės. 

Sunku bebūtų pasakyti, kas čia kaltesnis, kas pirmas davė 
progos visti neapykantai: kunigai ar socialistai; kunigai sakos 
pradėję kovą su socializmu, kai jo „mokslą“ patyrę ir jo agre- 
syvumo prityrę; socialistai sakos kunigų neužkabavoję ir ėmę 
pykti, tik patys užkabavojami. Tiek to dėl pradžios. Turime 
faktą. Šis faktas nereiškia, jog krikščionys tiek nekęstų social- 
istų, kiek socialistai nekenčia kunigų. Socialistams ir kunigams 
abejiems drauge nesą vietos pasaulyje: arba jie, arba mes. Gali 
būti. Lauksime kovos - teisių ir mokslo keliu. Bet nusigandę 
esame dėl tos pat tuščių žodžių „kovos“, kur žmonės daugiau 
patys dega, ne kitus degina. 

Pavyzdys. Vaižgantas — kunigas. Ale jis Lietuvos liaudžiai 
ištikimai tarnavo. Nenusidėjo net „kramolos“! apologija ar kito- 
kiomis baisybėmis, kuriomis, stigdami ko rimtesnio, soc. liau- 
dininkai siutina žmones. Vaižganto liberalizmą žino ta liaudis, 
asmeniškai jį pažįsta. Vis dėlto, kai jis atvirai, nenusivilkdamas 
savo sutanos, mėgino kalbėti visai ne luomų reikalais, buvo 
atsitikimų, jog ta pati liaudis šoko jam į veidą tokiom išpūstom 
akim, tokiais perpykusiais, taip bjauriai neapykanta iškrypusiais 
veidais, jog šiurpas jį ėmė, ne už save, kad sužeis ar net užmuš, 
tik už tuos pat perpykėlius, kurie su savimi nešiojasi kartėlio 
pragarus, patys tame pykčio pragare verda ir kankinasi. 

Stengiamasi žemė, ligi šiol buvusi vargų ir ašarų pakalnė, 
padaryti rojum, o padaroma, jei ne pačiu pragaru, tai pragaro 
priemene (przedpiekle), kur jau pradeda rusiškosios juchtos 
raugais smirdėti, kaip vokiečių pašaipa aprašo pragaro baisybes. 

Ar tai jau „luomų kova“? Jei ta kova turės pasibaigti susi- 
ėdimu kits kito, kanibalizmu, tai kam čia dar tų teisių, dar tų 
Steigiamojo ar nuolatinio Seimo darbų ir jo sugalvojamųjų įsta- 
tymų? Jei einame į sutvarkytą valstybę, tai eikimę žinodami, jog 
neapykanta - ne kuriamasis, tik griaunamasis gaivalas, jog per 

įsiutinimą vieno luomo prieš kitą einama tik prie anarchijos, o 
ne prie tvarkos. 

Priešrenkamoji demagoginė agitacija paruošė gerą dirvą bū- 
simajai anarchijai; už ją atsakys mūsų fanatikės partijos ir jų 
nariai — sektantai. 


DVI GALYBI 


Skaitoma balsai, spėjama rinkimų išdavai. Neilgai betrukus, 
mes visa tai įsakmiai žinosime. Tačiau ir paskučiausiojo galo 
nelaukiant, jau matome, jog milžiniška didžiuma balsų yra pasi- 
daliję krikščionys ir socialistai. Žydai, lenkai stovi skyrium, kat- 
rie sau susispietę. Gi vidurio žmonių kaip ir nėra. 

Dalyvavusiųjų balsavime pačioje Europoje neregėtas nuo- 
šimtis, kone visas šimtas ar bent daugiau ne 90. 

Tokių išdavų vargu bau kas yra tikėjęs. Pirmiausia gauname 
pasidžiaugti tuo, ko iki paskutiniosios dienos buvome bijoję: 
rinkimuose dalyvavusiųjų balsuotojų daugybe. Jei kas bus nepa- 
sinaudojęs savo pilietine teise balsuoti ar, kitaip vertus, bus ne- 
išpildęs pilietinės pareigos balsuoti, tai nebent tas, kurs nebuvo 
įtrauktas į sąrašus ar dėl negalės nenukepėstavo į rinkimų vietą. 

Visas priešrenkamasis darbas buvo atliekamas per skubotai, 
kad būtų buvę galima surašyti visų visus turinčius teisės bal- 
suoti. Daugybė paliko neįtrauktų į sąrašą. Nepratę jie nepa- 
tikrino laiku, nepareikalavo pataisų. Iš pradžių rodės, jog rin- 
kimai lietuviams - labai tai man, apsieis ir be manęs. Tačiau juo 
arčiau rinkimų, juo karščiau ėmė įdomauti jų. Agitatoriai įsiutino 
žmones raudonai. Buvo atsitikimų, jog ubagės, kurios, rodės, 
tiek bežinančios, kiek rožančių sukti ir išmaldų laukti, didžiau- 
siu įnirtimu puolė rinkimų komitetą, dėl ko jų į sąrašą neįtraukė. 
(Krekenavoje.) Ramygaloje balsuota mokykloje. Bijodami, jog 
neprisimuš prie skrynios, žmonės lipę pro langus, išdaužę visų 
visus stiklus. Šaukėnuose rinkikai pavirtę tikrai laukiniais. 

Per rinkimus visur esti netvarkos, net labai kultūringose ša- 
lyse. Tai pas mus — tik ačiū Dievui, kad be ko blogesnio apsiėjo: 

be papirkimų, muštynių, gal ir gyvybės prikišimo. Vos iš vienur 
esame girdėję: Kauno žydai siūliję po 50 auksinų už balsą. Ir tai 
nežinia, ar teisybė. 

Žydai, lenkai daugingai dalyvavo. Tai suprantama dėl ko: 
mažumos turi apginti tautinės savo autonomijas. Ir teisingai 
juokėsi žmonės iš Tautos Pažangos, kuri tiek buvo idėjiška, jog 
savo kandidatų eilėn įsidėjo net žydą!. Girdi, ir tas pats jūsų 
kandidatas paduos balsą už žydų sąrašą, ne už savąjį. Taip ir 
buvo. Jei žydai kam, ne žydams, metė balsus, tai nebent tik 
socialdemokratams, kurių kardinalis instrukcijos punktas - žydų 
reikalų gynimas. Ir gina juos geriau, neg tai padarytų patys 
žydai. Seime žydai taip pat eis su socialdemokratais, tai jiems ar 
ne vis tiek, kam bus mete: sau ar savo advokatams? 

Ar skilo ir kiek skilo lenkai, negavome patirti. Greičiau - ne, ar 
labai mažai. Priešingai, jie daugelyje vietų suskubo savo lapeliu- 
kus įbrukti patiems lietuviams. Viename tik Žiežmarių ar kur ten 
kr. dem. 300 lenkų lapelių lenkai pamainę savaisiais, pakišę tikrų 
tikriausiems lietuviams, kurie nebuvo nusimanėe, kas čia darosi. 

Šiaip jau visi stojo rinkti, pilnai sąmojingai. Bloga, bloga agi- 
tacija ir kai kurie jos išdavai. Tačiau lietuvių ir Lietuvos mylėtojui 
negali neplakti širdis, kai mato saviškius toli gražu neapker- 
pėjusius prisimerkėlius, sparčiai pasivijančius Europos gyveni- 
mo priemones. Matėme moteris, dideliu atsidėjimu skaitančias 
ne tik atsišaukimo lapelius, bet ir partijų programas ir smarkiai 
pykstančias ar net verkiančias dėl kai kurių punktų. (Svėdasai.) 

Ką besakyti apie vyrų nusimanymą: jie ūmai buvo patapę 
tikrais partiniais sektantais, ir nebebuvo galima beatitraukti nuo 
susidariusio nusistatymo. 

Ar tai tikras jų reikalų numanymas, tikras praregėjimas, ku- 
rioja partija tinkamiau gins jų reikalus? To pasakyti negalima. Ir 
labai klysta tie, kurie mano balsuotojus pagavę pažadėjimais to- 
kių reformų, kurios vargo pakalnę ūmai pavers rojaus daržu. 
Tokio nusimanymo nei patys partijų lyderiai, juoba nei jų agita- 
toriai neturėjo ir neturi. Prikišus tai soc. demokratams, jie ciniš- 
kai atsako: jei ne dabar, tai... už tūkstančio metų mūsų „tikė- 
jimas“ palaimins žmoniją. 

Kovojo nė ne partijos, ne didžiažemiai su bežemiais ir maža- 
žemiais, ne monarchininkai su respublikininkais, ne buržujai su 
proletarais. Kovojo, giliau įsižiūrėjus, dvi šios gadynės galybi, 
dvi šio laiko dvasi: krikščionybė su nekrikščionybe, arba so- 
cializmu. 

Veltui kr. demokratai dėjosi tokiais pažangininkais, toli pra- 
lenkę pačius pirmeivius; veltui sakosi laimėję žemės žadiniais, 
atseit tokiuo ūkių sutvarkymu, kurs reikštų paskutinį šiuo 
žvilgsniu ekonomijos žodį. Kr. demokratus gaubė kaip tik gi- 
liausis konservatizmas, tas pastovumas, kurį tvirčiausiai laiko 
savo viduriuose dviejų tūkstančių amžiaus katalikybė. Veltui 
kr. dem. programos, atsišaukimai šaudė raketomis, kartais 
skaistesnėmis už pačių bolševikų (luomų kova); veltui brukės 
į pat pirmąsias pažangos vietas, — nei jų priešininkai visų vardų 
socialistai ir jų skeveldros, nei patys žmonės nenusimano, jog 
kr. demokratai aukščiau savęs spjovę (sami siebia perepliunuli). 

Tikslu ar netikslu, naudinga ar nenaudinga valstybei ir vi- 
suomenei, sumaninga ar nesumaninga, vis tiek reikia sutikti su 
tuo, jog laiko dvasią reprezentuoja priešingosios kr. demok- 
ratams, tikriau, pačiai katalikybei srovės. Rusijos revoliucija, visi 
jos kreivuliavimai, Rusijos demokratizmo pavyzdžiai, rado sau 
pritarėjų tarpe lietuvių. Pritarėjų rado ir tarpe kr. dem. Kun. 
Krupavičius, kun. Šultė, kun. Lumbys? bene bus daug radika- 
lingesni už soc. demokratus. Vis dėlto plačiąsias minias jie su- 
judino, o sujudino tikrai ir laimėjo visai ne savo radikalumu, tik 
ta pačia konservatyvia katalikybe. 

Rusijos bolševizmo obalsiai palietė, tiesa, visus. Visi, jučio- 
mis ar nejučiomis, atsiradome bolševizmo įtakoje, jo žvaigždy- 
ne, lemiančiame ateitį. Bet kai socialistinės minios tai susigėrė į 
vidų, krikščioniškosios minios tuo tik apsigaubė, darydamos 
pastangas neatsilikti nuo pažangininkų, kurie pažangos dėmė- 
mis ėmė šiuo tarpu skaityti revoliucinius ar bolševistinius Ru- 
sijos ženklus. 

Rinkimai aikštėn išvilko ne Lietuvos žmonių valią: pritarimo 
žodis ne visados reiškia tikrąją valią, tik revoliucijos dvasią 
galybę su kontrrevoliucijos dvasia galybe. Ir kai mes skaitome, 

sakysime, Panevėžio rinkimų apygardos išdavus: kr. demokr. 
85 tūkstančius, o soc. dem. 40 t., soc. liaud. 22, žydų 8, viso: 70 
tūkst., - tai mums visai aišku, dėl ko Tautos Pažangos partija 
telaimėjo 6 tūkstančius, o nepartiniam sąrašui Galvanausko 
vardas tedavė 500: visa, kas tarp dviejų galybių atsistoja, turi 
būti sumalta, kaip tarp dviejų girnapusių, jei netesi bent vienos 
girnapusės susproginti. 

Ar tai yra Tautos Pažangos, Santaros ir kitų vidurio partijų 
pralaimėjimas? Visai ne. Toks pavadinimas netinka. Tikriau 
bus pasakius, jog šios partijos visai nebuvo ėjusios rungtynių. 
Užsirašyti į hipodromą, net sustoti į eilę dar nereiškia — eiti 
lenktynių. Dažnai lenktynių išėjęs, į vietą atjoja žingine, ne iš 
visų pajėgų, jei kelyje pasitaiko jam koks kliuvinys: žirgo ar 
džokėjo jeibė. 

Vidurio partijos pabaigė savo rinkimų darbą - žingine. Nei 
to partinio užsidegimo, nei tos pačios agitacijos. Keletas žmonių, 
keliolikoje vietų pasirodę, dažnai nė nekalbėję, švenčių poilsio 
laiku - bene agitacija! Viduriui laiku buvo numanu, jog smerčui 
užėjus, tokiam viesului, kurs dangų susuka su žeme, tėra dvi 
galybi: griaunamoji ir pastovioji, ir klausimas tegali būti vienas, 
ar viena išgriaus, ar antra išlaikys. O kištis iš šalies — tuščias 
dalykas: nei išgirs, nei supras tavo rezonavimų apie to sūkurio 
kenksmingumą. 

Revoliucijos galybei pradėjus mirties šokį šokti su katalikybės 
galybe, ar inteligentų partijoms bebuvo laiko ir vietos siūlytis su 
savo metais gautu prityrimu, su savo kvalifikuotąja, aukštojo 
mokslo inteligencija? Ji gera ir tinkama ramiuoju laiku. Griauti 
gi ar įsikibus laikytis, kad nepaverstų, pataikys bet kas. Čia ne 
tos rūšies galybės reikia. Vidurio partijos tiesiog netiko konkurso 
sąlygoms ir paliko šalyje be premijų. Nutils laiko sūkurys - tų 
dviejų galybių imtynės, tada bus paskelbtas konkursas visai 
kitomis sąlygomis, valstybinio darbo konkursas. Tada Tautos 
Pažanga, Santara ir k. t. jau tikrai stos rungtynių, ir rezultatai 
vadinsis: laimėjimas ar pralaimėjimas. 

Vidurio žmonės, Tautos Pažanga, Santara, nepartiniai ir daug 
kitų frakcijų, sudarydamos gan greit 75% mūsų inteligentijos, 

negi gali būti išbrauktos iš lietuvių gyvenimo ir kūrybos. Jų 
potencialusis ištesėjimas virs aktingumu, tik palaukimę tam 
tikro laiko ir ruoškimės, rankų nenusileisdami, nenusimindami, 
ypač gi nenusispjaudami: nenori - nereikia. Nereiks mums nė 
antro konkurso laukti: mus ir prieš tai ims kviestis talkon tai 
šen, tai ten. Didžiausis vidurio žmonių pliusas bus, kad jie 
paliks neapgriauti ir nepailsę, taigi kaip tik bus tinkami pa- 
vaduoti pailsusius ar neištesėjusius valstybės darbe. Darbo 
ateitis, darbo gal smulkaus, bet būtinai reikiamojo, vidurio 
rankose. 


PYKA IR PATAIKAVIMAS 


Tautos Pažanga, Santara ir kitos vidurio partijos vos vos lai- 
mėjo po vieną savo atstovą Steigiamajame Seime arba ir visiškai 
nelaimėjo. Kiti tai vadina pralaimėjimu, mes tai pavadinome tik 
netinkamumu konkurso sąlygoms: šiuosyk buvo lemta varžytis 
kitoms galybėms. Pykti už tatai, kaip sako „Laisvė“ Nr. 90, ar 
apmaudą giežti, kaip sako „Lietuva“ Nr. 932, vidurio partijoms 
būtų per vėlu ir tiesiog vaikų darbas. Jų žodžiai, kad ir skaudūs, 
nebeužmuša nieko. 

Ale kad ir tų partijų refleksijos reiškia visai ne pyką. Nejaugi 
minėtieji laikraščiai to nesuprato, skaitydami visą eilę mūsų 
straipsnių (4)? Nejaugi jiems taip sunku tai pajusti, jei ne su- 
prasti, kaip sunku neūžaugai įsivaizdinti pieštųjų daiktų kon- 
tūrai. Rodai jam laivą, jis sako — karvė, rodai karvę, jis sako — 
laivas. Dailės dalyke pasirodžiau ir aš toks pat neūžauga. Rodo 
man vieną konkursinį alegorinį piešinį: žmogystę smarkiai už- 
laužtom viršuje galvos rankom, smarkiai atsilošusią. Aš nu- 
sprendžiau — tai giliausi desperacija. O čia būta — nusikva- 
tojimo. 

Taip atsitiko ir aniemdviem laikraščiam. Mums iš širdies 
plaukė skaudžiausi širdgėla dėl to, kad neišvengiamųjų galbūt 
agitacijų metu pasidarė liaudies sieloje „bjauriausis pūstijimas 
šventoje vietoje“. Vadinasi, ta liaudis, ta jos siela mums taip 

brangi, kaip ir šventa, nes ta liaudis — tai mes patys, jos skeveld- 
ra, tai mūsų šaknys, iš kur esame išaugę, tai statomosios vals- 
tybės pamatas, nuo kurio tvirtumo priderės statomųjų mūrų 
tvirtumas. O mums sako, mums ta liaudis nerūpinti, mes visa- 
dos skyręsis nuo liaudies, visados baudžiavos būdu darę skir- 
tumus tarp liaudies ir jos šviesuolių, o tai esą lygiai tiek pat, 
kiek pasakyti: liaudis ir ponai. 

Taip Tautos Pažangą ir kitas vidurio partijas apibūdinti yra 
tiesiog nedora. Tokį išvadą iš mūsų būtent straipsnių padaryti 
yra tiesiog beraščių, nemokančių skaityti darbas. Ir „Laisvės“ 
nemokama skaityti, bent nepasergstima „uodegėlės“ galūnėje ir, 
to vairiuko netekus, netiesusis sakinys padaroma tiesiuoju, idant 
būtų galima padaryti mums - priekaištas. Lygiai ir suderinimas 
įvairių epitetų. Į tai neatsakoma: nėra rimto pamato gintis. 

Tik dar kartą atmetame savo pyką dėl asmeninių nelaimėji- 
mų, tą vaikišką mušimą žemės, kai vaikas užsigauna. Jei ir sa- 
kėme skaudžių žodžių, tai kad kaltieji kitam sykiui taisytųsi, o 
ne kad būtų nukauti. Istorijoje mes turime vieną švenčiausį As- 
menį, kurs palinkusios žolelės nebepabaigė numinti. O vieną 
kartą stvėrės virvės ir ėmė pliekti piliečius iš šventos vietos, kam 
ten sumanė pirkliauti. „Laisvės“ akim žiūrint, Jis - pyko. Ir 
galima Jį įtarti, dėl to pykęs, kad ne pats gavęs papirkliauti. Bet 
visi žinome, jog tos šventos pykos motyvai buvo visai neego- 
istiniai, ir mes Jį lengvai pateisiname, net pritariame: šventykloje 
mainykaujantiems reikėjo geros virvės. 

Iš viso ežerėlio minčių, mūsų palietų pereituose numeriuose, 
būtų per maža teišgriebti vienat vienas paviršutinis gestas, py- 
kos forma ir ji griauti, o ne iškakėti dugno ir pamatyti, ar nėra 
ten teisybės, to, kam buvo rašyta —- gydymo elemento, ne sėtri- 
nimo. Tokia polemika tai tik tuščias atsibarimas už užduotus 
smūgius, tai pempės taktika - šauksmu gyvi gyvi ir lakiojimu 
pažemiais nuvilioti priešininką nuo gūžtelės. 

Taikykime stačiai į regę: kas yra ir bus artimesnis ir naudin- 
gesnis valstybės pamatui tvirtai, galingai liaudžiai - tas, kurs tą 
liaudį myli ir brangina visą, ar tas, kurs iš tos liaudies įsimyli tik 
vieną jos dalį, tegu sau ir nelaimingiausią, ir ima ją ypatingai 

globoti? Tėvo ar motinos širdžiai tai labai dera, labai krikščio- 
niška gamtos ar likimo nuskriaustam trūkumą atpildyti širdies 
jausmu, užjautimu, kaišiojimu jam gardesnių kąsnelių, užsto- 
jimu jo nuo sveikųjų sauvalininkų. Bet politika ir visuomenės 
darbas tai ne tėviška globa, tik sumetimai šeimininkės, po kiek 
pjauti lašinių, užkulo, po kiek duonos, kad visiems užtektų per 
ištisus metus. Bene motina būtų, kad ji visa supenėtų savo nevy- 
kėliams vaikams ir nieko nebepaliktų tvirtiesiems darbininkams, 
kurie visą darbo sunkumą ant savo pečių neša ir produkuoja — 
tiems patiems likimo antron eilėn nustumtiems! Bene politikas 
būtų, kurs valstybės gyvenimui tesiskirtų vieną luomą, juoba tik 
vieną to luomo dalį ir ne tik ją globotų, bet dar lieptų jam vieš- 
patauti ant visų kitų, duotų jai diktatūros galybę! Kas taip daro, 
nutolsta nuo liaudies, o ne prisiartina. 

Atmename carų sosto „malones“. Pasigaus, būdavo, valdžios 
ir ima apdovanoti uždo neužsimokėjusius, kriminalistus, sosto 
priešininkus. O tiems, kurie ir uždą mokėjo, ir niekuo niekam 
nenusidėjo, teturėjo bizūną ir dar smarkesnius varžymus, ir 
liaudis amnestijomis nesidžiaugė. 

Panašiai ir dabar liaudis ima kalbėti. Reikia tik pasiklausyti. 
Girdi, mūsų partijos dedasi darbininkų užtarytojomis, juos te- 
žada, sostan įžengusios, valdžios pasigavusios, globoti, jų būvį 
tegerinti. O kada gi pradės lengvinti gyvenimą iš viso ūkininkų, 
kurie ir kariuomenę statome lygiai su darbininkais, ir kelius 
taisome, ir uždą valdžiai pinigais mokame, ir rekvizicijomis 
mokame, - na, visą valstybės rūmo sunkumą ant savo pečių 
nešame? Sako, yra mūsų pralobusių. Yra. Tik jie tesudaro kelintą 
nuošimtį visų, kurie, nebetekę padėjėjų, vos vos bepelno sau ir 
iždui. O kai reikia į vienasėdžius eiti, tai nė troboms pasistatyti 
neturi ištekliaus. 

Nenormaliajam įsikarščiavimui atslūgus, atsigręžkime atgal, 
dar sykį šaltai perkratykime tai, ką esame padarę, ypač ko esame 
tiesiog demagogiškai pažadėję liaudžiai ir neišpildysime, ir ne- 
bemanykime, kad tie yra arčiau liaudies, kurie temokėjo patai- 
kauti ir tai ne visai liaudžiai. Ne tas vaikų geradaris, kuris mylė- 
damas juos apipeni ar tvirkina, tik tas geradaris ir jų artimas, 


kas auklėja, kur reikia glosto, kur reikia sušeria. Neilgai tereikia 
laukti, kad tie patys vaikai paugtelėję pasakys: gerai darė tie, 
kurie nepataikavo mums patiems, blogai darė tie, kurie nuo 
nieko mūsų nestabdė, tik vis pataikavo, tik vis siundė. 

Tautos Pažanga yra giliai įsitikinusi, jog vidurio žmonėms 
tesiseka auklėti tauta, kad ji visa būtų sveika kūnu ir siela, o visi 
socialistų ir kr. demokratų šūkavimai ir pataikavimai yra nepe- 
dagoginės priemonės ir jos atsirūgs jiems patiems. Veltui jie sako 
mes, vidurio žmonės, esą išponėję, skirtumus liaudyje darą. Tie 
skirtumai, kurie savaime susidaro, kultūrai laipsniais kylant, 
nėra tokie skaudūs, kaip tie, kuriuos (skirtumus) sudaro taria- 
mosios darbininkų partijos, kai liaudimi tevadina proletarus, 
bežemius ir mažažemius, o kiek tiek pasiturinčius — vadina pir- 
mųjų priešais, buržujais. Tarp tų dviejų liaudies dalių turi būti 
tiltas, ir nesąmonė yra „Laisvės“ priekaištas, kad Tautos Pažanga 
„Specializuojasi tiltų statyme“. Be tokių tiltų nė valstybė ne- 
atsistos. 

O ką gi patys kr. demokratai daro, jei ne tiltą stato, kai tuos 
pačius pažangininkus kalbina ir toliau atsakomąjį valstybės dar- 
bą dirbti? Jei sako liaudis Pažangos žmonių nerinkusi, nepa- 
sitikėdama jais, neužjausdama pažangininkų šviesuolių, — tai 
kam gi kr. demokratai eina prieš (?) tą liaudies valią ir traukia 
pažangininkus — tai pačiai liaudžiai dirbti? Jei kr. demokratai 
sakos jų šviesuoliai teradę pritarimo liaudyje, tai tegu ir tarnauja 
jiems, galgi jai seksis daugiau valstybei padaryti, neg kad yra 
padarę pažangininkai ir kiti viduriniai. Nuolat uję pažanginin- 
kus kaipo valdžios elementą, dabar nori turėti juos vėl valdiš- 
kosiose pozicijose. Kam - ar kad vėl galėtų uiti, nuo sopamosios 
galvos atsakomybę versti ant sveikos ir pasakyti: mes vekselių 
prirašėme tau, liaudie, ir mes nekalti, kad mūsų kliedėjimų ne- 
stengia išpildyti mūsų bernai ministeriai iš vidurio žmonių. 
Labai pigus sumetimas. Pažanga vargu bau apsiims būti atlei- 
džiamuoju ožiu. 

O kuo virs kr. demokratų ir socialistų „laimėjimai“, ar priar- 
tins juos prie liaudies, kai jie valdžios priešakyje atsistos, ar 
atitolins, tai pamatysime. 

PIGUSIS ASIMILIAVIMOS 


Jei reiktų man kam nors įalbumą įrašyti vyriausias šių dienų 
gyvenimo paradoksas, tai aš įrašyčiau šį: per liaudį, su liaudimi 
ir liaudyje — per ipsum et cum ipso et in ipso!; gal pridėdamas dar 
keletą linksnių. 

O, motinėliau! — galėtų sušukti Čiurlionienės Dolpelis?, be- 
tarnaudamas ministerijoje: kas nugis ta liaudimi nesideda! 
Didžiumiečiai, mažumiečiai, liaudininkai raudonieji, liaudi- 
ninkai baltieji, buržujais šaukiamieji, krikščionys taip sau ir 
krikščionys „damokretai“, - visi, visi nė duonos kąsnelio ne- 
nuryja, nepasiklausę liaudies; o jei ir nuryja ar automobiliu 
pavažinėja, tai, gink Dieve, ne sau, tik vis tai vienatinei meilužei 
tarnaudami. 

Vienas geras, kitas dar geresnis, trečias visų geriausias. Šita- 
me aukščiausiame laipsnyje, žinoma, atsiranda tiktai tie, kurie 
apie save kalba. Aš, mes - visų geriausieji, kiti taip sau arba 
visiškai netikę, nesupranta ir neužjaučia tavęs, liaudie! Tačiau 
kurie nesupranta ir kurie „supranta“, kurie neužjaučia ir kurie 
„Užjaučia“ liaudį, - geriau prisižiūrėjus, lygiai taip pat dangstosi 
liaudimi, įkalbinėdami jai savo sapnus ir kliedėjimus. Ant liau- 
dies bet kokie politikos, ekonomijos, visuomenės, religijos esku- 
lapai drąsiai, nė kiek tos liaudies nepasiklausdami, daro vivi- 
sekcijas, egzinteruoja3, vėl susiuvinėja ir taip be galo. Ir vis jos, 
tos liaudies, kieno gi daugiau, naudai. 

Vieni „poklonus muša“, net jiems pusiaujas braška, liau- 
džiai, kiti tos liaudies darbo žmonėms, kiti darbininkams be 
priedo, kiti proletarams, kiti matrosams, kiti kareiviams, kiti 
bežemiams ir mažažemiams. Visi tą vieną savo dievuką vilkte 
velka ant visuomenės altoriaus, stato, patys garbina ir kitiems 
liepia tą pat daryti, nes, jei nedarysi, tai... „v mordu“ — vis 
didesnei liaudies naudai ir garbei. 

Tai liekana anų ne per seniai praėjusių, ale jau praėjusių laikų, 
kada Jonas Vileišis? aukščiausiu idealu laikė ir į tai šaukė - dife- 
rencijuokimės, ir patsai dalyvavo tuo pačiu laiku griežtai visose 
jo susmulkintų organizacijų valdybose, o Povilas Matulionis? 

pavadino jį už tai tik pirkėju vis naujos kepurės, kuria vis kita 
dedasi, į kitą posėdį eidamas. Tam atminti net karikatūrą A. Var- 
nas papiešė „Vaire““. 

Laikai keičiasi, keičiamės ir mes. Vieton obalsio: skaidykimės, 
girdime: skęskime liaudyje. 

Bent taip reikia suprasti naujas krikščionių demokratų obal- 
sis: „asimiliuotis prie (?) liaudies idealų bei rūpesčių“. Tautos 
Pažanga, suprask, ir kitos „buržuazinės“ vidurio partijos, pirma 
ir dabar liaudies „nekentusi“ (?) ir nuo jos šalinusis, gi reikią 
priešingai daryti. 

Čia mums kaip tik nebeaišku. Kai kitą kartą viltininkus va- 
dindavo ne politikais, tik kultūrininkais, mums buvo aišku. Tau- 
tininkai liaudį asimiliavo su savimi, norėjo ją „suburžuazinti“, 
materiališkai ir dvasiškai pakelti liaudį sulig savimi; sulig liau- 
dies inteligentais arba „ponais“, „Laisvės“ žodžiais tariant. Da- 
bar tik supratome, tai būta negerai, nes liaudį „buržuazinti“ — 
eu, negražu, ne mada; reikia patiems „liaudintis“. Savo idealai 
nešti liaudžiai — nebegerai, reikią iš liaudies imtis idealų. Gal ir 
tada, kada dvokia chamizmu: nesantaika, pavydu visokiose for- 
mose, nepastovumu ir k.? 

Kaipgi dabar tai padarius? Girdime vienas krikščionių de- 
mokratų vadas ėmęs dėvėti berniokišką kepurę, nebe europiš- 
kąją skrybėlę. Dorpate (Tartu) Rimšienė?, žinomojo bolševiko 
žmona, į mitingus ateidavusi viena koja kaliošuota, antra visai 
basa. Suprask — proletarė, nors jų rankose buvęs visas Dorpato 
iždas. Vienas soc. demokratas, eidamas kalbėti miniai prieš ku- 
nigus, rišęsis ant kaklo šaliką juostą, o eidamas į kleboniją pietų 
valgytų, dėjęsis paprastąjį kaklaraištį! Laižuvoje buvęs žinomas 
vienas agitatorius, pavarde „Su klumpiais“, nors šiaip jau buvo 
miestelėnas inteligentas. 

Vienu žodžiu tariant, šitokių „asimiliacijų prie liaudies“ mes 
turime begales. Bet jei aš būčiau - liaudis, aš visiems šitiems 
savęs asimiliatoriams paimčiau šluotą už tokius pasityčiojimus 
iš mūsų liaudies. Mūsų liaudis ne driskiai, ne ubagai; ji pati 
mielai rišasi krakmoline apykakle, dedasi skrybėlaite, aunasi 
kaliošais, nes, ak tu jejem - ji „buržuazėja“. 

Kiekvienam liaudies žmogui aišku, jog dėjimasis ne tuo, kas 
esi, apsimetimas sodiečiu, kai esi inteligentas, neesti geru tikslu: 
ta paviršutinė apgaulė reiškia bent kurią darbo apgaulę ir visai 
nežadina pasitikėjimo veidmainiu. Tai rusų liekana, kada „na- 
rodnikai“ (liaudininkai) privalėjo vilkėti „kosovorotkomis“*0 — 
petyje prakirptais marškiniais, nekarpyti barzdos europiškai — 
tegu ji esti išdrikus ir nelygi, nesikirpti plaukų, kad rodytųsi 
mužikiškai kudlotas, juosėti šniūreliu, tiesa, šilkiniu, ale vis dėl- 
to - šniūreliu. Ir taip be galo. 

Tai vadinosi - eiti į liaudį. Ką ten veiks, tai jau antrinis daly- 
kas- laikas parodys. O šildo reikėjo visur, dar nė neišėjus į liaudį. 
Ir pasisekimas buvo menkas. Dažytas lapes sodiečiai užuodė per 
kailį. Veltui darbas. Nepasisekė „asimiliuotis prie liaudies“ net 
pačiam Leonui Tolstojui'!, nors jis tikresnis buvo savęs asimi- 
liatorius neg kiti. Jis arė, krosnis krovė, batus siuvos, europiškų 
batų, apdarų vargu bau ir turėjo. Vis dėlto jis bau liko, tai liko — 
„barin““?, „graf“, ir tiek. 

Dėkis kokiuo nori „liaudininku“; jei tu būsi paragavęs „bur- 
žuazinės“ kultūros, mokslo, ištaigų, — tu savo paviršium, net 
savo papročiais nebepritapsi prie liaudies. Kaip jau mužikiškai 
gyveno inteligentai tolstojininkai, jie neasimiliavosi, nes nenu- 
sileido sulig nekultūra: dažnai plovės trobas, vakarais klausė 
fortepiano, nesitenkindami garmoška ir k. k. 

Sakysite, tai paviršutiniška. Tas pats ir vidaus dalykuose. 
Kultūrinta siela nebesutaps su nekultūrinta, imdama šiąją „idea- 
lu“, bet gali labai gražiai sutapti, kai sodietis padarys pastangų 
sukultūrėti ir iš tavęs ims idealų, o ne tau duos. 

Berods tai laužimasis į atviras duris, nevertėjo nė kalbėti apie 
tai. Tačiau Pažangos atsidėjimas tautai neleidžia mums pro šalį 
praleisti to, kas tautą užgauna: pasityčiojimo iš liaudies, apgau- 
lingo balamutijimo jos. Juk ir patys agitatoriai liaudyje, nors 
įkalbinėja jai: tai buvo mintys, tavo norai, iš tikrųjų liaudžiai neša 
savo mintis, savo išpuoselėtus idealus. Tam jie ir inteligentija, 
kad jų proto varstote darytųsi idėjos. 

Šiuo žvilgsniu ir Tautos Pažangai ne mažiau idėjų, kurios 
reikšte reiškia, jog „Laisvė“ šmeižia, kai skelbia liaudžiai, būk 

Pažanga nekentusi ir nekenčianti ar neužjaučianti jos. Mylime ir 

užjaučiame, tik mūsų dievukas yra ne pati viena liaudis, juoba 

ne bent kuri jos dalis, tik tauta ir valstybė. Kaip iš vienų plytų 

nepamūrysi mūro, taip iš vienos dalies tautos ar visuomenės 

nepastatysi valstybės, kad ir kažin kaip ją šauktumei karaliautų. 
Ir mylėti, ir atsidėti tautai reikia blaivai. 


DĖL ŽEMĖS 


KAM PIRMIAUSIA ŽEMĖS DUOTI 


- Aš šitoje vietoje ūkininkauju 35 metus. Pats pasenau, vaikus 
išauginau. Gi iš viso mes toje vietoje gyvename jau 50 metų. 
Imdavome iš savininko kontraktus, vis dėlto šią vietelę pri- 
pratome skaityti jei ne savastimi, tai bent tokia, iš kurios mus 
nemes. Ir apsirikome: savininkas liepė mums šiemet išsidanginti. 
Ką gi, danginsimės kur kitur. Jaučiuos lyg išsineriąs iš savo 
kailio. Gaila ir skaudu. Rodos, kitos vietos jau nebemėgsime taip, 
kaip mėgome šią mūsų „gimtąją“. Ir vėl, rodos, priprasime kitur, 
kita pasidarys mums savąja, kol vėl kas neišmes. Turiu trejetą 
paaugusių vaikų darbininkų. Mudu su močia dar nesenu. Turiu 
ariamųjų arklių, melžiamųjų karvių, ūkio padargų, sėklų. Ir — 
neturiu žemės. Esu klajūnas. Moku žemę gyventi įtemptinai. Ir 
nenoriu įsitempti, kad ne sava. Dėkite, kokį norite, mokestį že- 
mei išpirkti, uždui mokėti. Aš valiosiu, bet tik jausčiaus, jog kas 
metai daugiau teisės turiu vadintis savininku. Dabar žmogus 
moki neregėtą nuomą, moki valdžiai uždu, moki rekvizicijomis 
ir — be niekur nieko, be rytojaus. Pili kaip į kiaurą maišą. Aš — 
bežemis: duokit man žemės, kurios aš pageidauju, iš kurios 
vienos temoku duonos užsidirbti! 

- Iš nebeatmenamų laikų mūsų šeimyna gyvena šitame kal- 
ne. Mes dirbame 13 dešimtinių. Mūsų išaugo trys vaikai, kaip 

ąžuolai. Valiotume išdirbti trissyk tiek. Padargų mums yra, sėklų 
yra, dvi karvi melžiame, arklys valytas žvilga. Esame, be to, 
amatninkai. Turime pinigų. Galėtume pirktis žemės. Tik nelai- 
mingas tas prisirišimas prie aukštakalnio. Kaip pripratome pro 
langą žiūrėti į trijų mylių tolį, taip dabar net trošku, kur į pa- 
kalnę nusileidus ar lygumose esant. Leiskite mums šią, ne kitą 
vietą iš dvarininko išsipirkti ar iš valdžios gauti. Valdžiai ir 
valstybei iš mūsų tučtuojau bus naudos. Mes įsigyvenę, jokios 
pašalpos nelaukiame, bet tik nagus užkabintume už žemės, jau 
ir gyvi ir vaisingi. 

— Mes nedidelių galų nuomininkai. Dvarininkas kreita mes 
esą tinginiai, nepaslenką žemės dirbti. Mūsų laukeliai dirvo- 
nuoja. Pakelti dirvonai - nebelengva. Ir noro nebėra. Prieš karą 
kaip ten buvo, taip buvo. Per karą užleidome žemę, nebebuvo 
inventoriaus. Dabar jau reikia tūkstančių įsigyti ariamiesiems. 
Ką gi mačys, kad ir įgijus, jei dirbus vargus, dirvonus štai iš- 
plėšus, kitą metą lieps mums iš čia iškilti, gal vėl į dirvonus, į 
užleistą per karą žemę. Laiduokite mums, kad mus nuo tos 
žemės nepašalins, kad kurio galo nuomininkas galų gale turės 
teisės nusipirkti tą, ne kitą gabalą iš dvarininko. Tada mums 
nebus dirvonų. Rasis ir pajėgos žemei apgalėti. 

- Tamsta, tamsta... tss... kad ponas negirdėtų. Šiemet mums 
reikia kontraktai imti. Tik „kr. damokretas“ kunigėlis sako: „Ne- 
imkite, dar dairykitės, bene pripažins jums tos žemės savastimi“. 
Tai kaipgi manai? Esi iš Kauno. Kas gi ten girdisi: ar valdžia jau 
padirbo projektą ir mus, bežemius nuomininkus, žeme apdalyti? 
Dar ne? Ji teruošia žemę kareiviams? Tuščias dalykas! Ag di- 
džiuma dabartinės mūsų kariuomenės tai dvarų ir ūkininkų 
bernai. Ko jie pabėgo savanoriais? Tėvynės gintų? Kaipgis! Pa- 
bėgo, kad jiems žemė knisti nusibodo. 

Aptingo, o pinigų gera turint. 100 auksinų mėnesiui už nieko 
neveikimą. Galvą guldo, sakai? Galva ne pirktinė ir ne uždirbtoji: 
ji pigi... O kad duosite bernams žemės, tai jie spekuliuos ja, nes, 
be to, kad nenorės, dar nė negalės jos dirbti: įsigyti reikmenei, 
kad galėtumei valaką išgyventi, troboms ir kitiems galams, da- 
bar reikia bent 50 tūkstančių auksinų. Ar mūsų valdžia tesės po 

tiek kiekvienam kareiviui pridėti? Ar tie kareiviai bus tiek pelnę 
iš tėvynės? Mes nieko neprašome, tik padarykite, kad dvari- 
ninkas nebenuvarytų mus nuo nuomojamos žemės, kad būtų 
priverstas nuomojamą galą ir su priedu, kiek išgalėsime, par- 
duoti mums, nuomininkams. 

- Apie apdalijimą žeme nuomininkų nieko nesigirdi; niekas 
mumis nesirūpina, — tai mes patys padėsime sau. Nebeimsime 
kontraktų: tegu mus per nevalią mėto ir po teismus valkioja. 

Taip ir toliau, be galo priužė pilnas ausis, pasirodžius so- 
džiuje laiku ir prieš šv. Jurgį. Geruoju ir bloguoju nuomininkai 
šaukiasi žemės ir tokiu jos ištroškimu, kad net gaili klausant. 
Šiuo reikalu sugrįžę esame šen ten landžioję, teiravęsis, vis tas 
pat: reikia laiko, reikia geros dvarų inventorizacijos, trūksta 
matininkų, trūksta pinigų ūmai ir sparčiai žemės reformai 
daryti. 

Taip, tai taip - pačiai reformai padaryti. Tik nejaugi negalima 
būtų pradėti ji kad ir nuo popierinės reformos: nuo surašymų tų 
teisių ir pareigų, kurios guls dvarų žemės skaldymo pamatan? 
Nuomininkai kantriau lauktų, kad laiku žinotų, koks yra jų 
nebetolimos ateities likimas. 

Steigiamasis Seimas privalės pirmon galvon atminti nuo- 
mininkus. 


ŽEMĖS VARSTOTAI 


Šiuokart aš pamėginsiu parašyti — reakcinį straipsnį. Kažin 
ar labai nusidėsiu? Viena, kad tai ne taip jau baisus žodis, kaip jį 
padarė revoliucininkai. Reakcija - trukdytoja revoliucijos, buvo 
per nemaloni rusams, kovotojams su carizmu. Reakcininku būti 
tais laikais buvo negarbė. Tačiau gyvenime, kur tik yra akcija, 
darbas, veikimas, tuoj ten atsiranda ir reakcija, pasipriešinimas. 
Nūn politikos akciją į savo rankas pagauna krikščionys demok- 
ratai, o reakcija, jiems prieštarauti, teks socialistams. Nejaugi ir 
šieji reakcininkai bus lygiai tos pat šlovės kaip ir kontrrevo- 
liucininkai? 

Taigi yra reakcijų ir reakcijų. Proletariatas, buržuazija; pir- 
meiviai ir atgalainiai; demokratija, reakcija, — visa tai pradeda 
galų gale įgristi, nieko nauja nebeduoti nei protui, nei širdžiai. 
Viskas per ilga darosi arba išpūsta lig muilo burbulo, arba už- 
danga visai ne tam turiniui. 

Baisiai nesinori pasekti mada, nes be galo piga išsipravar- 
džiuoti sulig mada, ar kuo nors dėtis sulig mada. Tam nereikia 
nei proto, nei teisybės. Ne taip piga paėjėti prieš madą ir atvi- 
rai pasiklausti: tai kurgi galų gale einame, kur ir kitus vedame, 
patys pasiduodami tos dienos obalsiams ir pataikaudami mi- 
nioms; minia vadinant ne tą vieną liaudį, tik paprastą di- 
džiumą. 

Vadinkite sau Tautos Pažangą kaip tik jums tinkama, sulig 
esamąja mada, nebe viduriu, tik dešiniaisiais, nebe pažangiais, 
tik atsilikėliais, — ji turi, ji privalo šaukti, kad ir jos balsas te- 
skambėtų kurčioje girioje: vyrai, abudu kraštutinumu tegadina 
mūsų liaudies ir mūsų valstybės laimę; gadiname tautą iš abiejų 
pusių, kai mums nerūpi bendroji tautos sveikata, jos doros ir 
kūno nepagedimas! 

Tautos Pažanga, apsiėmusi stovėti tautos brangenybių sar- 
gyboje, privalo išbūti savo pozicijoje, nors ji tam laikui dėl to 
išeitų iš mados. Mados pasikartoja, ir mūsų obalsiams, gal neil- 
gai trukus, vėl atsiras vietos. 

Mūsų gi obalsiai tesiekia pasiekiamųjų dalykų, niekam ne- 
žada priraškyti dangaus žvaigždžių. Imkime pirmai pradžiai 
kad ir luomų klausimą. Sutinkame, kad luomų nereikia, tegul 
visi pataptų piliečiais, ir tiek. Tik luomų kova pas mus —- mada, 
kai kitur —- reikalas. Mada sekdami, mes Lietuvoje prasimanome 
daugiau luomų, neg jų iš tikrųjų yra; mada sekdami, sudarome 
ir tų luomų tariamąsias reikalų priešingybės. Pas mus bežemiai 
ir mažažemiai - atskiras luomas; mažažemiais skaitome tetu- 
rinčius mažiau kaip 10 dešimtinių. Pusvalakininkai, valakininkai 
pas mus jau vėl atskiras luomas, šimtamargiai vėl atskiras, dva- 
rininkai vėl atskiras, kunigai vėl atskiras, inteligentai vėl atskiras, 
pramonininkai, kiek tiek praturtėję ar dar ketiną praturtėti, vėl, 
valstybės tarnautojai vėl. 

Ar visa to ne per daug? Ar begalėsime visiems jiems pra- 
manyti reikalų priešingybes? Ar nepavelytumėte, sakysime, be- 
žemių, mažažemių ir valakininkų, net iki 30-50 dešimtinių turin- 
čių, suvesti į vieną ūkininkų luomą, o visus kitus, kas daugiau 
kaip 50 deš. turi, į antrą, dvarininkų luomą? 

Jei pavelytumėte, tai man būtų labai aiški viena priešingybė: 
abiejuose luomuose yra nenormalumų, nelygumų, kurie tegali 
išsilyginti vieni antrais, sulig norma. Norma prisieitų paimt ne 
tai, kas žmogui teleidžia badu nenumirti, tik tai, kas daro jį 
stipriu, ištesinčiu ne tik pilvą prisikimšti, bet ir vis kylančius 
kultūros reikalus patenkinti. Norma - 20 dešimtinių gerosios 
žemės, 30 vidutiniosios ir 50 blogesnės, neimant Vilniaus dyka- 
viečių, kur valakas — 150 dešimtinių smiltynų. 

Juk paskučiausias žemės reformos galas yra sudaryti tokius 
gyvenimo aparatus, kurie kuo daugiausia duotų pelno pačiam 
dirbėjui ir kuo daugiausia iš jo būtų pelno - valstybei laikyti ir 
per ją bendrajai kultūrai kelti. 

Tautos Pažanga remiasi — stipriais ūkininkais, ir tai, anot 
kairiųjų ir dešiniųjų, esą griekas. O kas gi paskučiausiame jų 
pačių rūpesnių gale, jei ne tas pats - stipras ūkininkas, ištesintis 
panešti visokeriopą šeimyninių ir valstybinių pareigų naštą? 
Bene geradarių, kurie težada mietą prie kojos pririšti: tiek teduoti 
žemės, kad jis būtų jos vergas ir tiktai vergas, o nė kiek nepa- 
sigautų fantazijos! Su tokiais geradariais valstybės kultūros ne- 
pakelsi nė per vieną plauką aukštyn. 

Dvarininkai vėl nenormaliai daug turi žemės, reikia ir tai 
sunormuoti. Čia nustatyti norma yra daug sunkiau. Kas tai yra 
tasai žemės varstotas, kuriuo galima kuo daugiausia padirbti? 
60-100—300 dešimtinių ar margų? Greičiau 200-300, nes tai jau 
toks plotas, kuriame galima pavartoti griežtai visi naujausi ūkio 
srityje išradimai, visos priemonės, padedančios greit, pigiai ir 
daug padirbti duonos turto. 

Be jokio abejojimo, negali būti ir kalbos: didžiadvariai — 
neproduktyvūs, nors bolševikai buvo kitokios nuomonės, taip 
pat ir Bielskis!. Vienam dvarininkui niekados nebuvo gana 
pajėgų, kad būtų galėjęs įtremptinai dirbti didelį plotą. Kančių, 

Zubovų? — labai nedaug, gi didžponių nusibaigėlių — labai 
daug. 

Tačiau griežtas visų žemių susmulkinimas, kada begalima 
bus varinėti vienanoragis plūgas, jei tai ir būtų galima, kaip nėra 
galima, tik pabrangintų mūsų duoną. Ir kaip tik tuo laiku, kai 
Amerika (Jung. Valstybės, Argentina, Brazilija), pastatydama 
elektros 6 ir 12 noragius plūgus, taip pigiai padaro kviečių, jog, 
pervežę per jūrias marias, užlieja jais Europos rinkas ir užkerta 
kelią mūsų produkcijai. 

Jei jau nepripažinsime didesnių žemės varstotų, tai kokia 
logika leisime įsivyrauti didesniems dirbtuvių varstotams: juk 
ir ten dirbs samdiniai, „svetimos rankos“. Nejaugi griš rusų 
„kustarių““ laikai? Bet tada užsieniai ir čia pasinaudos: madų 
nevaikydami, pridirbs mums, ko reikia; mes jiems tik paruošimę 
įvežimo rinką. Lenkų liaudies seimas yra sustojęs ant 300 margių 
maksimumo. Na, mes esame didesni „ekonomistai“: mes su- 
stojome — ant 60. 

Dvarininkai valstybės statyti mums nepadeda; visa jos našta 
teko ir teks nešti vieniems mums. Dvarininkai griežtai atsisako 
ir nuo lietuvio vardo, ką taip labai yra branginę dar antroje 
pusėje XIX amžiaus. Dvarininkai tad yra griežtai nevalstybinis 
elementas. Tik kaip jis suvaldyt? Vieno pasižadėjimo dvarus 
panaikinti maža. Ūmai to nepadarysi. Apie tai pakalbėsime sky- 
rium. Bet kad ir galėtume tuo pradėjimu panaikinti, tai atsieitų 
mums ir mūsų valstybei tiek pat brangiai, kaip ir ispanams mau- 
rų išgujimas*. Yra klausimų, kuriuos vadiname „prakeiktaisiais“ 
dėl to, kad negalima jų vienu kirtimu išpainioti. Toks klausimas 
yra žydų, toks ir dvarininkų. Jis nesiduos ūmai išrišamas ir, kai 
mes jį išrišti ketiname šurumburum, tai elgiamės demagogiškai, 
apgaulingai. 

Politinis teisingumas reikalauja, kad mes, niekam akių ne- 
apdumdami, pasakytume: einame į sunormalinimą Lietuvos 
žemvaldžių ir eisime nuosekliai, neatlyždami; vis dėlto sulig 
savo išsigalėjimu, o ne sulig paketinimais. Jei toks mūsų nusi- 
statymas vadinasi — reakcija ar atsilikimas, tebūnie ir taip: tai 
reikalinga. 

VISKĄ IŠ VALAKO, O VALAKUI NIEKO 


Mes einame su „darbo žmonėmis“, o jūs paliekate inteligen- 
tiškoje savo pozoje. Mes matome amžiais padarytas mūsų darbo 
žmonėms skriaudas ir privalome rūpintis tuoj jas pašalinti. 

Tiek yra Kazio Petrukėlio išminties žodžių, užrašytų 99 „Lais- 
vės“ skyriuje’. 

Katalikybė ar krikščionybė buvo jau ten daug kartų primyg- 
tinai akcentuota; tikėjimo dalykuose kr. dem. kompromisų ne- 
darysią, tame dalyke savęs skriausti nesiduosią, esą griežtai 
nusistatę. Šis pastarasis nusistatymas yra ne mažiau griežtas ir 
yra realingesnis už pirmąjį. Ne pačiu vienu tikėjimu visuomenė 
ir valstybė gyvena. Be to, pasikėsinimų ant tikėjimo jei ir buvo 
ar bus, tai, tiesą pasakius, greičiau iš tų pačių nesumaningai jį 
ginančių ir dažnai tiesiog tikėjimą kompromituojančių. Tai Tau- 
tos Pažangai ne mažiau širdį gelia neg tiems, kurie tikėjimą, 
ortodoksiją kažin kokiuo autoritetu monopolizavosi. Tai ir bam- 
bėti dėl tų dalykų mums senu papročiu teks dar ilgai. 

Pabambėkime ir dėl antrojo griežto nusistatymo, kurs turįs 
nusistačiusius labai aukštai iškelti, o mus, negriežtininkus, pa- 
smerkti iki pragaro dugno. 

„Inteligentiškoji Tautos Pažangos poza“ visai nekliudo, kad 
mes pritartume bet kokioms reformoms, reiškiančioms tikrą 
pažangą, realų, ne svajojamą gerėjimą. Ir griežtumai mūsų ne- 
baidytų: kas yra darytina, darykime tuojau, netūpčiodami vie- 
noje vietoje. Tik mes šaipomės, kartais ir baramės, kai bet kokie 
kunigėliai, socialistėliai ar šiaip jau studentėliai, kokių bus pilna 
dabartiniu būdu sudarytajame Seime, tą sav o griežtumą spur- 
da parodyti svetima kišene ar griežtu nesumetimu, ar vals- 
tybei bus iš ko. 

Tam pareikšti štai vienas atsitikimas, jei norite, alegorija. 

Aš atsimenu vieną labai greitą giminę. Jis buvo mane ap- 
siėmęs pavėžėti į miestą; mane - reiškia: „poną“; poną - reiškia: 
piniguočių. O aš kaip tik buvau taikęs į „giminę“, kad man 
pigiau atsieitų, nes kišenėje be spalių ir trupinių tebuvo kaip tik 
nulaižyta kelionei. 

Privažiuojame užkeltas karkles (žemaitiškai - nesuveriamieji 
vartai). Atkeltų atbėga piemeniukas, toks tekinas, jog mano gi- 
minę net šišas pagavo. Kaipgi? Nebereiks pačiam lipti iš ratų. 
Tai visu balsu sukliko: 

- O, tai geras berniukas! Nesigailėsi, tekinas bėgęs: apdo- 
vanosime tave, kad ilgai mus minėtumei... Išmesk jam kokią 
rubline: tepasidžiaugie! 

Išmečiau rublinę, nors buvau graibęsis tik ditkos. 

Važiuojame toliau. Paravėje sėdi driskis ir šaukia: 

— Gražūs poneliai, pasigailėkite... 

Giminę vėl šišas pagavo; vėl jis sukliko: 

— O, neklysti! Mes užjaučiame vargą ir dribtelėsime tau, kad 
ilgai mus atmintumei... Išmesk jam kokią rublinę! 

Vėl išmečiau rublinę, nors buvau graibęsis tik ditkos. 

Sustojame viešbutyje. Giminę už atvežimą ne tik pavalgy- 
dinau, dar ir pastačiau jam. Jis valgė, gėrė, dar ir pats steliavosi. 
Pagaliau striktelėjo važiuoti. Viešbučio tarnas pakišo jam botagą. 
Giminę vėl šišas pagavo: 

— Dėkui, dėkui, mandagus vyreli! Minėk gi svečius geruoju! 

Ir pagriebęs mano gi rublinę iš padėtųjų ant stalo sąskaitai 
užmokėti, įbruko į delną nustebusiam mandagiam tarnui, kurs 
iš manęs, jis tai gerai žinojo, tebūtų gavęs už visa gera du auk- 
sinu. (Tai buvo seniau, kada rublinė ir auksinas šimtą kartų 
daugiau svėrė.) 

Taip man giminė, padaręs man gerumą, dykai mane 
pavėžinęs, visur pasirodė „poniškai“, liko labai patenkintas sa- 
vimi ir savo gerumu man ir kitiems ir nenumanė, jog man iš to 
miesto išvažiuoti jau tenka ieškoti kredito. 

Gm! Esama nesunku patapti „sarmatą turinčiu“, atseit atsi- 
lyginančiu ir „Dievą mylinčiu“ atseit gailestingu, net panaberija 
parodyti, atseit žinok, sviete, koks aš esu geras! Nesunku -imant 
iš svetimos kišenės. 

Politikos ekonomijos srityje taip pat destis. Piga būtų imti ir 
imti iš valstybės iždo, kad jam koks aitvaras vis neštų, neštų, 
visai mums nežinant iš kur. Tokiomis sąlygomis piga būtų pa- 
būti išmaningu valdytoju, geru politikų. 


Mūsų nelaimė, kad tam pačiam politikui, kuriam pavesta iš 
valdžios kišenės semti, anėdedama pareiga pirma ta kišenė savo 
sumaningumu pripildyti ir tik tada pasisemti. Ir tas politikos 
ekonomininkas teesti sumaningu apšauktas, kurs įdeda daugiau, 
bent ne mažiau, kiek išsiima. 

Žemės ūkyje taip pat. Daugiau įdėsi, daugiau gausi ar iš 
žemės, ar iš karvės, ar iš ko kita. 

Pas mus daroma kitaip. Dar nežinoma, kas bus mūsų finansų 
ir kitų galų ministeriai. Dėl to ir šypsomės, kai jaunučiai, dar 
nuo mokyklos suolo neatlipę valstybės steigėjai jau laiku ir labai 
griežtai daro reformas savo vaizduotėje; laiku jau semia iš iždo, 
vėl, žinoma, tik savo vaizduotėje, „saujom - garšciom“, kaip tose 
neturčio žydelio vestuvėse šutintų pupų, paskui tik ketindami 
pasidairyti tokio ministerio, kurs jiems visiems galams pritesėtų. 
Nepritesės — bus negeras, bus kriziai, o steigėjai vis geri, lab- 
daringi, „darbo žmonių“ gėrybės dabotojai. 

Paskutinėmis dienomis teko mums išgirsti kiek kitokis su- 
metimas, ne mažiau griežtas. Supratę, jog Lietuvos valstybės 
iždas, jei ne visai tuščias, tai toli gražu ir ne kupinas auksinų, 
jauni mūsų steigėjai sumanę „darbo žmones“ aprūpinti... nau- 
jomis rekvizicijomis iš tų pačių valakų, kuriems iki šiol dar nič- 
nieko neduota, kurių šeimininkai betgi, kaipo „smulkūs bur- 
žujai“, nėsą darbo žmonės. 

Bežemiams ir mažažemiams reikia tuojau duoti žemės, nes 
nedavus, tie patys greitieji, kurie jums vartus į Seimą atkėlė, gali 
už krūtinių nusitverti visus, kurie yra padarę per plačių pažadų. 
Taigi, sako, sarmatą turį gailestingi, atsilyginti greiti — valaki- 
ninke, išmesk tu dabar, ko esi per vienerius ramius metus pri- 
siauginęs ir įtaisęs: karvelę, arklelį, avelę, kiaulelę, žąselę, vištelę, 
paršelį, plūgelį, šūdleteres, kinkymėlius, pašarėlio, sėklelių... na, 
dar šio to mažmožio ir didžmožio! 

Labai, labai humanu galų gale, nė dienos nebeatidėliojant, 
vargšai padaryti nebe vargšais, idant jie nebekibtų steigėjams 
už krūtinių. 

Tik kažin kaip bus, kai valakininkai ims kibti už krūtinių ir 
šaukti, kaip jau ir šaukia, tik to negirdi tie, kas privalėtų girdėti: 

- Kada gi pagaliau bus galas? Vis iš valako, vis iš valako, o tam 
valakui ligi šiol absoliučiai jokio palengvinimo ir paspirties! Antai 
apskrities viršininkui prisireikė lineikos tarantaso. Kas čia tokią 
turi? Valakininkas J. Duok šen — rekvizuojame! Kam dar yra nuo 
vokiečių nuslėptų kaustytų ratų? Valakininkui B. Duok šen, rek- 
vizuojame! Kas dar turi šorų, pakinktų, kumelį į lytį ponui ap- 
skrities viršininkui ar kam kitam? Valakininkas R. Duok šen! Ale 
kad jis turi iš aukštesnės valdžios raštą, jog drigantas veislinis... 
Vis tiek -rekvizuojame! Ale kad jis įvertintas 16 tūkstančių, o mes 
liepiame valsčiui, atseit kitiems valakininkams, teužmokėti 3 tūks- 
tančius, ir tų valsčiai neužmoka... Vis tiek. Negi važinėti apskrities 
diduomenei vienu juodu, antru sartu eržilu! Skriausk „bagotą“, 
kam jis, buržujapalaikis, įsiveisė net tokį veislinį! Ale kad tai visai 
apylinkei... O aš ne apylinkei? Arklių ėmimas ir be to bjaurus. 
Šimts žino, kur jie ir bededami! Sako, visa Bolševikija?, visi prūsai 
ir latviai lietuvių arkliais apsirūpinę... Tai pikčiau okupacijos. Tai 
tvirkinimas ir skriauda. Mažieji valakininkai, sunaikinti ir nucibę, 
negali visa ko atlyginti tiems, kurie dar šiaip ne taip pasilaiko. O 
kas ir galėtų, nebenori: kam, kad ir jiems visokių pridarytų jeibių 
niekas neatlygina. Taigi ir pasiturintieji, vos ėmę gerėti, atgal 
cimba per mūsų valdžios rekvizicijas ir dar smarkiau cibs, kai 
„Steigėjai“ ims savo vekselius tų pačių valakininkų kišenėmis 
mokėti. Viską iš valako! O kai reikia tam valakui trobos statytis, 
tai miško nėra arba yra už 3—4 mylių; atsikąsk, kad geras! O čia 
pat panosėje mišką, į kurį trys kartos žiūrėjo, žydai kertas, į už- 
sienius gabenas. Žydams yra, o mums nėra... T. ir t. 

Tai tik maža dalelė tos litanijos, kurią buvome pradėję „Tau- 
toj“, pavadindami „Neteisingumais'“. Tai gyvi balsai, kurių mes 
esame prisiklausę bevažinėdami ir turime susirašę pavardėmis. 
Valakai staugte staugia ir nėra, kas juos užstoja, nes tą vieną Tau- 
tos Pažangą už tai pravardžiuoja - dvarininkais. Tikrasai ir vie- 
natijis valstybės pagrindas, ūkininkas, nevalia užstoti; valia teuž- 
stoti dar kumurnesnis pilietis. Bet reikia gyventi ir gyventi ne 
labdarybės, tik kooperacijos būdu, bendradarbiavimu valstybės 
darbe ir jos naštos nešime. Valstybė ir ūkininkas - kooperatoriai, 
ne labdarys ir kaulikas. 


. 43. 


Taigi vis dėlto T. Pažanga šaukė ir šauks: Valdžia, globok 
savo ūkininką, šerk karvę, kurią tu melžies, nes, kai sulys, ne- 
beduos tau pieno! Berk į žemę trąšų, kad daugiau tau duotų 
grūdų. Ar tokia mūsų valstybinė nuovoka yra nesąmonė ir mes 
dėl to esame dvarininkai ar jų užtarytojai? Ar geresnė valstybinė 
nuovoka — pasiryžimas semti iš tuščio, nepadarius vaisingų, 
tesinčių sunkią valstybės naštą nešti ūkių? 

Valstybei, Steigiamajam Seimui tedera obalsis: do ut des*. Reiš- 
kia: aš, valstybė, tau, ūkininke, duodu, idant tu tesėtumei man 
atiduoti dešimteriopai. O jei aš tau nieko neduosiu, tai kokiam 
kipšui aš tau būsiu reikalinga? 

Valstybė ir jos valdžia - ne ūkininkų „soderžanka““, tik glo- 
bėja ir sargė. 


LAISVAS ŽEMIŲ SMULKINIMAS 


Rusijoje dvarai išnyko. Juos išdraskė arba sudegino. Beliko 
1-246, ir ten — „sovietskija choziajstva“!. Rusija pavirto grynai 
valstiečių šalimi; tokia jau ir liks. 

Lietuvos dvarų niekas nedegina ir nedrasko. Jie patys karo 
metu suiro ar juos visokiausi okupantai suardė, savo pajėgomis 
jie nebepasitaisys. Laikinoji gi mūsų valdžia nei galėjo, nei norėjo 
ištiesti pagalbos ranką Lietuvos stumbrams, destis nykstančiam 
gaivalui - dvarininkams; iš gailestingumo ar kitokiu žvilgsniu 
nepristatinėjo jiems pašaro, kad nepabaigtų nykti. 

Laikinosios valdžios politika tame dalyke buvo kuo geriausia, 
nes labai natūrali: kas savaime skyla, teskylie, kas atgyvenęs 
savo amžių nukrinta, tekrintie į kitų rankas. Mūsų didžiadvariai 
savaime ir ramiuoju laiku buvo suskilę į folvarkus, nedidesnius 
kaip po 250 deš. Reiškia, pats dalykų padėjimas rodė, koks mūsų 
krašte gali būti normalusis pats didžiausis žemės varstotas, leng- 
vai pavaldomas, įtemptinai įdirbamas, pats savyje ekonominės 
gyvybės turįs. Tai - „žyznju polzujsia žyvuščij'?, būk naudingas. 
Pabaigti per nevalią ir tuos likučius smulkinti nėra išmintingas 
ekonominis sumetimas. 

Tačiau, jei ir tos parcelės savaime smulkėja, tesmulkėjie! Jei 
dvarininkai gera valia išparduolioja nebepavaldomas žemes ir 
yra kas ištesi tai supirkioti, tai kam stabdyti natūralusis dalykų 
bėgis? Šitas procesas perėjimo stambesniųjų žemių į smulkesnes 
nėra spekuliacija, tik mažažemių ar visai bežemių žmonių apsi- 
rūpinimas pakankamu ir nugalimu žemės varstotu, idant sočiau 
būtų gyventi. Kad nė pagundos nebūtų žeme verstis, speku- 
liuoti, jos nedirbant „uždirbti“, pigiau pirkus, brangiau par- 
davus, - Laikinajai valdžiai užteko to vieno įsakymo?: nevalia 
pirktis ar prisipirkti daugiau kaip 50 deš. į vienas rankas. 

Ir pirkėjų atsirado begalės. Mūsų ūkio valdybos užverstos 
pareiškimais. Įsižiūrėjus į juos, aišku: tai mažažemių (6-8 de- 
šimtininkų) veržimasis gautuosius karo metu pinigus, dabar be 
vertės, paversti didelės vertybės darbo varstotu. Natūraliai eina 
žemės reforma, evoliucionizuojas, išsiverčia iš senovinių val- 
dymo formų. 

Ir ne stabdyti, tik padėti belieka šiam sveikam procesui. Vie- 
na, kad tai pagreitina sumanytąjį dvarų susmulkinimą: kol val- 
džia įjudins sunkųjį savo aparatą, jau dabar, nieko nelaukiant, 
darbas eina ir greitina tai, kas turi būti. Antra, dirbtinai darant 
reformas, iždui tai atsieis milžiniškas sumas, tuo tarpu kad iš pri- 
vatinių transakcijų valstybės iždas dar laimėja 10%. Trečia, ši- 
tokiuo būdu pasireiškia sveikieji žemdirbių krašto gaivalai: tas 
ieško žemės, kas ją myli, kas prisimano ją dirbti, kas tikrai ištesi ją 
dirbti; žemės gera valia pirkėjas sumeta, kiek jos ištesės išgyventi. 

Priešingai, valstybės komisijos kai imsis šio pat darbo, tai, 
viena, sutrukdys dvarų skaldymosi procesą, antra, atsieidamos 
be galo brangiai, tik įbrangins parceles, nes ant jų kris ne tik 
savininko dedamoji kaina, bet ir administracijos išlaidžiai. Val- 
džia - ne geradarė, ji tik apverčia tai, ką iš pačių piliečių suima. 
Svarbiausia gi, kai „aprūpins“ žeme bet ką, kurių bus ta viena 
aiški kvalifikacija, tinkamumas, gauti žemės ~- jos neturėjimas, — 
tai daugelyje atsitikimų įterps valstybės turtą, žemę, į tokias 
rankas, kur ji gulės negyva, nenugalėta, neišnaudota. 

Valstybė, palikdama aprūpinamiesiems žeme per ilgus me- 
tus išmokėti jos kainą, nesutrauks dabar palaidųjų ūkininko 

kapitalų. Kam gi man tuojau mokėti krūva pinigų, kad aš galiu 
po nedaug kaišioti ir taip nejučiomis atkaišioti? Toks bus ūki- 
ninko sumetimas ir jis rodysis gudrus; tuo gi tarpu tai nebus 
gudrus: surinktuosius pinigus žmogus išskleis mažmožiams, 
skola gi liks, ir skola sulig būsimųjų laikų, kada nuslūgs pinigų 
kainos, nebeištesima. Šiandien mokama vienai dešimtinei tiek, 
kiek normaliu laiku buvo mokama ir bus mokama visam vala- 
kui. Šiandien valakui duodama 20-40 000 auksinų; jei tai bus už- 
rašyta į skolą, tai vienų nuošimčių reiks kasmet mokėti po 1-2 
tūkstančiu be amortizacijos, o valakas senoviniu būdu teduos 
šimtus. 

Užginti žemė palaidomis rankomis pardavinėti smulkiems 
pirkėjams bus lygiai tiek, kiek sustabdyti natūralųjį procesą: 
priversti dvarus noromis nenoromis laikyti savo žemes nedir- 
bamas, nes nei pats dvarininkas, nei jo kumečiai nebepagali visos 
išdirbti. Tai aišku, kas yra nors iš tolo žiūrėjęs į dabartinį dvarų 
ūkį. Piniguotus gi mažus ūkininkus vėl privers likti, kaip ir 
buvus, ilgam laikui mažažemiais ar bežemiais. 

Ar taip yra apkitęs uždavinys Lietuvos Steigiamojo Seimo ir 
jos socialistų liaudininkų demokratų, sumanytojų sustabdyti 
laisvą žemės pardavinėjimą, kad ir smulkiems ūkininkams? Stei- 
giamojo Seimo ir jo statomosios valdžios kaip tik yra priešingas 
uždavinys - nieko sau nemonopolizuojant, remti visomis pajė- 
gomis privatinę iniciatyvą; visa tai, kas savaime plačiai užsimoja 
produkuoti, kas sau ir valstybei sutaupo lėšų, kas sukelia indi- 
vidualiąją energiją ir tepasikliovimą pačiu savimi, o ne palieka 
vien elgetomis, žiūrėtojais į svetimas rankas. 

Krikščionys demokratai, bent kun. Krupavičius, paskubėjo ir 
čia „perepliunut““ ne tik centrą, bet ir pačius kairiuosius: jis so- 
cialistų L. d. sumanymą sustabdyti laisvos žemės pardavinėjimą* 
paauksino priedu: sustabdyti ir ūkių inventoriaus pardavinėji- 
mą, visą ūkių esimą ir plėtimąsi pavedant „sovietam rabočich 
deputatov““. Jei, neilgai trukus, pridėsime: „i soldatskich““, tai kuo 
Lietuva nebebus bolševikija? Kuo ne „diktatūra proletariata“3? 


* Sumanytojas Rimka“ to reikalavo net tą vakarą per telefoną padaryti! 

— mmm As a o e mama — 


VARŽYMAI 


Mūsų ultrademokratingam, ultrapirmeiviui Steigiamajam 
Seimui lyg ir nepritiktų šitas pavadinimas: „varžo“. Jis gi rūpinas 
paleisti visus suvaržymus, net tų, kurie agituoja aiškiai prieš 
Lietuvos valstybę. Bolševikus amnestionavo, profesinių sąjungų 
bolševizmą gina, bent jam pataikauja. Tevaržyti yra sumanęs tą 
vieną žemės produkciją, tą vieną, kol kas, mūsų krašto gerovės 
šaltinį. Didžioji Seimo frakcija, krikščionys demokratai, bent jos 
dalis krupavičiai demokratai, taiso dvarų darbininkų komitetų 
įstatymą, kurį, neilgai betrukus, Seimas spręs. 

Nuo kun. Krupavičiaus pareiškimo, jog dvarams reikia už- 
drausti ne tik žemė ir miškai parduolioti, bet ir inventorius ir 
visą to priežiūrą pavesti dvarų darbininkams, ilgai šitas suma- 
nymas draikėsi it migla. Iš pradžių manyta, bet bernas samdinys 
jau tuo pačiu turįs bolševistinės kvalifikacijos „globoti“ svetimą 
turtą, idant šitie nevidonai - pasiturį ūkininkai nesusikimštų visa 
ko į savo kišenes. Kur tik atsiras penketas samdinių, vyrų ar 
moterų, ne jaunesnių kaip 17 metų, ten turėjo būti ir „soviet 
rabočich deputatov“ iš trijų. Kurgi bus mažiau kaip trys, iš ten 
vienas eis į „sovietą“. Taigi ir tas vienas ūkininko bernas bene 
būt galėjęs pats save deleguoti į „sovietą“ ir tokiuo būdu patapti 
ūkininko galva, sąžine, išmintimi, ~ tikru jo ūkio valdytoju. 

Tačiau krikščionys demokratai patys pabūgę savo draugų 
krupavičių demokratų „Voronežskago tolka“ ir anąjį suma- 
nymą pakeitę šituo štai. 

Visuose dvaruose, kur dirba ne mažiau kaip 10 darbininkų, 
steigiami darbininkų komitetai. 

Dvaro darbininkų reikalus sprendžia visuotinieji dvaro dar- 
bininkų susirinkimai. 

Darbininkų komitetų pareigos: atstovauti ir ginti darbininkų 
reikalus santykiuos su darbdaviais ir prižiūrėti, kad dvarininkai 
neaikvotų įstatymų užginto dvarų turto bei inventoriaus; pri- 
žiūrinėti, kad darbo sąlygas normuojantieji įstatymai būtų vyki- 


+ 


sutarčių su atskirais darbininkais. 


- 47. 


Darbdaviai neturi teisės atstatyti savo darbininką, kol ne- 
sutiks komitetas. 

Pusė pabaudos eina tos vietos komiteto žinion. T. ir t. 

Tai, žinoma, tėra įstatymo sumanymas. Tačiau gana ir to, kad 
toks sumanymas galėjo kilti mūsų Steigiamajame Seime ir dar 
didžiojoje vedamojoje jo dalyje. Reiškia, jis turi pakankamai 
galimybės virsti tikru įstatymu, o tokioje formoje virsti jis ne- 
privalėtų. 

S. Seimui rūpi „apsaugoti“ krašto turtas, kad mūsų dvari- 
ninkai jo neišaikvotų ne savo valstybės tikslams, o ne „suvaržyti“ 
ūkininkavimą ir žemės našumą. Valstybė gali rasti priemonių, 
kad turtas nebūtų skleidžiamas nesuvaržant producento rankų 
ir kojų. O šisai įstatymo sumanymas kaip tik veikia į šitą pusę, 
yra vienašalis ir nesąmonė. 

Pirmiausia du susidera, o sąlygas normuoja tik viena pusė, 
užinteresuotoji - darbininkai. Jiems į rankas duodama galimybė 
kiekvienoje valandoje sustreikuoti ir niekais paversti gal viso 
savo darbo vaisius. Jie, darbininkai, neleidžia producentui dar- 
bininkų samdytis nei paleisti, kad ir čia tau būtų rugiapjūtė, jei 
tam nepritars komitetas. 

Žemės reforma dar nepadaryta, dvarai dar nesuskaldyti, o jau 
jie tiek suvaržyti, kad iš karto nebebūtų kraštui naudingi. Šis gi 
įstatymas pabaigs užmušti dvaro žemės produkciją ir jo ištesėjimą 
valstybės naštą nešti. Ji dabar visa suvirs ant tų vienų ūkininkų. 

St. Seime soc. dem. ragina daryti „eksperimentus“, bandy- 
mus; jie, girdi, niekam nepakenksią. Kaip koks. Šis bandymas 
eina aiškiai prieš valstybės gėrybę ir jis rodo, jog mūsų Seimui 
dar visai neaišku, kokią gi Lietuvos valstybę jis steigia. Rink- 
damies St. Seimą, mes manėme pasivysią Europą; tuo gi tarpu 
mes sparčiai genamės... Aziją, būtent jos bolševikų užmačius ar 
tų demokratų, kurie rūpinasi duoti darbininkui ne tik teisių, bet 
per teises ir privilegijų. Pykome už slaptą bolševizmo propa- 
gandą, o įteikėme įrankį tai įstatymo keliu daryti ir Lietuvą 
galvotrūkčiais versti į suirimą. 

~ Dirbk kuo daugiausia, jei nori išbristi iš to skurdo, kurin 
mus karas įmurdė! - visiems lygiai piliečiams šaukia vokietis. 

- Paleisk rankas bet kam, kas tik yra sumanus produkuoti! — 
šaukia anglas. 

- Negriauk, kas jau yra, kad ir tai aiškiai netikę, kol nepa- 
sistatysi ko nauja, aiškiai gera. Tada netikęs savaime sugrius. 
Štai „eksperimentas“, kurs negali pakenkti! - šaukia abudu - ir 
vokietis, ir anglas. 

Ir vokiečių socialistinė valdžia taip reformuoja, tokiomis ato- 
dairomis, lyg ji, atsiprašant mūsiškių socialistų, būtų Tautos 
Pažangos pastatyta. 

Mes gi, įsispyrę į stebuklinguosius klumpius, žengiame savo 
vaizduotėje po septynis kilometrus... supančiodami tuos, kurie 
mus galėtų dar labiau pralenkti. Ar St. Seimo dalykas stabdyti 
privatinę, kad ir dvarininko, kol jis nebus teisių keliu panai- 
kintas, iniciatyvą ir energiją? Ar Seimas siekia tos didelės ko- 
munos, kokias mažas komunas jau yra sudariusios profesinės 
sąjungos, eidamos obalsiais: težiungie pakylanti valstybė, valio 
asmeninis profesinės sąjungos interesas. 

Tenykstie dvarai nuosekliai, kad ir nykdami duotų kraštui 
naudos. O netvarkus jų ardymas - yra paties savęs ardymas. 


KUNIGAS KUNIGAMS 


Kun. Simanas Barjona Šultė padarė man nemaža garbės 
adresuodamas man rugs. 8 d. „Laisvės“ Nr. 183 visą „atvirą 
laišką“. Buvo girdėti, jog tai ne kun. Šultės ir ne „Laisvės“, net 
ne krikščionių demokratų adresuotas man laiškas, bet visos 
Lietuvos katalikybės, nes Katalikų Centrui? pirma buvęs pa- 
duotas nuspręsti, ar ir kaip jis yra skelbtinas. Dokumentų 
neturiu prirodyti, jog taip ir buvo; tai ir atsispirti man tenka ne 
Lietuvos Katalikybei, tik vienam kun. Šultei bei jo partijai ir 
organui. 

Pirmiausia turiu įspėti, jog „atvirųjų laiškų“ forma polemi- 
koje yra niekam netikusi. Laiškas per trumpas, kad galėtų duoti 
pamatuotą adresato pasmerkimą. Visa tenka padaryti suma- 
riškai, gatavomis formulomis. Tai ir atsakas į tokius laiškus, 

žinoma, tegali būti toks pat sumariškas atsikeikimas. Tik iš to- 
kios polemikos niekam nėra naudos - nei susigynusiems, nei 
skaitytojams. O „Tauta“ kaip tik pretenduoja daryti visuomenėje 
įtakos gi per visuomenę į didžiąją Steigiamojo Seimo frakciją, 
kad ji liautųsi ultrademokratinės savo politikos, kokią buvo 
pradėjusi vesti iš pat pradžių. Tautos Pažanga sudarė, tegu sau 
ir dirbtinai, opoziciją, dėl kurios, spėjame, daug dalykų Seime 
ėmė žymiai atkrypti ton pusėn, kur tarp kr. dem. skyrium ir 
Seimo iš viso bei Tautos Pažangos nebėra nesutikimų. Dar vienas 
antras žingsnis tuo pat susipratimo keliu, ir mūsų opozicija 
padės ginklus į šalį, nes tas kelias veda į Lietuvos sustiprėjimą, o 
ne įklampinimą į luomų kovą ir ekonominį skurdą. 

Taigi tenka man pakalbėti ilgėliau apie mano rolę sukelta- 
me ginče. 

Pradėkime nuo jumoristikos. Rugsėjo 8 d. mano gimtoji die- 
na. Tą dieną sukako man 51 metai amžiaus. Nepasakysiu, kad 
aš tuo faktu būčiau buvęs labai patenkintas... Reikėjo gi nelaimės, 
kad dar „Laisvė“ mane pasveikino Šultės dovanomis, kurios 
man trumpai drūtai pareiškė, jog aš vienu metu nebtekęs „iš gar- 
bingos praeities krikščioniško, kunigiško ir draugiško jausmo; 
man bepalikusi pažangiečio partinė neapykanta“. 

Taip kažin kurios čia sukakties jaunieji lenkų literatoriai pa- 
sveikino Henriką Sienkiewiczių?, prirodę jam, kad visas jo litera- 
tūros darbas niekais pavirtęs. Šito smūgio Sienkiewiczius neper- 
gyveno ir, palaukęs gerą dešimtį metų, numirė. Ne kas geresnis 
ir manęs laukia. Tik aš šitą smūgį ketinu ilgėliau pergyventi, 
būtent 17 metų. Vis dėlto man, kad ir nebe „krikščioniui“, jau 
dabar pridera pasirūpinti savo testamentu ir atminimais, kuriuos 
aš, kaipo vienatijį turtą, gaunu palikti savo vaikams, kurių tačiau 
Dievas man nė duoti nedavė. Gal bausdamas, kad jais mažai 
tesirūpinau. 

Atsiminimai - nesamiems vaikams. Tik ko gi verti tie mano 
atminimai? Kun. Šultė, dėkui, mėgino sudaryti man, dabarties 
niekšui, „stojusiam skriaudėjų ir dvarininkų pusėn“, bent „gar- 
bingą praeitį“. Aš „pirmasis kunigas buvęs pakėlęs balsą prieš 
dvarininkų išnaudojimą“ (?) ir gavęs nukentėti iš jų rankos. 

Gm, tema nieko sau, nors imk ją dramai parašyti. Gaila tik, 
kad ir tai pramanyta, bent perkreipta, ir man „garbės“, su „skriau- 
dėjais dvarininkais“ kovojant, nėra tekę. Gal dėl to, kad aš nė 
vieno karto neesu pakėlęs savo kalavijo plunksnos tais obalsiais, 
kuriais dabar kun. Šultė ir K-o mėgina pribaigti „skriaudėjus 
dvarininkus“. Iš mano raštų, apie dvarininkus arba ir prieš dva- 
rininkus parašytų, susidarytų bent tomas, jei ne daugiau. Vis 
dėlto nerastumei ten nė vieno ekonominio motyvo. Mūsų, se- 
nosios kartos tautininkų, kova su Lietuvos dvarininkais visa ėjo 
tautybės ir kultūros plotmėje. Ne žemės varstotas buvo mūsų 
priešas, tik dvaro dvasia. Kai dvarininkas grįžo į savo bočius, 
darėsi Lietuvos sūnus, - mums jau buvo jis savas, nors turėjo 
daugiau žemės neg ištisas sodžius. Tai tik taip rodės patiems 
dvarininkams, būk mūsų kova dėl kultūros esanti klasių kova ir 
ekonominė neapykanta ar pavydas. Taip jie prirodinėjo, dėl to 
skundėsi ant „litvomanų“. Bet jie patys gerai žinojo, jog tai tik 
stipresnis argumentas ginče, o ne tikrenybė. Lietuvos dvari- 
ninkai kovojo su mumis, tariamaisiais litvomanais, visai ne dėl 
mūsų socialių pažiūrų, tik dėl tautinių. 

1902 m. mane teisė Žemaičių Konsistorija'. Tai buvo antras 
atsitikimas. Pirmąjį teisė kun. St. Stakelę?. Teisė betgi ne dėl 
dvarininkų, tik dėl kunigų skundo: Kuršėnų klebono A. Eidimto, 
Viekšnių Zaleskio, Žagarės - Račkauskio“. Tik liudytojų A. Ei- 
dimtas ieškojo tarp bajorų. Ir Lapkasių Al. Silvestravičius? liu- 
dijo, būk aš paniekinęs Rymą, kiti kitaip. Kuršėnų gi Jonas Gru- 
žauskis? visai neliudijo, nors Šiaulių policijai sakęs manę įtariąs, 
jog aš sukurstęs pirmąjį dvaro bernų streiką. Prisipažįstu, man 
nebuvo tekę nė pažinti Kuršėnų dvaro darbininkai. Taigi neteko 
nė užstoti jie. 1905 m. dalyvaudamas revoliucijoje, mėginau su- 
reguliuoti santykius tarp dvarininkų, kumečių ir sodiečių. Bet 
tai buvo per bendrą suvažiavimą Vadaktų dvare’. Dėl to fakto 
nei aš nukentėjau, nei dvarininkai pyko, nors kumečiai laimėjo. 
Taigi ir „garbę“ man už tai teikti netenka, o kitų artimesnių 
susidūrimų su darbininkų „išnaudotojais“ nė būti nebuvo. Pa- 
galiau nė dėl anų kunigų aš negavau nukentėti, nes Konsistorijos 
teismas manęs visai neapkaltino. Iškeltas gi buvau iš Micaičių į 

Vadakčiukus“ dar prieš teismą, o vertybė abiejų vietų lygi. Tuo- 
se užkampiuose mane laikė dvasiškiai, o ne kas kitas. Ir kai 
krikšč. dem. užsistoja už darbo žmones, ėmė ginti „darbo teises“, 
tai tame darbe nėra nieko panašaus į mano akciją, ir tą „garbę“ 
aš mielai atiduodu kr. demokratams ar tik vienam kun. Šultei ir 
keletui jam lygių, „teologijoje ir papų enciklikose“ radusių patei- 
sinimą naujųjų revoliucinių laikų cholerai. 

Kadangi aš netikiu šiais naujųjų teologų radiniais, nors pa- 
tvirtinamais „krūvomis diplomų“, kol nepritars jiems Rymas, 
tai ir apie solidarumą su „kunigais broliais“ vien dėl to, kad aš 
esmi taip pat kunigas, netenka kalbėti. Su naujųjų laikų svaigalo 
pagautais kunigais nesolidarizuoja pusė kunigijos. Tai aš galiu 
drąsiai tvirtinti. „Tauta“ tik yra ekspozitūra šitos dalies ku- 
nigijos, ir sąžinė mums liepia vaidinti dabartinę mūsų rolę, idant 
mūsų visuomenė žinotų, jog ne visa kunigija neša atsakomybę 
už visus kr. demokratų žygius, dėl kurių kitaip būtų tekę atsa- 
kyti Bažnyčiai. Mūsų uždavinys smūgius, kurių nebeilgai be- 
trukus galima laukti, nuo Bažnyčios nukreipti į dalį Bažnyčios 
atstovų. Prancūzų revoliucija dar daugiau yra davusi kunigų, 
net vyskupų revoliucininkų ir reformatorių. Nieko nepadarysi: 
laiko audros lygiai užgauna visus luomus. Tačiau niekas neiš- 
metinėja Prancūzijos kunigijai, kam ji ne visa buvo solidari ir 
„Araugiška“ su revoliucininkais. Pavelykite tad ir man nepri- 
pažinti dėsnio: esi kunigas, tai eo ipso" turi, nori nenori, pritarti 
laiko apgarintų kitų kunigų galvoms. 

Ir tai bus visai ne šmeižtai ir ne partinis kerštas: šitą akciją aš 
esmi pradėjęs Vilniuje, dar „Nepriklausomoje Lietuvoje“, kada 
visai nuošaliai stovėjau nuo partijų ir tos partijos nebuvo savo 
vidaus išvertusios, kaip tai atsitiko per rinkimus, nebuvo pali- 
kusios to vieno pasibjaurėjimo jausmo. Rinkimai tik patvirtino 
mano instinktyvų numanymą: jei politikos kova kovojama to- 
kiomis nešvariomis priemonėmis, melagystėmis, šmeižimais, 
klausytojų suvedžiojimais, tai Bažnyčios tarnams ne vieta imtis 
vadovaujamos rolės panašiose kovose. Ir kai būsimasis istorikas 
surinks medžiagą apie kun. Šultės darbus Palėvenėlės dvare ar 
kieno kito, o ta medžiaga neveikiai žus, tai tada ir pažiūrėsime, 

kokios ten „papų enciklikos“ buvo taikinamos prie Pūslauskių, 
Peleckių. Tada ir aš parašysiu jau pliką „Atvirą laišką kun. S. Šul- 
tei“, jau be privedžiojimų, kaip tik dėl tariamųjų krikščioniškųjų 
principų, kuriems įvykus, nebent budistais beliktų tapti, o ne 
krikščionimis. 

Juk lygiai krikščionimis dėjosi ir tie Vilniaus vyskupijos ku- 
nigai, kuriuos šeškais pamušė bolševikai, ir jie negarbingai, uo- 
degas paspaudę, pabėgo nuo savo avelių. O jų palikimas liaudyje 
toks, kad jei reiktų atsakomybė prisiimti Rymo Katalikų Baž- 
nyčiai, tai aš iš tos dienos įsirašyčiau į betikybinį stovį. Ir ne aš 
vienas. Laimė, kad Bažnyčia už jų demagogijos ir demoraliza- 
cijos darbus nesiima atsakyti. Tai duoda vilties, kad kitos rūšies 
kunigai išlygins ir sutvarkys, kas buvo suknista ir sudraikyta. 
Ne Bažnyčios atstovų darbas — politikos orientacijos ir žemių 
užkariavimai; ne Bažnyčios, ne papų, juoba ne kunigų nė agra- 
rinių reformų išvedimas: Bažnyčios ir papų darbo sritis visai 
kitokioje plotmėje, toli nuo ekonominių, tautinių ir kitokių ne- 
apykantų, kurių dabar kaip tik kunigai prisėja pas mus - dva- 
ruose, kur sudemoralizavo jų darbininkus kumečius, iš kurių 
krašto ekonomijai veik nieko naudos nebeliko. Tai mus verčia 
laikytis rezervoje, nors dvasioje kažin kaip užjaustume vargšą 
bežemį darbininką. Bus laikas, kada Tautos Pažanga mokės ir 
galvą padėti už skriaudžiamųjų teises; ir tie laikai bus tada, kai 
skriaudžiamieji nebebus patys skriaudėjai, jei ne atskirų asmenų, 
tai tėvynės". 


PAS J. E. SEINŲ VYSKUPĄ A. KAROSĄ' 


Jo Mylista dabar gyvena Marijampolėje marijonų vienuolyne 
ir pats, kaip vienuolis, dalyvaudamas visame jo gyvenime. 

Mane priėmė meiliai, gera nuotaika, kaip savo mokinį. J. E. 
labai įdomauja visų politikos dalykų ir viską labai gyvai jaučia. 
Jo tebesamna visai nepasenusios dvasios. 

Du dalyku matyti ypač jį neramina: tai nevykusi žemės re- 
forma ir nepakaktinas pasišventimas Tėvynei valstybės veikėjų. 


- Šiemet, sako, apvažiavau veik visą Užnemunės rajoną ir 
niekur neužtikau, kad bent kas būtų patenkintas Seimo pada- 
rytąja žemės reforma. Produkcija sumažėjusi iki trečios dalies. 
Tai lemia Lietuvai skurdą. Reikia remti produkciją. O kaipgi 
sekės ji kauniškiuose? 

Atsakiau — taip pat davė kuo blogiausių išdavų. Ir abudu 
nuoširdžiai džiaugėmės mokytųjų agronomų, dalyko žinovų, 
išrodymais, ko stinga reforma. 

J. E. nuliūdęs, kad politikos veikėjai vis tebegaudo partinius 
savo programų punktus. Matyti, smarkiai gelia jam širdį, kad 
daugelis gerų ir gabių žmonių nedalyvauja valdžioje, negalė- 
dami vykinti savo programos. Bet dalykams šiuo tarpu pablo- 
gėjus, derėtų, kad visi idealistai veržtųsi į valdžią ir ten padarytų 
gerai, bent kas šiuo laiku galima: juk žūname, iškrikdami, ego- 
istinių dalykų siekdami. 

J. E. gerai tebeatmena visus kauniškius, iš kur ir pats yra tik 
kūnu nutolęs, ir laimina juos į darbą Tėvynei. 


DĖL VIDAUS 


SVEIKINAME STEIGIAMĄJĮ SEIMĄ! 


Sveiki, suvažiavę į rytykštį pirmąjį Lietuvos Steigiamojo Sei- 
mo posėdį! Sveiki, drįsusieji ant savo pečių pasiimti sunkią tvar- 
komosios valstybės naštą! Duok Dieve jums ištesėti. 

„Tauta“ kritikavo prirengiamąjį darbą; kritikuos ir patį dir- 
bamąjį darbą; kritikuos Žmones, kurie vežimą veža nesutartinai 
ar ne į tikslą. Tačiau patsai Steigiamasis Seimas mums — tautos 
šventenybė, įvykęs demokratijos dūsavimas. 

Mes išauklėti ~ ką čia slėpsies! - Rusijos demokratijos idea- 
lais. O jos idealų idealas ir buvo — „učreditelnoje sobranije“'. 
Koks tai buvo magiškas žodis, atmena bet kas, dalyvavęs slap- 
tuose jaunimo susirinkimuose ar dirbęs pavojingąjį liaudies 
judinimo darbą. Tas vienas obalsis bet ką įtraukė į pasišventėlių 
eiles, bet ką, turintį širdį, vertė guldyti savo galvą. Ir guldė ją 
šimtai, nors tasai Steigiamasai Susirinkimas tebebuvo tolybės 
miražas. 

Rusijos demokratija pirmyn bėgte bėgo, nebe žengte žengė. 
Ir įsibėgėjusi peršoko užsibrėžtąjį bruožą. Carizmą panaikinus, 
visa tauta turėjo apsispręsti ir savo valią pasakyti per savo su- 
draskytąjį Steigiamąjį Susirinkimą, per savo vykinamąjį idealą. 
O kaip reikia, teapsisprendė viena dalis demokratijos - komu- 
nistai, brutališkai visas kitas jos šakas nukapoję, nuraškę ir de- 
mokratizmo žiedą — „učreditelnoje sobranije“. 

Bolševikai daug nusidėjo Žmonijai, mindžiodami visas de- 
mokratijos pasiektąsias laisves ir net piliečių gyvybę. Tačiau visų 
sunkiausia jų nuodėmė — tai savo rankomis išvaikytas Steigia- 
masis Seimas. Nebegyvėliams labai tai jiems. Milijonams gyvųjų 
sunkiau radosi gyventi - užmuštomis sielomis, atimtais idealais; 
tais, kurie kaip kokia nauja religija vedė rusus į pažangą. 

Mes, lietuviai, esame laimingesni. Iš mūsų šis demokratijos 
idealas neišrautas: jau stovime angoje savojo, Dieve brangus, 
lietuviškojo (!!!) Steigiamojo Susirinkimo. Ar įtikėtina? Ar tai ne 
sapnas? 

Kokiomis virpančiomis širdimis mes jo laukėme! Laukėme - 
netikėdami, kad galime tokios laimės susilaukti. Laukėme „pa- 
šnibždomis“ - net nedrįsdami viešai to laukimo per balsiai reikš- 
ti. Vis matės, lyg kas iš šalies pajus tą mūsų džiaugsmą ir atims, 
lyg iš vaikų tinkamąją titę, lyg pirmieji nubėgs ir išsikas tą lobį, 
kurį mes buvome žemėse aptikę. 

Juo virpėjo širdys baime belaukiant, juo dabar virpa džiaugs- 
mu širdys susilaukus. Re, vyreli, mes jau nebe memorialus raši- 
nėjame, kad apie mus patirtų, nebe šen, nebe ten puldinėjame, 
kad mus užjaustų ir užtartų, lyg baudžiauninkai, pasigailėk 
Viešpatie, kuriems nuolat graso priespaudos rykštės, o jie nori 
to išvengti. Re, vyreli, mes jau sau žmonės. Norėsime - plačiai 
žengsime, norėsime — susipančiosime. Kaip išmanysime, taip 
save ganysime, kaip nujėgsime, taip pažangos kelią išsirinksime. 
Ana, žinia, nepataikysime iš karto stačiai, stačiai kaip į Juodžiaus 
kelmą?. Vis dėlto ir suklydę ir nepritempę, galėsime taisytis, nes 
esame laisvi klysti, esame nekliudomi ir taisytis. 

Už viena tai, kad pačių mūsų žmonių sudarytoji taryba, Sei- 
mas, reiškia tikrąją laisvę, nebe popierinį pažadą, Steigiamasis 
Seimas iškyla aukščiau visų kitų tautos veiksmų, kokių tik ran- 
dame mūsų istorijoje. 

Sveikiname Naujos Valstybės Steigiamąjį Seimą ir visomis 
širdimis velijame jam, kad jis ir praėjęs paliktų tautos atmi- 
nimuose toks pat skaistus, koks skaistus rodės ir laukiamas! 


STEIGIAMOJO SEIMO ŠVENTĖ 


1920 metų gegužės 15 d. liks ir privalo likti mums atmintina; 
ne mažiau atmintina, kaip vasario 16 diena, kada buvo Lietuvos 
nepriklausomybė paskelbta. 


MIESTO PAPUOŠIMAS 


Kauniečių ūpas buvo toks, lyg kažin kas mistiška, slaptinga 
tą dieną darysis. Ir be to žalias Kaunas šiandien griežtai pa- 
skendo žalėsiuose, trispalvėse vėliavose, kurių gražumui, skais- 
tumui jokia pasaulio vėliava neprilygsta. 

Garbės vartus statė mūsų dailininkai. Tad ties miesto sodu, 
kur teatras, pirmųjų Seimo posėdžių vieta, aukščiausi stiebai. 
Tarp jų teka raudona raudona saulė; joje baltas Lietuvos Vytis. 
Aplink saulę iš jos trykšta sieksniniai geltoni spinduliai. Iš šalių 
parašai: „Valio Steigiamasis Seimas! Valio nepriklausomoji Lie- 
tuva! Valio jos Gynėjai!“ 

Tai puikus dailininko Žmuidzino' darbas. 

Antrieji labiausiai imponuojantieji vartai tai iš Vilniaus į Ma- 
lūnų gatvę. Aštuonetas baltų, nėkuo nepadabintų obeliskų tik 
mažomis vėliavėlėmis ir tinklu plonų vainikų viršuje; lyg lietu- 
vaitės „sodelis“ palubėje. Vartai tiesiog imponavo klasišku savo 
paprastumu. 

Tai puikus dailininko Rimšos? darbas. 

Pradžioje Laisvės alėjos iš Vilniaus gatvės dvi didžiausios 
arkos iš lentų, „Die gancė pastroikė'3, su žydais tariant, Šimo- 
niest darbo. 

Vartai Laisvės alėjos nuo įgulos bažnyčios Galdiko“ darbo; 
vartai nuo Viešosios aikštės į Vilniaus gatvę Galaunės“ darbo ir 
k., kiek buvo galima greituoju padaryti, neturint pakankamai 
darbininkų, ypač vainikų pynėjų, buvo elegantiški. 

Šventė prasidėjo pamaldomis katedroje, įgulos bažnyčioje ir 
kitose visų tikėjimų ir tautų bažnyčiose. 

Katedroje mišias laikė, Žemaičių vyskupui sergant", jo pa- 
dėjėjas vyskupas Juozapas Skvireckasš su tam tikra asistencija. 

Bažnyčioje buvo Seimo atstovai, valdžios atstovai, Valstybės 
Taryba, visi užsienių atstovai. Mišioms pasibaigus, celebransas? 
pakvietė Seimo atstovus kreiptis į šv. Dvasią. 


VYSKUPO SKVIRECKO KALBA 


Lietuvių Tautos atstovai! 

Dideliems darbams reikia daug išminties, didelių pajėgų, 
didžios ištvermės. Jūs galingi jūsų laukiančio kūrimo ir steigimo 
darbo pažinimu, galingi pasiryžimu darbuotis, galingi išrin- 
kusios jus tautos pasitikėjimu. Bet dalykas darosi aiškesnis, kada 
ant jo metama daugiau šviesos; akis daugiau mato, kada ji tin- 
kamu būdu sustiprinama. Kiekvienas darbas įgyja didesnės ver- 
tybės ir svarbos, darbininkas turi daugiau tikro pasisekimo, kada 
prisideda visų darbų Aukščiausiojo Vedėjo Viešpaties palaimi- 
nimas. Ne veltui juk pasakė didis savo tautos kūrėjas ir steigėjas 
Viešpaties įkvėptas Psalmininkas: Jei Viešpats nestatys namų, 
veltui darbuojasi tie, kurie juos stato. Jei Viešpats nesergės mies- 
to, veltui budi jo sargas. Tuščia jums keltis prieš aušrą, keltis, 
ilgai sėdėjus — jums, kurie valgote skausmo duoną, tuo tarpu 
kad jis duoda miego savo mylimiesiems. Ps. 126, 1. 2. Atsimini- 
mas apie tą Aukščiausijį visų dalykų Vedėją, kurs išmeta iš sostų 
galiūnus ir paaukština žemai stovinčius, surinko jus pirm pra- 
dėsiant savo kilnų ir atsakomingą darbą į šią bažnyčią prie Vieš- 
paties aukuro laipsnių. Taigi išreiškime aiškiai ir nuoširdžiai 
savo sielos troškimus, melskime sau Viešpaties pagalbos ir palai- 
minimo, kad jūsų šviesą sustiprintų jo šventosios Dvasios šviesa 
gražiais Bažnyčios giesmės žodžiais: „Ateik, šventoji Dvasia“! 


KARIUOMENĖS PARADAS 


Nuo pat ankstyvojo ryto, kiaurai per visą dieną lynojo ar net 
lijo. Tačiau į Viešąją aikštę sugužėjo minių minios. Aplink visą 
aikštę stovėjo pėstininkai, raiteliai ir artilerija. 

Prezidentas su Vyriausiuoju vadu"? ir štabu apėjo kariuome- 
nę pasisveikindamas. Jam gaudė: „Sveikas Tamsta!“ ir „Tegy- 

vuoja Lietuva!“. Prezidentas prabilo į kariuomenę ir sušuko: 
„Valio Nepriklausomoji Lietuva!“ Vyriausiasis vadas: „Valio 
Lietuvos kariuomenė!“ Šauksmai „Valio!“ ir tautos himnas, dū- 
duojamas dviem kapelijom, ilgai gaudė aikštėje. Paskui kariuo- 
menės dalys, saliutuodamos Prezidentui ir Vyriausiajam vadui, 
gražiu maršu praėjo, kaip visados, pasižymėdami energinga ir 
sutartina eisena karo mokyklos junkeriai. 

Pirmą kartą matantiems Lietuvos galybę Maironis patarė 
verkti, matyt, pats papraktikavęs. Betgi ir tikrai džiaugsmas. 


(E 


ĄŽUOLŲ PASODINIMAS 


Miškų galvos, žinomojo gamtos žinovo ir mėgėjo P. Matu- 
lionies sumanymu, 9 forte, gale Malūnų gatvės, ten už prezi- 
dento namų, kur pats gražusis Kauno reginys, kalnagalyje pa- 
daryta bulvariukas: išvedžiota takeliai, pridiegta liepelių. Ir 
Lietuvos savarankumui, jos Seimui paminėti sumanyta įdiegti 
penki ąžuolėliai, lazdos drūtumo. Visas bulvariukas skendo 
vainikuose, elegantiškai Jomanto!! sudarytuose. Dalyvavusiems 
ceremonijoje ši valanda liks ir būtų juoba likusi, kad nebūtų 
buvę įkyraus, žvarbaus lietaus. 

Visas sumanymas ir atlikimas turėjo grynai mistikinę reikšmę 
ir pobūdį. Dalyvavo ir svetimtaučiai, visai nebodami oro. Mede- 
lius įsodino Prezidentas Smetona ir Vyriausiasis vadas Galvydis. 
Kalbėjo tam tikroje dvasioje pats Prezidentas, M. Biržiška vil- 
niečių vardu, Vydūnas, Ysakas* ir „Tautos“ redaktorius Tumas. 

Dalyvavo Laisvasis lietuvių universitas”, skautai ir šauliai 
su savo orkestru. Kalboms jie atsakinėjo „Valio!“ ir tautos himnu. 


KUN. TUMO KALBA 


Minių minios liūliuoja, galvų galvos marguoja nuo miesto 
lig aukštojo kalno. Gaudžia muzika griaudi, vėliavos plevėsuoja 
lyg burės, pavėjui paleistos. 

Ko gi minios atėjo? Koksai balsas jas šaukė pasilipti ant aukš- 
to kalnelio? Bene priešas iš tolo ėmė rodytis žiauriai? Ar draugus 
atlydėjo į kapą? 

O, ne priešo mes bijom, nors jis trankos kaip tigras, grandine 
prie krotos prirakintas. Ir ne draugo mes gedim, ir ne gedulo 
maršą mums Muziką trenkia ir gaudžia. 

Ir nę ašarų lietų, širdims dangaus pasiektų mes įlipom į šitą 
kalnelį. Tik mes kilom savaime, savo jausmų galybe, nes žemai 
jau mums tapo slopinga. 

Mums muzika taria, mūsų širdis virpina triumfo galingasai 
maršas, kad mes, Dovydai menki, nugalėjom Goliatus!* ir laisvi 
patapom gyventi. 

Ne pavėnioj dūlėti ir ne žemėje pūti mes dedam negyvėlį 
daiktą, tik mes atnešėm dvasią Lietuvos, kad gyventų ir reikštų 
mūsų laisvės paminklą. 

Į žemę mes dedam ne pūvamą daiktą, vien tik tai, kas galingai 
įauga: mes dedam čia meilę savo žemės močiutės ir garbę tautos 
mus senyvės. 

Tai pamatas tvirtas, jis yra kaip granitas, nors bokštą aukš- 
čiausį statykis. Nors minią vadinkis į pačią viršūnę iš aukšto 
žvalgytis, didžiuotis. 

Ne, negrius toksai bokštas, kursai stovi ant meilės, o garbė — 
jo tvirčiausis paramstis! Jis apniukusį dangų ar kylančią audrą 
sklaidys lengvai, kaip menką rūkelį. 

O aplinkui tą bokštą, mūsų laisvės reiškėją, mes ąžuolus 
penkis sodinam. Ir sakom: šaknėkit! Ir sakom: lapuokit per išti- 
sus šimtus metelių, 

idant priešas atėjęs, nebeapglėbt“ jūsų liemens, o išrauti nė 
neb'mėgintų. Tenekliūn jam nė vienas tavo lapas trąšusis, nes 
juos“ skirta saviesiems tvirtėti: 

ką įmerksi, jisai nebeleis, kad suglebtų, arti jo ar jo rūgščių 
prigėręs. Taigi diekim aplink tvirtą ąžuolo medį - tereiškie Lie- 
tuvos negedimą! 

Ir ne ąžuolų diekim penkių medžių krūmelį, tik mes diekim 
Lietuvos pilietybę. Pirma, norą giliausį, laisvais tapus, pabūti 
aru paukščiu ir erdvėj palakioti. 

Antra, patvarą, trečia, drąsumą, o ketvirta, per dieną, per 
naktį darbštumą. Jei tai dygs, tai jau penktą patsai priešas duos 
vardą: Lietuva gali būt ilgaamžė! 

Ilgiausių gi jai metų! 
Valio jos darbštuoliai! 
Jos patvarūs ąžuolėliai - Deputatai! 


ST. SEIMO POSĖDIS 


Patekti į pirmąjį Seimo posėdį buvo taip sunku, kaip tapti 
pašauktu į rojų. Miesto teatras pilnas. Ūpas - mistikinis. Lau- 
kiama didžių daiktų. 

Seimą atidaro labai gražia ir kilnia kalba Lietuvos Prezidentas 
Antanas Smetona. 

Man pirmam Lietuvos piliečiui, sakė, tenka tokia rinktinė 
garbė — pasveikinti tautos atstovus, susirinkus į Seimą. Tai pra- 
kilniausia diena, kada ligi šiol prislėgta lietuvių tautos valia ima 
kilti į aiškų vienetą. Lietuva buvo nustojusi sąmonės. Tačiau 
radosi kilnių vaikų, kurie gaivino tą sąmonę, žadino šalį žodžiu, 
raštu ir gyvu darbu, - skyrė jai ateitį. Tie „vargo pelės“, pareigų 
liepiami, giliai tikėjo, jog jų žygiai nebus veltui mylimam kraštui. 
Ir tikrai jau 1905 m. pasisavino teisę kalbėti patiems apie savo 
reikalus ir likimą“. Tai jau buvo išbudinta sąmonė. Jų pasiau- 
kojimo vaisius - tai šis Seimas, į kurį jie privedė nesuklupę. Kelis 
amžius vien svetimų klausę, dabar lietuviai stoja į europiečių eilę, 
stiprindami šiąją kartą. Tauta pritarė tiems, kurie pirmieji ėmės 
neaiškaus dar Lietuvos — valstybės darbo: davė jiems savanorių 
gynėjų, kurie guldė už Lietuvą savo galvas. Pagerbkime juos. 

(Visas Seimas ir publika su pagarba atsistoja.) 

Ši diena svarbi ne tik mums patiems, bet ir kitiems pasirodyti. 
Svetimoms valstybėms davėme ženklą, jog tauta nori savaran- 
kumo, kaip reta kur. Dabar ji turi jau autoritetingą nuolatinę 
valdžią, kuriai jau niekas nebeprikiš. 

Laikinosios valdžios rolė pabaigta. Prezidentas, Kabinetas, 
Kontrolė, Valstybės Taryba, Vyriausiasis Kariuomenės vadas pa- 
sitraukia, visa atiduodami į Steigiamojo Seimo rankas. Jis dabar 
vienatijis krašto šeimininkas. Palieka jam visą sudarytąjį vals- 
tybinį aparatą, užmezgęs santykius su svetimomis valstybė- 
mis, - nepriklausomos Lietuvos faktą. 

Steigiamajam Seimui tenka toliau rašyti istoriją. Lietuvos 
dalių sujungimas dar neišvestas iki galui; dar mes neesame Vil- 
niuje, kur buvo mūsų valstybės pradžia padaryta, bet nestengta 
savo rankose palaikyti šios dalies kraštas. Dar Klaipėda ne mūsų 
rankose. 

Linkiu tad Valstybės St. Seimo nariams kloties, kad jie tesėtų, 
kad įsigalėtų visos pilietinės dorybės. 

Skelbiu Steigiamąjį Seimą atidarytą. Vyriausįjį narį prašau 
paimti pirmininkaujančio vietą. Valio! 

Išeina Gabrielė Petkevičaitė, 59 metų, žinomoji lietuvių lite- 
ratūroje beletristė ir publicistė. (Iš Puziniškio, Smilgių p.) Ji par- 
lamentų papratimu pasikviečia sekretoriu — jaunąjį narį. Išeina 
Muraškaitė-Račiukaitienė!“, 24 m. Po tiek metų turi trys Seimo 
nariai. Tai padaro sensaciją: bene pirmas tai atsitikimas, kad visą 
Seimo prezidiumą sudaro vienos moterys. Sufražistėms" širdys 
plaka džiaugsmu. Lietuvos Seime dalyvauja 5 moterys: 4 kr. 
dem. ir 1 soc. liaud. dem.!š 

Petkevičaitė kalba gražia lietuvių kalba, nors lenkišku ak- 
centu, kurio niekas nebeatsikrato, kam teko jaunystėje paragauti 
lenkų kultūros. 

Laiminga esu aš, kaip sena lietuvių tautos atstovė, jos dar- 
bininkė ir kaip moterė. Ilga buvo mūsų tautos kelionė į nepri- 
klausomybę. Mažai tautai reikėjo daug moralinių jėgų kovoti su 
priešais. Dvikova tęsėsi ilgai ir sunkiai. Tautos sielos tai neuž- 
smaugė. Tariu geros vilties žodį nuo mūsų atskirtiems (vilnie- 
čiams), Amerikoje gyvenantiems ir graban atgulusiems kare ar 
šiaip jau. Dabar mūsų likimas mūsų pačių rankose. Pasitikėkimę 
savo jėgomis. 

Daugiau skaito pasveikinimus. Pirmiausia anglų. Anglijai 
Seimas padaro ovaciją. (Prancūzai neparodo jokio pritarimo 
ženklo.) Paskui Vilniaus miesto ir apskrities lietuvių, Žemaičių 
vyskupo, kurs serga, Latvių atstovo (Latvijai Seimas padaro ova- 
ciją), Gudų kariuomenės dalių ir šiaip jau atskirų asmenų ir 
apskričių. 

Eina rinkimai Seimo Pirmininko, kurį paprastai išsirenka di- 
džioji Seimo partija. Po pertraukos paduota kandidatai kortelė- 

mis. Aleksandras Stulginskas, agronomas, kr. dem., gauna 62 
korteles. Tiek pat ir balsų, paskui balsuojant. Balsavo 105 nariai 
(7 dar neatvažiavo). Socialistai liaudininkai (29) ir soc. demok- 
ratai (13) padavė 42 baltas korteles. Ir visi buvo nustebę, kad 
renkant Pirmininką, pirma sutarę, jau ima... susilaikyti. Užtai 
renkant Sekretorį iš kairiųjų, nors taip pat sutarta, 40 kr. dem. 
paduoda baltas korteles. Natkevičius? tegauna 65 balsus. (Sek- 
retoris rinkta pabaigoje. Pirm. Stulginskui kalbant, sekretoriavo 
Muraškaitė.) 

Stulginskas kalba. Pamini lietuvių tautos darbo aplinkybes ir 
Lietuvos plotus, rinktinius jos vyrus, Valstybės Tarybos suda- 
rymą. Jai šalis pritarė, nes davė aukų (kareivių). Tomis pastan- 
gomis turime kariuomenę - ginkluotą pajėgą, kuri pabaigs mus 
liuosuoti nuo visų spaudėjų. (Kariuomenei Seimas daro ovaciją.) 
Garbė vadovavusiems vyriausybei! Nors jie neturėjo viso krašto 
įgaliojimo, tačiau dirbo reikiamąjį darbą. 

Rinkimai į Steigiamąjį Seimą sugriovė daug prietarų. Sakė 
mes esą be politinės sąmonės, tautų mišinys, nežinia, ar būsią 
kam vadovauti. O pasirodė rinkimuose dalyvavusių daugiau ne 
90%, ko nė kitur nėra; paaiškėjo viso krašto susiskirstymas par- 
tijomis. Tautybės žvilgsniu lietuvių pasirodė 91% išrinktų, žydų 
5%, lenkų 2% ir vokiečių 0,9%. Ir ateis valanda, kada rinktinių 
Seime bus iš visos Lietuvos, visi sukurs tą vieną valstybę. Dabar 
darbą pradėsime bent nuo to krašto, kur jau esame šeimininkai. 
Susidarysime konstituciją perdėm demokratingą. Mūsų valstybės 
forma — demokratinė respublika. Svarbiausia mūsų valstybės 
pajėga - žemės ūkis. Tai žemės reforma neatidėliotina: tegu mūsų 
tėvynėje nebebus sūnų ir posūnių, tik visi sūnūs, visi gavę žemės, 
kas tik nori ją dirbti. Lietuvos ūkininkai teišlaikė mūsų kultūrą. 

Neapsieisi ir be pramonės. Reikia jai padėti visomis priemo- 
nėmis. Tik stambioji pramonė neša dvasios skurdą. Darbininkas 
neprivalo būti pramonės vergas, tik dalyvautojas jos vaisiuose. 
Mokslas - kad visiems prieinamas būtų. Valdžios organai - kad 
savo valia nesivaduotų. Tai viduje. Užsieniuose, kad susidarytų 
tautų sąjunga, kuri leistų priverstinai visiems nusiginkluoti, o 
ginčus rišti teismo keliu, kad pasidarytų geresnių sąlygų gyventi. 

Pirmučiausias Steigiamojo Seimo žingsnis turi būti Lietuvos 
nepriklausomybės paskelbimas pilnu autoritetu. Taigi Lietuvos 
Steigiamasai Seimas proklamuoja laisvą demokratinę Lietuvos 
respubliką, pertraukusią visus ryšius su bet kuria kita valstybe. 
(Seimas triukšmingai ploja ir sustoję gieda tautos himną.) 

Pagaliau Prezidentą, Kabinetą, Kontrolę ir Vyriausiji vadą 
Steig. Seimas įgalioja ir toliau eiti savo pareigas, kol neduos kitų 
nurodymų. 


TESĖTI AR PASIKLIAUTI 


Kas seniau tebuvo kai kuriems aišku, tai šiandieną visiems 
aiškėja, būtent kad svetimaisiais pasikliauti jokiu būdu negali- 
ma. Negalima dėl to, kad pasaulyje nėra tokių žmonių, ypač nėra 
tokių valstybių, kurie ar kurios šoktų pultų kraujo lietų už tolimą 
kraštą dėl vieno gražaus jo vardo. Kas buvo Graikijai padaryta 
Bairono ir anglų romantizmo laiku!, tai jau nebepasikartos. Visi 
žiūri savo naudelės; labai gražiai svarsto žadamąsias simpatijas 
laukiamąja nauda. Pagaliau ir nebežinai, kuo beįvertins sveti- 
mieji savo palankumą, ir bijai, begu tik ištesėsi atsilyginti. Jei tos 
naudelės užtenka tam kartui, tai kas laiduoja, kad ir visados bus 
jos gana svetimųjų palankumui palaikyti. Ir atlyš jie, ir pabėgs 
ten, kur daugiau tesima. Mes neesame tokie, dėl kurių septynios 
valstybės varžytųsi. Jei tesivaržo dvi, tai visados gali laukti, kad 
viena nusileis, ir tu atiteksi antrai. 

Prancūzija mums priešinga. Jai nevirptelės nė vienas dirgs- 
nys, jei tik galės sumindžioti švenčiausius mūsų idealus, mūsų 
nepriklausomus jausmus. Laisvė šventas žodis tėra tiems, kurie 
jos tebeieško; gi kai randa ir įsigali, tuoj užmiršta, jog yra ir tokių, 
kurie tos laisvės tebeieško, jog jiems tame žygyje padėti - garbės 
ir žmoniškumo dalykas. 

Su anglais ir vokiečiais mūsų santykiai geri ir tokius palaikyti 
mes privalome. Turbūt mums tai ir seksis, bet tik tada, jei mes 
nebūsime jų tolimi giminės neturčiai, kurie nuolat tiesia savo 
ranką ir elgetos balsu maldauja virkšnauja: pasigailėk, užtark, 

padėk! Maža tada pelno, jei ką ne ką kyšteli atkalia ranka. lr visai 
kas kita, kai bendran stalan sėdame visi saves verti; vienas di- 
desnis, kitas mažesnis, betgi visi pertekę ir pakaktinai apsisau- 
goje. Kaimyninės sąjungos esti kur kas tvirtesnės už protek- 
toratus. 

Taigi pasikliauti mums kitais, kad jie mus perneš per visas 
gyvenimo bangas, kaip milžinas Kristupas kūdikėlį?, yra dykas 
galas. Reikia patiems tesėti, nes tiek žmogus ar valstybė tėra 
verti, kiek patys išsigali. 

Tai kalbėdami, mes turime domėje naujai susidarančias ma- 
žas valstybėles: Lietuvą, Latviją ir Estiją. Jų visų trijų padėjimas 
beveik vienodas, visos nedaug tetesi ir visos netikros savo atei- 
ties, jei skyrium gyvens ir katra savo politiką varys. Veltui Estija 
pasikliautų trumpumu savo sienos ir Pleskavos ežeru?. Veltui 
Latvija pasikliautų savo sąjunga su imperialistine Lenkija. Veltui 
Lietuva pasikliautų tuo, kad ji - nuošaliai, ir Rusija jos negobėsis, 
pasigobėjusi Estijos ar Latvijos, ar abiejų susyk portų. Jei lapės 
prigimtis ėsti vištos, tai klius jai į nasrus ir kuoduotoji. 

Bekraštė bailė tegalėjo Latviją mesti lenkams į glėbį ir pa- 
daryti tokių žingsnių, kurie iš pradžių lietuvius nustebino, o 
paskui ir įnirtino*. 

Šiandien daug kas jau pakitėjo ar dar žada žymiai pakitėti. Ir 
Latvijos santykiai su Lenkija pasilaidavo. Mejeravičiaus? politika 
vis mažiau randa pritarėjų, nes latvių visuomenei aiškėja tai, kas 
pirma slėpėsi - egoistiniai lenkų tikslai ir nesutaikomybė mažos 
valstybės reikalų su didžios ir dar avantiūringos. 

Estija pernelyg gudri ir inteligentinga, kad nesuprastų, jog, 
vieno milijono valstybė nenusvers Europos politikos, ir jos liki- 
mas -tik būti kitam priedu. Nebent vilkas paliautų mėsą ėdęs, o 
didžiosios valstybės mažąsias išnaudojusios ar tiesiog rijusios. 
Būkime idealistai, tikėkime, jog tokie laikai ateis, kada Juodasis 
Kalnas“ svers tarptautiniuose santykiuose lygiai tiek pat, kiek 
Prancūzija ar Austrija. Bet kol kas, tesėkime patys ir ko netesime 
vieni, dairykimės, ar netesėtume bendrai. Tą bendrumą mums 
trims rodyte rodo geografinis mūsų padėjimas Baltijos pajūryje 
ir vakarų sienoje. 

Tai sakydami, mes ne Ameriką atrandame, tik norime at- 
gaivinti tai, ką Latvija savo netaktu buvo pražluginusi: lietuvio 
dr. J. Šliūpo skelbiamąjį susidėjimą Lietuvos su Latvija? ir anglų 
buvusįjį sumanymą Pabaltijos sąjungos“. Abudu projektu su- 
griuvo, bet tik laikinai. Ką pati prigimtis rodo, tai žlugti negali, 
tai privalo atgyti ir atgys, o mes visi privalome tam padėti. 

Mejeravičiaus politika pridarė daug žalos Lietuvai ir pačiai 
Latvijai. Tik nejaugi politiką daro ir palaiko vieni politikos žmo- 
nės? Anaiptol! Šiandien politikai tai tik visuomenės įrankiai ir 
visuomenei pakrypus į kurią šalį, turi pakrypti ir politikai ar 
pasitraukti šalin. Mes turime pamato tvirtinti, kad dabar kaip 
tik geras laikas atgaivinti Pabaltijos kraštų susibloškimo idėją, ir 
tas darbas yra neatidėtinai pradėtinas. Šitai latviai kviečias lie- 
tuvius padaryti Rygoje dailės parodą. Ir Meno Kūrėjų Draugija? 
tai padarys. Rengiama ištisa eilė paskaitų parodos laiku apie 
lietuvių liaudies literatūrą, muziką ir meną. Graži pradžia. Bet 
tai tik vienas etapas. Tą pradžią turi sekti organizuotas darbas; 
jis turi nuolat plėsti susipažinimą ir susimylėjimą tarp tų trijų 
tautų: lietuvių, latvių ir estų. 

Ir mes pasiūlome netrukus sudaryti tos idėjos šalininkų būrį, 
sušaukus steigiamąjį susirinkimą“. 

Atsiliepkite! 


PATYS TAPĘ, NE PADARYTIEJI 


Ak, kad aš sugebėčiau nukalti tokį žodį, kurs man reikštų 
„parafianščinos“! savoką: aš tuo žodžiu praminčiau tuos, kurie 
buvo bepakabiną nosis, bepradedą gailiai šniurkštauti ir širdies 
gėlimu skųstis, kai gerbiamieji ir rūpestingieji mūsų kaimynai 
aplenkė mus, kitiems dalydami nepriklausomybės dovanėlės — 
de jure. 


* Tokios idėjos šalininkų būrelis šių metų pradžioje buvo susidaręs ir Liepojoje, 
į kurį susispietė vietos lietuviai inteligentai ir žymesnieji latvių darbuotojai, 
bet latviams pradėjus kraustyti lietuvius iš Latvijos, ir šis būrelis, nieko ne- 
padaręs, turėjo suirti. 

Matot, aš esu specialistas parapijos dalykuose, kur klebonas 
davinėja patentus rinktiniams kaimiečiams. Į vienus jis užva- 
žiuoja, juos ir pats arbata girdo, dešimtininkais skiria. Kiti lieka 
taip sau. O visa to vaisiai dažnai esti tik tokie: favorizuojamieji 
kaimiečiai ima nusimanyti tikrai esą rinktiniai žmonės, išdinda 
ir visai nustoja kaimynų pagarbos. 

Kaimiečių santykius reguliuoja ne malonė ir protekcija, tik 
kiekvieno kiemo susidarytoji pozicija ir tikrasis jo lyginamasis 
svoris. Niekas iš šalies nė vienu laipsniu nepaaukštins jo padėties 
kitų tarpe ir niekas nenuims jo naudingumo vainiko. Reikalas 
sudaro jam poziciją ir ją išlaiko; reikalas padaro geruosius, ku- 
riems kiti prisimeilina, ir kalbamuosius, kuriuos kiti neigia. 

Tokie „klebonai“ man atrodo ir tie mūsų kaimynai, kurie 
vienus malonėjo pripažinti de jure nebepriklausomais, kitus — 
ne. Ar jie pakeitė pripažintųjų valstybių lyginamąjį svorį? Visai 
ne: vienus išdidino, duodami progos bent širdy pasidžiaugti 
pirmenybe kitų tarpe, kitiems nepadarė įspūdžio. 

Pripažintoji Latvija, sakysim, džiaugės, kaip tą geležėlę ra- 
dusi ar kepurėlę dovanota. O Estija tylomis padėkojo už tą ma- 
lonę: ji pasidžiaugsianti vasario 26 d., būtent tą dieną, kai ji pati 
pasiskelbė nepriklausoma. 

Tuo savo žingsniu estai pasirodė rimti esą žmonės. Pripa- 
žinimas ar nepripažinimas nei vidaus dalykų nepagerins, nei 
būsimųjų pavojų nepašalins. Niekas iš šalies neateis nei su duo- 
nos maišu alkstantiems, nei su šoviniais užpuolikams atremti. 
Jei tesite būti nepriklausomi, tai būkit. Pripažinimas de jure 
nieko daugiau nereiškia. 

O nepripažinimas de jure ar toks jau smūgis, kad net rankos 
reiktų nuleisti? Anaiptol! Pripažinimas de facto yra kur kas 
realesnis. Teisėmis aprėžti tegalima tai, kas jau yra, ko gi nėra, 
to į saują nesuimsi. Vėl, kas yra, to negalima nepastebėti ir nepri- 
pažinti, nes jis pats lįs tau į akis savo buvimu ir reikšme. Veltui 
apsimestumei to nematąs: reikalas privers santykiuoti su visais, 
kas yra. 

O mes, lietuviai, esam! Tikrai esam jau ištisi treji metai! Ir 
mus mato, destis pripažįsta, jog faktinai esam ir daug sveriam. 

Tai kam čia mums tučtuojau ta juridinė formula — de jure? Tai 
popieriaus dalykas, ne gyvo gyvenimo, ir mes lygiai rimti esam 
žmonės, kaip ir estai, kai ūmai atsijokėjom, juk ne nuo kaimynų 
pareina tarptautinė mūsų padėtis, tik nuo mūsų pačių, ir dideliu, 
nujau, bene tik didesniu ūpu ryžomės savosios nepriklauso- 
mybės šventę švęsti, neg būtum šventę jau pripažinti. 

Tai didelis ūpas; tas pasikliovimas savo pačių ištesėjimuų 
argi ne žymė, kad mes tikrai esam ir būsim nepriklausomi? 
Tuo savo ūpu šiandien mes pareiškiam pasauliui, kad mes 
nepriklausomybės neelgetaujam, tik ją imam sau kaip daiktą 
mums priklausomą - mūsų daiktą. Šiuo ūpu reiškiam, kad ir 
kitų reikalams priedu ar kamščiu mes nesileisim padaryti — 
sau Žmonės esam! 


ŽYDŲ ATSTOVŲ KALBOS LIETUVOS 
STEIGIAMAJAME SEIME DĖL VALDŽIOS 
DEKLARACIJOS 


Berods nė vienas mūsų laikraštis nedavė ištisų tekstų žydų 
frakcijos Steigiamajame Seime atstovų kalbų. Gi jos tiek yra 
reikšmingos mūsų valstybės gyvenimui, jog privalo rasti sau 
vietos tarpe gyvenimo dokumentų, ne tarpe paprastųjų Seimo 
ginčų. 

Žydai- didelė inteligentinė mūsų krašto pajėga. Žydai mūsų 
krašte 12-14%. Visi jie jei ne inteligentai aukščiausioje to žodžio 
prasmėje, tai bent miestelėnai, miestiškai kultūrinti ir miklinti. 
Šitą pajėgą palikti šalyje reikštų lygiai tiek pat, kiek reiškia Ru- 
sijos turtų nepalietimas — valstybei tik gyvas nuostolis. 

Neabejotina ir nestebėtina, kad įsigalėję intelektualinai, žydai 
pastatė savo reikalavimus - tautinės autonomijos kultūros daly- 
kuose. Ir valstybė jiems pripažino tiek politinių, tautinių laisvių, 
kad pilnai šiam kartui patenkino. Žydai pasisakė, Lietuva pir- 
moji visame pasaulyje vykinanti tikruosius demokratybės dės- 
nius. Tai patvirtina net paties Lenino žodžiai apie būtinumą 
taikiai gyventi su Lietuva!. 

Tačiau kol pastatė savo reikalavimus, jie ne vieną kartą ir 
ne suktais žodžiais pareiškė savo lojalingumą Lietuvos valsty- 
bei ir pasiryžimą dėti iš savo pusės visas pastangas, bet tik 
iškovojus Lietuvos Respublikai nepriklausomybę. Ir šios štai 
kalbos reiškia tą patį: mes, žydai, visos mūsų gminos? esame 
siunčiami į valstybės darbą. Ta pati gmina laiduoja, kad mes 
nebūsime Respublikos pardavikai. Šitokiais laidais (garantavi- 
mais) ne žaidžiama; netesėję stato visos savo tautos likimą 
pavojun, bent nuostolin. Ir Lietuvos kabinetas deklaruoja neda- 
rysiąs skirtumų tarp tautų ir tikybų, pasirinkdamas žmonių 
valstybės darbui dirbti. 

Šalia žydų dabar savaime stoja antra dalis Lietuvos Res- 
"publikos piliečių - Lietuvos lenkai, ar tik sulenkėję lietuviai. Iš 
jų pusės mes ligi šiol tegirdėjome tuos vienus reikalavimus 
teisių ir garantijų, o dar beveik nė sykio nesame išgirdę griežtų 
deklaracijų — esame ir būsime atsidėję tai vienai Lietuvos vals- 
tybei, tą vieną teturime idealą — Lietuvos nepriklausomybę. 
Vieton tokių deklaracijų mes girdime net pabaidymus: mes, 
lenkai, skaičium ir kultūros pajėgomis tiek sveriame, kad jūs 
be mūsų neapsieisite. 

Ir valstybė nežino, ko gi laikytis, kaip nusistatyti su ta dalimi 
piliečių. Paniekinti negi galima inteligentinių pajėgų - tai nuo- 
stolis; bet kad jau negalima būtų visiškai be jų apsieiti, tai vėl 
neteisybė. Neisite, lenkai, su mumis valstybės darbo dirbti, eis 
kitos dalys valstybės, eis žydai ir kiti tokie. Ir lenkų gaivalas 
neatsvers žydų nei intelektu, nei skaičium: lenkų gaivalo mūsų 
krašte tėra perpus mažiau, neg žydų 2-8%, kaip kur. 

Štai dėl ko žydų deklaracijos yra taip mums svarbios. Ži- 
noma, ateitis parodys visą žydų pasiryžimo pasekmę ir platybę. 
Mes neesame naivūs; atmename vilniečių veikėjų, tiesa, pri- 
vatinį pareiškimą: mes jums padėsime, kaip jūs būsite galingi... 
Reiškia, kai jums nesiseks, mes jus apleisime. Bet kol neesame 
prityrę, jog žydai taip ir padarys, jų bendradarbiavimas vals- 
tybės darbe, ypač kai kuriems gaivalams tą darbą sabotuojant, 
yra labai svarbus. 

LAISVĖS NEŠĖJAI 


Pavelykite iš pradžių pasakyti pigų parapinį anekdotą. 

Vienoje parapijoje rengę labai iškilmingas Velykų procesijas. 
Dalyvaudavusios visokios „Brostvos“ su visokiais savo ženklais 
ir statulomis. Dalyvauti bet kurioje brolijoje buvo tokia garbė, 
jog niekai visa kita. Tai ženklams ir statuloms nešti buvę po 
keletą Mėgėjų. 

Ir susivaržę trys, kuriam nešti pati didžioji, pati sunkioji 
Atsikėlimo statula. Vienas paslapčiomis pakišęs klebonui pen- 
kinę, bet tik jam pavelytų, kitas dešimtinę, o trečias nepagailėjęs 
nė pustretinės. Klebonas pažadėjęs vienam, kitam ir trečiam 
susyk ir tik paskui susigriebęs, jog besivaržydami gali susimušti. 
Tai pripylęs tuščią statulos vidurį švino ir mėgėjams pranešęs 
visiems pakaksią, jei iš eilės ją nešią. 

Dideliu pasididžiavimu ir patikimu pasiėmęs statulą į glėbį 
vienas. Nešęs nešęs ir ūmai gera valia atidavęs antrajam. Nešęs 
nešęs antrasis ir ūmai atidavęs trečiajam. Nešęs nešęs trečiasis ir 
ėmęs neramiai dairytis, kam čia statula atidavus. Tik daugiau 
mėgėjų nebebuvę. Panėšėjęs dar bent kiek pagaliau supykęs ir 
pastatęs ją žemėn. Girdi: 

- Eik sau pati! Ar maža, kad aš tave čia nešiočiau... 

Atsiprašau, kad esų tiek nesąmojingas ir nemoku nieko ge- 
resnio nusitverti, prireikus dabartinis valstybinis mūsų darbas 
atvaizduoti. Tik kuo aš kaltas, kad mūsų valstybės kūrimo pro- 
cesas dažnai man pasirodo panašus į parapinę procesiją, ir mes 
patys, kūrėjai, nedaug teprašokę „brostvininkus“. Stikliukai, 
skambaliukai, baltos komžos, įvairiaspalvės juostos per petį, 
varpai maršalkų rankoje ir - nėr kam nešti pačią sunkiąją Laisvės 
statulą, kurion kiekvienas kaimynas pripuldamas pila švino, 
kiek tik pagali. 

Pasigviešė Lietuvos Laisvės statulą nešti Valstybės Taryba. 
Nešė nešė ir atidavė Tautos Pažangai. 

— Kur tau vilkti tokia sunkybė! Potam da patrūksi. Geriau 
atiduokš mums! — tarė Krikščionys drauge su Socialistais ir, 
pusiau pasisvėrę ant bloko lazdos, ėmė ją tabaloti. 

Tabaloja tabaloja Krikščionys su Socialistais. Sunku, kad tu 
sukeptumei; tik kam čia beatidavus, kad nei Pažanga, nei So- 
cialdemokratai nebeima? Žemėn negi pastatysi: numanu, jog 
Laisvės statula, kad ir ne „maža“, vis dėlto pati savom kojom 
neis, kaip siūlijo papykęs „brostvininkas“. Taip ir tabaloja, svy- 
rinėdami į šalis ir apsimesdami negirdį, kai iš jų tyčiojasi. 

— Aga! Pamėgink, kaip gera brostvininkauti! 

Čia vieni patys padėjo statulą, pajutę, kad per sunki; kitiems 
įkalbėta padėti ar tiesiog atimta. Na, ir didelio čia daikto: vieni 
ne, tesižinai kiti. Bet tik yra kam! Aršiausia bus, kai nebebus kam 
nešti, nebeliks mėgėjų, kai pavargę, apsidairę, nebematys pa- 
keitėjų ir gaus statulą pastatyti žemėn: teriogsai sau, tesamanojie, 
kol vėl rasis tokių, kurie pajudins ją iš vietos į procesiją. Ne tada 
baisu, kai Laisvės nešėjai mainos, net kai tankiai mainos; tik kada 
niekas nebekimba pakeisti. 

Mūsų visuomenė, biurokratija ir sodietija, kaip tik pradeda 
rodyti linkmę į šią pusę, virsta lyg užburta sapno karalija: juda 
kruta, o vis toje vietoje, dirba pluša, o vaisių kaip ir nėr. Ir visi 
visur džiaugiasi, kaip tik juos palieki inertingus, neveikmėje. 
Kokie veiksniai bus tai padarę, kitas klausimas. Gana, kad bol- 
ševikai sako galį pablūsti apsidairę, kaip jų biurokratija neno- 
romis sabotuojanti valstybę, neva dirbdama ir nieko nepadirb- 
dama. Gana, kad ir pas mus yra tas pat ir dar blogiau: griežtas 
nerangumas vikriai veikti, sabotavimas - tinginiu. 

Jau tai pasergėta ir iš šalies. Vienas svetimtaučių laikraštis 
viešai ir atvirai klausia mus, kaip mums Vilnius nukrisiąs, jei 
mes jo savo rankomis nerėškią nuo pat šakelės; suprask, jei ne- 
agituoją Vilnijoje, sodžiuje. Veltui teisintumės, jog Vilnijoje oku- 
pacijos metu sunku pajudėti: lenkai tiek suspaudę laiko kraštą, 
kiek nei vokiečiai nespaudė. Mums prikiša: o šiapus sienos, 
Kaunijoje, ar lenkams laisviau? Dėl to jie buvo sudarę savo pė- 
ovū' - savą karo organizaciją; dėl to visų lenkų palaiko vienodą 
antagonizmą, lyg turėdami savo rankose ištisą eilę tam tikrų 
įstaigų ir agitacinių laikraščių. 

Čia mes patys pasiklauskime, kaipgi mums nukris Klaipėda, 
jei ir jos savo rankomis neraškysime? Jei paliksime nepaliestą 

nuomone, jog tai beveik vienų vokiečių kraštas. Tai gryna tei- 
sybė. Žiūrėk, kokio ten esama gyvo ir galingo patriotinio lietu- 
viško gaivalo. Žiūrėk, kokiom degančiom Lietuvos meile širdim 
per dukart jie lankė mus, maldaudami, kad mes jų nepaliktume 
vienų, gaivintume toliau jų dvasią, lankydami juos. Jie ištesėjo 
sudaryti šimtinių būrių, o mums ir dešimtinių vis nėra laiko ir 
galimybės juos atlankyti. Gatavas, savaime suagituotas mate- 
rialas prašyte prašos, kad ji isidėtume į savo valstybės sienas, ir 
nėra, kas į jį savo rankas ištiestų. Tai ką bekalbėti apie tokią 
agitaciją, kokią sugeba varyti bolševikai ir lenkai. Esame tapę — 
ištižėliai. 

Buvo į mus atvyke estai. Mes matėme, kokiomis mielomis 
širdimis jie atvyko ir kokiomis mielomis sakės lauksią mūsų. 
Mes gi iki šiol nenuvažiavome atsilankyti, leidėme jiems ataušti, 
ir nebe žinia, kas juos kitą kartą beįkaitins. Esame - ištižę. 

Mūsų partijų „brostvininkai“, pasitraukę ar pašalinti nuo 
valdžios vairo, regimai tuo džiaugias, nenusimena ir nė nema- 
no griebtis priemonių sugrįžti, o tuo tarpu drąsiai tarti: mes 
nusimanom galį panešėti Laisvės statulą bent vieną varsną. 
Kur tars, kad ligi ausų šypsos, patenkinti, radę geros pateisina- 
mos progos kalade apvirsti į inerciją ir egoistiškai tysoti savo 
pačių reikaluose. 

Valstybei mes, laisvieji, nieko nebedirbame, kol mūsų ne- 
įtraukia į valdininkus, riebiai užmokėdami. Ir tada mes daugiau 
apsimetame dirbą, neg dirbame. Bolševikiškai, savaime, neno- 
romis sabotuojame savo valstybę. Ne iš idėjos, ne tam tikru laiku 
susidarytu sumetimu: tai būtų baudžiama, tik savo tingėjimu ir 
nerangumu. Biurų vedėjai juk mato, kiek ir kur jo žinyboje plyšių 
ir spragų; kad ir nematytų, tai parodoma bendradarbių ir iš 
šalies. Bet nėr energijos užtaisyti. Neįvedimas įstaigų buhal- 
terijos, nedarymas balansų, statistikos, ar tai ne tinginio sabo- 
tažas? Mokyti, prisityrę specialistai nugrūsti į kertę, o viršūnėse 
padėti profanai. Ar tai ne sabotažas? Reikia tik pradaryti jiems 
durys, ir tuoj bus šviesiau. Dėl ko didžiumos mūsų dekasterijų? 
dalykai negerėja, o daugelyje vietų sodžiuje dar blogėja? Ar tik 
ne ištižimo priežastis, bolševikiškas dirbimas — be produkcijos? 

Mes išpančiotomis rankomis patys sau palikti, laisvi piliečiai, 
pastatėme savo Laisvės statulą žemėn: lai pati vaikšto, kad nori. 
Pablūdusiom akim dairais žmogus aplinkui, veltui ieškodamas, 
kurgi dingo anoji pirmykštė mūsų energija, kuri buvo įdrąsinusi 
imtis su ištisa carų imperija, dantį sukandus kapernotis okupacijų 
tvane ir jaustis įveiksiąs, nenuskesiąs? Bejėgiai tuomet buvome, 
niekuo neaprūpinti, be talkininkų; vis dėlto iš mūsų vidaus žėrėjo 
toks pasiryžimas, kokį tepareiškia milžinų pajėgos. Ir lenkės gal- 
vos prieš tą liliputų vidaus galybę. Ir didžiuliai 1917 m. Kijeve 
sakė mums, mažuliams: jūs laimėsite, jūs nepriklausomybės verti?. 

Tapti mes tapome laisvi, tik iš ko dabar bespręs didžiuliai, 
kad mes savo Laisvę išlaikysime. Ir aš pats imu abejoti. Tegu tik 
malda buvo andai mūsų šaukimas, kada paspringdami, užsi- 
rydami sakėme Laisvės statulai: 

— Nusileisk ant mūsų rankų! 

Begu tik ne isterija tai buvo, kuria buvo mus apkrėtę naujų 
laikų netikėtumai, ir Laisvės statula apsiriko, per lengva pati- 
kėjusi, per maža tesibranginusi, tuojau nusileidusi: 

- Štai, esu - nešiokitės ir garbinkite... 

Ta malda, kuri traukte šen atitraukia Laisvę, kuri kalnus 
pajudina, - tegema iš didelių kančių. Ne tų kančių, kurias kenti 
užsmaugtas, neatsidvėsdamas, apakintas, kaip maiše girdomas 
kačiukas, tik tų kančių, kad tau šakalių į panages kala, plaukus 
rauna, aštrumais bado, replėmis spaudžioja tai vieną, tai kitą 
narį, leisdami viską matyti ir suprasti. „Rešimost istiazujemaą- 
30“* tepagimdo Laisvės maldą, teišmokina laisvės siekti ir pasie- 
kus — ją vertinti, ją nešioti ir garbinti. 

Ak, dar per maža esame sąmojingai kentę nelaisvėje, jei lais- 
vėje - ištįžtame! 


ŠVEICARAI PRIPAŽINO MUS DE JURE 


Užsienių ministerija Lietuvos atstovo Šveicaruose pil. Vaclo- 
vo Sidzikausko! vardu gavo telegramą: „Atsakydamas į Tams- 
tos notą iš gegužės 3 d., esu laimingas pranešti Tamstai, kad 

Šveicarų Federalinė Taryba pripažįsta Lietuvą laisvą ir nepri- 
klausomą valstybę de jure“. Laiškas sekąs 19. VII. 1921. Politikos 
departamentas - Motta“. l 

P. S. Federalinėje Taryboje (Šveicarų valdžioje) dalyvauja 
Prezidentas, vieniems metams renkamas, ir kiti šeši ministe- 
riai - departamentų (pas juos — ministerijų) šefai. Prezidentas 
irgi turi teką. 

Iki šiol buvo mus pripažinusios jau šešios valstybės: Vokiečių, 
Rusų, Meksikos, Argentinos, Latvių ir Estų?. Bet Vokiečiai tuo 
tarpu sumindžioti ir kuriam laikui išbraukti iš sprendėjų. Rusų 
ir Meksikos valdžių Europa dar nėra pačių pripažinusi, Argen- 
tina tai padarė gal susikivirčijusi su Tautų Sąjunga, Latviai ir 
Estai dar patys nedaug tesveria. 

Taigi šveicarų pripažinimas Lietuvos Valstybės de jure nepri- 
klausomos iš tikrųjų yra lyg ir pirmas didesnės reikšmės žings- 
nis, paskui kurį lengviau jau bus padaryti tą pat ir kitoms valsty- 
bėms, pirmiausia toms, kurios nėra suinteresuotos mūsų kivirče 
su lenkais: olandų, danų, norvegų, švedų, ispanų ir kitų. Ligi 
šioljos vis dairėsi į prancūzus ir anglus, suinteresuotus, ir vengė 
padaryti netaktą. 

Drąsus ir nepriklausomas šveicarų žingsnis yra didesnės 
reikšmės, neg toks pat žingsnis paminėtųjų valstybių. Tarptau- 
tinėje politikoje šveicarai laiko pasiėmę labai gerbiamą poziciją. 
Šveicarai politikoje labai atsargūs, jausmais nevaduojas, tik tvir- 
tais sumetimais. Ir Latvius bei Estus jie pripažino de jure pasku- 
tinieji. Lietuvą pripažįsta jie pirmieji; pirmieji pralaužia politikos 
prietarų mūrą. 

Vilkinta mūsų pripažinimas ne tik iš atžvilgio į prancūzus ir 
anglus, bet ir dėl nenustatytų pabaigtinai mūsų sienų. Bet Len- 
kus ir Čekoslovakus pripažino taip pat dar be sienų. O mūsų 
valstybės pastovumas, bent ekonominis, šveicarams, jų pačių 
tyrinėjimu, rodos daug didesnis neg Latvių ir Estų. Jei ne ekono- 
mijos organizacija, tai bent jos šaltiniu. 

Šveicarų pripažinimas Lietuvos nepriklausomybės de jure 
ypač svarbus, kad tuojau mus įveda į tarptautinę kooperaciją, 
nelaukiant kitų pripažinimo. Šveicaruose mazgai tarptautinių 

pašto, telegrafo, kelių, Raudonojo Kryžiaus ir kitko sąjungų. 
Šveicarai įrejestruoja naujus narius ir notifikuoja kitoms vals- 
tybėms — nariams. Taigi nuo rūgpjūčio 19 d. mes būsime jau 
Europos valstybių šeimynoje bent keleriais dalykais. 

Šveicarų pripažinimas stiprina mus visos Antantos akyse. Ką 
besakyti - mūsų ginče su lenkais, kurie vis dar nebuvo atsisakę 
nuo svajonių pavergti „kauniją“, ne valstybę. 

O padarė šveicarai tą mums svarbų žingsnį ne kad mes jį tik 
pasižymėtume, kaip tai padarysime su kitomis valstybėmis, bet 
kad ta širdies ir proto jungė, kuri iki šiol buvo nesudrumsta, 
paliktų ir toliau nesusilpnėjusi. Nuo 30 su viršum metų Šveica- 
ruose mes sėmėmės mokslo, jie mus auklėjo, ir dabar darbščiai 
padeda mums valstybės vargą vargti. Visa eilė mūsų veikėjų, 
Šveicaruose brendusių, yra ir bus skleidėjai simpatijos, kurią yra 
pelnę šveicarai. Ir mes džiaugiamės, kad pirmuosius mūsų poli- 
tinės meilės jausmus laimėjo ne kas kitas, tik atviraširdžiai, tie- 
siabūdžiai šveicarai. 

Valio Šveicarija! 


VIRKŠNOMS IR VIRPŠOMS ATMINTI 


Kai saulė skaisčiai nušviečia pasaulį, ramu ir džiaugsmas bet 
kuriam gyviui. Ir pats žmogus tada šypsos. Apsiniaukia gi dan- 
gus, patamsėja pasaulis, ištinka žvarbos, — tai bet kuris gyvis len- 
da į plyšį. Niaukias ir paties žmogaus veidas. Ūpą sudaro — 
atmosfera. 

Katras gi ūpas geresnis? Ar tas, kai žmogus tik džiaugias, ar 
tas, kai žmogui tenka ir sielotis? 

Miela miela saulutė. Tik kai ji per apsčiai šviečia ir šildo, 
vertina to, kas per pigiai jam tenka. 

Kurgi rečiau tepašviečia, ten žmonės apsukresni gyvenime ir 
nė manyte nemano kartis, kai ta gyvybės davėja, saulė, kartais 
ilgokai užtrunka. Tai kas, kad užtruko? Bet tik mes įsitikinę 
būtume ją esant ir galų gale sugrįšiant, užtekėsiant ir atiduosiant 

mums visa tai, kas yra mūsų gyvybei žadėta. Tai dangaus saulės 
sistemoje. 

Yra ir daugiau saulių ir jų konsteliacijų. Jos mistikinės, tačiau 
tokiais pat privalumais, kaip ir gamtinė. Jos aušta, džiugina arba 
niaukias žmogaus dvasioje, jo politikoje. Ir žmogus vienodai 
reaguoja - džiaugias, liūsta ar rūpinasi, tačiau dėl atmainų galo 
sau nesidaro. Kam, kad nuvokia dalykų padėtį esant nepastovią: 
gerumus virstant blogumais ir antraip. Taigi kantriai laukia 
atamainų, laviruoja, svarstosi į abi pusi tarp šviesos ir tamsio, 
tarp vilties ir nusiminimo. 

Ar kitaip mums bus, ištikus nebemaloniai mums konstelia- 
cijai politikos sistemoje? Buvome gavę Vilnių, tą galą mūsų sva- 
jonių, mūsų diplomatijos siekimų. Džiaugėmės. Bet ar rimome? 
Ne. Kodėl? Gi visi nuvokėme jį per pigiai gavę. At, du susigynė, 
trečias laimėjo. Ar kitaip buvo ir yra su visu mūsų nepriklauso- 
mybės pavidalu? Ne kitaip. Visi mums sakė ir tebesako: per pi- 
giai, per pigiai. Laisvė, nepriklausomybė tegaunama pačiomis 
brangiausiomis aukomis, kraujo aukomis. Valstybė susikuriama 
paskučiausiomis turtų pastangomis. Tai milžiniškas ūkis, milži- 
niško jam reikia inventoriaus ir daug dirbėjų, saviškių ir sam- 
dinių. Ir kai valstybė iš mūsų reikalavo vis naujų, vis didesnių 
turtų jai gerinti, mes sakėme: taip ir reikia. Mes spaudėmės, nuo 
savo burnos kąsnį traukėme ir davėme. Pasikasydami, bet ne- 
burbėdami. Kai laisvė ėmė reikalauti kraujo, mes ir to davėme. 
Mums nesisekė, mes pykome dėl mūsų klaidų ir nesumanin- 
gumo, vis dėlto kraujo aukų ne tik nesumažinome, dar dešim- 
teriopai padauginome. Į kritusių vietą štai stoja griežtai visa 
šviesioji, susipratusioji vyrija, pradedant nuo penktos klasės 
berniukų. Moterys ryžosi paleisti vyrus iš raštinių į mirtinos 
kovos lauką. Mokslas ir viskas atidedama šalin. Valstiečiai savo 
danga, savo žirgais ir ginklais stoja į rikiuotę. Tautos ūpas nere- 
gėtai kyla. Tauta jau įsiskonėjusi laisvę ir savivaldybę. Ji žino, 
ko siekianti. 

Ir šalia tautos, liaudies randasi dalis ištižėlių kabinetėlių iš- 
perų, kurie ima zyzti, aimanuoti, net ašaras lieti. Pralaimėjom, 
pralaimėjom: Vilnių mums avantiūrininkai atėmė! Ir lyg išeigos 

nebemato. Tik ieško, ką čia saviškių dabar radus pakrimsti: tu 
kaltas, tu kaltas! 

Ei, visi virkšnos ir virpšos! Vilnių mums dviveidžiai lenkai 
atėmė. Tik ar įsigalėjo? Ir ar įsigalės, kad ir jį trejus metus, ne 
tris mėnesius, pavaldytų? „Ne tik patriotų, visų juristų ir teo- 
logų Vilnius mums skirtas, nes Vilnius - tai Lietuva, mes - tai 
lietuviai, — ir lenkai čia — pašaliniai, nors kažin kaip prancū- 
zai jiems padėtų!“! - sakė mums vienas. Ir sakė pranašingai. 
Kieno teisė, to ir paskučiausias laimėjimas. Vilnius bus mūsų. 
Tai ne istorijos šauksmas, tai vyriškas dantų sukandimas. Mūsų 
tauta to užsimetė, ir ji gaus: ir Vilnių, ir Valstybę, ir nepri- 
klausomybę. 

Virkšnos ir virpšos, apsidairykite aplink. Kitur dar blogiau. 
Kol Belgija tapo nepriklausoma, praėjo 28 metai karo ir diplo- 
matijos varžytynių. Jei būtų liovusis po dvejų trejų metų? Būtų 
veltui žuvusios jų aukos ar pastangos. Ištvėrė — ir atsiėmė pa- 
dvigubintus savo indėlius. Tie patys lenkai šimtą metų siekia 
savo nepriklausomybės. Ir pasieks galų gale. 

Ei, Lietuvos pilieti! Kas esi, vis tiek kaimynai tave pravar- 
džiuoja kietasprandžiu užsispyrėliu. Tai ir būk pasiryžėlis. Bran- 
gus daiktas nepigus. Pirkis laisvę, nepriklausomybę metais ir 
visu savo širdies ir kišenės turtu! Gal bus dar sunkiau. Ir vis dėlto 
tai nereikš, jog nesulauksi palengvėjimo. Jei lauksi, sulauksi. 
Žinoma, ne sudėjęs rankas. 

Taigi kovon už laisvą Lietuvos Respubliką, kas turtu, kas 
ginklu, kas dvasios gaivinimu, - mums šviesi ateitis, mes lai- 
mėsime, nes visi laimėja, kas stengiasi teisėtai. Teisė, tiesa ir 
teisybė viešpatauja, nors ją nuolat trukdo sauvalė, melas ir 
suktybės! 


PASIKALBĖJIMAS SU PIL. M. YČU 


Žymusis mūsų pramonininkas M. Yčas! sugrįžo iš Londono 
ir Paryžiaus, parveždamas įdomių žinių apie Lietuvių prekybos 
laivyną ir Lietuvos politiką. 

Lietuvos garlaivių bendrovė? yra užsieniuose pasidirbdinusi 
šešis garlaivius. Š. m. vasario 4 d. buvo išbandytu ir priimtu du 
garlaiviu. Jiedu pavadintu: „Jūratė“ ir „Kastytis“. 

Pirmą istorijoje Lietuvos prekybos vėliavą „Jūratėje“ pakėlė 
pil. Hypatija Julija Martynienė Yčienė?, dalyvaujant kompanijos 
direktoriam: kapitonui Stulpinui* ir Martynui Yčui. Kol Seimas 
patvirtins ypatingą Lietuvos prekybos vėliavą, tol plevėsuos 
bendroji tautos trispalvė. Abudu garlaiviu prirašytu prie Jur- 
barko uosto. 

„Jūratė“ jau išplaukė į Liepoją su prekėmis. „Kastytis“ iš 
Anglų veža Lietuvai koksą per Klaipėdą. 

Trečias garlaivis bus priimtas 1-III, ketvirtas 15-III, penktas 
ir šeštas balandžio mėnesyje. Jiems vardai dar nesugalvota. Aš 
patarčiau: „Aitivaras“, „Laumė“, „Dainava“. 

Dėl Lietuvos nepriklausomybės nepripažinimo de jure Lie- 
tuvos laikraštija ir visuomenė be reikalo nervinusis ir net būgš- 
tavusi. Juk vaiko neįrašymas į metrikų knygas nereiškia, jog jo 
nėra arba jog jis neauga. Mes augome, nepripažinti de fakto dve- 
jus metus. Latvija ir Estija buvo juk de fakto pripažintos 1918 m., 
o Lietuva tik 1920 m. O ar buvo kas atsimainę? Ir dabar priderėjo 
Latvija ir Estija laikiau pripažinti, nes rusai ypač prieš tas dvi 
valstybes buvo nusistatę. Ir dabar Burcevas“ tiesiog isteriškai 
šaukia Paryžiaus laikraščiuose „Obščeje Delo“ ir „Poslednija 
Novosti““, kam Europa skaldanti Rusus, rusų nepasiklaususi. 
Kolioja Prancūziją, ypač gi Angliją. 

Ramiau rašo Berlyno rusų „Rul“, nenustodamas vilties, jog 
tos valstybės vis tiek sueis į federaciją su Rusija. 

Latvijos ir Estijos pripažinimas nepriklausomomis nuo Ru- 
sijos valstybėmis yra lygiai svarbus ir Lietuvai. Tas faktas 
reiškia, jog Europos politika pašlijo nuo „nedalomosios Ru- 
sijos“. Europa pasakė A, tai tuo pat taku žengdama pasakys ir 
B; destis pripažins ir Lietuvą nepriklausomą nuo Rusijos. Ir 
jokie plebiscitai, jokis sienų neaiškumas tam nepakenks. Vei- 
kiausiai tai įvyks Londone š. mėn. 21 d. Lenkija juk tokiame 
pat padėjime, o dėlto nepriklausoma. Tariamosios penkios 

lenkų divizijos, paruoštos Lietuvai okupuoti, ir Pilsudskio 
kelionė į Paryžių neva išprašyti laisvų rankų - tai tik blūdas. 
Europa yra Lietuvai nepriešinga ir jos pripažinimą tik atidėjo, 
Tautų Sąjungai prašant, o ne atmetė. 

Anot M. Yčo, nereikia per viena laikyti lenkų ir prancūzų 
politikos. Negalėdami paduoti gatavo lietuvių lenkų klausimo 
ragina lietuvius, bet dar smarkiau ragina ir lenkus. Mūsų politika 
negalinga ne dėl prancūzų trukdymo, tik dėl mūsų pačių Už- 
sienio ministerijos neaktingumo, dėl menkos propagandos ir 
nepažindinimo su mūsų dalykais tų, kurie tai riša. Mūsų griežtai 
nė vienas laikraštis neužtariąs, o lenkus - daugybė; vis dėlto ir 
prancūzams terūpi viena: kad Lietuva nepataptų bolševikų ar 
vokiečių politikos dirva. Dėl to ir ragina mus dėtis su lenkais, 
bet anaiptol neverčia. 

Dabar prancūzai gavo aiškų iš vieno mūsų diplomato atsaką, 
kodėl Lietuva negali dėtis su lenkais į karo ir ekonomijos kon- 
vencijas. Būtent susidėdami į karo konvenciją, mes palaikytume 
lenkų užsienių politiką, padėtume pasilikti sau rusų užgrob- 
tąsias žemes ir Danską?, kurio koridorius ir mums taip kliudo 
susisiekti su Vakarų Europa, gautume pyktis su Rusija, o tai 
negali būti mūsų naudai. Ekonominę konvenciją su lenkais mes 
tada tegalėtume padaryti, jei būtume bent triskart didesni ir 
turtingesni už juos: tada pataisytume pražlugusią jų finansų 
padėtį. Bet mes maži ir savo resursais didžiulės Lenkijos neiš- 
gelbėsime, tik patys pražūsime. Menkas mūsų auksinų kursas 
vis dėlto 15 kartų aukštesnis už lenkų markę, kai susidėtume gi, 
penkiolika kartų nucibtume. 

Šitie gangreit pirmą kartą mūsų išdėstytieji nusistatymai 
prancūzams pasirodę labai rimti ir įdomūs. 

Taip pat gerai sekės mūsų Galvanauskui" įtikinti T. Sąjunga, 
kokie yra niekai plebiscitas Vilniuje", neturint lygių sąlygų. 
Lenkai per dvejus metus ten liaudžiai dumia akis, mes nė prieiti 
negalime. Be to, su kuo atremsime bolševikus, kurie nesutinka 
arti prisileisti svetimų kariuomenių. Su 1 800 žadamųjų karei- 
vių? Tai būtų per didelis mums pavojus. 

Ypač visa tai įsidėjęs širdin japonas ir ispanas. Su jais ta- 
riamasi skyrium. Taigi mūsų dalykai gali ūmai pagerėti, ir 
Pilsudskis Paryžiuje gali mūsų dalykuose nieko nelaimėti ar 
bent gaus nusileisti. 

Pagaliau pripažinimas de jure mūsų vidaus padėties neat- 
mainys nė per nago juodymą. Čia mes privalome stiprėti ir augti, 
kad jokie „nepripažinimai“ nebebūtų pavojingi. 


SU ŠAULIAIS 


PULTI AR GINTIS 


„Trimitas“!, Lietuvos šaulių laikraštis, spėjama, būsiąs ra- 
gintojas, kad visa Lietuvos vyrija išmoktų rikiuotės ir ginklus 
pavartoti. 

Iš tolo būdamas? aš pats nežinau „Trimito“ redakcijos ir 
pačių šaulių ketinimų bei jų širdies lūkuriavimų. Rašau, ką gir- 
dėdamas, ir jaučiuos privaląs pareikšti savo nuomonę. Ypač kad 
aš, gal ir - mes, būdami visa širdžia priešai militarizmo, linkimo 
kariauti su kaimynais grobimo tikslais, juoba priešingi kovai 
ginklais už savo idėjas ir reikalus, visomis širdimis linkstame 
prie šaulių idėjos — nuolatinę kariuomenę pakeisti nuolatine 
tautos milicija. 

Milicija ir militarizmas - abudu žodžiu kilusiu iš to paties 
lotynų „miles“ — kareiva. Taigi lyg būtų sulig gudriu priežodžiu: 
ne lazda, tai vėzdu. Tai taip ir yra iš tikrųjų. Tik aš nenorėčiau, 
kad taip būtų. Ir taip gal nebūti, jei mums pasisektų pakeisti savo 
nuomones apie karo tikslus; tikriau, jei mes priimtume krikš- 
čioniškosios doros pradą karo, na, ir ginklo vietoje: 1) karas tėra 
leistinas atsiginti, bellum defensivum, ir visai neleistinas — už- 
pulti, bellum offensivum; 2) kalavijas tėra pildomosios valdžios, 
potestatis executivae, ženklas ir jokiu būdu ne atskirų žmonių, 
privatinis, įrankis asmeniniams tikslams pasiekti. 

Karas ir ginklas tebėra, kaip ir buvęs, per labai sumateria- 
lizuotas. Reikia tam reakcijos paveikti prieš ir suidealinti, su- 
žmoninti, jei ginklui ir karui tiktų sąvoka - humanus. Auklėjant 
visuomenę humaniškai, destis artimo meilėje, visos žmonijos 
meilėje, nyks iš širdžių norai ir ketinimai pulti artimas, nužudyti 
jis ar daiktai iš jo per nevalią atimti. Visuomeninant gi žmones, 
destis mokinant tvarkiai gyventi, jausti visuomenines savo pa- 
reigas ir joms gera valia pritarti, įstatymai nebus reikalingi ka- 
lavijo pagalbos, kad būtų pildomi. Valdžios ženklą, kalaviją, 
pakeis teisingumo ženklas — pastovus stulpas. 

Tai galimų, įvykintinųjų svajonių sritis; tačiau įvykinamųjų 
ne taip jau veikiai. Kolgi kas bus, kol žmonės, mes ir mūsų 
kaimynai, sužmonėsime, atsarga gėdos nedarys: nebus nulie- 
kamas darbas visiems išmokti, kaip ginklas pavartojama tuo 
vienu tikslu — atsiginti nuo grobuonių puolikų. Šiuo žvilgsniu 
pilnai pateisinama visuotina tautos milicija, pakeičianti sunkią, 
beveiksme ir tvirkstančią kariuomene. 

Obalsis „Gintis, ne pulti!“ turėtų galų gale atsirasti mūsų 
doros (moralybės) pagrinde šalia krikščioniškojo prado: ne- 
skausk artimo, nedaryk jam nieko tokio, ko ir pats nenori, kad 
tau būtų padaryta, šalia grynai žmoniško sumetimo: ant pa- 
linkusio medžio bet ožka laipioja; nelįsk - gausi! aš tavęs nelie- 
čiu, tu manes neliesk! 

Šitokiais balsiais eidami pilietines savo pareigas, mes ne ka- 
ringumą garbinsime, ne ofensingumą, tik kelsime asmeninę tau- 
tos iš viso ir bet kurio jos nario skyrium savo valstybės nusimany- 
mą, pasikliovimą vien tik pačiais savimi, darymąsi — karžygiais. 

Kar-žygis, karo žygis, pirmiausia reiškia rusiškai: „vojenyj 
pochod“. Daugiau tuo pat žodžiu ir, rodos, netaisyklingai, pra- 
minėme pačius karo žygiuotojus; tiesa, ne visus, kurie tik žygius 
daro karo metu ar karo tikslais, tik vien tuos, kurie bet kuo 
ypatingai pasižymi: savo drąsumu, galingumu, patvarumu, su- 
metimu, net ypatingu klastingumu ar net žiaurumu. 

Dėl to visai teisingai karžygio pravardę perkeliame ir ant 
žygiuotojų paprastuoju, nebe karo, metu, tuo vardu pramindami 
bet kokį heros-bohater?. Teisingai, nes visas gyvenimas yra kas 

gi daugiau, jei ne ištisa, nuolatinė kova su visokiomis priešin- 
gybėmis? Karas, karas, karas. Tik mes jo ypatingai neįsidėmime, 
kaip nedėmėjamės nė oru, kuriuo kvėpuojame, be kurio nė kelių 
minučių negalime pabūti. 

Tai visiškai nenormalinga, ne taip, kaip reikėtų, esti, kai gink- 
luoto karo metu kiekvieno tavo žingsnio daboja kas nors vyres- 
niųjų, bet ką prašmatnesnio tuojau žymi, tuojau plačiai skelbia 
savo dienotvarkėmis, idant draugai, visuomenė ir net pasaulis 
tai žinotų; o paprastojo gyvenimo karo žygių ir jų veikėjų žy- 
giuotojų arba visai nepasergsti, arba labai retai tepažymi. 

Valdžios yra pramaniusios ženklus „Virtuti Militari“* — ka- 
rinei dorai pažymėti. Gi virtuti civili težinome medalius už 
skęstančiųjų gelbėjimą, kada ne kada pavadinama garbės pilie- 
čiais ir tie žmonės, kurie biuruose kantriai prisisėdėjo hemoroidų 
ar net vertelgystėmis pasižymėjo; lyg tiek tebūtų heroiškumo 
dirvų, kur išsireiškia gausesnės žmogaus sielos pajėgos. 

Virtuti civili pareikšti, pilietinei dorybei pagirti reiktų daug 
daugiau šėltis, nes tas pats kareiva, karininkas pirmiausia yra ir 
privalo būti pilietis, ne mušeika; jis ir kovoja ne dėl to, kad jam 
niežti ir knita muštis, tik dėl to, kad jis jaučiasi privaląs ginti 
savo pilietybę. 

Pilietis, žmogus išauklėti ne taip jau piga. Reikia didelio su- 
manymo ir labai ilgų pastangų. Sakysime, argi tinkama piliečiai 
auklėti tokiais pavyzdžiais, kaip drąsusis liūtas, žiaurusis tigras, 
meška stipruolė? Mielai stiprindamies šiais žvėriškumo pavyz- 
džiais, mes anaiptol nepasirodome žmoniškai išgudrėję ir išdai- 
lėję, nors giriamės jau pasiekę išmonės viršūnes. Kas gera iš 
išmonės, kad išminties nėra. Daug dalykų reiškia mus dar nela- 
bai nutolusius nuo laukinio ar girinio gyvenimo, jo būties. 

Dėl ko liūtas, tigras, pantera mums patinka? Gi tik dėl to, 
kad jie drąsiai kitus puola, sudrasko ir suėda. Mes garbinte 
tebegarbiname žvėrišką pagalėjimą, vadiname tai - kiltais daly- 
kais, imame neva kiltos mūsų pačių sielos reiškėju. Būkite tokie 
pat drąsūs, kaip liūtai, tokie pat negailestingi, kaip tigrai, tokie 
pat klastingi, kaip panteros, ir t.t. Plėšrumo mes vis dar negalime 
atsižadėti, lyg bijodami įžeisti savo prabočius - girinius. 


. 83. 


Daug normalingiau žmonėms būtų, imant sau pavyzdžiais 
pelikaną, gandrą ar net žvirblį. 

Antai kiekvienoje bažnyčioje šalia nekaltybės ir nežalingumo 
simbolio ~ avinėlio rasi papieštą ar išdrožtą pelikana, kurs, ne- 
tekęs vaikams maisto, pradreskia savo paties krūtinę ir savo 
krauju marina savo vaikų alkį. Vadinasi, gena nuo jų mirtį. 

Antai gandras išsiperėjo vaikus trobos čiukure. Bet ištiko 
gaisras. Gandras mėgina iškelti paugtelėjusius vaikus, tik nepa- 
gali. Tai apkloja juos savo sparnais ir pats pirmas žūva, gindamas 
nuo ugnelės. 

Antai žvirblienei iškrito žemėn žvirbliukas, o čia ateina di- 
džiausias San Bernardo šuva jo suėstų. Žvirblienei rodos jis lyg 
koks kalnas, slibinas, kuriam nė seilės nepadarys, menką paukš- 
telį prarijus. Tačiau žvirblienė drąsiai atsistoja tarp iškritusio ir 
nepaskrendančio vaiko ir slibino; spurda, visa pasišiaušusi, sa- 
kyte sakydama: pirma mane suėsi neg mano vaikelį. 

Šitos garbingo ir šlovingo gynimosi pasakos tačiau ne tiek 
veikia į mūsų sielas, kaip žvėriškai drąsūs ir nuožmūs puolimai. 
Ar gintis, kaip žvirblienei, mažiau reikia civilinės ir natūralios 
drąsos, neg pulti? Priešingai: mažiau drąsos reikia šuniui pulti 
silpnas. Pagaliau niekas nepapeiks šunio namų sargo bailiu, kad, 
išvydęs vilką, jo negenas ir nepapjauna. Bet visi pagirs namų 
sargą, kad jis kibs į nekviestą atėjusį vilką, nebeatmindamas to, 
kad jis galbūt ne tiek galingas, ir žus. 

Normalingiau ir žmoniškiau auklėti tokiais pavyzdžiais. Ta- 
čiau kai mes juos nupasakojame, jei atsiminę kada nupasako- 
jame, tai maži ar jauni klausytojai jaučia ir numano, jog mes į tai 
savo širdies nededame, jog mes tam širdžia nepritariame. Gražu, 
tai gražu. Vis dėlto taip mes nepadarytume, na, tai ir jums, 
klausytojai, nepatariame taip daryti — dėti savo galvas ginantis, 
ne puolant. 

O, puolant tai kas kita! Garbė tam, kas daugiau nukaus. Pa- 
minklai tam, kas daugiau ramių žmonių suneramins, kas dau- 
giau ramių kraštų sunaikins. Tegu tai visas pasaulis mato! Ant- 
sidėti pareigą ginti ir žūti arba negalius ginti ir žūti — tai tylos, 
dažniausiai slaptos, darbas. 

Šauliai, kaip aš jums norėčiau įkalbėti ne liūto, tik žvirblienės 
drąsą! Lenkai, girdamies pasistatę pusantro milijono kareivių, 
nors iš tikrųjų jie tepajėgia, brisdami į skolą iki ausų, išlaikyti 
tiktai pusę milijono ar 800 tūkstančių, tyčiojasi iš kelių dešimčių 
tūkstančių mūsų armijos. Aš pilnai tikiu, jog kelios dešimtys 
tūkstančių pasišventėlių gali ne tik vieniems lenkams atsispirti, 
bet pusę pasaulio nuniokoti. Ale daug realingiau bus, jei Lietuva 
taip pat mokės pasakyti lenkui: jūs turite milijoną dykai duoną 
valgančių ir kazarmėse ištisais dešimtmečiais laukiančių, kada 
bus jie karui reikalingi. Mes gi turime taip pat milijoną kareivių, 
tik tokios rūšies piliečių, kurie lygiai gerai sugeba žemę arti, kaip 
ir ginklu mojuoti ar iš šautuvų šutinti, nes jie - ginsis, kad ir nuo 
paties slibino. Kariuomenė kariuomenę dabar technika nugali. 
Dabar nei karžygių nereikia kariuomenei, tik reikia mechanikų 
ir inžinierių. O tautos milicijos kariuomenės negali nugalėti, nes 
milicija, šauliai, partizanai, ne „patrankų mėsa“, tik skyrium 
kiekvienas tvirtovė, fortas, kurs gali kariuomenei daugiau žalos 
pridaryti, neg visa kuopa atviram lauke, akis į akį sustojus. 

Lietuviai, jei norime nepaliečiami būti, mes, maža tautelė, gy- 
vendami ant tako, kuriuo iš visų keturių pasaulio šalių maklinė- 
ja, būkime visi šauliai, kad ir mūsų vaikai jau apsigimtų šauliais! 
Tegu visi žino, jog lietuvis, tylus ir lėtas, nepuls nieko; bet jį puo- 
lus, kiekvienas, nežiūrėdamas savo amžiaus, griebsis ginklų ir 
gins savo nepriklausomybę. jei norime šiame pajūrio kampelyje, 
kurio visi godėjasi, išlikti, „šaulinkime“ savo tautą! (Militarizuo- 
kime - bijau pasakyti.) Mums ne vieną kartą teks gintis. Tai 
patapkime lygūs su juodkalniečiais ar albaniečiais pamėgimu 
ginklo — priešui nuvaryti, ne žmogžudžiauti ar maištams kelti. 


LIETUVOS JAUNIME - TĖVYNĖS 
GYNĖJAU! 


Šis antrasis „Trimito“ numeris eina kitokios lyties; tokios jis 
ir paliks: kas savaitė po 32 puslapiu. Tai jau nebemažas žurnalas. 
Skaitykite jį, galvokite ir širdžia pritarkite tiems dalykams, kurie 

paliečia brangią, gražią ir sočią mūsų Tėvynę. 

Mes, Lietuvos šauliai, pasiryžę ir galvą padėti, kad tik mūsų 
Lietuva išliktų laisva, niekam nebepriklausoma, ieškome sau 
bendradarbių, vienaminčių, drąsuolių, pasiryžėlių, kam Tėvynė 
Lietuva ne tušti žodžiai, bet lygiai brangūs, kaip močiutė, tėvelis 
ir gimtasis kiemas. 

Kurgi mums daugiau ieškoti tokių talkininkų, jei ne tarpe 
jaunimo abiejų lyčių? žaunime, tu stipras kūnu, daugiausia vargo 
pakeli, moki nesiskųsti ir neaimanoti. Jaunime, tu šviežiaširdi, 
ag pats jauti, kaip tu vienas temoki mylėti arba nekęsti. Kas su 
tavimi susilygins? 

Jaunime, šis laikas kaip tik duoda mums progos pasirodyti 
visą mūsų sielos prakilnybę. Kada gi, jei ne šiuo laiku, kada mes 
iš nauja statomės savo valstybės namus, kada iš visų pusių tyko 
nevidonai tą mūsų darbą išardyti ir vėl mus palikti be savo 
namų, be laisvės, mums reikia pamiršti visos žemybės, visos 
kasdienio gyvenimo šiukšlės ir purveliai. Argi dabar laikas išdy- 
kauti, kortoti ar dar blogiau - girtauti ir tarp savęs vaidytis, kai 
aplink mus dega, kai bolševikas, lenkas, vokietis smailiai žiūri į 
mus, kada gi mes nueisime nuo savo sargybos, idant mus susi- 
krautų į savo maišus, paverstų savo vergais ir vėl per amžius 
atiminėtų iš mūsų kąsnį duonos ir lašą riebalo? 

Mus, lietuvius, svietas vadina rimtais žmonėmis, mokančiais 
gerai pagalvoti, kol ką atsakysime. Galvokime gi, ar laisvė ir 
laimė ateis mums dykai, iš netyčių ir tars: „Še tau, Jonai, kupinai, 
nors tu esi niekam nevertas velėna, tinginys ir ištvirkėlis!“ Lais- 
vės ir laimės niekas nedalija. Jų reikia patiems pasiimti. Ir niekas 
neatneša. Jų reikia patiems eiti ieškoti už kelerių girių, kelerių 
upių ir kalnų, kaip to pasakos auksinio paukščio. 

Dabar mes jau tiek laimingi, kad tąjį paukštį — Laisvę yra 
jau radę ir namo parsinešę vyresnieji mūsų broliai tautiečiai. 
Mums belieka lengvesnis dalykas: to paukščio nebeišleisti nei 
beduoti, kad kas jį iš mūsų pavogtų; mums belieka apginti 
savo Laisvė. 

Ruoškimės į tą darbą. Šalin tinginį, išdykavimą ir laiko gaiši- 
nimą! Imkimės šiam laikui pritinkamų žaidimų. Žaiskime gar- 

bingais žaislais — ginklu, žaiskime kareiviais, rikiuote, muštru, 
šaudymu. Nejaugi tai neįdomu šventomis dienomis, puikiame 
atvirame ore, kur lankoje ar miško aikštėję stiprinti savo vieką, 
vikrumą, akių smailumą? Maršai su dainomis, šaudymai į regę, 
gimnastikos štukos, jaunas klyksmas, juokavimai, — visa tai neju- 
čiomis padarys mus drąsiais, sutartingais, pasiryžėliais, kurie 
kad tars: nelisk, neužliesk, tai jau visiems bus aišku, jog neverta 
paduoti jums savo kudašius. 

Jaunieji tad vyrai, kuopon - rikiuotės ir drausmės mokytis! 
O širdžiai atgaivinti, protui ir susipratimui brendinti - štai jums 
„Trimito“ numeriai. Auksinas knygelei. Už tą auksiną papirosą 
tenusipirksi ir jo nebeliks, kelis kartus į vėją papūtus. Gi „Tri- 
mito“ numerį nusipirkęs, visai savaitei turėsi protui darbo. Kar- 
tais ir nusijuoksi. 

Tad skaitykite ir platinkite „Trimitą“ tarp jaunimo - tejungie 
jis mus ir tedarai Tėvynės Gynėjais. 


ŠALIN ĮSIKIŠĖLIUS! 


Lietuvos Pilietis! tikrai pilietiškai, kaip pridera geram vals- 
tybės sūnui, išdėstė, ar yra reikalo nuolat keikti mūsų valdžia, 
sekant senoviniu papratimu — peikti rusų carų valdžią. Ką pei- 
kus, girdi, geriau imkimės ją taisyti, nes daug netvarkos pridera 
nuo mūsų pačių. Teisingai pasakyta. 

Bet yra dar ir kitokių mūsų valdžios peikikų, kurie nepiga 
sustabdyti; tai mūsų priešai bolševikai. 

Yra didelis skirtumas tarp to, kai mes patys saviškius pa- 
barame ir ant jų pakreitėjam, ir to, kai svetimieji koneveikia 
mūsų pačių dalykus. Vaikams dažnai esti savo tėvai nebegeri. 
Vaikai paauga, jau norėtų saviškai gyventi, mėgina savo sparnus 
išskėsti, kur nerami dvasia varo, paskridėti, o čia senieji, tebeturį 
visą valdžią, sako: stop. Ir vaikai dažnai svetimiems pasiskun- 
džia, kad jau sunku darosi su seniais gyventi. Seniai tėvai dar 
dažniau kaimynams, kūmams ir svotams paaimanuoja, kad da- 
bar jaunimas nebe tas, nebeklauso, savu baudu eina, perdeda, 

ištvirkauja, nieko jiems nebėra šventa ir privalu. Klausytojai 
pasiskundžiančių paklauso, „taip, taip“ pritaria, ir sugeltoms 
širdims lyg lengviau darosi. 

Bet tegu tie patys mūsų kaimynai, kūmai ir svotai, kuriems 
guodėmės dėl saviškių, patys savo motu ateina ir ima tiems 
patiems vaikams sakyti: jūsų tėvai šioki, jūsų toki — jie vagys, 
sukčiai, melagiai, girtuokliai, skriaudikai. Arba tegu tėvams ima 
koneveikti jų pačių vaikus: nu, kokius vaikus jūs išauklėjote? 
Juk tai ištvirkėliai, paleistuviai, mušeikos ir kvailiai! Tegu taip 
atsitiktų. Ir mes labai abejojame, ar tėvas, sūnus neduotų įda- 
vikui į kuprą ir pagriebęs už apykaklės, neišmestų pro duris. O 
ko gi čia tu įnikai maniškius kernoti? Ar tavo darbas? Mano 
tėvai, mano vaikai. Kokie yra, tai mano, ir kas tau darbo, tu 
gyvatliežuvi? Nori mus dar labiau supykinti? O kai susipyksime, 
ar beateisi taikinti? 

Nesunku rasti, už ką reiktų ir derėtų pabarti lygiai tėvai, dė- 
dės - mūsų valdžia, lygiai sūnūs ir posūniai — visos valstybės 
piliečiai. Visi mes pradedame naują gyvenimą. Pradedame nie- 
kur nesimokinę, menkomis išgalėmis. Nėra pakankamai žmo- 
nių, tai tenka vaduotis bet kuo; nėra pakankamai pinigų, o iš- 
laidžių labai daug, tai tenka daug uždo reikalauti iš piliečių. 
Valstybės sūnus - piliečius iš visų pusių balamutija ir tvirkina. 
Jauni, dar nepastovūs žmonės blaškosi, nerimsta, kaip paprastai, 
niekuo nepatenkinti ir mano, kad čia atskiri žmonės kalti. 

Taigi niekų dyvų, kad mes trusame plušame, knapsėdami, 
nekantraudami, bardamies savo tarpe. Taip esti visados per 
didžiąsias darbymetes, kada dangus niaukstos, lietus laščioja, o 
čia nesuvežto šieno ir javų pilni laukai tebėra. Baramės, riejamės, 
vis dėlto darbas eina sparčiai, turtus dorojame į pastoges ir 
jaučiame, jog karščiui praėjus, bus mums ramu ir sotu. 

Taigi savo tarpe pasirieti lygu ratams važiuojant tarškėti. Tėvai 
palieka tėvai buvę, vaikai - vaikai: viena savybė. Kas kita svetimieji. 

Argi palengvintų mums darbymetės darbą prašaleiviai, ku- 
rie, sustabdydami mus, vežėčiomis zovada į dirvą lekiant, imtų 
zaunyti apie mūsų tėvų ar vaikų netikumą, gaišintų mums bran- 
gų vasaros laiką; ne tik gaišintų, bet dar įkalbinėtų: ką čia tu 

klausai savo senių — grįžk arklį namo, spjauk ant savo senių 
šeimininkų ir eik sau karčiamon ar ant šieno gultų! Tegu velniai 
renka visą tavo derlių ir užaugjį! 

Paklausytumei tu tokio? Eitumei nuo darbo karčiamon? Neat- 
sigodotumei, kad gyvatliežuvis taiko į tavo turtą, idant jis, ne- 
sudorotas, jam atatektų? Ne! Tu lietumei botagu jam per kaklą ir 
pasileistumei dar greičiau į dirvą atadirbti sugaišintos valandos. 

Šitie gyvatliežuviai — tai bolševikai. Kas juos prašė, kad ateitų 
į mus mūsų mokyti? Atėjo, prisisiurbė prie mūsų odos, čiulpia 
mūsų kraują ir begėdiškai dėbsėdami dar tyčiojasi iš mūsų var- 
go, mūsų klapatingo finansų padėjimo, iš netesėjimo viską, kaip 
pasakoje, greitai ir vykusiai nudirbti. Ar mums dėl to lengviau, 
kai vargstant alpstant, dar širdį užduoda, dar į kuprą mums niuk- 
teli: nevykėli! ar nematai, kad ne to darbo imies! kam tau savo 
valstybė, savo laisvė, savo nepriklausomybė, kad mes, bolševi- 
kai, visa tai jau senai turime gatava: ir Sovietų Respubliką, ir so- 
vietų valdžią, ir beluomę, beturtę laisvę! Spjauk ant savo tėvų, 
dėdžių! Imkis mus — mes tau atstosime tavo tėvus ir dėdes ir pa- 
tieksime tokį pat rojų žemėje, kokį mes jau patiekėme... Rusijoje. 

Piliečiai! Nejaugi tai ne pasityčiojimas iš tavęs? Nejaugi mums 
klausyti šitų niekatauškių, kurie užlieja visą mūsų kraštą viso- 
kių visokiausiais savo šmeižalais? Šimtais tūkstančių pikčiausių 
raštpalaikių apdraiko mūsų tėvynę tuo vienu tikslu —- padaryti 
tarp mūsų netvarką, sukiršinti mus su mūsų pačių išsirinktąja 
valdžia. Iš tų šmeižalų nė juoktis nebegalima; tenka tik čiaudėti, 
nes nuo tų šeško smirdalų tik galvą sopa. 

Neskaitykite ir naikinkite bolševikų plūstamuosius lapelius — 
bus sveikiau nesugadintame ore! 


VISUR REIKIA ŠAULIŲ! 


Mūsų sodžius šiais laikais be galo iškrikęs, jei ne pasileidęs. 
Mūsų valdžia dar neįsigalėjusi, dar stinga atsidėjusių bend- 
radarbių. Tai visokiems vėjo patauškoms, kaip tiems unguriams 
maurynėe, tikras drumstas gyvenimas. Jie laidžioja liežuvius, visa 

ką peikia, visa ką gerai pradėta ardo, visa ką įtaria, kad nešva- 
riais, bent negražiais tikslais daroma. O kas ir kaip reiktų pada- 
ryti, tai nė patys nežino ir yra, tiesą pasakius, patys nelaimingi. 

Kai žmogus tiki tuo savo sumanymu, kurį vykini, tai ir darbas 
nesunkus. Šoki, bėgi, nežiūrėdamas nakties, nei žvarbos, bet tik 
greičiau į pasiskirtąjį tikslą. O kai imies darbo abejodamas, tai 
viskas iš rankų tau krinta, niekas nebesiseka, viskas vargina, ir 
tu pats savo darbą vien nupeiki. 

Aiškiai nusistatę žmonės todėl be galo brangūs visuomenėje ir 
bet kokiame darbe ar šiaip jau žmonių santykiuose. Ir tarpe tokių 
kaip tik stovi Lietuvos Šaulių sąjunga. Lietuvos šauliai dideli 
patriotai. Jie myli savo močiutę tėvynėlę, vis tiek ar ji balta, ar tuo 
tarpu juoda. Baltą, gražią bet kas pamylės; ale tu mylėk, kad ji — 
sava ir dėk vargo, kad ji išbaltų. O Lietuvos geroji, širdingoji 
jaunuomenė, spiesdamosi į šaulių būrius, kaip tik ir yra pasiryžusi 
visa prakaituota arti ir akėti būsimajai gimtosios šalelės naudai. 

Šauliai sako: „Maža ką dabar ne viskas gerai! Mes tam ir 
esame, kad viskas pagerėtų, o pagerinti bet kas gyvas galima“. 
Ir dirba nesvyruodami. Ir kas tik mato šiuos drąsius pasiryžėlius, 
šiuos vakar kreivus ir antinu krypuojančius jaunikius, o šian- 
dieną stačius ir atvirais veidais ščyraširdžius, tas negali jais 
nepasigėrėti. Ir kas tik pabuvo šaulių draugėje, tas neišėjo nepa- 
guostas, nenurimęs dvasia, negavęs lygsvaros. Žengia rikiuotėje, 
balsiai šaukia savo dainą - tik girdėk, sviete, kad mes čia esame, 
ir būk ramus už mūsų nugarų: tik jau neleisime nevidonams 
ateiti ir tave skriausti! Ir ramu, tikrai ramu, kai matai, jog be 
tolimosios pasienio kariuomenės dar turime artimą, taip sakant, 
namų kariuomenę - sargybą. 

Visai kitoki jaunuomenė, kuri dar nėra pasiryžusi aukštus ir 
garbingus darbus dirbti. Ji viena nuobodžiuoja, laiką gaišina, iš- 
tvirkauja, geria, šokinėja, merginėja. Ir vyresniesiems tik gyvas 
susigraužimas. Kiti, susispietę į paslaptinius būrius, ieško nuo- 
šalių nuolat kuždėtis ir tartis vien tik savo tarpe. Jei ne bailinda- 
mies, tai bent įtarinėdami visa aplinkui, jie dairosi, it nusidėjėliai, 
ar jų kas nemato, ar jų kas negirdi, ar neįtaria, ar nerengiasi 
persekioti. Aiman, koks tai jauno būdo gadinimas! 

Antai teko būti per vyskupo lankymąsi nemažuose mieste- 
liuose. Būriai jaunimo, kaip moka, taip rikiuojasi. Vien tvarkda- 
riai ir amžindien nereikia tau nei milicistų, nei policistų. Sukaitę, 
nuplukę, o linksmi ir pilnomis širdimis. Kiti improvizavo ka- 
valeriją, pasidarė uniformas, ietis, išmiklino, reikia pasakyti, 
visai neblogus žirgelius; na, rikiuotė ir tiek. Ką jau besakyti apie 
tikrai susidariusius šaulius būriais. 

Šalia tos gyvos jaunuomenės sodne už aukšto mūro penketas 
kepurėtų gražių jaunikaičių. Pašaipa sukrypusiais veidais, kar- 
tėlio pergraužtomis širdimis žiūri į jaunikių paradą. Ir matos, 
kad juos ima pavydas, matos, kad ir jie norėtų šiaip ar taip 
išreikšti jauną savo ūpaą. Bet jie kritikai, visa ko peikėjai. 

Užtinku juos ir tiesiog užpuolu: 

- Vyrai, darykime šaulių būrį. 

— Mėginome - nieko neišėjo... 

— Kodėl? 

- Taip... 

— Mėginkime dar sykį. 

Čia mane peštelėjo gimnazijos mokytoja. 

- Liaukis, nieko nebus: tai bolševikuojančių būrelis... Jie te- 
moka apkartinti bet kokį susirinkimą, o patys nieko nesumano, 
nei ko imasi. Viena rūgstanti tešla... 

Lioviaus ir nusigrįžau susigraužęs. Ir vis negaliu atsikratyti 
nuo minties, jog ir juos, kreitas ir karčialiežuvius, šauliai įtrauk- 
tų į savo judrią veikmę ir - atjaunintų. Nes kur tik susidaro iš- 
mintingai auklėjamas šaulių būrys, ten tuoj jis sudaro viešąją 
opiniją ne tik tarpe jaunuomenės, bet net tarpe vyresniųjų. 

Taigi naudinga visur steigti Lietuvos Šaulių sąjungos būriai. 
Ir steikime! 


NAUJAS PAVOJUS - NAUJAS DARBAS 


Šauliai - greitakojai, kai tenka jiems tėvynė ginti. Ag tai tie- 
sioginis jų tikslas. Ligi tik kur pavojumas mūsų kraštui, jau jie 
ten sargyboje. Šaulių partizanų rolė, atakuojant bermontininkus 

Radviliškyje! ir Šiauliuose, bus neužmirština, kai atsiras kas 
surašys jų žygius. Šaulių sargyba paneriais ne vieną lenkų val- 
katų būrį atgrasė nuo užpuldinėjimo ir nuo plėšimo mūsų sodžių 
šiapus upės. Budri šaulio akis mokėjo įspėti miškuose ir užkam- 
piuose pasilikusius bermontininkus ar trockininkus?. Kitaip ne- 
gali nė būti. Šaulys — nesamdytas, dėl to sąžiningesnis krašto 
tvarkdarys. 

Veltui tie, kuriems šauliai ypač įkyrėjo, kurie buvo yč kalti, 
plūdo ant jų, prasivardžiuodami ir dirbtinai darydami jiems 
negarbę;: prikaišiojo jiems policistų rolę, kuri, tam kartui jie ikal- 
binėjo, esanti negarbinga tėvynei tarnyba, nes sekanti, šnipi- 
nėjanti kitą žmogų. 

Veltui, nes doras žmogus tik džiaugiasi, kai kiti esti įsižiūrėję 
įji ir pasakoja jo darbus ir ketinimus. Tik patamsių padarai, tie 
visuomenės šliužai, kurie raitosi nežymiai, kurie gelia paslapčiai, 
nemėgsta, kad kas juos matytų ir kitiems parodytų. 

Veltui. Kaip sveikas žmogus savo ome bijo antkričių ir jų 
saugos, taip ir visuomenė. Ir tie žmonės, kurie parodo kitiems: 
pasisaugokite, tai raupuotos sielos asmuo, kad tik jūsų neuž- 
krėstų, vadinasi ne šnipas ir gaudešis, tik - sanitaras. Jam žy- 
mioje vietoje įsiuva ne katargos ženklą ~ raudoną keturkampį, 
tik raudoną kryžių. 

Kaip yra kūno sveikatos dabotojų, taip yra ir sielos sveika- 
tos rūpintojų. Tai moralistai. Lygiai yra ir valstybės gerovės ir 
naudos dabotojai. Tai politikai. Ag jie vienus giria, kitus bau- 
džia, vieniems valdžią į rankas įteikia, kitus net iš gyvųjų tarpo 
pašalina — mirtimi baudžia už kenksmingumą. Tai ir kalbos 
negali būti, kad karo metu, visokiems to krašto nevidonams 
nekviestiems antplūstant, griebiamasi bet kokių priemonių 
jiems pašalinti iš to krašto. Kas tai padaro, gerai padaro ir 
pelnosi kitų piliečių padėkos. Kiek būtų turto sutaupę, nuo 
kiek nelaimių, nuostolių ir ašarų apsaugoję, jei būtų susidarę 
ginkluoti šauliai dar tais laikais, kai mūsų kraštas kibždėtę 
kibždėjo iš vokiečių grįžtančių „bolševikų“, destis razbainin- 
kų, vagių, plėšikų, kankintojų, net galvažudžių. Jie turėjo gink- 
lų, jie vaikščiojo būriais, o ramūs mūsų sodiečiai nei ginklų 

turėjo, nei būriuotis galėjo. Visa to bijo vokiečiai, kad ir jiems 
nekliūtų, nes dažnai vokietis okupantas buvo bjauresnis už 
pabėgėli „bolševiką“. 

Tie grįžtančiųjų „bolševikų“, bermontininkų ir komunistų, 
laikai bene bus jau galutinai praėję. Beliko komunistų liekanos. 
Ir negalėjo nelikti. Kai kraujas užsikrečia, jis ilgai ilgai verčia iš 
savęs spuogus, dedirvines, plovas ir šunvotis. Blogiau, kad, 
šiems vilkams išnykus, atsirado kitų kitame krašte tėvynės. 

Kalbame apie lenkus, kurie iš kito krašto ima mus draskyti, 
vėl mėgindami bent dalį mūsų krašto pavergti. Jie karu eina ant 
mūsų Suvalkų krašto, dėdamies, kad dar 1919 m. gruodžio 8 d. 
Europos santarvės valstybės leido lenkams susidaryti savo val- 
džią ir tvarką tam tikrose apibrėžtose vietose. Tuo laiku nusta- 
tytoji, žinoma, laikinai, siena vadinama Kerzono linijas. (Ker- 
zonas - anglų politikas.) Ta linija buvo išvesta, patiems lenkams 
nurodant, na, tai jie savęs tuo nenuskriaudė, vesdami tą liniją 
vis anapus miestų, kad jie lenkams atitektų. Tokiu būdu linija 
eina pro pat Vyžainių, Punsko, Seinų, Beržininkų miestus, tikrai 
lietuviškus, nes lietuvių žemėje esamus ir lietuvių gyvenamus, 
vis dėlto juos palikdama lenkų pusėje. Mūsų žmonės ten staugte 
staugia nuo lenkų „tvarkos“, ir mes, lietuviai, jokiu būdu nega- 
lime pavelyti, kad kas juos iš mūsų išskirtų. 

Dar aršiau, kad lenkai nė tos Kerzono linijos nesilaiko. Jie 
skverbias dar giliau į mūsų kraštą, pasigrobdami dalį Nemuno 
ir visą Augustavo kanalą“, — visą tų vandens kelių naudą. Ir dar 
vis taisos gilyn eiti, kol nepasieks tų sienų, kurios buvo Lenkijai 
dar 1772 m., prieš jos išdraskymą į dalis. Taigi siekte siekia ir 
visos Lietuvos bei Gudijos. Jų karo pastangas atremia mūsų 
kariuomenė. Tik lenkų kariuomenei labai daug padeda jų pa- 
siųstieji nauji „miškų broliai“, kaip sakydavo latviai, ar „bolše- 
vikai“, kaip sakydavome mes. Jie užeina mūsų kariuomenei iš 
užpakalio ir daro jai visokių nepatogumų: gadina kelius, tele- 
grafus, telefonus, kliudo susisiekti, trukdo maisto gabenimą. Ar 
maža gali žalos pridaryti žalingieji žmonės? 

Tie lenkų pasiuntiniai, be to, balamutija pačius anų vietų gy- 
ventojus, dirbtinai sukelia žmonių neapykantą, kad ir jie kenktų 

lietuvių kariuomenei. Tatai ir yra anasai minėtasai naujas dar- 
bas, skiriamas šauliams. Šauliai senieji ir tik ką susidarantieji, 
padedami atsistatydinusiųjų kareivių, privalo eiti į Punsko - Sei- 
nų - Beržininkų — Vyžainių kraštą ir daryti ten po miškus „ob- 
lavas““, kaip jie tai pernai darydavo po Kauno žemės miškus. 
Oblavą negailestingą, nes ir tie žmonės — vilkai negailestingi ir, 
it laukiniai, pjauna ir kanda. Iš šaulių pasišventimo tiek būtų 
džiaugsmo tėvynei, kiek ūkiui, išnaikinus užklydusius vilkus, 
kurie pjovė gyvulių priauglius. Ką daug bekalbėjus apie patrio- 
tizmą ir tėvynės meilę, geriau tai parodykime darbu; bent tiek, 
kad atsvertume lenkų partizanus, dirbančius mūsų žemėje. Išva- 
lykime tą žemę nuo svetimos kariuomenės ir jos talkininkų — 
lenkų partizanų! 
Šauliai, laimėkite dar vieną garbės vainiką! 


JAUNIMO TIPAI IR KUOPAVIMAISI 


Kaziukui buvo jau arti 20 metų, o jo motina, taip pat dar jauna 
moteriškė, vis jį tebeganė kaip mažą. 

— Ak, kaip aš norėčiau, kad mano vaikučiai augtų, neapsi- 
mėšluodami sodžiaus negerumais. Drebu drebu, seku sekų 
kaip višta ančiukus, niekur neišleidžiu iš savo akių, žinau 
kiekvieną Kaziuko žingsnį, ir jis nesislepia: kur eidamas, vis 
pasisako, o aš įgrasau, kad paskirtu laiku sugrįžtų. Po dvylikei 
jis dar nė vieno karto nėra grįžęs. Ale ką tu žmogus bepadarysi? 
Jauna prigimtis kaip vilką traukia į mišką. Sugriš šventadieniu 
iš bažnyčios, pavalgys, apsižygiuos. Kas gi daugiau beveikti? 
Su manim negi bepabus, nors savo motutę myli be galo. Išeis 
į kluoną, apsidairys; sugrįš į kiemą, tarpuvartėje sustojęs, pasi- 
dairys, lyg ausim gaudydamas sodžiaus garsus; sušvilps, nutęs 
ir jau štai štai pasileis laukais bėgti. Tik aš už lango, bar bar bar 
į stiklą. „Kaziuk, eik šen, dabok, ką aš tau pasakysiu“. Pradedu 
kokį ūkiškąjį sumetimą, įtraukiu jį į tarybas, jis ir nurimsta, ir 
nebesiveržia ten, kur jaunimas dūksta, mergos klykauja, mu- 
zika čirpina ir jauną ilgesį kelia. Dievai gi bežino, ar ilgai aš jį 

išganysiu, ar veikiai, brendęs vyras, pradės eiti savais keliais. 
Tada ūmai apvesdinsiu, tegu kita seka jo žingsnius ir maldo, 
prie namų riša... 

Taip balsiai galvojo Kaziuko motina, šviesi, dora lietuvaitė. 

Man teko Kaziukas pažinti ir 23 metų. Buvo jau gerokais 
ūsais, storiausiais garbanotais plaukais, ilgas kaip smilga, vis dar 
nevedęs, dėl to, kaip ir pirma, neregiama motinos jausmo gran- 
dine teberišamas prie namų. 

Jaunystės džiaugsmo pilnas, juoktis greitas, linksmų pasa- 
kojimų ištroškęs, jis dėlto buvo rimtas kaip senis, dalyvavo vi- 
sose valsčiaus sueigose, ėmė balsą drauge su seniais ir jau visų 
buvo skaitomas — ūkininku. Dažnas jau ėmė vadinti nebe Ka- 
Ziuku, tik Kazimieru, kartais net ponu Kazimieru. 

Ir man dyvai buvo, kad jis patapo rimtas ir sumanus vyras. 
Aš buvau įsitikinęs, kad jaunas vyriškis per rūpestingai motinos 
globojamas, turi galų gale patapti lepšiu, boba, žmogum be ener- 
gijos, seilium, minkštadūšiu. „Sijono įsitvėręs, sijonu gaubia- 
mas“ buvo kuo nuodingiausi pašiepimai, taikinami į nesava- 
ranki vyriškį. Dabar, pažinęs tą šeimyną, aš aimainiau savo 
nuomone. Inteligentinga motinos globa neužmuša savaranku- 
mo, nors ir pripratina tartis. 

Lietuvis iš viso pratęs yra tartis su vyresniaisiais, net su tais, 
kurių jis šiaip jau nemyli ir neklauso. Kiek tai kartų teko matyti 
jaunus, tačiau toli gražu nebe pienburnius ūkininkus, kurie, 
įeidami į gryčią, vis balsiai paplanuoja, girdint už pečiaus sė- 
dinčiam karšinčiui. Ir jis atsiliepia, tvarko, įsako, pataria, nors 
labai tai jam, ar darbininkas šeimininkas taip, ne kitaip padarys. 

Ir visi išminčiai pasako gerai esą su visais tartis, visų nuo- 
monės paklausyti ir paskui — saviškai padaryti. Tas „saviškai“ 
nebebus tuokart padūkėlio išmislas, tik rimčiaus sumetimas, ar 
tu būsi taręsis su svetimais, ar su labai artimais tau žmonėmis. 

Jurgiukas buvo tos eilės su Kaziuku, bet jis savo tėvelių nebe- 
klausė nuo 17 metų. Klausyti klausė, ale tik dirbdamas. Kaigi tu- 
rėjo laisvas rankas, ėjo kur norėjo, ir buvo, kiek tik norėjo. Po šven- 
tadienio jo negalima buvo pritąsyti iš miego, nes ūžė per kiaurą 
naktį, šoko, došijosi, klykė, dainavo, labiau išsigaišindamas per 

vieną šventadienį neg per šešias darbo dienas. Dažnokai nuklys- 
davo ir karčemon, nes ir ūžiančio jaunimo tarpe jam ėmė darytis 
nuobodu. Ir iš jaunimo išėjęs, jis, ilgesio pilnas, „ilgai švilpė“, 
kaip Kaziukas tarpuvartėje, ir advento vilku ėjo laukais į kitus 
sodžius ūžti ar į karčemą siausti. Įgėręs gyrės, švaistės, skerė- 
čiojos, visą pasaulį vadino mintynių, žadėdamas visus priveikti, 
nes esąs stipruolis. 

Ag ir buvo stipras žaliūkas kaip bulis. Rodės, galėjo kalnus 
nuversti. O darbe buvo netikęs, nes tingus. Kaziukas buvo šiaip 
jau „netikęs“, užtat darbe — pirmutinis: ar pjauti, ar vežti, nes 
labai apsukrus ir darbštus. Ir Jurgiukas buvo garsus savo vals- 
čiuj, tik jo niekas nepavadino ponu Jurgiu. Jis buvo tuščio garso 
žmogus, kaip storasprandis bulis, laikomas badynių leisti. 

Vieną kartą pusgirtis akiplėša Jurgiukas kibte prikibo prie 
kito pagarsėjusio stipruolio, kad eitų su juo mintynių. Ilgai atsi- 
kratydamas Jurgiuku, stipruolis pagaliau kibo į Jurgį ir taip 
trenkė jį į žemę, kad tas ranką iš peties išniro. Vos gydytojai 
beatitaisė. Taip ir pasibaigė Jurgio kavalieriškoji karjera. 

Kaziukas ir Jurgiukas tai du aiškiausiu sodžiaus tipu. Vy- 
riškoji jaunuomenė buvo tai arčiau Kaziuko, tai arčiau Jurgiuko. 
O visi laisvomis valandomis „švilpė tarp vartų“, godžiai gaudė 
sodžiaus garsus ir bėgo į juos. O ko gavo, dievai težino. 

Šių dienų jaunimas laimingesnis, neg mūsų gadynės buvo. 
Kam Dievas nedavė tokių įtakingų tėvų, kaip Kaziukui, tas ir 
taip gali surimtėti, įsitraukdamas į visuomeninį darbą, į drau- 
gijas. Aušrininkai, ateitininkai, pavasarininkai, vyčiai, blaivi- 
ninkai, socialistai krikščionys, santarininkai, pažangininkai, ko- 
operatoriai, ūkininkai... Kokių dabar nėra draugijų po parapijas 
ir vis dar naujų dygsta. Turėk tik laiko ir noro: kas šventą 
dieną tau prarys, įjungdami į vieną ar į kitą darbą, sugaišin- 
dami beposėdžiaujant. 

Kam per nuobodus dalykas tie visi rimtumai, tiems atviras 
kelias į sportininkus, į šaulius. Čia ne tarybos, ne projektavi- 
mai, ne sielavartai. Čia linksmas darbas - žaislas, kur išmin- 
tingiau savo pajėgą parodai neg pusgirtis Jurgiukas karčemoje. 
Kas į ką linkęs, vis atras sau naują būdą, savo jaunam ūpui 

išgaišinti, savo jaunam viekui numaldyti. Ir auga dabar rimtos 
jaunuomenės, vyresniesiems tik džiaugtis, sau pavaduotojų 
laukti. 

Laimingi laikai! Jie vėl mums sugrąžins sodžiaus „mandra- 
galvius“, kokių per ilgus pereiginius metus mes nebebuvome 
matę. Miela buvo užtikti sodžiuje bent vieną senyvą, pilną ži- 
nių ir rimtos išminties. Jie ir linksmi, vis dėlto vertė juos gerbti, 
jų patarimų klausyti, jais stebėtis. Tai jauno ūpo, patvoriais 
neišgaišinto, liekanos. Ir nors veltui stabdysi jauną vieką, jauną 
ūpą, vis dėlto norėtųsi tai padaryti: per gražus ir per malonus 
stabdytųjų jaunystėje brendęs amžius. Bepiga, kad dabar nė 
stabdyti nebereikia: tai atlieka visuomeninės įstaigos - jaunųjų 
draugijos. 

Tenebūnie tad nė vieno sodžiuje palaido jaunuolio! Visi kuo- 
pon šiokio ar tokio darbo dirbtų, bet tik nereiktų degtinėje savo 
viekas skandinti... Visi į bet kurias draugijas! 


JAUNIMAS IR VYRESNIEJI 


Aš kažin kur čia esu atpasakojęs vieną atsitikimą. Teko man 
pakeliui užvažiuoti į labai vaikingus grafus P. Vaikų buvo aš- 
tuonetas. Paskutinioji mergytė nebuvo nė dvejų metų sukakus, 
nors jau kalbėjo kaip paaugusi. Visi jie tuo laiku žaidė kieme, 
kas kaip prasimanydamas: kitas jodinėjo, kiti sviedinį mušė, kiti 
patys arkliais ėjo. Sulig savo amžium. Tai buvo atostogų metas. 
Mane išvydę, visi sustojo, berniukai kepurėles kilstelėjo, mer- 
gytės tūptelėjo. Vyresnysis įvedė vidun į tėvus. 

Valandai praėjus, kai jau buvome, taip sakant, oficialę prisi- 
pažinimų dalį atlikę ir rimtai įsileidę į įdomią šneką apie eina- 
muosius dalykus, vaikai paskui kits kitą ėmė rinktis pasisveikinti 
su svečiu. Duris vėrė palengva ir darė palengva. Nesiskubin- 
dami artinos į susėdusius į suolus viduryje didžiulio svečių 
kambario, nors išraudę veidai ir išpūstos nosys reiškė jų kraują 
tebeverdant. Be jokio garsaus šūktelėjimo ar beldimo batukais, 
kas galėjo surikdyti mūsų kalbą, ėjo stačiai prieš susisėdusius, 

giliai man lenkės ir sulaukę, kada ištiesiu ranką, su pagarba, 
nesiskubindami bučiavo. Aš - kunigas; toks jau diduomenėje 
pasisveikinimo ceremonialas: rimtosioms moteriškoms (grandes 
dames) ir dvasiškiams jaunuomenė bučiuoja ranką. Ir stojo stati 
už tėvų suolo, ramiai įsiklausydami, bet neįsikišdami, neper- 
traukdami vyresniųjų kalbos. Mes nė juste nepajutome atsiradę 
draugėje dar aštuonių klausytojų, paskui pradėjusių į kėdes 
sėstis. Tik kai mes pradėjome į juos kreiptis, ėmė suvaldomais 
balsais dalyvauti bendroje šnekoje. 

Įspūdį iš tų namų išsivežiau labai ramų. Man buvo aišku, 
kad čia jaunimas yra tėvų rūpestingai auklėjamas, kaip tai sako, 
disciplinuojamas, mokomas klausyti ir tvarkingai veikti. Šita 
didžiulė šeimyna vaizdavo lyg vieną visos tvarkingos visuo- 
menės akelę. Iš tokių akelių - šeimynų susidėjusi valstybė 
darytų įspūdį ir tikrai būtų visa tvarkinga ir galinga. Taip 
žmones išmuštrinti labai lengvai leistųsi, kad kas juos sudarytų 
būrių būriais bet kokiam bendram darbui dirbti: kūno darbui, 
mokslo darbui, kooperatyvui, bet kuriai kitai draugijai, ypač gi 
kariuomenei, skiriamai tėvynei ginti. Kad jaunasis pataptų 
geras, disciplinuotas kareivis, kad disciplina, drausmė įsisunktų 
jam į pačią sielą ir imtų verste versti jį ir klausyti vyresniųjų ir 
išmintingai, bet tampriai įsakinėti jaunesniesiems, reikia, kad 
jaunimas mažų mažiausia trejus metus bendrai pagyventų 
kareivinėse, nuolat, kas dieną dirbdami iš vieno darbą sulig 
komanda. 

Išmintingai ir žmoniškai auklėjant, šita „komanda“ visai ne- 
dildo kiekvieno žmogaus sielos skirtumų. Jie palieka, tik pripratę 
paviršėmis susiglausti, kaip dailiai nušlifuotos uolos, iš kurių 
sudaroma ir tvirtas pamatas sienai, ir tvirta siena ar pastoliai 
tilto sijoms palaikyti. 

Disciplinuotas jaunimo auklėjimas kaip tik prasideda namie, 
o progos tam duoda nuolatiniai santykiai su vyresniaisiais. Na- 
mie yra tėvai, yra dėdžių, tetulių ir vyresniųjų darbo padėjėjų. 
Visi jie santykiuose su jaunimu turi amžiaus privilegiją. Su jais 
pirmiausia elgiamasi mandagiai, visai ne taip, kaip savo jaunimo 
tarpe. Ir čia reikia mandagumo; bet čia leidžiamas ir familia- 

riškumas. Jaunas su jaunu gali juokais pasistumdyti, sukibti 
ristynių, kits kitam pritaikinti kokį sąmojingą nekalto pajuokimo 
žodį. Tėvo gi, motutės ar dėdės, dėdienės nepastumdysi, nors 
valia tau jų meiliai kabinėtis. Nepastumdysi nė samdinio, tai jį 
užgaus, jei jis pats savaime nepradėjo su tavimi jaunu žaisti ir 
išdykauti. Žodžiai taip pat yra taikoma parinktieji, kiekvienam 
kitoki. Ir tam ypatingo mokslo visai nereikia, tai pasako tau pati 
žmoniška omė. Visa auklėjimo gudrybė - tai suvaldymas jauno 
karšto kraujo. Teisingai nesurimtėjusi jaunimą vyresnieji išpra- 
vardžiuoja karštaputriais ar karštapėdžiais. Destis jie srėbteli 
nepapūtę, reiškia nepagalvoję ir išdega gomurį; o vietoje nepa- 
stovi, lyg jiems padai degtų. 

Geras išauklėjimas — tai laiku išmokymas suvaldyti jauną 
savo karštumą. Kaip malonu vyresniajam rimtam ir aukštam 
žmogui kalbėtis su jaunikliu, kurs nekaista raudonuoja, nesar- 
mojas ir dėlto nemikčioja, lyg jam liežuvis kulnų kliūtų; tik 
stačiai žiūri į akis, sako tvarkingus žodžius, jų neprarydamas ir 
nenukąsdamas per pusę, nepasikartodamas ir dar labiau susi- 
pindamas. Gražu tokio nusiturinčio šiaip jau klausyti, gražų 
ypač jo mokslą kvosti: iš karto matos, kiek jis išsipainioja iš 
daromų jam klausimų. 

Gerai paauklėtas jaunimas kitaip vadinasi - suvaldomas, 
negerai, nerūpestingai išauklėtas — nesuvaldomas. Iš to daug 
sielavarto esti tėveliams, daug jų skundų, o kaltybė vis dėlto jų 
pačių, tėvų, auklėtojų, ne vaikų, auklėjamų. Kam laiku neta- 
šinėjai, dabar nebesusiglaudžia. 

Tik šiais naujaisiais laikais ėmė atsirasti tėvams pateisinimų. 
Kovoje su visokiomis vyresnybėmis, valdžiomis, kurios rodės 
keistinos, jaunimas sąmokslo žmonių buvo liepinamas, buvo 
įkalbinėjamas, kad neklausytų jokių vyresnybių, nes kas vy- 
resnis, tai įsakytojas ir klausytojui nemalonus. Nuo neklausymo 
caro valdžios pereita į neklausymą Bažnyčios valdžios, Dievo 
Tėvo, kurį ji dedasi atstovaujanti, ir žmogaus tėvo, kurs jau- 
nikliui rodos pasenęs, iš eilės išėjęs, pilnas likęs senovinių prie- 
tarų, bejėgio nuolankavimo ir nuobodžios jaunimui išminties. 
Caro valdžia tokiuo būdu tapo nugriauta. Drauge sugriautos ir 

visokios kitokios ištikimybės net mokslo ir doros dalykuose. 
Nuodėmės sąvoka išėjo iš mados. Jos niekas nebebijo ir nebe- 
sisaugo. Viskas gerai, kas man patinka ir mano tikslams tarnauja; 
viskas negerai, kas man kliudo, nors tai būtų naudinga visuo- 
menei ir net visai žmonijai. 

Naujieji laikai tai pavadino susipratimų, pažanga, laisve ar 
dar kitais lygiai gražiais žodžiais. Bet tekus ilgėliau gyventi su 
šitokiais tarpusiu savaimingumu žmonėmis, pasergsti, jog ne- 
begalima padirbti bendro darbo. Žmonės per didelį savaimin- 
gumą ėmė virsti tiesiog bjauriais egoistais, bendruomenės jaus- 
mo nebetekę. Jei ir stoja bendran darban, tai stato per didelius, 
dažnai nebetesimus patenkinti reikalavimus. Tu jam už jo darbą 
duok per daug algos, garbės, net ištaigų. O ne, tai jis eis šalin 
savais keliais, kur pats save mėgins patenkinti dvigubai, trigubai 
labiau, neg tai padarytų jam valstybė. 

Šitokiame padėjime imame galvoti ir skelbti, jog jaunimo 
auklėjimui be galo sveika ir naudinga patarnauti kariuomenėje, 
kur yra vadinamoji gelžinė drausmė (disciplina). Iš tarnavusių 
kariuomenėje ketinama susidaryti susiklausančius valstybės val- 
dininkus tarnautojus. O mes pridedame: daug daugiau gerų 
išdavų bus ir iš kareiviškojo auklėjimo, kai kareivinė gaus jau 
namie per ištisus dvidešimtį metų disciplinuotus jauniklius — 
namie, savo vyresniųjų. Nuo to visuomenės auklėjimas ir reiktų 
pradėti. Kareiviškosios priemonės tada bus ne taisymas iškry- 
pėlių, tik galutinas dailinimas ir ugdymas. Tos priemonės tai lyg 
naujas kapitalas. Žiūrėkite, koks skirtumas, kai gavęs iš šalies 
pinigų, aš jais savo skolas atkišų; jų tada lyg nė būti nebuvę, ar 
kai jais padauginu savo inventorių ašvieniu ir padargais, tada 
aš imu žymiai kilti ir gėrėti. 

Jaunime, jei mūsų tėveliai nėra tiek šviesūs, kad tai suprastų, 
ir tiek sumanūs, kad vykintų, tai mes, susipratėliai, savaime 
pasiduokime namų vyresniųjų drausmei; tai, kurią mums nu- 
rodo pati širdis. Tai patapsimę patys savęs auklėtojais, patys 
sau pedagogais. Laimėsime patys sau, laimės ir mūsų visuo- 
menė iš tokių klusniųjų juoba neg iš „susipratėlių“ — neklau- 
žadų. 

ŠAULIŲ BŪRIO REIKŠMĖ VILNIUI 


Taip noris brangią išvysti pilį, 

Kur garsūs amžiai užmigę tyli, 

Kad Vilnius buvo mums kaip akis, 
Kad švietė jis Lietuvai, mūsų tėvynei.) 


Maironis 


- Kas čia gali būti? Tiek mes skriaudų ir pažeminimų esame 
Vilniuje prityrę, toks jis dabar tuščias ir apdriskęs, - ir vis dėlto 
ligi tik įvažiuoji, tuoj tau pasidaro gera ir jauku. 

Taip kalba lietuviai, dabar nuvažiuodami Vilniun. Taip ir 
seniau jautė lietuviai, nors tas miestas, jie manė, pasidarė jiems 
nebesavas. Matyti, klaidingai buvo jų manyta: Vilniaus visados 
ir visomis aplinkybėmis būta ir tebesama mums - savo. Jei nebe 
savas būtų patapęs tik dėl to, kad ten priviso žydų kiek neberei- 
kiant, kad jį, Vilnių, iš eilės vieni lenkino, kiti rusino, tai lygiai 
tiek pat nebe sava būtų mums buvusi ir visa Lietuva. 

Pažiūrėk, kas ten darėsi per paskutinį šimtą metų, kada mes 
priderėjome į Rusiją, o lenkų agitacija buvo tiek sustiprėjus, kiek 
niekados nebuvo, net mums priderint į Rečpospolitą?. Kuo be- 
pavirto mūsų pakraščiai rytuose! Jie per keliolika kilometrų tapo 
mums nebe savi, nes sugudėjo. Kuo bepavirto salos paupiais! 
Jos taip pat tapo nebe savos, nes sulenkėjo. Aplenkėjo net tokie 
Tytuvėnai ir Šiluva pačiame viduryje Žemaičių. Ir šiaip jau pa- 
rapijose kone visur buvo giesmės giedama lenkiškai, nors ti- 
kintieji buvo tik vieni lietuviai ir lietuviškai tebekalbėjo. Iš Su- 
valkų užnemuniečių niekas nieko nebelaukė; niekas beveik nė 
nebežinojo, jog už Nemuno dar yra lietuvių. 

O vienok štai kas pasidarė. Suvalkai, vadinamieji „zalemun- 
čikai“ (užnemuniečiai), pirmieji atgijo tautinei kultūrai ir da- 
bar štai visą Lietuvos politiką veda. Tinka jie mums ar ne, vis 
dėlto veda. Kauno krašto parapijos, vien tik be dviejų trijų, 
visai nusikratė lenkiškąsias šiukšles. Lenkų kalbos užgulimą 
dabar bepasergėsi kalbos priemaišose ir tą jovalą prakuops 

mokykla. Vilniaus krašto sulenkėję dzūkai daugiur tiesiog 
karžygiškai kovoja už savo kalbos teises bažnyčioje ir kitur. Jie 
davė mums puikių darbininkų, literatorių ir dailininkų. Jei 
vakarų žzalemunčikai veda mūsų politiką, tai rytų dzūkai - veda 
mūsų dailę ir literatūrą. Kas dar nežino vardų: prof. A. Volde- 
maro, Z. Žemaičio, L. Giros, V. Krėvės, P. Galaunės, A. Žmui- 
dzinavičiaus, Miko ir Kipro Petrauskų ir kitų, su kuriais kau- 
niečiams vargu rugčiotis. Štai kokie mūsų „nebe savi“ lenkų ir 
gudų pakraščiai! 

Šitie ten pat, vilniečiuose, atgimę gaivalai gaivališkai riečias 
aplink „nebe savąjį“ Vilnių ir pamažu jį gaivina. Ir jis atgyja mū- 
sų akyse. Kas gal bepažinti Vilniaus lietuvybę, nebuvęs ten bent 
15 metų! Šiandien jau nebepasakytumei — Vilnius nebe mūsų. 
Vilnius kaip buvo, taip ir vėl virto — mūsų; dėl to bent kam jis po 
senovei mielas, tebešviečia ir toliau švies mums ir bus brangus 
bei saugotinas, kaip akis. Mes Vilniun veržiamės gaivališkai, 
kaip veržiasi posūnis, patėvio iš tėviškės išstumtas, bet jau su- 
augęs, subrendęs, savo vieką pajutęs, savo teises supratęs. Ir nėra 
tos galybės, kuri mus vėl atstumtų, vėl padarytų posūniais. Dar 
vakar šalin pastumti, šiandien mes ten imame pirmą vietą ir 
Europos pasaulis numano, jog taip mums ir dera. 

Jau mes Vilniuje įsitaisėme. Jau jis ima darytis centras viso 
mūsų valstybės ir dvasios gyvenimo. Ir štai mes girdime lenkus 
ateinant į Varėną, ją užimant ir planuojant tolimesnį žygį mūsų 
sostinės link. Kam jiems Vilnius šiame jų kare su bolševikais? Jie 
turi jau Gardiną, Lydą sau atsiremti. Priešininkas dabar jiems į 
žiemos rytus, o ne į šiaurę nuo tų vietų, kur yra Vilnius. Juoba 
ne į vasaros vakarus. Taigi, jei lenkai vis dėlto pasistumtų Vil- 
niaus link, tai būtų mums aišku, ir kitaip jie negalėtų pasiteisinti, 
jog jie iš naujo okupuoja mūsų sostinę, ir mes turėtume tinkamai 
su jais elgtis. 

Tiesa pasakius, lenkų planai mums aiškūs ir be to. Ag buvo 
gi Varšuvon nuvažiavusi Gardino ir Vilniaus lenkų deputacija 
reikalauti, kad tuodu miestu būtų prijungtu prie Lenkijos’. Ag 
buvo gi Pilsudskio Rygos derybose“ dalyvautų paskirti žinomi 
Vilniaus endekai Bańkowskis ir Krzyžanowskis". Kas jiems davė 

tokias teises - atstovauti visą Vilniaus ir Gardino kraštą taikos 
derybose su ta valstybe, Tarybų Rusija, su kuria mes jau esame 
padarę taiką visai aiškiai apibrėžtomis sąlygomis? Bańkowskio 
ir Krzyžanowskio įsikišimas į šiuos dalykus yra nusidėjimas 
Lietuvos valstybei ir tęviršt bus jie tinkamai pabausti, nors ir 
delegavo juos —- Varšuva. 

Tačiau tokių Bankowskių ir Krzyžanowskių yra daug dau- 
giau Vilniaus slaptose. Ką jie daro viešai, tai šitie mažesnieji 
Vilniaus mauro gyvūnai daro paslapčiomis. Jie siundija ramius 
gyventojus nerimti, daryti visokių keblumų, idant nebūtų galima 
tvarkos palaikyti ir taip parodyti neva lietuvių valdžios nesuge- 
bėjimą. O kur čia sugebėsi, kai tau į ratus bet kas kaišioja lazdas! 
Šituos Vilniaus maurynus pirmiausia reikia išvalyti. Ir to ne- 
padarys jokia valdžia su jokia milicija, tik patys piliečiai, kurie 
gyvena arti maurynų šliužų. Šaulių sąjungai kaip tik atsidaro 
nauja veiksmo dirva - sudaryti į būrius šituos ramiuosius mies- 
telėnus, idant jie patys dabotų savo ramybės ir tvarkos. 

Paprastam piliečiui kažin kodėl vadinasi tai - nepadoru, nors 
jis ir gina savo paties ramybę. Kaipgi „išduosi“ savo kaimyną? 
Tai labai klaidingas nusimanymas. Argi išdavimas yra suėmi- 
mas vagies, kurs tyko tavo turto? Tai ne išdavimas bus ir su- 
ėmimas žmonių, kurie tyko tavo ramybės, ruošiasi daryti ne- 
tvarką, paslapčiomis ieško ir laikosi ginklų, idant tinkamu laiku 
galėtų tave patį nudėti. 

Jogei taip yra, mes tai nuolat girdime. Vilniaus bruzdikai ne- 
sislepia. Girdi, įkišo lietuviai galvą liūtui į žiotis, tai reikia, kad 
jos ir nebeištrauktų. Mes, Vilniaus lenkai, turime nebepaleisti 
nei vieno lietuvio, nei vieno jų sėbro žydo. Vadinasi, lenkai 
Vilniuje rengia žudynes ligi tik lenkų kariuomenė prisiartins prie 
Vilniaus. Šitai kariuomenei mes turime Vilniuje patiektą gynėjų 
kariuomenę. Ir ji Vilniaus nebeatiduos pigiai. Vis dėlto, jei mes 
savo kariuomenei neužtikrinsime ramybės, tai jai bus nepiga 
išpildyti uždavinys. 

Ne, lenkų rengiamiems partizanams mes turime priešpasta- 
tyti laiku sudarytus iš lietuvių, žydų ir kitų lietuviškai nusista- 
čiusių žmonių partizanus, kaip priešpastatome kariuomenę. 

Klaidinga piliečio etika neleidžia jam kovoti dėl savo rimties. 
Tegu gi bus tam pačiam piliečiui leista tą patį darbą dirbti, kai 
jis užsiriša valstybinį trispalvį raištį ir taip sakyte pasisako: aš 
pildau valstybinę pareigą. Didelę rolę mūsų šauliai vaidina pa- 
frontėje. Dar didesnę rolę turės pavaidinti Vilniuje, kur ta pati 
pafrontė gali pasidaryti. Vienas Lietuvos Šaulių sąjungos Vil- 
niaus būrio viešas pasirodymas jau nuramintų bruzdikus, kurie 
paprastai nori pigiai veikti ir daug ko nudirbti. Tokie pasiro- 
dymai nuramina ir paprastuosius piliečius. Reikėjo tik ateiti į 
Vilnių karo mokyklos junkeriams ir su savo nepaprastai gra- 
žiomis dainomis pereiti per miestą, tuoj piliečiai ėmę sakyti: nu, 
dabar nebebus maišto! Taigi grasmė - didelis dalykas. Pagaliau 
ir pigas: pabaidysi, nereiks bausti. O bausmė visados skaudi ir 
neteisinga; bent niekados neesti lygi nusidėjimui. 

Vilniečiai, organizuokitės į šaulių būrį! 


LAISVIEJI LIETUVIAI! 


Jau jau bešvintantis dangus vėl mums apniuko. Jau jau atva- 
duojamas Vilnius vėl išspruko iš mūsų rankų. Lenkai, visas savo 
pajėgas sustatę prieš bolševikus, juos atmušę, dabar grūdasi ant 
mūsų žemės. Nedauginga mūsų kariuomenė netesi išlaikyti visą 
ilgiausį frontą su lenkais nuo Prūsų sienos lig Dauguvos upės. 
Dviveidžiai lenkai griebės tokių priemonių, prieš kurias mes ir 
visa Europa dar nežinome, ką čia pastačius. Europos prispausti 
prie sienos, lenkai pasirašė su mumis sutartis, jų atstovai taikos 
ženklan spaudė mūsų atstovams rankas ir bučiavosi, o tuo tarpu 
daliai savo kariuomenės, kurią jau pernai buvo sudaręs gene- 
rolas Ivaškevičius! ir pavadinęs: „Lietuvių gudų divizija“, liepė 
išsibraukti iš lenkų kariuomenės ir veikti taip, lyg jokių sutarčių 
nebūtų buvę nei su lietuviais, nei su Europos valstybėmis. Ir ta 
divizija, šventvagiškai dėdamosi gražiu lietuvių vardu, pasi- 
skelbė einanti „namo“, suprask, Vilniun, kur imsianti pati šei- 
mininkauti. Šitame neregėtame melagystės ir veidmainiavimo 
darbe dalyvauja ir rusai nebolševikai. Jie tiek pat bendra teturi 

su Lietuvos gudais, kiek lenkai su lietuviais. Toks tokį pasitelkė. 
Lenkai aprūpino šitą diviziją kuo geriausiais ginklais, kuo ge- 
riausiais karininkais, kuo geriausiais kareiviais ir paskui pasakė: 
dabar patys žinokitės ir, nuėję į Lietuvos žemę, pasiskelbkite norį 
tą žemę Lenkijai atiduoti. Mes tada Varšuvos seime pasakysimę 
nesipriešiną jūsų valiai ir Lietuvos žemę prijungsime prie Len- 
kijos. Taip ir bus padaryta. Vilniaus valdžios priešakyje atsistojo 
tokie Šopa, Abramovičius, Želigovskis?, visai ne gudai ir ne 
lietuviai, tik pirma jau buvę žinomi lenkų vadai. 

Be tų dirbtinųjų „lietuvių“ ir „gudų“, lenkai susiundė prieš 
mus latvius, ir jie puola mus iš šiaurės. Mūsų padėjimas dėl to 
labai keblus. Dažnas, iš šalies žiūrėdamas, gali pasakyti, nujau, 
begu tik iš visų tų painijų beišbrisime. 

Kas taip kalbėtų, tas tikrai neišbristų ne tik iš visų tų sunku- 
mų, bet ir iš mažesnių. Kas gi yra pasiryžęs išbristi, išbris ir iš 
dar sunkesnių. Šiandien nėra tokių, kuriems būtų lengva gyven- 
ti. Visur verda kunkuliuoja, visur įbanguota jūra dar nenurimus. 
Dar nė vienas kaimynas nėra tikras savo likimo. Visi dar tebesi- 
stengia, nenuleisdami rankų, kad kiti per juos neperjotų. Visi 
tebesistato ešeriais, kad kiti jų neprarytų. Status mūsų ligi šiol 
laikymasis jau įtikino lenkų talkininkus, kad mus prariję lenkai 
nesugromuluos. Prancūzai antai labai nori sudaryti rytuose stip- 
rą valstybę, kuri būtų pavojinga vokiečiams, nes prancūzai vo- 
kiečius nugalėję talkoje su kitais, dabar bijo vokiečių keršto. Pla- 
navo tad ir Lietuvą įterpti lenkams. Tačiau dabar sakos nieko iš 
to nebūsią gera: lietuviai, varu įvaryti į lenkus, tik juos silpnintų. 
Taigi, sako, tegu sau bus nepriklausomi, jei atsigins nuo lenkų. 

Šitaip ir lenkų talkininkai prancūzai sakyte sako: „Šiauškitės! 
Pasišiauškite, išliksite gyvi; jei ne, tai kodėl gi jūsų švelnių ne- 
prarijus?“ 

Kovokime tad už save! Kas tikrai yra pribrendęs laisvas būti, 
kovos ne vienus, ne dvejus metus, bet dešimtį ir šimtą metų, kol 
pagaliau neišsivaduos. Belgijos likimas svyravo per 30 metų, kol 
ją pripažino nepriklausomas. Per visą tą laiką belgai kovėsi gink- 
lais ir diplomatija, nėmaž nenusimindami, nors šimtą kartų pra- 
laimėdavo. Nejaugi mes, vieną kitą kartą pralaimėję, sudėsime 

rankas? Būtų be galo kvaila ir nedora. Kas gi, kad avantiūrininkai 
pagrobė Vilnių? Tas jų įsigriovimas į mūsų sostinę nerimtas 
dalykas. Jis ne tiek mums, kiek patiems lenkams pridarys sar- 
matos. Ag visos Europos atstovai mato dabar, kokie jie veidmai- 
niai. Jie dedasi lietuviais, bentgi Lietuvos Kunigaikštystės pilie- 
čiais, o pasirodo, kad visi kareiviai yra iš Galicijos, iš Poznanės, 
iš Lenkų gubernijų. Vilniaus gub. žmonių vos keletas, ir tie, atėję 
„namo“, deda ginklus ir eina sau ūkininkauti. Tos vietos gy- 
ventojai tėra oficieriai, visi išimtinai vilniečiai dvarininkai. Jie 
tatai, dvarininkai, atsivedė tas gaujas valkatų, iš viso pasaulio 
surinktų į Lenkų kariuomenę. Atsivedė, bijodami Lietuvių val- 
džios, griežtai nusistačiusios prieš dvarininkus. Jiems savo kailis 
rūpi, ne Tėvynė. Jiems nėra tėvynės be didžiulių žemės plotų. 
Duok jiems dvarų nors Afrikoje, jie tuoj pamainys Lietuvą. 

Klausiami, kaipgi jūs išliksite Vilniuje, kad esate apsupti iš 
vienos pusės bolševikų, iš antros lietuvių, neturite traukinių nė 
vieno, tai kaipgi gausite amunicijos ir provizijos? Iš kur tai? Į tai 
grobuonys neatsargiai išsidavė: „O, visa to mums pristatys!!“ 
Kas pristatys? Aišku, tas, kas jo draugas — iš trečiojo šono sto- 
vis - lenkas. Taigi visa ta avantiūra ne kieno kito, tiktai lenkų ir 
nėra ko čia akių dumti prasimanymais. 

Šitaip dalyką nusistatę, mes žinokime, kad prieš save turime 
tą pati priešininką, su kuriuo ir kovoti tenka tomis pat priemo- 
nėmis. 

Mums prikiša, kam mes esą nusistatę iš viso prieš dvarinin- 
ką? Nebuvome nusistatę. Bet kai tie dvarininkai iš tikro vedasi 
ant mūsų žemės ištisas kariuomenes, tai kaipgi nenusistatysi? 

Ar taip ar taip, karas, labai sunkus karas, kurs tačiau neduoda 
jums, Laisvieji Lietuviai, teisės nuleisti rankas. Karas, tai kariau- 
sime šimtą metų, betgi vergauti daugiau niekam nebeisime! 


KAS PRIEŠAS? 


Veltui kitataučiai, ypač lenkai laikraštininkai, lenkas profe- 
sorius A. Brickneris!, ir kiti jiems lygūs skelbė lietuvius esant 

pasyvius. Lietuvių esama ne pasyvių, tik labai lėtų. Ne tiek dėl 
to, kad jau tokia lietuvių padermė, kad jie tokie ir apsigema, kiek 
dėl to, kad jie žemdirbiai. Sunkūs žemės darbai visus padaro 
lėtus. Tai greičiau mechaninis dalykas. Juk ir ašvienis, skiriamas 
sunkenybėms vežioti, lėtas, turi storus kaulus ir negreitas. Egi 
važiuojamasis arklys — greitas, turi liaunus narelius. Lietuviai, 
kaip ir jų nedicki arkliai žemaitukai, karštakraujai, užsidegėliai, 
nors jiems padegti, įjudinti reikia nemažų ir ypatingų priemonių. 

Tokia priemonė šiais laikais pasitaikė savaime. Tai pavojus 
lietuvių ir jų sudaromosios valstybės nepriklausomybei. Pakilo 
kaimynai lenkai prieš Lietuvą, kaip pirmiau buvo jie pakilę prieš 
Ukrainą?. Sumanė plačiai išsižergti: viena koja atsistoti Juoda- 
jame pajūryje, antra - Baltajame pajūryje. Prisireikė jiems ir rusų 
Adeso, ir rumunų Konstancos, ir latvių Dinabarko bei Liepojos, 
ir lietuvių Klaipėdos, ir vokiečių Torunio bei Dansko. 

Toki dideli apetitai patenkinti nepiga. Reikia pavilgos: tą 
gamina paminėtosios kaimynės tautos; reikia ir virėjų — perdir- 
binėtojų: to imasi pati lenkų tauta; reikia ir lėšų visai tai politikos 
virtuvei ar kepyklai įtaisyti: tai pasidirbo iš popierėlių, atspaus- 
dindami jų nei mažiau, nei daugiau kaip 40 000 000 000, t.y. 
keturias dešimtis tūkstančių milijonų. Suprantate, kiek tai yra? 
Milijono labai daug. Šimto milijonų - bjauriai daug. Tūkstančio 
milijonų, arba milijardo, beveik niekas pasaulyje neturi, išskyrus 
turkų sultaną ir kinų Li-Chun-Čangą*. Amerikoje milijardieriais 
jau vadina tuos „biznierius“ (pramoninkus), kurie yra susikrovę 
po trejetą ketvertą šimtų milijonų. Na, tai kiek gi bebus - keturios 
dešimtys milijardų? Tai skolai užmokėti reiktų iš kiekvieno gyvo 
žmogaus, didelio ir mažučio, paimti bent po aštuonis tūkstan- 
čius; arba iš kiekvienos turtingos ir neturtės šeimynos bent po 
keturias dešimtis tūkstančių. Tiek turto nėra ne tik pačioje Len- 
kijoje, bet nei pridėjus prie jos Lietuvą. 

Nemint kodėl lenkų atstovas Tautų Sąjungoje Ignotas Pode- 
rys-Paderevskis", gailiai inguodamas galvą, išsitaręs: „Jesteśmy 
zrujnowani““. Reiškia, esame pagaliau nucibę. Jei taip, tai mums, 
lietuviams, gudams, ukrainiečiams dėtis į tą bankrotų kompa- 
niją tiesiog baisu ir nenaudinga; mes lygia dalimi nucibtume 

„pagalam““, latviškai sakant, ir vis dėlto Lenkų padėties nepa- 
gerintume. 

Vienas tas sumetimas, kurio lietuviai kad ir nežino, per gerai 
ji nuvokia, paragino visą tautą tiesiog baime pasišiaušti. Sukilo 
tauta ir, kaip moka, taip ėmė šaukti, rankom ir kojom gintis, 
kaip tas, kuriam gyvam rengiasi kailį nuo kūno nudirti. Mes 
jaučiame ekonominę savo pražūtį lenkų draugėje. Tokios pra- 
žūties nesimato, jei reiktų susidėti su vokiečiais ar rusais. Tiesą, 
kad vokiečiai turi du šimtu tris dešimtis milijardų skolos, o 
rusai visus šešis šimtus. Vis dėlto tai labiau pakenčiama, kai 
vokiečiai ir prieš karą mokėdavo kas metai pripelnyti po 25 
milijardus, o rusų žemės turtų sočiai gana būtų skolininkams. 
Tai Lietuva ir krypsta juoba šen ir ten, tik ne į lenkus, vien 
savo kailį gelbėdama. 

Šiuo sykiu nutylėkime, kokį „kailį“ nuo mūsų nudirtų len- 
kai, jei mes pakliūtume jų įtakon dvasios dalyke. Taip gražiai 
pradėjusiai tarpti mūsų kultūrai, mūsų laikraštijai, literatūrai, 
mokykloms ir mokslams būtų vėl „pagalam“. Čia užviešpa- 
tautų lenkų valstybės kalba, kaip pirmiau viešpatavo rusų 
valstybės kalba. 

Nutylėkime ir tai, jog mes, dar vakarykšti baudžiavos vergai, 
šiandien jau bepamirštą tai, vėl nebeturėtume progos ir prie- 
monių gerėti, šlovintis, kaip kad turime, būdami laisvi, nepri- 
klausomi sau žmonės. Kitaip veikia ant žmogaus sielos, kai jis 
pats įsako, kitaip, kai jam įsako. 

Nutylėkime ir daug kitokių dalykų, kuriais vaduodamies, 
subrendę, išaugę žmonės anksčiau ar vėliau visi pradeda siekti 
nepriklausomybės nė nuo ko. Tų dalykų yra daug ir juos ome 
žmonės jaučia, kad ir liežuviu nemoka atpasakoti. 

Pasišiaušė visa tauta prieš užpuolikus iš už sienos ir prieš 
jų talkininkus šiapus sienos. Į tą talką nesideda nei rusai, nei 
žydai Lietuvos piliečiai; tik vienat Lietuvos piliečiai dvari- 
ninkai, kurie yra lenkai ar lenkais patapo, bebendraudami su 
lenkais. Ir iš tų pačių lenkiškai kalbančių Lietuvos piliečių vieni 
susigriebę ima grįžti į tai, iš kur buvo nutolę, į lietuvius; jie 
gražiai ėmė lietuviškai kalbėti ir gimtąjį kraštą mylėti ne tik 

dėl to, kad jis, tas kraštas, leido jiems dalį savęs jiems valdyti 
ir gražaus pelno imti, bet ir dėl to, kad į tai pati jų širdis links- 
ta. Dar yra tokių, kurie šiaip jau gal ir pakryptų kitur, bet kad 
savo reikalais esti visokeriopai susirišę su Lietuvos kraštu, tai 
tam kraštui nori dirbti ir jam palaikyti nesigaili mokesčių, nei 
rekvizicijų mokėti. 

Taip ir negalima sakyti apie visus Lietuvos lenkiškai kalban- 
čius, kad jie kariautų su lietuviais ar padėtų kariaujantiems. 
Dažnas jų gailiomis ašaromis verkia. Sako, tie dvarininkai, kurie 
ginklais nori palaikyti savę ir savo dvarus, persimetė į svetimą 
šalį, o mes ir mūsų vaikai štai kokiame pavojuje! 

Taigi teisybės dalykai ir reikalauja, kad mes skirtume priešus 
nuo nepriešų, blogadarius nuo geradarių, nežiurėdami, kaip jie 
vadinasi ir kokios yra genties. Tiktai vergas ir vergo širdimi 
tebesąs žmogus kauja savo „poną“, vis tiek, ar jis buvo geras, ar 
negeras, bet tik būtų buvęs - ponas. Vergas ir bijo visa ko. Gana 
jam pakabintos kaliausės, kad jau bėgtų ar į ją inirtęs šautų. 

Šauliai dabar yra pašaukti tėvynės gintų. Šauliams yra pati- 
kima, kad jie dabos tvarkos ir teisybės. Šauliai ir neprivalo užvil- 
ti. Šauliams yra duodamas ne tik šautuvas, bet dar garbės gink- 
las. Šautuvu lengva nušauti, garbės ginklas pavartoti jau nebe 
taip piga. Padarysi neteisybę, nuskriausi nekaltą, kad ir dvari- 
ninką, grauš sąžinė, nelaimins Dievas, - reiks už tai atsakyti. 

Ir šaulių padėjimas šiais laikais rizgiasi mezgasi, o atnarp- 
liotojų kaip ir nėra. Mes jau girdime, kad ten, kur šaulių būrys 
yra susidaręs, ten jie ieškote ieško darbo ir dirba net ten, kur 
nereikia. Kitur gi išdavikų yra ir aiškių, o nėra kas tai sustabdytų, 
kas juos suimtų, nubaustų, kad ir labai smarkiai; už tai nekaltieji 
kad neprivalėtų drebėti. 

Taigi mūsų tikras priešas yra bet kuris lenkas iš Lenkijos; ir 
anaiptol ne bet kuris lenkiškai kalbas Lietuvos pilietis, kurs tuo 
ir pelnosi mūsų nepasitikėjimą. Taigi, šauliai, gelbėkime savo 
šlovę: būkime nepermaldaujami tėvynės gynėjai ir drauge kriš- 
tolinės tyrybės teisingumo dalykuose. Būkime —- riceriškos, ne 
galvažudiškos dvasios, nes valstybė tepastatoma teisybe ir tvar- 
ka, o ne sauvalia ir skriaudomis. 

VAIKAI STOJA TĖVYNĖS GINTŲ 


Į Kauno kapus nulydėjome Riaubą!, kurs užsimušė, besi- 
mokydamas lakioti; nulydėjome lakūną Kumpį?, kurį lenkai 
nukovė, jam žvalgybos pareigas einant; nulydėjome Vincą Do- 
vydaitį?, kuris krito fronte, šaulio pareigas beeidamas. 

Krito daugybė kitų savanorių tėvynės gynėjų. Ir vis tai net 
nepražydę jaunyste vaikinėliai. Lydi juos šautuvais nešini kiti 
jaunikliai. Žiūri ir nusišiepi: juk tai dar jaunesni kritusiųjų drau- 
gai, vos 14-15 metų sukakę. Jiems tebe metas žaisti, o jie, štai, 
ugninio ginklo nusitvėrę; jiems tebe metas balsiai juoktis, niekus 
taukšti, o jų minelės rimtos, kaip senių. Ir nebeima juokai, vei- 
kiau ašaros gerklę užgniaužia: vaikai stojo Tėvynės gintų! 

Komedija ar tragedija? Kitu laiku būtų komedija. Dabar — 
drama, kuri baigiasi tragedija. Pienburniai beūsiai minkštakūniai 
eina savo akimis žiūrėtų, kaip tokie pat jų draugai šiurkščiais, 
vėju pamuštais apsiaustais, badu sulysę, saule ir vėju nudegę 
kaip varis, kulipkomis prakiaurinti, gula į gilią duobę. 

Reginys sunkiai pakenčiamas ir augusiems. Ką besakyti - vos 
išsiritusiems iš gūžtelės - vištyčiams! Duobė, nebūtybė šalia tik 
ką buvusio jaunystės žydėjimo. Ir verkia visa tūkstantinė minia. 
Ji nepakenčia tokių priešingybių. Jai abuoja matyti, kaip žiauriai 
laužiamas tik ką įsileidęs tarpti augmuo. Duobė miniai - grasmė 
nuo to, kas gyvybę kerta. 

Miniai, jau išpindėjusiomis širdimis, save pačius peraugu- 
siems puzrams, tik ne tiems, kurie tebėra pilni gyvybės. Nusi- 
žudėliai daugiausia esą jaunikliai. Būtent tie, kuriems juoba 
gailėtų mirti. Jie nebrangina savo gyvybės, nes to turto per daug 
turi. Įvertina ją ir ima branginti tik tas, kurs pradeda jausti, jog 
jo gyvybė, kaip ta alyva lemputėje, pradeda išdegti. Taigi tamsiai 
prasižiojusi žemės duobė, mirties ir nykimo simbolas, rodos, 
neveikia į jaunučius. 

Į juos daugiau veikia įsivaizduojamoji mirties sopė, ne pati 
mirtis; kūno kančia. Tačiau ir šitą kūno priešinimąsi kankini- 
mams šios gadynės jaunimėlis nugali. Dvasia - didesnė pajėga 
negu kūnas; šis turi pasiduoti kad ir skaudžiausiai operacijai. 

Gal tai omė, jog, kūną pralaimėjus, ne viskas pralaimėta, jog 
dvasia lieka neįžeidžiama, ne tik neišnaikinama. Gal dėl ko kita. 
Gana, kad mūsų jaunimas nevirptelėdamas deda save gyvus ant 
Tėvynės aukuro tam molochui sudeginti, kurs yra gyvųjų aukų 
reikalingas. 

Baisus žmogus pasiryžęs mirti, — pasakęs garsus rusų gene- 
rolas rašytojas Dragomirovasi. Pridėkime: dar baisesnė tauta, 
kurios vaikai pasiryžo mirti. Vaikai — ne poezijos prasme, tik 
tikrieji neūžaugos. Vienas viduramžių kryžiaus karas vadinasi 
vaikų ekspedicija Kristaus Grabo vaduotų?. Šimtas tūkstančių 
mažiukų iš Prancūzijos pėsti ėjo į Palestiną prieš nuožmius, 
ginkluotus turkus, patys tuo vienu ginklu nešini - raudonu 
kryželiu, įisiūtu jiems į krūtinę. 

Jie visi, žinoma, žuvo kelionėje, nenuėję šimtų mylių. Tačiau, 
nujau, bene tik jie bus išvadavę Kristaus Grabą iš netikių rankų. 
Ta šeimyna, kuri buvo išvadavimo idėjai paaukavusi brangiausi 
savo turtą, nuo tėvų širdies dar neatplyšusį kūdikį, paaukavusi 
žiauriai mirti kankynėse, ta šeimyna tai idėjai juoba nebegailėjo 
kitų mažesnių aukų: pinigų, produktų, paaugusios gyvybės. Ir 
Kristaus Grabas tapo laisvas tikintiems jį lankyti, juo džiaugtis, 
juo stiprintis. 

Baisi tauta, kuri savo vaikus mirčiai aukauja už savo laisvę, 
savo nepriklausomybę. Tai tautai duobės, kurios bus priėmusios 
jų brangenybes, kūnelius tų, kuriais dar nesuskubta atsidžiaugti, 
virs ne baimės ir abuojumo vietomis, tik Sandoros Skryniomis“, 
kaip senovės žydams Mozės skrynia su Dievo „Kontraktu“; tuo 
dokumentu, kurs žydams sakė: kol manęs klausysi, nežūsi, nes 
aš tavęs neapleisiu. Ir ėjo žydai kelionėn ir karan, apspitę tą 
skrynią. Ir gynės, gindami ją; ir, gindami ją, išliko; net kaimynų 
paimtąją, bet žydams žadėtąją žemę paveldėjo. 

Į tą skrynią, į tą mūsų brangenybių rūsį Lietuvių Tauta šiomis 
pavojaus valandomis pila ne vienus savo kūdikius. Pila dar savo 
ašaras. Ar jūs numanote, kas gali išaugti iš to kaubriuko, kurį 
minia, ištisa minia, gausiai įdrėkino savo ašaromis? Ašaromis, 
kurios ištryško savaime, iš pat gražiosios ir garbingosios širdies 
kertelės, kur sukrauta - Tėvynės Meilė. Tai ne tos ašaros, kurios 

iš pykčio trykšta; ir ne tos konvenansinės, kurios galima surinkti 
į tam tikrus dailius indelius, ašarines, ir pastatyti ant grabo į 
ženklą, jog nabašninko gailėta. Ašarinėse užkimštos ašaros tegali 
išdžiūti. Į kapą tiesiai suleistos turi žemę padaryti vaisingą. Jos 
turi išdaiginti mums dvasios milžinus, herojus, tuos, kurie nea- 
bejotinai apgins mūsų Tėvynę nuo visokių invazijų. 

Ta tauta, kuri dūsauja: „Rasoki, dangau, iš aukštybių! Tepra- 
siverie žemė ir gimdo mums Išganytoją“ (Rorate, - ji susilauks 
Mesijo. Ir ta tauta, kuri sėja dvasios milžinus, nors neūžaugos 
pavidale; kuri pasėjus laisto meilės ašaromis, - o, ta tauta nenu- 
veikiama! nors ir dešimtį, ne triskart, okupuojama. 

Baisi tauta, kurios teisių gintų jau stoja jos - kūdikiai!.. 


NERIKIUOTĖS ŠAULIAI 


Daugelis šaulio uždavinį per siaurai supranta ir dėl to nuo 
jo šalinasi. Daugelį jo vardas nubaido: šaulys — iš šauti; taigi 
šaudytojas, užmušėjas; mažiausiai — gaudytojas, suėmėjas, kitų 
sekėjas. 

Tokie ir yra pirmykščiai jo uždaviniai. Nelaimei tikus kraštą, 
Jis turi pavaduoti reguliarę kariuomenę, kai jos trūksta; kurgi ji 
veikia, apraminti jai užpakalį. 

Šiaip ar taip, šaulys karui tarnauja, turi ką bendra su šautuvu 
ir turi tą šautuvą. Kiti ir pasako: kaipgi man būti šauliu, kad aš 
nepavaldau ginklo, nei šaudyti, nei tvarkyti netinku? 

Ak, labai gerai žinom! Užtat gi ir turime dvejopų šaulių: 
rikiuotės ir nerikiuotės. Šieji pastarieji nieko bendra neturi su 
šautuvu ir labai nustebtų, jei kas jam pamėgintų jį sprausti į 
nagus ar lieptų laikyti namie — dėl visa ko. Jo veiksmo ne karo 
laukas, jo ginklas ne ugninis, nors taip pat gali būti smarkus. 

Nerikiuotės šauliai taip pat krašto tvarkytojai, tik ne kareivio 
ir ne milicininko priemonėmis: jis tėra ginkluotas raštu ir gyvu 
žodžiu. Ale ir rikiuotės šaulys ne visados ginklą pasispraudęs 
eina. Šaulių institutas ne tam tik kartui, karui siaučiant. Jo užda- 
vinys daug platesnis ir patvaresnis. Šaulys - tautos ir valstybės 

gynėjas bet kokiuo laiku, kaip šveicarų milicininkas, destis pa- 
mokytas, ką veikti, geras, susipratęs savo tėvynės mylėtojas. 

Yra gi kareiviai ir šalia jų karo valdininkai, kurie visai nera- 
gauja šaunamųjų kruopų dūmo. Be tvarkdarių, intendantų aprū- 
pintojų, abazninkų kariuomenė nė žingsnio negalėtų žengti. Ir 
vėl tas pats kareivis ne visados ginklu nukariauja. Juk skaitėme, 
kaip vienas kareivis visą sulenkėjusių žmonių sodžių Lietuvai 
užkariavęs - vienu žmonišku savo apsiėjimu. Ir kokių graudžių 
scenų mums pripiešia matytojai, kaip karo metu ir baisiajame 
karo lauke kareiviai paskutiniu savo kąsniu duonos dalijasi su 
gyventojais, kurių mantą jie gi patys sunaikino, kaip gelbėja 
kūdikius ir bėgdami balne po kelias mylias nešasi juos iki nebe- 
pavojingos vietos. Lengva numanyti, kiek toks kareivis pelnė 
valstybei simpatijų, tai valstybei, kuriai tarnauja. 

Štai Tautų Sąjungos Komisija rūpinasi pertraukti mūšius ir 
kraujo praliejimą. Štai ji tarptautinius klausimus nori atiduoti 
taikiam atsiklausimo rišimui. Prasidės visai kitokia kova; kova 
gaudymo sau šalininkų. Buvo milijonai pilama bet kuriam kraš- 
tui užkariauti ginklu. Dabar pasipils tiek pat milijonų tam pa- 
čiam kraštui užkariauti, ale nebe šautuvu, tik žodžiu ir raštu. 
Milijonai agitacijai, apšvietimui nesusipratėlių, iš kurių tačiau 
bus pareikalauta, kad pats savaime apsispręstų ir pasisakytų, 
kur jo širdis linksta. 

Kadgi viena širdis, būtų bepiga. Sunkiau, kad reikia ir protas 
ir išmintis palenkti, idant suprastų savo naudą, ne tik mėgtų. Ar 
sunku buvo Vilniaus žemės tamsuoliai palenkti lenkams - mis- 
tiškumu, „poniškumu“ kalbos, lenkiškumu tikėjimo; ir antraip, 
ar sunku buvo atsirašyti nuo lietuvių tariamuoju jų kalbos mu- 
žikiškumu ir jų tikėjimo pagoniškumu. Nesunku ir piga buvo 
įsėtrinti tamsuolius prieš regimą jų pačių naudą, įsėtrinti vaikiš- 
komis tiesiog priemonėmis, iš kurių apsišvietęs žmogus juokias, 
ir tik nedorėliai agitatoriai džiaugias, jais pasinaudoję. 

Agitatoriai dar naudojas bet kokia proga pažeminti ir išnie- 
kinti savo priešininkui. Paprastai pasinaudoja kokia netikra, 
visiškai jų pačių pramanyta žinia ar išpučia esamąją, tik men- 
kutę iki didelės. Anot to, iš adatos vežimą priskaldo. Visa tai 

budrus nuveikiamas priešininkas turi atitaisyti, prirodyti netei- 
sybę ir net prieš tai pastatyti savo priešininko papeiktinuosius 
dalykus ir apsiėjimus. 

Darbo yra begalės ir rašytojams ir žodžiais skelbikams. Darbo 
smulkaus; ne to, kurį iš karto mato ir girdi didelė miesto minia, 
bet kurį tam kartui tesupranta ir permano keletas sodiečių. 

Ir tai visai nemenkas darbas. Tai akmuo, kurs, įmestas į van- 
denį, išmuša nedidelį kunkulą, nuo kurio tačiau, žiūrėk, kiek 
ratilų eina į visas puses ir kaip toli sujudina stovintį vandenį. 

Tiems darbams dirbti lenkai, ligi tik įkėlė koją į lietuvių žemę, 
tuoj sudarė keleriopus savo komitetus: Pakraščių sargybos, Pa- 
kraščių gynimo ir dar keletą kitokių. Visi jie išsijuosę dirbo, kad 
tik galutinai subalamutėtų nutautę mūsų broliai ir gudai. Visi 
gyrė lenkus ir peikė lietuvius, kiti šaukinėjo mitingus ir rašinėjo 
gatavas rezoliucijas, kurios turėjo reikšti neva žmonių valią. Kiti 
tas rezoliucijas platino po visus laikraščius čia pat, Lenkuose ir 
užsieniuose. Kiti steigė mokyklas, kur tam tikros mergos ir ber- 
nai kalė vaikams galvon, kad jie lenkai ir, gink Dieve, ne lietuviai, 
ne gudai. Kiti globojo vaikus ir juos lenkiškai auklėjo. Kiti dalijo 
Amerikos pašalpas ir melavo - tai esą „Motinos“ Lenkijos. Kiti 
tiesiog baladojos po miestelius ir kaimus ir šnekėjos su bet ko- 
kiuo piemeniu ar žmogeliu. 

Neminint kodėl Vilniaus žemės žmonės galų gale įkalbėti ir 
įbailinti sakos jau esą lenkai, nors tebekalba, bent jų tėvai, lietu- 
viškai ar gudiškai. Visa tai reiškia, kad lenkai yra pasiryžę pa- 
grobti mūsų žemę ir žmones, padidinti jais savo valstybę; ant jų 
užkrauti dalį milžiniškos šimto bilijonų skolos ir taip sau bent 
kiek palengvinti. Visa tai reiškia, kad kariuomenė kariuomene, 
Želigovskis Želigovskiu, Košcialkovskis Košcialkovskiu!, Lietu- 
vos ponai ponais: visi jie ginklu naikina mus ir mūsų žemę. O 
šalia jų yra kur kas didesnė armija, kuri mūsų tautybę ir šios 
žemės meilę naikina ir rauna su šaknimis. Ir ta jų kova ne ma- 
žesnė už tikrąjį karą. 

Ką gi mes prieš tai statome? Kol kas labai maža ką. Nebent 
atskirus žmones. Seniau rytų sargyboje stovėjo viltininkai ir 
švietimo draugija „Rytas“; dar Sąjunga Lietuvių kalbai ginti 

Vilniaus vyskupijos bažnyčiose*. Dabar ir tos organizacijos iš- 
nyko; belieka senieji savanoriai, kurie laikraštėlius leidinėja 
stabčiodami, o sodžiuose ir miestuose nebėra nė tų Vakarinių 
kursų auklėtinių, kurie taip gerai dirbo, mokydami vaikelius 
sodžiuose. Jų vietą šiandieną paėmė visokios iš svetur atga- 
bentos „siuvėjos“, mokytojos, dalytojos ir šiaip jau neva valka- 
tos po sodžius. 

Mūsų lenkai iki šiol nieko neįsileisdavo į tuos kraštus, kur jie 
šeimininkauja. Tik jei iš tikrųjų įvyks atsiklausimas visų žmonių, 
tai gaus noromis nenoromis įsileisti. Ką tada darysime? Nejaugi 
mūsų pasiryžimą išgelbėti Vilniaus lietuvių žemę, be kurios nė 
nepriklausomos Lietuvos valstybės negali būti, tereikš atskiri 
žmonės? Nejaugi mes tą darbą tedirbsime tada, kada mūsų val- 
džia gausiai mums už tai mokės? O iš kur ji mokės, kad pati 
neturi šulinio pinigų? O kas mums kitkart mokėjo, kai buvome 
užsimetę atkariauti sau spaudą? Rašytojai ir raštų platintojai dar 
iš savęs dėjo lėšas, bet tik žmonės gautų skaityti ir susiprasti. Ir 
padarėme didelį, gal vienatinį tos rūšies darbą, be kurio nė apie 
nepriklausomybę mes nebūtume galėję galvoti. 

Padarėme, nes tą dalyką, lietuvių kultūrą, buvome pamėgę, 
be jos gyventi jau buvo mums trošku. Dabar reikia mums antras 
žingsnis žengti: atkariauti pamatą mūsų nepriklausomybei — 
Vilnių - sostinę, jo gelžkelius ir jo žemę, be kurios, pakartojame, 
negalima nė svajoti apie nepriklausomybę vienos Kauno gu- 
bernijos su dalimi Suvalkų gub. 

Visi tad žmonės, kurie yra palaidi, kuriems rūpi nepriklau- 
somos Lietuvos ateitis, kurie šiaip ar taip gali susidurti su Vil- 
niaus žemės gyventojais, kurie bent kiek išmano Lietuvių tautos 
ir Lietuvių valstybės dalykus, - visi, visi privalome patapti neri- 
kiuotės šauliais, visų visą savo energiją dabar nukreipti į tą vieną 
darbą, kurio nepadirbę, Vilniaus žemę iš rankų paleidę, pasi- 
rašom sau mirties metriką. 

Jei ne į šaulius, tai į Tėvynės gynimo komitetus* turime ik 
vieno prisidėti, pertaisę juos į stiprai jungiančias organizacijas, 
o ne palaidas, kaip dabar. Daviau aukas, parinkau aukų, ir 
galas. 

KUR ČIA GAVUS GINKLŲ? 


Šituo klausimu kvaršina sau galvas lygiai mūsų reguliarioji 
armija, lygiai šauliai ir partizanai. Santarvė! tiems teduoda gink- 
lų, kurie kariauja daugiau už josios neg už savuosius reikalus. 
Tokiuo būdu Francija, davusi ginklų ir tebeduodanti lenkams, 
kad jie kovotų su didžiumiečiais, davusi ir latviams, o neduoda- 
ma lietuviams, paleidžia tuodu kaimynu prieš beginklę Lietuvą. 

Kadangi vyriausybė atsisako apginkluoti šaulius ir parti- 
zanus, taupydama ginklus armijai, kuri savo krūtinių mūru gina 
mūsų nepriklausomos valstybės sienas, - tai mes turime apie tai 
patys pagalvoti. 

Yra du gauti ginklų privačiu būdu. Tai pasipirkti jų iš atskirų 
žmonių Prūsuose ir susiieškoti jų namie. Abudu geru, abudu 
įvykinamu tik privačiomis pastangomis. 

Pradžioje paskutiniųjų karų, kol Lenkai dar nebuvo aprūpinti 
ginklais, jie vežimais ir vagonais gaudavo jų iš Poznanės kuni- 
gaikštijos ir iš Vakarų Prūsų. Ir prisipirko labai daug, kol San- 
tarvė netesėjo uždėti savo letenos ant visų Vokiečių. O kiek 
lenkų, kurie šiandien eina prieš mus nuo Vilniaus, eina su gink- 
lais, kurių prisipirko iš išeinančių iš Lietuvos vokiečių. Vokiečiai 
pardavinėjo; tik vokiečiams ir liko dar; jų valdžia ne pernelyg 
spaudė savuosius, kad paskubėtų pildyti Santarvės reikalavi- 
mą - sunešti į krūvą visus ginklus. Jų begalės tebėra Prūsuose 
atskirų žmonių rankose, dažnai toli gražu ne po vieną gabalą. 

To darbo Lenkai nesiliauja ir šiandien, jau Rytų Prūsuose. 
Telegrama iš Tilžės 28-XI skelbė: „Lenkiškai ir prancūziškai 
kalbantieji pirkliai skubinai supirkinėja Vokiečių karo medžia- 
gos liekanas, ypač amuniciją, ir siunčia visa tai Poznanės link. Į 
Poznanę kasdien ateina po keletą traukinių su šitais pirkiniais“. 

Girdite? Ir čia mus pralenkė mūsų priešai. 

Taigi šauliai ir partizanai šiais sunkiais laikais turi pavirsti 
kontrabandininkais. Vieni ieškoti prekių tarp Prūsų, už Tilžės, 
kur prancūzai, užgulę Klaipėdos kraštą, jų nepasiektų. Kiti juos 
gabenti. Atėjo ta pati gadynė, kokia buvo prieš 1904 m., kada 
gabendavomės draudžiamųjų lietuviškų knygų. Kokia armija 

buvo tų nešėjų per sieną! Nieko nepadarė jiems tanki Rusų sar- 
gyba mūsų pasienyje, nes tai buvo gyvas reikalas. Kokia dabar 
armija žydų, suimamų ir nesuimtų, kaip skelbė „Tauta“, šmu- 
geliuoja pigų ir gerą prūsinį spiritą?. Kokia trečia armija šmug- 
liuoja iš mūsų krašto Prūsams ar Prancūzams linus ir javus! Tai 
sudarykime dar ketvirtąją „armiją“, kuri mus aprūpintų ne tvir- 
kinimo dalykais - spiritu, tik mūsų laisvės pabūklais - ginklais. 

Visi susipratę žemaičiai gautų mums padėti, tą darbą dirbant. 
Dar daugiau suvalkiečiai, kurių neskiria nuo Prūsų krašto klai- 
pėdiškiai prancūzai, lenkų talkininkai ir lenkų padedami. Už- 
gink gi orui, kad jis nesiskverbtų į bet kurią tuščią vietą! Neuž- 
ginsi. Neužginsi ir prekėms, kurių pasidarė reikalinga, kad neitų 
į reikalaujantį kraštą. 

Ginklų gabenimas į Lietuvą dabar būtų toks pat garbingas ir 
atmintinas dalykas, koks buvo ir knygų gabenimas: vieni ir kiti 
tiesia mums kelią į nepriklausomybę, ne duodamą, tik imamą iš 
pat gerklės lenkams ir prancūzams. Ne šiandien, rytoj, mes tu- 
rėsime suvesti su jais sąskaitas už visas jų mums pridarytas 
šunybes. 

Kontrabanda - šių dienų Tėvynės Gynėjų obalsis! 

Kai paaimanuoji tarp saviškių, jog trūksta ginklų, tai jie tik 
nusijuokia. Ir lietuviai, kaip lenkai, rinko jų iš vokiečių ir bolše- 
vikų. Rinko, prisirinko ir turi dažnai ne po vieną revolverį, po 
du ir šovinių dėžutę. Girdi, kad sudėtume į krūvą, galima būtų 
visa Lietuvos armija apginkluoti. Man teko girdėti apie 500 bol- 
ševikų šautuvų, pamerktų į ežerą. Kitur apie ištisas skrynias 
šovinių, kuriuos išmetė pavarytieji jų vežti, nes buvo per daug 
jiems dedama ir arkliai vargiai bepavežė. Valdžios įsakymai, kad 
ir smarkiausi, nieko neveiks. Iš mūsų žmonių šauliai ir partizanai 
tegaus ginklų, ir tai geruoju. Bus tokių, kurie prašomi paskolins 
jų, suprasdami reikalą ginti tėvynę. Tai šviesieji, patriotai. Kiti 
parduos jų už tiek, kiek patys yra mokėję, destis labai pigiai. Iš 
kitų ir pareikalauti galime. Bet kuri šaulių ir partizanų kuopa 
drąsiai gali pati savo krašte, savo užkampyje apsirūpinti gink- 
lais, nes ko negali žinoti tolimieji valdžios agentai, tai gerai žino 
kaimynai, - kur, kas ir kokį turi ginklą. 

Geruoju ir sielą gali laimėti, ne tik ginklą, kurs šiai valandai 
kad ir reikalingas yra užpuolikų plėšikų atsiginti, vis dėlto ne 
tiek reikalingas, kiek atsiginti ponų, kurie vedas ant mūsų prisi- 
samde Želigauskio razbainikų. Jei lietuviai patys dar nekelia tų 
ginklų, tegu duoda ir duos tiems, kurie juos jau yra pakėlę už 
Tėvynę. 

Už mielą skatikėlį renkame kaulus, ryzus, gelžgalius. Už dar 
mielesnę laisvę nejaugi neparankiosime - ginklų? O turint jų, 
jau pigiau pasigauti ir šovinių: jie ne tokie kerėbliški. 

Ar galvoja apie tai mūsų šaulių būriai? 


DĖL VILNIAUS SU LENKAIS 


NUĖJUS VILNIUN 


Susitinku andai marijavitų! kunigą. Aimanuoja žmogus, kad 
Vilniuje pas lenkus reikę gyventi katakumbose, dėl to ir mari- 
javitizmo niekaip negalėję išplėsti. Eikite, sakau, sau į tikruosius 
lenkus, ten jums lengva bus jiems sudaryti tautinė bažnyčia, į 
kurią taip yra palinkę. O jūs ir be to įsivedėte tautines pamaldas. 

Marijavitas pašoko aukštyn. Girdi, mes nenorime nieko bend- 
ra turėti su lenkų „kościół narodowy“'*: jis ten ir be mūsų, ne- 
beilgai betrukus, susidarys. 

Šitą pasikalbėjimą įsidėmėjau ir šiandien jį pakartoju viešai 
žiniai. Faktą, kad Lenkuose daroma tautinė, nebe Rymo, baž- 
nyčia, visi per gerai jaučia ir mato. Tačiau jei nė marijavitai tokiai 
bažnyčiai nepritaria, tai mums, Rymo katalikams, nė to tiek nėra 
ko pritarti ir visas pastangas turime dėti, kad Lietuvoje lenkų 
tautinė bažnyčia nerastų sau vietos. 

O į tą pusę smarkiai žengė lenkų kunigija lenkų okupacijos 
metu Vilniuje ir Vilniaus žemėje. Ypač pačiame Vilniuje. Čia nuo 
senai jau buvo grupuojami patys tie tautiniai kunigijos elemen- 
tai. Rusų, vokiečių, bolševikų laikais jie čia smarkiai dirbo kata- 
likybės destrukcijos darbą, ale vis smarkiai dėdamies ta pačia 
katalikybe. Gi kai atėjo lenkai, jau nebereikėjo jokios dangos; luo- 
ba nukrito, ir tie kunigai - tautininkai, neišskiriant nė vienuolių 
jėzavitų, ėmės to vieno tautiškumo. 

Kas gavo tuo laiku pagyventi Vilniuje, tas gerai matė ir liūdo, 
kuo bevirsta Vilniaus bažnyčios. Šventės, sukaktys, vardinės, 
pulko šventės, manifestacijos, demonstracijos, mitingai, protestai 
prasidėdavo ir baigdavosi bažnyčiose. Politikinių partijų vė- 
liavos mišku plevėsavo bažnyčiose ir procesijose, užstelbdamos 
bažnytinius ženklus. Patriotinės giesmės pabaigė išstumti baž- 
nytines. Bažnyčiose buvo visiems dalijama proklamacijos, tauti- 
nių giesmių tekstai. Tarnaitės jų pilnas knygas parsinešdavo. 
Pamoksluose, vieno žinovo žodžiais tariant, tiek buvo belike 
religiškumo, kiek persižegnodavo. Priežodin buvo įėję jėzavitų 
trys iš eilės pamokslai šv. Kazimiero bažnyčioje: „O strategicz- 
nem znaczeniu miasta Dynaburga'“. Kitur tiek pat bažnyčiose, 
rinkose, kapinėse kunigai pragarine siera kvėpavo prieš kitas 
tautas, siundė, siutino, kol kanibalais nepavertė visą „krikščio- 
niškąją“ Lygą Robotniczą*. 

Precz z litwinami, precz z bialorusinami, precz z żydami — 
do Warszawy, do Warszawy! 

Už Varšuvą paskutinį lašą kraujo, už Varšuvą ir visą savo 
sielą drauge su išganinguoju tikėjimu! 

- Gana, gana man tų bažnyčių! Atkratė... Toje vienoje šv. 
Mikalojaus bažnytėlėje tas vienas kunigas Jazukevičius‘ nekalba 
apie politiką ir lenkybę. Kitur nė valandėlės neduoda ramiai su 
Dievu pasikalbėti: vis ojczyzna’ ir ojczyzna... 

Taip kalbėjo vieną kartą labai sulenkėjusi ir neapsakomo lenko, 
nors netikinčio žmogaus cukrininko Miskevičiaus šeimininkė. O 
ką gi bejautė nesulenkėję lietuviai ir gudai? Vilniaus bažnyčios, 
prieš karą pilnos rytą ir vakarą, ištuštėjo. Net per didžiuosius 
atlaidus tokioje, sakysime, didelėje parapijoje, kaip Bernardinų, 
nebegalima buvo bepririnkti vyriškių nė ženklams nešti. Reikė- 
davo talkon kviestis po 1-2 iš kitų bažnyčių, kad susidarytų... *. 

Vilniaus lenkai kunigai, begainiodami tautybę, pražlugino 
mieste katalikybę, paversdami ją lenkiškuoju tikėjimu, jei tai 
begalima vadinti — tikėjimu, o ne partijos platforma, ne narodo- 
wo-demokratyczną programą endekizmuš. 

Pražlugino savo ganytojų akivaizdoje, kurių vieni tam nau- 
jam lenkų kunigų judėjimui pritarė, kiti buvo ne dvasiškomis 

pajėgomis supančioti ir tiek tesugebėjo padaryti, kad reformose 
išlaikė status quo ante, kaip pirma buvo. 

Nebtekę tos nedvasiškosios remiamosios pajėgos, visoki Čer- 
niauskiai, Jasienskiai, Olšanskiai, Maciejevičiai, Songinai, Ku- 
lešos, Kretavičiai, Dijokauskiai, Žarnauskiai, Liubiancai nebe- 
turėjo, ko čia betrukti'?. Lygiai bolševikams, lygiai lietuviams 
atėjus į Vilnių, nebebūtų buvę su jais pakeliui. Bolševikai gal 
būtų juos skandališkai pašalinę, lietuviai gal būtų rūgę. Tai ir 
ačiū Dievui, kad tas opus klausimas — nuožmiausių Lietuvos 
nevidonų, aršiausių tautininkų - neapykantuolių, politikų baž- 
nytiniuose rūbuose savaime išsirišo. 

Šiokiai ar tokiai valdžiai, kuri dabar paims Vilnių į savo 
rankas, gana bus nebejsileidžius šių destruktorių į valstybės 
ribas. Lai sau sveiki kuria kokią sau nori bažnyčią, bet tik ne 
mūsų žemėje. Visuotinosios bažnyčios kanonų teisės vargu bau 
begalės ginti dvasiškius, kurie patys gera valia, net prieš savo 
teisėtojo ganytojo valią atlyžo nuo kanonų. 

Dar lengviau parodyti duris iš valstybės sienų tiems, kurie, 
kaip jėzavitai, iš svetimų mums neprietelingų valstybių yra atėję 
ne misijų tikslais, tik politiniais agentais. Jie vienuolio vardą 
Lietuvoje amžinai sudiskreditavo ir kokio bereiks vargo tikrie- 
siems tos vietos žmonėms asketams, kol jie reabilituos tą vardą! 

Ne tokio sąryšio tarp valstybės ir bažnyčios Rymas pagei- 
dauja ir ne tokio jų išskyrimo, kaip kad buvo pasidarę Lenkų 
valstybėje. 


VYRAI, KAS TIK GALI, Į VILNIŲ! 


Lenkams užėjus, kai mums vietos ten nebeteko, kai už duo- 
nos kąsnį reikalauta mūsų sąžinės, mes visi apleidome paverg- 
tąją sostinę. Buvo didelis lietuvių „exodus““ iš Vilniaus. Lenkai 
sauvalingai švaistės po išdykintą miestą. 

Šiandien Vilnius teisėtai mūsų?. Mes jo viešpačiai ir valdyto- 
jai. Bet mes tebesame išėję. Vilniuje nebėra kam paimti valdinin- 
kų, pramoninkų, visuomeninkų vietas. Kariuomenė to neatstos. 

Grįžkime išėję. Ten sopamai reikia lietuvių inteligentijos, lie- 
tuvių minios. 

Be mūsų atėjūnai bolševikai vieni patys valdosi. Jie renka 
minias ir išneša sau tinkamas rezoliucijas. Ir nėra kas „lietuvio“ 
balsą tinkamai priešpastatytų. Dabar atėjo laikas - reversus — 
grįžimo ir savo, lietuvių, valios reiškimo. Lietuviai privalo su- 
organizuoti sostinę, ne svetimi atėjūnai. 

Kas čia valdininkauja, tegu dvigubai dirba likę, o vieną drau- 
ga išleidžia. 

Kas čia turi pramonę, lai meta: Vilniuje viskas tuščia, plačiau- 
siai iniciatyvai ten vieta. 

Ir už viską svarbiau: Vilnių turi užkariauti inteligentija, nes 
praleidus laiką, reiks mums atkovoti - ginklu ir krauju. 

Į Vilnių, į Vilnių, inteligentai ir darbininkai! 


VILNIUS MŪSŲ! 
KUN. TUMO KALBA PAS PREZIDENTĄ 


Pirmasis valstybės Pilieti! 

Matai Tamsta, kokios minios susirinko ties Tamstos rūmais. 
Matai, kokiais džiaugsmu perimtais veidais. 

Ko gi jos čia susirinko, ko gi džiaugias! 

Vilnius - jau mūsų. Tai viską išaiškina. Tik supraskime, kas 
buvo ir yra mums - Vilnius. 

Buvo Vilnius Gediminaičių — Algirdo, Kęstučio, Vytauto, 
Aukštosios Pilies Vilnius - Gelžinis Vilkas, kuriame staugė šim- 
tas vilkų ir baidė nuo Lietuvos neprietelius. Tai mūsų garbės, 
galybės ir nepriklausomybės Vilnius. Visi mes už jo šliejomės ir 
jautėmės nebe pavojuje. Vilnius vilčių ir pasikliovimo. 

Buvo Vilnius Jogailaičių - Zigmantų ir kitų bendrųjų Lie- 
tuvos ir Lenkijos karalių, Žemosios Pilies Vilnius - karališkųjų 
rūmų, karališkosios būstynės. Ne biurokratų, finansininkų ir ki- 
tų tokių nuobodžių, tik dvasios, širdies šventykla. Varšuvoje tar- 
nauta, Vilniuje mylėtasi, gyvenimu džiaugtasi, Vilniuje ir mirta. 

Vilnius ūpo, Vilnius džiaugsmo, Vilnius pilnybės gyvenimo 
pajėgų. Žiūrėk to Vilniaus pagraženes, baroko: ornamentai ne- 
betelpa savo formose, verčias per viršų neregėta fantazija. Tai 
mūsų garbės, dailės, europeizmo Vilnius - die Kunststadte!. Ne 
tik mes, Europa, vokiečiai, italai, nešė čion savo genijų ir jo 
kūrybą. Čia Europos diplomatai derėjosi. 

Grožio, harmonijos, poezijos, romantikos, ramaus poilsio Vil- 
nius virto Sniadeckių, Mickevičiaus Vilnium, kilniausių moks- 
lų, rafinuotosios meilės miestu. Vilnius universito, Vilnius ro- 
mantizmo. Barokas architektūroje, romantizmas poezijoje. Jis 
mums davė Baužą?, Stanevičių, Daukantą, Valančių, Adomą, 
Kraševskį, Chodžko, Narbutą ir aibes kitų, kurie švieson iškėlė 
Lietuvą - karžygę, Lietuvą - pasaką. Vilnius - pirmųjų Europos 
sostapilių sėbras. Štai senasai mūsų Vilnius, mūsų visa siela, 
mūsų svajonė per ilgiausius amžius, mūsų pasaka! 

Bet jis buvo virtęs Muravjovų, Kachanovų, Orževskių! Vil- 
nium. Juoda, nebeperregima danga uždengė Vilnių nuo mūsų 
akių. Nebeleido į Aukštaičių Kalvariją, nebeleido į Aušros Vartų 
Dievo Motinėlę. Piktas raganius užbūrė mūsų Vilnių ir pabaigė 
ji versti pasaka. Realusis Vilnius pasislėpė į Aukštosios Pilies, į 
Gediminkalnio rūsį ir - užmigo. Taip ir visa Lietuvos garbė ir 
galybė. Bet Vilnius tebebuvo — svajotasis, lietuvių vaizduotėje, 
pradžia ir pabaiga sielavartų. Joki Muravjovai netesėjo mums 
panaikinti Vilniaus. 

Vilnius trumpam laikui buvo virtęs kito Mickevičiaus Vil- 
nium, Vinco Kapsuko. Jo „raudonieji“ sudraskė mūsų Valstybės 
Vytį, mūsų Tautos Vėliavą. Nuo mūsų akių lietuviškąjį Vilnių 
uždengė - raudona danga. Liepė mums užmiršti senąjį Vilnių; 
užtat žadėjo naują, kurs patapsiąs visos Europos centru, komu- 
nizmo Meka. Vincas Mickevičius — dirbo mums tą patį pasakos 
Vilnių; dengė jį, ne naikino. 

Baisiau tapo, kai Vilnius buvo virtęs savosios gi žemės sū- 
naus Pilsūdiškio*, Košcialkowskio, Osmotowskio, Baikowskio, 
Jana Obsta? Vilnium. Jie nedengė mums Vilniaus, tokio artimo 


* Pilsūdis, kaip Auksūdis, iš: pilies soda, aukų soda. 

Vilniaus nedarė mums tokiuo tolimu, kaip Orževskiai, tik griež- 
tai, kaip kirviu nukirto. Dantės pasakymu: „Lasciate ogni spe- 
ranza” - nustok, lietuvi, paskučiausios vilties, kad nors „pusei 
valandos“ Vilnius vėl taptų tavo, tavo sielos reiškėjas, tavo 
džiaugsmas, tavo mokslų ir dailės ugniakuras! 

Kad Vilnius negalėtų vėl tapti lietuviškas, naikinta patys 
lietuviai, marinta jie ir tremta. Prieš augančią Lietuvos galybę 
atstatyta rinktinės lenkų pajėgos. Pačiame mieste sušukta: „Do 
broni'“" ir su visais ginklais pasileista... „do ucieczki'3. Vilnius 
vėl tapo mūsų. 

Ir grįšime mes į Vilnių, į tą Gedimino nepriklausomą Vilnių, 
į galybės Vilnių, kurs tačiau tebus gynėjas - Zigmantų? Vilniaus, 
Adomo“ Vilniaus, nes Vilnius virs trečiojo Mickevičiaus - Vinco 
Krėvės Vilnium. Mes ten sukursime mokslo, dailės, literatūros 
židinius. Iš Vilniaus išeis tai, kas mus tikrai pastatys eilėje kultū- 
ringųjų nepriklausomų Europos valstybių. 

Tamsta gi, Lietuvos Prezidente, pažadėk mums, kad mes, nie- 
ko nebetrukę, jau per kelias dienas Vilniuje išreikšime begalinį 
savo džiaugsmą! 

Valio Vilnius! Valio Lietuva! 


VILNIAUS NUOTAKOS KRAITIS 


Antru kartu Lietuvon atėję bolševikai jau nebe tokie, kaip 
buvo pernai!. Pernai buvo galima pabendradarbiauti. Šiemet jie 
gelia, jie ankščiau susibūrę, planingiau dirba. Ir atsivedę Jono 
Baisiojo opričniną? - črezvičaiką?, baidymo (teroro) įrankį. N agi 
ir sekas jiems įbailinti! Vilnius tuščias, vieni raudonieji ir žydai. 
Trakuose nė žydų vyrų nebelikę. Guli kelies — bailė: štai, štai ati- 
trūks galvas črezvičaikos veikėjai, suims, išsiveš, užmuš ir pats 
nežinosi, už ką. Ne dyvai, kad laukte laukiama, kada gi pagaliau 
išsinešins iš Lietuvos žemės bolševikai su visu savo aparatu. 

Bolševikai -atėjūnai išsinešins. Evakuacijos darbas eina spar- 
čiai. Tik jie skubinasi savo šaknis suleisti į mūsų visuomenę. Ren- 
kasi pritarėjų. Tirštai užminko juos savaisiais ir iš to greituoju 

kepa revkomus ir kitokias savo kilpeles (jačejki), kurios ir armi- 
jai išėjus, dirbtų jų griovimo darbą: neleistų valdžiai valdyti, ne- 
leistų piliečiams ramiai nešti, tiesa, sunkią valstybės naštą. Na, 
kad neleistų susidaryti nepriklausomai Lietuvai. Ne dyvai, kad 
liektantieji nebolševikai, kai į juos žiūri črezvičaika, laiko galvas 
panarinę; gi kai nusigręžia, tokiomis žvairiomis dėbteli, kad net 
baisu. 

Ir eina paskalos, kad, raudonajai armijai išėjus, su palieka- 
aisiais nekenčiamais tos vietos bolševikais patys įerzinti ir įpy- 
kinti piliečiai savotiškai apsieisią. Girdi, valdžios, ką valdžios; 
joms tik diplomatizuoti ir derėtis... Čia reikia jie iškuopti, ligi tik 
ateis Lietuvių kariuomenė ir nebeužtars netvarkos darytojų. 
Iškuopti ir žydus, kurių Bundas“ ir kiti yra tiesioginiai bolševikų 
sėbrai ir bendradarbiai. Bumbsi ir apie atgijusią neva P. O. W5 
organizaciją, kuri dabar imsianti veikti ne prieš Lietuvių kariuo- 
menę ir valstybę, tik - prieš žydus ir jų užtarytojus sėbrus. Žy- 
dams nelabai pataikavę ir bolševikai, nors juos kvietės ar tik iš 
reikalo priėmė bendradarbiais. Dabar būsią tikrų pagromų. 

Tokių žinių leidžiama iš Vilniaus ir jo apylinkių į Kauną. 
Kaunas jomis netiki. Viena, kad tai gali būti pačių bolševikų 
prasimanymai. Žiūrėkite, kokios netvarkos galima laukti, kad 
bus išvesta raudonoji armija. Taigi negalima jos iš Vilniaus iš- 
vesti. Antra, tai gali būti ir amžinųjų mūsų priešų lenkų suma- 
nymas netiesiuoju būdu sukompromituoti Lietuvos valdžią ir 
jos pasiryžimą ramiai pasidarbuoti atgriebtame krašte. Ir jiems 
būtų malonu, kad pasaulis išvystų, jog ne vieni lenkai smaugioja 
žydus ir kitus nepakenčiamuosius, bet ir lietuviai, kurie iki šiol 
dar nėra susigėdinę rankos pakėlimu ant beginklių piliečių, kad 
ir žydų. Ag ir žydų didžiuma neatsako už mažumą. 

Šituos sumetimus mes skubotai paskelbiame viešai žiniai. 
Pirmiausia, kad Europa žinotų ir būtų įsitikinusi, jog ne tokiais 
tikslais mes rengiamės pasiimti Vilnių; jog galimos atsitikti, 
žinoma, tik pirmoje pradžioje, netvarkos nereikia ir negalima bus 
prikišti Lietuvos valdžiai. Visi gerai žino, kokia ramybe ir tai- 
kumu lietuviai ruošiasi į Vilniaus žemę, kokiuo pakenčiamumu 
pasiryžę yra sugyventi su visomis tautomis. Daugiau, kad pati 

Lietuvos valdžia tai nusimanytu laiku ir į Vilnių įžengtų tokia 
paruošta organizacija ir net šarvuota, idant jokiems bruzdikams 
nė ateiti neateitų noro pasauvaliauti tos valdžios galvon. Pražu- 
vusi būtų valstybė, kur miesto drumzlės drįstų kartkarčiais iš- 
kilti aikštėn ir daryti tvankų orą. 

Ne dėl ko kita Lietuvos valdžia nesiskuba pulti Vilniui į glėbį 
ar Vilnių savo glėbin priimti. Vilnius sostinė - graži ir garsi 
nuotaka; Lietuvos pilietis ją senai įsimylėjęs. Tik jis - pilno proto, 
gyvenimo matęs; tai šimtą kartų sumeta, kaip reiks savo gyve- 
nimą suderinti su marčios. Svarsto ir jos kraitį: neturtą, skurdą, 
palaidumą, nelaimes, visokeriopus svyravimus, begu tik į to 
jaunikio pusę krypsta širdelė. Jausmu ar protu Vilnius pakrypo 
lietuvio pusėn. Tegu gi nuteka už jo — be minėtojo kraičio. 


SURSUM CORDA! 


Pakiliomis širdimis. Yra momentų, kada žmonės visu savo 
asmenimi atsimaino. Sunki liga, ilgas kalėjimas nelaisvėje, didelė 
nelaimė, pasiilgimas ir kiti tokie kūno ir dvasios supurtymai ar 
slėgimai padaro revoliucinę reformą visoje žmogaus esmėje. 

Dabar mes baigiame persirgti tyfus independentiaė — nepri- 
klausomybės karščiu, drauge nelaisvės inercija, drauge laisvės 
pasiilgimu. Išvengę nelaimių, veržte veržiamės į tariamąją laimę, 
į atgautąją savo sostinę Vilnių. 

Ir mes privalome įeiti į tą sostinę, tą valstybės širdį ir visų 
mūsų valstybinių pastangų centrą, atlikę visuotinę išpažintį iš 
buvusiųjų savo klaidų ir nuodėmių, nusipurtę visas kalėjimo 
dulkes, visą demoralizaciją, kuri pasiekia vergus ir betikslius. 

Tėvynė, pasikliovusi mumis, neprivalo apsivilti. Jos garbę, 
jos likimą nešamės į Vilnių ant savo pečių. Jos devizai išrašyti 
mūsų kaktose. Mūsų Lietuvos valdžios prestižas turės naujųjų 
piliečių širdis pakreipti šen ar ten. Naujieji piliečiai, kurie mūsų 
bijojo ar mūsų nelaukė, bet kurio atskiro asmens darbus iden- 
tifikuos su pačios valdžios nusistatymų; atskirų žmonių dorybė 
ir taktas bus rodomas kaipo Lietuvos pliusai ar minusai. 

Žiūrėkite, kaip lengvai susidaro gera ir bloga viešoji nuomo- 
nė. Mums pasakoja atsitikimą iš Dinabarko fronto. Eina lietuvių 
kariuomenė pro didžiausį, šešių dešimtinių sodą, pilną vaisių. 
Kareiviai, žinoma, smalstūs vasaros gardėsių. Vis dėlto nepuola 
kaip laukiniai į sodą vaisių su šakomis draskyti, tik pasiunčia 
du draugu į savininką, kad jis pats pavaišintų kariuomenę. Savi- 
ninkas, žinoma, mielai vaišina ir paskui į didįjį būgną muša, 
kokia lietuvių kariuomenė esanti kultūringa; tokia nebuvusi nei 
bolševikų, nei lenkų. 

Lengva numanyti, jog, mūsų kareiviams kitaip pasielgus, į tą 
patį būgną būtų mušama apie mūsų nekultūringumą. 

Mums rašo iš Vilniaus: „Gedimino kalne jau plevėsuoja tri- 
spalvė mūsų vėliava. Užšvietė saulelė į vargstančius Vilniuje. 
Džiaugiamės, visus vargus užmiršę, visus persekiojimus dova- 
noję, išdildę. Važiuokite bendrai džiaugtųsi“. 

Ir važiuosime patys džiaugtųsi ir kitiems džiaugsmo duotų. 
Ne pasibjaurėjimo mumis, ne išjuokimo, ne paniekinimo ir pirš- 
tais badymo, tik garbės ir meilės einame pelnytųsi. Ir to laimėję, 
būsime laimėję tvirčiausius, pastoviausius valstybinio sugyve- 
nimo pamatus. Atskiro veikėjo dora ir elgimasis bus atskiros 
uolos į tą pamatą. 

Juokiatės iš moralizavimo, iš „pamokslo“. Bet tai nei juokai, 
nei davatkystė, tik pilietiškumas. Jei senovės bajorams buvo 
antdedama dviguba bausmė už tą patį nusidėjimą, tai ir dabar- 
tiniam statomosios valstybės veikėjui antdedama dviguba atsa- 
komybė. Kaip kunigas savo asmeniu atsako už atstovaujamą 
bažnyčią (kakov pop, takov i prichod?!), taip ir valdininkas atsako 
už valstybę (koks valdininkas, tokia ir valdžia). 

Taigi sursum corda! Eikime į savo sostinę tokiomis iškeltomis 
galvomis, tokia spindinčia pilietiškumo aureole apgaubti, kad 
naujieji piliečiai palenktų savo galvas ne prieš galybę, tik prieš 
mūsų dorybę. 

MANIFESTACIJŲ KALBOS! 


Minia, eidama mūsų brangiųjų draugų - anglų pasveikinti, 
pakeliui užsuka Prancūzų misijos pasveikinti. 


KALBA PRANCŪZAMS 


„Garsiosios Francijos Atstovai! 

Mes čia užsukome didžio džiaugsmo vedami, dar vieną žings- 
nį laisvės keliu pažengęž. Kam gi daugiau ir berodytis su savo 
laime, jei ne jums, francūzai, kurie daugiausia esate kovoję už 
savo „liberté“ (laisvę), daugiau nei kas kitas už ją kraujo lieję. 
Nejaugi jūs dar nepritarsite mūsų žygiams už tą pačią „libertė“? 
Padėkite mums! Jūs matote, kokiuo pasiryžimu mes einame * 
tai; matote, kad ir tesime eiti kultūros ir laisvės keliu. Padėkit 
mums baigti savo kelionę į nepriklausomybę, ir mes visados iš 
tikrosios širdies šauksime jums: Vive la France!“ 

Prancūzai po kelissyk sušuko lietuviškai: 

Valio Lietuva! 

Iš čia iškilmingai jau pasiekia minia vieną svarbiųjų šios die- 
nos kelionės tikslų - Anglų misijos rūmus. Orkestras griežia Ang- 
lų himną, žemai duryse pasirodo Anglų misijos nariai. Susyk 
kaip iš armotos, pasipila tūkstantinės ovacijos, ilgiausi šauksmai: 
„Valio Anglai!“ Minios priešakyje pasigirsta kun. Tumo balsas. 


KUN. TUMAS KALBA 


„Didžiosios ir galingosios Britanijos Sūnūs! 

Mums ypatingai miela jums, Britai, pasirodyti savo didžiu 
džiaugsmu, kurio pritiriame, gaudami galų gale svajojamąjį savo 
Vilnių. Jūs pirmieji ištiesėte mums prietelingą ranką“ dar tada, 
kai mes buvome dar visai bejėgiai. Kiek kartų jūs sustabdėte 
begulančius ant mūsų priešus. Ir pakako jiems vieno jūsų mos- 
telėjimo: nevalia! Kai visaip šmeižė mūsų laikinąją valdžią, jūs 
pirmieji ją palaikėte, pripažindami ją de facto. Ir dabar, girdime, 
valstybių pripažinimas mūsų nepriklausomybės de jure būsiąs 

paskelbtas ne iš kur kitur, tik iš Londono. Tad valio Anglija! 
(Minia entuziastiškai daro ovacijas.) 

Britanija davė mums tokius ištikimus mūsų draugus savo 
atstovus, kaip mister Tallents, mister Wards. 

Valio mūsų draugai! 

(Minia entuziastiškai daro ovacijas.) 

Britai! Mes išbandėme jūsų ištikimybę mums mūsų nelaimė- 
se, tad būsime jums ištikimi draugai laimėje, ar mus labai ankštai 
riš iš abiejų pusių reikalai, ar būsime labai palaidi. 

Britai! Jūs neužsivylėte, ištiesdami mums prietelingą ranką. 
Senoji mūsų tauta — visai jauna dvasia. Ji težengia pirmuosius 
kultūros žingsnius. Užtat kaip sparčiai! Jūs matėte mūsų meno 
parodą“. Matote jaunos valstybės organizavimą. Japonai, išsiver- 

‘že laisvę, per 25 metus pavijo Europą”. Užtikrinu jus, jei mes tiek 
pat gausime laisvės, mes nė tiek nepraversime, besivydami kul- 
tūringąsias Europos valstybes ir tautas. Per jus mes tai kalbame 
visai Europai. Tegu žino, mums padeda įnešti savo dalį į bendrąjį 
žmonijos iždą. 

Jūs, Britai, pirmieji mums padėjote, tai pirmieji aukso raidė- 
mis ir užsirašėte ne vien mūsų istorijoje, bet tiesiog mūsų širdyse. 

Valio Anglija - mūsų sąjungininkė“! 

Minia daug kartų pertraukia kalbėtoją šauksmais: „Valio 
Anglija!“, lietuvių ir anglų himnu. 

Kęstutis Šliūpas verčia Tumo kalbą angliškai. Atsako mister 
Ward angliškai, o K. Šliūpas atpasakoja lietuviškai. Ten, kur 
anglai dėkoja kun. Tumui už iškalbingą išpasakojimą Didžiosios 
Britanijos rolės, minia didele ovacija sveikina kun. Tumą. 


KASĘ DUOBES KITIEMS 


Ne iš vakarų kaip paprastai, tik iš šiaurės niaukiasi dangus. 
Politikos dangus. Bolševikai derasi. Tai jų sovietai!. Gi tų sovietų 
laikraščiai (žiūr. „Borba“? Nr. 1) tyčiojasi iš tų derybų ir šaukia 
toliau varyti pradėtąjį ardymo darbą, kelti socialiąją revoliuciją. 
Ir patys sovietai (tegu sau ir naujas „Želigovskis“ —V. Kapsukas), 

apsidirbę su visais „baltaisiais“, vežą ir vežą kariuomenės vis į 
Smolensko-Polocko frontą. Lenkas jaučia, jog visa tai prieš juos, 
pavasarį, ir dreba. Naujas viesulas gali suniokoti visą Lenkiją, 
gali išnaikinti visa, ką tik prašmatnesnio yra ji iškėlusi. Latvis 
jaučia ir bijo, užkimšęs Rusijai langą į Europą per savo uostus. 
Estai jaučia ir bijo Pleskavos?, kur taip pat koncentruojama bol- 
ševikų kariuomenė. Tik vienas lietuvis to nejaučia ir nebijo, pa- 
sikliaudamas savo padarytąja taika, savo nuošalumu, savo de- 
mokratingumu, aukščiau kurio nė bolševikai nebepažengsią. Jie 
ir nežengsią, matydami, jog ir be jų Lietuva pakankamai su- 
demokratėjo. 

Tokių žinių, aiškių ir neaiškių, mums ateina iš užu lenkų ir 
bolševikų frontų ir stato mums klausimą, su kuo mums eiti? Ar 
laikytis padarytosios taikos su bolševikais, laikytis neutraliai, jei 
jau su jais neiti prieš lenkus, ar susidėti su lenkais ir savo pečiais 
pakelti visą bolševikų sunkenybę. Tokiuo momentu, kaip viskas 
mums dar taip neaišku, mūsų delegacija į Varšuvą yra per sku- 
botai nusiųsta. Mūsų visuomenė gali jos žygiams nepritarti. Ir 
vargu bau mūsų visuomenė čia būtų kalta. 

Visą ugni, kuri štai antri metai dega, didžiajam karui pasi- 
baigus, sukūrė lenkai ar lenkų rankomis prancūzai, vaduodami 
iš Rusijos savo frankus ir pažadėdami už tai lenkams didžiulę, 
didžiulę valstybę, galingesnę už pačią Vokią. Lenkas, frankan 
įsižiūrėjęs, kaip tikras kapitalas ir jo bernas, savo galybę sumanė 
pagrįsti visų silpnesniųjų griuvėsiais. Pasikliovęs savimi ir pran- 
cūzais, nuniokojo ir suardė stiprai besikuriančią, galingą, iš 33 
milijonų Ukrainos valstybę. Lenkams prisireikė Ukrainos, kurios 
reikė ir bolševikams. Ir susidūrė — su bolševikais. Ir pralaimėjo 
pusę Ukrainos”. Pralaimės ir antrąją pusę. Taip Dievo teisybė 
turi lemti. 

Visai kas kita būtų buvę, jei lenkai būtų tenkinęsis etnogra- 
finėmis savo ribomis, kaip Č. Jankauskis“ ir kiti politikos realistai 
buvo dar prieš karą nusistatę ir tam tikrą Lenkijos sienų žemėlapį 
padarę. Nebūdami pajėgos brutaliai, nebūtų pavydėję Ukrainai 
nepriklausomybės ir už jos pečių senai jau būtų ramiai sau dirbę 
taip reikiamą kultūros darbą ir nelindę į šimto bilijonų skolą. 

Petliūra?, aš jį turėjau garbės asmeniškai pažinti Kijeve, didelio 
maštabo statsmanas?, organizatorius, laisvės mėgėjas ir patrio- 
tas. Didelis buvo jo autoritetas Ukrainoje, didesnis neg visų 
Vrangelių ir Denikinų?. Ir turto buvo. Ir kariuomenės buvo. 
Lenkai jį sudarkė. O priverstas eiti su jais išvien, pabaigė savo 
autoritetą gadinti. Dabar jis — niekis, Ukraina atiteko bolševi- 
kams, ir lenkai - virpa. Gal dabar supranta, jog ardydami Ukrai- 
ną, kaip tikri grobikai, gaus už tai Nemezies'' bausmę. Gaus, ir 
niekas nepagailės. 

Tos pat taktikos lenkai laikės su mumis. Ne tiek didžią že- 
mėmis, ne tiek galingą turtu ir kariuomene, kiek stipra demok- 
ratine, laisva idėja buvome susidarę nepriklausomą Lietuvą. Ir 
sienas jau buvome su kaimynais nusistatę. Tik lenkams reikėjo 
ir tą savo kaimyną suskaldyti į šipulius ir jos skiedras į savo 
krosnį susikrauti. Lenkų galybė turėjo atsistoti ant visų kaimynų 
griuvėsių, barbariškai juos sutriuškinus, jų laisvės idealus ir 
pastangas sumindžiojus, juos savo vergais padarius. Kokia gi 
širdžia mūsų delegacija bučiuos savo ardytojams ranką - jų 
pačių sostinėje? Ir sugrįš „ulaskawieni“", užmiršę viską? 

Kasė lenkas duobę Ukrainai, kasė Lietuvai, Gudijai; paty- 
lomis kasė Latvijai. Daug, daug duobių kasė aplink save. Taip 
daug, kad jau sunku jam nebeįkristi bent į vieną savo rankomis 
iškastąją. Mums su juo nepakeliui į tą duobę, net įsibailėjus 
bolševikų. 


KUR ŠIRDIS LINKSTA 


Prasidėjo didžiulė byla P. O. W. (Polskiej Organizacji Wojsko- 
wej}. Aštuoniolika tomų dokumentų. Apkaltinamojo akto skai- 
tymas truks visą dieną. Daugybė apkaltintųjų - mūsų dvari- 
ninkai, kurie rengėsi papjauti mūsų tėvynę Lenkijos naudai. 

Ką nauja duos mums ta byla? Išaiškins mūsų dvarininko sie- 
lą? Parodys jo nelojalingumą naujai demokratinei Lietuvai? Ai- 
man, mes ir be to žinome, jog tik fizine pajėga tegalima sulaikyti 
mūsų dvarininkus nuo atskilimo. Lietuvos nepriklausomybės 

idėja ne jų sieloje dygo, ne jų širdyse augo, ne jų pastangomis 
tebėra gyva. Mūsų pastangoms jie nėra pritarę; nėra ir padėję 
bent kuo gera valia, neverčiami. Nėra pasidžiaugę mūsų laimė- 
jimais, nėra papeikę mūsų užpuolikus. 

Kaip ylos maiše, taip ir savo palankumo mūsų priešams jaus- 
mų nepaslėpsi. Dvarininkai jų ir neslepia. Reikėjo matyti jų nusi- 
minimas, kai mūsų telegramos pranešė apie 500 užmuštų ir 
sužeistų lenkų ties Gedraičiais? ir tiesiog „przeklęstwą““ tiems, 
kurie tai yra padarę, lietuviams. Man teko susidurti net su to- 
kiais, kurie mišrai gyvena lietuvių šeimynoje, lietuviškai namie 
kalba, lietuviškai vaikus auklėja ir vis dėlto reiškia tokią neapy- 
kantą savo vyrui ir jo giminėms, kam jie savanoriais eina prieš 
lenkus, jog net kailis šiursta. Motina žinomųjų lietuvių patriotų 
lenkė „ryczala““ viešai, rinkoje, kam lietuviai į Vilnių atėjo. Ak, 
Viešpatie, kokių nuodų sau ir Lietuvai pateikė tie mūsų minkšt..., 
kurie pasigviešė lenkių ir manė jas sulietuvinsią; bent pilietiškai! 
Ūkio reforma, tik paketinusi užgauti dvarininkų kišenes, pa- 
baigė juos daryti giliausius „lietuvių“ valstybės priešus širdyje, 
nors bailė, kad nebūtų dar blogiau, stabdo juos nuo priešingų 
darbų. Bent atvirai. 

Prispausti prie sienos, ginas ir dedas kuo lojalingiausiais 
piliečiais. Girdi, tik pafrontės dvarininkai noromis nenoromis 
gauna užjausti lenkus ir jiems padėti. Aiman, mūsų redakcijos 
turi žinių, jog ne kitaip jaučia dvarininkai ir pačioje gilumoje 
Žemaičių. Manėme juos ten esant sužemaitėjusius ar visai nuo 
žemaičių neatlyžusius. Olenkų patriotų būta net ten, kur jų visai 
nenumanu buvo, kur nors apie Varnius, Tverus, Laukuvą ar 
kitur. 

Į Telšius buvo atgabenta 150 nelaisvių lenkų kareivių ir kelio- 
lika karininkų. Lietuviai su tais mūsų Tėvynės puolėjais apsi- 
eidavo daug švelniau neg su savaisiais Tėvynės gynėjais. Kari- 
ninkai gyveno ir vaikščiojo visai laisvi; kareivius tesekė koks 
vienas lietuvis kareivis. Būtų galėję visi išbėgioti, o jų tebuvo 
pabėgę du karininku ir keliolika kareivių. Ir tuos surado apy- 
linkės dvaruose priglaustus. Kur tau jie bėgs, kad niekur kitur 
nebūtų radę geriau kaip tariamojoje žemaičių nelaisvėje. 

Reikėjo matyti, kaip sujudo mūsų dvarininkai! Vežimų veži- 
mais siuntė lenkams nelaisviams duonos, mėsos, tabokos, deg- 
tinės; ponios atiduodavo savo marškinius iš jų siūti vyrams 
skalbinius. Nieko čia lenkai nelaisviai netrūko. 

Mūsų valdžia nelaisvius šelpti negynė ir negina; tai labai 
žmoniška, kad atsirado šelpėjų. Mes tepažymime tai, kas atvėrė 
mūsų dvarininkų širdis: lenkus šelpti ir užjausti šoko bėgo, gi 
lietuviams gera valia nieko nedarė. 

Jau prieš keliolika metų vienas žemaitis dvarininkas, turėjęs 
drąsos vadintis lenku tautininku (N. D.)“, šitaip man formulavo 
savo santykį su gyvenamuoju kraštu: 

- Gera valia - nieko; ir visa kuo sąžiningiausiai - kiek bus 
reikalaujama lygiai, kaip ir iš kitų. 

Taip, žinoma, darė ir kiti, kad ir ne partijos nariai. Nieko 
daugiau. Jei galėtų, tai dar mažiau. 

- Aš esu gimęs, augęs Lietuvoje. Visi mano bočiai taip pat. 
Nė vienas jų nėra vedęs lenkės; vis iš to pat krašto. Vis dėlto 
mane vadina - lenku, nes aš namie kalbu ir meldžiuos lenkiškai, 
Esu pasiryžęs eiti visas pareigas, kurių tik reikalaus iš manęs 
Lietuvos valstybė. Imkite iš manes visą turtą. Aš atitarnavau 
savanoriu lietuvių kariuomenėje. Esu ir noriu būti lojalus. Vieno 
tik iš manęs nenorėkite, kad aš - lenką muščiau. Jei mane mobi- 
lizuos, kaip Dievą myliu, aš pabėgsiu, nes negaliu užversti savo 
širdies. 

- Klausyk, - sakau, - negi mes puolame lenkus, tik jie mus; 
mes tik ginamės. Neteisingai pasielgti gali ir lenkai, palikdami 
mums teisę juos už tai peikti. Amerikos anglai mušėsi su tik- 
raisiais savo broliais britais“. Angliškai kalbančioji Irlandija nori 
atsiskirti nuo Anglijos ir būti nepriklausoma’. Tai kodėl gi tik 
Lietuvos lenkas neprivalo jai padėti, išsimušant į laisvę, ir len- 
kiškai kalbąs lietuvis neprivalo prieštarauti lenkui?? 

Neįtikinau. Mūsų dvarininką įtikins ir mūsų pusėn pakreips 
tik kietai nustatoma Lietuvių valstybės tvarka. Tautinis lietu- 
viškas instinktas mūsų dvarininkuose yra žuvęs ar giliai lenkybe 
apraustas. Reikia laiko, kad jis atsigautų. 

JIE MŪSŲ NEPAŽĮSTĄ! 


Švenčiame nebe pirmą metų sukaktį, kaip esame pasiskelbę 
niekam nebepriklausomais. Mes patys pasiskelbę, ne kiti mus 
paskelbę; nuo nieko nebepriklausomais, ne nuo vienų lenkų, 
bolševikų ar vokiečių. Galėtume taip pat atšvęsti bent vieną 
sukaktį, kaip mūsų kaimynai „raštu“ patvirtino žiną šitą mūsų 
aktą ir įsidėmėję esamąją mūsų valdžią, kuri ką gi daugiau valdo, 
jei ne valstybę. Šios valdžios darbus seka po kelias dešimtis tyčia 
atsiųstųjų agentų. Lenkai sako Lietuvoje esą didžiuma lenkų, 
kurių teesąs vienas geidimas ~ pulti Lenkijai į glėbį, vienas pasi- 
ryžimas — jai tarnauti. Važiuodavo į mus svečiai, delegacijos, 
korespondentai, nuolatiniai atstovai. Ir vis dėlto lenkai ir pran- 
cūzai sakos mūsų - nepažįstą! 

Bene tai mano prasimanymas? Sugrįžo mūsų delegacija iš 
Varšuvos. Ką ten laimėjote? Egi, sako, mokėme bemokslius, kas 
tai yra Lietuva ir jos žmonės. Ir lenkai klausę, visai negudriai 
išsižiodami. Nejaugi Lietuvoje esą ir lietuvių, ne vienų lenkų ir 
žydų? Nejaugi Lietuvos žmonės esą susipratę ir nebemėgstą 
rimbo ar pono lazdos? Gm, sakyk! O mums vis sako Lietuva 
tetrokštanti šito bizūno ir vieni lenkai temokėsią juo papliaukšėti 
Lietuvos liaudžiai per nugaras ir per pakinklius. Na, na! Tai bene 
būtų pravartu dar sykį pasižiūrėjus, kas gi yra tie Lietuvos giri- 
ninkai ir kultūrininkai. 

Parvažiavo mūsų pilietis M. Yčas iš Prancūzų! ir tą pat sako 
apie juos. Nagi ir įdomybių jūs, lietuviai, mums čia pripasako- 
jote! Nenorį ir negalį daryti su lenkais karo konvencijos, nes 
nepagirią Rusų žemių užgrobimo, ir „lenkų koridorius“ į jūrą, 
pro Danską, atkertąs jus nuo Vakarų Europos. Reiks pasižiūrėti 
žemėlapio, ar tikrai už koridoriaus ta jūsų Lietuva... 

Nenorį ir negalį daryti su lenkais ekonominės konvencijos, 
nes vis tiek neištesėsią lenkų finansų pataisyti, tik save pra- 
žluginsią: ligi tik susidėjus su lenkais, tuoj mūsų auksinas pa- 
tapsiąs penkiolika kartų pigesnis. Nejaugi taip Lenkams bloga 
ir toks nieko nebevertas jų pinigas? Ot, įdomu! Kodėl gi jūs 
pirmiau to mums nepapasakojote? 


+ 134 


Lenkų politikai, turėdami „didžiumą“ saviškių Lietuvoje, 
neesą pakankamai painformuoti, kas sudaro Lietuvių valstybę; 
Prancūzų politikai, kuriems pavesta mūsų gyvybė ar mirtis, 
lygiai negauną vizitinių bilietėlių iš mūsų valdžios. Ir vieni, ir 
antri dar nepažinę mūsų! 

Kaipgi tą fiziologinį ar psichologinį apsireiškimą išsiaiškin- 
sime? Aš turėjau vokiečių kalbos mokytoją, baisų užuomaršą. 
Patyręs sauvaliojant, sušukdavo: „Vaišgantai!“ ir tuojau užmir- 
šęs: „kaip tamsta vadinies?“ — Vaišgantai, kaip tamsta vadinies? — 
Buvo mėgiamasis mūsų pamėgdžiojimas. Bene šiuo anekdotu 
išaiškinsime ir lenkus bei prancūzus; jie vis dar mūsų „nepa- 
žįstą“ — nebent per ūmų užmiršimą. 

Tai pasisakykime jiems dar ir dar kartą. 

- Ponai profesoriai, mes esame - lietuviai, laisvo krašto laisvi 
piliečiai. Susipratę. Taip mes apsisprendėm, savo pajėgomis 
dabar vargstame ir visai nebeesame pasiilgę nei lenkų kliučvaitų, 
nei rusų urėdininkų, nei vokiečių šutsmanų?. Vargas mums pa- 
tiems, tačiau, kai niekas mums nekliudo, bent laisvai savo kul- 
tūrą plečiame ir sotūs mes esame; ir gerai numanome, jog to viso 
nustosime, kai su bet kuo susidėsime. Ugniai su vandeniu nepa- 
keliui. Vandenų daug ir jie užlieja mažą ugnelę. 

Šitaip, ponai, mus pažinkite! 


LIETUVIŲ GOLGOTA VILNIUJE 
VYSKUPAS - LIETUVIS 


Juo daugiau lenkai šaukia, kad pas mus, jų vadinamoje „Kau- 
no Lietuvoje“, mažumų teisės nesančios laiduojamos, garantuo- 
jamos, juo mažiau laiduoja, kad tų teisių turėtų Vilniaus mažu- 
mos ir iš viso jų vadinamojoje „Vidurinėje Lietuvoje“. Nurimus 
kovų sūkuriui, kai imsime skaityti Vilniaus lietuvių martyrolo- 
giją, gausime jiems nebe paminklus, tik koplyčias statyti. 

Vilniaus padugnių dvasią mes jau žinome. Tas padugnes su- 
darė lenkų samdiniai kunigai, kuriems religija — politikos įmonė. 

Dėdamiesi ultramontanais?, perdėdami savo prisirišimą Rymo 
papai, padugnių veikėjai tik spekuliuoja religiniais savo jaus- 
mais ir įsitikinimais. O paskutiniais laikais tiesiog šantažuoja 
Rymą; baidydami jį blogai padarysią, išnaudoja jį politikos tiks- 
lams. Vilniaus padugnės tai tie ištvirkėliai vaikai, kurie sako 
tėvui: 

— Duok pinigų pragerti, o neduosi, pasikarsiu... 

Paskutinis Vilniaus padugnių „pasikorimas“ šitaip įvyko. 
Jėzavitai surengė manifestaciją į lauką, kur rasta bolševikų su- 
šaudytų žmonių. Anuo laiku jau norėta padaryti iš to kažkokia 
grandiozinė istorija. Kalbėta apie šimtus nužudytų, bet kasimai 
įtikino, kad ten palaidota... šimtą kartų mažiau ir tai, rodos, pačių 
bolševikų. „Procesija“ prasidėjo nuo jėzavitų bažnyčios. Kai jau 
norėta eiti, išbėgo vaikiukas ir ėmė sakyti: 

- Vyskupas“ neleidžia daryti procesijos! 

Padugnės pasiuto. 

- A, neleidžia? Tai ir neleidžiami eisime! 

Ir, giedodami pasiutusios rūstybės ir įnirtimo „šventas“ gies- 
mes, pasileido į Antakalnį, kur pasirodė jau belaukiąs vežėju 
pirma paskubėjęs jėzuitas. Na, čia „melstasi“ už bolševikų vėles, 
destis mitinguota. 

Taip sugangrenuota visa Vilniaus minia; taip ji senai jau „mel- 
džiasi“ net savo bažnyčiose, tokios askezos ją mokina depravotų? 
dvasių lenkai kunigai endekai. 

Paskui Vyskupo kurija aiškino, kad vyskupo nėsą namie ir į 
pačią kuriją niekas nebuvęs atėjęs prašyti leisti procesiją; tai ji 
nei buvo leista, nei drausta. Buvo dar viena gerai sugalvota pro- 
vokacija, ir Vilnius pašnibždomis kalba ~ tai buvę Vilniaus jė- 
zuitų darbas. 

Pereitą savaitę buvo sudaryta kita demonstracija, jau politinė, 
jau tiesiai prieš vyskupą lietuvį, dr. Jurgį Matulevičių. Minios 
slankiojo, šaukdamos: „Šalin lietuvį!“ 

Ir priėmusios pakištą joms rezoliuciją, kuri buvusi tuojau 
telegrafu pranešta Rymui: 

-Jei neatsiimsi lietuvio vyskupo ir neduosi mums tautininko 
(narodowego), tai mes visi persimesime į tautinį tikėjimą... 

(Kościół narodowy, niezaležny“, kaip yra Amerikoje.) 

Vadinasi, neduosi lenko endeko vyskupo, atsiskirsime nuo 
Rymo; duosi endeką vyskupą, tai jis sudarys tautinę, ne kata- 
likiškąją bažnyčią. 

Pažiūrėsime, ką padarys Rymas. Sako, ir ši nedora manifes- 
tacija buvusi jėzuitų pakurstyta. Dr. Jurgis Matulevičius per 
gerai žinomas Rymui, kad jis leistų intrigomis jį išversti iš sosto 
ir vyskupiją palikti tikrai dvasiškai pražūčiai. Vilniaus supū- 
dytoms širdims Hk vyskupas vienuolis tegali būti vaistas. 


VAIKAI LIETUVIAI 


Išmėtę lietuvių vaikus iš didžiosios prieglaudos“, iš bend- 
rabučio, iš m. gimnazijos, meta iš paskutiniojo buto bendrąją 
gimnaziją. Švietimo vadai vis tai atidėliodavo, bet pereitą šeš- 
tadienį Lelevelio lenkų gimnazijos direktorius ryžosi pats savo 
pajėgomis „okupuoti“ rūmus. Popiet, kada tikėjosi rūmus rasiąs 
tuščius, atėjo su būriu savo mokinių. Bet čia rado mokytoją 
Kairiūkštį? su kursininkais. Lenkui pareikalavus, kad lietuviai 
išeitų, p. Kairiūkštis atsisakė. Tada ėmė lenkininkai mušti savo 
draugus lietuviukus ir vilkti laukan. Lietuviai mokiniai susimetė 
į krūvą ir ėmė giedoti savo tautos himną: 

„Lietuva, Tėvyne mūsų“... 

Įspūdis buvo toks neregėtas, jog užpuolikai atšoko šalin. 
Dievaž, kaip katakumbose, ar pasikartojusi Šiaulių gimnazijos 
scenaė. 

Leleveliečiai pasišaukė policiją ir mušdami vaikus išmėtė. 
Gatvėje lietuvių vaikus puolė Vilniaus padugnės, kunigų įsiu- 
tintos bobos, kurios, turbūt taip pat vardan Dievo, darė vaikams 
pagromą. Daug sumuštų. Kai kurie nuvežta į ligoninę. 

Lietuvių gimnazijos direktorius Mykolas Biržiška užsibari- 
kadavęs savo bute ir pasisakęs gyvas neišeisiąs iš savo gauto ir 
savo remontuoto rūmo į gatvę su vaikais. 

Niech žyje Polska od morza do morza! 

Niech żyje równość, wolność, braterstwo! 

Niech żyje unia Litwy z Polską! 

C 


KOMITETO VILNIAUS KRAŠTO 
LIETUVIAMS REMTI ŠAUKIMAS 


Visų kraštų lietuviai! Kam Jūsų negelia širdį, kad Vilnius, 
mūsų sostinė, tebėra svetimose rankose? Ar yra bent vienas 
lietuvis, kurs nerimo suimtas nesektų, kai mūsų diplomatija dėl 
Vilniaus tamposi su lenkų diplomatija? Nėra tokių! 

Tačiau didžiai klysta, manydamas, jog ta viena diplomatija 
atvaduos mums Vilnių ir jo kraštą. Nei diplomatija, nei ginklas 
nepadarytų to krašto mūsų, jei patys to krašto lietuviai išnyktų 
arba būtų išnaikinti. 

O naikina juos jau kelinti metai atsigrūdę čia nuo Varšuvos, 
Krokuvos ir Poznanės varšuviečiai, galicijonai ir poznančikai. 
Jie ardo ir persekioja mūsų mokyklas, draugijas ir kitas kul- 
tūrines įstaigas. Jie privertė pasitraukti arba ištrėmė iš Vilniaus 
krašto tūkstančius mūsų šviesuolių ir šiaip susipratusių lietuvių. 
Likusius jie visais būdais varžo ir persekioja. 

Ištremtieji iš ten lietuviai pradeda bendrąją Lietuvos valstybę 
kurti. Jiems labiausiai sopa širdį, girdint jų Tėviškės vargus. Bet 
jie vieni nedaug ką tepadarys priešais galingesnį okupantą. 

Ir Lietuvos valstybė jiems padeda, gindama juos politikoje, 
gindama jų krašto dalį ginklu. 

O kas daroma, kad anapus demarkacijos linijos likusieji lie- 
tuviai stiprintųs dvasia ir nenuleistų galvos prieš krašto bu- 
delius? 

Atsigrūdę okupantai, kaip vorai grobuonys, apipynė visą 
kraštą savo tinklu. Jų organizacijos: Straż kresowa, Związek 
bezpieczeństwa kraju, Polska organizacja wojskowa? ir nesu- 
skaitoma daugybė kitų būrių juda, kruta, šnipinėja, veidmai- 
ningai „šviečia“ žmones, į mitingus kviečia, jiems paruoštas 
rezoliucijas kaišioja, pagaliau baugina, muša, tremia, kad visa- 
me krašte beliktų „trisdešimts lietuvių“ ir nebūtų reikalo jie kam 
iš šalies begloboti. 

Lenkai nori visus Vilniaus krašto lietuvius padaryti tikrais 
lenkais, visus belarusus — bialopoliakais. Pilsudskis iš pat pra- 
džios paskyrė tam dalykui keliolika milijonų rublių. Paskui tai 

išaugo į šimtus milijonų lenkų markių. Vis dėlto kaip yra lietuvių 
Šventėnų?, Vilniaus, Trakų ir Lydos apskrityse, taip yra. Jie tebe- 
laukia iš laisvųjų savo brolių šelpiamos rankos. 

Patys mes jų nepasieksime: juos seka ir gina varšaviokai ir 
„galileičikai'?. Tai bent padėkime pirmai pradžiai, kad jų vaiku- 
čiai neliktų be tautinio apšvietimo lietuvių gimnazijose Vilniuje 
ir Šventėnuose. Kam ir tai kliudys pasiekti, tegu tie žino, jog čia 
pat pasieniais yra Laisvojoje Lietuvoje jų vaikams vietos mokyk- 
loje ir duonos bendrabuty. 

Ag patys lenkai jau senai iš mezliavų laikė Ciešinet savo 
gimnaziją, kad tenykščiai nevirstų čekais. Tai labai paprastas 
dalykas. Visuomenė savo pastangomis daugiau gali padaryti nei 
valdžia, jos diplomatija. Tad daugiau savimi pasitikėkime, nei 
pašalinėmis priemonėmis. 

Komitetas Vilniaus krašto lietuviams remti kviečia tad visus 
susipratusius Lietuvos šviesuolius ir visus piliečius savo dosnia 
ranka ginti Vilniaus krašto lietuvius. Tegu kiekvienas, gaudamas 
algą ar kitą kuri uždarbį, atsimena apie vargstančius svetimoje 
okupacijoje mūsų brolius ir parodo jiems gerą širdį! Parodykime 
jiems, kad jų vargai ir mums skaudūs. Suteikime vilties, kad 
neapleisime jų niekados! 

Tegu kiekvienoj įstaigoj, kiekviename didesniame Lietuvos 
centre susidaro organizacijėlės — komitetai Vilniaus krašto lie- 
tuviams remti ir surinktąsias aukas siunčia Centro Komitetui, 
kurs turi galimybės susisiekti su Vilnium. 


KIETA RANKA IR MINKŠTA ŠIRDIS 


PROLOGAS Į „KĘSTUČIO“ VAIDINIMĄ KARIAMS 
BAL. 14 D. 


Lenkų dainius Asnykas! parašė „Kęstučio“ tragediją, lietuvių 
dainius V. Kudirka ją sulietuvino. Lietuvių dainius, įsakydamas, 
kad mes iš savo praeities semtumės stiprybės, davė mums — 
lenkų šaltinį. Begu tik jis ne drumstas? 

Lenkas vaizduoja Žemaičių valdovą Kęstutį minkštaširdį, gu- 
dų gi valdovą Jogailą - kietaširdį. Tokie pat ir jų artimieji: Vytau- 
tas - savo tėvo Kęstučio sūnus, Marė - savo brolio Jogailos sesuo. 

Kietaširdžiai ima viršų: klasta, melu sugauna tą, kurs jų, 
tėvynei nusidėjusių, pasigailėjo, kaltes jiems dovanojo, gyvus 
paliko: jie nepasigailėjo, jo gyvo nebepaliko. 

Garsus visos Lietuvos, tai ir Jogailos Gudų, gynėjas nuo pa- 
vojingų kryžiuočių neleido šiems įsigriauti į valstybę, išlaikė ją 
visą, neišskaidytą, ir gavo iš jų vardą - kietarankio. 

Jogaila ir jo sėbrai nieko nebuvo kalaviju nuveikę; užtai su- 
gebėjo savo dėdę smaugte pasmaugti. Kęstutis žuvo ne ten, kur 
kasdien jam mirtis grėsė, tik ten, kur to visai nesitikėjo; žuvo ne 
nuo dar kietesnės rankos, tik nuo minkštarankio. 

Minkšta kietaširdžio Jogailos ranka: tai baisu ir bjauru. Vis 
dėlto lenkas dainius parodė mums, jog Kęstutis neprivalėjęs 
nuožmiau su juo pasielgti: tam jis ir Kęstutis, pačių jo priešininkų 
pavadintas pirmosios eilės ricieriu europiečiu. 

Tėvynės gynėjas valdovas tepalieka puikų, nesuteptą vardą 
ir jo vertą sūnų. Gi pati tėvynė lieka jos išgamų, drumzlių ir 
nutautėlių rankose. Išgama Gediminaitė, niekšas išdavikas Vai- 
dila - savo reikalui žaidžia tėvyne, baudžiasi su jos priešais. 

Ar lenkas dainius atspėjo, kas paskui bus, kas pasikartos, kas 
jo veikalui duos aktualumo? Jei lenkas dainius atspėjo, jog jo 
veikalo žiūrės ir klausys tiesioginiai Kęstučio ir Vytauto ainiai, 
jų idėjų paveldėtojai, tai ar nebuvo intuicinio noro suminkštint 
širdis tų, kurie nutautėliams ir priešams rodo kietą ranką. Minkš- 
tino gi lietuvius barbarus katalikybe; kodėl gi nepaminkštinus — 
poezija, idant jie užmirštų kietą savo ranką ir - žūtų nuo tų, kurie 
klastomis veikia, nuo kietaširdžių? 

Ar lenkas dainius atspėjo, kad jo klausys su lenkais kovojanti 
Lietuvos kariuomenė, kovojanti Lietuvos administracija? Ko jos 
iš „Kęstučio“ tragedijos išmoks: ar žūti, nenustojus minkštos 
savo širdies ir garbingumo, ar visa tai atidėjus, kieta ranka iškelt 
kalaviją ant priešų? 

Jei lenkai broliai ir dabar tebestovėtų šaly nuo priešų, kurie 
ant Lietuvos kalaviju kėsinasi, tai reiktų tebesilaikyti Kęstučio 

taktikos: vieniems širdį, kitiems kumštį. Bet kai lenkai šiandien 
abudu dalyku monopolizavo, tai abudu daiktu, širdį ir kumštį, 
jiems vieniems turime tiesti. 

Kariai! Jūs fronte pastatyti ne tam, kad rodytumėt minkštą šir- 
dį, tik tam, kad pajustų kietą jūsų ranką. Naujosios gadynės kry- 
žiuotis lenkas neprivalo peržengti mūsų sienos. Mirtis tam, kurs 
tai padarys! Čia nėra kompromiso. Pirmiausia tepajunta tavo 
galybę. Krauju teužmoka savo pasikėsinimą grobti, kas svetima. 

Vis dėlto kitų kraujas tegul bus teliejamas apsigynimo rei- 
kalu. Nebėra reikalo gintis, nebėra prievolės ir kitų kraujas lieti: 
tai nei naudos, nei garbės nebedaro. Taip dalykams virtus, jau 
garbingiau yra juoba savo, ne kitų, kraujas pralieti, kad ir dėl 
niekšo, kad ir dėl to paties tėvynės nevidono. Jei Kęstutis, pa- 
gavęs tėvynės išdaviką Jogailą ir jo seserį Marę, būtų juos teisęs, 
mirtimi nubaudęs, būtų pats išlikęs gyvas; užtat nebūtų apie jį 
poezijų rašę, juo būsimosioms kartoms džiaugtis liepę net tie 
patys priešai. 

Galingas privalo būti ir minkštaširdis. Tai tik negalįs virsta 
ištižėliu. Ir aš, toli gražu ne karininkas, šaukiu jus, Tėvynės 
ricieriai, Tėvynės tvarkytojai, rengtis, kad parodytumėt kietą 
savo ranką, ir drauge primenu, jog Europa mūsų pavyzdžiui 
Kęstučiui pirmojo ricierio vardą tiekė ne už tą vieną kietą ranką, 
tik ir už minkštą jo širdį, jo teisingumą ir gailestingumą. 

Su ta viena kieta širdimi ricierių kariuomenė gali virsti banda 
plėšikų ir užmušėjų. Aišku, katras vardas Lietuvos kariuomenei 
privalomas. 

Taigi užgrūdiję savo širdis rikiuotėje ir fronte, nesidrovėkite 
paminkštinti savo širdis - „Kęstučio“ regėjimu. 


ASPIRANTAMS KUNIGAIS 


Vilnių atvadavus, visose gyvenimo šakose prasidės plakti lie- 
tuviškoji gysla. Tų gyslų kraujas - tai šviesuomenė, tai mokyklas 
išėjusi jaunuomenė. Jie turės ant savo pečių priimti visokeriopą 
valstybės ir visuomenės darbų ir rūpesnių naštą. Tai dar kartą 

šaukiame: eikite į Vilnių ir jo žemę! Tegul didžioji didžiuma 
vietų bus savųjų žmonių užimta; žmonių, kuriais pirmajai pra- 
džiai tegali pasitikėti valdžia. Reikia savųjų žmonių pirmajai 
tvarkai nustatyti. 

c Be valdininkų, be pasaulinio darbo dirbėjų, be politikų, dar 
mums reiks ten daug energingų ir taktingų vidaus kultūros 
kėlėjų; tų žmonių, kuriems yra pavedama visuomenės dori- 
nimas, jos sielos sveikata. Reiks daugelio kunigų. Nepasveikus 
dvasia, neišsidirbus skrupaletingumo gyvenime, teisybės daly- 
kuose, veltui būtų stačius valstybę: ji būtų be pamato ir ūmai 
sugriūtų. Nepripratinus visuomenės skaitytis su savo sąžine, 
„bijoti Dievo“ — teisingojo, sekti Kristum - gailestinguoju, — 
veltui bus įstatymai leisti: jų niekas nepildys; veltui kontroliuoti: 
paprikininkai bus, kaip buvę, paperkami. 

Vilniaus vyskupija visados stigo kunigų. Juoba stigo kunigų 
lietuvių. Seniau lietuvių klierikų Vilniaus seminarijoje būdavo 
arti pusės, kartais net daugiau ne pusė. Paskui ėmė mažėti, ma- 
žėti. O prel. Michalkevičiui! patapus vyskupijos valdytoju ir 
endekams viską valdyti paėmus į savo rankas, lietuvių klierikų 
buvo kaip ir nebelikę. Vilniaus seminarijai kandidatų tiekė tie 
patys endekai, nuošaliai laikomuosiuose „kunigynuose“. Čia 
juos gerai priruošdavo moksliškai ir patriotiškai ir konkuruoti 
su jais pašaliniams buvo labai sunku. 

Dabar virsta kitoki laikai. Lietuviams ir gudams bus atviros 
durys į kunigų seminariją, kas tik bus pakankamai prisiruošęs ir 
pajutęs tą šventą ugnelę, kurią vadiname - pašaukimu, patrau- 
kimu šitaip, ne kitaip savo visuomenei tarnauti. 

Kaip tyčia paskutiniaisiais karo metais išmirė daugiausia 
labai gerų kunigų lietuvių: jaunų, darbščių, Bažnyčią ir Tėvynę 
mylinčių. Kas juos pavaduos? Tiktai lietuvių jaunimas, kurs šoks 
naudotis gera mokslo ir dorinimosi įstaiga — Vilniaus kunigų 
seminarija. Šiemet į Vilniaus kunigų seminariją bus lengviau 
priimami, daugiau reikalaujama kandidatų. Mokslas, reikia tikė- 
tis, bus galima pradėti už dvejeto mėnesių. Kreiptis gi raštu ar 
asmeniškai jau ir dabar galima. 

Taigi, Lietuvos jaunuoliai, neužmirškite, kas ir kur jūsų laukia. 

SU LATVIAIS IR ESTAIS 


LIETUVOS IR LATVIJOS SIENŲ 
SPRENDĖJAI 


Ryga, 1920 m. gruodžio 28 d. Lietuvos-Latvijos sienų arbitražo 
nariai, piliečiai Antanas Smetona ir Martynas Yčas!, drauge su 
dalykų žinovais (ekspertais), sienų komisijos viršininku Už- 
sienių reikalų ministerijos Tikėjimų departamento direktorium 
kun. Bielskum?, Tomsko universiteto profesorium K. Būga’, in- 
žinierium Peliksu Vizbaru“, Vytauto bažnyčios rektorium kun. 
J. Tumu ir stenografiste p. Dušnickaite, iš Kauno išvažiavo š. m. 
gruodžio 26 d. 10 val. vakaro. Kartu važiavo ir superarbitras 
Edinburgo profesorius anglas Simpsonas? ir jo sekretorius Nol- 
ken. Įsiprašė draugėn, kad pavėžėtume, ir prancūzų misijos 
narys p. de Sartige. 

Lietuvos gelžkelių valdyba pasiuntinybei davė patį gerąjį sa- 
lonvagoną. Vagono vadovas paklojo švarų patalą. Šilta, minkš- 
ta, jau ką gi! 

Tik... O, kad to „tik“ nebūtų! Visur jis laiko savo poziciją. 
Naktį kad ėmė kąsti blakės, nėr kur nė pasidėti. Prasiblaškiau, 
kaip šunų riejamas, visą naktį. Išalkusių gi būta, lyg tik iš bolše- 
vikijos... Joms čia nederėtų: tokioje elegancijoje ir tokia proza! 
Lyg piene keptame ragaišyje prūsokai ar kas dar blogesnis. 

Mūsų anglus suspaudė influenza, visą naktį abudu prakosėjo 
ir rytą buvo be ūpo, ketindami gulti į lovą. Žvarbu, atodrėkis, 

bet mūsų ūpas geras. Sklaidome žemėlapius, bent kiek juokuo- 
jame iš naujųjų valstybių kultūros. Nuo Šiaulių gauname savo 
vagonui ir platformai su automobiliu atskirą garvežį ir jau grei- 
čiau riedame į Latviją. 

Lygu, lygu, nuobodu. Daug griuvėsių. Latvija labiau karo su- 
naikinta neg Lietuva. Pusiau antros Rygoje. Sutiko Latvių užsie- 
nių reikalų atstovas, visiems prisistatęs, ir pasiėmė savo globon 
prof. Simpsoną ir jo draugą. Mus gi sutiko mūsų atstovybė: dr. 
Zaunius“, karo atstovas kap. Murninkas ir kiti. Išvedžiojo palei 
butus, kurių ir Rygoje didelis trūkumas, nors gyventojų smarkiai 
praretėta. Čia, kaip ir Kaune, daug butų dar nesutvarkyta. Aš su 
prof. Būga apsigyvenova „Hotel de Rome“, kiti netoliese. 

Lietuvių atstovybė Jūro gatvės Nr. 3 gražiuose namuose, pa- 
čiame atstovybių skruzdėlyne. Dr. Zaunius, jau puikiai pramo- 
kes latviškai ir angliškai, tarnauja ir aiškina, kaip tikras džentl- 
menas. Jis apsukrumu pasitiki. 

Klebonijoje pas kanauninką J. Valavičių gyvena Plocko sufra- 
ganas J.E. Szeląžek, tikybos dalykų ekspertas, darant taiką su 
bolševikais. Didis tai patriotas, kaip ir vysk. Bandurskis ar Fedo- 
ravičius", ir nusistatęs labai griežtai prieš lietuvius. Iš kur lenkų 
ir gaunama tokių bjaurių žinių apie lietuvius! 

Vakare pasikvietė lietuvių mokykla Jaroslavlio g. Vedėjas 
p. Buivydas“, daug mokytojų su p. Misiūnaite ir kiti. Tai eglelė, į 
kurią susirinko visa lietuviškoji Ryga. Inteligentijos ne per daug, 
o darbininkų nė to tiek. Didžiulė šv. Alberto bažnyčia betarnau- 
janti vos kelioms dešimtims maldininkų. Šiaip jau lietuvių dar 
gerokai esama. Latvių valdžia buvo ketinusi išginti visas moky- 
tojas, kurios neturi Latvijos pilietybės teisių. Bet šv. Pranciškaus 
viceklebonui Juodavalkiui? pasirūpinus, ministeris padarė išim- 
tį. Dabar lietuvių mokykla turi iš valdžios gerą didelį butą, mo- 
kytojai algą, nors nepakankamą Rygoje gyventi. P. vedėjas dėl 
to nerimsta. 

Vaikų vakaras puikus, giedota choru: „Lietuva, tėvyne mū- 
sų“, ir „Dievs svētī Latviju“; deklamuota lietuviškai, latviškai, 
vokiškai; rusiškai net vaidinta. Antras dalykėlis „Sapnas Ka- 
lėdų naktį“ vaidintas lietuviškai. Šoko baletą: „Šaltyšius“ ir 

„Dziedukas“, gimnastikavos, parodė pagaliau gyvąji paveikslą 
„Po Kryžium“. 

Viskas atlikta artistiškai ir įdomiai net paaugusiems. Lietuvių 
mokytojų čia dirbama didelis ir sumanus darbas. Vaikai puikiai 
kalba lietuviškai, lygiai gražiai ir latviškai. 

Ryga žymiai sulatvėjusi. Gatvėse veik nesigirdi kitos kalbos. 
Tik viešbučiuose girdi vokiečius, lenkus, anglus ir gelžkelyje, 
kaip ir pas mus, rusišką kalbą. Net gatvių vardai bepalikti lat- 
viški, o neseniai dar buvę trejopi: latviški, vokiški ir rusiški. Taigi 
latviai mažesni už kauniškius „demokratai“. Latviai oficialinai 
įveda lietuviškąją rašybą, kaip va: Škūńų gatvė, su š ir ū, nebe — 
„uh“, tik racionališkiau už mus minkštindami sambalsiais; skai- 
tyk: Škūnių. 

Kaunas prieš Rygą ~ menkas miestas. Čia elektros tramvajai 
birbia ir ūkia nuo pat 6 v. ryto ir iki pat 11 val. vakaro. Lig 9 val. 
kursui 2 latvių rubliu, po 9 val. -3 rub. Elektros duoda per kiaurą 
parą, dieną ir naktį. Vaikščiojimas nesuvaržytas per kiaurą naktį. 
Čia želigauskininkų nėsą ko bijoti. 

Gyvenimas brangokas. Viešbutyje už kambarį 55-60 rub., 
befšteksas 70 rub., kavos porcija (du puodeliu) ir 2 bandelytės 
su sviestu 26 rub. Pridėk 10% tarnui. Latvių rublio kursas: 5 už 1 
ostrublį arba 2!/, rub. už 1 markę. 

Suskubau nubėgti į dailininko Rozentalio!! paveikslų parodą. 
Ne per daug paveikslų. Didesnių vos keletas. Varsos pilkos, net 
tokių, kuriuos piešė à la Siemiradzki'?. Nė vienas nepagavo 
širdies, nors įdomūs visi. Rozentalis - vienas geriausių Latvijos 
tapytojų. Yra parodoje bent kiek ir tautinės keramikos bei siu- 
vinių. Jie man pasirodė neturtingešni už mūsų tautinę orna- 
mMentiką. 

Šiandien arbitražo nariai vizituoja Latvijos valdžios atstovus. 
Popiet mūsų pačių posėdis. Latvijos piliečių ir kariuomenės 
nusistatymas kitoks neg valdžios, ypač ne Užsienių reikalų ve- 
dėjo Mejeravičiaus“. Jam visuomenė nepritarianti, tik nėsą kito, 
kurs sugebėtų vesti užsienių politiką, tai ir kenčia. Kariškiai 
teisingai saką, kad klausimas Latvijos sienų su Lietuva esąs 
aiškus ir jis esą galima išrišti per vieną dieną. Gi diplomatai jį 

abidvi pusi. 


Ryga, gruodžio 29 d. Vakar priešpiet vizitos ir revizitos. Popiet 
iki pusiaunakčio sienų sprendimo delegacijos posėdis — savo 
tarpe. Dar kartą pereita visa turimoji medžiaga ir visos galimy- 
bės pasikeičiant teritorijoms ar kitaip kaip atsilyginant ir kiek 
yra verti etnografiniai bei ekonominiai šio ar to keitimo pagrin- 
dai. Šiandien visa to protokolus raštu rengia arbitražo sekretoriai 
dr. Bielskus ir J. Tumas. Šiandien pietūs pas Seimo pirmininką 
(De l'assemblée Constituante de Latvie)“ ir popiet turbūt bend- 
ras posėdis tarimosi tvarkai nustatyti. 

Vakar buvo iškilęs elektros ir vandens įvodų darbininkų strei- 
kas. Buvome nusigandę, manydami tai patversiant bent kelias 
dienas. Tačiau vakarą apie 6 val. vėl užsidegė elektra. Sako, pa- 
keitę darbininkus kareiviais ar kaip ten. Streikas labai įtariamas — 
bene bolševikų tai darbas, nes viduje Latvijos jų daug; daug ir į 
Latgaliją'* pasitraukę. Latvijos visuomenės dėl to ūpas neramus. 

Negaliu pasakyti, ko norėta. Netikima, jog vienų ekonominių 
sąlygų pagerinimo. Sunku susivokti ir kairiųjų tendencijose, o 
kairysis sparnas Latvijoje stipras, soc. demokratija daug sveria 
ir turi stiprią spaudą. Gražieji abipus miesto kanalo bulvarai 
dabar pavadinti Rainio ir Aspazijos'* bulvarais. Tai atsitiko tuoj, 
kaip tik tuodu revoliucininku parvyko iš ištrėmimo. Dabar, sako, 
nebebūtų taip jų pagerbę, nes jiedu... būtų pasirodę per dešini 
šiems laikams. 

Pagaliau ir kairieji, kaip ir visa Latvijos visuomenė, į savo 
valdžią neturi įtakos. Daugiausia jos balsai pasiekia Seimą. Lat- 
vijos valdžia kieta ir patvari ir su jokiais „demokratizmais“, 
destis žvalgymais, ką visuomenė pasakys, nesiskaito. Taigi ir 
stabdyti valdžia čia nėra jokios galimybės, nors jai būtų griežtai 
priešingai nusistačiusi visuomenė. 

Atvyko dar vienas mūsų delegacijos ekspertas, inž. V. Bielskis". 

Rozentalio paroda, apie kurią minėjau I laiške, virsta „Rozen- 
talio salonu“, kaip yra Varšuvoje „Krywulto“'š. Taigi nuolatine 
Latvių dailės įstaiga, kur bus priimami bet kieno visokiosios 

dailės dalykai ne tik parodyti publikai, bet ir pasiūlyti jai, kad 
pirktų. Dalyvauja ir vokiečiai dailininkai. Dabar rodoma kūriniai 
Urbono, Purvito, Cielminienės, Bielenšteino, Girgensono, Krau- 
so! ir rusų Aivazauskio, Kleverio ir Kondratenkos?, 


Ryga, gr. 30 d. Vakar posėdžius 12 val. atidarė Ministeris Pir- 
mininkas Ulmanis?!. Arbitražo nariai sutarė kas dieną po dukart 
posėdžiauti; būtent nuo 10-1 val. ir nuo 3-6 vak. Superarbitras, 
matyti, labai skubinasi ir tarybas norėtų pavaryti sparčiau. Gal tai 
ir gerai. Turint neapibrėžto laiko, nėra noro konkrečiai svarstyti. 

Lietuviams užprotestavus prieš tokius straipsnius, kaip 
„Brihva Zemės“*2, latviai nariai apsiėmė nebedavinėti niekam 
žinių, kaip ir buvo užprotokoluota dar pirmiau. 

Menų mecenatas M. su savo sesers dukterimi teiraujasi, ar 
veik atvažiuosianti lietuvių dailės paroda ir ar neketinąs ap- 
lankyti Rygą mūsų pirmasis dainininkas Kipras Petrauskas. Pa- 
sirodo, ir Rygoje jo turima daugybė garbintojų. Panaitės ir čia 
atvežė Petrapilio populiarumą. Jos sako, Petrauskas ten buvęs 
pirmojo dydžio žvaigždė. Kažin gi pasirodžius Latvijos Nacio- 
nalėje Operoje? 

Ši opera nebejauna. Ji buvo jau sudaryta dar prieš karą; turėjo 
tokių dainininkų kaip Kaktinš#. Dabar ji valdo didžiausi ir labai 
gražų vokiečių teatrą, kurio tesudegė vienas trumpas galas, ab- 
sida”, ir jis dar nepataisytas. Teatras taip didelis ir gražus, kokio, 
rodos, nė Petrapilis neturi. 

Gr. 29 d. šitame teatre ėjo „Karmen“, dalyvaujant ponioms 
M. Brechmann-Stengel, Lambert, Rogge, Laube ir ponams Tun- 
ce, Meller, Ruiga, Elkis, Needra, Šulc. Žmonių dalyvavo, žiūrėk, 
arti šimto. Puikūs nauji kostiumai, naujos dailininko P. Kun- 
džio“ dekoracijos 2 ir 4 dalies. Naujausios teatro technikos prie- 
monės, puiki šviesa, geras orkestras, tobulas choras. Ir ko visai 
nelaukėm, neblogas baletas ir visai geri solistai šokėjai Volde- 
mars Komisars*“, lyg Petrapilio Vladimirovas”, ir Klara Gentelžė, 

Bent ketvertas gražių ir pakaktinai išdirbtų balsų. Vaidini- 
mas, kaip vien reikiant, be vieno kito. Na, opera tokia, kad jai 
visai nebetoli nuo gerųjų operų didžiuosiuose miestuose. 

Bilietai parduoti tik vienam. Publika susirinko gerai prieš 7 
val., nes lygių lygiai 7 durys užsidaro ir pavėlavę gauna laukti 
už durų. Tai kai kuriems mėgstantiems, kad jų palauktų, o ne 
jie, ir šiuokart atsitiko. 

Miela žiūrėti ir džiaugtis, kaip sparčiai galima pasivyti Eu- 
ropą, kai esi laisvas ir pats savo žemėje šeimininkauji. Valio 
Latvija! 


Ryga, gruodžio 30 dieną. Mūsų delegacija Latvijos sienoms 
spręsti dirba sunkų darbą. Reikia žingsniais apeiti visa buvusioji 
administracinė siena; tai lietuvių, tai latvių ji nebepatenkina ir 
verste verčia pataisyti. Ji tebuvo gera, kol abi kaimynės nelaikė 
savų ūkių, kai viskas ėjo pervien. Delegacijos ir viso arbitražo 
darbas sunkus ne savaime, tik tekus painiotis tarpe įvairių įvai- 
riausių principų: istorinių, etnografinių, ekonominių, strateginių 
ir - būsimojo gero, taikaus, prietelingo sugyvenimo. Vienur 
tenka spręsti siena sulig to, kam ji per ilgus amžius priderėjo; 
kitur katros tautos didžiuma; kitur susyk dviem ar net trimis 
principais. 

Visai kitoks bus sprendimas Palangos srities, kitoks visos 
senosios administracinės sienos, visai kitoks - Alūkštos srities. 

Jei remtumės tuo vienu istoriniu pradu, tai Lietuvai priderėtų 
visas trikampis, kurio šonus sudaro jūra ir Bartavos upė nuo 
Skuodo iki pat jos įtekmės Liepojoje. Bartava kitados ėjo Žemai- 
čių vaivadystės siena ir net Žemaičių kunigaikštystės. Tačiau šis 
kraštas tautiškai yra grynai latviškas ir būtų didžiausia skriauda 
jis atrėžus nuo Latvijos. Niekas ir nesikėsina tai padaryti. 

Visai kas kita Palanga iki Šventosios upės. Šis penkių ar kiek 
ten kilometrų ilgio jūros kraštas nuo senų seniausios gadynės 
priderėjo Žemaičiams ir niekas jo neginčijo, kol neprasidėjo len- 
kų akcija prieš Rusiją?. Palangos dvarą gavęs grafas Težkus- 
Tiškevičius Mykolas apie 1817 m. susimerkė su Kuršo vokiečiais 
baronais ir įkalbėjo netol tematančiai Rusijai, būsią kur kas leng- 
viau administruoti visas pajūris, turint jis vienose rankose”. 
Težkus sukabino Kuršo vokiečius su Prūsų vokiečiais ir visai 
atkirto Rusiją nuo jūros. Lietuvai buvo labai tai. Dabar jai pajūris 

tapo reikalingas ir jis griš jai, ypač kad ir etnologinis principas 
tam padeda: lietuvių ir latvių čia santykis daugiau kaip 4:1. 

Palangos sektoriaus išsprendimą kiek keblesniu darys, kai 
lietuviai gaus pareikalauti iš latvių galo smiltynų, Nidden pelkių 
ir Pupių ežero. Etnografiškai tas kraštelis yra pusiau lietuviškas. 
Visi latviai čia lygiai laisvai kalba žemaitiškai, kaip ir latviškai, 
nes visi jų, kone išimtinai žvejų, reikalai nusvirę į Žemaičius: čia 
parduodama žuvis, iš čia gaunama duonos. Nuo Latvijos juos 
skiria miškai. Gyventojų pagaliau čia visai nedaug. Žemės plotas 
Latvijai visai nenaudingas, bevaisis, o Lietuva galės iš jo padaryti 
naują ūkio vertenybę - pasitaisyti žvejų ir pirklių uostą. Kaip tik 
čia jūra jau turi du metru gilumo, ko Palanga neturi, ir kanalui iš 
jūros prakasti į ežerą nereikia jokių Lesepsų?!. Jei latviai atmins 
vyriausį sienų sprendimo principą - gerą sugyvenimą, jie ne- 
darys daug keblumų lietuviams įsitaisyti uostą, reikalingą net ir 
tuo atveju, Jei mes gausime Klaipėdos uostą. Naujas uostas teiks 
gyvybės visam kraštui ir labai gerų gyvenimo sąlygų jo žmo- 
nėms. (Rūkiava paliktų prie Latvijos.) Tai supratę, žmonės nea- 
bejotinai apsispręstų už priderėjimą Lietuvai, o Latvijai, turint 
250 mylių jūros krašto, kas tie keliolika kilometrų, kurių vis tiek 
nepanaudos. 

Sieną nuo Rūkiavos iki Aknystos latviai spręs tuo vienu etno- 
grafiniu principų; reikalaus patikrinimo viso pasienio per 7 kilo- 
metrus gilyn. Jiems matosi, jie tiek daug primaišę savo gaivalo, 
jog jau laikas yra ir visa žemė Latvijai priskirti. Tačiau tai nepa- 
stovus principas. Natūralė siena upėmis (Vadakstis, Nemunėlis 
ir k.) senai nusistovėjusi, nereiktų išdantyti. Ir būtų veltui; po 
keliolikos metų siena vėl neatitiktų tautinėms sėdyboms. Taigi 
šito sektoriaus „taisymas“ yra labai problematiško reikalingu- 
mo. Jis nesustabdys difuzijos. 

Išimti tesudaro Brunaviškių sritis ir Aknystos. Čia latvių gai- 
valo yra daugiau ne lietuvių, jų kraštas dirbtinai įsikišęs į Lietu- 
vą, nors čia gyventojai latviai autochtonai. Senovės papratimu 
barono Brunovo?* žmonės drauge su juo liko neišvirtę liuteriais ir 
priskirti prie katalikiškosios Lietuvos. Aknystos iškyšulį padarė, 
kaip ir gr. M. Tiškevičius Palangą, gr. Tyzenhauzas, norėdamas, 

kad tasai dvaras būtų drauge su Rokiškiu vienoje administraci- 
nėje dalyje. Tais dviem iškyšuliais galima būtų kompensuoti 
latviai už jų nusileidimus kituose sektoriuose. 

Kur kas keblesnis išsprendimas gelžkelių, kurių vieni galai 
mūsų, kiti latvių. Ir dar keblesnis Alūkštos srities išsprendimas. 
Jos neišspręsi nei istoriniu, nei etnografiniu, nei ekonominiu prin- 
cipu, tik visu mišiniu. Nei latviai, nei lietuviai čia neturi didžiu- 
mos, tik Subačiaus, Gryvos ir Laukesos parapijos - lietuviškos. 
Užmestas, nutolęs, neturtingas kraštas, jis negali maitinti Dina- 
barko, neprileidus Lietuvos. Jį tyčia siauru rėžiu nutiesė baronai, 
kaip tinklą, į kurį įkliūtų einą į Dauguvą bet kokiais reikalais. 

Teisingai, kad abidvi pusi patenkintų, šį klausimą sunku iš- 
spręsti. Ji išspręs tik labai geros valios žmonės, kurie mokės eko- 
nomiškai plačiau pažiūrėti ir norės kaimyniškai gerai gyventi. 


POLITIKOS POEZIJA 


Kol Latvija nusitiesė sieną su Estija, išėjo daug laiko!. Pikti 
liežuviai sako, ji ir visai nebūtų sutvarkiusi tos sienos, jei nebūtų 
buvusi tuo laiku silpna, o Estija nebūtų pastačiusi pasienyje 
dviejų savo kariuomenės divizijų. Lietuva, kariaudama su len- 
kais, negali pasidaryti antrojo fronto su Latviais. Ji to nei nori, 
nei norėjo, teisingai manydama, jog savitarpis karas tarp beat- 
gimstančių valstybėlių būtų vienų ir kitų pražūtis. Laimės būtų 
maža, o pralaimėta — viskas, visi naujieji idealai, visa nepriklau- 
somybė, kurią tik tik pradeda jos įsiskonėti. Taigi, sako tie patys 
piktieji liežuviai, Lietuva visai nesutarsianti su kietaisiais savo 
kaimynais latviais, nes Lietuva, suprask: jos nepriklausomybės 
darytojai, esą ne politikai, ne ekonomistai, tik poezininkai, tik 
idealistai, kuriems gyvenimo rietenose nėsą vietos. 

Nenorėtume tikėti, kad taip bus; kad Lietuva su savo poe- 
zijos ir idealų kalba nesusikalbėtų su Latvija jos materialybės 
kalba; kad tarp tų dviejų kaimynių, trumpiau sakant, visai ne- 
būtų bendros kalbos; kad Latvijai visai nieko nereikštų poezijos, 
idealų argumentai. 

Pavelykite būti ir čia poezininku. Politikos poezija visai nieko 
nebereiškia tik toms valstybėms, kurios tą savo plėtojimosi laiko- 
tarpį jau pergyveno ir užmiršo; kurios nuslinko į materialiuosius 
tos dienos sumetimus, kurie iš politikos jau ima darytis „biznį“. 
O poezijos laikas buvo bet kuriai tautai, kuri tik susidarė atskirą 
valstybę. Ne ekonomistai aiškiomis ribomis atsibrėžė nuo pran- 
cūzų, vokiečių ir italų, tik Vilemas Telis?, nustojusi kantrybės 
svetimųjų slogučio auka. Jokiais ekonominiais sumetimais neiš- 
aiškinsi ir valonų bei flamandų atkritimo nuo prancūzų ir ger- 
manų padermės ir tapimo tarp kūjo ir priekalo. Valonams su 
galingais broliais prancūzais, flamandams su kultūringaisiais 
broliais olandais buvo pakeliui’. Dėlto nėjo su jais per amžius. 
Airijai, atsiskyrus nuo Anglijos, bene bus aršiau, kaip kad buvo 
anais išnaudojimo laikais. Vis dėlto ji skiriasi, jos patriotai galvas 
tebeguldo: Anglija visą Airiją laiko karo stovyje. Nepriklauso- 
mybės kovotojai revoliucininkai yra net kunigai ir vyskupai 
(Manikso arkivyskupas ir k.). Nejaugi ir tie asketai (minėtasis 
asmuo - tikras asketas) būtų materialistai, ne poezininkai? Ir ta 
pati Latvija, mitusi ir turtėjusi Rusijos ir Lietuvos žaliąja medžia- 
ga, jųjų darbininkų rankomis palaikiusi didžiulę savo pramonę, 
dabar nuo visų atsiskirdama, nuo visų užsitverdama sienomis, 
vargu bau daro gerą gešeftą. Tačiau nors sumaterializėjusi, vis 
dėlto nesiliauja stačiusi savo nepriklausomybės, savo laisvės. 
Vadinasi, ir jie - daugiau poezininkai iš viso ir tik materialistai — 
detaliuose. 

Ir tos pačios galingosios valstybės dažnai pristinga materialių 
argumentų; dažnai jie net užvilia. Tada griebiasi poezijos — pat- 
riotizmo ir tas argumentas jų nebeužvilia. Tokios pat nuomonės 
yra dabar Lietuva. Ji kovoja už laimingą savo buitį tokiais gink- 
lais, kurie užvilti negali; ir palaimėsianti tarias ne prisiplėšdama 
svetimų turtų ir žemių, tik smarkiai dirbdama bendrai su savo 
kaimynais. Lietuvos obalsis: kaimynai, pasidėkime kits kitam 
susidaryti kuo patogiausias gyvenimo sąlygas, kad nereiktų 
dviem negalingiem dar būti kits kito parazitais. Ar iš to, piktieji 
liežuviai, juokiatės? Ar tai jums rodos poezija? Ar, sulig jūsų, 
galimas daiktas prileisti prie spenio ir kad jo nečiulptų, nežįstų? 


+ 151. 


Jei tai ir negalimas daiktas, tačiau tai turi būti dorai ir išmintingai 
tvarkantis. Ag ir melžėjas, jei jis išmintingas, šeria savo mel- 
žiamąją, nes kuo geriau atšeria, tuo daugiau gauna. Ar pavadin- 
sime išmintinga rusų politiką, kai jie tešėrė savo centrą, tečiulp- 
dami savo pakraščius? Pakraščiui nedaug tedavė ir jie pagaliau 
visai užtrūko. Ar išmintingai darė vokiečiai tokį gražų Klaipėdos 
uostą laikydami neveiklų, kad juoba tvirtėtų Karaliaučius? Šian- 
dien užleistasis Klaipėdos kraštas nė pats savęs nepramaitina, 
na, žinoma, ir prie išnaudotojų grįžti nebenori. 

Latvija, pasekdama tais pat pėdais, per tris kilometrus nepri- 
leisdama Lietuvos prie jūros ir Dauguvos vandens kelių, žinoma, 
nualintų ją ir užtroškintų; tik kas jai iš to naudos? Nauda viena 
teregima: velyti, kad Lietuva pataptų kuo produktingiausias 
kraštas, nes Lietuva — Latvijos ir jos uostų Hinterlandas*. Kas jai 
iš to, kad Semigalijos" ir Zarasų gudai paliks, kaip ir buvę, parijai, 
kad Dauguva niekas neplaukys, nieko nevežios? O kai vežios, 
tai, žinoma, vežios į Rygą, ne kur kitur. Latvių ūkio ministerijai 
pravedus tokią sieną, kaip dabar kad yra jos pravesta, jei jos 
laikytųsi, rodytųsi ne sumetanti savo naudos, tik, kurstoma savo 
sėbrų lenkų, darytų Lietuvai „psikusą““, kirstų štybelį jai. 

Štai kodėl mums matos, jog be siaurų šios dienos sumetimų 
būtinai reikia dar poezijos; tos pranašų dvasios, kuria jie būsi- 
muosius dalykus perregi. 


ESTAI 


„Suomija“ mano pradėtoji „Vilniaus Žiniose“ rašyba prof. 
Būgai rodos būsianti neteisinga: reikią rašyti: Somija. Tai kaipgi 
rašysime? 

Ėstas, Ėstija (su ilgąja „ė“) mano pradėtoji „Nepriklausomojoj 
Lietuvoje“ rašyba (žiūr. ir „Aplink Baltiją“!) vis dar ne visai te- 
prigyja mūsų laikraščiuose. O turi prigyti, nes tai atatinka pačių 
estų nusistatymui: jie oficialinai esą savo atstovybėms įsakę 
vartoti savo tėvynės vardą: Eesti, ne Estonija, kaip senovėje juos 
buvo pravardžiavę iš lotyniškos kalbos. 

Taigi Estijos, ne Estonijos ir ne Įgaunijos (apie tai Žr. taip pat 
„Aplink Baltiją“), nes tai tik vieno pakraščio vardas, delegacija 
viešėjo Lietuvoje bal. 14-16 d. 

Aš vienas teesu matęs tokias širdies išleistuves, kaip buvo 
estų sutiktuvės: tai anglo Wardo?. Kodėl? Ką bendra mes turime 
su estais; mes, pačių vasarių pabaltijos gyventojai, su pačios 
šiaurės? Mes, kurių žemės net nesiriboja, nes mus skiria - Latvija. 
Aš to nemoku išaiškinti. Nei mes turime su jais kokių bendrų 
ekonomijos reikalų, nei bendrai veikiame politikoje. Net religija 
ir tautos kiltis kitokios: estai liuterių tikėjimo ir finų (vengrų- 
altajiečių) rasės; taigi net ne arijai. 

Azijatai, ne europiečiai, suomiai tačiau pralenkė didžiumą 
pavergtųjų mažesniųjų tautų, nes buvo laisvi nors dalimi, val- 
dėsi autonomiškai?. Suomių kultūra senoka. Jie jau turi savų 
tradicijų, net politikoje. Jie jau nusistovėję, kaip anglai, savo par- 
lamentarizme. Suomiai negreiti blaškytis iš vienos pusės kiton. 
Jie varo stačiai esamąją savo politiką, o su naujienomis, kaip ir 
anglai, visai nesibičiuoliuoja, nors tai ir atrodytų be galo idėjinga. 

Taip reikia aiškinti tokį nebesuprantamą prajovą, kaip suo- 
mių santykis su estais. Estams sukilus prieš rusus ir siekus savo 
nepriklausomybės, suomiai galvatrūkčiais bėgo jiems padėtų ir 
kaip tik reikiamuoju, pačiu pavojinguoju momentu“. Rodės, da- 
bar tai jau susimezgė su artimiausiais savo giminėmis, estais, ir 
jau nebesiskirs. Kiltis ir geografinis padėjimas abipus suomių 
atsiautos verste verčia estus ir suomius gyventi bendrai ir gintis 
bendrai. Tuo gi tarpu viskas pasibaigė — talka, ir šiandien dar 
nėra jokio bendro politikos plano būsimiesiems santykiams tarp 
estų ir suomių nustatyti. Estai stengiasi, suomiai tyli, gal abe- 
jodami, ar ne per sunki našta tektų nešti beginant ne tik savo 
senovinę laisvę, bet dar ir brolėnų estų - naująją laisvę. Suomiai 
visiškai ne imperialistai ir su estais jie jungsis tik tada, kai matys 
neišvengiamą būtinumą bendrai gintis nuo rusų: suomius su 
estais, nujau, bene tik suriš ta viena pabaltijos valstybių sąjungos 
idėja, ne tautiniai dalykai. 

Su bolševikais estai ceremonijų nedarą. Buvę į Estiją pasiųsti 
žymūs kurstytojai su žymiais kapitalais. Estai juos išgaudę ir 

visus ik vieno sušaudę. Bolševikų atstovui vieną užstojus ir 
pasiūlijus mainą, estų valdžia griežtai jam atšovė: „Nesikišk ne į 
savo dalyką!“ Dabar bolševikų kurstytojai nebeiną agituoti tarp 
estų: esą per pavojinga, reikalaują iš savo valdžios neištesimo 
užmokėjimo ir dar aukšto jų gyvybės apdraudimo jų šeimynų 
naudai. 

Su savaisiais bolševikais, kurie mokėjo per garsiai šaukti, jog 
jie atstovaują visą Estiją, destis žymią jos didžiumą, estų valdžia 
kitaip pasielgė: ji prileido bolševikus prie rinkimų, priėmė at- 
skirą jų sąrašą, idant viešai pasirodytų tariamąja savo galybe. 
Na, ir pasirodė: iš 120 atstovų, į ordinarinį parlamentą, paleidus 
steigiamąjį seimą, bolševikų estų tepateko 5, tai ir jų įtaka ten 
jokia. Po rinkimų nė visuomenėje jie nebegali dangstytis sveti- 
mais rūbais ir beturėti įtakos. Taigi parlamentas susidarė iš ra- 
miųjų gaivalų, daugiausia iš žemdirbių, kurie daugiausia uždo 
moka ir sunkiąją valstybės naštą neša. Tarp sodiečių bolševikai 
ir socialistai neturi žymios įtakos. Taigi Lietuvos sodžius, suly- 
ginus su estų sodžium, esąs kur kas kairesnis. 

Su latviais estams nesiseka sudaryti širdies santykių. Sienos 
nutiesimas paliko jiems per blogą įspūdį, kurs vis tebesėtrija, 
niekaip negalint pabaigti; vis tebetrukdą latviai, mažiausios pro- 
gos gavę. Kaip ir su mumis. 

Su lietuviais estų širdis sukrinta, sako, dėl didesnio vieno- 
dumo charakterių. Tai stebėtina ir studijuotina, iš kur tai galėjo 
rastis, nieko bendra neturint per amžių amžius. Vienodos poli- 
tikos sąlygos? Temperamentai vienodi? Tiek to. Gana mums, kad 
mes su jais kaimynaujame. Latvija mūsų negali atskirti, nes turi- 
me bendrą jūrą ežerą, Baltiją, kuri padaro mus kaimynais, tiesio- 
ginai susisiekiančiais. Ir tas susisiekimas darysis vis dažnesnis, 
estams savo pramonę išvystant, lietuviams savo prekijų laivyną 
didinant. 

Telaiminie tą darbą mūsų Jūratė deivė ir jos vaidila — pil. 
Martynas Yčas! 

P. S. Lietuviai, atsigerindami estams, rengia savo delegaciją į 
Taliną. 

SU BOLŠEVIKAIS 


PAVOJUI GRESIANT 


„Mes visi be galo susirūpinę, kas bus su Vilnium ir su visa 
mūsų nepriklausomybe. Jau ir pas mus, pakuršėje, susidaro 
komunistų partijos, ruošdamosios bolševikų pasitikti. 

Teko man pasikalbėti su viena rusų generoliene; ji gerai 
pažįsta rusų nusistatymą. Ji griežtai sako, mes bolševizmo neiš- 
vengsią; jis į mus ateisiąs per Estiją ir Latviją. Toks esąs nusi- 
statymas lygiai bolševikų, lygiai monarchistų — atstatyti „ne- 
dalijamą Rusiją“. Monarchistai tepripažįstą vieną caro valią; 
tai tebūsią teisėta, ką jis, caras, „duosiąs“, kokių „malonių“ ir 
mažų palengvinimų teiksiąs mažosioms Rusijos tautoms“. 

Taip mums rašo vienas korespondentas. Tiesa ne tiesa, vis 
dėlto pagalvokime dėl to pavojaus. 

Mes, lietuviai, patys vieni negalėsime atsitūrėti bolševikų 
gaujoms, ypač kad ir pačiame mūsų viduje jų yra. Taigi nepa- 
sikliaudami vienais pačiais savimi, dairykimės kaimynų sąjun- 
gos; nors bloga taika, vis ji geresnė už gerą kivirčą. Sunku 
susiderėti su latviais: žinai, kokie jie kieti žmonės ir nesu- 
gyvenami. Bet ką darysi? Taikykimės. Sunku derėtis ir su 
lenkais: žinai, kokie jie politikoje nelogingi ir nepastovūs. O ką 
darysi? Reikia jiems užmiršti visa, kas buvo, jei tik reikš, nors 
žodžiais, gerą savo valią. Sunku derėtis ir su bolševikais: žinai, 

kaip negalima pasitikėti jų žodžiais, kaip tarp didžiumiečių ir 
nedidžiumiečių nėra bendros kalbos. O tačiau reikia tas bend- 
rumas pramanyti. 

Pasikliauti viena valstybių santarve (entente) negalima, ypač 
kad ji, lygiai kaip Jungtinės Valstybės, labai bijo Europos rytų 
„balkanizacijos“!. Destis kad pabaltijoje, pripažinus visą eilę 
nepriklausomų valstybių, neprasidėtų tokios pat rietenos, kaip 
tarp serbų - bulgarų - graikų dėl Makedonijos, Albanijos ir k. 
Europos vakarų valstybės privalo pamatyti, kad mes - ne Bal- 
kanai, kad mumyse nėra per daug imperialistinių, egoistinių sie- 
kimų, kad mes visi jau mokėsime demokratingai sugyventi, ne- 
skriausdami kits kito, pagerbdami kits kito brangiuosius dalykus: 
tikėjimą, kalbą, savastį. 

Europos vakarai, ruošdamies pripažinti valstybes, ypač Lie- 
tuvą, de jure (teisiškai) nepriklausomomis, to vieno žiūrės, ne- 
išskiriant nė Anglijos, kad nepasidarius sau rūpesčio su nau- 
jais kaimynais, kad netektų jiems geruoju ir bloguoju nuolat 
tik taikinti, o ne gauti naudos iš ramių pirklybos ir maino 
santykių. 

Taigi bent laukdami to pripažinimo de jure, mes privalome 
išlaikyti ramybę dvasios net su aršiausiais mūsų priešininkais. 
Ir tos pat tautinės neapykantos veikiau atšals, kai imsime aikštėn 
kelti Lietuvos valstybiškumą, kaipo bendrą visų sudedamųjų į 
vieną tautų gerovę ir laimę. 

Vilniaus, sakysime, žemėje niekas liaudies nešvietė šiuo kryps- 
niu, neaiškino, kur ir kodėl patogiau ir sočiau bus gyventi. Jai 
tekišo į akis viena: Varšuvą ir katalikybę, lyg visas žemiškasis 
gyvenimas būtų tik tais dviem dalykais pagrįstas. Mūsų užda- 
vinys dabar rodyti tai liaudžiai ekonominius santykius, refor- 
momis daryti tai, kas ypač vargingą vilniečių valstiečių būtį 
palengvina. 

Jei ne „litvinais“, tai bent jų sudaromąja valstybe tegu ima 
visokeriopa liaudis pasikliauti, nes geriausiai gina valstybę tie, 
kam toje valstybėje geriausia gyventi. Nurimę viduje, veikiau 
nurimsime ir kaimynuose, ir nebereiks Amerikos Štatams? ar 
kam kitam sakyti: kol buvo viena Rusija, buvo ramu. Taigi vėl 

glauskitės prie Rusijos; jei ne, tai prie Vokietijos. Čia prancūzai 
priduria: jei nepatinka nei vieni, nei kiti, tai spieskitės aplink 
Lenkiją, su ja sudarydami vieną didžiulę Randstaatų? vainiką. 

Su Lenkija, rodant jai per plačius imperialistinius apetitus, 
griebiant jai 1772 m. sienu‘, destis pavergiant sau Latviją, Lie- 
tuvą, Gudiją ir Ukrainą, tokios kombinacijos nebuvo galimos. 
Dabar gi, kai lenkų imperializmui jau nulaužti ragai, ir lenkai, 
bėdos tikti, rodos, tenkinasi vien etnogratinėmis sienomis, bus 
galima pagalvoti ir apie pakraščio valstybių sąjungą, gerą tiek 
mums, tiek Europos ramybei. Suomija-Estija-Latvija-Lietuva- 
Lenkija-Rumunija, - visai nepaniekintina Europos vidurio galy- 
bė; su ja rimtai reiktų skaitytis kaip Rusijai, šiokiai ar tokiai, taip 
ir Vokietijai. O pavojus gresia visoms paminėtosioms valstybėms 
lygiai iš vienos, lygiai iš antros pusės. Taigi nors dėl to pavojaus 
riškimės prietelybės ryšiais viduje ir orie; darykime iš daugelio 
virbų, skyrium lengvai sulaužomų, vieną lanksčią, nebeper- 
laužiamą vantą. 


NEBEAPSIGAUDINĖKIME! 


Taikos sutartis su bolševikais padaryta! Ir jie apsiima kuo 
švenčiausiai išpildyti visus sutarties punktus; neveidmainiškai 
esą pasiryžę iš Lietuvos savo kariuomenę išvesti. Tik jokiu gy- 
vu būdu nesutinką... nebebūti bolševikais. Jų „tikėjimo“ dog- 
matas - tarybų valdžia; tai tokios valdžios nesteigti, kur tik yra 
galima, nei patys atskiri žmonės, nei Maskva nesutinka ir 
niekados nesutiks. 

Visi mūsų valdžios bandymai, visos pastangos pastatyti sa- 
vąją civilinę valdžią šalia bolševikų karinės valdžios, reikalingos 
jiems karui su lenkais, galutinai pasibaigė niekais. Bolševikų 
karo valdžia Vilniuje ir užimtame krašte sudarysianti valdžią 
savo, bolševikiškais įstatymais, su visais savo revkomais (revo- 
liuciniais komitetais) ir kitais tolygiais. Čia, Lietuvoje, daro jie 
sau bazę prieš lenkus, čia apsirūpinsią maistu ir kitokia reikme- 
ne už pinigus ir rekvizicijomis. Ir dabar bolševikai viską perka 

savo pinigais ir siunčia į Maskvą. Skustuvui vienas užmokėjęs 
2000 rublių ir nusijuokęs. Girdi, būčiau davęs ir 30 000, nes 
Maskvoje nei už tiek negauni. 

Taigi, Lietuvos piliečiai, nebeapsigaudinėkime! Geruoju mes 
ničnieko nelaimėsime iš naujųjų okupantų, kaip nelaimėjome ir 
iš pirmųjų okupantų. Laikykimės Taikos sutarties. Bet šalia jos 
laikykimės ir tolygios bolševikams taktikos: savo agitacija atrem- 
kime bolševikų agitaciją. Ir nesnauskime, jei nenorime, kad jie 
mus pabaigtų savo pinklėmis apipinti. 

Žiūrėkite, ką jie, tie naujieji mūsų santarvininkai, daro! 

Lietuvos ir Baltarusijos Komunistų partijos Centro komiteto 
organe „Komunistas“, Nr. 3, liepos 25 d. riebiai išspausta: 

„Lietuvos kareiviai, rinkite savo komitetus, varykite nepa- 
kenčiamus aficierius! Lietuvos kareiviai, jūs, darbininkų ir maža- 
žemių sūnūs, eikite išvien su visais revoliuciniais darbininkais 
ir mažažemiais“. 

Mes pakartojame šitą demagoginį, mūsų armiją ardantį atsi- 
šaukimą. Mūsų kareiviai jo neklauso ir neklausys, kaip bolševis- 
tinės agitacijos neklauso Vilnius, į jų mitingus neina, o gelžkelie- 
čiai tiesiog iššvilpė kalbėtojus, iškoliojo „parchomis'? ir duonos 
atėmėjais. Mes tik rodome jums, Lietuvos piliečiai, kad su bolše- 
vikais du turgu. 

Nelaimė Lietuvai, jei jų neatsiginsime! Vilnius jau tuščias. 
Sekmadienį gatvės be žmonių, nes pabėgę ar namie glūdi, krau- 
tuvės uždaros. Už dviejų savaičių Vilnius laukia bado. Laik- 
raščiai sustabdyti; sustabdyta ir tik ką vėl pradėjusi eiti „Ne- 
priklausomoji Lietuva“, kad kažką padėjo prieš bolševizmą. 
Beina viena pati „Echo Litwy“ ir „Komunistas“*. Ruošiasi ban- 
kus nacionalizuoti. Mūsų kariuomenę skaito įterpta į bolše- 
vikų kariuomenę, nors to niekad nebuvo: Vilniuje teturime savo 
karo komendantūrą su komendantu Kurkausku“ ir būrelių 
kareivių. Jis vienas iš Vilniaus neišeina, dirbdamas daug nau- 
dingo darbo. 

Eina propaganda iš bolševikų, — pastatykime gi savo sieną 
prieš tą propagandą, jei nenorime pražūti su visa savo Valstybę, 
su jos nepriklausomybe; jei nenorime badu pražūti, nes bol- 

ševikai atvirai sakosi: „Mes jus suvalgysime su visais kauleliais!“ 
O mainais mes jums, lietuviams, duosime Maskvos produktų: 
bado, choleros, tifo ir kitokių epidemijų. 
Nebeapsigaudinėkime! Budėkime pasieniais! 
Tai yra pačios tikrosios žinios. 


BOLŠEVIKIJOJE 


Mūsų delegacijai nuvažiavus į Maskvą taikos daryti su bol- 
ševikais, pravartu mesti keletas bruožų, kaip dabar laikosi val- 
džia ir žmonės Tarybų Rusijoje. Taigi pakartosime keletą dalykų 
iš paskaitų, kurias andai buvo padarę „Tautos“ redakcijoje sugri- 
žėliai iš Rusijos, žymūs šviesuoliai. 

Šiuo laiku, kada einame į santarvę su kaimynais, gal ir ne- 
vertėtų liesti tų dalykų. Jie nemalonūs, šviesių bruožų kol kas 
neturime parodyti. Tik kaimyniniai santykiai savo rėžtu, o tik- 
rasai dalykų padėjimas — savo. Mus pateisins tai, jog nema- 
loniuosius dalykus, ypač užgaulinguosius, dedame ne tam kol 
kas nelaimingam kraštui pasmerkti, tik išreikšti vilčiai, kad jie 
kuo veikiausiai atgytų, kuo veikiausiai gautų tikrąjį, rusiškąjį 
savo veidą, kad ir didžiumiečių! sudarytąjį. 

Į klausimą, kuo laikosi rusų revoliucija, davę atsaką patys 
rusai piliečiai: „Na jevreiskich mozgach, na latyšskich štykach, 
na ruskich durakach“*. Gana skaudus apibūdinimas, kad ne 
patys rusai stato savo gyvenimą, tik atėjūnai iš pakraščių - patys 
gi rusai bejėgiai. Žydai belikę žymiausieji inteligentai, nes rusų 
inteligentija esanti arba išžudyta, arba pasitraukusi į užsienius, 
arba šiaip jau į ūksmę. 

Taigi visa ko sumanytojai esą žydai, gi tų sumanymų išpildy- 
tojai — latviai. Mums paklausus, ar tiesa, kad visų žiaurybių 
kaltininkai esą žydai, prelegentai atsakė: „Ne“. Kiek buvę pro- 
gos susidurti su Nepaprastosios komisijos, trumpai vadinamo- 
sios črezvičaika“, žydai arba visai nesikišą, arba esą sukalbami. 
Tuo tarpu kad latviai esą tiesiog nepakenčiamai žiaurūs pildy- 
tojai, tokie, kaip pirma buvo madjarai (vengrai) ir kiniečiai. Apie 

latvius bolševikus mūsų sugrįžėliai parsivežė per nemalonų at- 
minimą. To negalėjo pasakyti apie rusus. 

Dvarai Rusijoje išnykę; jie buvę išdraskyti ar sudeginti. Belikę 
bent 1-246, kur kažin kaip išlikę jų savininkai ir esą vedami „S0- 
vietskija choziajstva“*. Rusija pavirtusi grynai valstiečių šalimi, 
tokia jau ir liksianti. Tiekai žmonių ten žuvus, pramonei žuvus, 
Rusiją užliesią svetimieji darbininkai ir jos turtus naudosią sau. 

Bolševizmas vis labiau nustojęs kredito, pasitikėjimo; men- 
ševizmas vis labiau jo gaunąs. Niekas čia nebetikįs didžiumiečių 
viltimis sukelti socialiąją viso pasaulio revoliuciją ir linkstą prie 
tvarkymo savo pačių iširėlės tėvynės. Besitikį didžiumiečiai re- 
voliucijų Lenkijoje ir Lietuvoje; daugiau niekur. 

Proletariatas vis labiau nykstąs ir beveik jau išnykęs. Dirb- 
tuvės sustojusios, darbininkai mobilizuoti. Kame dar einąs dar- 
bas, tai ir ten menkai, nes pilna esą viršininkų, o darbininkų nėsą. 
Ir visi ne tiek dirbą, kiek kalbą. 

Mokyklų esą pristeigta visur ir visokių rūšių, pradedamųjų, 
vidurinių ir aukštųjų; sudaryta taip, kad iš žemesnės būtų galima 
palypėti į aukštesnę. Tik jos visos, griežtai visos, esančios tuščios, 
nes nėsą mokytojų, nė vadovėlių. Mokytojai negalį pragyventi 
iš savo algų ir beveliją kareiviauti, kur bent pašeria juos. Knygų 
spausdinimas visiškai sustojęs. Tai mokyklų belikę vieni vardai. 

Kairiesiems eserams įsigalėti padedą ir tai, jog didžiumiečiai 
skylą į dvi dali. Leninas linkęs esąs į kompromisą su kapitaliz- 
mu, kiti gi tebeesą šalininkai permanentinės (nuolatinės) revoliu- 
cijos. Jei Rusija neparodo savo veido, tai tik dėl to, kad bolševi- 
kai teisybę sau monopolizavę ir nieko neprileidžią kritikuoti. 
Apie žodžio ir spaudos laisvę Rusijoje senai užmiršta. Beišeiną 
tiktai bolševikų laikraščiai, tikriau, teišeiną trys dideli laikraščiai: 
„Pravda“, „Izvestija“ ir „Ekonomičeskaja Žizn'““; ir tai tik du 
pastaruoju geru. Dar einą liaudžiai ir kareiviams skiriamieji: 
„Bednota“ ir „Krasnoarmejec““. 

Apie nuomonių laisvę negali būti nė kalbos. Mums paklau- 
sus, ar tiesa, jog bolševikai tesušaudę devynis tūkstančius žmo- 
nių ir tai daugiausia spekuliantų, mums atsakyta štai kas. Namie 
bolševikai prisipažįsta sušaudę penkias dešimtis tūkstančių. Tik 

kai pasižiūri į tokią Maskvą, kur tik per vieną mėnesį buvę sušau- 
dyti 500-700 žmonių, ir į Petrapilį, kur iš karto novyta po tiek pat, 
reikią spręsti, jog bolševistinė revoliucija paklojo dešimtį kartų 
daugiau, destis apie pusę milijono tariamųjų kontrrevoliucininkų. 

Ypač baisūs laikai buvę, kai buvo teisiami be jokių tardymų, 
„po revoliucionnoj sovesti“?: tada visiems, kam tik buvo para- 
šytas protokolas, buvo tas vienas likimas - mirtis. Dabar, Euro- 
pai įsikišus, sudaryta teismai, kurie nors teismų pavidalą teturį, 
vis dėlto - teismai, bent neveikią ūmai, ir mirties bausmių su- 
mažėję iki minimumo. 

Visa Rusijos vyrija esanti mobilizuota. Bolševikai galį išstatyti 
24 armijas, kiekvieną po 300 000 kareivių, apie 7 milijonus. Tik 
transportams sugedus, nėsą kaip ja pasinaudoti. Vis dėlto bol- 
ševikai labai pasikliaują karine savo pajėga. 

Lietuvių dalyvavimas bolševikų valdžioje esąs labai žymus. 
Viename „Cike“ (Centralnyj ispolnitelnyj komitet) esą trys lie- 
tuviai iš 19 narių, taigi šeštadalis vyriausios valdžios: Vicentas 
Mickevičius-Kapsukas, Vaineikis? ir dar kažin kas. 

Apie pinigų puolimą eina tiesiog pasakos. Degtukų dėžutei esą 
mokama po 100 rublių. Valstiečiai pinigų visai neimą. Ir iš vals- 
tiečių valdžia neimanti uždo pinigais, tik - „naturalnyj nalog“. 
Valstiečiai, girdi, priešintųsi, tik yra pernelyg įbailinti ir suskurdę. 

Matote, Rusijos padėjimas yra toli gražu nepavydėtinas ir jai 
labai metas pradėti normalų gyvenimą, santykiaujant su Europa 
per pabaltijos valstybes, tame skaičiuje ir per Lietuvą. Išalkusi 
Rusija tik laukianti progos pulti sočią Lietuvą. Tik ką tai pridės? 
Lietuvos gėrybių neilgam — būtume visi alkani. O normaliai ir 
taikiai gyvendami, būsime visi sotūs. 


ŽVILGTERĖK, VALDŽIA, 
Į TROKŠTANČIUS GRĮŽTI! 


Pereitą kartą aš melste meldžiau supuvėlius dvasia, kad jie 
malonėtų nebevažiuoti namo, Lietuvon!. Su supuvėliais kūnu 
tiek jau to: vieni per nelaimę, kiti per klaidą supuvo. Šiaip ar 

taip yra nelaimingi, o mes tiek pasiturį, kad galėsime juos iš- 
maitinti. Ką čia bepadavinėsi sąskaitą tiems, kurie nebepataiso- 
mi! Atsiimdami paliegėlius, vargšus, bedarbius, mes padarome 
susyk du labdaringų darbu: gerai padarome jiems patiems ir 
pačiai Tarybų Rusijai, kur ir be svetimųjų pakanka valgytojų, o 
nebepakanka valgio. Ką bešaudą visokius tikrus ir pasvajotus 
savo priešininkus, bolševikai bevelytų suimti svetimtaučius, 
kuriuos turi susirašę gubevakai — gubernijų evakuacijos komi- 
tetai, ir susodinę į vagonus, paberti juos už alkanos savo sienos. 
Išvežtiesiems būtų tiek širdgėlos, kiek klėtyje pagautam ir per 
tvorą permestam čigonui. Mano nuomone, reiktų iš bolševikų 
net pareikalauti, kad jie, rejestrruodami evakuojamuosius, įvestų 
ypatingą jų skyrių — silpstančių kūnu ir tuos pirmon galvon 
evakuotų, gelbėdami nuo per ankstyvos mirties. Nejaugi bol- 
ševikai bus tiek beširdžiai tapę, kad nė mirtis nebeprivers jų... 
norsgi nematyti, kaip jų suvarginti žmonės baigias? 

Be palydėjusių bolševikų rojuje 100% sveikatos, yra dar apie 
80 000 vienų tik lietuvių, kurie tebeturi keletą % sveikatos ir 
tebedirba ten specialistais. Tebedirba, aiman, ir tie nebeilgam: 
kūno ir dvasios vargai ir nepakankami maitinimai nuvarys ir 
juos į kapus. O jiems nieko daugiau netrūksta, tik Tėvynės oro ir 
rimties. Jie tuojau čia sunormalėtų ir pasidarytų kuo geriausiais 
Tėvynės darbininkais. Mes sakome, valdžios aparatas esąs per 
pilnas. Teisybė. Tik ir tai teisybė, jog provincija per tuščia; nėra 
ten inteligentų arba, jei yra, tai tokie jauni, neprisityrę ir savo 
prestižą tepalaiką viena arogancija. Žmonės, kurių pati tikroji 
ranga — vyresnieji padėjėjai jaunesniųjų raštininkėlių, kartais 
stovi viršūnėje apskrities. O turint inteligentų ištekliaus, lengva 
būtų jie sugrąžinti į raštinės, o iš raštinių pasiųsti į sodžių tokius, 
kurie tenai būtų tikrai gydomasis lopas. 

Kiek čia buvo šurum burum dėl to, kad susisiekimo ministe- 
rija per pilna svetimų mums gaivalų. Viršūnėje stovį žmonės tei- 
sinosi vis tuo pačiu: džiaugiamės bet tik gavę specialistų, kur gerai 
mums darbą padirba, kad ir ne mūsiškai kalba. Taip. Tik Rusijoje 
ligi šiol tūno tokie gelžkelių specialistai, kaip Krasnojarsko inž. 
Aglinskas?, Kazakevičius, Survila ir šimtai kitų, kurie ten vargsta 


+ 162. 


už dvylika mūsų skatikų mėnesiui, kruvinomis sielomis, praga- 
riniu pasiilgimu ramaus gyvenimo Tėvynėje. Jie ne politikos 
veikėjai; jie - darbininkai. O Irkutsko, Tomsko ir kitų vietų lietu- 
viai kunigai, tokie vyrai veikėjai, kaip Demikis, Julijonas Grons- 
kis, Jakštys“ ir kiti — jų moralių kančių nė Dantė neaprašytų?. 

Sutartyje su bolševikais yra punktas, jog galima iš jų parei- 
kalauti specialistų. Ir reikalaujama tik vieno kito, o jų - šimtai. 
Kodėl gi visų nepareikalauti? Tačiau įspėjame: raštu reikalauti 
iš bolševikų vis tasia, kaip ir į dangų šaukti: neišgirs, nes nenori 
girdėti. Neišgirs, nes tokio biurokratizmo, kurį prasimanę yra 
bolševikai, pasaulis dar nėsąs regėjęs. Pradėjęs nuo žemosios 
instancijos, kol pasieki centrą, praeina ištisi metai. Be to, bolše- 
vikai tik verste verčiami išleidžia specialistus, nors yra apsiėmę 
tam tikra sutartimi. Jie, ypač Sibirijoje, yra įvedę vokiečių oku- 
pacijos sistemą, kreizų? ribas, kurių joks pilietis neturi teisės nei 
koja peržengti, nei raštu susisiekti, nei telegrafu duoti žinią. Va- 
žiuoti sumanęs, turi gauti leidimą, ir dažniausiai negauni; girdi, 
nematome, kad tau būtų tikro reikalo. Raštai sulaikomi, tele- 
grafuoti visai neleidžiama. Esti atsitikimų, kad du žmonės, per 
šimtą kilometrų gyveną, per ištisus metus negauna progos susi- 
žinoti, nors abudu vien tuo rūpinasi. Esti atsitikimų, jog ir už 
kreipimąsi iš provincijos į Lietuvių atstovybę Maskvoje yra su- 
imami (topografas Kubilius Jekaterinburge ir k.). Griežtai drau- 
džiama daryti susirinkimus evakuacijos reikalais. Ką besakyti 
apie suvažiavimą! Svetimtaučiai, lietuviai, latviai, estai ir kiti, 
visai palaidai išsiblaškę po gubernijų plotus, visai nesugebą ir 
netesi ką nors padaryti savo naudai - grįžimui namo. 

Labai prispirti bolševikai teisinasi neturį gana susisiekimo 
priemonių. Tai neteisybė. Kai nori ir kam nori, jie gauna tų 
priemonių. Sugebėjo gi demobilizuoti vieną didžiausią savo 
armiją. O savo komisarams duoda vienam žmogui - trylika caro 
traukinio vagonų. Svetimtaučiai tai mato, pyksta, šėlsta, tik ką 
gi padarys? Susitarę svetimtaučiai siūlijos prisikasią kuro, prisi- 
rinksią savo tarnų, bet tik duotų vagonų ir garvežimį. Neduoda. 

Taigi reikiama, kad paspaustų gyvi žmonės, ne raštai, kurie 
atidedami tyli. Gyvi žmonės per tris mėnesius galį evakuoti 

guberniją. Tam tikslui reikią Siberijai nors dviejų valstybės tam 
tyčia įgaliotų žmonių. Dar keleto į Rusiją. Mūsų atstovybėje esą 
net pasišventėlių, kurie, girdėdami vargus ir nebeapsiklausy- 
dami lietuvių skundomis, esą pasiryžę gelbėti tautiečius (p. Juo- 
zas Petrauskas) ir pažįstą, kurie reikiami Lietuvoje. Šitie įgalioti- 
niai iš sykio gaus iš gubevakų svetimtaučių sąrašus ir telks juos 
krūvon, tarpininkaus. 

Tiesa, Maskvoje dirba 70 mūsų atstovybės narių. Tik šitiems 
70 žmonių trūksta... bent dviejų tikrai veiklių sekretorių. Dabar 
jie tedirba biurų darbą, tą, kurs pats ateina ant stalo, o ne jie ieško 
paklydėlių. O jei kokia mergina ir pasipina tarpe evakuojamųjų, 
tai atsitinka šitokių kuriozų: 

- Značit, vy litovskoj very?..? 

Gana, gana su ta atstovybe... 

Tai papasakotieji faktai. Paverkšlensime kitą sykį. 


VADUOKITE BOLŠEVIKŲ SKAISTYKLOJE 
KENTANČIUS! 


Anuokart aš drįsau šūktelėti mūsų Valdžiai, kad ji malonėtų 
išgirsti mūsų tremtinių ir savaime nuklydėlių į Rusiją balsą!. 
Negerai pasakiau; ne išgirsti: ji senai tai girdi, tik dėtis širdin tų 
tūkstančių likimą, kurie it iš skaistyklos nesiliauja tiesę rankas į 
Tėvynę, kad kas juos išvaduotų. Dar ir tai negerai pasakiau: 
mūsų Valdžia tautiečių likimą, be abejo, dedas širdin; jei ji kuo 
kalta tiems kentėtojams, tai nebent tuo, kad užgriozdota kitais 
rūpesčiais šiam reikalui teskiria dalį savo sielos, ne visą sielą, o 
nelaimingieji norėtų, kad juos mūsų Valdžia, kaip tikroji motina, 
užjaustų visa savo širdimi, visu savo protu, visomis savo ir 
valstybės pajėgomis. To pat iš savo valdžių laukia nesulaukia 
latviai ir estai. 

Nejaugi negalima, visiems drauge susitarus, padaryti smar- 
kesnės presijos į bolševikus? Patys jie nesusiprasią, traktatai į 
nieką jų neparaginsią. Liepos 12 d. sutartis bolševikams esanti 
tiek pat, kiek vokiečiams Belgijos neutralumas? — popieriaus 


+ 164 = 


skiautelis. O Pabaltės valstybių nepriklausomybė ir jų atstatymas 
bei stiprinimas tiek pat terūpį bolševikams, kiek juodašimčiamsš 
rusams nacionalistams, kiek veidmainiams kadetams*+: visi lygiai 
esą nagus užrietę visas tas valstybes atgal atgriebti; ne karu, ne 
demokratingu su jomis susitarimu, tik vienu baudžiamuoju bū- 
riu (karatelnym otriadom). Tai aiškiai, nesislėpdami, pasakoją 
tiems patiems lietuviams. 

Taigi bolševikai tik apsimetą, kad jie nebelaiką savo piliečiais 
tų lietuvių, kurie buvo rusų gi pastangomis, dievai žino kam, iš 
Tėvynės išgabenti ar iš kariuomenės pasilikę. Juoba nenori nebe 
savais piliečiais skaityti tų, kurie prieš karą buvo neva savaime 
apsigyvenę gilumoje Rusijos ar ten tarnavę. Iš optacijos? suma- 
nymo nebūsią nieko, nes vieni nežino, kaip tai padaryti, kiti 
neprisišaukia iš Lietuvos dokumentų; o ir gavę dokumentus, 
maža telaimėja, nes bolševikai artistiškai moka bylas vilkinti, 
kaipo tikri paveldėtojai garsios „moskovskoj volokity“*. Pravilks 
jiems laiką, ir bus jau per vėlu teisėtai grįžti. Beliks bėgtinai bėgti; 
ir tas tebus laimingas, ko nenušaus pasiviję. Dabar dar yra laiko 
ir optacijai, prirodymui savo priklausymo į Lietuvos valstybę. 

Ei, galingieji, atjauskite širdimis, ką kenčia tie, kurie veržte 
veržias namo, atgal į savo Tėvynę, septynerius ir daugiau metų 
svetur iškentėję! Kaip žmogaus vėlei esą skirta nukilti į Amžinąją 
Visuotinąją Dvasią ir ten su Ja susilieti, taip, matyt, ir bet kam 
yra lemta nors gale amžiaus grįžti ten, iš kur yra išėjęs, į savo 
Tėvynę: „Ir nenurims, kol atilsės“... t. ir t., sulig šv. Augustinu’. 

Jei žemės paveikslai gali atvaizduoti dangų, tai pirmon gal- 
von reikia dėti nostalgiją. Tėvynės pasiilgimo ligą, kuri, kaip me- 
lancholija ir kitkas panašu, dieną naktį neduoda ramybės, nelei- 
džia darbuotis, neleidžia niekuo džiaugtis, nes visų džiaugsmų 
ir energijos šaltinis - Tėvynė. Tėvynė - tremtiniams žemės rojus, 
trokštamas gauti norsgi į galą amžiaus. 

To jausmo galybę tegali suprasti tie, kas yra jo patyrę. 

Aš jį gerai suprantu. 1916 m. buvau užkliuvęs Skandinavijoje. 
Vokiečiai nedavė vizos įvažiuoti man į Lietuvą, studentams - į 
Šveicariją. Vadinasi, tik pervažiuoti per Vokią. Buvo aišku, jog 
tokia tvarka negalės būti amžinai, jog ji ne šiandien, tai rytoj 

keisis, ir mes galėsime toliau keliauti; vis dėlto, kai buvai pakilęs 
paukšteliu nuskristi į tą Tėvynę, kuri vargsta ir varguose kala 
savo laimę, 0 čia ima ir pakerta tau kelyje vieną sparną, kai ėmė 
palengva slinkti vienas laukimo mėnuo, antras, trečias... ketvir- 
tas, penktas... net šeštas, septintas, - nulėpo rankos, iš pradžių 
gerai dirbusios; apėmė tokia nusiminimo negalė, jog iš tos altera- 
cijos? pats kūnas atsisakė funkcionuoti. 

Pasirodo Skandinavijoje mūsų veikėjai, valdžios atstovai; jie 
laisvi atvažiuoti ir išvažiuoti, tu gi - ne. Ir jų pasirodymas tik 
didino skausmą. Jiems išplaukiant, jauteis lyg likdamas vienas 
pats tuščioje saloje, kurią, vienas Dievas bežino, kas ir kada 
beaplankys, važiuodamas pro šalį. Ir želdinkis plaukus, kol jie 
išaugs lig juostos ir galės būti tau gaire pamojuoti toli praplau- 
kiančiam laivui, kad sustotų. 

Laikas tapo guma, sunkiai ištempiama, su tendencija atgal 
susitraukti. Kone sustojo laiko bėgis ir dangaus veikimas. Kiek- 
vienas bandymas pasiliuosuoti, vienas neišklausytas prašymas, 
ypač galingųjų nepavykusi protekcija buvo dar vienas laipsnis, 
per kurį nuslenka ant tavęs karsto vokas. Dar mėnuo, dar du 
daugiausia, ir jis visai užvoš tave su visu begaliniu tavo ilgesiu. 
Ilgesio intensyvumas buvo toks, jog, rodės, turėjo iš už trijų 
karalysčių pajudinti kietaširdžius. Jei telepatija faktas, tai mano 
jėgą, kada, atsistojęs jūros krante, leidžiau savo ilgesį meldimą 
iš šiaurės į vasarius, turėjo jausti mūsiškiai, nerimti ir noromis 
nenoromis eiti ir vaduoti. 

Ag ir išvadavo. Ag ir parvykau į vokiečių okupuotą šalį. 
Įspūdžiai buvo lygiai tokie, kokių prityrė Garšino „Attalea prin- 
ceps“ palmė, visą laiką siekusi savo viršūne pramušti oranže- 
rijos stogą?. Pralaužė jį ir... išlindo į Petrapilio žvarbą. Vis dėlto - 
buvau Tėvynėje ir saldu buvo drauge su ja vargti ir dejuoti. 

Valdžia, nejaugi Tu dar paliksi šalta, tiek daug man priverkš- 
lenus? 

Valdžia, spausk bolševikus, kad išleistų Tau visus visus „spe- 
cialistus“, visus visus pasilpusius, o visuomenė už tą vieną su- 
teiks Tau daugelio daugelio Tavo nuodėmių atleidimą... 

RYTIEČIŲ APEIGŲ (RUSŲ) KATALIKAI 


Gavome progos iš pirmųjų šaltinių patirti, kaip dabar sekasi 
Rymo katalikų misijai Rusuose. 

Misijos viršininkas dabar yra kunigas Leonidas Fiodorovas!. 
Jis yra ėjęs pravoslavų akademiją Rusijoje, gi katalikų teologiją 
Italijoje, kur jis patapo Rymo katalikų kunigu rytiečių apeigų 
(vostočnavo obriada). Paskui svarbią rolę vaidino kongrese Viel- 
hrade?, kur buvo tartasi apie sujungimą Vakarų ir Rytų bažnyčių. 
Prieš karą Galicijos metropolitas grafas Andrius Šeptickis* pa- 
darė jį Rusijos egzarchu“* rytų apeigų Rymo katalikams valdyti 
ir padavė jį Rymui, kad patvirtintų. Dabar eina gandai, jog Ry- 
mas jau oficialinai įsteigęs Rusijos egzarchatą ir kun. L. Fiodo- 
rovą patvirtinęs pirmuoju jos egzarchu. Tai jau esą paskelbta 
„Acta Sedis Apostolicae““. 

Pravoslaunieji, arba graikų katalikai, rusai atvirtėliai į Rymo 
katalikus, kurie lotyniškąsias apeigas pripažino, tie taip ir nusken- 
do katalikų jūroje. Tokių buvo bent keletas tūkstančių viename 
Petrapilyje. Tie gi, kurie tapę Rymo katalikais pasiliko prie savųjų 
slaviškųjų apeigų (rytiečiai), būdami vakariečių arba lotyniškųjų 
apeigų katalikų globoje, labai ilgėjos savosios organizacijos, nes 
per viena eiti su lotynistais būtų lygiai tiek pat, kaip ir sugriauti 
savo misiją. Egzarchato įsteigimas kaip tik tiko jų geidavimams. 

Kun. Leonidui Fiodorovui pasiskelbus Rusijos egzarchu, siek- 
siančiu pravoslavų Cerkvę atgal sujungti su Rymo katalikų Baž- 
nyčia, caro valdžia tuoj jį suėmė ir ištrėmė į Tobolsko guberniją. 
Reikia gi tokio sukritimo: į Tobolsko gub. patį carą Kerenskio“ 
valdžia išsiunčia, tuo pat laiku egzarchas paliuosuojamas. 

Sugrįžęs iš Sibirijos, tėvas Leonidas tuojau pasirūpino į vie- 
na suspiesti visus rytiečius katalikus. Iš pradžių buvo jam tai 
pasiseke. Ir atvirtimų buvo apsčiai, ypač per mišras moterys- 
tes. Pamaldas egzarchas Fiodorovas laikydavo šv. Kotrynos ora- 
torijoje?, tėvas Jonas Deibneris Barmalejevkoje, o t. Glebas Ver- 
chovskis Maltos bažnyčioješ. Aktingųjų rytiečių katalikų buvo į 
250, viso gi sąrašai rodė daugiau ne tūkstantį. Maskvoje pamal- 
das laikė t. Vladimiras Abrikosovas ir t. Susaliovas. 

Laikinoji Kerenskio valdžia buvo ryt. katalikams palanki. 
Egzarchas Fiodorovas buvo gavęs oficialiną pripažinimą šalia 
vakariečių katalikų - rytiečių katalikų. Jų kunigams buvo pa- 
skirtos algos, valdžios sudarytieji etatai jų dvasiškijai. Buvo net 
pažadėti jiems pirmiau buvę jėzavitų namai Kotrynos kanalo ir 
Italijos gatvės kampe. Spalių 25 d. perversmas? viską sudarkė. 
Rusų katalikų kunigai nebegavo nei algos, nei namų. Egz. Fio- 
dorovo įsteigtoji draugija „Bratstvo sv. Joanna Zlatousta“ prasi- 
laikė tik iki 1918 m. vasaros, paskui savaime ištirpo, nes visi ėmė 
bėgti iš Petrapilio. Badas, šaltis, nepakenčiamos gyvenimo są- 
lygos, nuolatiniai persekiojimai daugelį ryt. katalikų išmarino. 
Ypač skaudu buvo jiems, netekus visų branginamosios Natalijos 
Sergejevnos Ušakovienės, Stolypino” seserėčios, turtingos aris- 
tokratės ir ryt. katalikų geradarės. Mirė paties egzarcho motina, 
diakonas Mikalojus Tragė, padiakonis Dimitras Novskis. Mirė 
taip pat stebėtinai malonus jaunikaitis Borisas Pogoževas, žmo- 
gus tiesiog šventas ir nepaprastų gabumų. 

Savo darbu užsiimti kunigai rusai negalėjo, nes reikėjo dirbti 
sunkieji darbai, badauti, šaltį kęsti, patamsyje būti, slapstytis nuo 
persekiojimų. Gyvybė visados kabėjo kaip ant plauko: arba su- 
šaudys, arba į kalėjimą įdės. Daug laiko reikėjo gaišti, bekovojant 
su bolševikais, beginant cerkves nuo sekuliarizacijos. Tėvas Vla- 
dimiras Abrikosovas išsėdėjo kalėjime mėnesį, o tėvas Aleksejus 
Zerčaninovas kone du. Eustachas Susaliovas pasirodė išdavikas 
esąs, provokatorius ir niekšas; egzarchas jį atskyrė nuo rytiečių 
katalikų Bažnyčios. Užtai Charkovo gub. prisidėjo jeromonachas 
Potapijus su visa savo parapija (apie 7000 žmonių). Tėvas Glebas 
Verchovskis ir Diodoras Kolpinskis, taip pat ir t. Trofimas Se- 
miackis* išvažiavo iš Petrapilio, kad nenumirtų badu ir nesėdėtų 

Dabar t. Glebas Kijeve, o t. Diodoras Ryme ar Berlyne, t. Tro- 
fimas nežinia kur. 

Dabar rytiečių katalikų padėjimas kiek pagerėjo materiališ- 
kai. Nuo 1920 m. nebebuvo bado, o šiemet net pasisekė cerkvės 


* Tarybos laikais buvo su gudais Kaune. 

pakurti (1919 m. kartais kielikas prišaldavęs prie lūpų). Bolše- 
vikai egzarchą pagaliau paliko ramybėje, tik išpažintojų Petra- 
pilyje beliko 50 iki 60 žmonių. Užtat šiemet vėl atvirto į katalikus 
keletas gerų inteligentų. Be kitų Maskvoje atvirto t. Sergejus 
Solovjovas" (Vladimiro Solovjovo"? brolvaikis), labai gabus vy- 
ras, nors dar nenusistovėjęs. 

Be Maskvos ir Petrapilio, dar yra būriai rytiečių katalikų 
Saratove, Tomske ir Kijeve. Geriausi jų bendrovė Maskvoje. Ji 
idealingai organizuota, tik labai atsiskyrusi nuo visuomenės — 
dėl to be platesnės įtakos į ją. Patrapilio bendrovė priešingai, 
organizuota ne taip ankštai, užtat daugiau turi įtakos į pravo- 
slavų minias. 

Per šiuos kelerius metus štai kas padaryta: 1) rytiečiai kata- 
likai tapo žinomi visai Rusijai, nebėra keisti, nesuprantami, lyg 
kokios paleontologinės iškasenos; 2) susidraugavo su pravo- 
slavų kunigais; 3) prie jų priprato lotyniškųjų apeigų Žmonės, 
nebeniekina jų, vaikščioja į jų cerkves, atliekta ten išpažintį, 
priima iš jų komuniją abejais pavidalais; 4) santykiai su kunigais 
lotynų apeigos susidarė geri. 

Tačiau vienų ir kitų nuomonės skirtingos apie misiją. Rytiečių 
katalikų tikslas ne prozelitizmas“, ne grobimas atskirų žmonių, 
tiktai plėtimas idėjos Bažnyčių susivienijimo, paruošimas pa- 
matų ankštesniam susidėjimui. Pirmon galvon rytiečiai katalikai 
deda darbą su pravoslavų kunigais, nes per juos tegalima at- 
versti minios. Nors Pravoslavų cerkvė labai suirusi, nebeturi 
organizacijos, bendro plano veikti, nors vienuoliai ir pasauliniai 
kunigai pykstasi, kerėja modernizmas ir savabaudiški suma- 
nymai, - vis dėlto pravoslavų kunigų autoritetas minių akyse 
yra toli gražu nekritęs, ir su jais tenka rimtai skaitytis. Nepro- 
tinga būtų manyti, jog būtų galima atversti parapijas be jų ga- 
nytojų. Taigi palaikoma su pravoslavų kunigais geri santykiai, 
prie jų artinamasi ramiai ir švelniai, nebaidant jų propaganda. 

Labai gaila, kad lotyniškųjų apeigų kunigai kitaip tai supran- 
ta. Ypač lenkai rusų misiją supranta išimtinai kaip prozelitizmą 
į lotynų apeigas ir savo pasielgimu pereitų metų rūgpjūčio mė- 
nesyje lenkai visai pagadino egzarcho santykius su pravoslavų 

kunigais. Visa kaltybė suvirto ant egzarcho. Egzarchą ėmė pra- 
vardžiuoti „rojaus žalčiu“ ir „vilku avies kailyje“; ėmė sakyti būk 
jis tik migdąs pravoslavų budrumą žodžiais apie Bažnyčių suvie- 
nijimą, o už jo nugaros dirbą lotynų katalikų kunigai lenkai 
(ksendzy). Lotyniškieji kunigai labai patenkinti, kad daug pra- 
voslavų virsta tiesiog į lotynų apeigas, ypač inteligentai. Jiems 
tai rodos prirodymas, jog lotynų apeigos geresnės už slavų, 
kurios, kaip sunkiaisiais Bresto unijos" laikais, tebėra laikomos 
kaip ir mužikiškomis. Nors Maskvos bendrovė susidaro perdėm 
iš inteligentų ir net aukštesniuoju mokslu, nors ir Petrapilyje yra 
tokių, tačiau lotyniškųjų kunigų tai neįtikina, nes į tai juoba 
tikime, ko patys norime, guod volumus, libenter credimus. Todėl 
katalikų kunigai stinga kantrybės; jie norėtų, kad Bažnyčių su- 
jungimas įvyktų tuojau ir visai nesupranta rusų psichologijos. 
Jie nemoka galvoti rusų galva, juoba nemoka jausti jų širdimi. 

Artimiausi rytiečiams katalikams yra gudų (belarusų) šven- 
tikai. Kai kurie jau pradeda padėti jiems. Pirmykščio tautinio 
šovinizmo lenkų kunigai Rusijoje lyg ir nebeturi; užtai jie paliko 
savo apeigų šovinistai, giliai įsitikinę, būk rytiečių apeigos negy- 
vos, niekam nevertos ir nebegali bepatenkinti ruso žmogaus. Jie 
reikalauja, kad ir Rusijos egzarchas padarytų tokias atmainas, 
kaip ir Galicijoje, ko, žinoma, jis negali padaryti, nes pravoslau- 
nieji, sekdami kiekvieną jo žingsnį, pradėtų šaukti dėl latini- 
zavimo. Egzarchas jau buvo sudaręs grupę šventikų, kurie, lai- 
minant Maskvos patriarchui ir Petrapilio metropolitui, buvo jau 
pasiryžę drauge su rytiečiais kunigais pradėti nagrinėti ginčija- 
mus klausimus; tik viskas suiro, kai lenkų kunigai ėmė aktingai 
propaguoti. Daug čia buvo kaltas ir vienas rytietis kunigas, kurs 
netaktingais išsišokimais supykino pravoslavus. Egzarcho pusė- 
je, tiesa, paliko keletas pravoslavų dvasiškių, tik ir jie nepradrįsta 
ko stačiai imtis. Tai ir laukiama, kol nutils įsisiūbavusi jūra. 

Būtinai reikia taip padaryti, kad į rusų misiją Rymas kitaip 
žiūrėtų neg į hotentotų" misiją. 

Taigi darbas eina gana sunkiai. Egzarcho padėjėjas Maskvoje 
dabar tėvas Abrikosovas; Petrapilyje tėvas Aleksejus Zerčani- 
novas, tik jis jau persenęs. Gi tėvas Jonas Deibneris rengiasi 

pereiti į lotynų apeigas; ten jam juoba tiks. Jo žmona Marija 
Osipovna saugo cerkvę, valo ją, tvarko, giedoti padeda. Ji Švei- 
carijos prancūzė. 

Neturtingas rytiečių katalikų laikraštukas „Slovo Istiny“, 
išsilaikęs lig pusei 1918 m., užgeso drauge su visa kolonija. Tai 
dabar ryt. katalikai ničnieko nebeturi spausdinto, o spausdinti 
yra prirengta daug ko, ypač katekizmų, didžiųjų ir mažųjų. 

Skaudžiausias misijos klausimas — tai lėšų. Lotyniškieji ku- 
nigai ją remia ir palaiko; vis dėlto tai rytiečius kunigus varžo, 
daro juos priklausomus, ne savarankius. Ypač misijos viršinin- 
kas egzarchas turėtų būti nepriklausomas. Apie tai turėtų at- 
minti katalikų visuomenė. 


RUSIJOS TIKYBOS DALYKAI 


Mes esame jau davę žinių apie „Rytiečių apeigų katalikus“; 
tuos rusus, kurie, likdami prie visų savo Bažnyčios apeigų, ta- 
čiau yra patapę katalikais. Dabar iš tų pat pirmųjų, taigi pačių 
tikrųjų šaltinių galime duoti žinių, kaip tikybiniai dalykai stovi 
Rusijoje, ne tik rytiečių katalikų, bet ir pačių rytiečių (pravo- 
slavų). 

Tikėjimas nežmoniškoje bolševikų priespaudoje, kaip ir ga- 
lima buvo laukti, sparčiai atgyja. Pravoslavija, nusikračiusi de- 
moralizuojančia valdžios globa, savomis pajėgomis pražydės 
daug vešlesniu žiedu neg pirma, šliedamosi prie svietiškosios 
valdžios. Su šita nauja rusų dvasios forma teks rimtai skaitytis 
bolševikams ir kas paskui juos ateis. 


BADAS 


Mus aplankė baisus neįtikėtinas badas, tikra Dievo rykštė, 
baudžianti neištikimus žmones. Ir be to Rusija buvo suskurdus 
kaip elgeta ir sugriuvus; dabar šisai nepaprastasis badas, pri- 
dėjus jį prie paprastojo, mūsų gyvenimą daro lyg „malebolge“? 
iš Dantės pragaro. Ne mažiau kaip 25 milijonams lemta numirti 

badu. Per visą Saratovo, Samaros, Astrachanės, Orenburgo gu- 
berniją ir per dalį Permės, Viatkos Staurapolio, Jekaterinoslavo — 
ištisa dykuma. Žmonės, kaip tieji laukiniai Amerikos prerijų 
žvėrys per gaisrą, bėga į visas puses, gelbėdamies nuo nebeiš- 
vengiamos mirties. Minios žmonių pakeliui naikina viską, kad 
net tenka statyti užstojamuosius būrius vilniai sutūrėti. Ištek- 
liaus nėra jokio, nes viską jau išplėšė valdžia; nėra nei padargų, 
nei vagonų, nei garlaivių, — iš visa ko beliko šakaliai ir ske- 
veldros. Garvežimiai, garlaiviai ir vagonai tegalės aprūpinti 5% 
gyventojų — tiek jų (garvežių) beliko maža. Patriarchas rašė Šven- 
tajam Tėvui, prašydamas pagalbos. Jūs gerai žinote, jog mes, 
Rusijos piliečiai, sėdime viename milžiniškame kalėjime, kurs 
vadinasi R. 5. F. S. R. Bet koks susižinojimas, ypač su užsieniu, 
griežtai uždraustas. Tame kalėjime gyvenome, mokėdami Petra- 
pily svarui duonos 5000 rublių, dėžutei degtukų 1200, bulvių 
svarui 1500, naujiems batams 250 000, kelionei iš Petrapilio į 
Maskvą 128 000 rublių. Taip gyvenome, ir tai nesivadino „ba- 
das“. Dabar sakoma badas, galite suprasti, ką turi reikšti. Bet 
eikime toliau. 


VISOS RUSIJOS ADMINISTRATORIUS 


Šventasis Tėvas malonėjo patvirtinti Rusų katalikų Bažnyčios 
egzarchatą su visomis teisėmis ir privilegijomis, kurios buvo ki- 
tąkart paslapčiomis duotos metropolitui Andrejui Šeptickiui pa- 
pos Pijaus X’. Be kitų privilegijų, buvo ten ir ta, kad metr. And- 
rejus gauna teises visos Rusų Bažnyčios administratoriaus, kaip 
katalikų, taip ir aktualiai pravoslavų, su maronitų* patriarcho 
teisėmis. Šita privilegija buvo jam duota Ryme 1908 m. vasario 
22 d. ir dabar laimėjo Šventojo Tėvo „Placet““. 

Turėdamas tokią galią ir jurisdikciją, jis gavo ir teisę prie 
Rusijos pritaikinti Leono XIII encikliką „Orientalium dignitas“? 
Buvo paduota šiokia peticija: „Beatissime Pater, Andreas Szep- 
tycki Metropolitanus Halicensis, Metropoliae Kijoviensis ac to- 
tius Russiae Administrator nec non Archiepiscopalium Sedium 
Vladimiriensis, Polocensis, Smolenscensis, Episcopalium vero 

Luceoriensis, Ostrogiensis, Vitebscensis, Mscislaviensis, Orsa- 
nensis, Mohiloviensis, Severiensis, Chelmensis, Pinscensis, Tu- 
roviensis, Brescensis, idem Episcopus Camenecensis Podoliae ad 
pedes Sanctitatis Vestrae provolutus humillime rogat: Dignetur 
Sanctitas Vestra benigniter declarare - omnia decreta et statuta, 
omnes dispositiones, declarationes et ordinationes encyclicarum 
litterarum p. m. Praedecessoris sui Leonis PP. XIII „Orientalium 
dignitas Ecclesiarum in territoriis dictarum dioceseon omnem 
vim legis habere atque vigorem“. 

Sanctissimus Dominus Noster Papa Pius X dignatus est sig- 
nare verbis: „Confirmatur et observantia imponitur“? (1908 m. 
vas. 17 d.). 

Rusijos egzarchas protopresbiteris Leonidas Fiodorovas pa- 
pos pakeltas Apaštališkuoju protonotaru. 


PRAVOSLAVIJA 


Rusų pravoslavų kunigų autoritetas auga, jie daro vis dau- 
giau įtakos. Rusų žmonių akyse popai dabar — „nabagėliai“, 
„pastumdėliai“, „kentėtojai“. Visa, kas buvo, dabar jiems už- 
miršta ir dovanota, jų žodžiai dabar svarbūs ir daug reiškia. Nors 
Bažnyčia formaliai atskirta nuo valstybės ir tikėjimas paskelbtas 
„privatiniu dalyku“, vis dėlto Bažnyčia tebėra smarkiai perse- 
kiojama ir jos tarnautojai; žinoma, nebeatvirai, tik pasalomis. 

Laikraščiai ir matytojai skelbia baisų Rusijos žmonių suirimą 
bažnytiniame ir doriniameę gyvenime. Visa tai teisybė. Paleistu- 
vystė, vagystė, spekuliacija, žiaurumas, chamystė ir negailestin- 
giausias egoizmas aikštėn išsiveržė visu savo begėdišku nuo- 
gumu. Dvasiškiai rodos nebežiną, kas bedaryti, neišmintingi, be 
jokios drausmės, patys prasimaną negalimas pamaldų apeigas. 
Mišias laiko su spanguolių ir mėlynių girele, dažnai teikia dir- 
mavonės sakramentą? visiems žmonėms per didžiąsias šventes, 
įvedė visuotiną išpažintį, dažnai darinėja Caro vartus?, dažnai, 
parapijai nutarus, vartoja rusų kalbą vieton slavų“, t. ir t. Pasi- 
ryžę daryti bet kokius kompromisus su Tarybų valdžia. Jerar- 
chija vos vos begali balansuoti tarp visokių srovių ir lenkias 

svietiškiams, kurie vis labiau pagrobia valdžią į savo rankas. 
Ganytojauti begali atskiri didieji jerarchai ir kunigai, turėdami 
asmeninės įtakos. Klaidatikyboms ir sektoms labai sekas. Suo- 
mių Bažnyčia pasiskelbė autokefalinė (nepriklausoma); taip pat 
veikiai padarysianti ir Ukrainos Bažnyčia, gal ir Sibirijos. Pridėk 
prie viso to Tarybų valdžios spaudimą, nuolatinius suėmimus ir 
net sušaudymus (kaip tai buvo 1918-19 m.) vyskupų ir kuni- 
gų,- Ir gausi paveikslą, kurs labai artimas visiškam pravosla- 
vijos suirimui. 

Tačiau manyti, jog pravoslavų Bažnyčia žūva, būtų giliausi 
klaida, dar kartą parodanti, kaip nepažįstama rusų sielos ir jų 
religijos istorijos. Jog rusų Bažnyčia nepagydomai serga, jog ji 
žūva ir galų gale pražus, negali būt abejojimo. Tačiau tai įvyks 
dar labai labai negreit. Nū dienų momento negalima laikyti 
agonija, tai tik viena ligos fazė, kurią perleidus, organizmas vėl 
atgimsta ir kurį laiką vėl gyvena atnaujintą gyvenimą. Pro mus 
eina vaizdai, kone ištisai paimti iš „smutnoje vremia“'!. Atmin- 
kite Avraamiją Palyciną!“, kaip jis kalbėjo anuo laiku: rusų nedo- 
rybė pasiekė aukščiausiojo laipsnio, žmonės savo „zlodejanija- 
mi“ pelnės Dangaus rūstybę. „Visuose luomuose buvo įsivy- 
ravusi, - sako Ber (Bussov)'*, - nesantaika ir kivirčai: niekas nebeti- 
kėjo savo artimu, pirkinių kainos neapsakomai padidėjo, turtuo- 
liai ėmė nuošimčius, didesnius už žydų, musulmonų“, t. ir t. 
Vienu žodžiu sakant, žinomas rusams vaizdas. Vakarų žmonėms 
tai puolimas, Rytų - tai tik kvailas maištas išdūkusių žmonių. 
Kai garai nugaruos ir viskas sugrįš į normą, malonieji mūsų 
„peizanai“ (sodiečiai) tik minės, kaip jie andai gražiai „pasva- 
valijo“. Tiesa, labai vylingas yra obalsis: „Grobk, kas yra pa- 
grobta“; pilietinės moterystės, kvietimas į sociali kerštą ir nesusi- 
valdomą agitaciją prieš „popus“ ir Bažnyčią taip apsuko galvas, 
jog 1918-19 metais kai kam ėmė rodytis, jog viskas žuvo. Tačiau 
veikiai ėmė blaivėti. Dabar bažnyčios vėl ima būti pilnos žmonių. 
Žinoma, yra gubernijų, kur to negalima padaryti dėl bolševikų 
teroro, ne visur vienodai reiškiamo. Kai kurie talentingieji pa- 
mokslininkai surenka minias žmonių. Persekiojamieji žmonės 
religiškai atgimsta, pradeda suprasti gyvą bažnytinį bendradar- 

biavimą; parapijonai supranta, jog jie gyvi Bažnyčios nariai, jog 
parapija - jų pačių padaras. Žinoma, parapijų sudarymas dažnai 
eina protestantų keliais, vis dėlto parapijų jau yra, ko visai ne- 
buvo caro laikais; tada tebuvo „jarlykai“!* þe turinio. Religinio 
misticizmo vilnis aiškiai auga. Tiesa, sektos ir klaidatikybės 
renka gausias aukas, vis dėlto jos dar per labai silpnos, kad 
galėtų pagriauti pravoslaviją. Kunigų autoritetas didėja kas me- 
tai. Nors iš jų buvo atimta visa, nors kai kuriems teko dirbti, 
kitiems taryboms tarnauti, kitiems pagaliau elgetauti ir badauti, 
vis dėlto apostazijos labai retos. Priešingai, daug yra mirusių 
kentėtojais. Mažų mažiausia 18 vyskupų ir 600-800 kunigų buvo 
sušaudyta ir išmušta, daugelis sėdėjo ir tebesėdi kalėjime, ta- 
čiau atkritėlių, sakau, labai maža: jų tesuskaitoma dešimtimis, 
nors vylių be galo daug. Bolševikai reikalingi inteligentų; tai ne 
vieną sykį jie siūlė „iš Aigipto mėsos ir katilų“*, ypač kunigams 
aukštesniuoju mokslu, vis veltui. Iš pasigviešusių ypač garsus 
Galkinas, Spaso klebonas Kotlovskoje Petrapilyje. Nors visi baž- 
nyčių magazinai išplėšti ir sandėliai, nors neįtikėtinos kainos 
statomosios medžiagos ir darbininkų, vienoje tik Petrapilio vys- 
kupijoje pastatyta per trejus metus vienuolika bažnyčių. Žmonės 
jaučia Dievo rūstybę ir bausmės laukia. Tarybų valdžia visaip 
mėgina suskaldyti pravoslavų bažnyčią, tik veltui. Dėl to pat- 
riarchas jau dveji metai kaip sėdi namie areštuotas, o Penzos vys- 
kupas Vladimiras Putiata, dar 1919 m. už ištvirkavimą išvilktas 
iš rūbų, turi kuo didžiausios valdžios malonės. Tiesa, jis turi Pen- 
zoje dvi tris bažnyčias ir kokią dešimtį kunigų, bet toliau jo at- 
skala neina. Pasityčiojimas iš relikvijų, iš ko bolševikai laukė 
milžiniškų vaisių, pasirodė tik žybtelėjimas padrėkusios raketos. 
Nors trys ketvirčiai „netlennych“?8 relikvijų pasirodė sudūlėję 
kaulai, vis dėlto papiktintų labai maža. Vulgus vult decipi, o rusų 
„populus“? juoba. Visa tai didžiumoje žmonių sukėlė tik ne- 
benugalimą bolševikų neapykantą. Be visa to, žmonėms pasidarė 
aišku, jog ne visi kunigai yra tikri caro tarnai, ne visi plėšikai, 
karjerininkai ir bliūdlaižiai; tik esama daugelio, kurie tarnauja 
Jėzui, ne pilvui. Dabar jau vaikščioja sparnuotas sakinys: „Mūsų 
laikais gera kunigauti, bet pavojinga“. Rusų kunigų dvasia dar 

neišdvokė; pasirodo stebėtinai dievobaimingų ir uolių ganytojų, 
kaip va: Zamostjės Borisovas (Naugardo g.). 

Visa tai sakyte sako, jog pravoslavų Bažnyčia toli gražu dar 
nepuola, jog Viešpats gaili savo žmonių nelaimingųjų, tai ir ne- 
nori jų galutinai skandinti. 

Katalikų kunigai stebisi, kokie rusai pasyvūs, kad krūvelei 
ištvirkėlių leidžia bjauroti didžiausias savo šventyklas, ir iš to 
sprendžia, būk rusai nebtekę tikėjimo. Žinoma, tai loginga, ta- 
čiau praktikoje ne taip. Rusai kaip tik baisūs savo begaliniu 
pasyvumu. Jis kentės be galo, o širdies gilumoje vis dėlto paliks 
pats savimi. Jis darys visokius kompromisus su savo sąžine, nes 
ištvirkę nebelaiko tai atkritimu nuo tikėjimo. Svetimtautis kata- 
likas tiesiog to negali suprasti. 

Atminkite dar vieną stambų brestantį faktorį. Nors visos 
Rusijos Soboras” Maskvoje tiek apkarpė patriarcho valdžią, jog 
jis patriarchauja, bet nevaldo, vis dėlto darosi centrinė figūra, 
aplink kurią buriasi idėjiniai rusų laukimai, nes patriarchas tai, 
taip sakant, dabar vienatinis beliko nesubjauriotas, neapspjau- 
dytas rusų tautos sąmonės punktas; ta mažutė ugnelė, kuri be- 
blyksi tirštoje tamsoje pagedimo, negarbės ir visuotinos chamys- 
tės. Rusų patriarchas virs tuo, kuo seniau buvo Konstantinopolio 
patriarchas, kai turkai buvo Cargradą paėmę: jis bus ne tik 
Bažnyčios galva, bet ir laikytojas rusų valstybės ir kultūros idėjos. 

Rusijoje pravoslavai su katalikais gražiai yra susitarę bendruo- 
siuose krikščionybės reikaluose prieš augantį netikėjimą ir ko- 
vojantį komunizmą. Jau 1918-19 m. pravoslavų ir katalikų kunigai 
rinkdavos draugėn kovoti su bolševikais, kada, bepersekiodami 
bažnyčias ir kunigus, šie peržengdavo ribas: bylinėdavos drauge, 
bendrai pasirašydavo protestus. Pravoslavai, nustoję caro globos, 
jautėsi kaip mažvaikiai gatvėje, pasimetę su savo tėvais ir ne- 
berasdami policistų, nebežino jau, kaip besiginti nuo gulančių 
sektantų. Tai juos neapsakomai sugraudino, kai tie patys katalikai, 
kuriuos jie buvo papratę laikyti aršiausiais savo priešais, tokiuo 
sunkiu jiems laiku dabar jiems padeda ir drauge kovoja. Ypač juos 
sugraudino kardinolo Gasparrio“ telegrama papos vardu į Či- 
čeriną™. Patriarchas parašė pilną gilios padėkos atsaką. 

„ŠSTUKŲ“ DARYTOJAS 


Yra viena „štuka“, kurią juokdariai rodo neišmanėliams. 

— Duok, sako, savo nosine: aš ją sudeginsiu ant žvakės ir 
sugrąžinsiu vėl tokią pat. 

— Nejaugi? — stebisi neišmanėlis. 

- Tikrai. 

- Ir žvakė bus tikra? Ir ugnis tikra? 

— Pati tikriausia. 

— Sakykite! 

Juokdarys, gavęs svetimą nosinę, prikiša ją prie žvakės. No- 
sinė užsidega. Juokdarys iškečia nosinę — viduryje dideliausia 
skylė, kraštai apdegę. 

- Žiūrėsim, žiūrėsim, - murma prasčiokas, degdamas nekant- 
rybe, kaip čia tamsta padarysi nosinę vėl sveiką. 

— Tuojau, tuojau... Žiūrėkite: ein, zwei, drei'... Gm, gm. 

- Na, ką? 

- Kad aš užmiršau antrą pusę „štukos“. Pirmą pusę, kaip 
reikia nosinė sudeginti, aš puikiai atmenu, o kaip padaryti ją vėl 
sveika, visai užmiršau. 

Čia ima visi tyčiotis iš lengvatikio, atsiėmusio savo nosinę su 
dideliausia skyle viduryje. 


Atsirado žmogus ir tarė: 

- Aš jums parodysiu štuką, kaip su nosine. Duokite man 
dideliausį kraštą, aš jį suvyniosiu kaip raguolį, prikišiu prie žva- 
kės ir pradeginsiu kiaurai, kad viena skylė beliks. O paskui taip 
padarysiu, kad kraštas vėl bus sveikas, net dar geresnis. 

- Ką tamsta kalbi? — nustebo milijonas kvailių. - Nejaugi, 
pradeginęs kiaurai, padarysi vėl taip, kaip buvę? 

- Žinoma. Stebėtina štuka. 

— Na, gerai. Įdomu bus pažiūrėti. 

Susisėdo į ringi milijonas kvailių, išsižiojo kaip krosnies gar- 
laidė ir laukia, nė nekvepteli. 

- Kaip, girdi, žmogus iš valstybės padarys vieną skylę su apde- 
gusiais kraštais, paskui gi - ein, zwei, drei —ir vėl valstybė sveika. 

- Žiūrėkite, tavoriščiai?! Tik pasisaugokite, kad jūs patys ne- 
nudegtumėt. 

Blykstelėjo liepsna ir ėmė eiti iš vieno galo kitan, nuo jūrių 
lig jūrių. 

- Oho! 

- Bravo, tavoriščiau! Pirmoji pusė štukos padaryta stebėtinai. 
Dar mes neesame matę tokios didelės skylės vietoje sveiko kraš- 
to. Na, dabar drožkite antrą pusę štukos, kad vėl viskas būtų 
sveika. 

- Tuojau, tuojau... Gm... 

- Na, ko gi tamsta sustojai? 

- Kad, mat... antrą pusę štukos užmiršau. 

Skylė, apdegę kraštai Rusijos vietoje. Visuotina panika. Susi- 
čiaupė nusigandę nasrai. Kažin kas iš šalies kvatojas. 

Ojuokdarys, lyg niekur nieko, stovi viduryje ir pakaušį kasos. 

- Ką gi tu, bra? - sako jam: — Nusidėjai? Sudeginti tai sude- 
ginai, o atitaisyti nebemoki? 

- Na, tu dabar... Užmiršau antrą pusę štukos. Pačią svarbiąją. 


Kas begalės išmatuoti visą galybę ir gilybę mūsų pykčio, 
pasiutimo, neapykantos... 

Tik pagalvokite. 

Atėjo niekam nežinomas žmogus, priešgamtinis mišinys 
Chlestakovo su Maliuta Skuratovuš... įsilaužė jis su Markso „Ka- 
pitalu““ vieton vitrakčio; užsimojo šituo komunistų vitrakčiu, 
šūktelėjo skardžiai ir be spekuliacijų: 

- Laisvoji pirklyba žalinga. Paimkite ją globon. Valstybė te- 
gali pirkliauti. 

- Fabrikas ir namus nacionalizuokite. 

- Inteligentiją išnaikinkite. 

-Socialistinėje valstybėje pinigų nereikia. Panaikinkite pinigus. 

- Išnaikinkite rusų kapitalistus. 

- Žemę atiduokite valstiečiams, už tai jie gaus, kas lieka der- 
liaus, dykai atiduoti komunai. 

Ėmė suktis mašina, užsidegė, užsiliepsnojo nosinė juokdario 
rankose — viena skylė rankoje, deguliai pakraščiais. 

Ir praėjus pusketvirtų metų, kasos pakaušį, bumbėdamas sau 
į panosę: 

- Regi, ėmė ir nepavyko. Skylę padariau, o antrą pusę štukos 
užmiršau. Tačiau, pamėginkime. 

Ir pasipylė nauji dekretai. 

- Palaukite... aš buvau užgynęs laisvąją pirklybą. Tai aš apsi- 
rikęs padariau. Laisvosios pirklybos reikia. 

— Aš nacionalizavau fabrikas. Įdomu, kas iš to bus. 

- Gaila, kad išnaikinome inteligentus. Ak, kaip jie dabar būtų 
naudingi! 

— O pinigus panaikinti mes visai be reikalo ketinome. Pa- 
mėginkime dabar mušti metalinius. 

- Pagaliau ir rusų kapitalistus mes neprotingai išsmaugėme. 
Nebent svetimiesiems dabar reiks atiduoti koncesijos. 

- Vėlgi su mužikais reikėta pasielgti visai priešingai. Pra- 
dėjome atiminėti iš jų duoną; „prokliatoje mužičjo““ paliovė sėję 
ir tokio bado privaisė, jog veikiai visas žiurkes ir šunis suėsime... 

Kaip rusų visuomenė žadanti atsiteisti Leninui, štukų da- 
rytojui, praleidžiame. 

Mums įdomiau, kad ir pas mus daroma tokių pat štukų: 
daroma skylių ir... kažin ar bemokės užlopyti - sveika padaryti. 


YPATINGASIS SKYRIUS TAIKOS 
SUTARČIAI SU RUSIJA VYKINTI 


Jo nariai: Kalnietis, inž. Sabaliauskas, Goldbergas, Galaunė“, 
senai jau dirba Rusijoje, Maskvoje. Jie, kaip ir kitokių komisijų 
nariai, atsieina iždui labai daug, o darbo padirbama sulyginti ne 
taip daug. 

Čia mes turime ir labai paprastą ir drauge labai painų dalyką: 
mūsų komisijos su Sovietų žmonėmis ginasi dėl tokių dalykų, 
kurie tereikia techniškai išskirti. Daugelyje dalykų tai ir pada- 
roma. Reikėjo pripažinti atsiskyrusias nuo Rusijos valstybes, ji 
pripažino ir sienas nustatė. Reikėjo pasidalyti buvusiosios bend- 
ros valstybės aukso fondu, pasidalyta. Riedamąja gelžkelių 

medžiaga (vagonais, trauktuvais...) pasidalyta, miškais pasida- 
lyta... Na, Lietuvos visuomenė gavo įspūdžio, jog Sovietų Rusija 
yra tikrai palanki naujai Lietuvos valstybei ir su ja, kaip su gera, 
prietelinga kaimyne, rimtai skaitysis. Mūsų dalykams su lenkais 
pablogėjus ir vis labiau blogėjant, šitie ramūs, be jokių kivirčų 
santykiai su antra kaimyne, Rusija, buvo mums ir jai didelis 
šviečius. Tai labai gerai numanė lenkai ir užsienis. Jie iš to mūsų 
sutartingo sugyvenimo su rusais net darės išvadų, kad ir ateityje 
lietuviai juoba gali krypti Rusijos pusėn. 

Sovietai politikuoja gana gudriai ir išmintingai. Betgi Sovie- 
tams kai kada patamsėja tokie dalykai, kuriems, dievaž, neverta 
daug laiko ir rūpesčio skirti, o jie tačiau yra didelis vanduo ant 
taikos malūno rato. Toks dalykas yra pasidalijimas istorinėmis 
paminklinėmis vertenybėmis: archyvais, knygynais, muziejais 
ir k. p. Mums rodės, kad nekilus nesusipratimų dėl tujų dalykų, 
kurie daug sveria valstybės gyvybei, dėl ekonominių ir politinių 
dalykų, juoba nebekils dėl kultūrinių, idėjinių. Juoba kad pir- 
mieji galima ginčyti; bent proporcija, kuria atskiros provincijos 
dalyvauja bendrame valstybės turte. Tuo gi tarpu istorijos ir 
kultūros dalis, kurios Lietuva pretenduoja, tai nėra koks daliji- 
masis, tik grąžinimas to, kas yra iš Didžiosios Lietuvos Kuni- 
gaikštijos išsivežta neramiaisiais laikais. Teisingai kalbant, visi 
kultūros rinkiniai, Ermitažas? ir k., kurie yra padidėję po 1795 
metų’, yra bendras visų turtas, bendrais visų pinigais įgytas. 
Tačiau Lietuva nė minti neužsimena apie tuos turtų padau- 
gėjimus. Ji tesako viena: atiduokite mums bent tai, ką doku- 
mentai parodo mūsų buvus, mūsų ir esant. Jokia valstybė negali 
praturtinti savo rinkinių grebežiais. 

Štai dėl tų dalykų, kurie jais turtingai Rusijai yra menkniekis, 
o mums pamatas mokslų ir kultūros, Sovietai užsispyrė labai 
negražiai; tiek užsispyrė, kad visi mūsų gerai susidėstę santykiai 
gali, kaip tas vežimas ant mažo akmenaičio, išvirsti. Ne apie karą 
kalbama, tik apie didesnį dalyką - pilietinę santaiką. 

Mūsų taikos su Rusija darytojai yra pražiopsoję vieną maž- 
možį. Būtent Taikos sutarties $12, kur, kalbant apie grąžinimą 
istorijos ir kultūros vertenybių, rusų yra įsprausti žodžiai: „kiek 

jie negadina rinkinio čielybės“. Tai būta šunadvokačių kabliuko, 
kurio tačiau dabar rusų rimtenybės, įstaigos ir profesoriai, laikos 
įsikibę. Tas kabliukas pateisina juos, kai jie nenori tiesiog nieko 
mums grąžinti. Ag bet kuris daiktas, buvęs rinkinyje per kelias 
dešimtis metų, dabar paimtas, jau suardo „čielybę“: rinkinys bus 
be to daikto. 

Dar keisčiau ir tiesiog bjauriau, kad Sovietai nerodo savo kul- 
tūros rinkinių ištirti, o tuos, kur iš Lietuvos išvežti ir didelėmis 
dalimis buvo laikomi, dabar greituoju suskirsto mažesnėmis da- 
limis ir inkorporuoja į kitus rinkinius. Taip prisidirbdami sau 
gintis argumentų, Sovietai nesutinka mums grąžinti nei Lietu- 
viškosios Metrikos? archyvo, nei Vilniaus universito knygyno, 
nei muziejaus, kuriam tiek triūso ir lėšų dėjo mūsų didikai, gr. 
Eustachas Tiškevičius" ir kt. 

Atrodo taip, jog Sovietai, kaip karo metu, naudojasi sunkio- 
mis priešininko aplinkybėmis sau laimėti. Jie mato, kokia aržybe 
mes giname svarbiausį mums, pamatinį dalyką - nepriklauso- 
mybę nuo lenkų; mato, kiek mes turime nerimo dėl mūsų vidaus 
dalykų. Mato, junta, jog į visas puses lygiai aistriai mes nepa- 
jėgiam reaguoti, tai ir stengias „pod šumok““ skvernais prideng- 
ti, kas visiems yra aišku — svetima. Mes ir nenorėtume aistrinti 
mūsų visuomenės, kaip esame įaistrinę kitais sopamais dalykais. 
Bet jei Sovietų valdžia bus ir toliau tokia kieta ir nenuolaidi, mes 
gausime kitaip pažiūrėti į mūsų lig šiol prietelingus santykius. 
Tai pajus visuomenė, ir iš to nebus gera nei Rusijai, nei mums. 

Nuo šiol imsime sekti mūsų Ypatingojo skyriaus darbus ir jų 
išdavas ir skelbsime tai visuomenės žiniai, idant reikalu mokėtų 
ji savo žodį pasisakyti. 


SU ROMA 


KVIRINALAS' IR VATIKANAS 


„Lietuva“ 279 Nr? dideliu entuziazmu priėmė telegrafo žinią, 
kaip viena didžiųjų Europos valstybių, Italija, nebežiūrėdama 
kitų savo sėbrų, savaimingai balsavo, kad Lietuva būtų priimta 
į Tautų Sąjungą. 

Ar taip mums svarbu įstoti į Tautų Sąjungą? Svarbumas yra 
labai problematingas; apie tai dvejaip rašo mūsų laikraščiai. Tik 
šiuo kartu ne apie tai kalba. Gana to, jei Lietuva pastatė savo 
kandidatūrą, tai ji nori ir laimėti. Paderevskis* balsuoja prieš jos 
priėmimą, didžiosios valstybės tebesvyruoja. Tai reiškia, kad 
lenkams negeistina, kad mes ten sėdėtume šalia jų; santarvės gi 
atsargumas leidžia mums spėti, kad ji tik paskučiausiame reika- 
le sutiks pripažinti Lietuvą lygiateise valstybe. Štai kodėl taip 
griežtai tam dugne paryškėjo Italija, taip pagavo mūsų širdis; 
štai kodėl mes jai sušukom „Valio!“ 

Bet yra vienas fonas, nuo kurio Kvirinalo taktika įgyja ypa- 
tingos varsos: tai Vatikano taktas su mumis. 

Kai seki mūsų žingsnius į Romą, vis ją identifikuoji su katali- 
kybės Galva. Nežinau, ar Romos papař tebesako: Roma - tai aš, 
kaip seniau kad buvo. Dabar taip nebėra, bet mūsų, tolimųjų 
tautų, sąvokoj Roma - tai tikrai Vatikanas. Buvo toks metas, kad 
mes, neturėdami politinės laisvės, su Roma tesantykiavom tikėji- 

mo reikalais. Kad ir ne betarpiai, vis dėlto, sūkį apsukę, mes 
gaudavom į Vatikaną kreiptis. Ir taip tat mums natūralu pasi- 
darė, kad nūn ir politikos reikaluose mes nematom kito Romoj 
tikslo, kaip tik tą patį Vatikaną. 

Ir gaunam gerokai nusivilti. Kiek mums naudinga susisiekti 
su Vatikanu sielos dalykais, tiek dabar pasirodo netikra, kai teko 
ten pat kreiptis ir politikos dalykais. Papai, kaip dvasiškam mūsų 
tėvui, mes nieko negalim prikišti. Jis mums meilus, jam mes 
esam lygūs vaikai, lygiais ir mus atmena. Tik kas Vatikano daly- 
vauja pasaulinėj politikoj, yra, reikia gi tiesiai pasakyti, toli gražu 
ne tai, kas papa. Čia intrigos, čia diplomatų melai, čia grynai 
žemiški sumetimai, _ čia - ta pati antanta... čia mums netariama, 
bent ligi šiol nebuvo tarta, griežtas žodis: taip - taip, ar ne - ne, 
nes kas virš to yra, melas yra, kaip kalba Šventraštis“. 

Vatikano statssekretoriato" panašumas į antantą daros vis 
didesnis, juo dažniau mes ten lankomės. Antanta, gaudama iš 
mūsų bet kokį paklausimą, tuoj ima dairytis į Rusus, ar padau- 
gėja viltis - atgriebti iš jų savo milijardus. Klausiamas Vatikano 
statssekretoriatas lygiai ima dairytis į Lenkus, ar jau labai jie yra 
įsigalėję, ar jau baigia praryti aplinkines tautas. Lenkai ir prieš 
karą vis įrodinėjo Romai, kad vieni jie teišliksią, gi lietuviai vis 
tiek ištirpsią svetimoje jūroje: tai jau, sako, tegu ištirpsta - lenkų 
katalikiškoj jūroj. Dabar tą patį kalba apie mūsų politiką, kad ji 
esanti bejėgė ir negalinti veikti be lenkų hegemonijos. Ir Vati- 
kanas tiki. Tiki ir mums įkalbinėja — nieko iš mūsų nebūsią, jei 
mes neisią su lenkais išvien. 

Pagaliau tai ima darytis užgaulinga, ir mums tenka keisti 
taktika. Tokiai įstaigai kaip Vatikanas, bent taip mums iš tolo 
rodos, visi dalykai turi matytis sub specie aeternitatis, ne sub 
specie politikos intereso. Ir įkainoti jis turi viską be jokių relia- 
tyvumų. Laisvė, kaip ir teisybė, dvejopa būti negali. Išėjimas 
Vatikanui tegali būti šioks: arba aš visai nesikišu į politiką, arba 
jei kišuos, tai ta politika turi būti bent kiek kitokesnė, nes nu- 
dažyta krikščionybe ir aukščiausiu jos teisingumu, o ne antantos 
pirkliškumu. Čia nė aukščiausiojo autoriteto nereikia tarti, ar 
žmonių pastangos gražios, doros ir laimintinos, ar ne. 

Kai taip svyruoja aukščiausieji doros autoritetai, pasaulinis 
Kvirinalas, nė nedirstelėjęs į šalis, sako garbės vertą žodį. Nauja 
liaudis veržias politiniai gyventi, tai tegu sau ir gyvena, kiek ji 
pati ištesės. Ko čia jai pavydėti? Ar mes už ją atsakom? Nebus 
sąlygų jos gyvybei palaikyti, tai ir be mūsų išnyks iš politikos 
horizonto; na, o jei tų sąlygų yra, tai kokia teise kaimynai, arti- 
mieji ir tolimieji, vogs iš jų tas sąlygas ir savo malonę kitiems 
rodydami, labdariaus iš svetimo kišeniaus? Lietuva nori į Tautų 
Sąjungą — prašom. Lietuva nori nepriklausoma būti - prašom. 
Lietuva nusistato santykius su kaimynais - nekliudykim, dar 
padėkim. Argi žmonijai ne mieliau, kai bent vienas kampelis 
patenkintas? 

Ir švystelėjo skaistus laisvės, teisybės ir žmoniškumo spin- 
dulys — iš Kvirinalo. Ir pagavo mūsų širdis. Ir parodė mums kelią 
į Romą, kur kreiptis politikos reikalais, kur natūraliau svirti 
mums, kur mus atvira širdžia pasitinka. 


VATIKANAS NEIGIA LIETUVOS 
VALDŽIĄ 


Kauno Benediktinių vienuolynas, ilgai buvęs pakrikęs, ilgai 
valdęsis nekanoniškai, pagaliau susilaukė kanoninės revizijos ir 
sutvarkymo. Ir - pagailo jam netvarkos; tad puolė, prašydamas 
užtarimo, į papos nuncijų Rattį', į Galicijos antvyskupį Teodo- 
ravičių? ir visas Lenkų galybes. Ratti - žinomas lenkų patai- 
kūnas; Teodoravičius - žinomas lenkas karštuolis agitatorius. Tai 
Kauno vienuolyną padarė išimtą (exemtus) iš Žemaičių vyskupo 
valdžios ir paties Rymo — Ratti valdomą. Kadangi Ratti, kaip 
viršiau minėta, yra papos nuncijus Lenkijai, tai Kauno bene- 
diktinės atsirado, tikrai sakant, Lenkų valstybės globoje, lenkų 
oaza, lenkų nepaliečiama ekspozitūra neturint tuo tarpu diplo- 
matinės čia atstovybės. 

Iki paskutiniųjų laikų į vienuolyną nebuvo priimamos lietu- 
vaitės; Lietuvos valstybei susidarius, to, žinoma, nebegalėjo be- 
būti, ir vienuolyne atsirado trys lietuvaitės, kurios paskui buvo 

ir įvestos. Vadinasi, iškilmingai buvo padariusios vienuolių ap- 
žadus. Metams nuo kan. revizijos praslinkus, paskirta viršinin- 
kės rinkimai. Lenkės atsisakė rinkti. Likusios išsirinko seserį 
Teresę Bersen'aitę. 

Po rinkimų prancūzų karininkas tiesiu keliu iš Varšuvos, iš 
Ratti'o, vienuolynui atveža raštą, jog jam valdyt esąs paskirtas 
žinomas Kaune lenkininkas, kad ir žemaitis, prelatas Pacevičius", 
kurį pradžioje karo jau buvo lenkai pakišę Rymui į Žemaičių 
vyskupijos valdytojus, vyskupui susirgus ir išvažiavus į Kau- 
kazą. Pr. Pacevičius tuoj paskelbė lietuvaites iš vienuolyno išme- 
tas, Žemaičių vyskupo jų konsekraciją panaikinas, viršininkės 
rinkimus skelbiąs naujus. Kuri tuo esanti nepatenkinta, vienuo- 
lyno durys tai esą atviros išeiti. 

Rymo atstovas Ratti tokiuo būdu pavirto lenkų atstovu ir 
nepriklausomoj Lietuvoj sudarė, Rymo autoritetu pridengda- 
mas, lenkų placówką‘. 

Rymas ir Lenkai nepripažino visos Europos faktinai pripa- 
žintos Lietuvos valdžios, kuri, be visa ko, dar vienuolynui moka 
sulig nustatytais etatais. 

Vatikanas per toli nužengė lietuvių valdžios paniekinime. 

Mes turim Vatikane savo atstovybę — kan. Narjauską?; Vati- 
kanas rūpinas jo nematyt. Mes turime juk Ministerių Kabinetą; 
jame Užsienių ministeriją su tikybų departamentu. Rymas, Ratti, 
ir to nemato. Rymui jau vokiečių okupacijos metu buvo priro- 
dyta, jog jis, skubėdamas Žemaičiams savavališkai primesti len- 
kininką valdytoją, tą patį Pr. Pacevičių, elgiasi neteisėtai, ne sulig 
esamuoju rusų padarytuoju konkordatu‘: sulig juo aukštieji dva- 
siškiai yra skiriami pasaulinei valdžiai ir Vatikanui susitarus dėl 
kandidatų. Ir Pacevičiaus paskyrimą tuomet vokiečiai panaikino. 
Vatikano ta pamoka nieko neišmokė, ir jis vėl savavališkai pasi- 
duoda politinei lenkų intrigai, kurios stotis - Kauno benediktinių 
vienuolynas ir prelato namai, kur jis telkia visus Kauno lenki- 
ninkus kunigus (jų esą - 13) ir dvasininkus, iš kur senai jau eina 
visa lenkiškoji neramybė. Ir jei ji buvo neliečiama, kaip buvo 
paliesta P. O. W./ organizacija, tai tik dėl to, kad gerbta dvasiš- 
kių padėtis. 


- 185 = 


Tik ir tai pagarbai yra juk liepto galas. Jei lenkai dvasiškiai 
demonstratingai neigia teisėtą valstybės valdžią, tai ko ji galų 
gale gali susilaukti? Tikrai ne parėmimo ir ne pagarbos; ir pas- 
kui, žinoma, šauks, kaip yra papratę, apie lietuvių netoleranciją. 
Lietuvos valdžios pakenčiamumas buvo, rodės, neišsemiamas. 
Tik ir jis turi savo garbę. Ir jei neturėtų jos asmeninės, tauta pri- 
mintų jai, jog ji neturi teisės tiek apsileisti, kad bet kuris kaimy- 
nas, lenkas ar net pats Vatikanas, jotų ja raitas ir tik smiaukšė- 
tų - religijos botagėliu. Ar Vatikanas mano tuo savo pasielgimu 
greičiau suprovokuosiąs Lietuvos valdžią, kad ji veikiau atsi- 
skirtų nuo Bažnyčios? Kieno tai bus tada naudai? Ar Vatikanas 
mėgina lietuvių tautos pasyvumą? Ar tai mėginamieji balonai? 

Jei taip, tai lietuvių tauta gali šaukti Lietuvos Steigiamąjį 
Seimą, kad išklausytų interpeliacijos, ar Lietuvos valdžia jaučia, 
kokią intrigą suka Lenkija, pavartodama Rymą Lietuvoje; ar Lie- 
tuvos valdžia pajuto visą aštrumą jos neigimo, kurį Vatikanas — 
Ratti jai parodė, nė nepasirūpinęs susižinoti su ja dėlei kandi- 
datų egzempto“ iš vyskupo valdžios vienuolyno viršininkais? 
Jei pajuto, tai kaip ji ketina į visa tai reaguoti? 

Lietuvių tauta gali reikalauti, kad tai būtų pasvarstyta aukš- 
čiausioje jos įstaigoje — atstovybėje, ir pati pasiruoš tinkamai 
parodyti Vatikanui, kad ji, nors tokia ištikima Šventajam Tėvui 
religijos dalykuose, politikos dalykuose nepavelys pas save intri- 
guoti. 


ATGALAINIO 5SUMETIMAI 


NIEKO NEDIRBU - „GERAI“ UŽDIRBU 


Kadaise, toli prieš karą, vienas anglas pervažiavęs Danus, 
Vokiečius ir Lietuvius su Lenkais; pervažiavęs traukiniu ir ką 
matęs pro langą, pasisakė laikraštyje. Be ko kita, jis sakė, dau- 
giausia turį laiko Rusijos žmonės, anapus Virbalio (lietuviai, 
lenkai) ir esą simpatingiausi pažiūrėti. Danai, kad juos devynios, 
nė nematą, jog pro juos švilpia greitasis ir tarptautiniame vagone 
važiuoja — anglas. Pasilenkę prie žemės, dirbą tik dirbą savo 
darbą. Vokiečiai taip pat nepakelią savo galvos nuo dirvos; vis 
dėlto norsgi per ančiakius dėbtelėją akim ir paįdomaują, ar tai 
prekių ar „tuščias“, reiškia, su žmonėmis traukinys. Gi perva- 
žiavus Rusijos sieną, girdi, net miela darosi! Visi laukų darbi- 
ninkai, arti ar toli nuo gelžkelio, dar iš tolo pamatę traukinį 
atadundant atapukšint, ik vieno sustoją, laukią su saujomis ran- 
kose, kol traukinys ateis, lydžią jį pro šalį, šypsodamies „važiuo- 
liams“ tokiomis meiliomis minomis, kad nors ėmęs pabučiuok; 
ir dar ilgai, ilgai lydį traukinį akimis, kol neišnykstąs iš akiračio. 

Ką jis dabar, tasai anglas, bepasakytų, jei tektų jam arti pa- 
matyti, kaip dabar lietuviai darbininkai darbą dirba mieste ar 
sodžiuje, važiuoja kas pro šalį ar nevažiuoja, vis tasia, kalbant 
apie samdinius visiems metams ar tik tai dienai. Laimė, žinoma, 
anglui, ne mums, kad jis to nemato arba ir pamatęs tyli: negi 

rašysi vis apie tą patį. Kitaip jis, anglas, visai atsisakytų beva- 
žinėti pro tuos meiliaveidžius lietuvius arba važiuotų užsileidęs 
storas langadangtes, gelbėdamas savo nervus. 

Pas mane dirbo nuo dienos mokami dailidės; visados du, 
dažnai ir trys. Jei kas stebisi, kaip aš esu smarkiai pražilęs, tai 
tegu atmena, jog taip pasidarė bežiūrint į lietuvių meistrų darbą. 
Žilo plaukai, gėlė dantis, rakinėjo žandus, seilės nuodais virto; 
visos druskos nebenorėjo beiti laukan iš organizmo. Pusę di- 
džiųjų durų staktu, tiesa, viršuje gotiškai pariestų, trys darbi- 
ninkai dirbo... šešias dienas; vieną storą planką, dedamą ant 
krotelių, du darbininku obliavo tris dienas ir skyles stulpeliams 
įleisti kalė dvi dieni. Kitų dalykų nebenorėjo bežiūrėti mano 
akelės. Tai už 45 markės dienai ir 6-7 valandas darbo, nors 
pasižada dirbti „teisingai“ - visas 8 valandas. 

Turėjau du kasiku, kurių nervingumu aš tiesiog stebėjaus. 
Aš grįžt šalin, jie stabt, ant kasiklių pasirėmę; aš grįžt į juos, jie 
bast kasiklį į žemę. Jei beda kasiklį, tai tokiuo atsargumu, lyg 
bijodami, kad tai rausiamai žemelei neskaudėtų arba pačiam 
nepakenktų, kaip tai gal atsitikti nėščiai bobai. Jei eina nešdami, 
tai vos pakruta. Ir vis skundžiasi, kam sutikę padieniais dirbti, 
ne „apgulniai“, nes tą darbą, kad ir atsileidę, padirbo už 400 
markių, o „apgulniai“ reikalavo 1500 ir būtų padirbę per dvi, ne 
per penkias dienas. 

40 markių dienai — jiems nuolat gėlė dantis. Mažiausia po 
dukart per dieną buvo aimanų, kad maža. Miške, girdi, uždirbę 
po 100 dienai, nes moka „apgulniai“ arba nuo kiekvieno nulei- 
džiamo medžio; mūrininkams ir „štinkuotojams“ moką po 60 
rublių dienai (120 markių). Ir nė vieno karto neesu išgirdęs, o 
kiekgi padirbsi už tuos pinigus, kiek bus naudos samdytojui, 
mokant tokias krūvas pinigų. Mūsų darbininkai yra tapę viena- 
šaliai: bematą savo naudą ir nebematą savo pareigų. 

Ana mato ir „pareigą“, ale tik tada, kai darbą paima „apgul- 
niai“. Tada dirba trigubai sparčiau, tada nebeatmenama „teisin- 
gumo” — aštuonių valandų, tada darbas padirbama penkissyk 
greičiau, bet ir lupama penkissyk daugiau, neg verta. Ir paskui 
džiaugiamasi ir giriamasi, jog pasisekė „gerai uždirbti“. Už pa- 

taisymą stogo pareikalauta 10 000 auks., o jisai atsiėjo tik 1500 
auks., kaip buvo dirbta ne „apgulniai“. 

Kasdienė praktika duoda mums begales tokių pavyzdžių, kad 
darbininku šiais laikais nebegalima pasikliauti. Tai neapsakomai 
vargina kultūringą žmogų. Nuolat dūsauji tos gadynės, kada tarp 
darbo davėjo ir darbininko susidarys tikrai teisingi santykiai. Kai 
darbo davėjas mokėjo darbininkui skatiką, buvo neteisinga, nes 
darbininkas iš savo darbo negalėjo patenkinti savo reikalų. Kai 
dabar darbininkas ima šimtą ir darbo vaisių neduoda, vėl netei- 
singa, nes neverta dirbti. Dūsauji tad, kodėl aš negaliu pasikliauti 
dirbėjo sąžiningumu? Sakysime, darbo korporacija nutaria, kad 
juodadarbis šiomis sąlygomis privalo uždirbti dienai 50-60 auk- 
sinų, kad būtų sotus ir apsitaisęs. Darbo davėjas sutinka ir sako 
evangeliškai: stok į darbą, dirbk ir pasiimk, kiek tau teisingai 
pridera. Vienas moka, kitas ima ir abudu patenkintu. 

Dabar bet koks darbas - spekuliacija; juo bjauresnė ten, kur 
mažiau valstybinės tvarkos. Šiandien gyvenimo sąlygos, kainos 
ir pinigai, vienodi Vokietijoje ir Lietuvoje. Tuo gi tarpu Vokie- 
tijoje spaustuvių darbininkai tereikalauja savaitei po 200 markių, 
kai Lietuvoje tie patys darbininkai reikalauja 600 markių ir nebe- 
galima leisti nei knygų, nei laikraščių. Nebeilgai betrukus, visą 
šitą darbą paglemš vokiečiai. 

Sodžiuje tas pat. Su darbininkų nebegalima bepadirbti; be 
darbininko, vienas pats nieko neišprodukuosi, ko galėtumei skir- 
ti eksportui ir sutraukti pinigus iš svetur. Bernui moki tūkstančiu 
du tris, dengi, šeri sulig reikalavimu, o jis - nedirba arba taip 
dirba, kad iš to nieko nėra. Jam ir 8 valandas atmink ir šventes 
„pilnas“ duok; reiškia, visai jį iš namų atleisk, o pats gyvulius šerk 
ir ganyk. Ir ūkininkai, kurie šiaip jau turėtų normali ūkį, 20-30 
dešimtinių, ką jau besakyti apie turinčius 40-100 ir daugiau, 
mielai dabar kaišioja: pirk, susimildamas — nebeišsiverčiam! 
Vidutinis ūkis tad griūva savaime, stambesnis tyčia sugriautas, 
valstybės išlaidžiai didėja, ne mažėja. Ar tokiomis sąlygomis gali 
valstybė gyventi ir valdytis? 

Iš katro galo pradėti sanaciją, gydymą? O gydyti darbo spe- 
kuliaciją ir jo etiką reikia veikiau neg mažažemių ar bežemių 

aprūpinimas žeme, kurios negalima išnaudoti savo ir valstybės 
naudai. 

Reikia gi galų gale pradėti suprasti skirtumą tarp darbo ir 
spekuliacijos, tarp uždarbio ir plėšimo darbu prisidengus. Vieno 
darbininko teisių težiūrint, gali jis privesti prie dorinio bankroto 
ir tada nieko nebepagelbės nė materialis aprūpinimas - tam 
kartui. 


ATVIRKŠTIEJI SUSIPRATIMAI 


Galas juos žino, kad ir tuos susipratimus! Tai ne susipratimai, 
tik kažin koks pragarinis kontrdansas, kadrylis. Kontrdansas, 
žmoniškai pasakius, bus spardymasis, priešpriešais sustojus, 
nuolat pasikeičiant vietomis: tai mes į jų vietas, tai jie į mūsų 
vietas, kol galva nesusisuks ir tu nebežinosi, kur tavo vieta, kur 
ne tavo; kur susipratimo būta, kur nebūta jo. Pragyvenęs kelias 
dešimtis metų ir bent kelissyk susipratęs ir tą susipratimą skel- 
bęs pagaliau atsirandi padėtyje Vienuolio kaimiečio!, kurs klebo- 
nui neparvežė iš Vilniaus Tarybos „strukcijų“ ir lipa sau ant 
krosnies, pamojęs ranka. Gana, girdi, man! Tevežiojie mano 
vaikai strukcijas!.. 

Tegu šuo susipranta, ne aš! 

Šaukė tautiškai susiprasti Basanavičius, Kudirka, Višinskis, 
Dambrauskas. Paklausėm, susipratom ir atsidūrėm Lietuvos 
Rytuose ginti vilniečių nesusipratėlių nuo lenkų dvarininkų 
susipratėlių. Ujome ponus dvarininkus, kam jie atvirkščiai susi- 
pratę, reiškia, ne taip, kaip mes, tikrai susipratę. 

Ūmai mūsų pirmeiviai, kažin kodėl tuo laiku, kone vieni mū- 
sų bajorėliai, šūktelėjo mums iš „Lietuvos Ūkininko“?, kur buvo 
susispietę, jog mes ne tik nesusipratę, bet nė ne žmonės, tik zoa, 
gyvuliai, taigi ir mūsų susipratimas — zoologinis, patriotizmas — 
šovinistinis. Viltininkams F. Bortkevičienė, J. Okuličienė, K. Oku- 
ličius? ir dar kiti parašė laišką, jog karingoji „Viltis“ nepaken- 
čiama, nes ji — bajorėdra. G. Petkevičaitė parašė ilgą straipsnį“ 
prieš vėjo kėlėjus - viltininkus, kad jie patys kalti, kai tas vėjas 


+ 190. 


pačius juos nuverčia (Tumą iš Vilniaus išgena)“. Tikras susi- 
pratimas esąs humanizme, mūvėjime baltų zomšinių pirštinė- 
lių, kalbantis su bajorais. Ir kai Vaižgantas vieną kartą ipykęs 
prasitarė, niekados lietuvybės priešų nenugalėsią, jei kovos ne- 
perkelsią į ekonomijos dirvą, tai „Lietuvos Žinios“ replikavo: 
matykite — „patriotas“ anarchiją siūlo! 

Paklausė viltininkai ar šiaip jau tai atsitiko, gana kad, pažan- 
gininkais tapę, tikrai susiprato ir užsimovė pirštinaites, santy- 
kiaudami su Lietuvos bajorija. Tumas prieš visų opiniją drįsta, 
nors lietuviškai, vis dėlto dalyvauti lenkiškojo Vilniaus univer- 
sito atidaryme“; Smetona prezidentas tampa bajorams prieina- 
mas; Voldemaras ministeris skiria grafą Lietuvai atstovauti". Ar 
patenkino mūsų pirmeivius? Kur ne! Jie, iš demokratų tapę so- 
cialistais liaudininkais, šūktelėjo - pažangininkai padedą dvari- 
ninkams žmonėmis arti, o susipratėliams reikią šakės jiems imti, 
stoti į gynimo komitetus ar per St. Seimą eksterminuotiš bajorus: 
atimti iš jų miškus, pelkes ir žemę. Reiškia, perkelti kovą į eko- 
nomijos sritį. 

Pasakyta padaryta. Susiprasta. Pradėta. Netikėtai sugriaudžia 
jiems iš ten, iš kur visai nesitikėta. Soc. liaud. J. Masiulis?, girinin- 
kas, pasako pažangininkų stiliaus pamokslą, miškų nusavinimą 
pavadina ekonominiu absurdu ir visai išstoja iš to Seimo, kurs 
absurdus daro. A. Rimka”, ekonomistas teoretikas, susidūres su 
praktika, pasako visai ne socialistinį pamokslą, jo Seimo agrarinė 
reforma esanti absurdas ir visai ne ekonominė priemonė, tik 
zoologinė, gimusi ne iš naudos sumetimų, tik iš politinio įpyki- 
mo ant bajorų. Ta pati G. Petkevičaitė moja ranka ant St. Seimo 
darbo ir pasakius - tai tik laiko gaišinimas, bevelija mokytojauti. 

Znočijas", socialistai liaudininkai J. Masiulis, A. Rimka, G. Pet- 
kevičaitė susiprato, jog pirmiau buvę nesusipratę. 

Šaukė revoliucionizuotis. Paklausėm. Vaižganto „Pragied- 
ruliai“ kas gi, jei ne „gilinimas revoliucijos“? Ir mūsų paklausė. 
Liaudis susiprato; kėlė kėlė revoliuciją, kol... neužsigeidė caro. 
Tai ne juokai, tik tikra tiesa. 

Šaukė socializuotis. Paklausėme. Krikščionys demokratai kas 
gi, jei ne socialistai. Ir mūsų paklausė. Suvalstybinome miškus, 

pelkes ir žemę. Rojus, jau ką gi! Bet valstiečiai ir kumečiai vėl 
susiprato - atvirkščiai. Valstiečiui miškai tapo nebepasiekiami. 
Nei malkų, nei sienojų nebegauna. Žiūrėk, sako, su ponais geriau 
būta verstis... Ir renka juos savo atstovais bendrame valsčiuje, 
bendrame apskrityje. Kumečiai, žemę dovanoti, susiprato, jog 
dabar reikia rekvizicijos mokėti ir nebėra „kontorų“, iš kur gau- 
davo miško, kunigo, gydytojo. Kiti, žemę dovanoti, gera valia 
užleidžia ją storasprandžiams ūkininkams, patys gi eina vėl 
kumečiauti. Susiprato ir kareivis; žemę duodamas, nebeima. 

- Esu tarnavęs rusams per visą karą. Patekęs į nelaisvę. Tris- 
kart bėgęs ir triskart lazdų gavęs. Buvau baisiausiame „St. Anto- 
nius Kloster“!2 Olandijos pasienyje. Dalyvavau visuose lietuvių 
mūšiuose ir buvau sužeistas. Prašiau pensijos — pasiūlijo žemės 
valaką. Atsisakiau. Ką aš su ja veiksiu vienas pats? Tegu duotų 
šešetą margų ir trobelę, tai dirbčiaus duonos... Šuo tegu žemę 
ėda! Beveliju eiti padieniais. 

Tautiškai susiprantame atvirkščiai, luomiškai atvirkščiai, 
ekonomiškai atvirkščiai, valstybiškai atvirkščiai, politiškai at- 
virkščiai, religiškai... rodos, taip pat imame atvirkščiai susiprasti, 
neg buvo mokoma susiprasti. 

Šuo tegu dabar susipranta, ne aš, ne mano vaikai. Lipsiu 
geriau ant krosnies ir nieko nebeveiksiu. Ką pridės, vis tiek išeis 
atvirkščiai... 


SU KUO GRĮŽTAMA? 


Per daug daug dešimtų metų Tėvynė temokėjo savo vaikus 
lydėti. Per daug daug metų Ji teruošė savo vaikams tremtiniams 
paviržį. „Aš jus, vaikeliai, gimdžiau, aš išauginau, bet džiaugtis 
jumis neturiu teisės. Kol jus ant kojų pastačiau, išpyliau tūks- 
tančius; tų tūkstančių ir pačiai maža; vis dėlto aš neturiu teisės 
laukti, kad jūs man atidirbtumėte“... 

Ir slinko metų metai, palengva ar smarkiai nutekinant ge- 
riausį savo kraują, silpninant savo pajėgas, gera valia vintant dėl 
stokos gaivinamųjų sulčių - jaunųjų darbininkų. Kam tik gamta 

buvo davusi kietesnių raumenų, kas tik tesėjo ąžuolus rauti ir 
kalnus vartyti, tas tų gamtos stebuklų daryti ėjo į Ameriką. Ką 
gi Lietuva išsiauklėdavo dvasios galiūnų, kam praplėsdavo aki- 
ratį, kam įkvėpdavo neramybės dvasios ir ta jo dvasia rengėsi 
skraidžioti virš debesų, visus tuos reikėjo atiduoti aukomis Rusų 
caro molochui. Molochas! įsidėdavo juos į savo žemietijų ar 
teismų maišą ir kietai visam amžiui užsirišdavo, kad nebeišlįstų 
ir nebesugrįžtų. Ir nebegrįžo. Ir gerai darė. Kas ne nauda Tėvynei 
iš gyvakarų ir paliegėlių, kuriuos dar karšinti reikia! 

Ūmai dalykai kitaip virto: Lietuva - vergė, Lietuva - lenko ar 
ruso čiulpikas, patapo laisva ir džiaugsmingai, didžiu balsu 
sušuko: „Ei, vaikeliai, viso pasaulio klajūnėliai! Grįžkite namo į 
močiutę. Gal kitur jums pabaigė raumenis ištampyti - čia jūs 
atsileidę galėsite padirbėti ir tiek pat turėti. Gal kitur jūsų dvasią 
vožė - čia jums jokio voko nebebus; galėsite skraidžioti aukš- 
tybėmis ir kurti stebuklingąji jūsų pasaulį, kur žemę vers dvasių 
būstyne“. 

Ir išgirdo tą balsą Lietuvos vaikai ir plačiomis upėmis paplū- 
do jie atgal. Ir atsinešė didelius kraičius, vieni galvoje, kiti kiše- 
nėje. Vieni ėmė pramonę kelti, įstaigų pribarstė, namų prisipirko. 
Kiti ėmė Nepriklausomą Tėvynę statyti. Žmonės esame, ima visi 
kalbėti. Energijos turime, ima kai kas net stebėtis. 

Aiman, ne visi toki vaikai grįžta, kokius močiutė vaizdavosi. 
Šiaurės ir vasarių vėjai daug jų apgadino. Ir močiutė laužo ran- 
kas, išvydusi sugrįžėlį: 

- Vaikeli, nejaugi tai tu?! 

- Aš, padla, aš, buožių gimdytoja! Aš atėjau, manai, tavęs 
maitinti ir karšinti? Per ilga būtų laukti, kol savaime nukeipsi, 
geriau aš tave tuojau pasmaugsiu!.. 

Ir smaugia. Tai paskutinieji sugrįžėliai iš bolševikijos. Kas 
darbo dirbti skubėjo, tas senai namie atsidūrė ir dirba. Paliekūnai 
dabar velkasi, tinginiai, nebe dirbtų, tik mistų ir savo močiutės 
smaugtų. 

Ak, kaip širdis veržės pirmiau šokti bėgti į vagzolą sutiktų! 
Bėgai. Nenubėgai, buvo pretenzijų. Kaipgi neatėjote didžiu bū- 
riu, su kapelija: jukgi tai mes grįžtame?! Nejaugi nelaukėte, 

nejaugi nejautėte, kaip mūsų širdys Tėvynės meile plakė ir į jus 
veržėsi?! 

Dabar nebe taip. N ebebėgi ešelonų sutiktų, nebejauti, kad ten 
širdys plaktų meile, kuri ir per šimtus kilometrų uždega meilę. 
Paskutinieji ešelonai verčia mums krūvomis visokių svetimų 
mums gaivalų, rusų, žydų, kurie niekados nėra buvę Lietuvoje, 
bet Lietuvos piliečiais tapę, kai užuodė čia duonos. Ir svetimųjų 
jūroje kur ne kur plūduruoja saviškis, ir tas... - tegu mano akelės 
nebūtų mačiusios, - drabužiais ir siela apdriskęs. 

Ak, tie drabužiai, tie sarafanai, tos čortovy kožy*; tos kreivos 
apykaklės ir kreivos rankovės! Nuplėštumei juos nuo lietuviš- 
kojo kūno ir įmestumei stačiai į ugnį. Bjauru, vis dėlto pateisinį; 
plikumui pridengti geri ir lapai, ir plūšos. Aršiausia, kad tie ryzai 
dengia sielą, kuri nebelietuviškai žiūri iš akių. 

Ak, tos akys — bolševikiškos! Pripratai žiūrėti į nedrąsias, 
gėdingas, nuolaidžias, net bailingas, o visados nedrįstančias. 

Prašo ir nedrįsta, duoda ir tai nedrįsta. Bolševikiškos nei pra- 
šo, nei duoda, tik reikalauja ir keikia. Šaltas, begėdiškas žvilgs- 
nis; reikalavimai be pareigų, užmarintais visais garbės ir švelnu- 
mo jausmais. Bet tik išplėšus - tam kartui. 

Bjaurūs prašikai — ubagai. Jų vis daugiau. Įkyrūs buvo ir 
mūsiškiai elgetos. Dūsavai, kada jų nebebus. Atkalia ranka bruk- 
damas auksiną, kalbėjai jiems moralus: reik dirbti. Ir paskui pats 
save plakei už tai. Bolševikų ubagui moralų nebekalbi ir vis dėlto 
širdis ilgai purtos nuo vaizdo. Ak, tos akys, įpratusios plėšti iš 
kur tik pakliuvo, amžino alkio depravuotos... Šalin, šmėkla! 

Bjaurūs subolševikėję pareiviai, kai ir pavalgyti gauna. Rau- 
gas rūgsta ir atsirūgsta — maištu, sėjimu pavydo, neapykantos, 
keršto. Atrofija teisingumo ir gailestingumo. Išpjauti dvarinin- 
kus, kunigus ir buržujus! Mes tai tik iš tolo girdėjome; aidas tai 
mums iš už devynių kalnų nešė, susilpnėjęs. Kai išgirsti savo 
ausimis, tai baisu pasidaro. Ne baisu, kad tave iš tikrųjų papjaus, 
bet baisu, kad atsiranda šaltaširdžių pjovikų. Šmeižtai sėjama 
abiem rankom, ir tai bolševikų kalba vadinasi - kova su galin- 
gaisiais. Drebiama melagystėmis tyčia, ne iš nežinojimo. Sme- 
tona Amerikoje biednų žmonių milijonus vagia... Kaipgi vagia, 

kad jis Kaune laikraštį redaguoja? Tai jo brolis. Prezidentas — 
Amerikoje... Dekanas Mironas* biednųjų čeverykomis avi. Mali- 
nauskaitė* komiteto aukas į rinką nešioja. 

Tai kas šventą dieną plūsta „Dilgėlės“* Daugų bažnyčios 
pamūryję, Alovėje ir kitur, girdint milicijai ir nieko nedarant, į 
atsakomybę šmeižikų netraukiant. Kas tik ką veikia, veikia sau, 
ne šelpimui; kas tik būriuojasi, bendrai tariasi, visi tie - plėšikai, 
sukčiai, vagys. Geri beliko tik tie, kurie tyko ko gauti. 

Uuf, trošku su sugrįžėliais, kurie tokį bagažą parsivežė! Ak, 
gana, gana patriotinės brolių meilės: meldžiamieji, baikite pūti 
ten, kur pradėjote — nebegrįžkite! Gana. 

Rusijos bolševikams sekunduoja Amerikos komunistukai, 
patys pasipūtę, su fanaberija, kad jų kišenės pasipūtusios. Jie 
sudaro kitą tipą. Apie jį kada nors. 


VIKARŲ POLITIKA 


„Pažangiečiai ir 2-ame Seime paliks namie, kaip 
dabar, nes provincijos kunigų (ypač vikarų) suagi- 
tuotas sodžius vienu balsu prieš „Pažangą“.- „Lais- 
vės“ Nr. 191'. 


Mums labai malonu girdėti iš paties krikščionių demokratų 
laikraščio, kad Pažanga jau palaidota ir ne kieno kito rūpesčiu, 
kaip kunigų (ypač vikarų). Mums dar maloniau patirti, jog pa- 
žangininkus palikus namie, mūsų Tėvynė tapo laiminga ir visiš- 
kos laimės laipsnio pasieks, kai pažangininkus ir vėl pasiseks 
palikti namie. Ir dar maloniau, kad krikščioniškosios teisybės 
dabotojai taip griežtai, žinoma, ir teisingai mokėjo atiduoti Pa- 
žangai sulig jos nuopelnais - suum cuigue?. 

Tebūnie gi taip, kaip krikščioniškosios teisybės ir valstybinės 
išminties lemta! Tenesikelie Pažanga už savo namų slenksčio. Iš 
pačių gerųjų šaltinių mes galime pranešti, jog ji, kaipo tokia, nė 
nemano kunigų (ypač vikarų) suagituotąją minią atagituoti sa- 
vo naudai. Taigi nei „Lietuvos Balsas“ tos intencijos neturi, nei 

atskiri, srovės greičiau, ne partijos žmonės, kurie kišasi į Lietuvos 
politiką. Ne tam ir šis straipsnis rašomas. 

Jis rašomas prieš tą politiką, kurią sudaro socialistų pus- 
berniai ar krikščionių demokratų „vikarai“. Man, ne kam kitam, 
pridera pakelti prieš tai balsas, kaipo žmogui, senai jau atsi- 
stojusiam šaly nuo jaunuomenės šėlimo. 

Jaunuomenė daug padaro, daug daugiau už subrendėlius. Ji 
greita; šaroti ją verčia temperamentas, grynai fiziologinės pa- 
jėgos. Jaunuomene visi naudojas darbui, pradedant nuo fabrikos 
ir baigiant tikėjimu ir politika. Per ilgi ir nakties darbai fabrikose 
neleidžia per jaunam darbininkui išauginti kaip reikiant rau- 
menų, kurie taip ir lieka minkšti; per griežtai panaudodamas 
jauniklius dvasinės agitacijos tikslams, tiek pat neleidi jiems 
savaimingai bręsti siela. 

Jaunuomenė greit užsideganti, greit sprogstanti medžiaga. Ji 
gera tinkamoje vietoje, retai pavartojama; šiaip jau kaip pirok- 
silinas? laikoma padrėkinama, kad savaime nesprogtų... Ką besa- 
kyti apie kaišiojimą prie jos ugnies! 

Šiuo žvilgsniu, kaip darbo inspekcija reguliuoja fizinį darbą, 
taip mokslo ir auklėjimo, jei ne specialė, tai visuomeninė peda- 
gogija turi reguliuoti psichinį. Žmoniškos visuomenės tai ir daro. 
Antai vokiečiai, regi, kaip rūpestingai šalino savo jaunuomenę 
nuo politikos. Bevelijo, kad ji „buršuotų“*: laktų alų, vaidytųsi 
savo tarpe ir duėliuotųsi rapyromis, darytų šimtus kartais labai 
juokingų, kartais labai įkyrių vyresniesiems vaikiškumų, - bet 
tik nesikištų į senato darbą. Ir ar vokiečiai nesumatūs žmonės? 
Kaip tik jie yra pagarsėję ir darbštumu, ir sumetimu. Buršai, 
atėjus jų laikui, mokėjo rimtai dirbti ir galvoti, kaip pasiutimo 
laiku - dūkti. 

Anglijoje mes taip pat nežinome konspirantinių jaunimo 
draugijų, bet žinome šimtus, tūkstančius sportinių. Prancūzų 
jaunuomenė pasitenkindavo demonstracijomis prieš atskirus 
atsitikimus. Sprogdavo ir vėl gyvendavo normaliai. 

Tik nesveikieji laikai liepė naudotis jaunuomene politikos 
darbe, nes tiems laikams reikia, tikrai sakant, ne darbo, tik šur- 
muliavimo ir rūgimo. Principai - ne garai; jų nepadraikysi, ran- 

kom mostaguodamas. Tai ir niekam dar nėra parėję galvon jau- 
nuomenei pavesti, kad principus nustatytų ar būtų sprendėjais 
senatorių darbo. Ir kai penktos klasės vaikėzas sprendžia, ar yra 
Dievas, ar nėra, o vikaras - ar yra nuosavybės principas, ar nėra 
jo, - man lygiai juokai. Tiek pat tėra vertas ir vikarų sprendimas 
apie Pažangos - Žemdirbių politiką“. 

Tai nieko, kad vikarai — jau dvasiškieji tėveliai: 23-8 metų 
darbininkui dar labai pravartu užsiimti gyvenimo abėcėle ir 
politinės ekonomijos siliabizavimu, o ne balamutijimu tamsių 
minių iš šalies nugirstais obalsiais. 

Visi tie politiniai jaunuomenės laimėjimai valstybėje tai kar- 
čios ašaros. Liežuviu papliaukšti lengva; tik kuo atsilygins „vi- 
karai“, kai dėl to pliauškimo krašto ūkis griūva, luomai demora- 
lizuojasi, savitarpio karai kyla, tėvynė provincijas pralaimėja, o 
Dangus - vėles? Nei klebonai, nei to tiek jų slaugytojai „vikarai“ 
nepasiųsti agrarinių reformų daryti, tik moralizuoti, kultūros 
darbo dirbti. 

Dėl „vikarų politikos“ yra begalės skundų ant tokių ekscesų, 
kuriais tiesiog sunku įtikėti. Jais ir netikima. Vis dėlto tų skundų 
atsiradimas visur ir vis ant to pat sluoksnio yra neužginamas 
faktas, jog tas sluoksnis yra netvarkoje ir reikalingas disciplinos. 
Ypač kad ir klebonai skundžiasi, nebe jie esą parapijų šeimi- 
ninkai, tik vikarai, kurie drąsiai veda savąją, iš šalies agitatorių 
pakišamą politiką, visai priešingą parapijos šeimininko prityri- 
mui ir jo atsakomybei. Kaip gali klebonas atsakyti už jam pave- 
darbo ardytojai? Regnum in se divisum“ turi sugriūti. Ir apie tai 
privalo pagalvoti toli gražu — nebe vikarai. Vikarų savabaudis 
veiksmas, dažnai arogancija ir nesiskaitymas 5u savo viršinin- 
kais klebonais turi būti redukuotas Katalikų Bažnyčios drausme, 
kuri tiek buvo iki šiol giriama. Vikarai turi būti sugrąžinti pirmų 
pirmiausia prie pildymo tiesioginių jų pareigų - mokymo baž- 
nyčioje ir mokykloje, slaugymo ligonių, kėlimo neutralės kul- 
tūros; prie to, dėl ko klebonai vis dažniau dabar skundžias. 

Tai bus geriausia „vikarų politika“. 

FETIŠIAI 


Fetišis — bene portugalų kalba reiškia užžavėtą balvoniuką, 
garbinamą nekultūringųjų Azijos tautų. Mes gi, neva kultū- 
ringosios tautos Europoje ir kitur, ar neturime savo garbina- 
mųjų balvoniukų, savo fetišių? Mes sakomės neturį, nes tai 
kvaila. Gal ir kvaila... Tikrai kvaila! Mes sakome, tai neišmanė- 
lių padarai tie fetišiai. Gal ir neišmanėlių... Tikrai neišmanėlių! 
Ir gera mums taip nusiraminus, kad mes nekvaili ir — išma- 
nėliai. 

Aiman, tai neteisybė: mums taip pat yra užkerėtų balvo- 
niukų, jei skaičiumi ne daugiau, tai jų esme daug žalingesnių už 
tibetiečių ir kitų tautų balvoniukus, nes mes, kultūringieji, ne 
rankomis jų pasidirbame, tik kaip tik savo neišmintimi. 

O, kiek patogesni, kiek labiau pakenčiami sartų!, tibetiečių 
fetišiai! Pasiėmei jį, pagarbinai, pagarbinai, vėl pastatei kur 
krikštasuolėje ar spintoje su užraktu, ir jis stovi sau ten, ramiai 
laukdamas, kada tu „susgodosi“ jį išsiimti ir vėl pagarbinti. 
Mūsų balvoniukai, kai juos užkerėji ir per kurį laiką pagarbini, 
jau patys ima nerimti ir neraminti, kad juos vėl ir vėl pagarbin- 
tumei, kad nuolat garbintumei, kad juos vienus begarbintumei; 
pagaliau kad tu pavirstumei visišku jų vergu ir nebematytumei 
jokių kitų reikalų, kaip tik tų vienų fetišių. 

Kultūringesniųjų tautų fetišiai buvo monarchai, monarchų 
fetišiai — aristokratai, t. ir t. 

Garbino garbino tautos savo monarchus, kol juos išaukštino 
virš žmonių, kol padarė juos Dievo atstovais čia žemėje, Jo 
valios vykintojais, Jo „pateptiniais“ (Rusuose), Jo net vaikais 
(Kinuose). Priėjo ligi to, jog net per mišias imta monarchas 
keturiolika kartų garbinti ir kiekvienam jo šeimynos nariui 
šaukti ilgiausių metų (mnogaja leta), ar kniūpsčiu pulti prieš jį, 
kaipo Dieviškojo Majestoto atspindį (Kinuose). Prieita ligi ab- 
surdo. Monarchui į rankas įteikta ne tik valdžios, bet ir tiranijos 
galia, kol tapo tiesiog nebepakenčiama, kol sužvėrėjo jausmai 
ir garbintojai draskyte sudraskė, daužyte sudaužė savo gar- 
binamuosius. 

Garbino garbino monarchai savo ponus, kol jie neišdidėjo lig 
feodalų, samurajų, mandarinų, naudotojų „liberum veto“?, ne- 
šiotojų „russkoj spesi'“. 

Bajorams turtai, valdžia ir garbė; šiaip jau piliečiams tik pa- 
sturlakos. Dvarininkai „rycerstwo““, „oplot trona i gosudarst- 
va““, jie galva ir sąžinė; šiaip jau piliečiams tik paklusnybė ir jų 
sprendimų vykinimas, nors tai būtų jaučiamai savo nenaudai. 
Nesustota nė prieš absurdus, kol vienur dėl to valstybės suby- 
rėjo, kitur sužvėrėję piliečiai revoliucijomis draskyte sudraskė 
visus prošepanus“, samurajus ir kitus tokius. 

Tai gal jau gana šitų praktikų? Gal jau atsibodo visoki už- 
kerėtieji balvoniukai? Gal jau aišku, jog fetišiui juo duodi, juo jis 
reikalauja? Kur čia tau! Abyssus abyssum invocat. Kraštutinu- 
mas kraštutinumo šaukias. Pažemiai aukštybės daužo, idant 
galėtų patys jų vietoj atsirasti, nieko per tas kautynes neišmokti 
ir paskui tokius pat absurdus daryti, kaip pirma kiti darė. Be 
skirtumo, ar tai vadinsis hegemonija ar diktatūra; visi užsire- 
pečkinę nesitenkina teisėmis, bet siekia ir privilegijų, kol nepa- 
virsta ne tik valdžia, bet ir tiranija. 

Ar visa tai padaro dideli kolektyvai, pusė, trečdalis tautos ar 
valstybės? Toli gražu ne. Gana iš pradžių vieno šamano burti- 
ninko, kad privaisytų keliolika; keliolika dešimtų, kelis šimtus, 
kelis tūkstančius šamanų ir jų gana esti šimto milijonų visuo- 
menei ūpu užkrėsti. Pastatys šamanai bet kurį fetišį aukštybėse, 
kurį laiką garbina jį, šventina ir minią sugestijuoja, kad garbintų. 
Ir hipnotizuojama minia pasiduoda; nebeatsispirdama hipnoti- 
zuotojų valiai, vykina ją, kol nepereina „transas“. užhipnoti- 
zavimo laikas, ir minia neatsipeikėja. Tada drasko fetišius, juo 
didesniu įnirtimu, juo įkyriau buvo miniai jie primetami. 

Paskutinieji fetišiai — proletariatas, darbininkai, bežemiai, 
mažažemiai; na, visi tie, kuriuos vadina darbo žmonėmis, prieš- 
pastatydami ūkininkams ir inteligentijai, kurie nėsą darbo žmo- 
nės. Juos ant garbinimo altoriaus iškėlė Marksas, užkerėjo bolše- 
vikai ir dabar minias hipnotizuoja krikščionys demokratai, kad 
laikytų juos savo fetišiais. Minios kaip minios. Bet anieji šamanai 
visomis galėmis stengiasi tą fetišizmą palaikyti ir pačius fetišius 

privesti iki absurdo, kurs turi baigtis lygiai, kaip ir kiti pirma 
buvusieji fetišizmai. 

Nereikė ilgai laukti, kad ir naujieji fetišiai išprustų. Dabar jau 
nebekalbama sentimentaliai apie „darbo žmonių“ teises; dabar 
Jie ir jiems reikalauja privilegijų, diktatūros, kad jie viską val- 
dytų, teatsižvelgdami į tą vieną savo luomą. Ir visas šamanų 
veiksmo objektas - asmeninė darbininko naudelė, be jokio sutai- 
kinimo su privalomuoju bet kam darbo ir gyvenimo objektu -- 
valstybe. 

Mes lenkiame galvas prieš kovojančius už teises, bet reika- 
laujame, kad būtų lenkiama galvos ir prieš griovėjus privilegijų. 
Suum cuique’. Kovoje tu įgysi savo teises - dera ne vieniems 
darbininkams, bet ir tiems, kurių teises ir reikalus, savaime ar 
nesavaime, įžeidžia darbininkai. O kad įžeidžia, tai jau aišku ir 
dar bus aiškinama, nes mūsų visuomenė jau pradeda atsipeikėti 
iš „transo“, įmigdymo, kurį yra hipnotiškai padarę bolševikai ir 
jiems lygūs. 


ŽMONIŲ „MAKŠTYS" 


INTELIGENTIJOS VALSTYBINIMAS 


Daug daug blogumų buvo carų imperijoje, o visų blogiausia 
buvo tai, kad visa šviesuomenė buvo verčiama patapti ne žmo- 
nėmis, tik žmonių įmautėmis, makštimis; futliarais rusai vadin- 
davo savo valstybės valdininkus. 

Valdininkija (činovničestvo) buvo negyviausias Rusų luo- 
mas. Ji buvo rūpestingai rengiama gerose, kartais net labai ge- 
rose mokyklose; iškeliama labai aukštai virš minių ir ten valsty- 
bės tarnyboje užšaldoma negyvai. Universite pakilusios nera- 
mybės, geismų dvasios gaudavo nutilti srityje, kur daug bergž- 
džio, tiktai formalaus, raštinių darbo, o maža gyvenimo aprū- 
pinimų. Rusų valdininkas buvo bėdžius, vos vos galus su galais 
tesurišąs ir per visą savo amžių telaukiąs algos mokėjimo dienos 
(dvadcatago čisla!). Tą dieną gaunamieji skatikai maldė švie- 
suomenę ne ilgam; tuojau grįžo smulkūs rūpesčiai, kaip čia vėl 
galas su galu surišus. 

Negyvas darbas ir skurdas ėste išėsdavo iš šviesuomenės pro- 
tą ir širdį ir jų vieton dėdavo - nihil, tuštybę, nieką. Nihilizmas 
suėdė pagaliau valstybę; taip ją susargino, jog iki šiol štai karš- 
čiuoja ir merdėja. Reakcija naikinte išnaikino šviesuomenę, kaip 
nenaudingą ir net žalingą naujai tvarkai, žadančiai daugiau gy- 
vybės. Žmonės futliarai išmesta į gyvenimo skiedryną ir su- 
kūrenta. 

Kuriamės savąją, Lietuvių valstybę, ne per daug teturėdami 
savosios šviesuomenės. Tai visą ją panaudojame valstybės apa- 
ratui aptarnauti. Veik visą savo inteligentiją padarėme valdinin- 
kais, apkrovėme ją formaliu darbu, netesime jos gerai užmokėti 
ir sparčiais žingsniais žengiame į mūsų mokytojos Rusijos valdi- 
ninkų luomą, žmonių — makščių - įmaučių. Yr į ką įmaunama, 
nėra ko įmautį; yra kūnų, nėra sielų. 

Didysis karas teatmerkė mums patiems akis, kiek mūsų turi- 
ma šviesuomenės. Tiesa, ne per stiprios, vis dėlto šviestosios. 
Tie keliolika tūkstančių pamokytų lietuvių, kad jiems būtų lem- 
ta įsisunkti į minią, būtų padarę ją gangreit teisėtą vadintis kultū- 
ringa. Būtų buvę liaudyje žinių ir norų. Aiman, valstybės apa- 
ratas išsikošė mūsų visuomenės tirštimas sau; vėl nuplikino 
mūsų liaudį, kaip jau buvo atsitikę mūsų istorijoje. Seniau visus 
visuomenės gerumus išviliodavo iš vietų tolimieji karai; paskui 
Lenkų valstybės aparatas. Dabar mes patys pakartojame aną 
žalingąjį, mus alinantį procesą. 

Štai viskas per karą sugriuvo, ir iš griuvėsių kyla naujos 
formacijos. Sopamai darosi naujos gyvenimo formos. Šimtai ir 
tūkstančiai pozicijų laukia, kad kas pridėtų darbščią ir rūpestin- 
gą ranką. Ne samdytojo ir užmokamo darbininko ranką, tik 
saviškio, kuris taip dirbtų, kaip gydydamosi savo žaizdas, kaip 
gindamas savo gyvybę, kaip tiekdamos sau pastovų, jaukų ir 
ištaigingą gyvenimą. Ir nėr kas tai darytų. Yra šviesuomenės, 
nėra jos norų ir darbų. Šviesuomenė tapo tam kartui numal- 
dyta, nors menkai, sulig dabartiniu brangymečiu, vis dėlto 
aprūpinta. Pilvui nurimus, lengviau ir dvasiai nurimti. 

Ir turime apgaulią padėtį. Tie keliolika tūkstančių šviesuo- 
menės, kurie visgi geriau pasituri neg visuma, lyg manyte 
mano tą savo padėtį jau esant pastovią, nebeatsimainysiančią, 
visados juos prisotinsiančią. Lyg nenori suprasti, jog šisai pa- 
dėjimas tėra laikinas, privaląs didelių pastangų, kad bent toje 
aukštybėje paliktų nekritęs. Mūsų šviesuomenė darosi neveikli, 
diržėja luominiame pasitenkinime, kažin kuo pasikliaudama; 
ne savimi, tik tuo, kas iš oro turi ateiti ar jau yra atėjęs jos 
saugotų, aprūpintų ir net progresuot stumtų. Ar tokių orutinių 

veiksnių yra? Nėra. Jų tegalima prisitrėkšti iš savo vidaus. O 
netrėškiama. 

Štai kodėl mus ima nerimas dėl ateities, dėl mūsų laisvės, 
nepriklausomybės, dėl mūsų pažangos ir garbės. Jei nėra užgei- 
dimų, nebus ir siekimų. Štai kodėl ir laikraštininkas, nors kažin 
kaip džiaugtųsi, susilaukęs į krūvą tiekos šviesuolių, nors kažin 
kaip gerbtų jų asmenybe, - vis dėlto privalo žadinti, net brutališ- 
kai kumšėti į pašonęs, kad judėtų, kad norėtų, kad nerimtų, 
pasikliaudami rimties valandėle. 

Tame būryje būdamas, ir aš štai sumaniau nors kartą už- 
gauti, tyčia užgauti susidarančią mūsų buržuaziją, kuri pa- 
kankamai yra buržuaziška, kad galima būtų ji pakoneveikti, ir 
nepakankamai buržuaziška, kad darytų Lietuvai tai, ką kitų 
kraštų ir valstybių miestelėnai yra darę ir padarę savo tautoms. 
Kitur jie visuomenę vedė, kultūros vertenybių darė, periodinę 
spaudą kūrė ir rėmė, dailės buvo ir yra mecenatai. Mūsų bur- 
žujai, gal dėl to, kad jie dar nėra išėję iš biurokratų, gal buržua 
vadinasi tik dėl to, kad daugiau miestuose gyvena, visuome- 
niniame darbe silpnai tedalyvauja, laikraščiams beveik nerea- 
guoja, jų beveik neskaito ir dailės vertenybių beveik nepri- 
pažįsta. Mūsų biurokratija tik mechaniškai užėmė buržuazijos 
vietą ir obalsių provincijai nepaduoda. Jie ūmai patapo tik 
žmonių įmautėmis, ne žmonėmis. 

Ak, kaip man būtų miela, kad visi in gremio? mūsų valdi- 
ninkai sukiltų už tai prieš mane, kuo smarkiausiai išsipravar- 
džiuotų spaudoje, net susitikę fiziškai mane užgautų, paro- 
dydami, jog aš klystu, šmeižiu, o jie nekaltai kenčia! Būtų tai 
lyg vizikatorija, atitraukianti skausmą iš gilumos viršun ir 
daranti jį pakenčiamesnį. 

Aggi pyktelėjo vikarai už prikišimą jiems politikos?, ir aš 
jiems neprieštaravau, nors buvo dėl ko: testa kaip išmano, bet 
tik netyli ir nesako — labai tai man. Gaili, kad per mažai. 

ORGANIZAVIMASIS DRAUGIJOMIS 


Mūsų valdininkams užgauti yra ne viena priežastis. 

Aš pažįstu vieną buržujų!, ne valdininką, kurs buvo Vilniuje 
likęs su nedidele krūvele kitų šviesuolių tuo laiku, kada veik 
visas mūsų visuomenės riebumas susispietė Kaunan. Ir kai Vil- 
niaus būrelis, tvirtai stovėdamas savo sargyboje, laukė karžygio 
ir visokių herojiškumų iš Kauno, Kaunas šaukės tą buržujų iš 
Vilniaus Kaunan, nes čia... nėsą kam darbo dirbti. Tai ką gi 
beveikia tie keliolika tūkstančių šviesuolių? Nejaugi jie nedirba 
darbo? Dirba, kur nedirbę; tik visuomenė to, matyti, nelaikė tikru 
darbu, bet vien tvarkymu, pridabojimu ar kaip kitaip. 

Liūdo vilniečiai, vis dėlto išleido vieną savo narį, ir jis „su- 
grįžo“ Kaunan’. Jis pabėgo iš sargybos, o jį vadino sugrižėliu 
tuo laiku, kada visa valdžia rengės grįžti į savo sostinę. Valdžios 
viršūnės, matyt, dar nebuvo sukėlusios apačių apetito. 

Na, sugrįžo. Ir dar pėdos neataušo, kaip jam ėmė krauti griež- 
tai visas pareigas. Laikraščiai kvietės bendradarbiauti, nes nėsą 
kam dirbti. Bent keli net siūlė juos vesti ir N. prisiėmė iš karto 
du vesti’. Liepė jam vieną istorijos paminklą trobesį restauruoti“, 
kunigauti, paskaitas laikyti, kalbos mokyti, tėvynės meilę skie- 
pyti (pamokomis), dalyvauti klubuose, būti meno kūrėju, termi- 
nologu, blaivininku, šauliu, teisėju, sifiliokliastu“, - organizuok, 
steik, atskaitomybes vesk ar bent būk, jei ne pirmininkas, tai 
valdybos narys griežtai visų jau esamų ir dar būsimų draugijų. 
Baisu pasidarė gyventi: kur tik pasirodys, tuoj jį „renka“, garbe 
velka, idant... dirbtų. Tik pykčiu ir energingu kemėravimu viso- 
mis keturiomis galūnėmis jam pasisekdavo nuo kai ko atsikra- 
tyti. Ir užgulė jį kaip šieno vežimas, kad nei pajudėti, nei viauk- 
telėti: gelbėkite! 

Ir išmovė iš jo likučius sielos, ir padarė žmogaus įmautę. Va- 
dinas, įmautės darėsi sau lygias įmautes, tik iš antro galo. Nedar- 
bas juk lygus netesimam darbui. Ag tas, kas susismulkina sielą į 
daugelį dalių, išskaido savo širdį ir protą - savo linkimus ir 
išmintį, kas gi iš tikrųjų paliekta, jei ne tuščia makštis, tiesiog — 
be sielos? Ir kam iš to gera? Tave ištuština, o patys neprisipildo. 

Tokiomis aplinkybėmis visuomenės veikėjo vardas ima reikš- 
ti ne rimtą ir garbingą vyrą, kurs visuomenei vertenybių rūpina, 
kiek kokį perėjūną Chlestakovą“, kurio fantazijoje stovi keturios 
dešimtys kurjerių visokiais reikalais. 

Kitur, sako, priešingai esą. Pirmosios revoliucijos metu’, tik 
blykstelėjus galimybei dirbti visuomeninį darbą, visi lenkų mies- 
telėnai patapę partijų ir draugijų nariai. Varšuvoje kas dešimtas 
žmogus tapęs „pan prezes“, o visi piliečiai 7—15 draugijų nariai, 
net valdybų nariai ir daugiau nieko nebedirbą, tik bėgioją į po- 
sėdžius: po septynis kartus per vieną popietuvę. 

Tai, žinoma, negerai. Tik ką čia padarysi, kad toks buvo 
laiko nenormalumas; kad ūmai reikėjo atstatyti, kas buvo rusų 
sugaišinta ir sutrukdyta. Bloga, kai kitos sargybos tampa ap- 
leistos, bet tiesiog verksmas ima, kai sargybos esti visai neuž- 
imamos. 

Apsidairykime aplink, ką mes dabar Kaune matome per šau- 
kiamus susirinkimus. Vieni mitingai teesti pilni, nes, jausdami 
peilį prie savo kaklo, bijome. Šiaip jau tematome vis tuos pačius 
gerai pažįstamus žmones, kurie nors vėluodamies atbindžina į 
šaukiamąjį visuomeninės svarbos susirinkimą. Jų tėra keletas 
dešimtų. Ir statant kandidatais į valdybą, mes girdime kone vis 
tuos pačius keliolika žmonių. Ir pasiryžėlių dirbti tikrai tėra 
keliolika, dažnai tik keletas; ir iš to keleto, jei viso rūpesčio 
sunkenybės neprisiima vienas, nesti darbo. 

Dažnai kviečiamieji susirinkimai esti tiesiog tušti; tai net tų 
kelių kandidatų nėra iš kur gauti. Vis dažniau skaitai susirinki- 
mų atidėliojimą kitam laikui, kai bus jau galima nebežiūrėti atė- 
jusių skaičiaus. 

Ir turime daug draugijų. Jų beveik ir užtektų, kad jos nebūtų 
tokios anemiškos, kad darbas virte virtų, kad visi būtume jomis 
suinteresuoti. Manęs neitikina tai, kad mūsų biuralistai buržujai 
esą pernelyg nuvarginti einant tarnybos pareigas. Žinoma, var- 
gas pradirbti tuo pradėjimu 6-7 valandas. Vis dėlto, kai širdis 
kur patraukia, tesime nubėgti: ar į mitingą, ar į operą, ar į Aukš- 
tuosius kursus’. Tai galėtume nubėgti ir į susirinkimą. Ir jiems 
nereiktų laukti ir gaišti. 

Tiek dėl susirinkimų. Jei nepasitaisysime, jei ir toliau liksi- 
me ištižėliai, netapsime suorganizuoti veikėjai visuomenės ir 
valstybės darbui, žus mūsų valstybė, žūsime ir mes patys. Ne- 
jaugi mūsų širdis tesugraudina savasis pelnelis, savoji naudelė, 
kurią kaišioja mums į panosę profesinių sąjungų organizatoriai? 
Jiems sekas, jie tampriai sumezga vienodo amato žmones; taip 
tampriai, jog, anot „Laisvės“““, ima nebe valstybei ar visuo- 
menei tarnauti, tik tą valstybę, tą visuomenę priverčia, kad 
profesininkams tarnautų. Tai dar blogiau. Ir jei toki taptume, 
savo pačių rankomis sugriautume tokiuo vargu, tokiomis pa- 
stangomis statomąjį naujos valstybės rūmą. Jis apvirstų ant 
mūsų pačių galvos, ir mes vėl eitume - svetimiesiems bernauti. 


ŠKICAI - ALKOHOLIU 


Pasakius neitrališkai, aš noriu, aš priverstas esų duoti keletą 
vaizdų, brėžtelėjęs vienu kitu bruožu. Sienkiewiczius dirbo vaiz- 
dus angliu', Kajetonas Šklėrius? dirba akvarelėmis, tai kodėl gi 
negalima būtų brėkštelėti alkoholiu iš valstybės pilstytuvės ar iš 
savo virdulio? Destis kas ko yra specialistas. 

Ar aš, alkoholio „uživotojas“3 tik atsitiktinai, esu jo specia- 
listas? Gal dėl to tik ne, kad mes jau kone visi esame tapę toki, 
kad kitokių šios dienos mūsų visuomenėje vis sunkiau besurasti; 
jie darosi retenybė. Visi mes geriame ir nusitūrėtojų visiškai 
nebežymu. 

Keleri metai griežtos prohibicijos (draudimo dirbti ir šinkuoti 
alkoholį) buvo labai mus pasveikinę. Atsilsėjo mūsų inkstai, 
nebekošdami smarkybių; atsilsėjo ir ausys, nebegirdėdamos gir- 
tų burnojimų. Aiman, draudimas mechaninėmis priemonėmis 
pasirodė nepastovus, nes, jam sustojus, šūstelėjo grįžtanti alko- 
holizmo vilnis, daug aukštesnė, daug pavojingesnė, neg buvo 
pirma; ta srovė ima daugiau užlieti ir daugiau skandinti. 

Alkoholis ėmė teršti visus Lietuvos luomus, griežtai visus 
skaisčiausius ir kilniausius jų gyvenimo momentus. Tai negali 
neiššaukti reakcijos. Norime ar nenorime, mes, „uživotojai“, 
gauname pamatyti, kur einame, koks bus visa to galas? Man 
štai darosi visai nebelinksma ragaujant stiprių gėrimų. Ne tiek 

kūnas, kiek siela ima purtintis ir griebtis prohibicijos, kuri, 
nujau, kad tik nebūtų stipresnė už mechaninę. 

Pamėginsiu paškicuoti, kodėl man, o gal ir kitiems, vis abuo- 
jau darosi ragauti. Tuos, kurie bus šiuos žodžius išgirdę, pa- 
prašysiu susirinkti į Liaudies namus š. mėn. 21 d. 7 val. vakarą 
(šeštadienį) pasitartų, kas gi daryti, ko gi griebtis, besigelbėjant 
iš alkoholizmo tvano ir visų jo blogenybių. 


GEGUŽINĖS SUPRASTĖJO 


Gegužinės, ėjimas ar važiavimas į žaliumus, susitikimas vie- 
name dideliame būryje dažnai labai tolimų kaimynų, darymas 
naujų pažinčių ir prietelysčių prieš karą, atmenate, kokia buvo 
šventė, kiek nekalto džiaugsmo laiku siūlė ir kaip ilgai paskui 
mes tuo atsirūgdavome. Šventė tautinė, ne religinė, vis dėlto 
labai šventa. 

Linksmą lietuvių būriavimąsi pavasario metu dengė pakilūs 
jausmai, labai graži ir jauki draugingumo dvasia, dažnai skaisti, 
kilni patriotinė idėja. 

Pavasario sukeltieji gaivaliniai jausmai, gyvumas, džiaugs- 
mas, reiškėsi daina. Ir ta daina nebuvo vienas garsas, harmonija, 
pavasario scherzo, bet drauge malda, troškimas, viltis, pasiry- 
žimas ir protestas. Daina visus mus jungė į vieną, į būsimąjį kilnų 
sutartinį darbą. 

Gegužinių būriai buvo kalnaverčių tautiečių sutartis atvirai 
veikti ir konspiracija — paslapčiomis. Per gegužines piliečiai su- 
siskirstė į partijas, bet tos pat gegužinės ir apibrendino mūsų 
politikos nusistatymą. Jei lietuvių tauta, atėjus tinkamam mo- 
mentui, mokėjo pasakyti bendrą žodį, jei kaimynai svetimtaučiai 
ji išgirdo ir paniekinti jo nebegalėjo, jei tad jis nusvėrė politinį 
mūsų likimą, ~ tai tikrai galime pasisakyti: tai bus padariusios 
gegužinės. 

Dainos, dainos, dainos - patriotinės, revoliucinės. Šnekos, 
šnekos, šnekos - apie tą pat. Kalbų vieno į visus, nervinančių ir 
dūkinančių mitingų kaip ir nebuvo. Nelabai to ir reikėjo. Patrio- 

tinė dvasia užduodavo minią, kaip mielėmis užduodi tešlą, ir ji 
savaime rūgo kilo visose savo dalyse. 

Buvo ir pramogų: tai svaras saldainių, apelsinas, bačka šalto 
alaus atsigauti. Dievaž, tai labiau patenkindavo bet kieno go- 
murį, daugiau darydavo džiaugsmo neg riestainis vaikui. Pa- 
galiau jie tebuvo priedai, ne vyriausias išvažiavimo tikslas: į 
gegužines važiuota ne valgytų ir ne gertų, tik gamta ir savimi 
džiaugtųs. 

Ir būdavo gi linksma, ak, kad tave devynios! Ir būdavo gi 
naudinga, ak, kad tu nebepasineštumei! Ir būdavo... be skandalų. 

Lietuvių jaunimo buvusios gegužinės jau pateko į istorijos 
lapus. Jau joms paskirta tinkama rolė ir garbė pagarba. 

Pateks ir šiandienės gegužinės į istoriją, tik pirma į medicinos 
ir kriminalistikos dienynus. 

Gegužinių dabar daug dažniau darome ir daug didesnių, iš- 
plaukia po kelis garlaivius. Griežia brangiai pasamdyta kapelija. 
Šviečia buržujiški demokratų apdarai: nebe perkaliukai ir mar- 
ginės. Tik, aiman, jos sudaromos žemu, pirklišku, asmeniniu už- 
darbio tikslu, nors ir draugija tai darytų. Tik, aiman, jos pavirto 
amerikiečių pikniku, kurio rezultatai ir vertumas paskelbiama 
pinigais. 

Laukiamas iš gegužinių materialis pelnas nusitvėrė orgijų; gir- 
ta, paleistuvinga ir kriminalinė orgija. Dabartinių gegužinių tiks- 
las - prasčiokiškai padūkti ir prisisprogti. Tam nė iškilių vietų 
nereikia, iš kur toli matos, kas įsvajodina žmogų, kas jo sielą 
aukštyn ar tolyn nuo paprastumo nutraukia. Orgijoms užtenka 
paprastų krūmų ir... smiltyno dulkių „sviežiu“ oru pakvėpuoti. 
Nuvažiuos - ir šoka, šoka, spardo dulkina smiltyną, kol išvirsta. 

Jokios dainos, jokių bendrų žaidimų. Kur čia bežaisi pulku, 
kad kiekviena kompanijėlė laikosi skyrium, kiekviena savo „žai- 
džia“, užlindusi už krūmo ir išsitraukusi iš krepšio butelį. Bute- 
liai krepšiuose, buteliai kiekvieno kišenėse. Sodiečiai prisilaką 
jau mieste „gatavai“. Prasta, smirdanti, karti, dažnai pačių darbo 
degtinė tai senių, jaunių, net mergelių pramoga. Sivuchos! nuo- 
das teikia girto ūpo - dar smarkiau trepsėti, dar energingiau 
spardytis ir dulkinti, dar dažniau... apvirsti. 

Suprantate, kas gali darytis širdyje švento Juozapo darbi- 
ninkų draugijos? garbės nario, mano širdyje? Aš taip branginau 
šitą titulą, senai, senai man suteiktą... 

Kas beprivers dabar važiuoti į bet kokią gegužinę, kuri laiku 
nepasižadės įkišti į maišą ir ant šakos pakabinti visam gegužinės 
laikui kiekvieną, kurs drįs į kišenę įsikišti alkoholio? Jau ir dabar 
sakoma: lietuvių gegužinėse per prasta publika... Suprask, per 
neblaiva ir per nepadori, kad galima būtų su ja važiuoti. 

Ir tokios gegužinės pagadino mūsų demokratingumą; atsi- 
rado ypatinga „ponų“ rūšis, kuri su minia nebenori dėtis. Seniau 
poniškesnis, inteligentiškesnis tautietis garbę ir didžiausį paten- 
kinimą jautė, gavęs pabendrauti savo liaudyje, su ja pasilinks- 
minti, širdį atsigauti. Prasčiokas jam nebuvo per prastas. Alko- 
holis jį suprastino ir jo džiaugsmą „spahanili“*. 

Argi ne gaila? 


INTELIGENTIJA SUBURŽUAZĖJO 


Anokios ne gegužinės, tos mūsų darbatinės andai aprašy- 
tosios „narodnyja gulianija“': jos suprastėjo! Kuriems parūpo 
šisai dalykas, tie ėmė nagrinėti priežastis ir nusprendė, jog tai 
pasekmė mūsų inteligentijos, kultūringųjų mūsų gaivalų, nuto- 
limo nuo liaudies. 

Aiman, tai labai panašu į teisybę. Mes, inteligentai, vis smar- 
kiau šaukdami apie nepaprastą tiesiog savo demokratingumą, 
iš tikrųjų vis toliau randamės nuo tojo teorijoje deivinamojo 
demoso, tos mūsų liaudies, juodadarbių. Minioje šiandien nebe- 
simato nė socialistų, tų pačių judriųjų mūsų inteligentų, be kurių 
kitkart neapsieidavo joks būriavimasis, kaip aplotai, mugės ne- 
apsieina be žydelių. Socialistai taip pat suponėjo, kaip ir komu- 
nistų mandarinai? komisarai. 

Mes, inteligentai, pristigome idėjų, dėl to ir minia jų nebteko. 
Mes gavon kone pilną asmeninę ir surinktinę savavaldybėse 
laisvę gyventi, tik ji, aiman, vis didėdama, nedidino mūsų ga- 
mybos, mūsų darbo tose srityse, į kurias taip veržėmės, kol 

buvome ne laisvi - bendravime su liaudimi ir jos kultūrinime. 
Galimybė susidaryti savo valdžią susyk nubraukė nuo mūsų 
kone visą privatinę iniciatyvą, kone visą energiją, norą dirbti 
visuomenei. Lyg draugijoje, išsirinkus valdybą, ant savo val- 
džios mes sukorėme visus Lietuvos vargus, visus rūpesčius ir 
darbus. Tedirbie, tesisielojie mūsų išrinktieji, o mes patys pasirū- 
pinsime asmeniniais savo reikalėliais. Labai žemai atsiprašome 
tą liaudį, kuriai žadėjomės dirbsią: tokia gadynė... „Times is 
money“ — laikas tai pinigas: gaišti būtų nusidėjimas sau, savo 
šeimai, savo... 

Pirmieji tą tiesą — laikas tai pinigas — supratome mes, tautos 
dainiai, rašytojai, ėmę gaminti už honorarą. Gaminama vis dau- 
giau, o idėjiškumo — vis mažiau. Ei, dailė dailei... Ką čia bebersi 
miniai obalsius, kad galima juos raketomis laidyti į padebesius. 

Juristai griebės praktikos. Gina teisų, gina neteisų. Ar ne vis 
tiek gaišti laikas, už kurį mokama? Tiesa, teisė ir teisybė- money, 
nieko daugiau... Praleisti aukštų honorarų gadynę dėl liaudies — 
bene per didelis reikalavimas? Ot, trupučiuką tai galima paskirti 
idėjai: ir miniai naudinga, ir pačiam nepragaištinga... 

Amatninkai jungiasi į profesines sąjungas, kad juoba galėtų 
savo teises ginti, jie - darbo žmonės. Ir teisybė nebetesi rungtis 
su teise. Juo tenkini teises, juo auga apetitai, tempias teisės, 
kaip guma, kol užkloja teisybę. Kas man liaudis, kas man visuo- 
menė, bet tik aš, profesionalas, laimėčiau daugiau už patį mi- 
nisterį! Valio dabartis, o ateitį suk bala pakračius! Profesija - 
money: proga prisiplėšti iš liaudies, to didžiojo suvartotojo; 
sąjunga — „naživa““, nebe teisių gynimas. 

Bet kas - spekuliantas, pramoninkas, šmugleris. Ir šiais var- 
gingiausiais laikais, šiais aršiausios kovos su kapitalizmu, ka- 
pitalas auga taip sparčiai, kaip niekados. Kas žydas - tai kapi- 
talistas. Susilygink su jais kresnumu, buržujiška išvaizda, tais 
pertekliaus ženklais, kad geras! Ir ne žydą vargiai berasi nepasi- 
dėjusį keleto tūkstančių. Nebent kariškius, kuriems nėra laiko 
spekuliuoti, o algos — kaip tik pragyventi. 

Labai gražiai spekuliuoja ir neretas kunigėlis: „kelia pra- 
monę“, „plečia pirklybą“, padeda valstybei padaryti agrarinę 

reformą, smulkindami latifundijas. Ad majorem Dei gloriam 
patriaeque utilitatem“... Pelnelis, uždarbėlis skyrium, koopera- 
cijomis ir partijomis, asmenų praturtėjimas, sakysite, nepatrio- 
tinis darbas? Pilietis — valstybės dalelė; jo perteklius tad yra 
pačios valstybės turtas. O kultūra vėl kas gi yra, jei ne pramonės 
ir pertekliaus koeficientas? Tai pramoninkas yra kultūrtrėgeris?, 
garbingasis valstybės asmuo ir be jokių demokratizmų, be jokių 
nusileidimų į minią, į liaudį. Pagaliau aukščiausį mūsų idealą — 
Nepriklausomybę - gina diplomatai ir armija, bet patepa pra- 
moninkai. Sauso niekas neklauso. Bepiga diplomatizuoti, kai 
užpakalyje yra kas vylinga svetimų kraštų spekuliantas paro- 
dyti. Trumpai tariant, valio buržuazumas, o su idėjomis tai kaip 
Dievas davė: atidėtos nesurūgs. 

Kam lįsti į liaudį su idėjų mielėmis: lai pati liaudis dedasi 
prie mūsų „kultūros“! Ir ji dedasi: dar geriau supranta speku- 
liacijos ir pelno vertybę, šmugliuoja, suka, papirkinėja, atsipir- 
kinėja, pagaliau baido. Ar tai ne - kultūra? 

Taip dalykams stovint, nujau, bene tik geriau, kad mes, su- 
materializėję inteligentai, nebesiskverbiame į liaudį. Bereiktų 
paliauti deklamavus: per liaudį ir su liaudimi ir liaudyje (per 
ipsum et cum ipso et in ipso“). Mūsų inteligentija, nors gente 
plebs, tačiau nationęe? - jau buržujai. Mes nebeturime protininkų, 
stovinčių tarp liaudies, tarp darbo žmonių ir kapitalo, nei nuo 
vienų, nei nuo kitų nepriklausomų, tad bešališkų tarpininkų; 
nebeturime, ūmai netekę, inteligentinio proletariato, nebėra ar- 
tistinės bohemos, - visa to, kas neturėjo pinigų, bet turėjo daug 
laisvo laiko ir buvo greiti šurmuliuoti. Visi valdininkaujame, visi 
uždarbiaujame iš valstybės, nebesiteikdami visuomenei, nebeap- 
dirbinėdami jos šiaip ar taip. 

Materializmas baigia mumyse užmušti idėjingumą. Inteligen- 
tas, sakyk — biurokratas, bus tas pat, pats netekęs, ko gi beduos 
liaudžiai? O kad mes netekome idealizmo, tai aiškiausiai reiškia 
mūsų iškilmės, girtos ir dažnai beprasmės. Jos pabaigia idėjiš- 
kumą plėšti nuo kilniausių mūsų dalykų. 

Ar seniau reikėjo patriotizmas stiprinti alkoholiu, ar džiaugs- 
mui išreikšti reikėjo pasigerti? Patriotizmo buvome ir be to ku- 

pini, ir džiaugsmas reiškėsi savaime, ne dirbtinai. Dabar tokios 
kilnybės ir svarbos valstybinę nepriklausomybės šventę šventėme 
tokia pat orgija, kaip ir pavasario šventę - gegužinę. Jūra alkoho- 
lio - valstybės lėšomis ir valstybės sankcija. Alkoholio, neregėtai 
brangaus, vis dėlto dešimteriopai paįvairinto varsomis ir skoniu. 

Rautas miesto valdybos būste, rotušėje. Kone vieni vyrai, 
moterų maža. Muzika griežia tuščioje salėje, nes visa sukviestoji 
visuomenės grietinė sausakimšai bufeto salėse. Ne tiek kanda, 
kiek geria ir tokiuo įnirtimu, pasiieškodami stiprumų, kad net 
skruostai ir akys krauju pasruvę. Pagaliau visus pagauna girtas 
džiaugsmas; ko gi, jei ne... Lietuvos nepriklausomybės. O, iro- 
nija! Darosi gurguolės visai svetimų kits kitam, to vieno alkoho- 
lio sutapytų žmonių, svetimų tauta, įsitikinimais ir supratimais. 
Viską tam tik, žinoma, kartui niveliavo, sulygino alkoholis; tik- 
riau viską panaikino, palikdamas tuščią vietą, pilną neutralumą. 
Ir darosi ne kilnu, tik kvaila. 

Štai centre vienos gurguolės geras mano pažįstamas Vaiž- 
gantas; ir jis įkaušęs - iš patriotizmo. Iš vienos pusės jį bučiuoja 
krikščionis demokratas, drauge įkalbinėdamas, jog Pažanga vi- 
sai be reikalo siuntanti, nes ir pati ne geriau veikusi. Vaižgantas 
sutinka. Iš kitos pusės jį bučiuoja lenkų frakcijos narys ir drauge 
„smutnie až do šmierci“* skundžiasi, jog laisvai atgimusioje 
Lietuvoje lenkai esą vergai ir beteisiai parijai. Vaižgantas sutinka. 
Trečion pusėn jį suka visai nepažįstamas vokietis ekonomistas 
ir liežuviu, kuriam jau kliūva jo paties kulniai, daro interview: 
pranašauja Lietuvai Olandijos, Liberijos ar ko panašaus ateitį. 
Vaižgantas nieko nesupranta, vis dėlto sutinka. Iš tolimojo ket- 
virtojo šono, užsimiršęs, jog jis ne eskadronu čia komanduoja, iš 
visų plaučių, lyg laivo kapitonas smarkios audros metu, šaukia 
jam „Geležinis Vilkas““, lietuviu apsimetęs rusas; per pusę salės 
šaukia Vaižgantui, jog jis privaląs... dar išgerti. Vaižgantas mei- 
liai sutinka ir kiloja stiklelį į vos regimą tolį. Vienybė, jau ką gi! 
Jo akiniai besibučiuojant sulankstyti, per juos nebesimato, nors 
nuolat juos taiso. Jis - komiškas. 

Komiškas ir rimtas šiaip jau bankininkas, dabar su buteliu pa- 
sileidęs kankanuoti. Komiški ir visi, kurie urmu atakuoja valstybės 

viršininką, kad jis pavelytų gavėnioje šokti, destis mažiau nu- 
sidėti neg pasigeriant. Rauto šeimininkas - blaivininkas. Jis, ma- 
tyti, moraliai kenčia toje ypatingoje „nepriklausomybės“ šven- 
tėje. Bet ką bedarys, nusileidęs miniai, pataikavęs žemam jos 
instinktui, laiku nepaplaukęs prieš alkoholio srovę. 

Štai pokylis „visa ko naujintojų - Kristuje“, Už susirinktus 
pinigus - brangi muzika, brangi vakarienė ir... tie patys brangūs 
gėrimai, įvarą į žymų deficitą. Laukta daug ko gera - dvasiškai, 
o gauta daug ko bloga: neišlaikyta idėjiškumo. 

Jo gi paties rekomenduojamo „Jaunajam veikėjui“? stiliaus 
neišlaiko pats Vaižgantas per kanauninkų instaliaciją!? ir savo 
perdėtu vaišingumu užgauna svečius blaivininkus. 

Priimame užsienių svečius — tvanas alkoholio. Sutinkame 
svetimus artistus, lydime savuosius — tvanas alkoholio. Mūsų 
menininkai N. Metus sutinka visai ne dailiškai, ne sąmoningai, 
tik girtai. 

Taip visur, visados, kol prilipome liepto galą, kol ėmė kilti toje 
pat girtoje srityje reakcija. Aš pats, noriai dalyvaudamas visose 
iškilmėse, drįstu viešai prisiimti dalį sunkios atsakomybės už tai; 
tai mane idrasina ir kitiems viešai pasakyti: imkitės dalį atsako- 
mybės už sistematingą alkoholizavimą jaunos mūsų visuomenės! 

Aiman, niekas iš manęs ir iš kitų to atsakymo dar nėra parei- 
kalavęs... Visi kits kitam pataikaujame, kits kitą pakenčiame ir 
visi drauge — skęstame! Skęstame tyliai; niekas nešūkteria: gel- 
bėkimės! 

Pirmon galvon būtų tai mūsų garbingos Blaivininkų drau- 
gijos" pareiga. Negana teoretizuoti alkoholio žalingumas; reikia 
kiekviename atskirame atsitikime tarti moraliai autoritetingas 
savo protesto žodis. Reikia civilės drąsos bet kam, net aukščiau- 
siam, tarti: 

-Jūs kalbate apie taupymą visuomenės lėšų, mes pridedame 
reikalavimą, kad „geroji“, comme il fautinė“ draugija taupytų ir 
visuomenės dvasią, darytų ją kultūriškai elegantišką, o ne ordi- 
nariškai nuodėmingą. Orgiją peikiame lygiai elegantiškame klu- 
be, kaip ir gegužinių krūmuose; dar labiau. Bent sveikata tegu 
atsveria jūsų suburžuazėjimą! 

KAUNO SODOMA'" 


Pasigėrė sodietis — tai kiaulė nevalyvasis; pasigėrė inteli- 
gentas — tai linksmas ponelis! 

Taip sakydavo seniau. Dabar virsta antraip. Sodietis pa- 
slapčiomis prasivaro naminės, nevalytos, su sivuchiniu aliejumž 
tebesančios, prisideda mėlynojo akmenėlio3 ir paslapčiomis pri- 
sisprogęs arba čia pat dvesia, arba virsta kur į šiaudus „išsi- 
sirgti“. Mūsų inteligentui kiti pravaro ir sivuchinį aliejų atskiria, 
ir savoji valstybinė, taip sakant, pilietinė pilstytuvė supilsto. 
Be to, užsieniai inteligentui patiekia visokių erzac* likerių, 
konjakų, ponšų ir kitokių nuodingiausių nuodų. Visa tai jis 
geria atvirų atviriausiose vietose, puikiose cukraininėse, įvai- 
riuose restoranuose, klubuose, geria dieną, geria naktį. Visiems 
yra karo stovis ir liepiama iki pusiau vienuoliktos uždarinėti 
įstaigas, o iki pusiau dvyliktos visiems pareiti namo. Visiems, 
visiems, tik ne girtuokliams inteligentams. Jie srebia iki pirmos 
ir antros. Srebia dalyvaujant tvarkos dabotojams, čia pat, nuo- 
tokos nustoję, virsta į sutrų latakus (rinštokus): tai buvo paser- 
gima netoliese buv. karininkų kazino, kol jį, kaip paleistuvystės 
ir galutino ištvirkimo vietą, uždarė... Taip pat š. mėn. 21 d. 
visa publika per dieną matė Kauno vakzalo* bufete tris vyres- 
niuosius generalinio štabo viršininkus visai jau be nuotokos 
esant dėl nežmoniško apsigėrimo. 

Publika stebisi, pečiais glamžo. Tai tokiu laiku, kada mūsų 
likimas Vilniuje svarstosi, vos vos paremiamas; kada ten siun- 
ta, nesulaukdami instrukcijų. Kuriam Lietuvos piliečiui tai ma- 
tant negels širdį dėl Lietuvos likimo, nesišiauš plaukai matant, 
kokiose rankose yra mūsų krašto gynimas. Viešosios nuomo- 
nės atstovai neturi teisės tylėti; tad visuomenės vardu protes- 
tuojame ir šaukiame: išgirskite, kam yra pavesta karo dalykai! 
Juk tai nesutaikinami dalykai, kai vienus šaukia kraujo lieti, o 
kiti degtinės upelius lieja, patys juose skęsta ir mūsų tėvynę 
skandina! 

Lietuvos visuomenė negali neprotestuoti, kai jos likimas yra 
atiduotas - girtuokliams. 

Kauno komendantas Juozas Mikuckis“, rytą š. mėn. 22 d., grįž- 
damas iš „Metropolio“?, vietoje nušovė tabokos fabrikantą An- 
taną Dirsęš. Puikus komendantas tarnautojas M. senai buvo žino- 
mas kaip nesuvaldomas „russkavo pošiba deržimorda“?. Nuolat 
skandalai, nuolat girtas, muštynės, mojavimai revolveriu, ištvir- 
kusių moterų gaujos aplink jį. „Metropolyje“, tame, atleisk Vieš- 
patie, „inteligentų klube“, jis sulaiko kompaniją iki 1 val. nakties. 
Jis - komendantas, dabotojas tvarkos, pats savo, komendanto, 
ištikimumu laužo savo gi duotą paliepimą, per ilgai geria ir visa 
baigia žmogžudyste. Šimtai ir tūkstančiai byra iš kišenės valdi- 
ninko su nedidele alga, visi tai senai mato ir tyli, nes Mikuckis 
tikrai puikus tvarkdarys, deja, tik kitiems, ir lygiai toks pat ne- 
tvarkus sau ir savo paties namuose. 

Vyrai, aukštas valdininkas užmuša jauną, pilną iniciatyvos 
Lietuvos pramoninką; užmuša, pats sulaikęs jį neteisėtu būdų - 
klube. 

Klube? Ar „Metropolio“ viešbutis - „klubas“ ir dar „inteli- 
gentų“? Kas tą vardą iškraipė? Tik ne viešbučio šeimininkas; jis, 
rodos, stovi šaly bufeto. Bufetninkas dėl savo kišenės? Tai, visuo- 
mene, protestuok prieš jį nors tada, kaip protestuoji dėl kiauro 
tilto, kai tavo arklys koją išlūžta. „Inteligentų klube“ - žmonės 
negyvai užsimuša; tegu sau ir iš jo išėję... 

Šalin tas paleistuvystės vietas tais pačiais skrodžiais, kaip ir 
karininkų kaziną! Jei jos turi bet kokį sąryšį su gertuvėmis, jos 
negali patarnauti doram pasilinksminimui. 

Visuomene, reaguok: tavo inteligentai tave pragers ir iššau- 
dys, girti būdami! 

Šalin, piliečiai, degtinę ir Sodomą! Nejaugi nejaučiate, kad 
šokama mirties šokis ant dinamito boso? Latravojame, kai bol- 
ševikas jau jau siekia mus už pakarpos nutverti... demokratinių 
reformų laiku! O, ironija! 


A. A. ANTANO DIRSĖS UŽMUŠIMAS 


Šeštadienio vakarą „Metropolio“ bufete, kurį išnuomoja ka- 
žin kam inteligentų klubas, Kauno komendantas Juozas Mi- 


+ 216 - 


kuckis kėlė vakarienę. Stalan sodino bet ką pažįstamą. Apie 
vidunaktį jis pakilo nuo stalo, paprašė A. Dirsę, kad užmokėtų 
sąskaitą, jo „soderžanką“!? Balandienę palydėtų jo naman, pats 
išėjo neva reikalais ir pasirodė Kareivių klube". Čia pavelijęs 
žaisti ilgiau, neg įstatymai leidžia, padaręs skandalą — viešai 
pareikalavęs jam palikti dailiąją panelę, gerai po 12 išėjo. Apie 
pirmą ties savo namais šūviu į pakaušį nudėjo A. Dirse. Aiškiai 
planuotas darbas. 

J. Mikuckis nesuimtas savo bute, viršininko"? apstatytas karei- 
viais, kad jo negalėtų suimti ir, kaip įstatymai reikalauja, pa- 
sodinti į kalėjimą. Tardymo vis nėra. Pasitenkinta užmušėjo 
pareiškimu. Karo teismas nusprendęs, kad komendantas, nors 
karininkas, pavartojęs įduotąjį jam ginklą žmogžudystei ne kaip 
komendantas, tik kaip privatinis asmuo, ir esąs teistinas kri- 
minalinio teismo, iš kurio tegalįs gauti porą savaičių arešto. 

Kauno visuomenė tiek pajudinta šita žmogžudyste, jog ža- 
dasi nenusileisti, kol nebus patenkintas jos teisybės jausmas. 
Visuomenė žmogžudžiui karo padėties žvilgsniu reikalauja lau- 
ko teismo, lygiai kaip ir savavališkai apleidusiems generalinio 
štabo pareigas girtuokliams generolams“. Ypač kad jie kelyje į 
frontą savavališkai sustoję kelioms dienoms mirtinai gerti. Pa- 
skalos apie tų generolų paskyrimą vadais į frontą baime perima 
visą visuomenę. 

Protekcija, ypač komendanto, sakoma, nepavyksianti, kaip 
pavyko proteguoti kitus užmušėjus, dėl ko kartkarčiais Seime 
skundės socdemokratai. 

Ne, nepavyks: visuomenei duosite satisfakciją! 

A. a. Dirsės išlydėjimas iš miesto ligoninės į Soborą ir iš ten į 
kapus bus rytoj. 


Gauname atitaisyti žinią, paduotą Nr. 41. J. Mikuckis — už- 
mušėjas išbuvo dvi paras tiktai namų arešte su pristatytu karinin- 
ku, kad nepasišalintų, o ne kad kaltininko nepaimtų į kalėjimą. 
Jokių kareivių brigados viršininkas Merkys nebuvo pastatęs. 
Kaltininkas nebuvo laiku suimtas ne dėl kokių atžvilgių, tik kad 
buvo kilęs juridinis abejojimas dėl tardymo priklausomybės ir 


+ 217 


kur karininkas prasikaltėlis yra pasodintinas - į kalėjimą ar į 
daboklę. Pagaliau Mikuckis pasodintas į kalėjimą, ne į daboklę, 
ir tardo jį civilis tardytojas. Tardymui pasibaigus, byla bus ati- 
duota kariškių teismui sulig ministerio nusprendimu!*: armijos 
ar lauko teismui“, 


LIETUVIŲ INTELIGENTŲ KLUBO PIRMININKUI 
ZUBRICKUI!“ 


Faktinį pataisymą dedame. Įdėsime ir daugiau klubo klau- 
simu, kaip iš klubo narių, taip ir savo — dėl principo, ar tinka 
prie „inteligentų klubo“ jo išnuomojamas kitiems, o ne pačių 
valdomas, pačių atsakomybėje esamas restoranas. L. Int. resto- 
ranas Mikuckio - Dirsės istorijoje tikrai buvo ne toks žymus, kaip 
rodės iš pradžių. Vis dėlto savo „pasibjaurėjimą“ mano raštais 
molonėkite, Pone Pirmininke, išreikšti ne „Tautoje“, tik kame 
nors kitur. 


Kun. Tumą daug kas skatina atsakinėti į puolikus jo straips- 
nio Nr. 417. Tačiau jis bevelijąs pirma prisižiūrėti, kaip mūsų 
visuomenė reaguoja į panašius jos gydymo būdus. Jam ne as- 
mens rūpėję (kai kurių jis nė matyte neesąs matęs), tik tie pa- 
vojingieji tėvynei momentai, kuriais ši ar ta dalis visuomenės 
nusideda ir sudaro tėvynei pavojumus. Prieš jį, straipsnio au- 
torių, lygiai ir prieš pačią visuomenę, stoja viena iš dveja: arba 
asmens ir jų autoritetingumas, arba tėvynės labas. Autoriui šis 
pastarasis buvęs - didžioji pajėga, nugalėjusi kitus atžvilgius. 
Taigi jis tepadarysiąs pabaigoje bendrą konkliuziją. Atskiriems 
gi žmonėms esąs pasiryžęs duoti prideramą satisfakciją sulig 
paduodamosiomis pataisomis. 


GENEROLUI LEITENANTUI M. K." 


Tamstos „Atvirąjį laišką p. „Tautos“ redaktoriui“ mes bū- 
tume padėję į laikraštį sulig priimtąja laikraščio etika - duoti 
žodį paliestajam. Bet kai šis laiškas yra reklamuojamas visuose 

laikraščiuose", nuo mūsų atkrinta ši pareiga. Be to, būtų reikėję 
vienas antras išsireiškimas, neleistinas „pataisymuose“ (sulig 
rusų spaudos įstatymais)”, apleisti. 


LAKŠTINGALOS GARSUI 


Mes mokame teisybę pagiedoti ir atviroje scenoje. Taigi vely- 
tume, kad ir Tamsta, bent prieš mus, malonėtumei nusiimti 
slapyvardės kaukę. 


TĖVUI JERONIMUI PEČKAIČIUI?! 


Jei mokyti vyrai, pasinaudodami savo draugo mokyto vyro 
jubiliejum, duoda jo gerbei didžiulį surinktinį veikalą, jie visai 
visuomenei patarnauja. Ir tokian darban eina viso pasaulio vyrai. 
Bet jei visų vyskupijų kunigai, dėdamies vienos vyskupijos jubi- 
liejum, duoda krikščionims pigiai ar net veltui Šventąjį Raštą??, 
tai „truputį nenuoseklu“? Ne, tai labai nuoseklu. 

Sukakties paminėjimą, žinoma, galima jungti su bet kuriuo 
kitu paminėjimu. Tik laikas ne tam tikęs: valdžia per nerami dėl 
visokių politikos painių, kad galėtų ramiai kuo pasidžiaugti. 
Teks vieniems švęsti. Ir tai, jei tikrai tapsime laisvi nuo visų 
okupantų. 

Žemaičių vyskupija - branduolis visos Lietuvos. Tai jos ju- 
biliejus - bendras džiaugsmas, ir mes matome visų be išimties 
kraštų kunigus prisidedant prie knygų knygos populiarizavimo. 
Niekas kunigų nepaabejojo, kaip Tamsta. 

Tamstai „bent kiek keistoka“, kad aukos kvituojamos „Tau- 
toje“; toje „Tautoje“, kurią Tamsta, sekdamas „Laisve“, niekini, 
kad ji opozicinis organas - „Seimą užpuldinėja“. Vis dėlto Tams- 
ta „pakeltu ūpu“ paskaitei invokaciją? populiarizuoti Šv. Raštą. 
Tai ir pateisina „Tautą“, šitą jubiliejaus šventimo būdą suma- 
niusią, parašiusią ir aukas dabar tam tikslui renkančią. 

Mums rodos, Dievas palaimins šitą darbą, nors jį dirba — 
Tamstos paniekos vertoji „Tauta“. 

KUNIGUI LUMBIUI“**, 
RAMYGALOS KLEBONUI 


Redakcija visai ne „privalo“ atitaisymų dėti „ištisai“, kiek 
tik būtų prirašyta ir kaip prirašyta. Už patarimą nepolitikuoti 
ačiū: pasižymėsime ir paklausysime tada, kada išpasakosime 
visa, ką manome apie jūsų darbus, kiek jie kenkia visuomenei 
ir valstybei. 


KRONIKA 


PALIEGĖLIAI 


Kelintą kartą matau šitokį vaizdą. Silpnai apsivilkusi mo- 
teriškė. Sijoniukas kabo, kaip ant šakos, nažutkėlė kone per- 
kelinė. Plona skara rūpestingai gaubia galvą ir pečius ir taiko 
įsirangyti į nevarstomų durų angą Aleksoto gatvėje b. jėzavitų 
namų’ be stogo. Radusi iš trijų pusių užuvėją, susiriečia ka- 
muolėlin ir kiūti, veidą užsidengusi. Kiūti bent pusę dienos per 
rudens žvarbą. 

Iš kelinto karto nebeiškenčiau ir, pakrutinęs už peties, klau- 
siu, ką čia ji daro? Jei elgetauja, tai kodėl nežiūri praeivių? Ilgokai 
neatsakė. Gal nesuprato, gal buvo sustingusi. Ėmęs primygtinai 
klausti ir vartyti piniginę, gavau atsaką; iš pradžių lyg lenkišką, 
paskui grynai lietuvišką: 

- Esu paliegusi... Namiškiai išvaro... tai čia pabūnu... o kai 
peršalu, tai jeinu kur pasišildyti... 

Priėmė kelias markes ir nė nepadėkojusi vėl užsisupė veidą, 
vėl susirietė, kaip katė kamuolėlin. 

Dar pastovėjau susigėdęs, nusigandęs ir ... nuėjau sau, kaip 
praeina ir kiti. Vaizdo tačiau negaliu užmiršti. Graužia visuo- 
meninė sąžinė. Mums yra socialioji apsauga. Kodėl gi ji taip 
nepopuliari, kad paliegę, užsidirbti nebegalį ir tikrų globėjų 
neturį nesikreipia į soc. apsaugos prieglaudą, tik lenda į gatvės 

durų angą, net ne į koridorių, ir ten stimpa, bet tik nebuvus 
mieloje šeimynėlėje. 

Dabar to gyvakaro nebematau. Gal peršalo ir varoma nebeiš- 
eina. O gal pabaigė susitraukti į duobę. Vis dėlto man įdomu: ar 
ir kur yra mūsų socialiosios globos prieglaudų vargšams pa- 
liegėliams? 


HOLBEKAI 


Gruodžio 1 d. „Metropolio“ viešbutyje „Lietuvos“ redakcija 
vakariene lydėjo danų laikraštininkus pp. Holbekus, siunčiamus 
į Londoną. Laikraštininkai svečiai ir p. J. Šaulys! pripasakojo 
išvažiuojančiam iš Lietuvos savo draugui daug gražių žodžių. 
Jis ir jo žmona buvo ne tik korespondentai, dar ir ryšiai tarp 
Danijos ir Lietuvos. Kai kiti atsiųstieji korespondentai dažnai te- 
žiūri to, kas negerai darosi, idant galėtų tą negerumą šiaip ar 
taip išnaudoti, pp. Holbekai daugiau žiūrėjo, kas yra Lietuvoje 
gera. Jo korespondencijos į danų laikraščius, dažnai pakartoja- 
mos anglų, buvo tiek palankios, kad lenkai sumanė jį apšmeižti. 
Girdi, dėl to rašą taip palankiai lietuviams, kad jų esą paperkami. 
P. Holbekas turėjo dėl tos neteisybės daug nemalonumo. Lenkai 
sveria saviškai. Kaip jie milijonus pila, kad už juos rėktų, taip 
mano ir kiti darą. Kaip gera kartais nebeturėt milijonų: bent 
garbė tau lieka nesuteršta. 

Pp. Holbekai pradėjo suprasti lietuvių kalbą. 

Laimingos kelionės, teisingi žmonės! Tikimės dar susidursią 
gyvenimo vieškelyje. 


ELEKTRA 


Sodžius pavydi miestui šviesos, dar elektrinės. Kauno gi sen- 
miestis pavydi sodžiui jų balanų (skalų). Tiesa, už elektrą moka 
penkis ir dešimtį kartų daugiau, negu pridera, skaitytuvų nėra, 
mokama už lemputes. Lempučių reikia kiekviename kambaryje 

bent po vieną. Tik degini dvi, daugiausia tris, kai moki už pen- 
kias. Ir moki per ištisus metus, kai per vasarą vos vieną valandą 
bedegini. 

Tiek jau būtų to, kad norsgi brangiosios degtų ir šviestų! Sen- 
miestyje elektra kaip reikiant tešviečia rytais nuo 6 val., kai tau 
jos nereikia. Gi vakarais, kai pats darbas, ūmai kažkas energiją 
nugeria ir tau belieka tiek, kiek teleidžia pamatyti, kur yra stalas. 
Ant stalo gi nei paskaitysi, nei parašysi, jei prie to kauniškio 
žaibo nepasistatysi lajinės žvakutės. Baigia man išvarvėti akys. 
O kiek gursto! Žinovai sako iš 110 voltų ties elektros stotimi 
balieką 80 galumiesčiuose. Abejoju. Man rodos, į Rotušės aikštę 
beateina 8 voltų pajėga. 

Taigi, sodiečiai, ar negalėtumėte man paštu atsiųsti bent kū- 
lelį balanų? 

Dviejų laikraščių Redaktorius! 


TRAMVAJAI 


Kauno vienatinio tramvajaus vagonai taip susinešiojo, jog jie 
daugiau tapo panašūs į Jonavos žydelių „karetkas“, ne miesto 
dabitas. Na, tiek to: senatvė ne jeibė. Jeibių vagonams mes patys 
pridarome, idant karčiau būtų mums gyventi. 

Žiemos šaltyje ar rudens žvarboje važinėtis uždaroje būdoje 
ne blogiausia. Bent auksino tikrai verta. Tik Kauno tramvajuje 
penkios ar dešimts minučių pabūti tiek pat gera, kaip prirukytoje 
smuklėje. 

Jau stotyje būdas pilnų pilniausias prirūko patys tramvajaus 
tarnautojai; vadinasi, tramvajaus tvarkos dabotojai. Prirūko tokio 
tabako, kad dūmai ėste tau ėda gerklę. Pradėjus važiuoti, kiekvie- 
nas vyriškis laiko fanaberijos dalyku ligi tik atsisėdo stiklinėje bū- 
doje, tuoj įsikąsti smirdantį papirosą ir pūsti kuo daugiausia dūmų. 

Visa tai daroma apačioje didžiulio keturiomis kalbomis už- 
rašo: Prašoma nerūkyti. Vadinas, mūsų tvarkdarių įstatymai 
leidžiama ir įsakymai duodama, kad nė jie patys jų nesilaikytų, 
ne tik kitų neverstų laikytis... 

Pone vokieti, ar neateitumei pas mus su savo flegma bent 
pasakyti: fünf Mark! pabaudos? 


„TRANVAJAI“ 


Kauno miesto valdyba žymiai demokratėja: viešųjų vietų 
užrašuose ėmė vartoti — Volksgrammatik!. Nesenai atsirado la- 
bai reikiamų užrašų ir jie padėta gražiu šriftu: „Arklių Tranvajų 
stojamoji vieta“. Tokių vietų nuo Rotušės aikštės lig gelžkelio 
stoties yra arti dvidešimties, tai negalima nepasergėti miesto 
valdybos „gramatikos“, kuri anglų žodį „tramway“ (tramvei) 
sulietuvino į - tranvajus. Kadangi taip „lietuvina“ bet kuris 
kiemsargis, kuriam ir „to maslo“? yra - ta masla, ir artilerija — 
antilerija, tai miesto valdybai iš to maža garbės, ir nieko netru- 
kus, reikia pataisyti, kad nors svetimieji nežinotų, koki miesto 
tėvai — beraščiai. 


MOTERS VALDININKĖS 


Kad moters tapo prileistos prie visų beveik valdiškųjų užsi- 
ėmimų, tai labai teisinga. Inteligentė privalo darbo, kurį sakos 
galinti padirbti ne blogiau už vyrišką. Buvo gi „moterininkų“ 
ar, kaip juos pavadinsi, feministus, — tuos, kurie net sakė moters 
dar geriau už vyrus padirbančios smulkius darbus, kurie reika- 
lauja ypatingo atsidėjimo ir akylumo. 

Gal būti, gal ne. Tirdami tą dalyką, mes štai ką esame patyrę. 

Bankai pasiskundžia, jog moterų darbo produkcija esanti kur 
kas mažesnė neg vyrų, nes jų spartumas ir akylumas esą daug 
silpnesnis. 

Lyg tai patvirtina pašto darbininkės. Ten publika dažnai pa- 
murma dėl nespartumo. 

Ateisi kokių niekų atsiimti ar įduoti, lauki, lauki, prakaitas 
išmuša, ir galo nėra. Kad bentgi „uodega“ krutėtų, nors po 
truputėlį eitų pirmyn. Vis dėlto nebūtų taip nuobodu. Dabar, 

žiūrėk, kiek laiko reikia, kol vienas nueina nuo langelio. O 
laiko nėra. 

Bent tai, kuri išduoda pinigus, reiktų duoti padėjėja, kad ji 
suieškotų perlaidų kortas, nukarpytų kuponus. Tai ir pasičiup- 
nojus būtų sparčiau. 


MOTERS IR VYRAI VALDININKAI 


Mūsų pastaba Nr. 7!, 1)jog moters mažiau produktingos dar- 
be už vyrus, 2) jog pinigų išdavėjai būtų pravartu padėjėja, kuri 
vien ieškotų perlaidų ir kuponus karpytų, sukėlė moteryse didelį 
neramumą. Lietuvaitė mums rašo: „Nesiginčijant būtų galima 
gerb. V. atsakyti, jei spartumo trūksta moterims, tai gal ne ma- 
žiau ir vyrams. Be to, juk visas valstybines įstaigas valdo vyrų 
galvos... Pats gyvenimas užtektinai mums duoda faktų, kad 
moters ne kartą esti akylesnės, doresnės, sąžiningesnės, labiau 
tvarką mylinčios. Tik pačios moters dar nėra paskelbusios tų 
gerų savo ypatybių, nes jos gerai žino, kad vyro kūno ir proto 
jėgos kai kada esti tampresnės. O kad yra ir mūsų valstybės 
įstaigose skystų ir tvarką griaunančių moterų (gal daugiausia 
nelietuvaičių), tai aišku, kaip diena. Gerb. V. teneužmiršta prie- 
žodžio: mes klystame visi, tik kiekvienas kitaip“. 

Apie moterų nuopelną, kad partijos dar neišvijo šv. Kryžiaus 
iš Seimo, apleidžiame, nes... tasai Kryžius nė nebuvo į Seimą 
įneštas tikroje ir alegorinėje prasmėje. Valdininkė rašo: „kodėl 
gerb. V. apleido čia vyrus valdininkus, ką reikia kaltinti ne ma- 
žiau. Kad jau kirsti, tai visiems. P. V. sako moters silpniau darbą 
dirbančios. Bene sulig priežodžiu: ant palinkusio karklo visos 
ožkos lipa. Vis tu nelaiminga moteris kaltininkė. Jei vyrai taip 
jau darbštūs ir pavyzdingi, tai kodėl gi jie nepadaro stebuklų 
darbuose? Ne kartą ir į jų darbus bežiūrint, turi žmogus rukšlę 
kaktoje padaryti. Imkime tą patį paštą. Kur čia jau taip vyrai kru- 
ta? Reikia kas nors išduoti ar priimti, lauki, lauki; pagaliau pa- 
klausęs girdi: tuoj tuoj bus, dar neprirengta. Dėl to „tuoj tuoj“ gali 
ir rytojui palikti. Ypač provincijos paštuose tai dažnai atsitinka: 

Tamsta rytoj ateisi! O čia jis sau sėdi, papirosą čiulpia ir per ūsus 
pučia ar su kokia savo simpatija susisėdę flirtuoja. Tai tau ir vyro 
darbštumas! Kad dirba, kad kruta, tai net prakaitas jį muša! 
Nestebėtina, kad ir rytojui tenka atidėti. Jei taip, tai visus tingi- 
nius be skirtumo tinkamai nubausti arba iš vietų pašalinti, kad 
toki nedarytų kitiems sarmatos, kad už vieną nevykėlį šimtas 
nekentėtų. Tik už vieną nevertėtų šimtas kaltinti. Valdininkių 
tarpe randasi gana sumaningų, darbščių, sąžiningų savo pareigų 
ėjėjų. Todėl aš randu reikalinga už tokį moterų garbės įžeidimą 
valdininkių ir šiaip moterų vardu pareikšti griežtą protestą“. 
Niekas negali būti savo paties teisėjas. Tegu tą griežtą pro- 
testą pareiškia įstaigų galvos; tegu jie juoba ima moteris, ne 
vyrus darbo dirbti, tai ir be protestų bus aišku, jog V. apsirikta. 


KARO ISTORIJOS KOLEGIJA 


Karo istorijos kolegija!, įsteigta Krašto apsaugos ministerio? 
įsakymu sausio 22 d. Nr. 17, susideda iš generolų Katchės, Krau- 
cevičiaus, Ramanausko, dr. Nagevičiaus, pulkininkų Litvino, 
Gedgaudo, Jansono, dr. Sližio, majoro Šilingo, kapitonų Papeč- 
kio, Steponaičio, Laurynaičio, Užupio, Dirmanto, vyr. leitenantų 
Bobelio, Urbšio, vet. gyd. Trumpio, karo vald. Grigaičio ir iš Šau- 
lių sąjungos Putvinskio?. Pirmininkas Nagevičius, kaipo Vals- 
tybės archeologijos komisijos* narys. 

Be pulkų istorijos ir archyvo, Kolegija steigia Karo muziejų, 
Duonelaičio g. manieže ties arklių rinka", paminklą, kaip Lietu- 
va numetė vergijos pančius, kaip gimė Lietuvos kariuomenė, 
augo ir laimėjo. Įžanginis skyrius pavedamas Galerijai kovotojų 
už Lietuvos laisvę ir nepriklausomybę; piliečių, kovojusių pra- 
eityje ne kalaviju ir kalaviju. Nuspręsti, kas dėti į šį skyrių bu- 
vo sušaukti visų krypsnių visuomenės atstovai. Sausio 24 d. į 
Kr. ap. ministerį atvyko kan. Šaulys, Gira, Tumas, Noreika, Leo- 
nas, Šilingas, Grinius, Janulaitis, Avižonis, Kalpokas, Žmuidzi- 
navičiusė. Nusprendė: kadangi mūsų laisvę ir nepriklausomybę 
sudarė praeityje pakeltoji kultūra, tai į Galeriją dėti visus kultūri- 

ninkus mirusiuosius; iš gyvųjų gi tuos, kuriuos laikas pakiš kaipo 
jubiliatus ar duos kitokios progos. Į to skyriaus organizacinę 
komisiją išrinkti kun. J. Tumas ir dail. A. Žmuidzinavičius. 

Bendrame posėdyje sausio 25 d. nuspręsta: šiam skyriui pa- 
vesti cerkvikę gale maniežo, kur dabar Vytauto bažnyčios atel- 
jė - dirbamas didelis paveikslas. 

Komisija kreipias į gerb. Piliečius, kad teikųsi visa, ką tik turi 
praeities paminklų: portretus, fotografijas, dokumentus, raštus, 
originaluose ar kopijose, siųsti tuo tarpu J. Tumo adresu: Alek- 
soto g. Nr. 6 Kaune, paskui į patį Muziejų. Atidarymo dienai gi 
visa to prašo bent paskolinti. Nusikopijavę sugrąžinsime. 


MUZIKOS MOKYKLOS AKTAS 


Birželio 10 d. įvyko Švietimo ministerijos Muzikos mokyklos 
aktas, kur vedėjas J. Naujalis!. Pasirodė, ką moką, p.p. Kirchne- 
rienės, Grigaitienės, Čiurlienės, Kačanauskio ir Bieliūno klasės?. 
Visi pasirodė dideli žingsnį pažengę giedojime ir muzikoje. Kele- 
tas net skaisčią ateitį sau pranašauja: Strazdaitė, Motjukas (12 
m. smuikininkas), Grišonas jaunutis basas ir Jakubėnas - pia- 
nistas’. Jakubėnas jau lyg nebe mokinys: taip jis pavaldo techniką 
ir tokią turi atmintį skambinti be gaidų. Dainavime ypač pasi- 
žymėjo Lipčiuvienė ir Vencevičaitė*. 

Taigi vedėjams ir mokiniams bravo ir dar didesnio pasisekimo. 


WARDO IŠLEISTUVĖS 


Anglų atstovo pulkininko R. B. Wardo' išleistuvės „Metro- 
polio“ viešbutyje XI - 8, dalyvaujant jo įpėdiniui Mr. Wilton ir 
Italų atstovui Sala?. Kelios dešimtys dalyvautojų, ūpas pakilus. 
Mr. Ward, rodos, lygiai prisirišęs prie Lietuvos ir žadąs grįžti. Visi 
ploja*. Duota brangių dovanų: Rimšos „Artojas“ iš bronzo lietas, 
vienatijis egzempliorius, jo gi skulptūra - žmogus su pelėda“. 
Meno kūrėjai? - rinktinių audimų, L. Dailės dr. - puikiai serveto 

apdarytą ir dviem šilkinėm juostom apjuostą Kryžių albumą“ 
parašu (Vaižganto redaguotu): „Vienatijam tiesakalbiui politikui, 
neveidmainingam diplomatui, sunkiomis valandomis Lietuvos 
užtarytojui. — Padėtojui Lietuviams tiestis kelią į savitą kultūrą“. 

Mr. Wardo rolė Lietuvoje dar neįvertinta. Kadaise jau pačioje 
pradžioje jį labai norėjo išgraužti lenkai. Gana jau to vieno nuo- 
pelno. 


KŪDIKIŲ „LOPŠELIS*“!! 


Per pereitą mėnesį buvo gandų, kuriuos daugiausia moters 
pašnibždomis kartojo, būk valstybės laikomame „Lopšelyje“ — 
kūdikiams iki vienų metų prieglaudoje - per rugsėjo mėnesį 
išmirę jų visas 100%. Žmoniškai sakant, tiek, kiek tik jų tuo laiku 
buvo, apie 30. 

Gandas šiurpulingas. Kas tai: „angelų dirbtuvė“ mūsų vals- 
tybės lėšomis? Kai visuomenė patiria panašų dalyką privačiose 
spekuliantų rankose, pavadina tai kriminaliniu dalyku ir verčia 
atsakyti tiesai. Kai tai atsitiko Socialės apsaugos departamentui, 
tai nei jo direktoriaus, nei jo pastatytųjų žmonių mes nedrįstam 
paklausti, kaip tai ir dėl ko tai galėjo atsitikti. 

Ačiū betgi Dievui, mūsų visuomenės sąžinės dar nesama 
pagalam sustingusios. Pasirodė, esama vieno kito asmens, kurie 
tikrai nerimo dėl to dalyko ir neramino kitus. Jų tarpe ir mane. 

Jie verste privertė mane, laikraščių korespondentą, pajdo- 
mauti tos valstybinės įstaigos, „Lopšelio“, ir viešai pakartoti tai, 
kas jau ar ne du tris kartus, nors trumpai buvo pasakyta, kad ir 
toje pačioje „Laisvėje“, dar šį pavasarį. 

Nemitęs nuėjau į Ožeškienės gatvę, ir štai pluoštelis žinių. 

Mūsų biednuomenės pasitikima valstybine įstaiga: kas mė- 
nuo jai atnešama po 10-17 žindamų kūdikių. Atneša tos motinos, 
kurios netesi savo kūdikių išlaikyti; atneša ir tos, kurios, kad 
nebūtų šios kultūrinės priemonės prieglaudos, savo kūdikį bar- 
bariškai išmestų į gatvę. Vienos motinos, nusikračiusios savo 
vaiko, jau nebeįdomauja ir jam mirus gal net apsidžiaugia. Bet 

yra ir tokių, kurios nerimo akimis iš tolo seka, ar auga jų my- 
limasis, ir dreba, kad nenumirtų. Ag ir į valstybės laikomą „Lop- 
šelį“ jos atidavė, kai juo labiau pasitikėjo neg savo neturtu. Tos 
motinos, pasirodo, yra apviliamos: valstybės prieglaudoje jų 
vaikai tikriau žūna neg namie paliekant. 

„Lopšelį“ valstybė laiko jau treti metai, ir per tą laiką neišliko 
nė vienas gyvas kūdikis, kurs buvo priglaustas žindomas, iki 
vienerių metų. Tai faktas patikrintas ir baisus, nes kitų valstybių 
panašiose įstaigose to nėra. Norvegijoje temiršta 7%. O kai Vo- 
kietijoje vienu metu išmirė 17%, tai visuomenė sukėlė tikrą skan- 
dalą. Pas mus miršta 100%, vis dėlto mes tylime. 

Kodėl taip yra? Į tai piga atsakyti, nuėjus į valstybės prieglau- 
dą: pati prieglauda didesniems vaikams būtų visai pakenčiama, 
kad ne jos skyrius - „Lopšelis“, kurs yra tiesiog „nedodelan“?, 
neišnešiotas vaisius. Mūsų valstybė - Europos valstybė: ji negalėjo 
leisti, kad kūdikius į gatvę mėtytų kaip Kinuose. Ėmė radvilas ir 
gera valia atnešamus, kad nebūtų radvilų, glausti į bendrąją prie- 
glaudą, ilgai nieko neduodama ypatinga šiam skyriui. Ir sudarė — 
„angelų dirbtuvę“. Valdžia kalta, nes arba nereikėjo imtis, arba 
pasiėmus padirbti darbas kaip reikiant, kaip kitur dirbama. 

1. Pirmiausia žindomų neišskyrė nuo didžiųjų. Lopšeliuose 
esą negali užsikrėsti ligomis: jiems tai užneša didieji vaikai. 

2. Ištikus tymų (anuo nelaiminguoju rugsėjo mėnesiu) arba di- 
zenterijos (dabar štai) epidemijai, nėra ligonims izoliuoto kamba- 
rio. Net nėra vaikams tam tikros išeinamos vietos: jie daro čia pat. 

3. Sumanytasis remontas buvo daromas kaip tik ligos metu 
ir sušaldė kilojamus ligonius. 

4. Ir remontą padarius, dabartiniame lokalyje?, be koridorinės 
sistemos, nebus pilnai pasiektas tikslas. 

5. Daugybė vaikų buvo laikoma viename kambaryje. (Dabar 
dviejuose, ir iškėlus didžiuosius į Čiobiškio: dvarą, žadama 
duoti dar daugiau kambarių.) 

6. Valdžia per dvejus metus neskyrė lėšų skyrium nuo bend- 
rosios prieglaudos „Lopšeliui“, nei ypatingo personalo: „Lopšelį“ 
globojo ne prityrusi ir pamokyta auklė, tik siuvėja ir vyriausybės 
„giminė“. Tai vienatinė buvo jos kvalifikacija vaikams auklėti. 

7. Todėl žindamieji neturėjo ne tik atskiro kambario, bet nė 
lovelių. Tik dr. Šliūpaitė“ subruzdo loveles įtaisyti. 

8. Ir dabar dar nėra jokios priemonės dezinfekcijai: vaikai 
tebeguldoma į nabašninkų guolius. 

9. Nėra pakankamai priegalvių. Nėra ančvilkalų. Skalbiant 
priegalviai paliekama neužvilkti. Nėra paklodėlių, kad būtų 
visiems. Vystyklų vos po dvejus kiekvienam, o reikią po 20. Ir 
tie sudriskę nuo nuolatinio skalbimo. Nėra nei kur skalbti, nei 
kur džiovinti. 

10. Nėra šalto podėlio pienui laikyti, kad nesugižtų, jis laiko- 
mas tarp langų. 

11. Nėra gydytojo specialisto, kurs žiūrėtų kiekvieną kūdikį 
skyrium ir jam nustatinėtų maisto davinį. Dr. Viršila“ teateina kvie- 
čiamas atskiram ekstra atsitikimui ir į bendrąją tvarką nesikiša. 

12. Nebuvo pamokytų ir pasišventusių auklių: žindamus 
kūdikius tegali auklėti moters-žmonės, ne moters-samdinės, 
valdininkės. Ir jų maža: viena auklė tegali rūpinti šešetą kūdikių. 

13. Buvo kurį laiką samdoma gailestingoji sesuo. Bet ji tesu- 
gebėjo sarginti, o ne auklėti. Tuo tarpu kad vokiečiai prie žindo- 
mų vaikų teprileidžia moteris, dvejų metų kursą išėjusias. 

14. Visiems galams patenkinti nebuvo asignuojama lėšų kiek 
reikiant, ir tik dabar, nuo š. mėn. 15 d., žadama jų duoti. 

Žadama visi namai, kur dabar buvo bendra prieglauda, pa- 
vesti išimtinai „Lopšeliui“. Tai būtinas reikalas, nors šis namas 
ne jam skirtas. 

Pakviesta sesuo Pacunskaitė, augusi ir kiek to darbo prityrusi 
Rygoje. Jos daug daroma ir labai daug jau padaryta. Dviejuose 
„Lopšelio“ kambariuose, kur viename mažiukai guli, antrame 
didesnieji su mokytoja žaidžia, labai švaru, oras geras, perkama 
ciratos pakloti, drobės baltiniams. Na, matos, kad būtų galima 
„Lopšelis“ pakenčiamai sutvarkyti - tvarkant... Bet ir dabar dar 
du kūdikiu serga dizenterija, o jų izoliuoti nėra kur. 

Taigi ar dirbkime darbą iki galui, duodami lėšų, arba jo visai 
nedirbkime, tai bent nieko neapvilsime ir neįgysime „angelų 
dirbėjų“ titulo. 

Faktai patikrinti vietoje. Už viską atsakau. 

M. K. ČIURLIONIES 
GALERIJOS KLAUSIMU 


Įsikarščiavę, nusiminę, suneraminti dėl svyruojančio mūsų 
politikos padėjimo, mes užmirštame daugybę kitų labiau svarbių 
tautos reikalų. Sakysime, kad ir M. K. Čiurlionies paveikslų ga- 
leriją!. Ją tiesiog fatalizmas persekioja. Čiurlionies paveikslus ži- 
noir pažista Europa. Keletas paveikslų buvo išstatyta Paryžiuje ir 
Londone 1912 metais. 1909, 10 ir 11 metais - Petrapilyje, 1912-16 
metais Maskvoje. Užkariavo rimčiausią rusų dailės kritiką, apie 
Čiurlionies kūrybą yra išleista ištisų knygų. Prieš pat karą buvo 
gauta pakvietimas parodyti juos Münchene vienoje rimčiausioje 
dailės draugijoje. Bolševikai buvo Čiurlionies paveikslus nacio- 
nalizavę, Vilniuje įsteigdami jo vardo muziejų grafo Tiškevičiaus 
rūmuose?, artisto gi giminei — motinai, dukteriai ir našlei - pa- 
skyrę pensiją iki gyvos galvos. Išeidami iš Vilniaus, buvo išsiga- 
benę į Maskvą, o padarę su Lietuva taiką juos sugrąžino. 

Kame gi dabar tie šedevrai, kurie lietuvių vardą taip aukštai 
iškėlė Europos dailės pasaulyje? Šitie mūsų kultūros, atgimstan- 
čios tautinės dvasios dokumentai, kilniausi pavyzdžiai dulksta, 
stovi nematomi, mums patiems nežinomi, žemėje sustatyti už kits 
kito. Nors ta didžiausia brangenybių krūva sukrauta Meno kūrėjų 
draugijoje?, vis dėlto tai ne Čiurlioniui laikyti. Jie reikia aptaisyti, 
sienose sukabinėti, kad būtų lengvai prieinami bet kam. Be to 
gyvas tautai nuostolis ir bendrajam pasauliniam menui. 

Taip dalykams esant, imi žmogus abejoti, ar nesuklydo naš- 
lė Čiurlionienė“, nepriimdama labai naudingų materiališkai 
pasiūlijimų iš užsienių ar iš tos pat Maskvos; ar ne daugiau 
būtų buvę Lietuvai garbės, kad tie mūsų kilimo parodymai 
senai būtų bešviečią bet kuriame Europos kultūros centre. 
Kultūros ginklas būtų dažnai atstojęs politikos ginklą. 

Visa tai sumetę, mes kreipėmės į M. K. Čiurlionies šedevrų 
paveldėtoją, našlę p. Sofiją Čiurlioniene, pasiteiraudami, kaip tie 
dalykai dabar stovi. 

- Kiek iš viso M. K. Čiurlionies paveikslų Lietuvoje? - pir- 
miausia paklausėmę. 

— Beveik visi. Tai retas atsitikimas, kad garsaus dailininko 
kūriniai būtų atsiradę kone komplekte vienose rankose. Vos 
keletas dalykų yra šalyje, bet ir tai Lietuvoje. Viso apie 200. 

- Su mažmožiais bene 2407 

- Gali būti. Jie net nesukataloguoti kaip reikiant. 

-~ Kiek už juos dabar norima gauti? 

— Bent dvidešimtoji dalelė to, ko galima būtų gauti užsie- 
niuose. 

- Ir tamsta turėjai kantrybės... 

- Turėjau ir turėsiu, nes tai mano gyvenimo idėja, kad tautos 
turtas paliktų namie, saviesiems tarnautų, ne svetimiems. 

- Kas gi dabar daroma, kad, nepavykus Vilniuje atidaryti 
M. K. Čiurlionies galerija, ji būtų kuo veikiausiai atidaryta kitur 
Lietuvoje? 

-Tuo dalyku užsiėmė Švietimo ministerija. Bet jis ėjo per tiek 
instancijų, jog vos gegužės mėnesyje pateko į St. Seimą, kur vėl 
eina ar visai neina per komisijų komisijas. Ir visa to galas, rodos, 
dar už kalnų... 

Mes tuo nepatikėjome. Negalimas daiktas, kad tarp 112 tau- 
tos atstovų? neatsirastų nė vieno dailės mecenato, kurs paimtų 
Čiurlionies galeriją širdin ir pagreitintų jos išsprendimą. Mums 
rodos, rasis ne vienas, ir mes tos galerijos galų gale susilauksime 
į galą šių metų. 

EKONOMINIS PASPAUDIMAS 


Apie dabartinį Lietuvos valdžios miškų ūkį yra rašę soc. 
liaudininkai ir bent kiek kr. demokratai. Vieni ir kiti pasirodė 
mažiau ar daugiau priešingi valdžios politikai, tik nežinia dėl 
ko ~ ar iš aklo nežinojimo tos politikos, ar iš aklo pasiryžimo 
visados būti opozicijoje valdžiai, ar iš demagogijos per rinkimus. 
Juk taip lengva buvo šūktelėti: žiūrėkite, ką valdžia daro, miškų 
kainas kelia! Tiems dalykams išaiškinti mes esame apklausę 
vieną kitą dalykų žinovą ir Mažosios Lietuvos atstovą Lietuvos 
Valstybės Taryboje gerb. M. Jankų!. Štai kokioje šviesoje pa- 
sirodo mūsų miškų ūkis ir kaip jis panaudojama bendrajai fi- 
nansų politikai daryti. 

Reikia išskirti du klausimu: visuotinąjį Lietuvos miškų nau- 
dojimą ir šių metų kirtimo naudojimą. Mūsų miškų ūkis, kaip ir 
kits kas, buvo nesumaningas. Lietuva testatė pačią medžiagą; 
tegaudavo mažiau kaip trečią dalį tos vertybės, kurią gaunama 
ją maždaug apdirbus. Taigi dabartinioji Lietuvos valdžia, pra- 
dėjusi lygtis su anglais, jau penktas mėnuo lygstas ir su kitais — 
prancūzais ir danais, mėgindama kuo daugiausia pelnyti. 

Gi pelnas būtų toks. Lietuva su savo miškų kapitalu susideda 
su užsieniškiais piniguočiais. Lietuva tepavelijo pramoninkams 
racionaliai naudoti miškus ir verčia juos pat vietoje perdirbti, 
idant mūsų kraštui ir mūsų valdžiai būtų pelningiau. Pramo- 
ninkai tad stoja savo iniciatyva, valdžia su savo kontrole. Tokiuo 
būdu ir miškai nebūtų naikinami pagalam, ir pelno būtų val- 
džios išlaidoms padengti, dar ir leistiniems popieriniams pini- 
gams auksu garantuoti. Jei dar nesulygsta, tai dėl dalies pelno, 
prigulimos Lietuvos valdžiai. 

Prieš tokį valdžios ūkį stoja privatiniai pramoninkai, kurie 
randasi pašalinami ir nebetekę laukiamojo pelno; pirmiausia tad 
žydai ir vokiečiai, kuriems žydai tarpininkauja; na, ir kai kurių 
krypsnių, kaip sakėme, lietuviai — germanotfilai, kaip liaudi- 
ninkai, kurie kelintą kartą stoja už vokiečius prieš valdžią. At- 
minkime 100 mil. vokiečių paskolą ir dabar štai girias. Raciona- 
liai miškus išnaudojant, jų kaina, žinoma, pakiltų, užtat šiaip jau 

kraštas ir jo valdžia laimėtų. Tai tas, kas yra prieš valdžios miškų 
ūkį, yra nenusimanėlis. n 

Šių metų kirtimas įkainotas maždaug 100 milijonų. Jo kaina 
vokiečiuose, kur apdirba, triguba. 75% visų Lietuvos miškų eina 
Nemunu per Klaipėdą, kur lentpjūvės ir celiuliozos fabrikai, ir 
25% į Rytų Prūsus, į Karaliaučių. Vokiečiai be galo reikalingi 
medžių ir malkų. Šią žiemą jiems buvo striukai; tegu tik negautų 
dar trejetą mėnesių — ir krizis. Taigi Lietuvos valdžia naudojasi 
savo ekonomine galybe ir spaudžia, kad mainais už miškus 
vokiečiai duotų lietuviams anglių, arklių, galvijų, gelžies. 

Ypač sunkus būtų Lietuvos paspaudimas Klaipėdoje, kur 
12 000 darbininkų liktų be uždarbio; dabar jie už medžiagos 
apdirbimą gauna trečdalį; ir patys pramoninkai subankrutuotų, 
netekę laiku atlyginamo kredito ir laukiamojo trečdalio sau pel- 
no (apie 100-150 milijonų). 

Argi reikia ir ar galima paspausti kaip Vokią, taip ir kitas 
Europos valstybes? Galima ir reikia. Iki šiol celiuliozą, medžių 
medžiagą Europai ir net Japonijai testatė vokiečių miestas Mann- 
heim iš savo miškų, Karaliaučius, Tilžė, Ragainė, Klaipėda iš 
Lietuvos miškų, pagaliau Pernava iš Estijos miškų. Latviai visai 
jos nestatė, nes jų miškus turėjo apglėbę baronai ir taupė. Taigi 
visi naudojosi gangreit vienos Lietuvos celiulioza. Iš jos dirbama 
popierius. Popieriaus Vokioje šiandien maža, o kitur beveik ir 
visiškai nebėra. Pradedame stigti ir mes patys, statydami jo 
medžiagą visai Europai. 

Dabar vokiečiai, žydai prigrūda tos medžiagos pilną Klai- 
pėdos sritį. Dėl tos celiuliozos, ne dėl ko kita, valstybės palaikė 
savo rankose Klaipėdą?, sudarydamos savo direktoriumą su 
vienat vienu lietuviu Simonaičiu?, kurį kiti keturi (vokiečiai) 
visados nubalsuoja ir nė manyti nemano lietuviams atiduoti 
Klaipėdą. Kurgi duos direktoriumu prisidengę prancūzai, kad 
jiems rūpi kuo daugiausia čia pavaldyti ir viską aliai vienam 
daiktui iš čia išsivežti pigiomis kainomis. Jų frankas Vokioje 
pernelyg brangus. Prancūzai tęs Klaipėdos atidavimą, kol tik 
galės; ir atiduos Klaipėdos apygardą tik tada, kai iš jos nebeturės 
naudos. Vis teisinsis neturį įgaliavimų atiduoti. 

Iš to aišku, kad Lietuvos valdžios uždavinys - neduoti pran- 
cūzams pelno, neduoti vokiečiams ir žydams, kad jie lobintų 
prancūzus Lietuvos turtu, - suturėti šių metų kirtimo išvežimą, 
kol Klaipėdos mums neatiduos; suturėti ir į Vokią vežimą, kol ji 
mums kitų prekių neduos. 

Už tokią mūsų valdžios politiką tik ačiū pasakytų ir patys 
klaipėdiškiai, lygiai lietuviai, lygiai vokiečiai. Vokiečiai pro- 
moninkai labai mielai ekonomiškai rišasi su Lietuva; lietuviai 
žvejai vėl mielai būdytą savo žuvį siųstų vidun į kraštą, ne į 
prancūzų ančius: pūdą žuvų už pūdą miltų. Bet kol tebėra pir- 
mykščios vokiečių muitinės neperkeltos už Klaipėdos srities, 
santykių su Lietuva nėra, ir Lietuvos valdžia negali suvesti ba- 
lanso savo išvežimui ir įvežimui. Taigi ir galima ir reikia pa- 
spausti, kad Klaipėdos sritis kuo veikiausiai atitektų Lietuvai; 
paspausti suturint šių metų kirtimo mišką. Tai jau nebe grynos 
pirklybos, tik ir politikos dalykas. 

Žydai, vokiečiai ir jų įtakoje esą liaudininkai sujudo prieš tą 
mūsų valdžios politiką ir ne lazda, tai vėzdu nori šių metų kir- 
timą sukrauti prancūzams per žydų, vokiečių rankas į kišenę. 
Pasamdė advokatą Finkelšteiną' (žydą), kuriam Lietuvos politika 
vis tasia, pasinaudojo savo mokamu advokatu Leonu?, kuriam 
Lietuvos politika ne vis tasia, ir teismo keliu nori Lietuvos valdžią 
atversti, kad ji ekonomiškai nebespaustų Vokios ir prancūzų. 

Kas stoja Lietuvos valdžiai tame politikos žygyje priešais, tas, 
rodos, lyg išsižadąs Lietuvai laukiamų ir galimų pelnų, net pa- 
čios nepriklausomybės. Kam Europai rūpintis atiduoti Klaipė- 
dą, pripažinti Lietuvos nepriklausomybę de jure ir kitką, jei ir 
be jokio rūpesčio ji gauna tai, ko reikia, be ko apsieiti negali — 
Lietuvos celiuliozos? Jei kai kurie lietuviai padeda jiems tame 
darbe, tikimės, per neišmanymą, o ne bloga valia politikos da- 
lyką paversdami privačiu žydų reikalu. 


MŪSŲ GELŽKELIAI 


Finansų ministeris! yra mus apraminęs. Girdi, gelžkelių ne- 
pritekliaus nėra ko žiūrėti. Gelžkelių ir kariuomenės gešettininkų 

kompanijos nelaikytų. Valstybės gi laiko, nes nors jie duoda 
deficito, tačiau leidžia iš kitur gauti pelno. Valstybės ūkyje tai ir 
išsilygina. 

Plačioji publika nelabai tai numano, nepritekliaus kaltybę 
suversdama ant susisiekimo administracijos. Bevažinėjant teko 
mums ir daugiau priekaištų, mūsų gelžkeliams daromų, išgirsti. 
Visiems tiems dalykams išaiškinti mes pasisėmėm žinių iš paties 
šaltinio. Štai kaip mums nupiešta dabartinis susisiekimas Lie- 
tuvos gelžkeliais. 

Lietuvos finansams pagerėjus, iš užsienių 30 labai gerų gar- 
vežimių gavus, pagerėjo ir gelžkelių padėtis. Patys gelžkeliai 
prisitaisė kuro, kurio užteks iki Naujų metų; taisoma ir ilgesniam 
laikui. Kad galų gale pasisektų iš vokiečių gauti anglių, tuoj būtų 
padauginta traukinių, nes garvežimių ir vagonų yra. Tik derybos 
eina sunkiai, nes ir patys vokiečiai nebe kiek anglių prisikasa. 

Visi gelžkelių ruožai (linijos) yra naudojami, be Alytaus — 
Šeštakavo? 50 kil. galo, nes jis per trumpas, o kitą visą galą turi 
paėmę lenkai. Su latviais sulygta, kad prekių traukiniai vaikš- 
čiotų mūsų per jų gelžkelių dalį iki Liepojos, jų — per mūsų (per 
Mažeikius). Atsilyginimas palikta būsimajai konvencijai. Dera- 
masi, kad ir pasažiriniai Lietuvos traukiniai galėtų nueiti iki 
Liepojos. 

Tarnautojams algos laiku užmokamos. Gelžkelių suėmimai 
sparčiai auga. Sausio mėnesiu gauta apie 800 tūkstančių, vasa- 
rio mėn. jau pusantro milijono, gi kovo mėn. apie tris milijonus. 
Taip kad per visus metus tikimasi 50 milijonų pelno, ir biudže- 
tas pasiseks suvesti su 10 milijonų nepritekliaus, ne daugiau, 
neskaitant naujų darbų ir pirkimo inventoriaus. Nepriteklius 
padaro remontai, nes visa iš vokiečių priimta sulaužyta ir sude- 
ginta. Bet kai bus galima paleisti daugiau traukinių, tai nė to 
nepritekliaus nebebus. 

Tarnautojų trūksta. Iš pradžių, kai reikėjo per 4 dienas iš 
vokiečių priimti visi gelžkeliai, kai reikėjo pastatyti visas apa- 
ratas, tai imta bet kas. Negi galima buvo pasirodyti neištesinčiu. 
Neklausta, kokia kalba kalba. Daugeliui gelžkelininkų sugrįžus 
iš Rusijos, prisitaikinus prie reikalavimų jau tarnavusiems, buvo 

išleistas įsakymas daugiau nebepriimti nemokančių lietuviškai. 
Pagaliau yra pašalinami iš Lietuvos gelžkęlių tarnybos visi, ku- 
rie lietuviškai nemoka. (Latviai pašalino visus nelatvius, kad ir 
mokančius latviškai, nes svetimtaučiai - menkas valstybinis gai- 
valas). 

Nedaugeliui porų traukinių vaikščiojant, stočių tarnų su- 
mažinta ir ant jų pačių sukrauta pareigos, kurios šiaip jau nebūtų 
jiems privalomos: pašto-telegrafo priiminėjimas. Veikiai bus 
atidarytos pašto operacijos visose stotyse. 

Gegužės mėn. prasidės derybos su vokiečiais dėl gelžkelių 
sutarties, mainytis vagonais, t. ir t. Klaipėdos link dabar mūsų 
traukiniai tevaikščioja iki pirmųjų stočių’: iš Skuodo iki Bajorų 
ir iš Šiaulių iki Lauksargių. Reikalauta, kad galėtų nuvažiuoti 
lig pat Klaipėdos, tik Versalės sutartis, kurios Amerika nepa- 
tvirtino, pildant, vokiečiai dar negali šių šakų atiduoti Santarvei. 
Taigi ji pataria lygtis tuo tarpu su vokiečiais. Paduota memo- 

Gelžkelio bilietai spausdinami, kad nebūtų nusidėjimų. Tik 
dar ne visoms stotims nupirkta komposterių - spaudų dienai 
Žymėti. Stočių svarstykles visų visas buvo vokiečiai išsivežę ir 
nebegrąžino. Jų labai trūksta. Dėl to ir kroviniai buvo tepriimami 
vagonais. Dabar vokiečiuose pirkta svarstyklių kroviniams ir 
vagonams sverti. 

Siaurųjų gelžkelių yra 11 ruožų, tik vokiečiai išsivežė visus 
garvežimius. Paliko tik laužą, ir tie pritaikinti anglimis kurenti, 
ne malkomis - su maža pakura. 2 ruožuose — iš Vilkaviškio į 
Marijampolę ir į Naumiestį — vežiojama arkliais. Pabaigoje šio 
mėnesio ims vaikščioti traukinėlis iš Kauno į Aukštąją Panemu- 
nę, 5-6 kil. Vokiečiuose pirkta keturi garvežimiai svarbiesiems 
ruožams, kad reguliariai vaikščiotų tarp Šiaulių-Pasvalio, Jo- 
navos-Ukmergės, Įlaukės-Zarasų. 

Projektuojama, ligi tik pagerės finansai, tiesti šie nauji gelž- 
keliai. Pirmiausia iš Vilkaviškio į Šeštakavą — Alytų; iš Kauno 
palei Nemuną į Pagėgius, tiesiai į Klaipėdą, nes Nemunas tetar- 
nauja vasarą; iš Šiaulių tiesiai į Klaipėdą per Telšius, kad tiesu 
būtų iš Rygos ir Petrapilio; linija iš Šilėnų (Šiaulių) į Pažerūnus 

(Tauragę) yra laikina, ji yra perdėtina į kitą pylimą, kurį vokiečiai 
yra paruošę ir tiltus sustatę. Ą 

Taigi gelžkelių srityje darbas dirbama gana geromis pasek- 
mėmis ir visi trūkumai sulig ištesėjimu šalinama. 


VIENAŠALIS MOKSLAS 


Mums dažnokai prikiša, kam mes taip parašą, kad kiti tuo 
pasinaudoją mums gi patiems įgelti. Žinoma, diplomatija — aukš- 
ta dorybė, ką ir besakysi: ja visos lapės esančios užsikrėtusios; 
net ir man, kuo netikiausiam diplomatui, pil. Rimka kitą kartą 
yra dovanojęs ištisą labai koneveikiantį feljetoną! - už lapės dorą. 
Tačiau norint ir ieškant bet kurioje kalboje, bet kuriame rašte 
gali rasti dalykų, kuriais mokėsi kalbėtojui ar rašytojui akis pa- 
badyti ar jo paties nenaudai išversti. 

Antai „Laisvė“ Nr. 1832 padėjo šitokią žinią: „Vokiečių pa- 
siuntinybė Kaune perpildyta studentais (700 stud.) su prašymais 
į vokiečių universitus“. Pats sakinys baisiai nelietuviškas, užtat 
jo turinys - net pernelyg lietuviškas, ir iš jo kas tik norės, tas 
pasidarys nemaža labai įkyrių mums, teisingų ir neteisingų, 
išvadų. 

Septyni šimtai mokslavyrių — skaitlinė būtų imponuojanti 
net didžiulei valstybei, kuri savo jaunuomenę siuntinėja Furo- 
pos mokslo gertų, jos pažangos viršūnių gaudytų. Kuriai vals- 
tybei pasisektų tiek kaimynų išauklėti, ta, be abejo, įgytų sau 
daugybę palankių žmonių. Po kelerių mokslo metų mokslavy- 
riai sugrįžtų ne tik mokslo bagažu vežini, bet ir sueuropėizuoti 
ant auklėtojų pokosto. Taigi šitos skaitlinės, jei ji yra tikra, ne 
laikraščio prasimanyta stipresniam pasakymui, negalima nepa- 
svarstyti. 

Kodėl tiek lietuvių jaunuomenės lyg susitarę prašosi į tą vie- 
ną valstybę mokslo gautų? Mums tai sau patiems nė aiškintis 
netenka: Vokiečiai — artimiausi mūsų kaimynai; nuvažiuoti ten 
keletą valandų tepravertį; ir jų pinigai lygūs mūsiesiems, o gy- 
venimas ten kartais net pigesnis neg mūsų pačių miestuose. Tam 


- 238 - 


visam paaukojama visi kiti sumetimai. O jų kaip tik negalima 
esama aukoti - vienam patogumui. 

Pirmiausia grynai mokslinė klausimo pusė. Visų būsimųjų 
valstybinių žmonių jokiu būdu negalima auklėti toje vienoje 
svetimoje valstybėje. Net toje vienoje savoje jie neauklėjami. 
Taip nedaro jokia valstybė: nei Japonai, nei Kinai, nei Bulgarai, 
nei Serbai. Nedaro net nė tada, kai savo žmones siunčioja tos 
vienos specialybės įsigytų, sakysime, karo mokslų, idant vieni 
parsivežtų vienos valstybės gautuosius rezultatus, kiti kitos, 
treti trečios. Nemint kodėl japonai taip darydami ne daugiau 
kaip per ketvirtį vieno amžiaus pasivijo Europą, destis susekė 
visą jos pažangą. Jokia tauta susyk neišplečia visų mokslų. Jei 
vokiečiams sekas filosofija ir istorija, tai prancūzams juoba 
sekas matematika, italams dailėmoksliai, anglams ekonomijos, 
t. ir t. 

Ne mažiau svarbu ir dvasia bei mokslo sistema. Bet kuri vals- 
tybė atsiduoda savo kvapu. Ir universitai, jei ne kiekvienas, tai 
bent kiekvieno krašto, turi savo sistemas. Sakysime, salinė Anglų 
universitų sistema toli gražu ne ta pati, kuri yra kontinentinė 
Europos sistema. Bet ir ten išimtį daro Edinburgas, prisitaikinęs 
prie kontinento. 

Vokiečių valstybės šiais laikais yra tokis ūpas, jog pravartu 
yra pagalvoti, begu tik jis neatsiliepia ir universitų mokslo dar- 
be. Žinovai ir patys moksleiviai pasako taip: šimteriopų nelai- 
mių prislėgta, dešimteriopų kaimynų apiplėšiama iš visų pusių 
(Ruhr, Silezija, Schleswig-Holstein, Klaipėda...3), Vokia esanti 
visa karščio ligoje. Kerštas, neapykanta vyraująs. Tai ligonis, 
kuriam pakarčiui amputuoja po narį be chloroformo, ir jis tegali 
per dantis inkšti. Juo laikosi, nešaukdamas visu balsu, juo rau- 
donos ir blizga jam akys. Paliepk tokiam ligoniui mokytojauti — 
gražaus gausi mokslo ir ramios dvasios! 

Tokia atmosfera sudarė patogią dirvą bet kuriam socializmo 
darbui. Pirmiau, žinome, į socializmą linkusi jaunuomenė instink- 
tyviai slinko į Šveicarų Berną. Dabar ji, veik be išimčių, spiečiasi 
Berlyne. Ir mūsų prancūzinamieji jaunikaičiai Šveicaruose, Pran- 
cūzuose, Belguose dažnai labai galva linguoja, žiūrėdami, kas 

darosi iš Ane padėk lietuviukų. Jie augą dažnai Lietuvai ir 

Jei mūsų vyriausybė, skirdama jaunuomenei stipendijas, ne 
išsklaido jos po visą Europą, jei pavelija spiestis ten, kur pato- 
giau, o ne kur racionalingiau, ji atlieka ne visai valstybinį dar- 
bą. Būsimiesiems profesoriams, politikams, aukštiems valdi- 
ninkams išauklėti mūsų vyriausybė privalo rasti pakankamai 
lėšų mokytis kraštuose su aukštąja valiuta: Angluose, Šveica- 
ruose, Belguose. Apie Prancūziją tenka gerokai paabejoti: ji — 
taip pat nesveika, nors ir nugalėtoja. Negi normalus dalykas 
nuolat virpėti, kad jos padėtasis negyvėlis - Vokia - ims ir 
netikėtai pabels jam į langą. 

Mūsų Švietimo ministerijai ši refleksija skiriama, kad atmin- 
tų, jog jaunuomenės svetur auklėjimas yra didelės politikos pras- 
mės, ne vieno mokslo; jog į tai, kas ruošia mums būsimuosius 
veikėjus, o kitiems bendradarbius, žiūri tie „kiti“ labai įtardami, 
gali tą faktą visaip pasvarstyti ir mūsų nenaudai apversti. 


UŽJAUSKIME SAVO KAREIVĄ! 


Rusų viešpatavimo laikai mums paliko vieną liūdną pamink- 
lą. Mes krikščionys, mes patriotai, mes labai žmoniški žmonės, 
esame nustoję tos gyvos jausmo srovelės, kuri, plaukdama iš 
meilės, pasiekia net tolimuosius. Nelyginant bevielio telegrafo 
srovė. Mylimam žmogui gera širdyje, nors jis labai atsitolinęs 
nuo mylinčiųjų. Jis ramus, jis patenkintas šypsos, labai gerai 
numanydamas, kad jį ten, namie, glosto motutė, dailiai jam šyp- 
sosi mergelė, prietelingai mini draugas, visa parapija mini jo 
vardą. 

Taip turi būti ir esti, kai mus į tai įjudina patys mūsų brolio 
veiksmai; tiek prašmatnūs, kad jų nebegalima nežinoti ir neat- 
minti. 

Aš atmenu laikus kovos dėl kultūros, kovos dėl lietuviškųjų 
raštų. Įkliūsi, būdavo, betaisydamas Lietuvai literatūros, ims 
tave rusai pešioti, tardyti, suėmę laikyti. Ir nieko; dar geriau: 

žinai, kad visa tavo parapija su tavimi, tave širdyje užtaria, už 
tave skyrium meldžiasi, už tave bažnyčioje ar per sodžiaus bend- 
ras maldas poterius užduoda. Ir tau gera, kad kenti už visuo- 
menę, kad esi dalis jos. 

Tačiau ne visi darbai esti tiek ryškūs. Kur kas daugiau esti 
tylių karžygių. Sakysime, tie, kurie stovi tavo sargyboje, idant 
tu būtumei ramus, ramiai galėtumei savo darbą dirbti. Tai visoki 
tarnautojai, pasienių sargai muitininkai, ypač kareiviai; tai žmo- 
nių rinktieji atstovai savivaldybose ir seimuose. Jie dirba sunkiai, 
visuomenės naudai, o mums rusai paliko nuomone, kad jie dirba 
išimtinai dėl savo, ne dėl visuomenės naudos. Štai minėtasai jų 
paminklas. Paliko, tiesa, ir žmones pagadintus, panaikinę jų 
pilietinį jausmą ir pasiryžimą didesniu pasišventimu, neg uždar- 
biavimu darbuotis. Jiems „moka“, pamojame ranka ir prie algos, 
kuri leidžia žmogui pavalgius būti, nebepridedama to „užkulo“, 
kurį pavadinau meile, užjautimu ir dėkingumu. 

Tiek jau to su bet kuriais tarnautojais už algą, iš kurių neiš- 
skirti Seimo narių, kad ir užmokamų, būtų didžiausias chamiz- 
mas. Mes didžiausiai prasikalstame, kai užmariname savyje mei- 
lės ir užjautimo jausmą, kurs privalo gaubti tuos, kurių iš mūsų 
valstybė pareikalavo ir mes savo rankomis nunešėme tą gyvą 
deginamą auką - mūsų sūnus. Kareivius, jų kraują, jų gyvybę 
gera valia atidavėme Tėvynei, kaip brangiausią, kokios tik be- 
galima iš žmogaus pareikalauti, jai atnašą. Mes, duodami karei- 
vą, elgiamės, kaip Abraomas, pasiryžęs Dievui paaukoti vienatijį 
savo džiaugsmą ir senatvės paguodą, savo sūnų Izaoką!. 

Pareikalauta, atiduota ir - tesižinai? Ne, tai ne lietuvio širdis; 
tai rusų vergijos ir vergiškųjų jausmų palaikai. Taip neprivalo 
būti! Valstybė, tėvynė yra reikalinga gynėjų. Bet ji, tik tik prade- 
danti gyvuoti valstybė, pati skurdi ir biedna, netesi visa gera ati- 
duoti savo gynėjams. Mūsų kareiva dažnai nutrukęs, dažnai po 
mėnesį neskalbtais ploviniais, dažnai ir susirgęs kietai guli, o žie- 
mą apkasuose ar šiaip jau stovyklose plonais apsiaustais, be kai- 
linių, be vilnonių žekių, be pirštinių, be galvos gaubtūrų, be 
gūnių nuo žvarbos ištisomis valandomis stovint sargyboje. Visu 
tuo valstybė netesi pakankamai aprūpinti mylimųjų savo sargelių. 

Bet kad ir tesėtų, dar būtų negana. Jos ranka šalta, „kazion- 
naja““, o reikia šiltesnės, naminės, taip sakant, moteriškai meilios 
rankos. Tada ir šaltesnis darbužėlis - šiltesnis ir paprastas kąs- 
nelis — saldesnis. Čia nereikia daug ko duoti, tik reikia mielos 
širdies ženklo: jis sočiai atstos trūkumus. 

Ta nuovoka einant, yra susidariusi Kareivių prietelių drau- 
gija?, pavaduosianti užjautimo dalykuose visuomenę. Ji iš visuo- 
menės parenka aukų pinigais ir daiktais ir siunčioja į frontą 
mažų dovanėlių ar šviečia ir linksmina vietoje esamus. 

Ir šio štai rugsėjo mėnesio 5 ir 12 dienomis Kareivių prietelių 
draugija paprašys, kad visa Lietuva pasinaudotų jos tarpinin- 
kavimu ir įteiktų jai aukų, kurios kam gi daugiau teks, jei ne 
patiems tos pat visuomenės sūnums ir draugams. 

Taigi užjauskime savo kareivas, mylėkime juos, apdovanoki- 
me bet kokiais mažmožiais — tejautie, kad už tą gerą visuomenę 
verta galvos guldyti. 


GELBĖKIS! 


Lietuvi, ar tu jau visa žinai, ką tau karas yra pagadinęs? Ar 
jau visa stengies atitaisyti? Karas suėdė tau gyvulius - tu jų vėl 
vaisais. Karas sugriovė tau trobas - tu jų vėl statais. Ir tu, neilgai 
betrukus, užmirši tas karo jeibes, kurios nebepasikartos. 

Tačiau yra viena karo liekana, kurios tu dar nenaikini, o ji 
savaime ne tik nenyksta, vis didėja; tai paleistuvysčių ligos trejo- 
pais vardais. Jų baisiausia - sifilis, brantai ar francai. Svetimosios 
ir savoji kariuomenė davė Lietuvos sodžiams, ko prieš tai jie 
beveik visai nežinojo - tūkstančius ligonių, vyrų ir moterų, kurių 
vieni aiškiai pūna, kiti kol kas paslapčiomis. 

Venerinėmis ligomis užsikrėtę ir neapsigydę, užkrečioja vi- 
sus, su kuo tik jie santykiauja lytimis, su kuo bučiuojasi, su kuo 
išvien valgo ar išvien prausias ir šluostos. Baisiausia gi, kad 
liguisti tėvai gimdo ir vaikus supuvusius, žaizdotus, išvarvė- 
takius, kvailius, paraližuojamus arba ir visai lieka bergždi. 

Taigi, mergele, ar tu žinais, ką pasirenkanti savo amžiaus 

draugu? Tu lauki džiaugsmo ir šeimynos laimės, o tau gali duoti 
vyrą -supuvėlį, vaikų supuvėlių ir tave pačią paversti puvėkliu! 

Visi lietuviai! Su ta žmonijos rykšte - paleistuvysčių ligomis 
ir jų liekanomis nejuokuokite. Gelbėkitės, kol ne per vėlu! Stei- 
kite ir dėkitės į draugijas kovai su venerinėmis ligomis. Negai- 
lėkite tai kovai lėšų, nes jūsų sveikata juk brangesnė už gyvulius 
ir trobas, kuriems nesigailite lėšų. 

Kas ir kaip reikia daryti, pasakys jums Draugijos kovai su 
venerinėmis ligomis Centro komitetas Kaune’, kur ir kreipkitės 
visais šiais reikalais. 


KAS LIKS... 
(Kauno m. valdybą renkant) 


-Visiems tu, Petreli, trūbiji; patrūbyk ir man, kai numirsiu... 

Tai paskutinieji bet kurio žemaičio ar žemaitės pageidavi- 
mai - kad būtų jam atiduota paskutinioji iškilminga pagarba. 

Labai natūralus pageidavimas, privalomas net ir kitiems. 
Mūsų valdžia, bet kurioji buvusių, ir mūsų Seimas mielai malo- 
niai „patrūbija“ griežtai visoms tautoms. Jų teisių sergsti, per- 
dėdami teisybės ir mandagumo. To mužikiško mūsų perdėto 
mandagumo, prie kurio mes esame pripratę namų buityje. 

Man tai atmena kaimo vaišes. Kaimietis mėgsta vaišinti kai- 
mynus, ypač poniškesnius. Krauna jiems ir stato, pats visą laiką 
tarnauja, trypia, tūpčioja aplink svečius, maloningai atvykusius 
į jo butą, pats visą laiką nevalgęs, nė savo šeimynėlės nepa- 
valgydinęs. 

— Kai liks, kai liks... Palaukite! 

Ir laukia šeimynėlė pilvus susiveržusi, kada gi pasituštins 
stalas, kada gi „liks“ ir ar beliks kai ko. 

Valdžia, Seimas lyg būtų šio Lietuvos krašto šeimininkai. 
Lietuviai katalikai lyg jo šeimynėlė. Žydai, lenkai, kitataučiai — 
kaimynai. Kas gi dabar jie yra mums, artimesni ar tolimesni? Jie 
su mumis kaimynauja po keletą šimtų metų. Tai jie mums nebe 
tolimi, nebe svetimi. Jie Lietuvoje taip pat namie. Aš pasakyčiau, 

jie - mūsų šeimyna, su kuria, kaip su namiegais, nebedaroma 
ceremonijų. Jei ko laukti, tai visiems, jei ko valgyti, tai vėl vi- 
siems. Kam čia to „kas liks“? l 

Tuo gi tarpu mūsų kitataučiai ir kitatikiai tyčia ir demonst- 
ratyviai skiriasi iš bendrojo tarpo; tyčia nori būti svečiai ir sau, 
kaip svečiams, reikalauja pagarbos ir vaišių. Ir visa to imasi, 
kaipo pelnytą dalyką, nė ačiū nesakydami. 

- Albož to nie honor bogatemu chtopowi! - vaišinti poną ar 
svetimą praėjūną? 

Ir tam atklydėliui niekados negana. Kiek nei valgydinsi, kiek 
nei rydysi, vis liks nepatenkinti. Ant svetimo gero eidami, jie 
jaučiasi patys savimi, „drąsūs, kaip bajorai“, valgyti, akiplėšiškai 
drąsūs savo kalba svetimoje troboje kalbėti. 

Ir turtingas chlopas ne tik rydo svetį, bet ir visokeriopai jam 
pataikauja. Miršta savo paties buitį, savo įgimtuosius dalykus, 
papročius, kalbą, laužo savo liežuvį. Pats kankinasi, bet laužo, 
kad tik svečias išeidamas nepapeiktų, kad svetur negeros šlovės 
nepaleistų. 

Ta bailė, „ką svietas pasakys“, paraližuoja visus mūsų veiks- 
mus. Mes išsižadam savo katalikystės, bet tik kitiems būtų, ne 
mums, gera, mes išsižadame ir savo tautystės, bet tik svetimtau- 
čiams būtų pas mus gera. Mes darome ceremonijas, laukdami, 
kad ir kita pusė taip pat darys ceremonijas. Ir kai to nesulau- 
kiam, kai su mumis nepadaro jokių ceremonijų, mes tik nusi- 
keikiame: 

- Kiaulės! 

Ir tai tik patylomis. Palaukę kitos progos, mes vėl vaišiname, 
vėl žiūrime, kad bent tik svečiai būtų sotūs, o mes, namiškiai, 
palauksime, kai liks... 

Ar ilgam toks „užvedimas“? Ar mes niekados neišeisime iš 
turtingo chlopo padėjimo, netapsime bajoriškai drąsūs būti ir 
visur rodytis - sau žmonėmis, ne likučiais gyvenančiais? 

Kad ir štai Kauno mieste. Mes aprūpinome visus visokiomis 
tautinėmis ir tikybinėmis autonomijomis. Mes gana pridarėme 
ceremonijų. Metas jau būtų pasijusti ir savo žmoniškąją ir vals- 
tybinę vertybę. Jei mes čia šeimininkai, tai tegu su tuo skaitosi 

visi. Tebūnie mūsų namas - lietuviškas namas, mūsų laikinoji 
sostinė - Lietuvos sostinė, ne Lenkijos, ne Rusijos. 

Ar tų vienų iškabų sutvarkymo gana? Iškabos sau, o Kauno 
magistratas sau. Ten nė padujų lietuvybės. Ten Lenkijos ar Ru- 
sijos etapai. Ateina rinkimai į miesto valdybą. Lenkai, žydai jau 
visa yra padarę ir toliau palaikyti tą patį nelietuvišką sostinės 
stovį. Jie jau susidarę po tą vieną sąrašą. O mes tebesidairome 
bailingai, kad tik svietas nepapeiktų mūsų už tai, kad mes paga- 
liau drįstame lietuviais pasirodyti. Mums gana, kas liks, ilgai už 
krosnies palaukus. 

Ojei ir nieko neliks, tai ir bę to apsieisime. Juk papratę. Gana, 
kad „ponai“ bus patenkinti. 

Ne, ponia Valdžia ir Seime! Duokite mums galimybės Kaune 
būti kaip namie ir rodytis — lietuviškai. Duokite sąlygų, kad 
naujai renkamasai magistratas būtų lietuviškas, iš lietuvių ar 
tokių nelietuvių, kurie galėtų ir norėtų miesto valdyboje, kaip ir 
Steigiamajame Seime, pradėti lietuvių kalbą vartoti. 


PALANGA - SVIETO PABANGA 


- Reiks ir tau važiuoti Palangos atsiimtų!. 

- Ir man važiuoti? O aš kam ten reikalingas? Tevažiuojie 
valdžios atstovai. Aš ir namie turiu darbo... 

- Taip reikia. 

- Jei „taip reikia“, važiuosiu, viską pametęs, pamokas ir 
raštus. 

Ir kovo 30 d. vakarą nuriedėjau greituoju Kauno arklių gelž- 
keliu į specialį traukinį. 

Vienas, du, trys... penkios, šešios dešimtys... šimtas... aukš- 
tųjų valdininkų, aukštųjų karininkų, laikraštininkų, kinemato- 
grafininkų... Visai paskendau toje „specialėje“ važiuolių jūroje 
ir pabaigiau nustoti nuovokos, kam iš tikro aš čia bebūsiu reika- 
lingas, kiek aš čia bereikšiu — minioje vienetas ar šulinyje lašas. 
Dar karo mokyklos kuopa - dviejų šimtų šalmuotų jaunikaičių. 
Dar kita tiek traukinys išvežęs raitelių ir artilerijos. 

Na, na! Jei taip einame atsiimtų vieno „Palangos miestelio“?, 
tai kaip mes eisime atsiimtų „Vilniaus miesto žalių bromų“? Jei 
dabar mane pavergė „taip reikia“, tai kiek bevergs tada? 

Griebiaus tad asmeninių savo jausmų ir paskendau juose 
vietoj grimzdus minioje. 

O minia jau išvažiuodama ūžia, grūdas, nuo ausies lig ausies 
Tfu, kad tu paspringtumei tuo žodžiu: taip mano krikščioniškai 
širdžiai tai aitru... Vis dėlto — ponų ir dar tikrų lietuvių. Jie vieni 
teatstovauja Lietuvai, Lietuvos valdžiai, Lietuvos visuomenei, 
jie - lietuviškai kalbantieji lietuviai, nes lenkiškai kalbančiųjų 
lietuvių nė vieno, o žydiškai kalbančiųjų lietuvių tas vienas - 
Žydų ministerijos“ atstovas. 

Kaip sena yra Lietuva, tai pirmas atsitikimas, kad lietuviai 
važiuotų geruoju savo žemės atsiimti, kad lietuviai būtų pri- 
pažinti teisėti pretendentai į žemę, kuri per šimtą metų buvo... 
Sakytume, svetimose rankose. Tik svetimose, rusų, rankose buvo 
ne tiktai Palangos žemė, ir visa Lietuvos žemė. Tarp Kuršo že- 
mės, kur Palanga, ir Kauno žemės, kur mes, faktinai negi buvo 
sienos. Šios ir tos gyventojai bendravo nekliudomi ir darė tą 
vieną tautinę šeimyną. Kita administracija dar nesudaro ver- 
govės, iš kurios džiaugsmas būtų pasprukti ar vaduoti. Kretin- 
gos žemaitis lygiai taip kaimynavo su Palangos žemaičiu, kaip 
ukmergiškis aukštaitis kaimynauja su zarasiškiu aukštaičiu. 

Taigi vergovės nebuvo tai vienai Lietuvos daliai; likimas 
buvo visų vienodas; bet žadėjo būti, rusus pakeitus latviams, ir 
jiems išvedus savąją valstybinę sieną; ji dažnai esti stipresnė už 
mūrą. Ir galėjo panaikinti tos pat tautinės šeimynos narių kamy- 
navimą; padaryti taip, kad vieni liktų kitų užpakalyje, vieni kitus 
imtų naudoti, kada tieji „kiti“ eina į tokias reikiamas vietas, kaip, 
sakysime, į bažnyčią dvasios atsigautų ar į jūrą vandenėlio pa- 
sisemtų. 

Ir ėmė man vaizduotis tos dvi reikiamosios vietos: šventykla 
ir jūra Palangoje. 

Šventyklą čia, būtent ne kur kitur, išstatė geografinė jos pa- 
dėtis - „svieto pabangoje“ (svieto - Žemaičių, toliau eina nebe 

svietas — vanduo); ir gamta čia būtent supylusi aukščiausi viso- 
je apylinkėje kalną“. Palanga - vartai į Žemaičius iš jūros; tai 
reikėjo prie tų vartų žemės sargybos nuo jūros užpuolikų; 
reikėjo ir derėjo iš čia davinėti pavojaus ženklai ugnies liepsnų 
pavidalu. 

Palangos pilies kalnas budėjo, kad Žemaičių žemė būtų lais- 
va, nepaliečiama ir nepriklausoma ir sakyte sakė tokia būsianti, 
tik užgrūdžius savo vaikų sielas. Vidaus stiprybė tededa plieno 
kardą į ranką ir liepia gintis, o ištižėlis bėga. Taip ir virto vals- 
tybės sargyba tautos šventykla. Čia stojo sargai kunigai, vaidilos 
ir vaidilutės; čia iš aukšto pagalbos šaukės deivės Praurimės ir 
Prakūrimės, čia iš tolo gintų kvietė kietarankius kunigaikščius. 
Nuo materialinio pasaulio, jo vylių ir pamėgimų atsiskyrusios, 
kad juoba galėtų dvasią kurti, vaidilutės rėmė čia materialę 
žemės valdovų galybę ir pagaliau davė jų sintezę: laisva bajoraitė 
Vidimantaitė vaidilutė Birutė su laisvu Lietuvos kunigaikščiu 
Kęstučiu davė Lietuvai dvasia ir kūnu galingiausijį valdovą — 
Vytautą. 

Iš Ariogalos kilo Lietuvos kunigaikščių dinastija, iš Nau- 
japilio (Naupillen--Naugardukas) jų imperializmas“. Vertenybės, 
dėl kurių galima ginčytis. O iš Palangos mums kilo nė kiek 
nebeginčijama vertenybė; tai, ką mes dabar tęsiame - lietuvių 
nepriklausomybės dvasia ir tai, ką rusiškai vadina - samobyt- 
nost’, tas pasikliovimas savimi, kurį žemaičiai išreiškė patarle: 
„Kas bus, tas bus — vis žemaitis nežus“. 

Prakūrimės aukurą pakeitė dar mistiškesnio asmens, Marijos, 
aukuras, ir piliakalnio šventyklos tradicija liko ta pat: praeitis 
surišta su dabartimi, idant Lietuvos sūnūs iš tos praeities nesi- 
liaudami semtųsi stiprybės. Ir sėmės, kol tiek įsigalėjo, kad „svie- 
to pabangą“ ryžosi visai panaikinti, nes ir vanduo jiems ėmė 
virsti — svietų; kol išdrįso sėstis į riešuto kevalą ir jūrai liepti, 
kad juos dabar neštų į „barzdotų vyrų“ šalis, iš kur kitkart vieni 
pavojumai tegrėsė. 

Palanga mus civilizavo, kaip apskritai jūra civilizuoja pajū- 
riečius, tapdama jų tarnaite patogiausiai paregėti plačiuosius 
pasaulius. 

Jei lenkai brangina ir laiko Vavelio urvą?, kur buvęs slibinas, 
jei gerbiama ir paliūdžioje laikoma net gamtos, ne tik istorijos, 
paminklai, dažnai atminčiai to, ko visai nėra buvę, - tai kaipgi 
turime gerbti ir laikyti tai, kas mums tikrų vertenybių yra da- 
vę, - Palangą su jos garsiu piliakalniu? Jis buvo ir privalo likti — 
tikra tautos ir valstybės brangenybė. 

Taip galvojau sau vienas vagone, lyg nedalyvaudamas 
džiaugsmingame minios trukšme. Ir jau man buvo parūpę 
aplankyti Birutės kalnas. Vis dėlto galutinai įsitikinau, jog ir 
man reikėjo būti toje tautos iškilmėje, kai ėmiau rytą pritirti 
įspūdžių, kokių negali duoti jokia kita regykla kovo 31 d. 

Kaune sėdėdami, tame valdžios centre, mes buvome atpratę 
džiaugtis tuo, kas jau mes esame, kuo gana ūmu laiku pavirtę. 
Gera tad, kai mums kas iš šalies primena, jog dar nepraėjo saldieji 
mūsų savarankumo mėnesiai. Gražus, patogus traukinys - savas, 
gelžkelis — savas, Kretingos stotis - sava, išėjusi mūsų sutikti mi- 
nia — saviškiai. Ir dar brangiau, kad dovanų mums išnešė to, kas 
gali ir privalo būti visų brangiausia — tautos vėliavas ir varsas. 
Mokyklų jaunuomenė tik marguliuoja tautiniais papuošalais ir 
stebisi, kas čia dabar darosi: ta visa diduomenė - jų, savoji, tie visi 
valstybės turtai jų - savi. Eina kuopa šalmuotų karo studentų - jų, 
savų, spurda husarų vėliavėlės - jų, savų, žemė dreba nuo sunkių 
armotų, nuo storų kaip drambliai arklių — jų, savų. Automobiliai, 
svečiai, ginklai, ženklai, kareiviai, grazna ir galybė - viskas sava! 
Bet kuris daiktas griebte griebia už širdies, virpina ją, virpina 
lūpas lygiai sutinkančių, lygiai atvažiavusių. Reiktų triukšmin- 
gai džiaugtis, tik lietuviškasis neefektingas būdas verčia su tuo 
slėptis ir nusigrįžti, kad nepamatytų betrykštančių ašarų. Vy- 
rui tai nepritinką, tesidžiaugie ašarodamos moters. Kodėl? Ak, 
kvailybe! Leisk savo jausmus į valią! Verk, jei dar moki, grau- 
dinkis, kol širdis pentimi nepavirto: nuo to rūdys nuo šios nu- 
byra. Ko gėdies švelnaus dalyko, neišmanėli! 

Dabar tik tapo aišku, jog ne tik man, bet ir bet kuriam reikėjo 
būti ten, kur širdys valos, kur tėvynės meilė kyla. Dėl visa to 
gera pritirta nesinori man nė knaisiotis po visus negerumus ir 
netvarką važiuojant ir nuvažiavus. Nebent kitą kartą. 

Palangoje tiek pat. Defiliada automobilių, svečių, raitelių, 
pėstininkų, artilerijos. Sutiktuvės su duona, druska, su tortais. 
„Te Deum laudamus““? gražioje gotikos bažnyčioje. „Tavo ap- 
gynimo“ - Birutės kalno koplyčioje, kur laukė trys Birutės su 
gyvų rožių bukietais įteikti vyriausiems Lietuvos vyrams: Seimo 
pirmininkui, Vyriausiajam karo vadui ir Derybų su latviais ko- 
misijos pirmininkui*!. Visas iškilmingas piliakalnis nusagstytas 
lyg gėlėmis margais žmonėmis, margomis vėliavėlėmis rankose, 
džiaugsmingais veidais. 

Aukštiesiems valdininkams prabilus, jog nuo šiol šis pajūris 
jau priderės į Lietuvos valstybę, aukščiausioje piliakalnio pu- 
šyje spurstelėjo graži didelė trispalvė tautos vėliava. Ją pasvei- 
kino griausmingais šūviais ore sprogstančių minų nuo šešių 
pūdų. Sudrebėjo visas piliakalnis. Ūžia šniokščia audros sukel- 
tos jūros vilnys, siekdamos paties piliakalnio. Vaivorykštės vė- 
liava, rodės, išsitiesė viršum viso miško, laimindama žeme ir 
jūrą. Ir įvyko stebuklas; tai, kam pranašinga lietuvių dvasia 
lėmė būti. Iš aukšto piliakalnio išvydai apačioje susirikiavusią 
Lietuvos kariuomenę: viduramžių šalmais užsidėjusius pėsčius 
ir raitus kareivius. 

Įvyko tai, ką lietuvių pasakos kartų kartoms skelbė: jums tik 
taip rodos, jog Lietuvos galybė ir jos nepriklausomybė dingo 
amžinai. Ji ne. dingo, tik pasislėpė į piliakalnius ir ten piktojo 
burtininko sužavėta miega. Miega ricieriai šalia savo ginklų; 
miega ir patys ginklai, sukrauti į sandėlius; miega visuomenės 
Sauliai!?, visa galva kitus prašokę. Miega, ne numirę ir tik laukia, 
kada trenks toks trenksmas, kurs suvirpins pačius kalnus; su- 
skeldės tada piliakalniai, prasižios durys ir išsivers iš jų būriai 
jaunų džiaugsmingų vyrų, paplis jie po visą kraštą ir šūktelės: 

- Šian ji, kurs buvo mus užmarinęs, kas buvo užmigdęs! 

Ir pagavę piktąjį burtininką, įmes jį į pat jūros gilumą. 

Šalmuotieji jauni vyriukai, vėliavotieji raiteliai, sunkiais ark- 
liais pakinkytoji artilerija dabar rodės tik ką paleisti iš Birutės pi- 
liakalnio: švieži, jauni, stiprūs ir vikrūs, - patys tie Tėvynei ginti. 

O vėliava plakas aukštai aukštai viršum miško. O armotos 
virpina orą kiaurai per jūrą. Tai Lietuva vaidinasi tolimiesiems 

Europos vakarams ir skelbiasi, kad lauktų naujų jūros svečių — 
lietuvių. 

— Jūs kitkart ėjote į rytus mūsų žemių pasiplėštų, mes dabar 
einame į vakarus jūsų kultūros prisigertų, nes suspaustai mūsų 
dvasiai pagaliau padaryta garlaidė pro Palangos piliakalnį. 

Ir mirkėme savo vėliavėles Baltijos jūroje, tautindami šį pa- 
togiausį kelią - į Europą. 


TEISĖ IR TESĖJIMAS 
Iš paskaitos L. K. moterų dr.! susirinkime 
1921 m. birželio 5 d. 


Atsiprašau už kinematografinį paskaitos praminimą: jis per 
turiningas, ir aš, ne teisininkas specialistas, netesėsiu duoti teisei 
mokslinės precizijos. Bet kad tai ne teisių kodifikacijai skiriama, 
tik lengvam pašnekesiui, mano, feljetoninko, kompetencijos tam 
dalykui užteks. 

Teisė — kilniausias pačių pirmutiniųjų amžių žmonijos obal- 
sis. Jis tiesiog magiškos galybės. Daug kraujo, dar daugiau rašalo 
dėl jo pralieta. Kova dėl jo labai sunki. Vis dėlto maloni, nes nors 
tolimame jos gale šviečia laimėjimas. 

Teisė, kaip filosofinė sąvoka, lyg pati save apibrėžia; rodos, ji 
visa pati savyje telpa, nieko jai nepridėsi, neatimsi. Tačiau prak- 
tikoje bet kuri teisė yra žymiai siaurinama. Teismo praktikoje, 
sakysime, yra net priežodis: summum jus -summa injuria; aukš- 
čiausioji teisė (bene bus tikriau, griežčiausioji) yra didžiausia 
neteisybė, skriauda. Taigi tų pačių piliečių naudai, kuriuos teisė 
gina, į ją, kaip į saulę pačiame zenite, tenka žiūrėti pro kon- 
servuotus akinius, kad neapraibtumei. Beveikdama tavo naudai, 
gali tave patį nuveikti, 

Teisė kaip ir vaistas. Pats savyje jis geras, naudingas; vis dėlto 
jo reikia davinėti dozėmis, nelygu organizmas: vieniems mažiau, 
kitiems daugiau. Kas brendusį kūną stiprina, tai minkštakūnį 
ardo. Iš to ultrapažangininkai juokias: girdi, tik liguistas vaiz- 
duojasi, kad jam per daug esą sveiko oro, nes nuo to jam galva 

kvaistanti. Tačiau kai jie patys ima teise naudotis ir kitiems teikti, 
ima ją taip pat seikėti, dozes mažinti. Atminkime komunistus. 

Jei teisė neapibrėžtai tarnautų piliečiui, ji tik jam pataikautų 
ir tvirkintų. Tik, mūsų laimei, teisė visados eina susitvėrusi su 
pareiga, kaip dvynės seselės. Teisė tik „neblesse oblige“, garbės 
pareiga: ji žmogų aprūpina, neuzurpuodama kitų teisės. Laisvės 
teisė, sakysime, nėra tik teisė, išėjus į aikštę, skerėčiotis; juoba 
neskerėčiotis, kur tiršta žmonių: ji teteikia galimybės sunaudoti 
visus savo gabumus savo, drauge ir visuomenės naudai. Laisvė 
yra tad teisė ir pareiga būti sau ir visiems naudingu. Juo daugiau 
turi, juo daugiau duok; kitaip tau laisvė visai nebus reikalinga. 

Dėl teisės visaip kovojame. Blogiausia tam dalykui priemo- 
nė - tai materialinis ginklas. Jis tam dalykui yra per nedelikatnas: 
laiku nesustoja ten, kur tikrosios ar tik pasapnuotosios teisės 
riba. Ją pasiekęs braunas gilyn, jau į svetimos teisės sritį. Mate- 
rialinis ginklas tik dvasinės teisės dalyko profanacija. Teisė kitaip 
teisinama, ilgu laiku ir didžia išmintimi; teisinama ne vienų 
teisininkų specialistų, juristų, tik visų visuomenės narių. Teisių 
išlyginimas yra tad kooperacija visos valstybės. 

Teisės duoti yra toks pat absurdas, kaip ir teisė išveržti. Nei 
tu teisės duosi tam, kas nesugeba jos panaudoti, nei tam ką 
pridės, kad ir jis pats pabandytų ją pasisavinti. Teisė - visiems 
privalomas dalykas; nei „duoti“, nei „išveržti“ netinka terminas: 
teisė pati savaime dygsta ir bręsta, bereikia jos pasiimti. Ir kai 
atsiranda kas teisės tikrai reikalingas, tam jos neduoti niekas 
netesės. Greičiau visa pasaulio tvarka sugrius, negu privalomąją 
teisę sulaikysi. 

Visas keblumas nustatyme, kada gi net revoliuciniu būdu 
privalomųjų teisių imama, kada gi tos tiesės uzurpuojamos. Tam 
dalykui imkime terminą: teisingas — teisių pilnas, kaip yra: tur- 
tingas — turtų pilnas; jis reikš tiek, kiek ir „naudingas“, atseit 
žmogus, sugebąs pasinaudoti laisve didesnei savo ir žmonijos 
naudai?. 

Einant tuo dėsniu kovoje už teisę toli gražu nesinaudojame ir 
dėl to, laimėdami pasvajotąją teisę, pralaimime daug kitokio 
dvasinio ir materialinio turto, net kitokių teisių. 

Kai žmonėse subrendo religingumas, imta kovoti už tikėjimų 
laisvę. Kovota fanatiškai ir laimėta. Visoms tikyboms rasta pa- 
saulyje vietos. Ar jau liautasi? Ne. Prasidėjo toks pat fanatingas 
rungimasis tarp savęs dėl tų pat teisių gausybės. Juo viena tikyba 
laimėjo ir kilo, juo kita turėjo smukti. 

Toki dalykai negali nesukildinti reakcijos. Reakcija ėmė trinti 
tikėjimų aštriąsias briaunas; nudildė jas, atšaldydama vienų ir 
kitų tikėjimų karštumus iki indiferentizmo. Dar toliau kovo- 
dama, reakcija sumetė: jei tikėjimai sukelia tiek daug nerimo ir 
neapykantų, tai jie yra neigiamosios prasmės ir jie reikia visai 
prašalinti. Išdygo ateizmas, tikras fanatizmo vaisius. Kraštu- 
tinumas davė kraštutinumą. 

Kai žmonėse subrendo tautiškumas, imta kovoti už tautų 
lygybę, net jų laisvę ir nepriklausomybę. Kovota šovinistiškai ir 
taip pat laimėta. Iš pradžių idėjoje prasidėjęs tautų rungčiavimas 
tarp savęs davė nacionalizmą, kurs dėl jo egoizmo buvo pra- 
mintas gyvuliniu (zoologiniu). Dėl vienos tautos nacionalizmo 
kitos tautos, nors pripažintos, praktikoje gavo kone užtrokšti. 

Kilusi reakcija, atšaldydama tautinius įsikarščiavimus, paga- 
liau ir čia pasakė: jei tautybės kelia tiek daug nerimo ir neapykan- 
tų, šalin tautas, šalin jų mėgiamąsias tėvynes, nes ir jie - nei- 
giamieji veiksniai! Būkite lygūs dangaus paukščiams, kuriems 
visiems gyventi — ta pati niekieno erdvė. 

Tebūnie tikėjimo ir tautybės vietoje tuštuma. O jei tuštumos 
negali būti, teesie prikimšta juoba visokių nesąmonės šiukšlių 
neg „prietarų“. 

Liaudis, darbo žmonės laisvos pilietybės teisių neprivalė, 
nebuvo gabūs jų pasisavinti. Tai visos liaudininkų (narodniki) 
pastangos ėjo niekais. Bet kai liaudis pribrendo, pasiėmė visas 
tikrąsias teises. Kovojo dideliu godumu ir laimėdami nebesu- 
silaikė riboje, peršoko visų kitų luomų teises ir paskelbė savo 
diktatūrą. Sauvalė, sunkiausis neteisėtumas - tos kovos įvykiai, 
kurie, kaip tą palaidą kumelį besidošijant, užvarys ant tvorgalio, 
ir bus jeibių. 

Proletariatas ar kitaip vadinamas žemasis luomas nebepa- 
kelia savo teisių, „prav naroda“?. Jam rodos, kad luomai buvę 

kalti ir būsią kalti, kad liaudis buvo nebrendusi ir nesparčiai 
bręsta. Tai šalin luomus, šalin visa, kas aukščiau už liaudį, šalin 
net šviesuomenę ir mokslininkus! Viską atstos — kareivis, mat- 
rosas ir fabriko darbininkas, bežemis. 

„Abyssus abyssum invocat“, bedugnė bedugnės šaukias. 

Ar kitoki keliai moterų kovos dėl teisių? Kol buvo kovota dėl 
moterų teisių, tai tiek tebuvo išdavų, kiek ir narodnikų kovoj 
dėl liaudies teisių: daug pastangų, maža naudos. Ką gi pačios 
darė, visados laimėjo, turi ir vis daugiau imasi ištesimųjų dalykų. 

Moterys neprileidžiamos prie altoriaus; siekiama tad tapti ir 
kunigais, bet vargu tai laimės. Užtat jos daugiau pasiekė: jos 
atsistojo ant altoriaus; savo pajėgomis, savo sugebėjimu pasiekė 
aukščiausią dvasios tobulybės laipsnį - šventumą. Moterys davė 
Dievo Motiną Mariją. Krikščionija ją padarė lygiateisiu Šv. Tre- 
jybės nariu, nors ji ne Dievas. 

Pati Dievybė nepajėgia Marijai priešintis dėl jos moralinės 
vertybės. Moteriškumas, ordinariškai sakant, pavergė net krikš- 
čionių Olimpą. Su Marijos teisėmis nesusilygino nė vienas vyriš- 
kasis asmuo, nė pats serafiniškasis Pranciškus“. Ir ta privilegija 
nėra vyriškųjų moteriškai duota: ji - laimėta, pelnyta moteriškų 
ištesėjimu. Vyriškasis tiek netesėjo. 

Kaip Marija - Dangaus Karalienė, taip kiekviena lietuvė - 
šeimos karalienė. Ką čia bekalbėti apie šeimos galvą vyrą, apie 
paklusnumą jam: lietuvių šeimos moralinis vadas yra moteris. 
Nuo pat atitekėjimo į svetimą šeimą marti suima į savo rankas 
visą namų tvarką, dažnai net jų buhalteriją. 

Vyrui belieka patino ir juodnugario rolė. Ar tai vyrų duotoji 
moterims privilegija? Anaiptol - tai aukščiausis lietuvių kultūros 
laipsnis, į kurį pasilipo pati lietuvė, gimdydama, augindama 
tautos kūną ir auklėdama jos dvasią. Lietuvių religingumas, 
tautingumas, kultūringumas - lietuvių moterų padaras. Jos gi 
dailė. Žiūrėk „Pragiedruliuose“ kultūros vaizdą - juostą. Ir nebe- 
nustumsi jos nuo to sosto, nes nėra kuo moteries lietuvės pa- 
keisti. Jei rusė moteris taip pažeminta, dalimi ji pati kalta; ne 
kalta, tik dar neišsirpinusi savo karalienės teisės. Ir tų teisių rusė 
paragaus ne mitingais, ne streikais ar piroksilinu“, tik faktinai 

parodydama savo ištesėjimą: teisės lygiai su ištesėjimu, teisės iš 
nuopelnų. 

Veltui iš šalies globotumei motinystę, kaipo atskirą nuo visos 
moteriškosios dalyką. Žurnalistas pirmeivis pripažins madamės 
vardą lygiai ištekėjusiai, lygiai netekėjusiai motinai, bet to toli 
gražu per maža, kad ir laisvosios meilės sekėja visuomenės opi- 
nijoje taptų lygi legalizuotajai motinai. Jei kada moteriškė ir to 
pasieks, tai bus tikra jos teisė, ne vyrų maloningai suteikta. 

Veltui, beglobodamas pavainikį, skelbti, jog viską atstojo 
gimdymo faktas, kurio autentiškumo neužginsi. Nors vaiko tė- 
vas esąs neįrodomas, vis dėlto paveldėjimo ir kitokios teisės 
nebus išdygusios iš vieno gimdymo, kol moteriškė savo pačios 
ištesėjimu paims visišką diktatūrą visuomenėje ir viena pati 
atstos šeimą. 

Ir tikra chimera yra buvęs bandymas prostitutes suorgani- 
zuoti į profesinę sąjungą ir duoti joms visas piliečių ir amati- 
ninkių teises: pačios moterys nedrįs, nors laikinai, naudotis tuo, 
kas nėra jų nuopelnas, bet tik joms pataikavimas. Kas pats pasi- 
niekina, to neišaukštinsi. Lygiai kaip šeimos karalienės, už plau- 
kų parmetęs žemėn, nenukelsi nuo jos sosto: ji ir parmesta pa- 
kilsta ta pati - karalienė. 

Prieš kultūringąją, „teisingąją“ aukščiau išdėstyta prasme 
moterišką lenkias kiečiausias vyriškas sprandas ir visai kitaip 
jai bučiuoja rankelę neg prisimeilindamas patelei. Tai padaro 
tikroji moterų teisė ~ natūralinė, ne kieno suteiktoji, jos galybė. 
Ne „missiukė“ Pankhurst“, daužytoja Londono magazinų langų 
ir ministerių galvų, sulygino moterų teises su vyrų teisėmis, tik 
Bitcher Stowienė", autorė „Dėdės Tomo trobelės“: išvaduojant 
juodukus iš vergovės, jos, širdingos humanistės, nuopelnų buvę 
daugiau neg karininkų vyrų. 

Lygias teises turime lygiais nuopelnais. Bet nuopelnai da- 
roma ne būtinai tomis pat priemonėmis. Moterų ištesėjimą reiš- 
kia visai kas kita, ne maustymasis vyriškomis kelinėmis, ne 
formavimas iš moterų ugniagesių komandų, ne organizavimas 
„udarnych batalionov“* kariuomenei. Jos gesina kitokius gais- 
rus, jos savo galvas tūkstančiais guldo kitokiame lauke. 

Ar verta moterims nuliūsti, kad jos kol kas ne visuose parla- 
mentuose gauna rinkimų teises? Jei anglai, prancūzai, belgai tų 
teisių nepripažįsta moterims?, turėdami pašalinių sumetimų, tai 
ir tesižinai. Ateis laikas, kada jie patys pakvies moteris joms 
tinkamo darbo dirbti, kaip suomiai pasikvietė jas į savo par- 
lamentą socialinėse komisijose darbuotis. Jei teisių nustatymas 
yra visų piliečių kooperacija, ir didžiuma šiuo tarpu išranda 
valstybei naudinga, kad moterys nedalyvautų politikoje, tai, 
man rodos, tik moterų garbę gelbsti: ag ir gavusios tų teisių 
Suomiuose deputatės nesikiša į politiką, nes to netesi. Moterys, 
kurios rodo savo ištesėjimą šiose ar tose visuomeninio darbo 
srityse, yra didžiausios propaguotojos moterų teisių lygybės. 


ALLELUJA! 


Alleluja’ - džiaugsmo šūktelėjimas. Tasai - valio! kurs vienas 
tetesi išreikšti širdies pilnybę. 

Alleluja - nugalėjimo šūktelėjimas. Tasai - urra! kurio vienu 
tepasakysi: jau nebėra jokių priešų. 

Alleluja - tešaukiame per sukaktį Dievo Sūnaus iš numirėlių 
kilimo, kad jis mirdamas nugalėjo tai, kas rodės nenugalima: 
pačią mirtį. 

Alleluja per amžius stiprinosi žmonija savo sielas, semdamosi 
iš to pat šaltinio visokeriopos gyvybės. 

Ar vis tiek pat tebereiškia mums Alleluja? Ar per šių metų 
didžiąją krikščionybės sukaktį? tiek pat bus mums šaukti? Tiek 
pat, dar ir labiau. 

Girdime, dabar žmonija ėmusi miršti Nazareto Mokytoją. 
Sako, žmonija ėmusi ir be Jo apsieiti. Sako, tiek jau išgudrėjusi, 
jog sugebėsianti geriau susitvarkyti, kaip kad buvo tvarkomasi 
krikščioniškojo teisingumo ir gailestingumo dėsniais. Sako, pa- 
žanga verčianti žmoniją perkainoti visas kainas ir vertenybes, 
nebepaliekant nė tų, kurios rodės amžinai patenkančios. Am- 
žinai patenkančių pradų nebegalį būti net giežtuose matema- 
tikos moksluose. Daug ko, sako, ir mėgina siekti. Tik ar pasiekė? 

Suneramintos sielos šoko sakalu ir... ir... tūpiasi vabalu. No- 
rėjo pačios saulės aukštybių pasiekti, suplasnojo rankom, iš- 
tempė kaklus ir - nepakilo, nes rankos — ne sparnai. Norėjo viską 
perkainoti ir išvydo už verdingį davusi - tris skatikus. 

Paskučiausieji žmonijos pastangų rezultatai — tie patys pa- 
niekintieji patenkantys krikščionybės pradai: teisingumas ir 
gailestingumas, tik kitaip pavadinti, būtent demokratizmu. Tai 
idėjoje. 

Praktikoje tas pat verdingio padarymas trimis skatikais. Pir- 
miau aristokratai, plutokratai, biurokratai skriaudė demokratus; 
dabar atvirto antraip: šūktelėta teisių, kad demokratai galėtų 
skriausti visus kitus „kratus“. 

Pirma buvo hegemonijų ir diktatūrų, ir dabar ieškoma hege- 
monijų ir diktatūrų. Sakoma: taip būsią teisingiau ir žmoniškiau. 
O skirtumo tiek tesirado, kad teisingumo ir galestingumo šal- 
tiniai pasikeitė: tyras tyras krikščioniškosios etikos šaltinis pasi- 
keitė drumstu egoizmo šaltiniu. 

Teisingumo ir galestingumo principai nepilnai įvyko, ne kad 
jų Kristus nebūtų davęs ir demokratijai būtų tekę jie pramanyti, 
tik kad nebuvo kaip reikiant vykinami. 

Jei tad sumanyta rasti nauji akstinai tiems pradams vykinti, 
tai nereiškia, jog privalu mums paniekinti ar bent užmiršti tie, 
kurie daug daug anksčiau yra liepę tą pat daryti, dėl kurių šauk- 
ta: Alleluja! 

Pažanga - ne perkainavimas krikščionybės vertenybių; ne 
gerinimas tų vertenybių, — tik nuolatinis savo sielų plėtimas, 
idant tos vertenybės mumyse sutilptų, qui potest capere, capiat. 

Ne priedai prie krikščionybės: demokratingoji etc., pataiso 
krikščionybę ir daro ją naudingesnę, tik krikščionybės taikinimas 
prie sielos šiąją pastarąją daro sugebančią capere (sutalpinti, 
vmestit): gerėti, gerėti be galo. 

Šaukta teisių patiems savo likimą spręsti ir gauta. Tik gavus 
taip suskysta, jog nebėra žinios, kieno gi sprendimo beklausyti. 
Vienodesnieji egoizmai susimetė į krūveles ir tapo —- didesni 
egoizmai. Tai — partijos. 

Užsimesta ne patiems partijomis gėrėtis, tik valdyti, ir ima 

kuo plačiausiai alkūnes atkišus bruktis priekin. Galvose noriu 
būti, ne kad geriau valdyčiau, tik kad aš, partija, valdyčiau. 

Einant priekin visomis pastangomis dirbama, kad pasilikę 
užpakalyje visi paliktų opozicijoje tai vienai valdančiai partijai, 
lyg tyčia, kad opozicijai lengviau būtų kuo veikiausiai šalin 
atstumti valdančioji, o priekin išgrūsti kita, kuri taip pat lengva 
būtų kuo veikiausiai išgraužti. Ir taip be galo. 

Nervinga, šmeižtinga, sauvalinga, apgaulinga ir toli gražu — 
ne demokratinga. Ne tie, kurie imasi omnia restaurare in Chris- 
to, per Christum“, savo sofistika — juoba restaurant ipsum 
Christum’. 

Dvakinėjame. Padvakinėti reikia, kad tvirčiau laikytumės to 
kelio, kurį pagaliau atatiksime, kad savo prityrimu įsitikintumę, 
jog kitų tiesių kelių nėra, nes ieškojome ir neradome. 

Ir grįžta žmonės į krikščionybę, ir susipranta veltui iš jos 
išklydę; jie išklydę, ne pati krikščionybė klaidinga. Žmonija iš 
savo pačios klaidų gema atjaunėjusi, kaip feniksas, ugnyje su- 
degęs. 

Ir vis aiškiau mato, jog Kristus ir jo padaras ne mirties, tik 
gyvybės šaltiniai; tik nereikia jų užrausti ir paskui šaukti: „Ne- 
tinka!“ 

Kėlės iš numirėlių Atpirktojas, keliamės iš nuomaro mes pa- 
tys, keliame iš letargo savo Tėvynę, ir krikščionybė, tiesiogine 
savo prasme, mums tame darbe tegali padėti, ne kliudyti. 

Taigi trigubai Alleluja, sulaukus šventų Velykų, belaukiant 
didžiųjų kuriamųjų žingsnių - Steigiamojo Seimo darbų! 


Nazareto Mokytojas, Jėzus, savo mirtimi pačią mirtį nugalėjęs, 
kėlės savo paties galybe. Kristus į savo Tėvą sugrįžo nebe Logos“, 
iš jo kilęs, tik jau Dievažmogis, su žeme sumišęs. Pirmą kartą 
dieviškojon sritin įsileista žemiškosios srities gaivalas - žmogysta. 
Dangus nulenktas lig pat žemės, idant žemė pakylėtų lig pat 
dangaus. Dievysta pasiilgo žmogystos, pati atėjo jos išvaduotų iš 
tūleriopos vergovės ir padarytų dalininke absoliučios laisvės. 

Pirmą kartą žmogysta reagavo dievystai. Du galu gavo pada- 
ryti vidurį. Žemės Titanai" pagaliau užkariavo Dangų, priveikė 

Dievą ir padarė sąjungą su Juo. Ko Titanai nepasiekė, nuo aukš- 
čiausiųjų kalnų viršūnės svaidydami uolas, ko neprilipo iš Ba- 
belio bokšto*, - tai pasiekė atsistoję savo dvasios aukštybėse, o 
palaipino juos tas pats Dievas Sąjungininkas. 

Jei vandenilis, rišdamasis su deguoniu, sprogsta, kol padaro 
vandenį, trupina indą, kur tai darosi, - tai kokį kataklizmą turėjo 
padaryti dievystos žmogystos reakcija? Dievas žemėje vaikš- 
čiojęs žmogaus asmenyje - tebuvo laikinasis mišinys. Tikrasis, 
amžinasis Dievažmogio vienetas tetapo abiem elementam virs- 
tant trečiuoju. 

Nei buvo, nei bebus tokios reakcijos; nei buvo nei bebus ant- 
ros tokios dramos. Tai pajuto dangus ir žemė, dvasia ir medžia- 
ga. Temo saulė, skeldėjo uolos, materializavos vėlės, žmogystos 
medžiagai virstant dieviškąja substancija. Regimai pasireiškė 
tiesa: 

- Jūs esate - dievai! 

Jūs esate - Titanai. Jums dangus pasiduoda. Tik stokitės ne 
ant materialybės kalnų - ant dvasios aukštybių. Žmonės, leiskite 
savo dvasią į laisvę, atvožkite savo medžiagos voką, ir jums 
nebus nieko negalima. Kas tai yra kalnai kiloti prieš suderinimą 
žmogystos!! 

Jėzaus kėlimosi iškilmingumą jaučia savo ome bet kuri gryna 
širdis. Po rezurekcijai? eiti karčemon, kaip paprastai kas šven- 
tadienis buvo daroma, lietuviui lygu iš šilimos šokti į ekertę - 
pats kūnas purtos ir protestuoja. Bet tai... „neinteligentai“. 

O mes gi - inteligentai, monopolizavę intelektą ir paniekę 
kitas sielos dalis, kaip pajusime valandos kilnumą? Mes - eisime 
karčemon: ji bus kiekvienos šeimynos bute, prie šventinių. Ir 
sudiev, dvasia; sudiev, reagavime dievystai; sudiev, pasiilgime, 
jei ne absoliučios, tai bent dalinės laisvės: mes liksime, kaip ir 
buvę, medžiagos vergai... 

Ir mums nebus ilgu. Tik nelaimė tam, kurs neilgėjas dvasių 
pasaulio: jis užtrokš. Džiaugsmo Alleluja teskamba laisvadva- 
siams — tiems, kurie suprato, kokį žingsnį nužengė žmogysta 
Žmogaus Sūnaus asmenyje. 

TOMAS FERDINANDAS ŽILINSKIS 


Švenčiame retą sukaktį: aštuonių dešimtų metų amžiaus pi- 
liečio Tomo Žilinskio!. 

Kodėl gi jo? Ilgai pagyvenusių yra ir daugiau. Jų, žiūrėk, 
nepasergėsime. Kas gi jis? Prezidentas? Mokslininkas? Įkvėp- 
tasis rašytojas? Tautos pranašas ar kentėtojas? 

Nieko panašaus. Į visuotinąją enciklopediją jo vardas nepa- 
teks. Nei muziejuose, nei knygynuose jo žymių nerasime. 

Vis dėlto jis yra mums brangus, nes jis - mūsų pačių dvasios 
simbolas. 

Sprendžiu iš savęs. 

Pil. Tomą aš labai vėlai tepažinau; gal jam įpusėjus septintąją 
dešimtį. O girdėti buvau kur kas anksčiau girdėjęs. Ir pažinus 
ne kiek daugiau man teprisidėjo įspūdžių, ne kiek beatsimainė 
mano jausmai. 

Pilietis Tomas Žilinskis, pil. Juozas Kairiūkštis, pil. Petras Kriau- 
čiūnas* ir kiti tokie man nebuvo konkretūs žmonės; tikriau, galėjo 
ir nebūti konkretūs. Aš ir lietuvių visuomenė gerbėm ir mylėjom 
juos už tai, kad jie buvo atgyjančios mūsų tautos simbolai. 

Dėl to jie neveikiai išnyks iš tautos ir numirę, destis vėl iš 
akių pasitraukę. Štai aiškiau. 

Lietuviai pil. Tomą Žilinskį ir k. tokius gerbė ir mylėjo. Jų 
garbės atšvaitoje vaikščioja gyvena ir jų šeimynėlės. 

Per vieną didžiųjų susirinkimų, kai aš pil. Tomo dar nebuvau 
pažinęs, išgirdau prašnekant vyresnįjį jo sūnų?. Jo taip pat ne- 
buvau pažinęs. Kiti klausytojai taip pat, nes jis valdininkavo toli 
Rusijoje. Vis dėlto per publiką perėjo šnibždesio vilnelė: 

- Pono Tomo sūnus... Žilinskio sūnus... 

Ir matės, publika jį (nežinau, kuo vardu) myli dėl to, kad jis - 
pono Tomo sūnus; kad moka viešai lietuviškai prabilti, nors visą 
laiką gyvena svetur, kad iš tolimo krašto paskubėjo į lietuvių 
būrį, atėjus jiems svarbiai valandai. 

Jis tuokart nieko nepasakė tiek prašmatnaus ar sparnuoto, 
kad būtų tai į atmintį įstrigę; tai nė neatmenu, kurią ir kuriuo 
klausimu jis reiškė atskirą savo nuomonę. Vis dėlto jaučiau, jog 
tasai iš tol atkeliavęs tyčia į šį susirinkimą yra viena grandelė 
ištisos vis stipriau susinarstančios Lietuvos grandinės. Reiškėsi 
mūsų jam simpatijos, o meilė — pil. Tomui, kad jis yra padaręs 
tokį tautos narį. 

Pil. Žilinskis ir keletas (vos tik keletas!) kitų jam lygių lietuvių 
mokė Veiverių mokytojų seminarijoje, Marijampolės ar Latvių 
krašto gimnazijose. Gražiai visus juos mūsų šviesuomenė žinojo 
nepažindama. Mokiniai juos pakritikuodavo. Tai jie per maža 
akcentuoją savo lietuviškumą, tai per daug flirtuoją su rusų 
valdžios ir netikusios jos politikos atstovais, tai nepakankamai 
meiliai elgiąsi su mokiniais lietuviais, kurie privalą gi patirti 
didesnio „lietuvių“ mokytojų palankumo. Kai kas kai ką prikišo 
ir jų vartojamajai metodikai. Vis dėlto nebuvo griežtai nė vieno, 
kurs būtų vaipęsis dėl jų etikos ar būtų sakęs: labai tai man, kas 
mokys to dalyko - lietuvis, ar nelietuvis. 

Nors tie mokytojai maža tedarė ar net nieko, akimis žiūrint, 
gera savo mokiniams - lietuviams; vis dėlto lygiai mokiniai, 
lygiai nemokiniai jautė visą lietuvių moksleivių tvirtą paramą 
esant tuos mokytojus, kurie mūsų visuomenei ir rusų valdžiai 
buvo žinomi kaip susipratę, apsisprendę ir pasiskelbę lietuviai. 

Status, nenuolankus, drąsus ir neperkalbamas tų šviesuolių 
pasirodymas pats savaime gerai veikė mokinių ir net visos lie- 
tuvių visuomenės psichiką; savaime sielose kūrė tai, ko joks 
žandaras netesi nutverti, jokia viršininko akis negali išvysti. 

Pridėk nešunuodegavimą prieš rusų galybes, netiesiant ran- 
kų į viršininkavimą, kurio jie savo mokslu, prityrimu, ilgu tar- 
navimu ir gabumais buvo visai verti. Nė vienas jų nepašoko 
aukščiau paprastojo mokytojo. Pridėk tatai jų nepirkliavimą savo 
tautos šventenybėmis, nesiūlymą tautinių savo nusistatymų už 
titulus, ordinus, mamoną, ir gausi tai, kas darė juos lietuviams 
daug didesnės reikšmės žmonėmis, neg kad būtų tapę inspek- 
toriais ir direktoriais, destis tiesiaisiais vykdytojais ir vedėjais 
priešingos mums mūsų nevidonų politikos. 

Išstūmimas iš priešakio žmonių, kuriems kaip tik derėjo prie- 
šakyje stovėti, gaubė juos daug skaistesne aureole, neg kad būtų 
priešakyje buvę: aureole kentėtojų už savo principų statumą. 
Nesidarbuodami aktingai, jie buvo tapę darbuotojais. Vis tiek 
jie atsistojo jei ne tiesiojo savo darbo priešakyje, tai atgyjančių 
lietuvių priešakyje. Vis tiek jie buvo gavę vienybės, jei ne iš vyk- 
domosios valdžios, tai iš tautos idėjos. Vis tiek jie darbavosi 
principo ginklu. 

Šios tvirtos dvasios ginklo pasirodė galingesnio būta už me- 
džiaginį ginklą net tai pačiai vyriausybei įveikti. Nebūtinai rei- 
kiama nugalėjimui aktingo pasipriešinimo; tam tikslui dar ge- 
resnio esama pasingojo statumo, kai tavęs nėr už ką nukauti, bet 
nėra kaip ir iš vietos tave išstumti. 

Dabar mes stebimės, jog dar ne visi taip daro, kas tik yra 
lietuvis gimęs ir mokslo gavęs. Dabar mes jau peikiame saviškius 
už tai, kad jie savo dalykais nesirūpina, nors taip daro vien dėl 
to, kad ištižę, bet ne blogąja valia. Anais laikais reikėjo girti, kad 
daro. Jei ne girti į akis, tai bent pritarti jiems moralingai ir taip 
su jais elgtis, kad jie jaustų aplink save susidarančią šiltą atmo- 
sferą, kurią veikia, kur nežūsta jų pastangų spinduliai. 

Tokią atmosferą pil. Tomui Žilinskiui sudarė - Kaunas, tiesa, 
jam pačiam čia atvykus, ligi tik išsitarnavo pensiją. Kviečiamas 
dar toliau dirbti rusų įstaigoje, bevelijo grįžt į saviškius ir pradėt 
aktingai dirbti savajai kultūrai. Tik Kaune jam pradėta skirti žy- 
miausi vieta pirmutinėje dirbėjų eilėje. Joks sumanymas, net joks 
ketinimas Kaune neįvyko pil. Tomo nepasivadinus, jo nepaklau- 
sius, jam atsakomos pareigos nepaskyrus. Jis, septintąjį kryželį 

darydamas, nuo nieko neatsisakė: vėl kantriai mokė, inspek- 
toriavo, mokyklas padėjo organizuoti, draugijose dirbo; visa kuo 
bent domėjosi, viską žinojo, bent kas kitų daroma, jei pats kur 
nebetesėjo prisidėt it pabendradarbiaut. 

Dirbo atsidėjęs. Vis dėlto ir čia į pil. Tomą Žilinską ne visai 
konkrečiai žiūrėjo: jis ir toliau paliko tuo pat tautos simbolu, tuo 
pat atstovu kartos, kuriai teko atsirasti tarpe senovinės ir naujo- 
vinės, kuri sąmojingai senovę sumezgė su šiaja gadyne. Šaknimis 
būdamas senovėje, galvą ir širdį atidavė naujiesiems laikams. 

Pirmą kartą mane „vedė“ į pil. Tomą. Girdi, 

- Jo dabar nerasime. Vis dėlto būti reikia. Nesigriausi. 

Ir nesigriaudžiu. 

Ejome kažin kur tol stoties link, į medinį namelį, kažin kur 
aplinkui. Viduje lubutės žemos. Nieko poniška. Bet atmosfera! 
Tuščiame bute žygiuojasi viena pati jo moteris. Mažutė, birutė 
(smulkutė), nebejauna, sodietiškai, neklasiškai graži ir neap- 
sakomai maloni mozūrė. Ji tokia pat kauni (kukli), kaip ir visa 
namų būtis. Be to, lygi, rami, vienoda, meiliu, nepapykusiu 
nenervingu veideliu. Sveikinasi, apsiprašinėja, kad vyrų nėsą 
namie: Tomas pamokose, sūnus valdininkauja, antras tebesi- 
moko". Atsiprašinėja, kad negalinti lietuviškai priimti. 

- Aš, girdi, mozūrė. Tomas manęs neišmokė lietuviškai, nes 
aš tokia jau nekalbininkė. Užtat vaikai - gabesni už mane: jie 
visi tėvu pasekę ir dirba saviesiems. Tedirba, bet tik geran... 

Laimina senutė savo vyrus lietuviams dirbti. Laimina, nesu- 
siraukdama, be jokios neapykantos. Ag ir lenkių turima širdies, 
kai jų šovinizmas nepagadina. 

Mano meilė ir pagarba nepažįstamam pil. Žilinskiui dvigubai 
padidėjo. Išvydau jį faktinai tokį, kokį buvau įsivaizdavęs. Jo 
būta naujos linkmės ne „navynos“, ne pasiafišuoti, ne dėl ma- 
dos. Ne! Rodomais principais jo gyvenama. Šitai žmonos kita- 
tautės jis nevaržo, pagerbia jos kilti, leidžia jai per visą amžių 
neatsimainius būti tuo, kas ji buvo - lenkė. Tačiau tuo pat žygiu 
kvepia į savo šeimyną lygiagrečia savo, lietuvio, dvasią; nelei- 
džia, kad ir jo kiltis būtų paminta ir paniekinta. Jo butelyje ge- 
roje santarmėje sutelpa abidvi abiejų tėvelių kalbos. Ir vaikai 

prisigeria tos dvasios, lygiai pasisavina abidvi kalbas; o dirba 
ten ir tųjų naudai, kieno žemelėje gyvena - lietuvių. Jei būtų 
jiems tekę lenkų žemėje gyventi, neabejojame, lygiai atsidėję 
būtų dirbe - lenkų naudai. 

Matydami senąsias Staniškių, Kadarų“ ir tiekos kitų mūsų 
inteligentų mišras šeimas, svetimos kultūros galvas, kaip jie 
patys dingo ir savo šeimas tautai pražudė, mes sakome: Žilins- 
kiai tai originalai. Mūsų laimei, pil. Tomas buvo nebe originalas, 
tik visai susikrovęs, gražus, pilnas tipas. Jis atstovavo jau ištisai, 
nors dar ne taip gausingai, mūsų šviesuolių sričiai, kur tirštai 
maišosi Kairiūkščių, Balvočių, Stašių, Styrų? ir daug kitų, anks- 
čiau ar vėliau išgirdusių savo kilties balsą ir nebeužtroškinusių 
jo savo susvetimėjusia inteligencija, nebeleidžiusių savo šei- 
moms susvetimėti, kad ir nelietuvaites buvo vedę, ar svetimoje 
srityje buvę. 

Taigi ne tas yra Žilinskių, Kairiūkščių ir k. t. nuopelnas, kad 
jie - mokytojavo ir, mokytojaudami bent per 50 metų, išauklėjo 
daugybę naujos dvasios jaunuomenės; nes tai darė ir Staniškiai 
ir K-o. Bet kad sąmoningai stvėrėsi naujojo laiko, neįsimylėję to 
vieno senojo, ir patapo visos tautos atgijimo simbolais. 

To lietuvių visuomenei sočiai gana šūktelėti, baigiantis jų 
darbščiam amželiui: 

- Šlovinkime garbės vertus vyrus, idant juos atmintume, vis 
laimindami, ir jų vardas patektų per amžius. 


SENIŲ SUSIRINKIMAS 


Sausio 16 d. 5 val. vakaro Jono Jablonskio būste buvo įdomus 
„Ssenių susirinkimas“, Povilo Matulionies ir to pat J. Jablonskio 
sumanymu padarytas. Atėjo: Čepinskas, Al. Dambrauskas, K. Gri- 
nius, J. Jablonskis, A. Kriščiukaitis, P. Leonas, J. Mačiulis, Pr. Ma- 
šiotas, P. Matulionis, J. Tumas ir E. Volteris!. Viso 11. Visi jie peržen- 
ge 50 metų, kiti net 60. Susirinko, verčiami pareigos raštu palikti 
būsimosioms kartoms savo darytuosius žygius. Tuo pačiu duoti 
praeities vaizdų; būtent kurios ir kokios visuomeninės bei politinės 

sąlygos buvo tų žygių pradžia, idant būtų matyti, kaip dabar vis- 
kas apskrito. Trumpiau sakant, pasiraginti surašyti savo memua- 
rus, autobiografiniais apmatais, ir išleisti jų vieną ar du tomu. 

Besvarstant sumanymas vis plėtės. Darbo objektas paimta 
Lietuvos praeitis, taip sakant, tebegyvoji, kurios atšvaita - seniai 
ir neseniai; dar pridėta ir nebegyvoji praeitis, kurią galėtų nu- 
šviesti žymesniųjų vyrų likusioji korespondencija ir visoki įdo- 
mūs bei reti dokumentai, biografijos, net ištisos monografijos. 
Visa tai, kas rasdavo vietos tokiuose leidimuose, kaip rusų: „Rus- 
skaja Starina“, „Živaja Starina”, „Vitebskaja Starina“, „Smolens- 
kaja Starina“ ir t.t.? 

Tai ir pasidarė aišku, jog yra reikalingas tam tikras specialis 
organas, leidžiamas ne periodiškai, serijomis, sulig to, kiek susi- 
rinks medžiagos. Tai būtų medžiaga Lietuvos istorijai ir, kaip 
tokia, ypatingoje globoje Švietimo ministerijoj. 

Susirinkusieji „seniai“, paėmę iniciatyvą, pasižadėję ir toliau 
tai remti, išrinko komisiją iš Al. Dambrausko, Pr. Mašioto, P. Ma- 
tulionies ir J. Tumo, pirmininkaujant J. Jablonskiui. Ta komisija 
per šią savaitę turės galutinai nustatyti leidimo programą, su- 
galvoti vardą ir sudaryti sąmatą - antrajam senių posėdžiui atei- 
nantį sekmadienį, per kurį bus renkama jau redakcinė komisija. 
Į posėdį ten pat ir tuo pat laiku laukiama ir nesenių, pritariančių 
šiam sumanymui ir sugebančių jį raštais remti. 


„MŪSŲ SENOVĖ“ 


Senių ir nesenių susirinkimas sausio 23 d., kuriame, be kitų, 
dalyvavo dar J. Bulota, Būga, Čiurlionienė, P. Klimas, kap. Lau- 
rinaitis, V. Palukaitis ir Vireliūnas!, nusprendė: 1) leisti specialį 
organą Lietuvos istorijos medžiagai rinkti vardu „Mūsų Seno- 
vė“; 2) leisti neperiodiškai 3—4 kartus per metus po 8-10 spaudos 
lankų sulig to, kaip susirinks raštų; 3) redaktorium išrinko kun. 
Juozą Tumą, į Redakcijos komisiją prof. K. Būgą, A. Janulaitį? ir 
P. Klimą; 4) kreiptis į Švietimo ministeriją, kad ji šį leidinį finan- 
suotų. Pareiškimas ministerijai įteiktas š. mėn. 24 d3 

NUNCIJUS LENKIJAI IR 
LIETUVOS VALDŽIA 
„Corriere della Sera“ žiniomis, nuncijus Ratti? esąs paskirtas 
Milano arkivyskupu ir neilgai betrukęs išvažiuosiąs iš Varšuvos. 
Taigi kaip tik dabar laikas pasirūpinti, kad Lietuva nebebūtų 
žinioje nuncijaus lenkams. Kaip mums buvo sunku su Mr. Ratti, 

mes ilgai neužmiršime. 


DARBO IR MENŲ ŠVENTEI 
GEGUŽĖS 1 DIENĄ 


Aš nėmaž neabejoju, jog lietuvių daidalams! profesinė savo 
šventė išsirinkti gegužės pirmą dieną palenkė sveikas, demok- 
ratinis jų instinktas; tą būtent dieną, kurią jau pirma buvo pasi- 
savinę darbo žmonės: dailė (menas) ir darbas du neišskiriamu 
veiksniu. Imkime paprasčiausius darbo dailinimo pavyzdžius. 

Kala kalvis vinį ir daro ją kantuotą, nors mechanika to nerei- 
kalauja; ir „kepurėlę“ jai uždeda išmislingą, nors mechanika 
tereikalauja, kad ji būtų riestagalė. 

Artojas aria žemę ir stengiasi savo darbo išvaizdą palikti 
geometriškai taisyklingą; anaiptol ne dėl to, kad nuo to priderėtų 
didesnis sėjos vaisius. 

Fabrikų mašinynėje, kur pragariškas trenksmas ir galvotrūk- 
čių darbas, mašinos ir sienos tyčia dažomos skaisčiomis ir švel- 
niomis varsomis: tai sutaupą darbininkų energija, tai neleidžią 
nupulti jų ūpui. 

Net ir moterystėje mylėtis reikią - dailiškai, nes bet koks 
nepapuoštas realizmas yra tiesiog bjaurus. Taip kitkart skelbė 
„Bračnaja Gazeta', 

Menas darbą dvasina, jam poezijos teikia, jį nemirštamą daro. 

Man neapsakomai gražu ir reikšminga, kai raumeningas kal- 
navertis, prieš pradėdamas sunkųjį darbą, ima ir persižegnoja: 
tai sveikas jo instinktas materialybės reiškinį kelia į dvasių 
pasaulį. 

Tas pats Žmogaus instinktas verčia jį, kad pirma pastebėtų ir 
įsidėmėtų darbo majestotingumą ir grandiotybę, o ne suskaitytų 
jo naudingumą. 

Menų kūrybą aš drąsiai pavadinčiau Kūrėjų Kūrėjo garbi- 
nimu. Bet kuris gamtos padaras liaupsina savo pirmapradį pa- 
darytoją, tai tiesa. Vis dėlto garvežimis ir yra didesnis Išminčių 
Išminties reiškinys neg uola: jis sąmoningai padarytas tos Išmin- 
ties atšvaitos — proto, uola - nesąmoningas amžinosios būtę- 
nybės padaras. 

Dar aukščiau siekia amžinybės tai, kas yra visos sielos, ne 
vieno tik proto išdavas, kas ne tik protu sukombinuojama, bet 
ir visais jausmais sušildoma, - menų darbo išdavai. Menų dar- 
bai labiau komplikuoti neg machaniniai, tai ir pajėgų daugiau 
praryja; net fizinių pajėgų, be kurių neįtempsi - dvasinių. Dėl 
to ir tiems darbams yra lemta didesnis patvarumas. Toks jų ir 
veiksmas. 

Mechaninio veiksmo įspūdžiai baigias su juo pačiu. Smailas 
duria ir sopina, nebeduria - ir smailo nebeatmename. Paveikslas 
ar skulptūra, paveikę per akis ir pasitraukę, palieka įspūdį. To 
įspūdžio ieško ir kiti; visi nori, kad jie veiktų kuo ilgiausiai. 

Taigi menų darbai dvasina pasaulį, liepia jį kad kiltų jis aukš- 
tyn nuo materialybės. Menas — tai darbo malda, dar prakilnesnė 
už lūpų ar nerealizuotų minčių maldą: šios tave vieną teverčia 
santykiauti su Aukštybėmis, ir per tą vieną valandą, menai - 
ištisas kartų kartas. 

Mechaninis darbas — galingas, meninis gi — tiesiog stebuk- 
lingas: abejiem sveika susidėjus. Dera ir meninkams dėtis su 
darbininkais, bendrą šventę švenčiant. 


ŽEMAIČIŲ VYSKUPIJOS 
500 METŲ SUKAKTIES ŠVENTIMAS 


Kanauninkas K. Prapuolenis! jau išvažiavo iš Romos, vež- 
damas jubiliejines Žemaičių vyskupijai „breves“ (popiežiaus 
laiškus), atsakus į Žemaičių vyskupo prašymus. 

Ž. V. štai ko buvo Šventąjį Tėvą prašęs. 

1. Žemaičių vyskupiją yra įkūręs Konstancijos Tėvų Susirin- 
kimas per Lvovo vyskupą Joną? ir Vilniaus vyskupą Petrą? 1417 
metų spalių 24 d. Tai patvirtinęs yra popiežius Martynas V* bulla 
„Miserabilis Deus“ 1421 m. I Idus Septembris = rugsėjo 11 d. 
Tai šiemet sukanka 5 amžiai, kaip ji Šventojo Sosto malone esti. 

Per pereitus amžius Žemaičių vyskupija, būdama tarp neka- 
talikiškų šalių, Prūsijos ir Latvijos, nuolat buvo pavojuje tai iš 
graikų rusų schizmos, tai iš protestantizmo. Nes gale 18 amžiaus, 
sudraskius Lenkų-Lietuvių Respubliką, didžioji dalis Lietuvos 
su visa Žemaičių vyskupija buvo patekusi Rusijos imperijai. 
Katalikų padėjimas čia buvo kuo liūdniausias. Valdžia visaip 
stengėsi, kad katalikų sumažėtų, kad visi gyventojai išvirstų 
graikų-rusų tikėjiman. Tam tikslui buvo leidžiami caro ukazai“, 
įstatymai ir prievartos priemonės. Tačiau gilus žmonių religin- 
gumas, Dievui padedant ir Apaštalų Sostui zlobojant, nugalėjo 
visus persekiojimus ir pavojumus iš šalies ir išlaikė neliečiamą 
katalikų tikybą. 

Atsimainius šioms aplinkybėms, sutrūkus ryšiams, kuriais 
per ištisus amžius buvo suvaržyta svetimoje valstybėje katalikų 
tikyba, jau galima tikėtis, jog atgijusioje Lietuvos valstybėje, kur 
didžiuma katalikų, Bažnyčios laisvė bus aprūpinta įstatymais; 
juoba kad vyskupijos žmonės pasižymi tikėjimo gerbimu ir pri- 
sirišimu prie Apaštalų Sosto. 

Kad šitos pasaulinės iškilmės nebūtų vyskupijai vien links- 
mos, bet drauge ir išganingos, prašyta, kad popiežius tėviškai 
suteiktų visuotinus atlaidus, tiek kartų gaunamus, kiek kartų per 
tris mėnesius, t. y. nuo mišparų rugsėjo mėn. 10 d. lig pabaigai 
gruodžio mėn. vienuoliktos dienos, prideramai išpažinę, eucha- 
ristine komunija pasitvirtinę, bet kurią bažnyčią toje vyskupijoje, 
vyskupui nurodžius, aplankys ir ten už Bažnyčią sulig popie- 
žiaus intencijos pasimels. 

2. Žemaičių Katedros bažnyčia, šš. Apaštalams Petrui ir Po- 
vilui pagerbti pastatyta Kaune, Lietuvoje, savo senove, didumu, 
dailės paminklais ir visų žmonių lankymu pasižyminti, tikrai yra 
laikoma tarp svarbiųjų Lietuvos bažnyčių. Pradžioje XV amžiaus 

Didžiojo Lietuvos kunigaikščio Vytauto gotiko stilium pamal- 
džiai išstatyta, milžinišku savo didumu (90 metrų ilgio ir 37 
pločio) viršija visas kitas šio krašto bažnyčias. Paskui dovanota 
tėvams augustijonams?, per ilgus amžius Lietuvos vyskupų, 
tikinčiųjų, turtuolių, kunigaikščių nuolat aprūpinama ir ypa- 
tingomis privilegijomis buvo puošiama. Stebėtina, kad ji, nors 
perkentusi sunkiausias priešingybės, 1655 m. švedų, 1733 m. 
ugnies naikinta, tačiau niekados nebuvo galutinai nugriauta ir, 
neilgai trukus, Dievui padedant, vėl būdavo atstatoma kaip ir 
buvus. Paveikslais ir kitais dailės kūriniais papuošta, brangiais 
rūbais aprūpinta, daugeliu šv. Relikvijų pagerbta. Čia gi yra 
grabai naujesniųjų Žemaičių vyskupų: Motiejaus III Valančiaus, 
daug religinių ir literatinių nuopelnų padariusio, populiariau- 
sio ganytojo ir rašytojo; Mečislovo Paliulioniesš, drąsaus Baž- 
nyčios ir tikėjimo laisvės gynėjo nuo schizmatinės Rusų valdžios 
užpuolimų, puikaus vyskupijos administratoriaus; pamaldaus 
vyskupo Gasparo Cirtauto?, kurio rūpesniu, padarius rinkliavą 
iš visų piliečių, Katedros bažnyčia puikiai buvo restauruota ir 
išpuošta. 

Rugsėjo mėnesyje laukiama iškilmingo šventimo penkių šim- 
tų metų sukakties, kaip Apaštalų Sosto malone yra įsteigta Že- 
maičių vyskupija. Be to, taip atsitiko, jog Kauno miestas dabar 
tapo vyriausias ir galva visos pakylančios Lietuvos, kur aukš- 
čiausios Respublikos įstaigos laikinai esti. Todėl Katedros baž- 
nyčioje net svarbiausieji civiliniai atsitikimai religiškai ir iškil- 
mingai yra švenčiami. 

Visa tai išdėjus, idant paliktų per amžius atminimas švenčių 
penkių šimtų metų sukakties, kaip yra įsteigta vyskupija, di- 
desnei Dievo garbei, krikščionių pamaldumui pakelti, visos vys- 
kupijos ir valstybės gražnai padidinti, Kapitulos kanauninkų ir 
visų dvasiškių vardu prašyta, kad pagarbos vertajai Žemaičių 
Katedrai būtų suteiktas Mažosios Bazilikos titulas ir privilegijos. 

Šventasis Tėvas tų dviejų prašymų yra išklausęs, jubiliejinius 
atlaidus Žemaičių vyskupijai yra suteikęs ir Bazilikos vardą jų 
katedrai pripažinęs. Oficialiai tai bus paskelbta per sukakties 
šventę rugsėjo 11 d. 

NAFTALIS FRIDMANAS 


Rugpjūčio 24 d. širdies liga mirė Panevėžio advokatas, 3 ir 4 
Rusijos Dūmos ir Lietuvos Steigiamojo Seimo bei Žydų Tautos 
Tarybos narys, 59 m. amžiaus, gimęs apie Kražius, juridinį fa- 
kultetą išėjęs Petrapilio universitete, žydų autonomijos kūrėjas — 
N. Fridmanas’. 

Šitų vienų faktų būtų sočiai gana, kad paskaitytume nabaš- 
tiką pirmoje eilėje didžiųjų visuomenės veikėjų. Bet to maža. 
N. Fridmano atminčiai yra ypatinga atgimstančios Lietuvos šir- 
dyje vieta. Ir aš velioniui skiriu laikraštininko žodžius, kurie 
plaukia iš širdies. 

1916 metų galas ir pradžia 1917 m. Rusija aižėja, anarchija 
kasdien didėja, valdžios nebesimato, Kerenskio? pastangos dar 
menkesnės, neg buvo Lvovo. Ir tos tautos, kurios taip trukš- 
mingai skelbės jungsiąsis į viena Rusijai ginti, nebematydamos 
jungėjų, ima kiekviena savo būtimi rūpintis. 

Lietuvių Centro komitete (Draugijos nukentėjusiems dėl ka- 
ro šelpti) Baskovo skresgatvėje Nr. 29 taip pat eina tarybos nuo 
popietuvės lig pat vidunakčių. Kas dieną kalbama po 5-6 valan- 
das; dažnai po 8. Veikėjai, pradirbę nuo 10-3 val., vos vos pa- 
pietavę, rodos išvargę, vis dėlto veidai jiems dega nerimu, akys 
blizga nekantrybe ir sielvartu, kad bent nepraleidus momento, 
kad bent visas, kasdien atsimainančias padėtis sunaudojus Lie- 
tuvos nepriklausomybei. 

Keturi žydų advokatai čia pat. Ar jiems rūpi Lietuvos nepri- 
klausomybė? Gal ne. Tas dalykas ir daugeliui lietuvių neaiškus. 
Bet neabejotinai jiems rūpi Lietuvos piliečiai. Jie drauge suka gal- 
vas, formuluoja, kombinuoja ir leidžia dėti draugėn savo vardą. 

N. Fridmanas kalba labai mažai ir vis dėlto jis centrinė figūra 
visų keturių žydų. Į jį kreipiasi mūsų akys, jis organizatorius 
nepartinių žydų, kurie dedas su lietuviais. Fridmanas veikė į 
mus moraliai; ir mums buvo be galo smagu ir drąsu, jaučiant, 
jog nebe vieni patys esame. 

Kaip daug reiškė ta moralė Fridmano parama, tegalima su- 
prasti, sulyginant su visais kitais kaimynais, kurie buvo kviesti 

lietuviams į talką. Gudai nesutiko: jie Vilniaus pareikalavo sau, 
ir gavome išsiskirti, nors jie buvo atsivedę Romaną Skirmuntą*, 
kaipo gudą. Nesutiko ir lenkai su Jaloveckiu, M. Babianskiu ir 
kun. Maciejevičiumė, jie pareikalavo ketveriopumo Lietuvos 
valstybėje, kad ji jokiu būdu nebūtų tautinė. 

Tačiau niekas taip skaisčiai neužakcentavo Fridmano sim- 
patingumo, kaip VI. Požela“ ir jo draugai žydai bundistai?. 
VI. Požela „rabolepstvoval'“š prieš Bundą daugiau, neg to rei- 
kalavo jo partijos katekizmas. Ištikus reikalui padaryti vieną 
drąsų ir statų žingsnį į Rusų vyriausybę, kada kiekviena diena 
buvo brangi, Požela užsispyrė nedaryti to be Bundo. Mes, 
lietuviai, ničnieko neturėjome prieš bendravimą su s. dem. ir 
bundistais. VI. Požela mokėjo žavėti savo asmeniu, buvo ger- 
biamas. Bet kaip žydai bundistai pasielgė su juo ir su visa 
Lietuvių Taryba, to užmiršti negalima. Jie per ištisus tris mėne- 
sius atidėliojo savo atsilankymą. Pagaliau kai Požela turbūt 
verkte išverkė, kad ateitų, bundistai atsisėdo ir smūksojo kaip 
mumijos. Girdi, atėję pasiinformuoti, o ką nors tarti neesą 
įgalioti. 

Užvilti ir suvilioti V1. Poželos, pralaimėję tiek brangaus laiko, 
kokiuo skausmu žiūrėjome į tą Bundo nebylį posėdį. Ir aš ma- 
čiau, jog tą padėtį tikrai tejaučia - Fridmanas. Dirstelėjome į kits 
kitą ir susipratome be žodžių. 

- Visokių ir pas mus yra... 

Atsakė ramiai kaip paprastai, bet buvo jaučiama, jog ir jis 
kenčia. Ir tapo Fridmanas man aiškus ir brangus. Ir šypterėjau 
aš jam kaip draugui; tiktai jam, nors ir kiti buvo draugai. 

Fridmanas buvo žydas, bet ne vien žydas; jo širdis nebuvo 
susiaurinta nei tautybę nei partingumu. Jis buvo Lietuvos visuo- 
menės žmogus, nors ir kūrė žydams autonomiją. 

Štai kodėl velioniui mūsų S. Seimo nariui pridera ne kon- 
vencionalis žodis. 

GERBIAMIESIEMS LIETUVOS BAŽNYČIŲ 
REKTORIAMS 


Kražių Vidurinės Mokyklos laikymo Draugijos 
PRAŠYMAS 


Maloningieji Tėvai Ganytojai! Kam mūsų nerūpi šv. Kata- 
likų tikėjimas, kas mūsų nesisieloja dėl doro tikybinio jaunuo- 
menės auklėjimo! Eilėje priemonių tam tikslui kilniausia yra 
mokykla, o eilėje seniausių ir garsiausių Lietuvos mokyklų sto- 
vi Kražių gimnazija, gyvavusi ir veikusi 1616-1840 m.! Čia, 
Kražiuose, susikūrė Varnių kunigų seminarija?, čia išsirutuliojo 
ir pasėkmingai su Kėdainių kalvinų mokykla varžėsi katali- 
kiška gimnazija. Ji buvo prisiviliojusi geriausius visos Respub- 
likos profesorius, pradedant nuo dainiaus odininko Sarbie- 
vijaus, pralenkusio patį Horacijų?, nuo pirmojo Lietuvos isto- 
tininko Alberto Vijūko-Kojelavičiaus (1609-1677), autoriaus 
„Historia Lituaniae“ ir 2 tomų „Herbarz W. Ks. Litewskiego“ 
ir baigiant Vilniaus vyskupu Klongevičiumš bei Žemaičių vys- 
kupu Valančiumė. 

Kražių įdiegtos katalikybės žymės neišnyko nei pusei šimto 
metų praslinkus: kražiečiai drąsiai stojo už Katalikų bažnyčias 
prieš pasikėsinimą Rusų valdžios. Kražiai tad kultūrino Lietuvą 
katalikiškai ir išgarsino ją, kaipo pastoviai katalikišką, 1893 metų 
istorija". Šitie istorijos daviniai yra visos Lietuvos pliusai, ir mes, 
garsiosios Kražių gimnazijos atgaivintojai, teisėtai kreipiamės į 
visą Lietuvą, pašaukdami ją mums į talką. 

Kražių mokykla vėl virsta gimnazija, tik ji stinga erdvų 
rūmų sau ir bendrabučiui. Tėveliai, malonėkite kurį šventadie- 
nį išdėti mūsų reikalą susirinkusiems geriems katalikams ir 
parinkite iš jų aukų, kad Kražių mokykla vėl atgautų pir- 
mykščią savo šlovę ir galią veikti. Turime sumobilizavę rink- 
tinius mokytojus katalikus ir toliau budriai jų rinksimės. 

Kražiuose, 1922 m. sausio 6 d. 

ALMA MATER! 


Lietuviškai vargu bau išversi lotinišką būdvardį - almus: 
garbės vertas, mielas, malonus. Alma Redemptoris Mater? - taip 
šaukiame Dievo Motiną; tuo garbės titulu vadiname universitą, 
akademiją; tuos mokslo ir auklėjimo iždynus, kurie mūsų jau- 
nuomenę, mūsų laukimą „žmonėmis padaro“. 

Vakar aš praėjau pro rūmus Duonelaičio gatvėje, ir man net 
silpna pasidarė, pirmą kartą išvydus ant didžiųjų jų durų gražų 
parašą: Universitas. Gavau valandėlę pastovėti prieš jį, pilnas 
kažin ko rimta ir džiaugsminga. Habemus Almam Matrem" Tu- 
rime pagaliau motiną, kuri visame pasaulyje yra įgijusi vardą — 
alma. 

Aš turėjau ir paprastą motiną, kurią aš tevadinau ~ cara, 
brangi; ji man buvo ir tebėra brangi, nors senai senai jos nebėra 
gyvos. Ji buvo žmona, kaip ir kitos. Turbūt, kaip ir kiti, su žmo- 
niškomis silpnybėmis ir paklydimais. Tačiau man nėkados nebu- 
vo parėjęs noras panagrinėti jos „istoriją“; ne giminę, tik jos 
asmeninius, pirmuosius žingsnius. Galbūt ten buvo vienos skais- 
tybės; bet jei būčiau ten radęs bent vieną lapelį, kurius paprastai 
norime iš savo istorijos išplėšti, aš būčiau buvęs labai nelai- 
mingas. Tai ir neieškojau, tai ir tenkinaus, kad ji - mano motina 
ir, kaipo tokia, carissima, amantissima“, tiesiog - alma, nors buvo 
mužikė ir mane mužiką paleido į pasaulį vargo vargti ir kitiems 
vargti padėti. 

Esu paskui ėjęs atsakomingas pareigas, laimėjęs garbės titulą. 
Ir man dabar būtų keista iš ko nors išgirsti: „Ei, tu, chame, kur 
įsirioglinai! Juk tai tik kiltingiesiems skirta!“ Lygiai keista būtų 
buvę tą pat išgirsti ir pačioje pradžioje gyvenimo karjeros: „Ei, 
kur sieki su tokiomis mažomis kvalifikacijomis: juk tai milžinų 
uždaviniai!“ Būtų keista girdėti ir neloginga sakyti, nes tai, kas 
esti padaryta, įvertinama išdavais, ne kiltimi ar kitu kuo. 

Taigi kas savęs vertas, tas turi būti riceris savo tradicijų, 
gynėjas savo ir savo motutės, matris carissimae, garbės, bent 
griaudaus jos atminimo. Tai labai natūralu. Užtai nė girti neten- 
ka, į ką pats instinktas varo. Antai sukakus lygiai 20 metų, kaip 


- 272. 


aš išėjau iš savo realinės mokyklos Dinabarke?, kuri mums, lietu- 
viams, anais laikais buvo toli gražu ne motina, tik rusintoja, aš 
pajutau didelio noro nuvažiuoti ir pamatyti jos mūrus. Galbūt 
dėl to, kad ten susikrovė žmoniškosios mano savybės. Nuva- 
žiavau, apėjau, nebelabai bepažinau - perdirbta, ir vis dėlto li- 
kau kupinas mielo jausmo. 

Ir nežinau, kaip beplaktų man širdis, kad aš būčiau išėjęs patį 
aukštąjį mokslą universite, kur man būtų buvę duota daug dau- 
giau šviesos: filosofijos, miklumo, kalbų, - visa to, kas plačiau ati- 
daro duris į Europą, į jos šeimyną, kurios tarpe mes dabar ieškom 
sau vietos, ir aš, jau mokslu pagarsėjęs, diplomatijoje laimėjęs, po 
kelių dešimtų metų būčiau atėjęs nulenkti jam savo žilą galvą — 
Almae Matri. Jaunuomene, jei tu nori susilaukti tokio momento, 
kurs tau dosniai atlygins už visą tavo vargą, tu per abu žandu ryk 
universito gudrybės ir dorybes ir gerbk gerbk tą šaltinį, iš kurio 
visa tai tau plaukia! Tegu tau jis lieka tyras, iš nesuteršamų gilumų 
trykštąs, nors aplink apteršta. Tu nesidairyk, mužikas ar grafas 
yra jį atvėręs: tau tai vis tasia, tu imi - gatava. 

Šituos žodžius, prastus ir negudrius kaip vaiko, kaip sūnaus, 
aš pajutau reikalinga pasakyti, palengvindamas tą didelę šird- 
gėlą, kurios aš patyriau, paskaitęs savame gi organe A. Volde- 
maro, profesoriaus ir redaktoriaus, straipsnį „Tėvynės Balso“ 
Nr. 20 iš vas. 23 d.“, kone tuojau po atidarymo Universito. 

Dalyvavau jo atidaryme. Nepasakysiu, kad tai man būtų davę 
entuziazmo. Nenormaliais laikais atidaromas, mažomis pajė- 
gomis steigiamas mūsų Universitas teikė tą valandą ne garbės ir 
pasididžiavimo, tik dėjo sunkią ant visų pareigą pradėti dirbti 
atsidėjus, kad galų gale virstų garbe mums ir pelnytų mūsų 
pasididžiavimą: štai ką unitis viribus” mes tesėjome padaryti! 
Kad iš šalies mums pasakytų: taip, esate didvyriai; ne ištesėjimu, 
bet pasiryžimu ir pastangomis, kurie atstoja daugybę kitų kvali- 
fikacijų. Ir pirmasis, skiriamasis, kitaip ir būti negali, universito 
rektorius aiškiai tai juto, kai sakęs bijąs, ar tik tesėsiąs per dide- 
liam uždaviniui, per dideliam Tėvynės laukimui. Mes, susirinkę, 
laiminome jį į sunkų darbą - tesėti kiek tik galima, ir laiku jau 
buvome dėkingi už būsimąsias jo pastangas. 

Rektorius Šimkusė stojos mūsų vaizduotėje ne dabarties Šim- 
kus, tik laukiamosios ateities. Jis ir kiti profesoriai tuo tarpu 
eina į universitą pelnyti jam garbės titulo - Almae Matris, o 
sau mokslo titulų = doktoratų. Rektorius Šimkus tam kartui 
buvo mums tai motinai teikiamas vyras, „pan malžonek““, 
gerbiamas bent už tai viena, kad jis mūsų Motinos vyras, kaip 
Anglų karalienės Viktorijos Albertas'?, kuriam tauta išstatė 
kuo puikiausį paminklą daugiau už tai, kad jis buvo jos karalie- 
nės vyras. 

Kas to neišmanė, kad tai toli gražu dar ne rektoriaus idealas, 
tik siekiąs idealo? Ir tokiuo štai momentu vienas artimųjų rek- 
toriaus padėjėjų, vieno fakulto dekanas, viešai išverčia publi- 
kai visas to vyro tariamąsias neigiamąsias puses ir dėl jų, tik 
dėl jų, atsisako dalyvauti sunkiame pradedamame darbe, kurs, 
kaip kiekvienas pradedamasis, natūraliai pilnas paklaidų ir 
riklumų! Šis darbas šiuo momentu buvo man lygus tam, kaip 
kad kas būtų netikėtai atėjęs į mane ir arti į veidą riktelėjęs: 
tavo tėvas štai koks yra, tavo motina štai kokia bus! Lyg į 
brangią vargingai skaptuojamą figūrą būtų kas iš visų pajėgų 
sudavęs kūju, kad ji sutrupėtų. 

Aš rektorių Šimkų mažai tepažįstu, ar jis mužikas ar grafas, 
daktaras ar ne, profesorius ar ne; neturėjau su juo jokių arti- 
mesnių santykių. Tai man nėra už ką jis nei girti, nei peikti. O jei 
ir buvo už ką kita papeikti, tai tasai „kas kita“ praėjo, ir jis at- 
sistoja visai kitoje rolėje - mano Matris vyro, kurio „Cham cum 
vidisset verenda patris sui esse nudata, nuntiavit fratribus suis“* 
(Genesis'!, 9) ir mus, lyg tuos Semą ir Japhethą, privertė štai „pal- 
lium imponere humeris suis et operire verenda patris sui fa- 
ciesque eorum aversae erant et non viderunt” ** (Ib). 


* „Pamatęs savo tėvo gėdą, Chamas pasakė broliams savo“. Red. 
** „Pasiėmę apsiaustą ant pečių savo ir nunešę, uždengė gėdą tėvo savo; jie 
buvo atsigręžę ir nematė“. Red. 

NUO DEGTINĖS TVAIKO 
LIETUVA APAKO 


(Mūsų šviesuomenei sutinkant direktorių Tarptautinio Biuro 
kovai su alkoholiu dr. Hercodą bal. 5 d.) 


Pamažu pamažu ima pildytis rasiniai lietuvių svyrimai į Eu- 
ropos šeimą. Politikos atsitikimų prislėgti, kokiu pasiilgimu mes 
tiesėme rankas ten, kur tarptautiniame katile virė kepė žmo- 
niškiausios idėjos. Ir politiškai jau beveik tapome laisvi ir lygūs 
kitiems Europos šeimos nariams. Nebe mes, tik ji pati štai jau 
tiesia mums savo rankas, šaukdama į bendrą darbą. Gelžkeliai, 
paštai, telegrafai, Raudonasis Kryžius ir k.t. jau įpynė į Europos 
tinklą mechaniškai. Šiandien štai jos atstovas pats atvyko į mus 
padaryti su mumis dvasių sąjungos kovai su baisiausiu žmonijos 
priešu, su alkoholiu. 

Ką mes dabar darysime — ar priimsime šitą į mus ištiestą 
ranką, ar ją paniekinę atstumsime? Šiandien, tuojau, ne kada 
kitados, mes turime aiškiai patys sau pasisakyti: su alkoholiu 
sąjungoje eisime prieš viso pasaulio blaivintojus, ar su šiais pa- 
staraisiais sąjungoje sudarysime barjerą šiam baisiam atėjūnui, 
kaip sudarome barjerą prieš cholerą, džumą, gyvulių marą ir 
baisiąsias epidemijas. Jei mes iš tikrųjų esame šviesuoliai, mes 
privalome daugiau nebesvyruodami priimti Tarptautinio biuro 
ranką ir jau bendrai žengti prieš priešą. To iš mūsų reikalauja 
Tėvynė: kas yra šiuo tarpu lankęs mūsų provinciją, tie vienan 
balsan sako — tepamirkstie alkoholyje vaikai, kaip dabar mirksta 
jų tėvai, ir būsimoji karta bus tikri išsigimėliai. 

Lietuviai, šviesuoliai, patriotai! Ar jūs girdite: Lietuva išsi- 
gema! Ar mes tam dėjome visas pastangas, kad, išsivadavę iš 
politikos nelaisvės, numarmėtume į kitą dar baisesne nelaisvę? 
Iš politikos vergijos pasiliuosuodami, mes šaukiamės talkininkų; 
pasikliaujame anglais, italais, rusais. Bet iš vergijos, kurią mes 
patys sau susidarome, pasisavindami blogą įprotį, gera valia 
susidarkydami kūną ir sielą, išsivaduoti nėra talkininkų, nebėra 
padėjėjų. Įsipratinęs narkotizuotis alkoholiu turi žūti; tai jau 

nebeišvengiama. Talkininkų štai randasi tikresniam dalykui. 
Medikai sakos dar neturį vaistų cholerai pagydyti, dėl to ne- 
nusimena, nes, girdi, jie turį dar geresnių priemonių: visai nesu- 
sirgti cholera. Jei tad žinome alkoholizmą esant veik nebepa- 
gydomą, bevelykime netapti alkoholikais ir neprileiskime, kad 
kiti alkoholizuotųsi. 

Pasaulis senai kovoja su alkoholizmu. Ilgu prityrimu jis tera- 
do vieną vienatinę radikalę priemonę alkoholizmui sustabdyti — 
absoliutų nusiturėjimą nuo alkoholio bet kuriuo pavidalu: nuo 
gryno spirito, nuo dažyto spirito, nuo saldyto spirito, nuo vyno 
ir alaus, kurie turi daugiau kaip 1'/,-27 alkoholio. Griežtas už- 
draudimas, prohibicija, „sausinimas“ valstybių, prasidėjęs Ame- 
rikoje, sparčiai žengia per Skandinaviją, Angliją, Šveicariją, Vo- 
kietiją! ir štai pasiekia Pabaltės mažutes valstybes. Prohibicijos 
klausimą svarsto parlamentai. Visuomenės stoja į kovą ne su ka- 
pitalizmu ar nuo panašių, tik primon galvon su brovarais ir tais, 
kurie nuodų gaminimu verčias. Gerai pasakė dr. Hercodas: ko- 
voja čia ne idėjos, tik spekuliantai visuomenės sveikata ir sąžinę. 

Mes, atgimę politiškai, pasjuntame štai reikalingi dar kartą 
atgimti dvasiškai. Ir jei to nepadarysime ir ūmai - galas mums: 
pasiektuosius rezultatus savo rankomis sunaikinsime, nepa- 
sigavę tvirtybės valios, netarę stačiai: jokių daugiau kompromisų 
su savo silpnybe, su alkoholiu, su tuo „a bissel Bier, a bissel 
Wein'“; bet tik palikus in stalu, quo ante, mes greiti padaryti 
kompromisą su pačiu Mefistu“. 

Reikia atgimti. Tai mums ir dainius sako, Maironis, kurs 
daugelį kartų yra pasireiškęs Vates, wieszcz“ esąs. 


(Vilniaus) skundais neatsiimsi, 
Tik darbo prakaitu karčiu, 
Tik kova ir keliu stačiu, 
Tiktai kad pats dvasia atgimsi.* 
Tai pranašystė, jog ne tik Vilniaus, bet ir daugelio kitų mūsų 
patys tapę visiems pageidaujama vertenybe. Antai taip pat ma- 
ža mums prietelinga Šveicarija žengia priešakyje pasaulinės pa- 

žangos, ir prie jos glaudžiasi net didžiuliai; tokia jau vidaus 
pajėgos galybė. 

Ir pirmiau dar tą pačią tiesą yra mums pasakęs didis Lietuvos 
patriotas ir darbininkas Žemaičių vyskupas Motiejus III", kada 
savo politiką pradėjo nuo dorinimo. Ginklas ginklą nugali, sakė 
jis; revoliucija galima nuslopinti, bet vidaus tvirtybei sulaužyti 
nėra priemonių. Ir ėmė prispaustinai plėsti absoliutų nusitu- 
rėjimą nuo alkoholio. 

Lietuvos šviesuomene, į jus žiūri visas kraštas, tavimi seka, 
iš tavęs laukia išganymo. Ar tu užvilsi liaudį? Jei ketini užvilti 
pakylėjusi, dar giliau nugramzdinti, geriau būtų buvę tau visai 
neatsiradus Lietuvoje. Bet aš esu tikras, kad tu namie, klubuose, 
parlamente, kai teks tau principialinai spręsti, tu išspręsi už 
griežtą nevartojimą alkoholio, už griežtą jo draudimą, kaip nu- 
palikta savivaldybių apsisprendimui. 

Tam kartui bent šių Velykų šventės nusuprofanuokime — 
nestatykime stalan butelių! 


STATYKIME GIRTUOKLIAMS PAMINKLUS! 


Apie Baisogalos nelaimę, kuri atsitiko Lietuvos valstybei 
š. mėn. 19 d., mes iki šiol neturime tikrų žinių, nors tardymas 
eina. Atsitiktinai gaunamos žinios ir Eltos paskelbtoji žinia viena 
kitai prieštarauja. Kitur senai būtų bent keli laikraščiai pasiuntę 
savo korespondentų, mes to nepadarėme nė vienas. 

O atsitikimas labai rimtas savo pasekmėmis ir priežastimis. 
Sudaužyta du traukiniu, vieno garvežimis apvirtęs, platformos 
sunaikintos, kito klasiniai vagonai paversti šipuliais, keletas 
žmonių negyvai užmuštų, keliolika sunkiai sužeistų, dar dau- 
giau lengvai sužeistų ir šiaip jau išgąsdintų. Vienas mašinistas, 
paleidęs savo traukinį kitam į šoną, pats iššokęs, pabėgęs ir jo 
nerandą; antrą pasažirai norėję linčiuoti ir mušę. Viena buvę 
aišku, kad vidudienį jokiu būdu ar bent kad mašinistai, vienas 
ar abudu nebūtų tebebuvę girti iš švenčių. 

Susisiekimo ministerija nėra griežtai uždraudusi savo tar- 
nautojams, bent savo tarnybą einant, girtuokliauti ir neblaiviems 
žmonėms paveda milijoninius valstybės turtus bei šimtų piliečių 
gyvybę. Ministerija sekdami, tarnautojų nekontroliuoja stočių 
viršininkai ir kiti vyresnieji. Taip kits kitam pataikaudami, visi 
blogai tarnauja valstybei ir visuomenei. 

Žmonės visa tai mato ir tyli. Bet kai atsitinka didelės nelaimės 
dėl to, nebeprivalome tylėti, kaip nebetylime dėl kiaurų tiltų, 
kai arkliai ima kojas sau išlūžti. Mes buvome pernai sušukę, kai 
girtas vieną žmogų nušovė!. Tai juoba turime dabar sušukti, kai 
girti (jei girti, o ne priešų pasamdytieji) ištisą eilę žmonių nužudo 
ir valstybei pridaro nebepataisomų milijoninių nuostolių. 

Mums niekas dar nepaskelbė pavardžių tų jaunos mūsų vals- 
tybės karžygių, kurie sutrupino traukinius patys gyvi likdami. 
O Apveizda ne veltui bus juos gyvus palikusi. Nors aš ant jokio 
kalno negavau apreiškimo, tačiau lengvai susiprantu, kad dė- 
kinga Lietuva privalo jiems, tiems gelžkelių girtuokliams, pa- 
statyti paminklus. 

Neabejojame, „Blaivybės“ draugija? paskelbs ir konkursą tiems 
paminklams sugalvoti, kaip kitą kartą buvo paskelbusi konkursą 
priešalkoholiniam dramos veikalui parašyti. Bet kad ji yra ge- 
rokai nerangi, tai be konkurso pasiūlykime štai šitą projektą. Bet 
kad būtų aiškus mūsų projektas, motyvuokime jį. 

Pirmiausia sumeskime tų karžygių nuopelnus. Lokomotyvas 
Lietuvai tai viena gyvybės arterija. Mūsų valstybė tol gyva, kol 
mes pritesėsime jai „kraujo“ turto susisiekimu. Juo daugiau lo- 
komotyvų ir vagonų, juo mums stipriau. O visa to yra labai labai 
nedaug. Vargais negalais gauname kokių kaužų, kurių nėra nei 
kur, nei kuo pataisyti. Tas vienas traukinys Nr. 8 buvo žmoniš- 
kas, su klasiniais vagonais, ir tą vieną girtuokliai sudaužė. Kas 
matė Baisogaloje apvirtusį garvežimį, šakalius puikių klasinių 
vagonų, tas sakės verkti norėjęs. Dabar lokomotyvų ir po kelioli- 
ka milijonų mokėdamas nebegauni, o kiekvienas vagonas bene 
po du milijonu atsieina (po 4-8000 rublių auksu seniau mokėta). 
Taigi gelžkelių girtuokliai pasveikino Lietuvos Nepriklausomą 
valstybę Velykų švenčių tokiuo raudonu kiaušiniu, kurs jai atsieina 

į tris dešimtis milijonų auksinų. Kada visi mūsų gelžkeliai tą 
nuostolį išlygins, jei jie neturi iš ko net stotims būdelių pastatyti? 
Didis tų girtuoklių nuopelnas... mūsų neprieteliams; jų pa- 
daryta žaizda mūsų valstybei tokia, kokią tegali padaryti ilgai gal- 
vota ir sugalvota lenkų ar bolševikų sabotažninkų sąjunga, nes 
piniginiai nuostoliai šiandien Lietuvai visų skaudžiausi, ir nę bet 
koks Lietuvos nevidonas teprisiplaks taip arti prie jos iždyno. 

Daugiau, tuodu girtuokliu ir jų kompanija išvedė iš eilės į 
dvidešimtį valstybės darbininkų. Pinigais imant, tai antra tiek 
nuostolio. Šeimynų dramos aš tuo tarpu į tą ypatingą buhalteriją 
nededu: jų ašaros tegu girtuokliams prideda į jų nuodus daugiau 
pikantiškumo. 

Trys dešimtys milijonų, keturios gyvybės, keliolika ligoninėje 
mirštančių. Tai suma valstybės sabotažninkų nuopelnų, už ku- 
rius jiems tegali būti tas vienas paminklas - du kartuvių stiebų 
toje pat vietoje, kur jie daužė Lietuvos valstybę. Šitas ypatingas 
„Semaforas“ tegu ilgesnį laiką pabūtų rodyklė gelžkelininkams, 
kuriems pavedama valstybės turtas ir piliečių gyvybė. 

Susisiekimo ministerija labiau kaip kita kuri buvo turtinga 
visokiais lenkininkais, bolševikais, kurie Lietuvos gelžkeliais 
tarnavo saviesiems. Taigi visuomenė nekantriai laukia iš šio 
atsitikimo tardymo rezultatų, laukia viešo teismo ir satisfakcijos; 
laukia pasirodymo, kad ji kuopia savo Augijo staines? iš sabo- 
tažninkų, kurie visi yra girtuokliai ir jiems lygūs. Laikraščiai, be 
to, laukia pavardžių ir biografijų tiems karžygiams pagerbti. 
Girtoje Lietuvoje jiems turi būti paskirta gražiosios knygos. 

Lietuvos girtuokliai, šaudykite žmones, traiškinkite žmones 
kelionėje! Visi gi jiems pataikaukite ir gerkite, gerkite didesnei 
savo ir Lietuvos naudai! 


VILNIAUS KOMEDIJAI PASIBAIGUS 
(Kalba protesto mitinge 23 IV) 


Pirmas aktas lenkų komedijos pasibaigė: buvęs Žemaičių 
dvarininkas, o dabar lenkų valstybės viršininkas?, baltu arkliu 

IV -18 ijojęs Vilniun, vilniečiai gi jam išnešė raktus, kad prirakintų 
jų miestą prie Varšuvos. 

Pirmasis kalbėtojas? jau išdėstė jums, jog tai tik komedija: 
Vilniaus - galvos ~ negalima atskirti nuo Didžiosios Lietuvos 
Kunigaikštystės gyvojo kūno; nebepenima, ji turi nudžiūti. Ligi 
šiol Vilnius mito tik Lietuva ir tranzitu; atseit tuo, kas nukrinta, 
pervežant per jį prekes iš Rusijos į Vokią. Vilnių lenkams pagro- 
bus, Lietuva duoną suturėjo, ir tranzitas pasibaigė, nes Lietuvos 
rankose vienas gelžkelio galas: Vievis-Kaišiadorys-Kaunas- 
Virbalis, o antras jo galas latvių rankose - Kalkūnai-Dinabarkas. 
Lenkai gavo Vilnių ne tik ginti, bet ir maitinti. 

Kiek jie tam dalykui paklojo pigių savo markių! Jei vieniems 
tik rinkimams į Seimą papirkti buvę asignuota keturios dešimtys, 
ne milijonų, tik milijardų, tai kiekgi beatsiėjo laikymas per dve- 
jus — trejus metus didžiulės armijos, valdininkų ir parsidavėlių? 
Šimtai milijardų. Tai tiek daug, jog į Kauno Rotušės aikštę nesu- 
tilptų, ir toms šiukšlėms išvežti Lietuva neturėtų gana traukinių. 

Lenkai pinigų patys neturi. Jie dirbasi markes iš popierėlių, 
ir tie popierėliai - pinigai Vilnijoje buvo lygūs klozetiniams 
popierėliams: kas jų prisitiko, tas gavo nešvankiai susitepti. 
Lenkų komedija ir buvo Vilnijoje, kad jie tik apsimesdavo „va- 
duoją“ Vilnių; iš tikrųjų gi jie pirmon galvon tais pinigais de- 
moralizavo žmones. Jei išskleistumei tuos milijardus po visą 
Vilnijos žemę, ji būtų perdėm nugrįsta; tų popierėlių neprilipo 
tik išimtinai tvirtam žmogui. Kam gi prilipo, tą padarė Jakštu ar 
„Andrzejem z Kapušciszek““, išgamomis, išvedamais, kaip šu- 
nes į medžioklę, loti prieš Lietuvą ir lietuvius. Lenkai pinigais 
užkariavo Vilniją, depravodami jos žmones, raute išraudami iš 
pavergtųjų žmonelių tikrąją Lietuvos Tėvynės meilę, sugadin- 
dami jų sielas. Pinigais pridirbo niekšų, parsidavėlių, prozaiškų 
lenkų jovalo ėdikų, kuriems vis viena, bet tik pilvas prikimšus. 
Kitus ginklu pabaigė gadinti, pridarydami bailių užsigynėlių, 
kuriems vis tasia, bet tik nemuštų. Okupuotoji Vilnija patapo 
vergų kraštas. 

Ištisa eile nežmoniškų priemonių, neteisėtų, dirbtinių nuta- 
rimų ir nelaisvų rinkimų, privedusių prie išsprendimo Vilniaus 

klausimo vienų lenkų, ir tų dažytų, balsais. Vilniaus miestas, 
etnografinės Lietuvos pakraščiai ir Gudija pagaliau pateko len- 
kams į nasrus. Tik ar tai palaimins lenkus ir Vilniją? Ji lenkams 
kuo mažiausios vertybės. Vilniaus miestas pačiame pakraštyje, 
kaip kokio didžiulio tinklo kulyje. Pats neturėdamas, miestas 
lenkų valstybės nepralobins. Tie kelios dešimtys tūkstančių ne- 
lenkintų lietuvių tai tik lašas trijų dešimtų milijonų valstybės 
gyventojų jūroje. Žemė aplink Vilnių - lekiojanti smėlynai. Už 
paklotuosius šimtus milijardų lenkai būtų galėję naują miestą 
pasistatyti ir tiek pat žemės nusipirkti. 

Ką gi Lenkija beduos Vilniui ir jo apylinkėms? Savo markių 
nebeduos, nes komedijos aktas pasibaigė. Duos giriamosios savo 
„kultūros“, už kurią vilniečiams reiks prakaitu ir krauju mokėti. 
Taigi nei lenkams Vilnius, nei Vilniui lenkai nėra tokios ver- 
tenybės, kad tie ir kiti tokiuo įnirtimu siektų kits kitam už rankų. 
Tai tik apsimetimas. Siekiama visai ko kita, būtent Lietuvos ir 
jos jūros. Vilnius tai tik „placówka“, forpostas, didelė ir stipra 
tvirtovė, tik vienas etapas lenkų pasidavimo Lietuvos link. Lie- 
tuva irjos žemė tai tikrasai turtas, kuriuo Lenkai nori pasitaisyti 
reikalus, kaip dabar taisosi Gudų Beloviežos miškais“. 

Šitame žygy į Lietuvą lenkai nesustos, ar lietuviai paliaus 
siekę savo sostinės, ar nepaliaus. Paliovę tik sutvirtintų lenkų 
padėtį Vilniuje ir kvieste pasikviestų, kad, viena koja atsistoję 
Lietuvai ant galvos, ir antra atsistotų jai ant krūtinės. Taigi 


Iš miego keldamas varguos, 
O, Vilniaus neužmiršk, lietuvi! 


Taip liepia mūsų dainius pranašas, nes iš čia keliais 


Prabočiai ėjo ginti Prūsų; 

Nuo čia lig Dono, lig Maskvos 

Skelbei tu vardą Lietuvos!.. 

Buvai ir būsi mūsų, mūsų! 
(Mair.)? 


Neprieteliai sakos jau nukirtę mūsų valstybei galvą, atim- 
dami jai sostinę. Čia yra du dalyku. Jei galvos mums nenukirto, 

tik užčiaupė jai burną, kad nebegalėtų maitintis. Bet kai taip 
atsitinka, kad gerklė užauga, gydytojas pila stiprų maistą per 
nosį ir palaiko gyvybę. Nebejisileidžia mūsų į mūsų sostinę. Tai 
raskime kelių oru ir pažemiais palaikyti santykius su likusiais 
ten, nors smaugiamais, vis dėlto patvariais lietuviais ir gaivin- 
kime jų dvasią ir kūną. Nuliekamą skatiką neškime į Komitetą 
Vilniaus krašto lietuviams remti. Ar mes neturčiai? Ak, toli gražu 
ne! Kad mes sutaupytume visa tai, ką be reikalo išleidžiame 
nereikalingoms pramogoms, girtavimui, ištvirkavimui, mes visą 
šimtą savo įstaigų pasistatytume, šimtą būtinųjų savo reikalų 
aprūpintume ir nėmaž nereiktų mums siekti net Amerika. Pi- 
liečiai! Taupykite skatiką ne tik savo vargiajai dienai, bet ir Tėvy- 
nės priepuoliui, kai neprietelius ims vykinti antrą dalį savo su- 
manymo, sieks ją ir jus drauge pavergti. Tada bus jums vargas, 
kai neapsiginsite. Šiandien lėbaujate, tada jus ubagais paleis. 
Atminkite tad, ką turime pašonėje ir kokių aukų pareikalaus 
Tėvynės priepuolis. Ne, vienos galvos lenkas nepasisavins, visą 
kūno stuomenį palikdamas. 

Bet jei ir nusikirstų galvą, tai palieka mums dar kito dainiaus 
pranašo testamentas kas daryti. 


Lietuva mano! priešui ant tavęs įnirtus, 
Privalai hidra tapti ta, kuriai nukirtus 
Galvą, tuoj kelios galvos vieton jos išdygsta". 


Seniau mus vadindavo teisingais, sulyginti su rusais, blaivais 
ir produktyvais, sulyginti su lenkais, šviesiais ir patvariais. Ne- 
duok, Dieve, jei laisvėje būtume patižę ir menkesniais virtę! 
Pasižadėkime dabar sau ir Europai akivaizdoje įsigalėjusių mūsų 
sostinėje lenkų, kad ir toliau statysimės valstybę ne ginklu ir jo 
įvykintais faktais, tik dorine savo pajėga, kuri padaro mus vals- 
tybingus. 

Šalin ištvirkavimai, tinginys — sabotažas, lėbavimai! Būkime 
rimti, laukdami atsitikimų, kurie nusvers mūsų ir mūsų tautos 
gyvybę. Rimtų tenenugali priešingybės! 

VYDŪNO PASKAITA 


Rotušės salėje 26 d. Vydūnas kalbėjo apie vieną dalyką, nuo 
kurio tautos žūna, ir apie vieną dalyką, nuo kurio tautos kyla 
ar atgyja. Būtent apie tautos pajėgą gaminti ir įsigalėjantį pa- 
geidavimą. Tautos gyvybę laiduoja jos naudingumas. Tauta sa- 
vaime atgyja ir visokių nepriklausomybių gauna, kai ji tampa 
kitiems reikšminga, kai ji esti reikalinga. Kai jos nebereikia, ji 
savaime turi nunykti. Taip buvo Spartai ir Atėnams nutikę!, 
kai jie iš žemdirbių ėmė virsti svetnaudomis pirkliais. Žydų 
ypatingas padėjimas: jie ir negamindami gyvi, užtat destrukciją 
kitiems neša. Tikrai vydūnišku karštumu ir širdingumu pa- 
skaitininkas įkalbinėjo nežiūrėti egoistinių dalykų, kilti, turtėti, 
semti iš tautos, tik tenkintis ta didžiausia laime, kurios teduoda 
vienas gaminimas net alkyje ir skurde. Tikrai vydūnišku deli- 
katnumu nebuvo prikišamai parodyta, kas lietuviuose žudo 
tautą; jis nė nežinąs, neturėdamas lėšų laikraščiams. Tačiau 
jauste jaučiąs, jog Lietuvoj sparčiai įsivyraują asmeniniai gei- 
duliai, kurius nusimaną žmonės privalą malšinti. Vydūnas 
viską kalbėjo tautos žvilgsniu; tą patį galėtų pasakyti ir tikras 
asketa asmeninės tobulybės žvilgsniu — kiek sveria susivaldąs, 
mažu kuo pasitenkinąs žmogus, tesvajojąs apie gerai darymą. 
Paskaita, nežiūrint pasikartojimų ir nereikalingų suktumų, bu- 
vo labai naudinga ir pilna salė klausytojų išėjo dėkingomis 
širdimis. 


LATVIŲ-LIETUVIŲ VIENYBĖ 


Šeštadienį šio birželio 3 d. Kauno lietuviai Vytauto kalne 
sutiko Rygos Lietuvių-Latvių Vienybės žmones. Jų buvo 40 su 
viršum, pusiau lietuvių, pusiau latvių, vyrų ir moterų. Vedė juos 
p. Ozolinis, dalyvavo Draugijos pirmininkas p. Riteris, Latvių 
Blaivininkų Dr. pirmininkas teisininkas p. Kempelis, „Latvio“ 
bendraredaktoris p. Perkuns; iš lietuvių p. Vronevskis su žmona, 
mokytoja p. Maželytė ir kitil. 

Per pusryčius Seimo narys kun. Krupavičius? pasveikino sve- 
čius, pasidžiaugdamas dviejų kaimynių santarve. Kan. Tumas, 
Kaunu apsimetęs sakė: 

„Brangūs Sveteliai! Visas politikos nesantarves užmiršęs, 
sveikina jus Kaunas, seniausias visoje Pabaltėje miestas. Ne- 
vaizdus jis viduje; jis dar neturi pasitiekęs tiek kultūros bran- 
genybių, kiek Ryga — tos, naujosios, kultūros. Vis dėlto jums 
parodys keletą bažnyčių, kurios pareikš jums mūsų artimumą 
Europai. Svarbiau gi, kad pasirodys jums savo piliakalnius, savo 
upes, savo apylinkių kalnus. Ir pasakys: šitie du yra padarę 
dabartinius lietuvius su visu jų būdu, su jų dainomis, su gražia 
jų mitologine Palemonų ir tikrąja kunigaikščių istorija, su da- 
bartine nepriklausomybe! Jūsų pačių dalykas bus nuspręsti, ko 
čia yra daugiau ir dėl ko. Surištomis rankomis mes nepajėgėm 
daug ko prigyventi. Bet palaidomis rankomis ūmai prigyvenome 
naują, vaizdų dalyką - Karo muziejų, kur jūs pagaliau atsidur- 
site. Jis pareikš jums, jog mes mokame dirbti kaip ir jūs, ir mu- 
dviem ne sarmata bus stovėti gretimai“. 

Svečiai džiaugės, jau suradę pirmąją jungę - meilingas širdis. 
Blaivininkų pirmininkas čia pat išdėstė ir pirmąjį konkretų susi- 
dėjimą - Pabaltės blaivininkų sąjungą, nes ir estų blaivininkas 
prof. Ernicas* žadąs mus aplankyti. 

Tą dieną svečiai apžiūrėjo miestą, jo senovės jo muziejų, apy- 
linkes. Sekmadienį lietuviai savo klube iškėlė jiems pietus su 
draugingomis kalbomis. 

Tuo tarpu atvyko klaipėdiškiai svečiai su p. p. Braku, Le- 
bartu‘ ir k. Tad jau visus drauge sutiko Karo muziejaus stei- 
gėjas dr. gen. Nagevičius“. Aprodęs savo veikalą, kuriuo visi 
dideliu įdomumu gėrėjosi, paprašė paklausyti muzikos ir 
dainų. 

Pianinu ir rojaliu paskambino Veberio koncertą dvi ponios. 
Tautos dainas dainavo p. Olšauskaitė, p. Kudirka ir p. Sodeika“. 
Ploti privačioje salėje draudžiama; publika vargiai laikėsi, nepa- 
kėlusi džiaugsmingo triukšmo. 

Jau apie 9 val. pasibaigė Muziejaus pramoga pagerbimu kri- 
tusių už laisvę, Laisvės varpu skambinimu ir iškilmingu Valsty- 


- 284- 


bės Vėliavos nuleidimu. Jau gi mokama gen. Nagevičiaus užim- 
ponuoti. Svečiai lyg sapnuodami skirstės. 

Vakare jiems buvo rodoma komedija teatre ir operetė bei 
šokiai Karių klube. 

Pirmadienį visi svečiai iki Veliuonos palydėjo klaipėdiškius, 
grįžtančius namo. Su ašaromis akyse skyrėsi trijų kraštų tautos 
broliai: lietuviai, latviai, prūsai. Gedimino kalnas buvo liudy- 
tojas, kad atsiliepia tautybė, nors ji būtų amžių darkyta. 

Vakarais mūsų lakūnai vežiojo klaipėdiškius ir rygiškius savo 
aeroplanais, džiugindami svečius. Jie grįžo patenkinti. Anot 
vieno latvio: mes čia atvažiavome tik iš šalies apsidairytų, o čia 
radome tokių vaišių, kokių nėmaž nesitikėjome. 

Antradienį vakarą latviai svečiai Liaudies namuose iškėlė 
lietuviams atsisveikinimo arbatą. Salę papuošė abiejų tautų spal- 
vomis. Vienoje sienoje buvo latvių varsomis, o antroje lietuvių 
varsomis dideli kriptonimai: L. L. V. (Lietuvių Latvių, Latvių 
Lietuvių Vienybė). 

Skanios vaišės, meilios kalbos. Draugijos pirmininkas p. Ri- 
teris šiam kartui savo pirmininkavimo teises atidavė kun. Kru- 
pavičiui. Imta tartis čia pat prie stalo. 

Pirma kalbėta, ar reikalinga yra ir Kaune įsteigti Lietuvių- 
Latvių Vienybės draugiją, kuri jau visus metus veikia Rygoje, ir 
mokytoja, Draugijos garbės narys p. Maželytė, ten latvius mo- 
kina lietuviškai. Mokinąsi net seni žmonės. Visa latvių tauta 
pritarianti lietuviams. Laikraščiai taipo pat. 

Visi sutartinai sprendė, tokios Draugijos reikią ir Kaune. Kan. 
Tumas sakė: 

„Tokio klausimo, ar reikia Draugijos, kuri supažindintų kai- 
mynus su kaimynais, nereiktų nė svarstyti. Mes pretenduojame 
kultūringos tautos vardo. Kultūros gi nesamybė verčia ištirti net 
Afrikos dykumas, net tuščius žemės ašigalius, tai ką jau besakyti 
apie savo kiemą, pakluonę, parapiją ir gretimą valstybę. 

Mūsų politikams dažnai nepasiseka sąjungos tik dėl to, kad 
jos remiamos vienais ekonominiais sumetimais, o neatsižvel- 
giama į psichologinius davinius. Jei sielose bus rasta kas bendra, 
kas į kits kitą svyra, tai susidarys ir politinės santarvės. Tai 


. 285. 


nepolitinė Vienybės draugija bus pamatas ir politinei vienybei 
sudaryti. Žiūrėkite, kaip mes kits kito nepažįstame. Lietuviai 
latvius laiko grynais materialistais, kuriems niekas daugiau ne- 
rūpį. Latviai mano apie lietuvius, būk jie visiškai pasyvūs esą, 
pasyvūs ligi mulkystės. Taip tačiau nėra, ir patys latviai jau 
nujėgia, jog mums yra ko iš kits kito skolintis: lietuviams iš latvių 
praktiškumo, latviams iš lietuvių ideališkumo. Tai jau prieš 12 
metų yra man rygiečiai sakęsis“. 

Į klausimą, kas gi daryti, buvo atsakyta: sekti kits kito litera- 
tūras, verstis veikalus, moderuoti, malšinti spaudos karštį, vers- 
ti, kad mandagiai kalbėtų apie kits kitą, ieškotų pas kits kitą tikrų 
informacijų, o ne meluotų bet ko pasigavę, įsisteigti spaudos 
informacijų biurą. 

Dr. Eretas? čia atpasakojo, kuo pasibaigė jau buvusios šiame 
dalyke pastangos: latviai nesidėjo, pinigų nemokėjo. Jam atsa- 
kyta — neminėkime, kas bloga buvo, stenkimės, kad taip ne- 
bebūtų. 

Pagaliau latviai į organizacinę draugijos komisiją pasiūlijo 
p. Prūsienę, prof. Volterį ir stud. Jakobą“, lietuviai nuo savęs — 
kun. Krupavičių, kan. Tumą ir dr. Buzelį?. Susirinkimas tai priėmė. 

Turininga ir įdomi arbata pasibaigė abiejų tautų himnais. 
Trečiadienį vakarą svečius išlydėjo namo. 

Latvių atsilankymas Kaune neprivalo palikti be pasekmių. 


BIRŠTONO GYDOMOJI VIETA 


Nemunas iš viso daro labai vingiuotą sieną tarp buvusiųjų 
Suvalkų ir Vilniaus žemių, tekėdamas tiesiai iš šiaurės į pietus. 
Bet tekėdamas pro Punią, Balbieriškį, Prienus ir Birštoną, padaro 
tokias dvi kilpas, lyg šelmeny „arkliukų“ galvas. 50 kilometrų 
upės lengvai galima būtų atmesti, perkasus abiejų kilpų są- 
smauką nuo Nemaniūnų į Birštoną 6 kilometrus arba vienos 
kilpos ties Birštonu - 1 kilometrą. 

Šitos Nemuno kilpos senai jau įdomina pasaulio hidrotech- 
nikus. Jų nuomone, čia būtų galima gauti toks vandens kritimas, 
kurio būtų sočiai gana aprūpinti griežtai visiems visos Lietuvos 
technikos reikalams - „baltuoju anglimi“, dęstis gauti bent šim- 
tą tūkstančių pajėgų elektros. 

Ir kasimas čia būtų pigas, nes vingius upė daro ne dėl uolų 
kalnų, tik per minkštoje smėlio žemėje rausdamos. Tariamieji 
kalnai čia tik aukšti giliai įsiraususios upės krantai. 

Ir gražumėlis gi tų Nemuno krantų! Birštono kilpos kilpelėje 
suvalkiečių pusėje pušynas griežtai toks pat, kaip Vilijos kilpoje 
užvingis (Zakret)' ties Vilnium. Puikiausias pasaulyje parkas 
kurortui. Dabar ten tegavęs vietos savo namams vienas pats 
daktaras Brundza, kurio rajone saulė nesėda. Sako, jis dakta- 
raująs plote, lygiame pusei Prancijos, be jokios konkurencijos, 
turėdamas sostinę Prienuose, Birštoną - Carskoje Selo?. 

Be daktaro namo tame šile galima būtų išstatyti ištisi kvartalai 
su dešimtimis otelių ir atskirų vilų. O pačiame aukštame Nemu- 
no krante tokių pilių, su kuriomis nesusilygintų pareinės pilys. 

Kaip visur, taip ir čia, Nemuno slėnys turi apie kilometrą plo- 
čio ir už jo antrą aukštą krantą, kurs savo gražumu drąsiai run- 
giasi su kitu krantu. Šilai ir lapuotieji miškai reto vešlumo. Ką 
įdiegsi, tas prigijo. Galėtumei aklimatizuoti daugybę vasarių 
krašto retenybių. Liepos, akacijos, kaštanai šalia pušų, maume- 
džių, beržų. Krantai išvagoti grioviais nuo 100-150 pėdų gilumo 
ir tarp jų pačiame Birštone visų Lietuvos piliakalnių piliakalnis — 
Vytauto, nejau, bene iškilmingesnis už patį Gedimino piliakalnį 
Veliuonoje. Iškilmingesnis ir paslaptingesnis, nes didumo ir 
aukštumo toks pat, o rankų darbas čia visai aiškus, kai Veliuo- 
noje tai gamtos padaras. „Ir sveiką žmogų patroškins, kas suma- 
nys įlipti“, sako apylinkės žmonės. Juoba turėjo troškinti priešus. 

Vytauto pilis, arba piliakalnis, čia istoriška vieta, ne šių dienų 
patriotų prasimanymas. Esą dar žmonių, kurie buvę matę šone 
to piliakalnio skliautų mūrus ir angą, kai Nemunas ilgais metais 
savo ledų lytimis pradraskęs jam šoną. 

Vytauto pakalnėje, jau lygioje žemumoje su Nemunu, muša 
kunkuliuoja bent dešimts verdenių sūraus vandens, vadinamo 

Vytauto ašarėlėmis, kurią kitkart Kvinta* buvo praminęs savo 
dukters vardu - Viktorija. Dabar grįžtama prie Vytauto (kalno) 
ašarėlių. 

Parudimėje ties bažnyčia mažame liūne vėl verda verdenės, 
jau tikrieji „birštonai“, dar stipresnio sūrumo vandens neg Vy- 
tauto (kalno) ašarėlės. Ir stebėtina: šalia jų visų čionykštė Kra- 
kulat kuo skaniausio gero vandens gerti. Ją vadino Mūllerienės* 
vardu - Lydija. 

Sūrieji Vytauto ašarėlių vandens tai puikiausi reguliatoriai 
pilvui. Prie jų tiek greit papranti, jog visą dieną ilgėjies jų ir po 
dešimtį kartų bėgioji atsigertų, nors gydytojas ir reguliuoja. Bet 
kad Birštono kurorte gydytojo, to vieno Brundzos, tetenka po 
0,001 dalį, tai visi manosi, kaip kas išmano, ir visiems geram eina. 

Šiltosios vonios čia tokio veiksmo ramatikams, artritikams, 
neurastenikams, jog duok Europos patogumų, Birštoną padarysi 
daug garsesnį už visų vokiečių ir čekų „Badus““. Nelaimė tik, 
kad visi patogumai, kurių čia buvo Kvintai ir Mūlleriai pridarę, 
per karą tapo sunaikinti. Po karo Mūllerienė otelius išparda- 
vinėjo po 2000 rublių valstiečiams, o dabar jiems būtų buvę po 
pusę milijono. Ir kas liko - sugriuvę. Menkais valdžios pinigais 
keliolika vonių pataisyta didžiausiai žmonių naudai. Dėl to nie- 
kas čia neaimanoja, kad nėra kur nei pagulėti, nei pavalgyti. 
Kurhauze už 50 auksinų duoda sriubos ir pačiulpti autskario, 
kurį čia vadina - „mėsa“. Galima būtų premija duoti tam, kas 
įveiktų ilgus nuo 10 centimetrų raumenų pluoštus, kurių kai 
vienas galas jau kruta didžiajame pilve, tai antras tebežaidžia 
burnoje, sauvalingai tebekutendamas gomurį. Rytą ir vakarą 
arbata su užkandžiais po 40 a. 

Žydų valgykloje esą geriau, bet pietūs po 85 a. Kiaušiniai po 
5-6 auks. Sūriai (varškės) po 40 auks., duona po 12 auks. svarui, 
ir tos nėra. 

Stebėtinai negyvas punktas tas Birštonas. Niekas nieko čia 
nesigriebia, ir visi skundžiasi, kad niekas svetimas čia neatva- 
žiuoja uždarbiauti: baro įtaisyti, duonos iškepti, pieno parūginti. 
Mieliausis uždarbis - nuplėšti neverčiai už butą, nes tai nerei- 
kalauja rūpesčio. Kambariai 1500-2000 auks. mėnesiui. 

Taip, kaip dabar yra, Birštonas nekils. Bet davus koncesijas 
pramonininkams, įdėjus koks šimtas milijonų, jis ūmai pakiltų 
tiek, kad jau savaime būtų įdėta visas milijardas ir gerai pro- 
centuotų. 

Ubago pinigais ir vieno žmogaus pastangomis ką gi gali di- 
džio padaryti? 

Tam kartui visi ligoniai staugte staugia dar vieno gydytojo, 
nes dr. Brundzą „pagauti“ yra tiek pat šansų, kiek laimėti Rau- 
donojo Kryžiaus lošime: 1:2. 


H 


Birštono kurortas, buvęs su pretenzijomis (parkas, pensionai, 
muzika, specialistai), prieš karą buvo lankomas labai tolimų 
svečių: iš Petrapilio ir kitur. Jo vandenų stiprumą žinojo visi 
Rusijos gydytojai ir dėjo juos antron vieton po Kaukazo purvų, 
aukščiau už Odesos limaną’ ir lygiai su Visbadeno vandenimis. 
Gydomaja jėga Birštonas (ne: Birštonai) toli yra prašokęs savo 
kaimyną panemunietį Druskininkus, kurie buvo dirbtinai rekla- 
muojami ... už radioaktyvumą, kuriuo pasižymi bet kurs van- 
duo. Pikti liežuviai ir dabar tebekalba, jos Druskininkus rekla- 
muoją šimtas gydytojų, ale... akcininkų. Birštonas tokių įtarimų 
yra išvengęs. 

Per aštuonerius karo metus visos jo pretenzijos sugriuvo. 
Trobų stogai prakiuro, jų langus, duris kareiviai ir sodiečiai 
išnešiojo, tilteliai supuvo, takai užžėlė, parko medžiai tiek išsi- 
šakojo, tiek atžalų davė, jog parkas virto laukiniu. Medžiai savo 
ūksme drėkina pensionų butus ir žemę, kuri ir be to drėgna. 
Vakarais, saulei sėdus, čia nebevaikščiojama, nes kyla rūkai, ir 
naujikai, sako, turį persirgti tam tikrą morbus birštonensis“. 
Ūmai pakylanti žmogui temperatūra iki 39° su viršum ir savai- 
me po trijų dienų pracinanti. Aš nesirgau ir sergančių nemačiau. 
Pasakos gi reiškia lyg „bolotnaja goriačka““. Jei tai būtų teisybė, 
o teisybę turėtų patys gydytojai sąžiningai ištirti, pareikšti ir 
pasirūpinti, kad nebebūtų, tai pirmon galvon reiktų visas kuror- 
to plotas, jis nedidelis, drenuoti, takai storai smėliu ir žvyru 

išpilti (tai piga: visa to čia pat yra) ir laukinį parką kultūrinti, 
destis gerokai nuo apačios medžius pagenėti ar ir praretinti, kad 
saulė lengviau veiktų į žemę. 

Daugiau reikia nužvyruoti įvažiuojamasis į parką kelias: da- 
bar automobiliai vos bepaeina minkštu ir duobėtu keliu. 

Drenais nuleidžiant paskūrio vandenis, visa ta pelkelė pa- 
šventoryje galima būtų kultūrinti, pačius „birštonus“ paliekant 
tekėti tam tikrais latakais. 

Tais birštonais, destis šaltiniais, esama pasriuvusios visos 
pakalnės dešiniajame Nemuno krante. Šaltiniai muša net aukštai 
iš kalno; tai geriamojo, labai tyro, tvirto ir skanaus vandens; 
muša pusėje pakalnės, muša net pačiame Nemuno vandenyje ir 
aiškiai pasirodo upės vandeniui nusekus. Jie visi sūrūs, geltonai 
nudažo marškones. Ir ne tik Birštono apylinkėse, bet Balbie- 
riškio, Stakliškių, Merkinės. Stakliškėse net jau buvęs kurortas. 
Merkinės „sūruosius vandenis“ išpoetizavo V. Krėvė (žiūr. „Dai- 
navos padavimus“)', 

Kad Birštonas šiemet atgijo, nuopelnas ir garbė Jo sveikatos 
gerbiamojo ir mylimojo mūsų Vidaus dalykų ministerio Ole- 
kos". Matydamas, kad privatinė iniciatyva, net Medikų draugi- 
ja nieko čia nepaveikia, nors ketino, ūmai išreikalavo nedidelio 
kredito, pusantro milijono, nusavinimo vietos, ir per pusantro 
mėnesio Atstatymo komisariatas” tiek padarė, kad štai jau pus- 
antro šimto šeimynų, 800-900 žmonių, mielai čia praleidžia va- 
saros atostogas arba gydosi. Ir pelno valdžiai duosią - auksiną 
už įdėtąjį auksiną. Pavydėtina apyvarta. Pridėk, sako, dar 6-7 
milijonus, ir Birštonas ims traukti į save svečius iš visos Lietuvos. 

Birštoną lengvai išlaikytų pati viena mūsų neva sostinė Kau- 
nas. Demokratinėje mūsų Respublikoje tiek daug priviso bur- 
žujų, tiek spekuliantų, tiek valdžios dignatorių, jog ligų daugiau, 
neg ištesi suskaityti, tikrų ir tariamų. Žinai, kaip išponėję mėgsta 
sirgti. Tai jau žinojo net pasakininko Krylovo Podagra!*. Mėgsta 
pasirgti ir šiaip jau valdininkėliai, kurie, oi, kaip sunkiai pelnos 
valstybinį kąsnį duonelės! O visi miestelėnai mėgsta nors dvi 
tris savaites laisvai pabėgioti po kalnus, girias ir laukus. Sostinei, 
pilnai milijonininkų, pilnai judrių gyventojų, turėti kurortą už 

ne pilnų penkių mylelių taigi pavydėtina laimė. Ir kurortui lai- 
mė: jis duoda, bet ir ima. Ir, sako, galįs imti per ištisus metus, 
pataisius šiltus gyvenimus ir sutvarkius susisiekimą. 

Dabar tas susisiekimas tikrai viduramžių. Nemunas seklus. 
Vis dėlto trys garlaiviukai plaukioja į Alytų pro pat Birštoną. 
Tik plaukia, kada jiems patinka, ir valia jiems sustoti Birštone 
arba nesustoti. Padėjimas robinzoniškas. Išmesti į „kraštą pa- 
saulio“ Birštono svečiai per dienų dienas sėdi Nemuno krante 
melancholingai įbedę savo vyzius į pietų kilpą: laukia, beg ne- 
iškiš nosies garlaivis iš už vingio. Ateina! Koks tai magiškas 
žodis! Mes išgelbėti! Garlaivis nušliaužė į Alytų, pasižadėdamas 
grįžti... kada jam patiks. Vėl publika per dieną ir naktį sėdi 
krante, įbedusi vyzius dabar į Prienų pusę. Nėra. Nėra. Nėra. 
Suskaityta visi kilometrai kelio, mašinos pajėgos, tarnų girta- 
vimas. Nemuno priešinga ir atgal pataikūnė srovė, vingiai, sek- 
lumai. Dar pridėta bent 20004, ir vis dėlto garlaivio nėra nei 
šiandie, nei rytoj. Ateina! Sujuda skruzdėlynas. Mažiausia trys 
(trys, ne vienas, tai pats mačiau) būriuoja gražioje naujoje prie- 
plaukos ližėje ar kauše. Širdys plaka džiaugsmu ir laukimu. Bet 
laivas eina pro šalį. Ant jo paviršės nesimato jokio gyvo padaro. 
Kaip Haufo pasakoje“ trys pasažirai žydai, du jaunu ir vienas 
senas, jų būryje viena mergina, ima šokti „choleros“ šokį, nes 
savo trypimą, kaip ant spirgintuvės kepant, lydi gausiai beria- 
mais mėgiamais choleros laiminimais. Jei nuo tų gražių velijimų 
garlaivio tarnyba nesuserga, tai nėra telepatijos, ir Jakštas veltui 
apie ją „Draugijoje“!* rašo. Mojuoja nosinėmis, dideliu raiščių; 
mergina švaistos pasileidusiais bizais. Aš patariau nusisegti 
viršutinį andaroką. Paklausė. Liko su apatiniu raudonu. Gefahr! 
Gefahr!” Nieko negirdi, nieko neklauso. Pasažirai lieka nusi- 
minę, galvas ir rankas nuleidę, išeikvoję visą savo energiją, pasi- 
ryže keliauti Amerikos lietuvių bendrovės! autobusais, kurie 
maždaug žinomu laiku ateina ir išeina (be šeštadienių, kada 
žydai nevažinėja; reiškia, Lietuvos piliečiai nevažinėja, ne kito- 
kių nesimato). 

Paprastu automobiliu 34 kilometrai nuvažiuojama per pus- 
antros valandos. Amerikos autobusu per pustrečios valandos: dvi 

valandi važiuotės ir pusė sugaiščio ties alinėmis dviejose vieto- 
se. Vadinas, autobusai turi dvi stoti: dvare ir Prienuose, stočių 
ilgumas labai ilgų dešimts kilometrų. Kaipgi juos nuvažiuosi 
nesiilsėjęs? Ir reikiama kas mylia ilsėtis, kad akys iš kaktos ne- 
išspruktų. Plentas idealiai pataisytas, tai dideliais akmenimis 
grįstas, tai skaldytais, kuriais užpiltos plento duobės, taip, kad 
visas kelias šašuotas arba per ištisą kilometrą šukėmis nubertas. 
Matos ir volas pakinkytas, tik jis važinėjos pašaliais, kur šukių 
nėra, O patį vidurį turi pritrombuoti autobusai. 

Nagi, ir įdomu važiuoti būdoje būryje 16 žmonių. Kokia re- 
zignacija! Kokia tvirtybė valios! Mašina verda burbuliuoja, kau- 
kia, pakeleivius ir arklius baido, būda barbia leketuoja, trinksti, 
blaškos. O pasažirai it Babilonijos”? bareljefų ornamentai suak- 
menėję, pasidavę likimui. Jis negailestingas, per pusę pėdos 
mėto aukštyn ar smulkiai sijoja kaip arpas žirnius. Visi atrodo 
kaip ant lopetos, kuriai, per vidurį pakišus, per antrą galą mu- 
šama iš viso vieko ar tik taip sau. Pamišėlių minos. Šaltas pra- 
kaitas varva nuo nosies. Tai ligonys važiuoja gydytis. 

Prienai! Penki kilometrai beliko! Ale stovime dešimtį, dvi- 
dešimtį, tris dešimtis, keturios dešimtys penkios minutės. Pasa- 
žirai seniai ataušo, akys vėl susmuko į savo vietas. Nori pabaigti 
kelione. Bet stovime. Ko? „Načalstvo“? — konduktoris ir šofe- 
ris — teikias čia būtent, ne Birštone pietauti ir papietavę litrinius 
Goldbergo alaus butelius gerti. Geria sau, šnekučiuoja, o ligonys 
pašalėmis su vištomis dantis kaitina ir choleras Amerikos bend- 
rovei siunčia. Kai nuo laukimo pradeda dantis gelti, ima kelti 
rininko langų daužytų. Pamatę, jog čia nebe juokai, autobusai 
šoka iš vietų kaip sudegę, dar pareikalauja vieno litro, bet jau 
išgeria greituoju, ir kaip žaibas per 27 minutes pabaigiame 5 
kilometrus. Mes Birštone per pusketvirtos valandos, tesugaišę 
pusantros valandos poilsiams. 

Tai faktai. Galiu prisiekti amerikiečiams paties Wilsono?! 
vardu ar saloonų?? garbe. 

BLOGUMAI 


Birštono alfa ir omega yra laikomas dr. Brundza: tai vienatijis 
kurorto gydytojas ir administratorius. Visa gera ir bloga tad yra 
kraunama į jo kukšterą, ar teisinga, ar ne. 

O tų geresnių ir blogesnių esama labai daug. Jei visai nebūtų 
kitų gerumų, tai viena vienatijė visoje Lietuvoje taisoma gydy- 
mosi vieta. Čia mineralinės tynės paduodamos šiltos ir karštos, 
sulig reikalo. Taigi žydų baidymas: kitais metais nebevažiuosime 
ir kitus atkalbėsime, kad nevažiuotų, yra tuščias. Žydai, net 
biednuomenė, gydytis mėgsta; tai kur jie dings, neturėdami 
pasirinktinai gydomųjų vietų? Važiuosiu ir aš pakartoti kura- 
cijos, nes kitų šalių priemonės prieš artritizmą ne mano kišenei. 

Neteisingas tad man priekaištas, kam rašinėju karčią teisybę 
ir neva nurodinėju pacientus į geresnius, užiat svetimus kuror- 
tus. Bent tylėtumei, girdi, neturėdamas ko gera paskelbti. Ką čia 
nubaidysi! O kalbėti norisi kuo daugiausia, kad kitais metais 
nebereiktų ničnieko bloga bepasakyti. 

O medžiagos rašyti yra labai daug. Štai Atstatymo komisaras 
pasigyrė „Lietuvoje““, ką esąs Birštone padaręs už 1200 tūkstan- 
čių. Tai teisybė. Padaryta. Tik į restauruotąjį viešbutį lietus lyjąs, 
o valgyklos priemenė po lietaus tvinte patvinsta. Grindys lente- 
lėmis lopytos, tilčiukai sudurstytų grindų. Šia atkragę, ten išsi- 
šiepę. Dirbta ir nepabaigta dirbti. Tai matytojai ir sako: vis tiek 
reiks perdirbinėti. Aš už visa tai nepykstu. Man tik širdį sopa, 
kad vienatijame Lietuvos kurorte taip biedna, kaip ir visoje vals- 
tybėje. Biedna ten, kur paprastai rūpinamasi kitiems akis nušviesti 
tyčia rodomąja gerove (pakaznaja storona). Tiek to su pasiro- 
dymu. Mes nepliuškiai. Mums pravarčiau, kad ir nevaizdu. 

Štai žydai jau pakyla grįžti. Nebaigsite sezono? Ką mačys? 
Vonios šaltos, tvarkos nėra! Kiti apspitę mane šaukia: tamsta 
važinėji į Kauną, tamsta rašytojas, tai kodėl gi nesakai, kodėl 
nerašai? O kam aš Kaune sakysiu, kad visas Kaunas pats lanko 
Birštoną savo reikalu ir revizijomis? Esti Valstybės kontrolieris, 
esti Atstatymo komisaras, esti Sanitarijos viršininkas, esti Vidaus 
ministeris”. Tai kuriam dar didesniam bepasakysi? Turbūt kitaip 

ir negalima tuo tarpu, jei nedaroma. O maža terašau, bijodamas 
neteisingai įvertinti faktus. Daugiau parašysiu, kai pats apsi- 
šviesiu. 

Štai ištiko dviejų savaičių lietūs. Nemunas viduvasaryje taip 
pakilo, kaip nėkados pirmiau nepakildavo. Birštoniečiai net lę- 
gendą sudarė. Nuo lietaus, girdi, niekas nėra matęs tokios dau- 
gybės vandens. Čia kur nors bus prūdas pratrūkęs ar koks ka- 
nalas iš ežero ir baigia tekinti jo vandenis. Ir veltui sakytumei, 
jog Nemuno baseine nėra tokių didelių ežerų, kurių vandens 
pakaktų per visą mėnesį tekinti tokia plačia Nemuno vaga. Jie 
savo ir savo: kanalas pratrūko. Matyt, yra girdėję apie Oginskio 
kanalą“, 

Liūtys pridarė jeibių, ne tik galvoms duodamos galvosūkį. 
Nemunas pakilęs užliejo pačią simpatingąją, labiausiai lankomą 
ir vartojamą Vytauto kalno Ašarėlių šaltinį, kurio malonus sūru- 
mas taip gerai taiso vidurius. Nemunas nunešė patį gražųjį At- 
statymo komisariato darbelį - garlaivių prieplauką, ir ji tebestovi 
pagauta už dviejų kilometrų Verknės įtekmėje ties Slankium 
(kalnu). Liūtys išbliurino parko alėjas, kad be kaliošų nebegalima 
buvo nubristi nei į vonias, nei pasivaikščioti, nei autobusu bejva- 
žiuoti į kurortą. Autobusų alėjoje kiaura žemė atsivėrė, ir jie ėmė 
važinėti lauku, šunkeliais per miestelį. Bet gatvę iš miestelio į 
parką pačioje bromoje taip lietus išrausė, jog nė šiaip jau važiuo- 
tas nebepravažiuosi. Ir stovi Birštono slėnelis iš abiejų prieina- 
mųjų pusių uždaras. 

Kurortas aptarnaujamas labai silpnai. Be tų, kurie tynes taiso 
ir kurs bilietus pardavinėja, gangreit nėra kas tvarkos žiūrėtų. 
Alėjos sykį tenuravėtos, nešluojamos, popierėlių ir šapų maišosi. 
O gražūs betoniniai platūs laiptai ties kurzalu nė sykio dar nenu- 
šluoti nuo pat karo pradžios. Tais laiptais einama į patį kurorto 
vyriausiįjį - Daktarą. Pradžioje ėmiau ieškoti parko sargo. Jo visai 
nesama. Sodą sodininkas už pinigus nuomojąs, parko žolė ne- 
pjauta lig šiol, tebelaukia varžytinių. O, žinovų nuomone, už 
parko žolę ir sodo turtus galima būtų turėti pirmos rūšies par- 
kininkas, kurs ir ravėtų, ir žiedus diegtų, ir medelius karpytų, ir 
klombus taisytų. Pati valstybė netesinti asignuoti algos sargui. 

Ėmiau reikalauti šluotos, pasiryžęs pats gražius laiptus nušluoti. 
Neturima nė šluotos... 

Dėlvisų tų negerumų, tiesą pasakius, reiktų kai kas linčiuoti. 
Tik kas?! Beieškodamas kaltininkų, susidūriau su dr. Brundza. 


PASIKALBĖJIMAS SU DR. BRUNDZA 


Birštono gydomosios vietos diktatorius atvirai prisipažino: 
čia reikia ieškoti ne kaltininkų, o netesėjimo. Ūmai ekspromtu, 
menkais iždo asignavimais dabartinėmis aplinkybėmis nebuvę 
galima nieko geresnio padaryti. 

Jokios medžiagos nebuvę galima gauti vietoje. Viską reikėję 
gabenti iš Alytaus, iš Prienų, iš Kauno, iš Karaliaučiaus. Tai buvę 
vargas ir gaištas. Medžiaga netinkama. Žmonių nėsą. Vežimų 
nėsą. Už pinigus čia nieko nepasamdysi. Kas padirbta, padirbta 
stuikomis, varu, priverstinai. 

Vonioms šildyti pastatyta pataisytas per mažas, vos keturių 
atmosferų spaudimo katilas. Kol dirbo jis keturiolikai vonių, 
buvo gana. Kaip reikia dvidešimt keturioms — pailsta, ir reikia 
laukti, kol jis vėl sušildys. Birštono vonioms reikia katilo mažų 
mažiausia dvylikos, jei ne visos dvidešimties atmosferų. 

Daugiau, kiekvienoje vonioje reikia cirata apmušto suolelio, 
išėjus iš vonios apvirsti, kol apsitaisai. Šiaip jau ilsėtis ir ataušti 
dabar turime du kambarėliu, nes per Nemuną plaukti tuojau, 
kaip tik iš vonių išėjus, nepatogu ir pavojinga. 

Valdžia, davusi lėšų kurortui įtaisyti, nedavusi miško jam 
šildyti. Iš pradžių gaudėme, girdi, kurą kur tik nutverdami, žalią, 
supuvusią, bet tik malką. Suprantama, kaip galima buvo laiku 
įkūrinti katilas ir duoti vienodai karšto vandens, kad ėmėjai 
nebūtų užvilti ir nesiskųstų. Vargais negalais pasisekė palenkti 
mūsų vyriausybė, kad asignuotų malkų, kai pamatė, jog Birštono 
gydomoji vieta ir tokiomis sąlygomis duoda kasdien po penkius 
tūkstančius auks. gryno pelno. Kol malkos asignuota, išėjo pus- 
antro mėnesio pasišnekėjimams ir gaišinantiems važinėjimams. 
Kai asignavo, ėmė lyti, patvino Nemunas, plukdyti nebuvo ga- 
lima, vis tiek sieliai būtų iširę ir nuplaukę į Kauną pro Birštoną. 

Dabar turime malkų, kai baigias sezonas. Kitiems metams val- 
džia turės žiemos metu prigaminti kuro Birštonui visam sezonui. 
Kitaip nebent reiks pats kurortas nelaiku uždaryti ir nustoti 
žymaus pelno. 

Birštono kurortas aptarnaujamas tikrai silpnai dėl stokos 
asignavimo. Žmonių maža, ir tie kuo blogiausiai užmokami. 
Dabar aš ne pašalinti gaunu netinkamą asmenį, tik žemai klo- 
niotis, kad patys nepasišalintų ir nesiliautų dirbę už tokį menką 
užmokesnį. Už privačius, ne valstybės, darbus juk kur daugiau 
gaunama... 

Visa to išklausius, man atkrito noras bet ką linčiuoti. Paliko 
tik prievolė paskatinti valdžią, kad ji nepagadintų tokio gero 
biznio ir tiek reikiamo kurorto, pernelyg šykštaudama įdėti ka- 
pitalo, kurs gražiai pelningai grįžta. 


KAS DAR LIEKA PADARYTI? 


Be mano ir dr. Brundzos čia parodytųjų reikalų, kurie visiems 
yra aiškūs, dar reiktų čia specialisto vandens tyrėjo ir kroni- 
kininko. Juk Birštonas lig šiol neturi savo sanitarinės kronikos 
bei statistikos, nemoka statistika prirodyti, kaip ir kam veikia 
Birštono mirkomieji ir geriamieji vandens taikinti. Man rodos, 
kiekvienas atvykęs maudytis turėtų gauti savo ligos lapą, jos 
kaitaliavimą ir pagaliau, tai svarbiausia, rezultatą. Kuo rem- 
damies dabar gydytojai perša Birštono maudyklės? Viena che- 
miška analizimi jo, o ne prityrimu. 

Specialisto gi dalykas būtų sekti ir gydymosi eigą, keisti tynių 
temperatūrą, sūrumą, mokyti gydymosi higienos. Juk esame bar- 
barai. Pasakys mums - maudykis, mes maudomos ligi širdžiai 
nualpstant. Pasakys ~ gerkite, mes pliaupiame šaltą vandenį tiesiai 
iš šaltinio ištisais litrais, visokiu laiku, čia pat prieš valgant, ir ant 
jo krauname uogas bei daržoves. Pasakys — vaikščiokite, mes 
bėgiojame. Ir tai be galo. Specialistas turėtų mus globoti kaip 
mažus vaikus ir neskųsti savo patarimų, lankyti čia pat voniose ir 
dažnai. Tegu ligonys jaustų globą ir būtų įsitikinę, jog jie taisyk- 
lingai gydosi, o ne gvaltavoja tik save. Žmogaus organizmas, kaip 

ir visa gamta, šuolių nedaro; evoliucija eina labai pamažu. Reikia 
tad labai sumaningo stabdytojo su fiziologo intuicija. 

Daugiau vieton šokių šventavakariais, kurie taisomi daugiau 
Prienų ir paprieniokų girtam jaunimui įtikti, o ne pacientams, 
geriau būtų paskyrus erdva salia lyg klubui su skaitykla ir šei- 
myniniams vakarams, kur būtų paskaitų visokiomis kalbomis, 
koncertėlis iš tos pat publikos, deklamacijų ir kitko panašaus. 
Dabar pilama tūkstančiai karių kapelijai, kuri sode tegroja dvi 
valandi, nuo 6-8 v., o nuostolių po ketvertą tūkstančių turima 
dėl nelemtų šokių su šinkuojančiu lig pusiaunakčių bufetu. 

Ligonių nuomone, lengvai galima būtų sezoninis mokestis 
padidinti iki 10 auks. dienai. Tada susidarytų po keletą tūks- 
tančių dienai, kuriais galima būtų visas Birštonas apversti aukš- 
tyn kojom, nėmaž nekaulijant iš valdžios išmaldų. Išmaldomis 
čia kultūros stebuklų nepadarysi. 

Ir piliečių apsauga čia silpnoka — du milicijantu. Antai jie 
patyrė įtariamus žmones tame pat valdžios viešbutyje. Padarė 
naktų oblavą ir tik prierzino nieko nekaltuosius. Kaltieji gi šeši 
paspruko sau pro langus. Visi žinojo jų čia gūžtelę esant ir mitin- 
gėlius, tik ne milicija. 

Pagaliau viskas reikia piginti, o ne branginti, nes sirgti turi 
blogą papratimą daugiausia mažaturčiai, ne buržujai. Taigi rei- 
kia higieniškų, pigių, geriausia be mėsos ar tik su maža mėsos, 
valgyklų. Viešasis bufetas turėtų būti atiduotas kuriam euro- 
piečiui, kurs daugiau žino, ne kaip tik mėsgalis žlebterėt ant 
lėkštės. Švarus aptiesimas stalo, servetėlės, gražiai sudėstyti 
užkandžiai daug paskanina valgį, neg kai gyvuliškai abiem ran- 
kom nusitvėręs draskai mėsą ir laistai sriubą. Dabartinis bufetas, 
nors lenkų laikomas, ne aukštesnės už dzūkų kultūros, ir skan- 
dinavas ar anglas vargu bau išdrįstų čia už stalo sėstis - jau čia 
prasta, neelegantiška, neestetiška. 

O gal... o gal... kokios pastovios kainos pasisektų nustatyti, 
kad už butą vienas neimtų mėnesiui dviejų tūkstančių už kamba- 
rį, kai kitas už tris kambarius su virtuve teima šešis šimtus. Tai 
faktas. Produktus žmonės čia taip pat grobte grobia, ne perka; 
eina į laukus gaudyti atnešėjų, vos saulei tekant... 

IŠSPROGINAMAS KAUNAS 


Mūsų valstybė stengiasi monopolizuoti bent degtinės parda- 
vinėjimą, jei ne dirbimą. Ką mes, piliečiai, iš to laimėsime ir kiek 
valstybės iždas laimės, pamatysime. Gal kiek susitvarkys bent 
tie patys blogieji dalykai, ir tvirkintojų rolė atiteks tai vienai 
finansų ministerijai. Tuo gi tarpu tas roles mūsų valdžia abiem 
rankom dalija visiems, kas tik to nori. Kalbu apie baltosios deg- 
tinės ir spalvotųjų degtinių „pilstytuves“. 

Beveik visos jos patenka į žydų rankas. Tik vienur kitur yra 
atsitiktinai įsimaišiusių ne žydų dalininkų. Pilstytuvininkas ir 
žydas - tai tas pat, kaip seniau tas pat buvo karčemninkas ir 
žydas. 

Kodėl taip atsitinka? Dėl to, kad žydai greičiau užuodžia 
pelningesnį verslą, o su pilstytuvėmis pelningumu negalėtų 
susilyginti jokis kitas sešeftas. Pavyzdžiui, trys žydai sudeda 
apyvartos kapitalą, 150 tūkstančių auksinų; pasikviečia vieną 
aukštą valdininką lietuvį visai be kapitalo, įsteigia spalvotųjų 
degtinių pilstytuvę ir iš karto pradeda gauti po 200 tūkstančių 
gryno pelno kas mėnuo. Vadinas, kiekvienas iš keturių dalininkų 
gauna po 50 tūkstančių auks. kas mėnuo ir gyvena jokių bran- 
gymečių nebijodamas, jokio valstybės kuriamojo darbo nesiim- 
damas. Pavyzdys pavydėjimo vertas. Ir štai viename Kaune pils- 
tytuvių atsiranda 17, provincijoje 22, dabar gal ir daugiau. Trys 
dešimtys devynios pilstytuvės... žmonių pinigų į verteivių ko- 
lytas. Trys dešimtys devynios įstaigos, kur žmonių dora, svei- 
kata, šeimyninė laimė ir pilietinė garbė sparčiai naikinama, idant 
valstybė gautų procentėlius, o verteivos tūkstančius procentų. 
Žinoma, visa to negi ilgam; kai Lietuvos piliečiai nusigers ir 
nebesugebės nieko duoti, galima bus pasiieškoti kito lygiai gar- 
bingo pelno; atsiras kitokių patriotinių firmų ar šiaip jau „Šikų““. 

Jei ne kuo kitu, tai bent pilstytuvėmis mūsų sostinė Kaunas 
gali pasididžiuoti. Jų iškabos tirštai puošia mūsų gatves. Baž- 
nyčios gatvėje turime tris: „Neris“, „Aušra“ (turbūt Basanavi- 
čiaus) ir „Nektaras“. Did. Vilniaus gavėje taip pat tris: „Paeže- 
riai“ Nr. 17, Fišo ir Milio Nr. 21, Ivenskio Nr. 4. Be tų, „Mono- 

pol“ Valančiaus g. 23, „Fortūna“ Ukmergės g. 1-58, „Kaunas“ Ne- 
muno kr. 23 ir Šato Suvalkų g. 22. Vis tai baltosios degtinės pilsty- 
tuvės. Jos prisiveža dideles daugybes grynojo spirito, atskiedžia jį 
vandeniu sulig laipsnių ir supilsto sulig saiko. Daugiau nieko. 

Spalvotųjų degtinių mėgėjų žiniai, turime: „Aušra“ Bažny- 
čios g. 1, „Bachus“ D. Vilniaus g. 17, „Žemaitija“ Pranciškonų 
g. 2, „Kaunas“ Nemuno kr. 23, Lešo L. alėja šalia miesto so- 
do, Petereitis - N. Vilniaus g. 11 ir Alfonsas Šikas - Šančiuose 
N. Dvaro g. Čia jos saldinama ir nudažoma. 

Labai malonu visu tuo džiaugtis. Tik mums vienas sprogs- 
tamosios medžiagos žinovas štai ką yra nurodęs. Spiritas, girdi, 
toks pat neramus kaip benzinas ar parakas, ir jo ardomoji galybė 
yra tolygi. Neatsargiai pavartojus žiburį, jei sprogtų nors vienas 
bosas, tai čia pat susprogintų ir visus kitus kelias dešimtis bosų. 
To pakaktų iš pamatų suardyti ištisiems miesto kvartalams. Bet 
kai parako sandėliai yra daromi toli laukuose ir visokeriopai 
apsaugomi nuo ugnies ir perkūnų, kai net naftos hermetiškai 
uždaromieji kubilai teleidžiama statyti tuščiose vietose, o benzi- 
no laikyti tepavelijama svarais, - Lietuvos sostinėje gryno spiri- 
to leidžiama laikyti šimtais bosų pačiame miesto tirštyje. Bažny- 
čios g. pilstytuvės tėra prideramame atstume nuo gyvenamųjų 
vietų. O visas Kauno senamiestis stovi kaip ant minų, ant de- 
šimties (!!) didžiausių sprogstamosios medžiagos sandėlių! Ne- 
duok, Dieve, nelaimės. Bet tai labai dažnai atsitinka. Ir negali 
neatsitikti, kur dirba po 700-800 žmonių su žiburiais. Per savo 
amžių aš esu matęs net du sykiu, kaip spirito sandėliai išsprogo 
į padanges. Ir aš esu tikras, kad neišeis nė dešimties metų, kaip 
bent kuri iš dešimties senamiesčio pilstytuvių netikėtai pasijus 
debesyse, pridarydama nesuskaitomos žalos miesto valdybai, o 
nelaimių miesto gyventojams. Aš čia žmogus naujas ir tik pečiais 
glamžau stebėdamos, kur Kauno miesto valdybos nuovoka, kad 
ji taip nežiūri, kur didesni spirito ištekliai suvežami, o valdžia 
kad leidžia pilstytuves kone pareiškimo būdu, be jokių kliūčių. 
Pelnas pelnu, bet ir savo gyvybės reikia daboti... 

Ta pastaba Kaunui. Bet ji lygiai gerai pritinka ir kitiems mūsų 
miestams, kur suvežama daugiau spirito, idant ir jie, pavelydami 

pilstytuves, skirtų joms kokius nuošalius, toliau nuo gyvenimų. 
Panevėžys, Dievui dėkui, turi jau 4 pilstytuves, Šiauliai 3, Ra- 
seiniai 4, Alytus 3, Marijampolė 2 (fe, kaip taip galima apsileisti!), 
Telšiai, Jurbarkas, Utena, Prienai, Kėdainiai, Kybartai po vieną. 
Yra kuo išsproginti visi Lietuvos miestai... 


AMERIKAI PAGERBTI 


Liepos 28 d. apie vidudienį sujudo visas Kaunas: telefonas 
visoms šalims skelbė linksmą žinią: Jungtinių Šiaurės Ameri- 
kos Valstybių valdžia be jokių sąlygų pripažino galų gale 
Pabaltės valstybių nepriklausomybę: Lietuvos, Latvijos ir Es- 
tijos. Ilgai svyravusi Amerika, kai įsitikino, jog bolševikų Rusija 
vargu bau bepagydoma, jog atkritusios nuo jos valstybės daug 
laimingesnės tapo, daugiau parodė noro ir ištesėjimo savimi 
gyventi, jau stačiai prisipažino būsianti jų draugė kaimynė, nors 
ir tolima. 

Į penktą valandą jau bent 20 000 lietuvių (žydų, lenkų nesi- 
matė) litiliavo ties Karo muziejum. Tuo tarpu Lietuvos kariuo- 
menė defiliavo pro Amerikos konsulatą. 

6 val. Karo muziejaus kieme į aukštą stiebą buvo iškelta lais- 
vos Amerikos Respublikos vėliava, ja buvo atiduota valstybinė 
garbė, pagrotas jos himnas ir paskambinta amerikiečių dovana - 
Laisvės varpu!. Iš sakyklos ėmė kalbėti kan. J. Tumas. 

Tuo tarpu atskrido gervės kabliu dešimtis aeroplanų. Du- 
kart apsukę aplink Muziejų, iškriko ir mišrai ėmė siūti į visas 
puses, mėtydami laikraščius su linksma žinia. Vienas gi ėmė 
daryti tokias kilpas, tokiu „malūnu“ suktis per savo sparną, 
jog visai publikai užgniaužė kvapą. Kur čia beklausys kalbėtojo, 
kad ir pats kalbėtojas miršo savo mintis ir nutilęs sekė mirties 
žaislą, kai drąsus ir sumanus lakūnas šimto pūdų mašiną mėto 
ir vartalioja ore, lyg žaislą rankose. Sako, tai Dabkevičiukas? 
imąs rekordus. 

KAN. TUMO KALBA 


Laisvieji Piliečiai! Šeimoje nelygūs nariai: vieni vaikai jau 
paaugę, kiti tebeauga, kiti ir visai maži tebėra. Tačiau visi jie 
lygūs teisėmis savo tėvų namuose. Seniai jauniklius augina, 
dažnai iš jų laukdami genijų ar bet kurių prašmatnumų, ko net 
patys netesėjo duoti. Dar nebuvo girdėti, kad seniai jauniklius 
tyčia vystytų, kad jie neaugtų. 

Europos šeimoje šiuo tarpu atsitiko priešingai. Senosios vals- 
tybės, seniai, pati jaunąjį savo narį ~ Lietuvos valstybę vis tebe- 
vysto: tai jai rankas suriša, tai kojas; tai Vilniaus neduoda, tai 
Klaipėdos, visaip pataikaudamos Lenkijai, kuri vis labiau nagus 
riečia Lietuvą pavergti. 

Nuo to mes ginamės ir mokėsime gintis, tai palaidom rankom 
mostaguodami, tai palaidom kojom pasispardydami. Ir visomis 
širdimis protestuodami prieš visą santarvininkų? nelemtą sutartį 
mus pavergti! (Minia trukšmingai protestuoja.) 

Nevilioja mūsų nė nepriklausomybės titė - pripažinimas de 
jure, kai Santarvė, rodydama tai viena ranka, antrą ranką tiesia 
papriko: padėk ant delno frankų ar sterlingų! Neutralizuok Ne- 
muną Lenkijos, Anglijos ir kitų naudai. 

Ne, piliečiai! Pirma tegul mums atiduoda tai, kas yra mūsų, 
Vilnių ir Klaipėdą, tada mes internacionalizuosime savąjį Ne- 
munėlį. O kai iš jo ir iš mūsų pačių Santarvė daro smulkios 
pirklybos dalyką, tai mes sakome: nereikia mums jūsų titės, kuri 
gali mums akis išdeginti. (Minia šaukia: „Nereikia, nereikia tokio 
pripažinimo!“) 

Ir kai Santarvės valstybės taip elgiasi, ateina skardus balsas 
iš Amerikos, tos Laisvės Šalies tartas kaip tik tuo momentu, kada 
mes visų labiausiai esame įkamuoti Antantos reikalavimais. 

Šis balsas mums pasakė: Santarvės balsas - ne paskutinis bal- 
sas. Didelio čia daikto, kad laisvės - neduoda! Laisvės niekas 
niekam neduoda; jos pats pasiima tas, kas tesi. Jūs pasirodėte 
tesi, ir mes nebegalime to nepripažinti. 

Jungtinių Valsčių Respublikos balsas buvo dėl to toks mums 
malonus, kiek Santarvės nemalonus; dėl to taip ūmai suspietė 

šią didžiulę manifestaciją: mūsų ūpas savaime pasireiškė, be jo- 
kių agitacijų. Taigi valio Laisvoji Amerika, valio ir Laisva Lietuva! 


Pagiedojus tautos himną, milžiniška minia nukako su muzika 
į Amerikos konsulatą Gedimino gatvėje. Ją sutiko su savo žmona 
ir visu savo štatu gana dar jaunas, bet visiškai žilas džentel- 
menas, pil. Edwards. Lygiai toks pat žilius kan. Tumas įteikė jo 
žmonai labai didelį ir labai gražų gyvų kvietkų bukietą, o pačiam 
Konsului mergaitė antrą, su tam tikrom kalbom angliškai. 

Iš minios pasipylė ištisas debesis gyvų žolynų, kuriais tapo 
apiberti abudu Amerikos valdžios atstovu. Trukšmingas valio 
Amerika, džiaugsmo akys, linksmas ūpas sudaro kuo gražiausį 
momentą. Tai buvo pavyzdys, kaip gera, kam nors gera padarius! 


KALBA SEIMO NARYS AMBRAZAITIS* 


Sklandžioje ir turiningoje kalboje pil. Ambrazaitis vysto to- 
liau pirmojo kalbėtojo mintį, kaip Amerika paliko ištikima pir- 
mųjų savo steigėjų, Vašingtono, Linkolno", principams. Ką šis 
per karą dėllaisvės namie sakė: nelaisvė - namų vaidas, tą dabar- 
tinis prezidentas Hardingas? Europai sako: jūsų namų vaidas - 
nelaisvė, tad ją naikinkite. Ir pripažįsta mus laisvais. 

Amerika laikoma antrąja mūsų motina. Ji priglaudė visą treč- 
dalį mūsų tautos anais sunkiaisiais mums laikais caro junge, 
leido ten išbujoti laisvai dvasiai ir įsigalėti turtais. Maža to, 
Amerika pirmoji aprūpino mus amunicija, mūsų armiją danga 
tada, kada mes neturėjome nė vieno mundurėlio. 

Ir šiandien štai stiprina mūsų dvasią. Tai ir tegul ji valioja 
santarvėje su mumis. 

Minia siuste siunta. Muzika groja Amerikos himną. Debesys žo- 
lynų krenta ant konsulų galvų. Stiprus momentas, ką ir besakyti... 


KONSULAS ATSAKĖ 


Gailįs nemokėdamas prašnekti mūsiškai. Gailis nesupratęs 
originalo kalbos. Tačiau jis jaučiąs atėjusios minios pulsą ir jam 
esą miela padarius tą gerumą jai. Ir iš viso jis nesijautęs taip 

smagiai, kaip kad šiandien, nešdamas Lietuvos valdžiai šią pa- 
geidaujamą žinią. Ir dabar jam esą miela, matant tautą, kuri 
supranta jo tautos dvasią. Tai padės ir toliau joms draugiškai 
sugyventi. 

Pil. K. Šliūpui? tai atpasakojus lietuviškai, linksma minia 
pagauna Amerikos konsulą ant rankų ir ilgai kilnoja aukštyn 
šaukdama: ura! Juokai, džiaugsmas, linksmi veidai, pats garbi- 
namasai patenkintas juokias. Didesnės neoficialės, bet familiarės 
bičiuolystės nė parodyti nebėra kaip. Atmintinos valandos. 

Iš čia minia nueina į Ministerių Pirmininką, kur susirinko ir 
kitų ministerių. Čia kalba Seimo narys Ruseckas’. Atsako Gal- 
vanauskas?. Dar kalba Ambrazaitis, sveikindamas valdžią ir 
tikėdamas, kad ji ir toliau ves Lietuvą į laisvę. Min. Pirm. Gal- 
vanauską kalbėtojas padarė vyriausiu veikėju už nepriklauso- 
mybę. Minia pritarė, sveikino, valiavo ir ilgai dar negalėjo išsi- 
skirstyti visais pašaliais — tiek jos čia būta. 

Po minifestacijos laikinai Vilnių atgavus", tai pirmoji tokia 
širdinga ir drauginga manifestacija. Pirma minia visus savo jaus- 
mus atidavė Anglijai ir manė, ji Lietuvos neužvilsianti. Apsiriko. 
Dabar tuos jausmus atidavė - Amerikai. 


AMERIKIEČIŲ MEDALIS 
L. NEPRIKLAUSOMYBĖS PASKELBIMUI 


Rugpjūčio 28 d. Lietuvių klube Amerikos lietuviai kėlė vaka- 
rienę pirmajam Lietuvos Respublikos Prezidentui Gerb. Anta- 
nui Smetonai. Dalyvavo Romanas, Kaupas, Balutis, Stulpinas, 
Landžius, Zujus, kun. Šeštokas, kun. Pakalnis, kun. Petkus, kun. 
Matulaitis’, visi šiuo metu vieši Lietuvoje. Iš pakviestųjų kau- 
niečių atvyko Zubrickas, Žukauskas, Merkys, Šilingas, kun. Stau- 
gaitis, kan. Tumas, Voldemaras, Noreika?. 

Trijų kunigaikščių salėje ūpas pakilus. Vakarienė gausi. Pre- 
zidentas Romanas pradeda eilią kalbų. Jis pareiškė Amerikos 
lietuvių džiaugsmą, kad Lietuvai pasisekė atsistatydinti savoji 
vėl nebepriklausoma valstybė. Am. lietuviai pagerbia pirmutinį 

vyrą, kuriam teko stovėti priešakyje naujos valstybės, ir jo drau- 
gus, kurie pirmieji padėjo jam valstybės vairą laikyti, laisvę nuo 
priešų ginti, kol valstybė atsistos ant kojų. Amerikos lietuviai, 
girdi, nežiūri partijų: bet tik kas dirbtų Tėvynės labui, tai ir gerai. 
Ir mes, amerikiečiai, ne ką kita norime Lietuvai, kaip tik gera 
daryti. Ir mums be galo malonu dirbti su tokiais vyrais, kaip 
Gerb. Pirmasis Respublikos Prezidentas ir jo draugai. Buvo jums 
sunku, reikėjo drąsos, - jūs ištesėjote ir miela mums buvo jums 
padėti. Padėsime ir toliau dirbantiems Lietuvos naudai. Į to laidą 
Liet. numizmatikos ir istorijos d-ja3 įteikia paminklinį medalioną. 

Atvažiavęs Draugijos archyvaras Stulpinas skaito iš perga- 
mento diplomą, papuoštą vinjete ir Vyčia „Lai gyvuoja laisva ir 
nepriklausoma Lietuva. Sveikiname Lietuvos Piliečių garbin- 
giausį Pilietį Jo Ekscelenciją Lietuvos Prezidentą Antaną Sme- 
toną. Jūsų Mylista Prezidente: 

Aukščiausiojo valia leido Lietuvos piliečiams pareikšti savo 
tautos nepriklausomybę. Jūsų Ekscelencijai tenka eiti Lietuvos 
Prezidento pareigas. Laimingi, jogiai tų dėjų esame liudytojai. 
Užžymėti tiems svarbiausiems Lietuvos Istorijoje nuotykiams 
Lietuvių numizmatikos ir istorijos draugija Amerikoje nukaldino 
medalį. To medalio auksinį unikatą teiksis Jūsų Ekscelencija 
priimti iš mūsų kaipo tikros pagarbos ženklą. Turime garbės 
vardu mūsų Draugijos kviesti Jūsų Ekscelenciją būti Lietuvių 
numizmatikos draugijos honorariu pirmsėdžiu. Tris tūkstančius 
bronzinių to medalio kopijų nutarta padalinti muziejams, lie- 
tuvių darbuotojams ir numizmatiškosios dailės mylėtojų kabi- 
netams. Tebūnie šie medaliai atminčiai mūsų ainiams ir ainių 
ainiams. Tesidžiaugie Lietuvos gentkartės savo bočių darbų 
vaisiais. Lai gyvuoja laisva ir nepriklausoma Lietuvos valstybė. 
ligiausių metų Lietuvos Prezidentui. Liet. numizmatikos ir isto- 
rijos d-jos valdyba. Juozas J. Ambrozaitis* - pirmsėdis, Al. M. 
Račkusř — raštininkas ir kuratorius, S. M. Stulpinas - archyvaras. 

Rašyta Chicagoje, Suv. Valst. Amerikoje lapkričio 10 d. me- 
tuose Viešpaties 1919“. 

Medalį yra kalęs belgas dailininkas Albertas L. van den Berg- 
hen, gimęs 1850 m., Art Instituto Chicagoje profesorius, nukalęs 

Laisvės stovylą Baltimore, Lincolno“ stovylą Bruxellyje, kaipo 
Amerikos dovaną Belgijai, ir daugybę kitų aukštos vertės dailės 
dalykų. Mūsų medalis buvo prezentuotas ir labai pagirtas me- 
dalių dailės parodoje. 

Vienoje medalio pusėje aplink Antano Smetonos biustą barel- 
jefą rūtų ir ąžuolų lapų vainikas, nokstančios gilės, nubirusios 
gilės ir erškėčiai, — visa simboliška reikšme. Antroje pusėje vai- 
dilutė, išėjusi iš vergijos, triuškina žalčiui galvą, pamina po kojų 
kaukuolę ir aukoja ant tautos aukuro visa, ką turi. Ant vaidilutės 
rankų sutraukyti pančiai. Ant skydo lotyniškas parašas: „Benig- 
no numine die XVI mens. febr. a. D. MCMXIX Litvania statuit se 
esse liberam coadunatam nemini subditam“. Lietuviškai bus: 
„Aukščiausiojo malone 16 d. vasario metų Viešpaties 1919 Lie- 
tuva pareiškė (pasauliui) savo pasiryžimą būti laisva, suvienyta 
ir niekam nepriklausoma“. 

Tolumoje matos vandenėlis. Už Nemunėlio teka saulė. Viskas 
simboliška. 

Medalio dydis 50 mm diametre, storis 5 mm. Gavusiems 
medalį patariama, kad globotų jį, kaipo retenybę. Tai pirmutinis 
politikos medalis su lietuvių kalbos tekstu. 

Sceneriją nugrupavo ir vinjetę piešė J. B. Kudirka? ir Al. M. 
Račkus. . 

Aštuoniuolikos karatų (18 k.) vienatinį auksinį medali nutarta 
nusiųsti Jo Eks. Pirmajam Lietuvos Valstybės Prezidentui An- 
tanui Smetonai. Medalio svoris = 100 aukso dollarų. 

Pasipylė kalbos. Tad brigados vadas majoras Merkys; dr. 
Landžius, gimęs Amerikoje, prisipažino kaip jame lietuvių krau- 
jas atsiliepė ir pastūmėjo eiti tėvynainio pareigas ir net jų ieškoti. 
Kan. Staugaitis atgailavo, kam kitkart smerkęs einančius į rusų 
kariuomenę ir į Ameriką. Kan. Matulaitis priminė, kaip jam už 
lietuviškų knygų kontrabandą teko atsidurti Amerikoje. Balutis. 
Kan. Tumas nesistebi, kad tie pirmieji nelaisvės stogo laužėjai, 
kaip toji Garšino palmė attalea princeps“, iškišę galvą į šaltą 
tikrenybės orą, gauna žūti ar bent daug nukentėti. Tai nieko, 
užtat kiti jau laisvame ore aklimatizuojasi. Kun. Šeštokas, kun. 
Petkus, prof. Voldemaras, Šilingas. Visi jie šiaip ar taip džiaugės 

laimėjimais, minėjo gera ir bloga, sąryšyje su A. Smetonos, jo 
draugų asmenimis. Ypač širdingai minėjo A. Smetoną, tikrąjį 
Lietuvos kariuomenės vadą, buvusis faktinasis jos vadas gen. 
Žukauskas. Visiems gale atsakė A. Smetona iškeldamas visų 
lietuvių sutartim kolektyvųjį darbą pradžioje kovos dėl nepri- 
klausomybės ir širdingai, skausmingai atsiliepdamas, kad aplin- 
kybės privertusios jį stoti į opoziciją tiems, kurie iš tikrųjų esą 
tam visų artimiausi - krikščionims demokratams. Savo padėjimą 
palygino pakartotajai graikų tragedijai, kur liepiama nelaidoti 
brolio, o broliška širdis verčia laidoti, nors dėl to reiktų žūti“. 
Nors susirinkimas buvo įvairių žmonių, tačiau buvo jaučiama 
gili ramybė, pakilumas, santarvė ir bendras valstybinis džiaugs- 
mas. Daugiausia tai nuopelnas pirmininkavusio p. Romano. 


AR AŠ BE POLITIKAS? 


Likimo ironija ar kurie ten paibeliai nesiliauja mane perse- 
kioję su savo politika. Kun. Krupavičius! dar anais metais sakė 
man, aš esąs labai menkas politikas. Nesigyniau, nes ta politika 
man, kunigui, tiesą sakant, visados buvo viena kankynė, ne 
pašaukimas, juoba ne patenkinimas. Šiurkštus aš žmogus ir aki- 
plėša. Vis dėlto sunku kitam įsivaizduoti, kaip man dar anais 
laikais buvo įkyru keikti rusai, keikti mūsų tautiečiai - išvirtėliai 
bajorai. Keikiau, nes pernelyg širdį skaudėjo, nes reikėjo - „ko- 
voti“, o kova, bet kokia kova, dar labiau žiaurina; kartais tiesiog 
žvėrina. Pasibaręs pakoneveikęs, juo meilesnę ranką tiesiau at- 
skiram rusui, atskiram bajorui ir iš jų aš turėjau, nujau, bene 
daugiau palankių sau žmonių neg tarpe tų pačių bendrakeikikų. 
Norėjau idėją skirti nuo žmogaus, kaip skiriame nuodėmę nuo 
nusidėjėlio. Tik man nevyko tas darbas: kovų aržybė sėtrino 
širdį, nuodijo protą, ir ten krutėjo pasibaisėtini luomų, tautų, 
politikų kovos vaisiai - neapykanta... 

Nei pašaukimas, nei auklėjimas, nei kunigo profesija neteikė 
man teisės ką nors neapkęsti. Kristus išteisino latrą, paleistuvę, 
muitininką (šiandien bene sakytume ~ spekuliantą), savo kry- 

žiuotojus, netikius; pagonims liepė skelbti evangeliją; už visus 
mirė pats ir savo mokinius pastūmėjo taip pat mirti, o ne marinti. 
Ir pasirodė pasišventimo vaisiai daug geresni už neapykantą. 
Aš tai jaučiau, kiek kartais dėjaus Kristaus mokiniu, juoba Jo 
vietininkų; tai buvo bene vienatinis mano gyvenimo žiaurus 
kirminas, kurs mane ėste ėdė. 

Iki šiol aš negaliu dovanoti sau, kaip vieną kartą 1905 metais 
pakviestas į revoliucinį slaptą susirinkimą, aš daviau pinigų - 
ginklams pirkti; šaunamiems, tad ir užmušamiems ginklams. Pi- 
nigų man tada nebuvo; vis dėlto būčiau galėjęs duoti rubliais, o 
aš tedaviau auksinais, ir tai buvo bjauriausia. Tai man parodė, 
koks aš moralis niekšas. Pats aš per visą savo amžių neesu į nieką 
šovęs; teesu užmušęs nabagę kielelę ir genelį; jokiu būdu nebū- 
čiau šovęs nė į savo užpuoliką. Visa savo esme buvau priešingas 
kruvinai kovai, bet kokiam terorui; vis dėlto nedrįsau neduoti 
ginklų kovai, kai visi kiti davė; nepadorėjaus ir įmečiau į kepurę 
menkniekį, už kurį gal tebuvo galima nupirkti keletas šovinių. 
Koks žemas kompromisas! Arba kovok kovą ir spausk į ranką 
visą revolverį, arba atvirai mušk iš rankos tą revolverį. Dabar 
kovai skatikais nepadėjau ir vis dėlto nesu tikras, begu tik ne 
mano skatikų nupirktas šovinys bus pataikęs į širdį žmogui, ku- 
rio pasmerkti man nedavė jokių teisių mano Mokytojas. 

Kas gali būti bjauresnio jausti principą ir vagiškai jį po plau- 
kelį apipešinėti. Pešinėti tol, kol principas nepavirs škarmalu, 
išmetamu į šiukšlyną... Ak, tie mažieji kompromisai - kokie jie 
smulkintojai žmogaus sielos! 

Baisi man dar viena scena, kai per Petrapilio Seimą? kairieji ma- 
no draugai, labai mylimi ir gerbiami žmonės, sumindžiojo mano 
nepriklausomybės idealą, suardydami puikiausį kovos už laisvę 
darbą - vienybėje". Kai išvydau tokį tautos šulą P. Leoną‘ atkakliai 
brendant per minią laukan iš salės, p. Vienožinskaitę? arogantiš- 
kai ir visų balsiausiai spiegiant „Atsisakom nuo senojo svieto“, 
St. Šilingą“ visų uodegoje galvą nuleidusi einant lyg į ešafotą, - o, 
tie mieli žmonės man ištrieškė tokią karčią ašarą, kokios kitos aš 
neesu paragavęs nėkados. Lengviau būtų buvę man tada numirti. 
Ir aš ne per labai sąmoningais žodžiais, užtat labai tikra širdžia 

viešai užsikeikiau: „Aš nebe politikas!“ Kodėl? Tada aš instinktu 
tai tejaučiau, dabar ir pamatuoti galiu: ne mano, kunigo, ta poli- 
tikos, kovų dirva; ne taip yra grūdijami į politikos kovą kaip aš, 
ne tokios priemonės kunigui duodamos į rankas. O likimo belia- 
lis“, nevykėlis, bet begėdis velnias kvatojos man į veidą: „O betgi 
tu „varysi“ politiką! Tu būsi politikos pastumdėlis“, - kaip B. Sruo- 
ga dar nesenai „Skaitymų“ XVII knygose mane charakterizavo“. 
Bėgau aš nuo politikos per visą savo amžių, o ji ciniškai, 
pasiraičiusi sijoną, vijos ir tyčiojos: „O betgi tu neišbėgsi! Geriau 
pasiduok“. Aš nei pasiduodu, nei nepasiduodu, kaip apkvailęs, 
kurs tuo pačiu žygiu sako: taip ir ne. Barė mane kairieji už „Tė- 
vynės sargą“*, kam aš, bares baręs carą, ėmiau ir pabučiavau jį 
vieną sykį, destis geruoju, ne bloguoju kažko derėjaus. Barė 
Vilniaus vyskupas Jurgis” ir kiti kunigai, kam aš jiems, net ir 
Bažnyčiai, tarsteliu karčios pašaipos žodį; destis nejučiomis pa- 
reiškiu nepasitenkinimą jųjų nenuoseklumu taktikoje. Barė dai- 
lininkai, kam nesitenkinu Mūzų drauge ir parsisamdau pava- 
duotoju marsininkams“.. Per tris dešimtis trejus metus barė trys 
dešimtys treji gaivalai. Medį būtų įtikinę, jog yra girtas ir jog 
todėl pridera eiti gulti. O aš vis tebebuvau nendrė vandens paša- 
lėlyje tebesiūbuojanti, tebesikišau į smulkiąją kovą. Už ką? Buvo 
už ką, bet retai už idealą; dažniausiai gi - už kurį programos 
punktą, kurį tau beginant tavo gi šalininkai ims ir patys gera 
valia numes šalin. Ir taip tęsės, kol socialistas J. Vienažinskis'?, 
duok Dieve, jam sveikatos ir ilgo amžiaus, per anuos rinkimus 
neregėtu brutalumu pasiuntė mane nuo bačkos tiesiai - gulti, o 
ne politikos laimėjimų siekti. Aš ir tada, menkadūšis, nedrįsau 
sutikti. Sakiaus dar galįs padirbėti ir gulti dar per anksti. Bet kai 
minia įniršusi dėl mano sutanos ėmė kaukti: tau bažnyčioje vieta, 
ne rinkoje, tai aš vos bemečiau paskutinį atsikeikimą mergai, 
kuri labiausiai siuntė mane iš rinkos: o tau puodai mazgoti, ne 
politikauti. Širdyje tačiau išsivežiau iš ano lizdo tą agitacijų ir 
politikos darbų neapvežėjimą, kurs Aiškūno lūpomis ilgokai 
liejos per „Tautą““. Patikrink tai trečiame mano raštų tome „Rin- 
kimų sūkuryje“. Aš tebepolitikavau, bet tokiu įnirtimu, kokiu 
rydome savo slibiną. Še, sprok, imk, bet tik greičiau galas!.. 

Ir vis rečiau beėmiau balsą politikos dalykuose, kur gry- 
niausia tavo intencija, skaisčiausi sumetimai tyčia juo brutaliau 
yra mindžiojama, juo daugiau tu turi įtikinamų argumentų. 
Senai aš nebesu partijos viršugalvyje, leidėjuose, agitatoriuose. 
Manyje darėsi baisi persilaužymo tuštuma. Tikiuos tačiau tai 
pasibaigsiant ir tuštumą prisipildysiant kuo kitu. Dabar tik alps- 
tu alpstu mėgumu, kad manęs niekas nuo bačkos su botagais 
neplaka, kaip girdžiu pasielgę su vienu kitu agitatorium kunigu, 
kad manęs bet kuris bloznas pienburnis nekvailina ir brangiau- 
sių mano įsitikinimų nemindžioja perrūgusiu savo čebatu:. Ir kai 
aš dabar turiu savo auditoriją, o auditoriją Dievas man davė 
didesnę neg rinkoje per kermošių, auditoriją tinkamą, tai po 
kiekvienos prakalbos džiaugsmo šešėlis ilgai neišnyksta man 
nuo veido. Ir nėra man didesnio komplimento, kaip kad draugas 
pasako: bepiga tave matyti visad patenkintą, linksmą, pradžiu- 
gusį. Kaipgi nesidžiaugsi, kai pats sau nebemeluoji ir jokių šlykš- 
čių kompromisijėlių nebedarai? Kaip dabar drąsu iš bažnyčios 
sakyklos sviesti tiesos žodis bet kam, bet kuriai partijai, bet 
kuriam luomui, kai tave gaubia species aeternitatis!‘ ir virš visa 
ko esąs idealas; ir kaip nebebaisus pabaidymas — aš galiu tave į 
tribunolą patraukti! Traukite, o tiesos žodžio vis tiek neužrauk- 
site: laisvas yra pranašas, kai Dievo vardu dedas! Pasiteisinti 
lengva, net mediniu pjūklu pjaunamam mėgia. 

Skaitėme žinią, Lenkų episkopatas paleidęs kunigams įsa- 
kymą paliuosuoti bažnyčias nuo politikos agitacijų ir intrigų. 
Lenkų kunigija neklausanti. Ji, matyti, laukia antro įsakymo: 
paliuosuoti nuo politikos ir intrigų visą kunigų luomą, nes „Nie 
tędy droga, szanowni Ojcowie“!, visuomenės, ne politikos yra 
kunigų darbas! Aš nebepakartosiu, ką esu jau senai pasakęs to 
vardo brošiūroje!*. 

Štai mano pasiteisinimai tai daliai mielosios visuomenės, kuri 
malonėjusi mane matyti rinkimų sąraše ir neradusi". Giliausiu 
mano įsitikinimu aš, kunigas, ne rinkoje ir ne parlamente palai- 
kysiu savo, kunigo, autoritetą, nes man tebeskamba ausyse vieno 
Lenkų seimo atstovo žodžiai: Varšuvos seime teturime tą vieną 
padorų kunigą - deputatą, tai episkopato oficialusis atstovas'ė. 

Visi kiti gi „wprost wstrętem przejįmują“...?. Tai toli gražu ne 
„Ciciliko“ žodžiai. 

Neduok Dieve, kad aš kada nors Bažnyčiai, kunigijai pelnyčia 
tokį epitetą! 


„BALTOJI GULBĖ“ 


(Kauno Rotušė) 


Kauno miesto pradžios nesuvoksi. Jis tiek senas, kiek sena 
apsigyvenusių paupiais žmonių istorija. Jei tikėsime prof. K. Bū- 
ga (žiūr. jo „Kalba ir senovė“, V pusl.)', lietuviai iš Nemuno 
aukštupio nusileido į Nemuno žemupį VI-VII amžiuje Kr. 
gimus; tuo laiku tad ir Kauną įsikūrė, paprastai, nesuktai prasi- 
mindami Nemunu ir Kaunu savo pamėgtąsias vietas. Tam 
faktui įrodyti berods nereikia nė dokumentų, kurių vis tiek 
mums nėra. 

Pastovesnės medžiagos trobesiai pradėta Kaune statytis tik 
tada, kai prasidėjo valstybės kūrimas, būtent XIII amžiuje. Ir 
vienas pirmųjų yra dabartinės miesto rotušės korpusas, ketur- 
kampis, stačiastogis didžiulis namas, kurs ir anais laikais, galima 
spėti, buvo tam pačiam tikslui statytas. Reikėjo gi kur pirkliams 
pasidėti ir tartis. Už šį namą tėra senesnis Kauno senapilis, atsi- 
gynimo vieta, kurią paskutinį kartą buvo atsistatydinęs Didysis 
Lietuvos kunigaikštis Vytautas Aleksandras ir čia gyvenęs. Iš tų 
pat laikų esanti ir dalis seminarijos tvoros už bažnyčios. 

XVII amžiuje prie šios be jokių pagražinimų daržinės dviem 
aukštais pristatyta renesansinis 60 metrų kartu su smailagaliu 
kuoras. Architekto pavardė nėra žinoma. Aišku tik, jog jo būta 
ne tik sumaningo techniko statytojo, bet ir didžios skonies daili- 
ninko. Jo kuoras lipte prilipo prie stilingai papuoštojo pirmiau 
prasto korpuso ir sudarė pati gražųji visoje Lietuvoje dailės 
paminklą, kurį bene rašytojas Šlaitas? ar kuris ten yra labai tinka- 
mai praminęs - Baltąja Gulbe. 

Rotušės kuoras toks žymus visame senajame mieste, jog nori 
nenori visų ateinančių į Viešąją aikštę akys kreipias į jį. Gal jo 

žmogus nė nemato; vis dėlto jo pasąmonyje susidaro kažin kas 
ramu ir jaunu. Tokį įspūdį tepadaro tikros kūrybos dailės da- 
lykas. Dieviškąja proporcija pavadino jį Jakštas savo „Drau- 
gijoje“3. Mačiau, kokiu įnirtimu sesers iš „Vaikelio Jėzaus“* gynė 
Viešąją aikštę, kad jos neapželdintų dideliais medžiais, kaip 
apžėlęs dabar vienas tik šonas. „Juk šitas šonas uždengė nuo 
mūsų Baltąją Gulbę!“ - sakė nusiminusios. O per ilga, girdi, ją 
uždengs iš visų pusių. Ir kas beliks iš Kauno? 

Nakties metu kai atsirandi Viešojoje aikštėje, kuoras gyvente 
gyvena. Jis plasta erdvėje, jis žaidžia su debesėliais, jis mėne- 
sienos undinė - Nemuninė. Jei būčiau stabmeldis, aš jį dievin- 
čiau. Rusai jo neprižiūrėjo. Paskutinį kartą remontuotas jis tebu- 
vo 1774 metais. Per karą jis ir visai buvo apdriskęs, nutrupėjęs, 
švietė raudonomis žaizdomis. Ir vis dėlto imponavo savo bal- 
tumu, savo statumu, dieviška savo harmonija. Dabartinieji mies- 
to tėvai, saviškiai žmonės, rimtai kuoru susirūpino, paskyrė 
700 000 auksinų remontui. Markei kritus, ši suma daug padidės, 
tačiau negaili: lauki nesulauki, kada bus nuimti paskutinieji 
pastoliai ir Kauno Gulbė - dievaitė pašvies visu savo nebeįžeistu 
baltumu. 

Harmonijos dėlei, žinovams dailininkams paprotestavus, 
bokščiukas perdirbta, smailagalyje bepalikta viena burbuolė 
apačioje vėluko su Vytimi viduryje, o auksinė karališka karūna 
nuo viršaus nuimta. Ji savo didumu gadino visą smailagalio 
įspūdį. Dabar nieko nebetrūksta. Nuo perkūno spardymo į tą 
pačią didžiąją Kauno aukštumą padarytas perkūnsargis. 

Senajame XVIII amžiaus vėluke, labai menko darbo, buvo 
viduryje Kauno miesto herbas — Tauras, o ant vėluko - Raitelis. 
Dabar tad bebus vienas pats Raitelis viduryje, be Tauro. Senosios 
bokšto dalys padėtos į miesto muziejų. 

Kaktomis į Baltąją Gulbę stovi du dviem aukštais namu iš 
šalių erdvo kiemo. Tai karaliaus oficinos, namai tarnams, kiemas 
arkliams, karaliams lankant Kauną. Dabar vienoje oficinoje Dvas. 
Konsistorija su visomis jos dalimis, antrame miesto muziejus. 
Toliau staldai arkliams. Už visa to Maironies rūmai ir kunigų 
Seminarijos kiemas - sodas. 

Baltajai Gulbei pašvietus Viešajai aikštei, šaukte šaukias, kad 
ir kaimynai baltai pašviestų, ypač b. jėzavitų bažnyčia su visu 
jos kvartalu, Maironies rūmai, šv. Trejybės tvora, šv. Kazimiero 
rūmai, „Birutės“ viešbutis ir jų tarpai. Rodos, būtų dar stilingiau, 
nors šie namai ir neišlaiko stiliaus. 

Aptvarkius Viešąją aikštę, pristačius čia suolų, čia visados 
pilna sėdinčių. Ir vargu berasi ramesnę vietą kaip šioje aikštėje. 

O kad taip ėmus ir pakeitus Viešąją aikštę - ordinarinį vardą 
poetinguoju — Baltosios Gulbės aikšte?.. 

O gal tai per didelė svajonė? Tik turint tokį burmistrą, kaip 
p. Jonas Vileišis", svajonės gali įvykti. Kiek tai jau jis padabino tą 
mūsų sostinę! 


KUNIGAI KANDIDATAI IR 
139 KANONAS 


Sukaupti piliečius į partijas esama daug lengviau, kaip juos 
partijoje sulaikyti. Gali patikti jos programos punktai, bet gali 
jie ir ne visai patikti; tada tą spragą teks užtaisyti vadams asme- 
niniais savo privalumais. Gudrūs ir švarūs lyderiai čia kone dau- 
giausia lemia. Jei jie nusimano, kur einą, jei pakankamai atkaklūs 
ir patvarūs, - tai su jais juoba eisiu, ne su svyruojančiais ar 
ištižėliais. Taip pasako daugelis tų, kurie niekaip nepajėgia prisi- 
taisyti prie bet kurios partijos: vienoje jiems šis nepatinką, kitoje 
tas; ir taip lieka jie „nepartiniais“ su krypsniu betgi į kurią partiją, 
būtent į tą, kurios vadai bus laimėję jo simpatijas. Partijoje sulai- 
kys narius tie patys vadai tuo pat savo sielos privalumu. Išklibinti 
bet kuris partijos punktas labai lengva, bet niekais paversti daug 
ko vertas vadas veikėjas labai nelengva, jo darbai stos už jį. 

Jei taip yra iš viso, tai kokių beyra reikalavimų iš kunigo, kurs 
drįsta siekti politikos vadovavimo? Jei šiaip jau gyvenime iš jo 
reikalaujama daug daugiau neg iš pasauliečio, tai visuomeni- 
niame, politiniame, destis nebe asmeniniame gyvenime kunigas 
patenkins reikalavimą nebent būdamas genijus protu ir angelas 
širdimi. Kitaip kunigas daug greičiau kompromituosis savo vei- 

kime neg pasaulietis, nes prieš jį labai lengva rasti pagalys, kad 
jis - kūnigas. Mes gerai atmename, kiek Rymas yra pralaimėjęs, 
kai po genialaus ir švento statssekretoriaus buvo pasiskyręs 
gabų, bet apkalbamą statssekretorių M. d. V.! Pralaimėjęs ne tiek 
diplomatijoje, ne tiek konkordatų punktais, kiek moraliai visa 
savo esme, savo prestižu, doriniu savo autoritetu. 

Lyg į tą mintį „Ganytojas“ Nr. 7, p. 209 yra padėjęs Pont. 
Commissio ad Cod. Canones authentice interpretandos. Dubia 
circa Can. 139: 

2. An Ordinarii locorum in concedenda licentia sacerdotibus, 
gui se candidatos ad deputatorum comitia sistere cupiunt, potius 
difficiles, quam faciles se praebere debeant? 

Resp. Ad. 2. Affirmative ad primam partem, negative ad 
secundam. 

Romae, 25 aprilis 1922. P. Card. Gasparri.? 

Vadinas, vyskupijų valdytojai sunkiai privalo leisti kunigus, 
kad dalyvautų kandidatais rinkimuose. 

Mūsų kunigai kandidatai stato save į partijų ar grupių sąra- 
šuose arba leidžia juos statyti, kiek numanu, visai neatsiklausę 
Vyskupijos Generalinio Vikaro, nes jei klaustųsi, tai būtų girdė- 
tis, jog šio ar to Ordinariatas neleido, pareiškė jam savo nepa- 
sitikėjimą. Toks neleidimas dar nereikštų, jog Ordinariatas at- 
mestąjį kandidatą paniekino. Atmestasis nuo politikos gali būti 
labai naudingas visuomenės ar Bažnyčios veikėjas, kur iš jo viena 
tereikalaujama. Tuo užsigauti negalima. Ko gi aš kaltas, saky- 
sime, kad, būdamas gudrus ir doras, nebūsiu pakankamai taktin- 
gas ir gerbtinai rimtas? 

Jei iš viso „sancta sancte tractate““, tai parlamente, kur spren- 
džiama ne tik atskiri dalykai, bet ir bendrieji, Sancta Mater Eccle- 
sia* privalo būti kuo švenčiausiai globojama; gal ne tiek gudriai, 
suktai, iškalbingai, fiziškai galingai, turint suburtą didžiumą, 
kiek švariai ir garbingai. Pralaimėti balsavime ne tiek kenksmin- 
ga, kiek pralaimėti priešų nuomonėje. Jei nubalsuotieji žmonės 
bus pagarbos verti ir jų intencijos šventos, ir jų priemonės evan- 
geliškos, tie patys viešai nubalsavę privačiai spaus jiems rankas 
ir nuo jų nenutols. 

Kunigas toks pat pilietis, kaip ir kitų profesijų žmonės. Jam 
pareina lygiai su kitais rūpintis savo tėvyne valstybe, lygiai ją 
atstovauti. Tai teisybė. Vis dėlto į kunigą deputatą žiūrima pir- 
mon galvon kaip į Bažnyčios, ne visuomenės atstovą. Ir veltui 
jis dedasi partijomis, ničnieko bendra neturinčiomis su Bažnyčia, 
veltui būtų provokatorius ir demagogas pasauliškiais sumeti- 
mais: jis yra ir bus neatskiriamas Bažnyčios narys, visur ir visa- 
dos velkąs ant savęs Bažnyčios autoritetą, kaip sraigis savo kiau- 
tą. Lenkų endekija su savo kunigais priešakyje šiandien valdo 
Lenkiją, stumdo patį „naczelnika państwa“. Jie „laimėję“. Bet, 
Dievuliau tu mano, kiek jie yra pralaimėję Bažnyčios autoriteto, 
kiek Bažnyčios dalykus suprofanavę! Jų politikos vienaminčiai 
tyli, apsimeta to negirdį; bet tai apgaulinga tyla: virs kitaip ir 
viskas atsirūgs. Lenkų kunigija pralaimėjo lenkų naivų pamal- 
dumą, vaikišką prisirišimą prie Bažnyčios, aklą pasitikėjimą jos 
atstovais dvasios srityje. Lenkų kunigai - nebedvasininkai. Jie 
įrankiai politikos intrigų, vykintojai medžiaginių siekimų. Jie — 
žemės, ne dangaus sūnūs. 

Dar prieš rinkimus į Steigiamąjį Seimą 1919 m. man teko 
smarkiai nuogąstauti dėl kunigų politikos ir būti griežtai prieš 
jų dalyvavimą politikoje. „Nepriklausomojoje Lietuvoje“ ir tyčia 
paleistoje tada brošiūroje „Politikos ar visuomenės kunigų dar- 
bas“* aš šaukiau laiku peržiūrėti šį klausimą. Ypač kad: „Gerai 
apsidairę aplinkui, mes gryna širdžia, jokios nuodėmės nebijo- 
dami, galėtume pasakyti: politikos sritin metas toli gražu ne pa- 
tys gerieji dvasininkai“ (2 p.). Tą mūsų bailę gyvenimas aiškiau, 
neg reikia, patvirtino; davė tiesiog drastiškų pavyzdžių, kuo 
bepavirsta dvasiškis, atsidėjęs politikai; net pernelyg atsidėjęs 
visuomenės darbui. Jiems prilygtų mūsų žmonių pasakymas: 
artoją pagadinau, o kunigo nepadariau, pakeitus šitaip: tėvynės 
neišgelbėjau, o kunigą pralaimėjau. Ar buvo kada girdėta tiek 
kunigystės užsigynėlių, tiek savabaudžių gyvenime, tiek nesi- 
skaitančių su profesine drausme, tiek persimetusių į pasaulinį 
darbą, net tiek vedančių žmonas, kiek dabar kad yra? Bet kuri 
revoliucija aptvirkina luomus. Po Didžiosios Revoliucijos? ne- 
buvę geriau kunigų luome, kada ir vyskupai kibo politikon. Pas 

mus nebuvo tokių didelių sukratų; vis dėlto kunigų luomas pas 
mus kone per pus laicizavosi?; vieni suvis aiškiai išsibrėždami iš 
dvasininkų luomo; kiti, didesnei jo pražūčiai, tebebūdami, bet 
jau beveik nieko dvasiško nebeturėdami. Nujau, ir tie bene lai- 
kinai teeina dvasininkų pareigas... Nešysta, mados, kortos, niko- 
ciana, alkoholis, medžioklės, sėbravimai su ganomaisiais pasau- 
liečiais, aiman, dažnai kleboniją verčia toli gražu ne dvasios ir 
moralybės būstyne. Bet ne aukštuoju viso to pavyzdžiu. 

Jei rietenos dėl medžiaginių reikalų, jei agitacijos dėl vietų 
laimėjimo nežino skrupulų, tai ar dera ta darbo sritis tos pro- 
fesijos žmonėms, kurie kaip tik yra skrupulams žadinti liaksistų, 
atsileidėlių sąžinėse? Antai „Lietuva“ aprašė „kandidato“ Vili- 
mo pastangas? įsiskverbti per fas et nefas”, šiokiu ar tokiu būdu 
parlamentan, panaudojant net žmonių temsybės prietarus. Ne- 
žinau, ar pati Redakcija ar korespondencijos rašytojas drovėjos 
padėti priedą - kunigas. Ir ačiū jiems. Nekokia laimė būti kor- 
poracijoje, kur yra demagogų ir žmonių be skrupulo. Dar ma- 
žesnė bus laimė, kai tau nuolat trins akis iš Parlamento tribūnos 
žmonės, kuriuos pirštais badys ar pajuoks. 

Geras dalykas gudrybė. Bet jei ji yra viena pati, be religinės 
doros įsėtrinto skrupulo, tai Bažnyčiai gresia greita pražūtis, jei 
ji nesulaikys tokių kandidatų. Ne taip yra nupiešęs kunigų pa- 
reigas Seminarijos vicerektorius kan. K. Paltarokas" knygose, 
kurių įtakos tačiau nelabai jaučiame. Ar nebus čia kalti Lietuvos 
vyskupijų ordinariatai, kad neparemia tokių tendencijų kaip 
minėtojo autoriaus? Bent labai būtų ramu, jei gautume tikrų 
žinių, kaipgi tie ordinariatai apsiėjo su paskelbtuoju paaiškinimu 
139 kanono. 


PRADŽIA VILNIAUS - SOSTINĖS 
JUBILIEJAUS 


Pirmieji Gedimino laiškai, pasiųsti iš Vilniaus į Europa, pažy- 
mėti 1323 metais sausio mėnesiu. Tai tikrai liudija, jog mažų 
mažiausia 1322 m. Lietuvos sostinė buvo jau iš Trakų perkelta į 

Vilnių. Kadangi miestai, gynimo pilys statoma ne ūmai, aišku, 
jog pradžia Vilniaus miesto yra dar senesnė. Reikėjo gi laiko, 
kad jis tiek išaugtų, jog taptų vertas sostinės vardo. Ne vienais 
metais ir Vilniaus pilys atsirado: piliakalnyje vadinamoji Aukš- 
tutinoji pilis — gintis, jo apačioje Žemutinoji pilis - kunigaikš- 
čiams gyventi. Vilniaus sostinės istoriją tad pradedame nuo pir- 
mųjų tikrųjų diplomatinių jos santykių su Europa, nuo 1323 m., 
nuo kurių jau prabėgo ištisi šeši šimtmečiai. 

Vilnius šiandien lenkų rankose. Klasta jį užgriebė, pirma 
Suvalkuose susitarę su lietuviais dėl valstybių ribos. Europa, 
Tautų Sąjunga, nepripažino teisėtomis lenkų pretenzijų į Vilnių, 
nepatvirtino jokių jų žingsnių, jokių rinkimų. Vilnius tebėra 
ginčijamas tarp lietuvių ir lenkų miestas, Europos valstybių 
tebekontroliuojamas. Mes, lietuviai, Vilniaus išsižadėti neturime 
jokių teisių, kol nepraradome savo nepriklausomybės; nė nega- 
lime jo išsižadėti, nes tai lygu būtų ir nepriklausomybės išsi- 
žadėjimui. Taigi Lietuvos visuomenė turi kuo karščiausiai pri- 
tarti mūsų valdžios pastangoms, mūsų diplomatijai apginant 
Vilnių. Vilnius - mūsų! Tas obalsis privalo rastis bet kurio Lietu- 
vos piliečio širdyje. 600-tų metų jubiliejus, švenčiamas per ištisus 
sekančius metus, turės tikslą visuose Lietuvos užkampiuose 
gaivinti Vilniaus išvadavimo iš lenkų rankų pastangas ir norą. 

Jubiliejaus metai prasidėjo Šv. Mykolo Arkangelo dieną! Kau- 
ne, Karo muziejuje. Šv. Mykolas, dangiškosios kariuomenės va- 
das, visus velnius iš dangaus išblaškęs, natūraliai tampa šio 
jubiliejaus patronas. Ir Lietuvos kariuomenės vadas gen. Sta- 
naitis? saviškai teisingai sakė, kai liepė savo kariuomenei dau- 
giau pasitikėti duotuoju jai kardu. Šalia to šaukė lietuves motinas 
auklėti būsimąją kartą toje nuomonėje, jog Lietuva neprivalo 
ūmai tapti be sostinės Vilniaus, kurią turėjo per ištisus 600 metų. 
Bet kuris daiktas šaukias savininko, tai ir lenkų pavogtas iš mūsų 
Vilnius visomis teisėmis turi grįžti mums. 

Lyg tą mintį atspėdamas, kan. Tumas, kariuomenės dalims 
susirinkus, prezidentą? priėmus, Laisvės varpui paskambėjus ir 
artilerijos orkestrui maldą pagrojus (jos visi išklausė, pamaldžiai 
kepures nusiėmę), Jubiliejaus komiteto vardu prašneko į dau- 

gingą minią apie istorinę Lietuvos valstybės tradiciją ir tos tra- 
dicijos galybę. 


KAN. J. TUMO KALBA 


Komitetas, susidaręs per ištisus sekančius metus minėti šešių 
amžių sukakčiai, kaip Vilniaus miestas yra Lietuvos sostinė, 
dirbs savo darbą visuose Lietuvos kraštuose. Jis gaivelės lietuvių 
viltį, kels pastangas, kad Vilnius būtų iš lenkų išvaduotas. Ir jis 
bus galų gale išvaduotas! Jei ne ginklu, ne diplomatijos keliu, tai 
ta tradicija, kuri yra grynai lietuviška, kurioje ir Vilnius, gal 
dabar pats to nenusimanydamas, gyvena, dirbtinai varžomas 
svetimujų gaivalų. 

Lietuviškąsias Vilniaus tradicijas mes matome nuo pat pra- 
džios jo istorijos. Prasideda jos pasakomis, dainomis ir tęsiasi 
istorijoje. Be pasakos apie geležinį vilką, reiškusios pilies galybę, 
aš turiu dar vieną pasaką, autentiškai iš pavilnio lietuvių užra- 
šytą taikos teisėjo Vaitkevičiaus“. 

Kai visa medžiaga jau buvo pateikta gynimo pilies aukštame 
Vileikos kalne pamatams tiesti, Didysis Lietuvos kunigaikštis 
Gediminas pasiklausė tautos tradicijų žinovų, vaidilų, kokiomis 
ceremonijomis reikią padėti kertinis didžiausias akmuo, kad 
pilis būtų nesugriaunama. 

Vaidilos atsakė, tam tikslui reikią didžiausios patriotinės 
aukos. Būtent jei Lietuvoje rasis tokia pasišventėlė motina, kuri 
vienatinį savo sūnų gyvą savo rankom paguldys po kertiniu 
akmeniu, tai pilis Lietuvai ginti tikrai išlaikys visus priešų puo- 
limus. 

Tokia patriotė nesunku buvo rasti Lietuvoje, kuri tokiuo fana- 
tizmu gynės nuo svetimųjų įtakos į jos tikybą. Lietuvaitė atvedė 
vienatinį savo sūnų, vienatinį savo džiaugsmą ir maitintoją aš- 
tuoniolikos metų bernaitį ir pati jį sausom akim pastatė kasiny, 
kur turėjo nuvirsti didžiausia uola. 

Lietuviuko būta išminčiaus. Jis nesipriešino motinos valiai ir 
Lietuvos dievų valiai; tik norėjo kritingai patikrinti, nujau, begu 
tai tikrai lietuvių dievų valia, begu tik nebus jo pasiaukojimas 

veltui? Lietuviška savo ome jis jautė, jog čia gali būti svetimybė, 
totorių užnešta į rusus, o rusų į mus?. Prašo tad kunigaikštį, kad 
jam pavelytų trissyk paklausti vaidilas; jei jie atsakys tinkamai, 
bus aišku, jog ir Lietuvos dievų valią žino; jei netinkamai, tai 
kad geriau pasiteirautų, kokia tikroji Lietuvos dievų valia. 

Gediminui sutikus, jis paklausė vaidilas, kas yra pasaulyje 
visų lengviausia, kas visų saldžiausia ir kas visų kiečiausia? 
Vaidilos tuojau atsakė: žinoma, kad visų lengviausia - pūkelis, 
visų saldžiausia - korelis, visų kiečiausia plienas, kurs kerta. 

- O aš jums pasakysiu dar lengvesnių, saldesnių ir kietesnių 
daiktų. Būtent visų lengviausia — tai motinai jos kūdikis ant 
rankų, o visų saldžiausia - tai jos pienas kūdikiui, gi visų kie- 
čiausia - tai štai mano motinos širdis, kad be ašarų siunčia taip 
baisiai mirti. 

Triukšmingas valio pareiškė, jog Gedimino ir jo diduomenės 
sąžinės pritarė jaunikaičiui išminčiui. Ne, ne tokia Lietuvos die- 
vų valia! Ir liepia vaidiloms geriau pasiteirauti tos valios. Vai- 
dilos kiek atlyžę tarė: kad naujai statomas trobesis būtų nesu- 
griaunamas, reikia pamatan pakasti gyva visų gražiausia visų 
nekalčiausia mergelė. 

Gerai. Tokių mergelių Lietuvoje rasti nesunku. Ji buvo graži 
kaip Lietuvos gamta, akys mėlynos kaip Galvės ežero vanduo; 
pilniausias neišmanymas pikta švietė iš tų akelių. Ji net neiš- 
manė, jog jai tenka dėl Lietuvos gerovės mirti, ir drąsiai atsistojo, 
kur jai buvo parodyta. Rankoje ji laikė prisiskynusi glėbelį Lie- 
tuvos laukų gėlių. 

Nusigando Gedimino ir jo diduomenės širdys. Na, ale tokia 
dievų valia! Nieko nepadarysi. Nė nebežiūrėdami tad apačion į 
iškastą pamatą, ūmai paritino uolą ant gyvos aukos. Uola krito 
žemyn ant mergelės. Darbininkai šoko užkasti. Žiūri, gi mergelė 
gyva bestovinti, ašarotas akis įsmeigusi į nedorą uolą, kuri jai 
gėles iš rankų pasiėmė ir ant jų atgulė. 

- Va-a, kokios būta Lietuvos dievų valios! Jiems gana esama 
gėlių iš gražiausios ir nekalčiausios lietuvaitės! 

Jaunikaitis išminčius paskui vedė tą mergaitę ir buvo Di- 
džiojo Kunigaikščio Tarybos narys. 

Lietuviai piliečiai! Tai pasaka. Bet ją sumanė jūsų broliai 
lietuviai. Ir kokia ji graži, poetinga ir reikšminga! Lietuvos dievai 
nežiaurūs; jie nenori kruvinos aukos. Ir tęsiasi tautinė Lietuvos 
valstybės tradicija —- rami, taiki, pakenčianti. Ir ta rimties, žmo- 
niškumo tradicija sudaro tikrą jos galybę. Savaime, gera valia 
gudų žemės viena paskui kitą glaudžias į Lietuvą. Rusų kuni- 
gaikščiai ieško čia nebepavojingos vietos nuo savo žvėrių val- 
dovų. Totorių chanai nepamušti eina į Lietuvą ir nori būti jos 
vainikuojami, į sostus keliami. Rusai senatikiai čia randa vietos, 
kur nekliudomi išpažista savo tikėjimą iki šiai dienai. 

Kokios kitokios dvasios šiandien į Vilnių užnešė lenkai! Ten 
dabar tautinis jų egoizmas viešpatauja. Ten nelenkui trošku gyventi. 
Iš ten nelenkus tremia šimtais į gilumą Lenkijos ar visai lauk už 
sienos, kaip štai mūsiškius 33 veikėjus“. Ten nei mokytis, nei verstis 
kitiems neleidžia. Nejaugi tai miela lietuviškai Vilniaus širdžiai? 
Ne! šimtą kartų ne! Vilnius dėl to kenčia. Ir ateis laikas, kada jis 
pats pasipurtins, nusikratys svetimybės ir sugriš prie senųjų pa- 
kenčiamybės tradicijų, ir mes, vienodi, vėl su juo susijungsime. 

Tai veikime per šiuos metus, stiprinkimės senovinėje žmoniš- 
kumo dvasioje. Tegu mūsų neišnykusi istorinė pakenčiamumo, 
tolerancijos dvasia pasiekia Vilnių ir iššaukia tokią patjų dvasią. 
Negalimas daiktas, kad senovinis Vilnius būtų jau mums miręs! 
Vilnius buvo ir bus mūsų! 

Ar klausytojai suskubo suprasti, kur oratorius siekė? Bent ka- 
riuomenės vadas paskui sušuko — neklausykite jo: ne poezija, tik 
kardu mes Vilnių atsivaduosime! Duok Dieve ir tai! Tik ir išvadavus 
kardu, kardu laisvų Žmonių nepavaldysi, jei jie nepasiduos; čia 
kardui pagelbės lietuvių lyringumas — švelnybė, pakenčiamybė. 

Kan. Tumui pašaukus pagerbti atmintį žuvusių už Lietuvos, 
tad ir Vilniaus, laisvę nuo pat seniausių gadynių ir lig pat kar. 
Juozapavičiaus? paskutinių aukų, orkestras pagrojo Bethoveno 
gedulo maršą, tokį gražų, jog turbūt kito tokio nė nėra buvę. 

Paskui profesorius Jonas Yčas? pakalbėjo dar apie pradžios 
Vilniaus tradicijas, reiškiančias jo galybę. 

Naujas gen. Nagevičiaus" įtaisytas varpų muzikos automatas 
drauge su komendantūros orkestru pagrojo tautos himną. 

Trenkė patrankos Vilniui pagerbti, švirkštė iš bokšto varsotos 
raketos. Ėmė tvaistytis prožektorius. Artilerijos orkestrui grojant 
maršą, nusileido tai dienai valstybės ir tautos vėliavos. Patrūbijo 
ragai senovės Lietuvos motyvą. Automatas paskambino „Švint 
aušrelė“, kurią jis nuo šios dienos kasdien skambins kasdieną 
rytais 8 val. ir „Marija, gražiausi Panele“, karią jis skambins 
vakarais 8 val. P. Kačanauskas"? varpų klaviatūra dar skambino 
tautines dainas. Komendantūros orkestras grojo publikai. Tryš- 
ko neregėta gausybė fejerverkų iš Vytauto kalno Gediminui 
atminti. Miesto vėliavos plevėsavo pritardamos. 

Kiek sutilpo į vidų muziejaus (apie 1000 vietų), čia išklausė 
karo orkestro ir operos orkestro neapsakomai gražaus koncerto. 

Prof. Yčas paskaitė savo referatą apie pačias pirmąsias isto- 
rines Žinias apie Vilnių ir tų Žinių šaltinius. Prof. J. Basanavičius, 
kuriam klausytojai pirma padarė triukšmingą ovaciją ir pagerbė 
atsistojimu, išskaitė didelę daugybę lietuvių tautinių dainų, kur 
Vilnius visokiais reikalais nuolat minimas: čia ginamasi, iš čia 
perkamasi, čia džiaugiamasi, su Vilnium viskas lyginama. Vil- 
nius gyvuoja lietuvių tradicijoje, tebėra tautinis jų centras, nors 
ten dabar daug jau nebe lietuvių. 

Jubiliejaus pradžia buvo iškilminga, jau ką gi! Belieka, kad 
provincija smarkiai į tai atsilieptų ir taip pat švęstų minėdama. 


KULTŪRA IR PORNOGRAFIJA 


Rinkimai naujo Seimo prarijo mums gerą pusę metų, jei ne 
daugiau. Dar pirmiau rijo mūsų laiką visoki pavojingi pasiū- 
lijimai, Hymanso ne Hymanso!. Gyvenome politikos žvaigž- 
dyne. Visa kita buvo numirę ar tik apmirę. Taip bent teisinomės. 

Bet rinkimų drugys liovėsi visuomenę krėtęs, kitoki pavo- 
jumai tiek yra maskuoti, kad nervų mums dar negadina. Tai bene 
atėjo laikas kryptelėti nuo politikos kultūros pusėn? 

Ir labai didelis laikas. Antai Maironies jubiliejų yra sumanę 
kaip tik tie žmonės, kurie lig pat kaklo buvo pasinėrę į politiką. 
Jie sakė: gerai, kad pasitaiko gera proga; jei šios nebūtų, reiktų 

tyčia prasimanyti kitokia, kad nors per vieną antrą vakarą gau- 
tume kuo lengvu, gražiu, moloniu atsikvėpti. Kaip tyčia šį ru- 
denį suskato tuo pradėjimu visos salės taisytis. Nei operos, nei 
dramos. O visi jų pasiilgę. 

Pasiilgę - kultūros. Be kultūros, be meno nė karo ilgėliau 
nepakariausi. Žiūrėk, ko vokiečių neturėta savo blindažuose! 
Net pianinų turėta. Ir kai tie karai, tie rinkimai, tie politikos 
skauduliai nyksta palikdami daugiau ar mažiau smardvės, kul- 
tūros, meno darbai palieka ilgam patys ir pasėję gardaus kvapo. 
Tai kuriamoji pajėga, pastovi, visam kam tinka pamatan dėti. 

Dirba štai Lietuvos universitetas. Nuo gruodžio pradžios 
pradės veikti Liaudies universitetas. Šaulių sąjungai galva pra- 
mušta susidaryti nuolatinių paskaitų iš Lietuvos istorijos, tautos 
atgijimo, valstybinių dalykų ir k., įsisteigti savo sceną. Rašytojų 
ir žurnalistų sąjunga, L. Meno Kūrėjų draugija ir kt. vis labiau 
neberimsta dėl savo sustingimo ir norėtų griebtis darbo kiek- 
viena savo srityje. 

Ir ne tik pas mus. Štai ateina žinia iš Amerikos. Vienas žy- 
miausis politikos veikėjas, socialistas B. deklaruoja: „Gana jau, 
gana tos politikos! Įgriso iki šitiek! Sulūžusio skatiko nebeduosiu 
nė vienam politikanui. Imkitės kultūros darbui; šitam dalykui 
mūsų, amerikiečių, kišenės labiau atsidarys neg politikai. Užsi- 
mokite plačiau, nesivaržykite sąmatomis. Kad ir suplanuotu- 
mėte visą akropolį pastatyti Birutės kalne, padėsime ir tesėsime“. 
Ir pats vienas skiria stipendiją menininkui. 

Sveikas tai ūpas reiškiasi. Ta psichologija visai suprantama, 
kaipo reakcija prieš visus drumstuosius, nesveikuosius politikos 
darbus. Džiaukimės ir dėkimės. Nėra pramogos salių - eikime į 
L. Rašytojų sąjungą, ketvirtadieniais į Eltos butą 6 val., kas na- 
rys. Eikime į L. Meno Kūrėjų kviečiamus susirinkimus Mairo- 
nies g. 3; į Šaulių sąjungos klubą Vasario 16 d. g. 2. Ir atsigau- 
kime kultūra! 

Dar lieka laisvų vakarų. Tai darykimės namie kultūros, meno, 
mokslo lizdelius. Kame du trys susirinko, ten privalu atsirasti 
ne kortoms ir stikleliui, tik muzikai, dainai, literatūrai. Skaityki- 
me balsiai, kas jau išspausdinta ar kas dar parengta spausdinti. 

Visa tai pašlapinti pigia arbata ištesimas dalykas. Nejaugi vals- 
tybę, naują valstybę, tesukurs kariuomenė ir biurokratija? Jei 
kultūra, mokslai, menai, dailė nepagaus piliečius ir neišauklės 
jų savotiškai, mes nebūsime valstybinis gaivalas. 

Savoji kultūra teželie svetimųjų kultūrų atakaitoje. Skolin- 
kimės dailės ir Žinių iš kur tik galime! Bet tik tai būtų tikros 
vertenybės. Turime mokyklų, knygynų, jaunimo. Duokime jiems 
Europos mokslo paskutinį žodį ir dailės šedevrus. Mes dar netu- 
rime ištisai pasisavinę nė vieno klasiko. Kibkime juos verstis! 
Leidėjų yra. Ko gi daugiau? Juk tai tiesiog valstybinis darbas ir 
jau gerokai užmokamas. 

Aiman, mūsų vertimai lig šiol buvo ne palaima, tik tikra 
tautos nelaimė, nes arba jų visai nebuvo (tai pusė nelaimės, nes 
gali būti), arba buvo tokių šiukšlių, kurios krosnyje deginamos 
sproginėja. Vertimai buvo palikti bemoksliams. Kas geriau moka 
kalbų, kas geriau pavaldo lietuvišką plunksną, tai vertimų bo- 
dėjosi. Ir klydo. Kitur geras vertėjas tokioje pat garbėje, tiek pat 
reikalingas, kaip ir kūrėjas. Antai garsusis poetas Jurgis Baltru- 
šaitis* auksu buvo rusų apipilamas už vertimus, kuriems nėra 
lygių. Bemokslis vertėjas ne tik neduoda įmanomo, sklandaus, 
taisyklinga kalba skaitymo, neduoda nė gero turinio. Bemokslis 
verčia tą, kas pirma pakliuvo į rankas, kas jį bent sujudino, kas 
jam patiko. O pakliūva dažniausiai šlamštai, pigiosios šiukšlės 
iš pigiųjų rinkų. Antai kažin koks idiotas Zarasuose3 kadai jau 
prakaituojąs, beversdamas senai jau visų furmanų ir kambarinių 
užmirštą „Monte Kristo““. Kitur ne idiotas, tik doros supuvėlis 
J. Šs, nedrįsęs nė pavardės pasirašyti „Lietuvos“ Nr. 253 pra- 
džiugino mus žinia, jog baigiąs versti - Arcibaševo „Saniną““. 

Gal pridės prie to Visockienės „Laimės raktus“? ir kitokios 
pornografijos, kuri pačioje tėvynėje skaitoma tautos nelaime ir 
kultūros pagurbiais (zadvorki). Mokslo autoritetai pasmerkė, 
pedagogai pasmerkė, kritikai pasmerkė* rusų pornografiją ir 
tuos rašytojus, kurie dėl pigaus populiarumo ir didesnio pelno 
kimšo visuomenei puvėsius. O ponai J. Šs ir kiti jam lygūs ima 


* Sk. nors Merežkovskį? 

ieškoti jiems rinkos nebrendusioje Lietuvoje. Mes turime kek- 
šynų gana ir be ponų J. Šs. O jų patiekiami pornografijos veikalai 
bus begėdiškesni, nes atviresni. Kas skaitys tuos rusų drumzlių 
kūrinius? Mūsų jaunuomenė. Vieton klasinių dalykų - Tols- 
tojaus, Aksakovo“ ir kt. mūsų berniukai ir mergytės nesveika 
ugnimi degančiomis akimis, iš po pagalvių naktimis išsitraukę 
ir nuo vyresniųjų slėpdamies, skaitys ponų J. Šs onanizavimus. 

Mūsų įstatymai teleidžia laikinai paimti į savo globą kenks- 
mingą leidinį, ir tai tik iki teismui. O griežto pornografijos drau- 
dimo spaudoje, kaip tai yra Š. Amerikoje, ar kinematografuose, kaip 
tai yra Skandinavijoje, mūsų valdžia dar nesiima, dar tebedaro cere- 
monijas su importeriais užsieninių mėšlų tautiečių sieloms pūdyti. 

Valdžia tai valdžia; ji pati suvaržyta savo pačios autoritetu ir 
„teisingumu“. Bet lieka visuomenė, tėvai, kuriems yra vaikų. Jų 
neatginsi nuo gresiamo daikto; bevelyk padaryti, kad tos pa- 
gundos visai nebūtų. 

Sudarykime tad viešą opiniją, kad jos atmosferoje užtrokštų 
p. p. Šs vertėjai. Sekime prie nešlovės stulpo jei ne juos pačius, 
tai jų vardus ir laikykime juos tautos žudytojais, ne piliečiais. 
Manyk, jog vienas jiems padavimas rankos tepa tau delną abuo- 
jomis gleivėmis. O svarbiausia, imkimės kuo daugiausia gaminti 
pasaulinės literatūros gražumynų, kad galėtume bent jų skai- 
čium užmušti bjaurybės leidinius. 

Ačiū Dievui, esama pykstančių ir už „Kreicerio sonatą“. Gir- 
di, galima buvo apsieiti be to paties silpniausio Tolstojaus vei- 
kalo; o be jo „Detstvo“, „Otročestvo“? negalime apsieiti. 

Spjaudykimės nuo to; kas yra eu, bene atsispjaudysime. 


KUN. J. TUMO SVEIKINIMAS 
LIETUVIŲ-SVEDŲ KOMITETO POSEDYJE 
STOKHOLME 1917 M. X-26 


Gerbiamosios Ponios! Gerbiamieji Ponai! 
Draugą Igną Jurkūną-Seinių! paprašysiu švediškai išversti 
Jums tai, ką būsiu pasakęs lietuviškai. 

Man neapsakomai keista, atsiradus šioje mišrioje draugėje. 
Prieš karą, griežtai galiu pasakyti, niekam nė į galvą nebuvo 
parėję, kad taip veikiai ir ankštai teks susidurti pačių vasarių 
Pabaltės tautai, lietuviams, su pačių žiemių Pabaltės tauta, šve- 
dais: taip jos, rodės, tolimos kita kitai, taip plati rodės tarp jų 
gulinti jūra. 

O vienok švedai lietuviams nesvetimi; jų ir seniau ne kartą 
susidurta. 

Senovinės mūsų dainos nemielai mini „barzdotus vyrus iš 
užjūrių“. Tai Jūsų, skandinavų, buvo nenuoramos vikingai gro- 
buonys. 

Prieš trejetą šimtų metų švedai buvo keletą kartą užplūdę 
Lietuvą“, tik šiuo kartu jau ne kaip jūros padaužos dėl grobio su 
paplėšomis, tik organizuota kariuomenės pajėga, plečianti pra- 
žydusią, įsigalėjusią savo valstybę. 

Ir nusiklojo Lietuvos laukai švedų lavonais. Jų rankomis visi 
mūsų senovės pilkalniai tvirtovės tapo atnaujinti ir gyvoje kal- 
boje jie „švedkalniais“ pavirto. Naujoji švedų strategija stebėtinai 
atitiko nebeatmenamųjų amžių lietuvių strategijai, nuo Liudviko 
Krzywickio? betariant. 

Šiais kartais švedai lietuviams nebebuvo tokie nemalonūs, 
kaip vikingai ir varengai*. Mūsų kunigaikštis Jonušas Radvila 
bevelijo Lietuvą su Švedija sujungti“, ne su Lenkija: lietuviai 
telkės švedus savo laisvei atgriebti. Jau tuomet jų numanyta, 
kame ateityje stiprėjimas, lobimas, tautos laisvė ir jos patva- 
kokių bendrų rezultatų būtume su Jumis susilaukę, kad nebūtų 
Jums tuokart kare koja paslydusi. 

Dabar palikote mums tik gražų atminimą. 

Ligi tik aš ėmiau nusimanyti, jau man rodydavo toli baltuo- 
janti vienuolyną, kaip ten kitkart paliktoji ir užmirštoji karo 
sargyba, švedų garnizonas, visas ik vieno išmirė nostalgija, savo 
tėvynės pasiilgimu. Taigi žinojau, kaip švedai myli savo tėvynę. 

Laisvi ir laimingi buvę, pralobinę ją ir padabinę, dabar štai 
reiškiatės moką tos meilės ir kitus pamokinti. Jūs vyresnieji 
kultūroje. Ir mes, lietuviai, vėl bandydami savo laisvę atgriebti, 

vėl Jus telkiamės padėtų, vėl mes reiškiame noro savo ateitį 
jungti su Jūsų ateitimi. Mūsų širdys nujėgia, jog dabar mums tai 
pasiseks, kas nepasisekė Radvilai. 

Jūs, davę vardų mūsų bajorijai (pav.: Gaddon-S6nfeid-Gadu- 
navas)‘ ir geografinėms vietoms pavadinti, svetimi mums nebe- 
būsite. Tad valio broliškoji Pabaltės tautų sąjunga! 


ANT POLITIKOS LAKTŲ 


Taip patsai artistas piešėjas Adomas Varnas yra pavadinęs 
savo leidžiamąjį pasauliui pirmąjį šaržų rinkinį, 33 mūsų po- 
litikos veikėjų atvaizdus. 

Talentingajam dailininkui dar prieš karą buvo įstrigusi lai- 
minga mintis šiaip ar taip pagauti tos dienos politikos veikėjus 
pačiu karščiuoju, pačiu originaliuoju jų pasirodymo momentu. 
Paprastasis portretas tam dalykui nebūtų tikęs, nebūtų buvęs 
toks gyvas, ypač surinktinėse scenose. Tad reikėjo į visa tai įdėti 
juoko. Artistas neapsiriko: jo taip padarytosios anųjų laikų iliust- 
racijos tokios gyvos ir įdomios, jog jas gali dešimtimis kartų 
žiūrinėti ir vis tau nenusibos. Rodos, jau žinai visas piešinių 
smulkmenas, vis dėlto vėl užtinki vieną antrą smulkmeną, vėl 
netikėtai prapliumpi juoku. 

Tik tas juokas neužgaulingas. Tai ne karikatūra, skiriama kam 
nors pažeminti ir iškoneveikti: gerbiamiausieji, paties dailininko 
mylimiausieji asmens (Šilingas! ir k.) gauna iš jo paištuko tokios 
išvaizdos, dėl kurios pretenzinė panaitė būtų mirte numirusi 
susigriaužimu, tuo tarpu kad patys paliečiamieji žmonės kuo 
širdingiausiai juokias, žinoma, negi iš savęs: jie visai ne juokingi, 
tik iš artisto dailininko sąmojingumo, iš jo pastabumo, kaip jis 
moka pagauti charakteringiausias pozas ir jomis pasinaudoti 
šaržui. 

Leidinys tačiau skiriamas toli gražu ne vien pasidžiaugti 
juokais ir dailės kūriniais. Tai yra didžiulis indėlis į mūsų dailės 
turtą; indėlis, kurį gaus pastebėti ir Europa, nes tokių originalių 
albumų reta rasti. Mes težinome tos rūšies tą vieną: pradžios 

XIX amžiaus piešėjo Orlovskio? Vilniaus romantikų. Dar dau- 
giau. Artistas nesitenkina asmenimis, jo noru fiksuojamieji as- 
mens velka su savimi epochą, sudaro jos istoriją, pažymi tuos 
nuotykius, kurie daugiau svėrė mūsų gyvenime. 

Tačiau ir čia nereikia ieškoti kažin kokio pabaigto ir suverto 
cikliaus, lyg kokio istorijos vadovėlio. Nieko panašu. Artistui 
scenos atsitiktinai pasitaikė matyti. Tą vieną Rusijos Lietuvių 
Seimą? jis atsidėjęs, sistemingai iliustravo. Visa kita tik epizodai, 
iš kurių jau pačiam tenka susiausti laiko istorija. Piešiniai te- 
duoda apmatus. 

Ir iš viso paištuku nelenga atpasakoti mūsų istoriją, kada 
prasidėjo protų rūgimai, karas, socialė revoliucija. Gyvenimas 
virė, kankuliavo, liejosi srovėmis ir partijomis, sproginėjo neti- 
kėtais epizodais; kankinosi žmonių sielos, sunkiai dirbo protai 
ir dvasios, galiojosi priešingybės; inteligentai klaidžiojo kryž- 
kelėse, nenujėgdami, kuriuo keliu būtų arčiau į tikslą. Netikru- 
mas padėties, nenuvokimas ateities galimybių vertė nepasitikėti 
nei savim, nei kitais. Pats netikrais žingsniais žengdamas, matei 
netikrumą kitų žingsniuose, dareis iš jų sau ir Tėvynei neva 
priešus, nors sveika omė tau sakė taip nesant. Pagaliau tapdavai 
pats sau juokingas netikruose savo užsispyrimuose. 

Tai kaip visą tą originalų, taip charakteringą laiką būtum 
galėjęs suimti į vienus rėmus, galutinai nuspręsti asmenų ir jų 
darbų vertybę ar kenksmingumą, vieną pagirti, kitą papeikti, 
vieną išaukštinti, kitą pažeminti? Ir artistas visus, „geruosius“ ir 
„bloguosius“ (tokių sąmoningų nė būti nebuvo), vienodai velka 
tuo pat šaržo rūbu, visus tupdo ant tų pat aukštų laktų, kur, oi, 
kaip netvirta laikytis bet kam, o ką besakyti apie tuos, kuriems 
nėra tam tikrų užriečiamų nagų laktai apkabinti. Gaidys patupės 
laktoje, antinas gi pasvyravęs, pasvyravęs kris žemėn. 

Kas aukštai laipioti padarytas, kas paprastoms pelkelėms 
braidžioti ir giliais vandenimis plaukioti, gerai tenumanė, kas 
tuo laiku gyveno, visus veikėjų žingsnius sekė ir jų vaisius čia 
pat rinko. Tiems piga dar kartą atgyventi nesenai praslinkę lai- 
kai, kai turi jiems piešinių apmatus. Tiems geriau būtų visai 
neaiškinus piešinių: jie patys objektingiau mokės viską apspręsti, 

tiesą ir klaidą išvysti. Bet tiems, kurie nuo visa to toli buvo, kurie 
gal nė matyti nėra matę, kaip iš tikrųjų atrodo ir kaip veikė čia 
pašaržuotieji žmonės, tiems pravartu bus priminus faktus, kurie 
paskatino artistą pagauti veikėją in flagranti’. 

Atmindamas tuos faktus, aš visai jų neketinu vertinti ir ne- 
turiu pretenzijos į objektingumą. Kad viskas būtų kaip reikiant 
išdėstyta, reikia parašyti gerokas tomas - tiek ir tokios tam yra 
medžiagos -o ne dvejetą puslapių. Atleiskite tad, meldžiamieji, 
kam tą atminiau, ne kitką! 

Duodamieji veikėjai vaizduoja mums keletą laikotarpių: 1) 
prieš Didijį karą (1-3); 2) pradžioje Didžiojo karo Vilniuje (4-8); 
3) per Didijį karą Petrapilyje (9-13); 4) Rusijos Lietuvių Seimą 
(14-29); 5) į galą Didžiojo karo Rusijoje (30-33). 


I PRIEŠ KARĄ 


Mažoji 1905 revoliucija palieka užraugusi protus. Inteligentija 
ima sparčiai susiskirstyti partijomis. Partijos ima uoliai dirbti 
savo programomis. Daug kam tas darbas nepatinka ir atrodo 
asmeninis, egoistinis ar bent dalinis, neturįs to vieno Tėvynės 
objekto. 


1. IŠGANYTOJAS, ARBA OBJEKTYVĖ TIESA 


Pavyzdin, A. Smetona ir kun. Tumas įsteigia Vilniuje „Vil- 
ties“ laikraštį sintetiniam svietiškių ir dvasiškių darbui Lietuvos 
Rytams ginti. 

Darbas sekas, bendradarbių ir dalininkų daugybė. Laikraštis 
įgyja įtakos, jis ima daug sverti. Vilniaus vyskupijos endekai siun- 
ta. Bendraredaktorį kun. Tumą išvaro iš Vilniaus", bet jo vieton 
stoja kun. F. Kemėšis“, paskui kun. J. Dabužis". Darbas vis eina 
sutartinai grynai tautiniu krypsniu. Bet grįžta mokslus išėjęs nau- 
jas filosofijos daktaras kun. Maliauskis, uolus katalikų veikėjas, 
pilnas noro pavartoti gautąjį mokslą ir gudrybės bagažą. Palen- 
kia savo pusėn senąjį ir patį žymųjį lietuvybės ir katalikybės 
veikėją, buvusį Kunigų Akademijos profesorių, šv. Kazimiero 
draugijos geroms knygoms leisti direktorių kun. Aleksandrą 

Jakštą-Dambrauską (Druskių)?, „Vilties“ bendradarbį publicistą 
ir poetą dainių Liudą Girą, padaro savotišką coup d'etat! ir į 
redakciją įveda Maskvos studentą, ateitininkų tėvą Praną Do- 
vydaitį!!. Jis turėjo katalikiškiau redaguoti „Viltį“. Senoji redak- 
cija atsistatydina. 

Objektyvės tiesos apologijoje mėgėją Dovydaitį neša dr. Ma- 
liauskis ir prof. Dambrauskis. Gira šoka džiaugdamos. 


2. PARTIJŲ IŠŠLUOJĖJA, ARBA 
VILNIEČIŲ DIRIGENTĖ 


Partijos vis labiau įsivyrauja. Jos riejas tarp savęs, draskosi 
dėl programų ir takto, o darbas nesparčiai dirbamas. Darbo 
objektas rodos nebe Tėvynė, tik asmeniai dalykai. Kyla prieš tai 
reakcija. 

Ponia Emilija Jasmantaitė-Vileišienė (gydytojo Antano Vi- 
leišio žmona)!?, žinoma stačiokė, arži Vilniaus lietuvių teisių 
gynėja, patriotė, nežinanti jokių kompromisų nei tiesos apvy- 
niojimo, kai reikia ji moka pasakyti stačiai į akis lietuviams, 
lenkams, rusams, bet kam pasaulyje, eiliniams veikėjams ir ga- 
liūnams, - per susirinkimus verkdama keikia partininkus, šaukia 
į realųjį darbą. Jos statumas bailina visas Vilniaus tautas. Lie- 
tuviai jos bijo ir gerbia už veiklumą. Lenkai dažnai ją užgauna, 
net fiziškai. Ji vis nesiliauja veikusi. 

Tai ji raita lėtu savo vyru, taip pat dideliu veikėju, iš Vilniaus 
gatvių verkdama šluoja sroves ir partijas. 


3. IDĖJYJOS GAIDYS, ARBA 
NAUJOSIOS GADYNĖS DAINIUS 


O ten tolimojoje Maskvoje studentas, nepaprastas gražiakalbis, 
karštas entuziastas, vilnietis baronas Stasys Šilingas, sudarytojas 
visokių „idėjyjų“ (jo pramanytas terminas). Aušrininkų tėvas, 
lietuvių tautybės idėjos pagautas baigiant Vilniaus gimnaziją ir 
atvirtėlis, pranašinga širdžia skelbia naują gadynę virsiant. 

Tai jis čia šanteklėru" padarytas, kaip toje dramoje gaidys, kurs 
aušrą pagieda. Jo klauso. Jam sekas jaunuomenė burti į viena. 

Ii PRADŽIOJE KARO VILNIUJE 


Rusai įsibrauna į vokiečių neginamąją Prūsiją, vesdamies čia 
pat ūmai sumobilizuotus lietuvius, prūsų kaimynus. Katastrofa. 
Rusų armija bėga it akis išdegusi atgal, įbailindama ramiuosius 
gyventojus. Pakyla ir jie iš Lietuvos žemės ir bėga nosies tiesumu, 
bet tik toliau nuo ugnies, nuo tikros mirties, kaip jiems rodės. 

Kitus rusų policija, pati pirmoji pakilusi bėgti, drauge varu 
išsivarė: pirmon galvon žydus, neva vokiečių šalininkus. Naiki- 
no javus, degino trobas, 1812 metų būdu norėdami priešininkui 
bepalikti dykynę": 200 000 vienų lietuvių pakelta iš vietų. Pa- 
tvino Lietuvos ir Latvijos pasienis: Ryga, Dauguvapilis, Vilnius. 
Be pastogės, be šilto viralo, dažnai be kąsnio duonos. 

Rygoje tuojau susidaro Komitetas (J. Linartas, kun. Tumas, 
kun. Bikinas ir k.)“ ir sutartinai dirba tą vieną dėl karo nuken- 
tėjusių šelpimo darbą. 


4. POLITIKOS PAMOKA 


Jūs visi nieko neišmanote politikos, tai aš Jus pamokysiu. 


Vilniuje tuo pat metu iškilo kiti reikalai, dėl kurių tautininkai 
ir kairieji dar labiau susigynė. Visiems buvo aišku viena, jog šis 
karas, ar šie ar tie jį laimės, duos kažin ko nauja, daug nusvers 
tautų gyvenime, jog tuo reikia pasinaudoti. Bet kaip - partijos 
nebuvo nusistačiusios. 

Kas gi daugiau, jei ne St. Šilingas drauge su pirmosios Rusų 
Dūmos atstovu a. a. Juozu Kubilium!“ paima inciatyvą sudaryti 
nepartinę organizaciją, iš vienų vilniečių sudaro vykdomąjį ko- 
mitetą ir ima į karo faktus reaguoti, deklaracijas rašyti ir k. k. 

Teisininkas Andrius Bulota", dviejų Rusų Dūmų atstovas, 
ima priešintis, girdi, Rusijos organai netikę mūsų buičiai gerinti, 
ne lenktis jiems ir gerintis, tik kovoti su jais reikia. Be to, neturį 
teisės ką nors daryti tautos vardu: tai būtų teisių uzurpacija. 
Reikia kreiptis į liaudį, kad ji ... visuotinu, lygiu, slaptu, t. ir t. 
demokratingu balsavimu pareikštų savo valią. 

Anomis aplinkybėmis tai buvo tuščia frazė. Bet buvo viena 
organizacija, esamųjų ir buvusiųjų žmonių atstovų Dūmoje, kuri 

būsianti kompetingesnė. Gerai. Bet ji pasisavino tik veto teisę. 
Darbas nėjo, organizacija nyko, užleisdama vietą gyvesnei orga- 
nizacijai - Komitetui dėl karo nukentėjusiems šelpti. 

Čia Bulota ir mokina iš pradžių politikos: dr. Joną Basana- 
vičių, adv. Petrą Leoną, adv. Augustiną Janulaitį, Kunigų Semi- 
narijos profesorių kun. Petrą Kraujelį, advokatą Martyną Yčą, 
advokatą Stasį Šilinga, dailininką Adomą Varną??. 


5. NESUGRIAUNAMIEJI ARGUMENTAI 


Jūs pirma sugriaukite mano argumentus. 


Kairiesiems suardžius Vilniaus tautininkų vykdomąjį ko- 
mitetą, Antanas Smetona ir kiti ėmės organizuoti nukentėjusių 
dėl karo šelpti komitetą. Kilo naujas pavojus, kad tie, kurie pa- 
gaus į savo rankas tokį jaučiamą dalyką, kaip gelbėjimas nuo 
bado ir mirties, gali pernelyg įsigalėti. Prasidėjo opozicijos truk- 
dymai ar veržimasis įsibrauti į naują valdybą. Draugijoje atsi- 
rado apie 30 kairiųjų. Bet prieš antrąjį susirinkimą ūmai įsirašė 
daugybė naujų narių. Pasirodė tai kun. dr. Maliauskio paagi- 
tuotų davatkų būta. Ir tautininkai tuo „demokratiniu“ būdu: 
lygiu, slaptu ir t.t. balsavimu laimėjo. 

Kun. dr. Maliauskis, mėgęs dėtis mokąs pavartoti stiprių ar- 
gumentų, kurie nepiga sugriauti, čia neva rodo savo rinkėjų būrį. 
Dailininkas pasinaudojo mėgiamuoju jo posakiu. 


6. LIETUVIŲ DEMOSTENAS* 


Ir sapnavau sapną. 


Partijų ginčai eina aržyn. Jie pradeda neraminti sveikašir- 
džius. Prieš partijų vaidus kyla nebe tik p. Vileišienė. 

Štai inžinierius Jonas Mašiotas”, Technikos mokyklos direk- 
torius, visas drebėdamas, paspringdamas iš didžiausio susijau- 
dinimo, sako susirinkimui puikų neva sapną apie nelaimingą 
Lietuvos likimą. Bet netesi pabaigti ir tinkamų išvadų padaryti: 
graži tema, širdies tikrieji jausmai palieka nepadarę įspūdžio. 

Dailininkas oratorių padarė tik ką iš lovos kilusiu garsiu savo 
iškalba, bet pirmiau neiškalbingu buvusiu filosofu Demostenu. 

Iš to daug juokų, bet tai brangus buvęs momentas ir pagarbos 
vertas patriotas. 


7. POLITINĖ PUSIAUSVYRA, 
„ARBA IR ŠEN, IR TEN“ 


Lietuvių atstovas Rusų Dūmoje teisininkas Martynas Yčas?! 
iš pradžių buvo neaiškus. Gal jam pačiam nebuvo aiški žymi 
paskui jo rolė. Jis sviro šen, sviro ten, neva pusiausvyrą palai- 
kydamas, realiai nieko nenusverdamas. 

Čia jis ir laiko žemės rutulio pusiausvyrą. 


8. Į VIENUOLYNĄ 
Jau žvaigždė vilties žibėt nustojo. Man vis tiek pat”. 


Eina rinkimai į komisijas. Kai pirmiau Bulotos kandidatūra 
buvo pastatyta, tai jis dideliu paniekinimu ją pats atsiėmė. Kai 
paskui vieną ir antrą kartą pastatė, tai iš kelių dešimtų balsuotojų 
tesurinko po 7 balsus už ir nei vieną, nei antrą kartą į Valdybą 
nebepateko. O Komitetas, be pataikaujamos rusų valdžiai dekla- 
racijos, paleido antrą, jau aukštesnio laipsnio deklaraciją ameri- 
kiečiams lietuviams. Čia jau jaučiama nepriklausomybės gali- 
mybė. Bulotos nuolatinis veto atstumia nuo jo ir tą nedaugelį 
draugų, „autoritetingoji“ jo atstovų organizacija subyra. Jis pa- 
lieka vienas pats, izoliuotas. 

Tai ir eina štai sau į nuošalį, dėdamasis būk jam vis tiek pat 
esą, kad žvaigždė vilties žibėt nustojo. Tačiau nebūta vis tiek pat, 
nes jis net per Ameriką mėgino paveikti į Vilniaus Centro komite- 
tą n. dėl karo šelpti, kompromituoti jį. (Jis ir buvo ne be jeibių.) 
Bet ir tai buvo veltui: amerikiečiai Lietuvą šelpė. Komitetas pasek- 
mingai organizavo tą darbą, iš kurio išdygo nepriklausomybė. 


III PER KARĄ PETRAPILYJE 


Vilniaus Centro komitetas pasidalijo pareigomis. Viena pusė 
liko Vilniuje vietos nelaimingųjų globoti, su okupantais vargti, 
antra pusė: M. Yčas, J. Kubilius, St. Silingas išvažiavo į Petrapilį 

Rusijoje atsidūrusiems lietuviams pašalpos ieškoti. Suorgani- 
zuoja daugiau šimto skyrių visoje platybėje, net Sibirijoje, veda 
tremtinių ir bėglių statistiką, gauna iš iždo sumų, steigia mo- 
kyklas, gimnazijas, institutą, kursus, turi savo tipografiją, spaus- 
dina vadovėlius, skubiai dirba terminologiją; turi Kryme sanato- 
riją. O visa ko dvasia ir šaltinis - M. Yčas. Valdžioje jis įtakingas. 
Šilingas finansų komisijoje, kuri skirsto tremtiniams pašalpas. 
Iš Rygos Komiteto pasikviesta kun. Tumas. Lietuviai Rusijoje 
sudaro savo valstybę rusų valstybėje ir gyvena intensyviu savo 
kultūros gyvenimu, kokio dar niekados pirmiau nebuvo patyrę. 


9. Į VIENYBĘ! 
Cibuk, cibuk, eikš į bandą. 


Imta galvoti ir apie politikos dalykus. Imta daryti suvažia- 
vimai, rezoliucijos; sudarinėti Tautos Taryba. Judinamoji to dar- 
bo dvasia tas pats St. Šilingas, kaip judinamoji šelpimo ir kul- 
tūros dvasia buvo M. Yčas. Visi ima spiestis į viena, kūnigai ir 
svietiškiai. Vieni socialistai nepasiduoda, vis skersomis. Jie beve- 
lija eiti su Internacionalu per Rusijos demokratiją, kurią skaldyti 
ir silpninti, anot jų, buvo pilietinė nuodėmė. Tai buvo revoliu- 
cijos ruošimo metas. 

Čia kunigai socialistus traukia į vieną už ragų, laikydami 
tačiau jiems lazdą už savo nugaros, Šilingas gi iš visų pajėgų, 
vienmarškinis, lūpą patempęs, traukia atkaklų ožį už uodegos, 
kol pavyko nors atžagarius pritraukti bent kuriam ne kuriam 
laikui ir darbui. 


10. KONTRAPROTESTAI 


Mes mokame taip pat protestuoti... prieš protestuojančius. 


Petras Leonas yra viršininkas paties didžiojo Maskvos komi- 
teto. Jis gerbiamas, darbą dirba atsidėjęs. Karaliūnaičios Tatjanos 
komitetas gauna iš ypatingųjų caro turtų pašalpos okupuo- 
tosioms tautoms; lietuviams šimtą tūkstančių. Šias sumas sena- 
torius Neidgardas*, Tatjanos kom. pirmininkas, per savo pa- 
siuntinius turi įteikti slapčia atkviestiemsiems į Stokholmą iš 

vokiečių okupuotųjų dalių, dalyvaujant šelpiamųjų atstovams. 

Lietuviai į Stokholmą siunčia Leoną. Pinigai, jam matant, 
įduota lenkui pasiuntiniui grafui Z., nes lietuvių pasiuntinys 
neatvyko. Grafas turėjo pinigus įduoti Vilniaus lietuviams. Pas- 
kui gauta žinių, kad jis tuos pinigus įdavęs Vilniaus lenkams, ir 
lietuviai tegavę vos dešimtą dalį. 

Socialistinė „Jaunoji Lietuva“ su Baliu priešakyje?, paleido 
šlykštų įtarimą, būk P. Leonas to buvęs kaltas. Lietuvių visuo- 
menė tuo labai pasibjaurėjo ir ištisa eile protestų pareiškė Leonui 
savo nesumažėjusią pagarbą. Redaktorius Balys atkakliai laikėsi 
savo ir ėmė rinkti protestus prieš protestuojančius. 

Tai jis čia Leonui atnešė rietimą savo protestų. 


11. LAKIOSIOS IDĖJOS 


Viešuoju keleliu 
su savo kromeliu. 


Martynas Yčas išauga emigracijoje į labai žymią figūrą. Jis 
Dūmos atstovas, Švietimo ministerijos vicekomisaras, Tatjanos 
komiteto Centro narys, Lietuvių Centro komiteto pirmininkas, 
keliautojas į Ameriką, gimnazijų ir bendrabučių steigėjas. Pilnas 
naujų sumanymų, kurie palaimino emigrantus, davė neužmirš- 
tamų jiems naudų. Netapo nuskriaustas ir pats veikėjas. 

Tai M. Yčas, ojo pūslės-idėjos, sumanymai. 


12. ŽEMAIČIŲ KLUMPĖMIS 


Lakstau po visus, taip sakant, priemiesčius, po visus, taip sakant, 
priemiesčių pašalius ir visur mano pasirodymas daro, taip sakant, 
malonų įspūdį į taip vadinamuosius darbininkus. 


Advokatas Gabrielius Liutkevičius“, širdyje lietuvis patrio- 
tas, pasigauna internacionalių idėjų, tampa socialdemokratų, 
laksto po darbininkus, agituoja už tarptautinį idealą, bet visi 
junta, kad vis dėlto jis lietuviams gerai daro, jų Mažaturčių 
draugiją veda, mokyklas steigia, paskaitas laiko, na, kultūros 
darbą dirba, ir čia jo žemaitiškos „klumpės“ daugiau matos neg 
internacionalizmas. 

Jis labai neiškalbus, kas antras trečias žodis kartoja savo per- 
tarmę „taip sakant“, labai savimi paskliovęs ir savimi paten- 
kintas. Paskui bolševiku tapo ir, sako, iš galvos išėjęs. 


13. MAGNUS DUX MOHILOVENSISY 


Aš visados aktyviausiai priešinausi Tautos Tarybos darbams. 
Bet dabar — Pax vobis”. 


Šilinginei bendrajai visos tautos Tarybai atsirado nemaža 
pavojumų: plačioje Rusijoje ėmė dygti nepriklausomos tarybos, 
kurios nenorėjo petrapiliškei pripažinti kokių didesnių teisių 
atstovauti visą lietuvių tautą ir kalbėti jos vardu. Viena smar- 
kiausių buvo kun. prof. P. Kraujelio, kun. Grajausko? ir k. su- 
darytoji Mogiliave. Rados reikalo, kad lietuvių emigracija pasi- 
darytų kurią vieną teisėtą savo valios reiškėją, kokios vokiečių 
okupacijoje Bulota veltui pageidavo. Reikalas buvo visų jau- 
čiamas, ir visos emigracijos seimą sušaukti susyk sumanė petra- 
piliečiai su Šilingu ir mogiliaviečiai su Kraujeliu. 

Mogiliaviečiai bijojo, kad Petrapilyje Lietuvių seimas bus 
įtakoje svietiškių ir liberalų ir bevelijo jį turėti savo, kunigų, 
krikščionių, įtakoje. 

Petrapiliečiai nusigando ir nusiminė, kad emigracija nesu- 
skiltų. Pasiuntė kun. Tumą į Mogiliavą taikintis. Vargų negalais 
jam pavyko nenuolankų prof. Kraujelį palenkti į Petrapilį. Jis, 
nors nenoromis, palinko, pats Seime dalyvavo ir, neabejojame, 
nesigriaudė: pageidaujama rezoliucija buvo sudaryta, nors vyk- 
domieji organai, seimui suskilus, radosi dujen. 

Čia kun. Kraujelis gal per diktas papieštas, kad būtų kuni- 
gaikštiškai rimtas. 


IV RUSIJOS LIETUVIŲ SEIMAS 


Padaryta rinkimai kuo demokratingiausiai. Visi rinko ir bu- 
vo renkami. Visos partijos turėjo savo atstovų. Kairiųjų buvo 
ko ne tiek pat, kaip ir tautininkų. Tikėtasi kuo gražiausių re- 
zultatų. Bet kaip reikia, tris dienas kairieji plūdo „klerikalus“, 

kol prieita prie darbo, prie išsitarimo, ko šiuo metu lietuvių tau- 
ta pageidauja ar net reikalauja. Kurie laikėsi Rusijos demokrati- 
jos skverno, tie sakės gana būsią Lietuvai autonomijos federaci- 
joje su Rusija, gana būsią pareikalavus laisvo apsisprendimo. 
Tai kairieji: maksimalistai, socialdemokratai, socialliaudinin- 
kai (nors ne visi), socialrevoliucionieriai ir kairysis Santaros 
sparnas. Tie gi, kuriems Rusijos demokratija neimponavo ir 
norėjo savais takais eiti, sakės reikia griežtai pasisakyti už pilną 
Lietuvos valstybės Nepriklausomybę. Tai centras: Tautos Pa- 
žangos partija, nepartiniai, dalis karininkų, kr. demokratai, ka- 
talikai ir dešinysis Santaros sparnas. Ir prasidėjo kelių dienų 
imtynės. 


14. PREZIDIUMAS TO NEGIRDĖJĘS 


Prašau neužgaulioti svečių. 


Be rinktinių atstovų su sprendžiamuoju balsu į Seimą įėjo 
dabartinieji Dūmos ir Centro komiteto nariai. Kairiųjų norėta ar 
paties Bulotos rūpintasi, kad ir jis pateiktų į Seimą. Tad pasiūlyta 
pataisa: ir buvusieji Dūmos nariai. Dauguma tačiau žinojo Bu- 
lotos Vilniaus istoriją ir nenorėjo jo Seiman. Tad pataisą atmetė. 
A. Varnas tai buvo iliustravęs Bulotą ant automobilio cilinderio 
raitą užpakaliu Seiman bevažiuojantį (zadnim chodom)“?. Ir už- 
miršo jį. 

Kilus klausimui, kaip balsuoti, vienas kalbėtojas pasiūlijo, 
kad tikrieji Seimo nariai keltų rankas su raudonaisiais savo bilie- 
tėliais, idant netikrieji, svečiai, nepasinaudotų proga pakelti. 

Į tai pasigirdo iš galo didžiulės salės, kur posėdžiavo keli šim- 
tai žmonių (300 su viršum narių), griausmingas šiurkštus (tokį 
jis turi) Bulotos balsas: „Prašom neužgaulioti svečių“. Visi krūp- 
telėjo. Prezidiumas (Šilingas), nebežinodamas, kaip mandagiau 
likviduoti šį incidentą, pareiškė: jis to negirdėjęs. Buvo juoko. 

Čia nuo Bulotos riksmo publika alpsta, griūna, vienas pirmi- 
ninkas - tenegirdėjęs. 

Prasidėjo kalbos be galo, be krašto. Dažnai dalykais, kurie 
tik iš tolo palietė programą. Štai visa eilė oratorių. 

15. JUNTAMIEJI ARGUMENTAI 


Nuo pat senųjų laikų ant to mieryta, kad Mažoji Lietuva nuo 
Didžiosios Lietuvos, kurią buvo polonizmas naikinęs, būtų atskirta... 
Nelaisvėj esanti valnyk, alkaną pamaitink, nuogą pridenk, o tai juo 
labiau savo brolį iš Mažosios Lietuvos, ir galima tikėtis... bus 
svarbus žingsnis prie vienybės. 


Prūsų Lietuvių tremtiniai taip pat atsiuntė savo atstovus, 
kurie prie Didžiosios Lietuvos laimių ir nelaimių jungė ir Ma- 
žają Lietuvą. 

Čia žinomas lietuvis susipratėlis, ūkininkas nuo Rambyno 
kalno, aušrininkas Martynas Jankus*', draugas ir bendradarbis 
dr. Basanavičiaus ir dr. Šliūpo. Pirmininkauja J. Smolskis?2. 


16. SAVOJI NUOMONĖ 


Jeigu apsižvelgsime atgal į savo praeitį, tai nerasime to pamato, 
kurs būtų pasakęs, kokia ateitis turi būti. 


Kad Rusijos Lietuvių Seimas anksčiau nesuskilo, kad vis dėl- 
to šiaip ar taip prieita prie rezoliucijų balsavimo, tai nuopelnas 
teisininko Mykolo Šleževičiaus?. Tai bene vienatinis socialistas, 
kurs nesilaikė Rusijos demokratijos skverno, bet nujėgė savus 
kelius. Už nepriklausomybės rezoliuciją jis nebalsavo tik dėl 
partinės disciplinos. Tuogi tarpu į tą pusę ištisomis valandomis 
dirbo už kulisų, stabdydamas savo liaudininkus, riedamasis su 
soc.-dem. Petraškevičium“. 

Dėl jo kairysis soc. liaud. sparnas atitrūko ir su Bielskiu?5 
prisidėjo prie soc. dem. 

Čia jis pagautas sakant nevykusią frazę. 

Pirmininkauja Bielskis. 


17. TEPALAS 


Tautos kančių aukure — Roma providens““. 


Paprastų katalikų vardu, kuriems nepavyko bent seimo laikui 
sumegzti partiją, kalbėjo nepartinis Kunigų Akademijos pro- 

fesorius dr. Blažiejus Čėsnys”, elegantiškas kunigėlis; pasakė 
labai gražią, nors kairiuosius neįtikinančią kalbą. 
Pirmininkauja Šilingas. 


18. VEKSELIAI DIPLOMATIJOJE 


Europos valstybių pažadas jau padarytas, vekselis jau pasirašytas, 
belieka mums pareikalauti pažado išpildymo ir pasakyti ~ mes norime 
nepriklausomybės. 


Visų Nepriklausomininkų lyderis Universiteto profesorius 
Augustinas Voldemaras? savo ilgomis, net perilgomis kalbomis 
(viena tęsėsi 1 v. 40 m., kita 40 m.) gavo atremti kairiųjų puolimus. 
Jis skelbė apsisprendimo nebėsą ko reikalauti, tai revoliucija, karas 
jau iškovoję, jie parašę tautoms vekselį; bereikią tik suma į juos 
įrašyti. O ta suma - Nepriklausomybė. Voldemaro nusistatymas 
buvo tvirtas ir aiškus. Tai palaikė ir visų didžiumos dvasią. 

Pirmininkauja Bielskis. 


19. IŠKRYPTAIS KELIAIS, 
ARBA SOCIALISTINĖ KATARINKA 


Daug socialistų senu savo papratimu ne bėgamuosius da- 
lykus svarstė, tik savąją doktriną dėstė, savo mėginamuosius 
ekonominius veiksnius minėjo. Sukė vadinamąją katarinką. 

Čia Digrys” sakos visai nesiėmęs spręsti Lietuvos dalykus, 
kurių mes visai nežinome. Girdi, reiktų nuvažiuoti į aną pusę 
fronto, apsidairyti, pažiūrėti, ko ji pati nori, tai tada tik tarti... 

Pirmininkauja Smolskis. 


20. CICERO LOOUENS*" 


Ir raskime bendrą žodį, neišsiskirdami dėl taktikos. 


Centrinis Seimo asmuo baronas Stasys Šilingas, aušrininkų 
tėvas, sudarytojas centrininkų Santaros partijos ir jos lyderis 
drauge su Leonu. Bet kai Leonas vedė kairįjį Santaros sparną ir 
krypo į socialistus, Šilingas vedė dešiniji sparną ir labiau krypo 
į tautininkus. Partinė disciplina ir jį varžė balsuojant ir Seimą 

skaldant. Bet tai jis atkentėjo, it pragare, nes visą laiką Cicerono 

iškalba šaukė nesiskirti dėl taktikos. Gaila buvo žiūrėti, kaip jis 

pačiame gale dūlina iš Seimo, čia palaidojęs visus savo idealus, 

visas pastangas. jo partiją išvedė jo rivalis“ P. Leonas. Tuokart 

jis dar neišstojo iš savo gi sudarytosios partijos. Tai padarė tik 

Kaune, kai vėl teko susikirsti dėl Valstybės Tarybos. 
Pirmininkauja Voldemaras. 


21. PATENKINTOJAS 
Mes težinome kelią į laimę, ramybę ir pasiturėjimą. 


Balys, studento uniformoje, nors, sako, tebuvęs liaudies mo- 
kytojas. „Kurtka“ jam per trumpa, lyg ne jam siūta. Smarkiai 
mostaguojat ji tiek pasikelia, kad visas kelnių juosmuo ir net 
marškiniai matos. Socialrevoliucininkas fanatikas, specialistas 
kunigų ėdikas. Geriausios jo kalbos (maž nevienatinės, bent aš 
kitomis temomis jo nesu girdėjęs kalbant) tai apie kunigų blogy- 
bes. Neapsakomai energingas ir karštas. Sako, iš bolševikų rankų 
žuvęs Kaukaze ar Kryme. Piešėjo nuomone, visi fanatikai esą 
pelės tipo, smailanosiai. 


22. STAČIOKAS 


Būtinai reikalaukime nepriklausomybės. Nei Rusijos, 
nei Europos diplomatų tuo nenustebinsime. 


Martynas Yčas, Dūmos atstovas; vokiečiams Lietuvą oku- 
pavus, rusams jos jokiu pavidalu nebežadėjo. 


23. VANDUO TEKĄS 


Demokratija turi geresnių kelių į nepriklausomybę, 
kaip tautos valios reiškimas. 


Petraškevičius, teisininkas, soc. dem., paskui bolševikams 
tarnavęs, galop sugrįžęs Lietuvon. Nesustabdomas daugakalbis 
per paprastus posėdžius ir Seimo, bet tiek skystas, kad sunku 
atpasakoti. Griežtai nusistatęs buvęs prieš Lietuvos demokratiją. 
Užmigdytojas, nors greitakalbis, klausytojų. 

Miega ir pirmininkaujantis Voldemaras. 

34. PROTO BAILĖ 


Gilus protas diktuoja dabar nepasisakyti už nepriklausomybę... 
Nes kas žino, ar Lietuva panorės būti nepriklausoma, kaip Persija, 
svetimųjų batais mindžiojama...A2 


Petras Leonas, teisininkas, amžium ir darbais Lietuvos nau- 
dai žymus, didis autoritetas net kitoms partijoms, sfinksas ki- 
tiems, Santaros partijos su Šilingu sudarytojas, jai socialistinės 
spalvos davėjas, nors pats ne partijoje, Seime prisipažino pirmas 
Lietuvoje socializmo idėjas Petro Liūto vardu platinęs. Juo Seime 
žiūrėta, klausyta, iš Seimo paskui jį išsekta su socialistais. Moks- 
lingai teoretizavo neprotingumą skelbtis su savo nepriklauso- 
mybe. 

Pirmininkauja Smolskis. 


25. SOCIALISTAS-TAUTININKAS... 
TAUTiNINKAS SOCIALISTAS, ARBA FORMA BE TURINIO 


Mes rišam nepriklausomybės klausimą taip, kaip mūsų klasei 
naudingiau. 


Jurgis Smalstys-Smolskis, soc. dem., kun. Tumo kaimynas ir 
prietelis, buvęs tautininkas ir širdyje toks likęs. Taktikoje soc. 
demokratas. Daug agitavęs, amžių sugaišino, mokslų nebaigęs. 
Tad nedidelio jo bagažo; liaudžiai tačiau įtakingas, nes gražus, 
simpatingas. Dailininkas jį čia padaręs parikmacherio“ tipu. 
Bolševikams nepanorėjęs tarnauti. Tėvynėn grįžęs žuvo. 

Pirmininkauja Voldemaras. 


26. PINIGINĖ NEKALTYBĖ 
Rusų socialrevoliucionieriai šelpia pinigais 
mūsų socialrevoliucionierius. Matyti, kad didžiausias pavergimas 
bus iš pinigų pusės. 


Kun. Juozas Vailokaitis“, banko įsteigėjas, ekonomistas ir 
politikas, dabar Steig. Seimo narys. 
Pirmininkauja Šilingas. 

27. AKURAT UNIONISTAS 


Ba jeigu susijungs Lietuva su Lenkija, tai bus akurat 
Pabaltės Šveicarija. 


Bielskis: Dabar žodis priklauso piliečiui Rekašiui. 

Rekašius“: Mes boikotuojame buržuazų lizdą. 

Vaclovas Bielskis, inžinierius, šalininkas unijos su Lenkija ir 
didžiojo žemės valdymo. Socialistas tačiau. Pas bolševikus že- 
mės ūkio komisaras, bet ne bolševikas. 

Rekašius, bolševikas, isterikas. Darė įspūdį nenormalaus, 
kriminalinio tipo ar degenerato. Sako, pasižymėjęs neregėtu 
žiaurumu. 


28. POEZIJA POLITIKOJE 


Draugai, Seimo veikėjai Politikai! Tai niekis, kad trys frakcijos Seimą 
apleido“: nepriklausomybės rezoliucija vis tiek padaryta. 

Šios laimėjimo valandos aš, kol gyvas būsiu, neužmiršiu! Ji seks 
mane, it muzika, į senatvės dimisiją, ir testamente paliksiu tą 
vienatinę per visą amžių laimėtą brangenybę... Ir vis dėlto sudieu, 
Piliečiai Veikėjai: aš - nebe politikas. 


Kun. Juozas Tumas, Tautos Pažangos partijos su J. Kubilium 
ir Noreika” sudarytojas, L. Centro komiteto narys, nepriklau- 
somybės obalsio karštas skelbėjas. Seimui suskilus, gavo širdies 
ataką ir pasižadėjo nebepolitikausiąs; tai esą virš jo ištesėjimo. 
Delegatas į Tautų suvažiavimą Kijeve“ ir į Stokholmo 2-ąją kon- 
ferenciją?. 

Pirmininkauja Smolskis. 


29. RADIKALAS 
Šalin zuikiai? 
Vladas Nagevičius“, laivyno gydytojas, „garbės matrosas“, 
patriotas tautininkas, nepartinis, karštas nepriklausomybės gy- 
nėjas, smarkiai reagavęs prieš kairiųjų bailę pasiskelbti nepri- 


klausomais: šalin zuikius! Destis bailius. Dabar didelės verte- 
nybės ~ Karo muziejaus organizatorius. 

V Į GALĄ DIDŽIOJO KARO RUSIJjOJE 


Rusijos revoliucija daug ką ir iš mūsiškių, bent kai kuriam 
laikui, atitraukė nuo tautos ir savosios valstybės darbo. 


30. SOCIALISTINIS MIŠKAS 


Bene tą nejautrumą ir negyvumą saviesiems dalykams daili- 
ninkas žinomuosius socialdemokratus papiešęs stuobriais: Pet- 
raškevičių, Digrį, Vincą Kapsuką-Mickevičių, drįsusį net savo 
Tėvynę okupuoti su svetima kariuomene, bolševikams betarnau- 
damas, Smolskį, Liutkevičių ir VL. Poželą"?!, 

Iš to - miškas. 


31. ŽYGIS MASKVON 


Juos tai „ruskij mužik“ Karlo Markso „Kapitalu“ nešinas 
pavilioja į Maskvą, būtent Vl. Poželą, G. Liutkevičių, Smolskį, 
Digri, Petraškevičių, Liudą Vienažinskaitę-Purėnienę??. Juos šuo- 
liais vejas socialrevoliucininkas Balys. 


32. ATOSTOGOS PAS BOLŠEVIKUS 


Revoliucijos siautimas Voroneže. Bolševikai ir subolševizėję 
gimnazijų mokiniai areštuoja savo geradarius mokytojus, jiems 
gi mokyklas įsteigusius, bendrabučius laikiusius. Štai Centro 
komiteto nariai: M. Yčas, dekanas Julijonas Jasienskis ir gim. 
mokytojas Daukša“, matematikas, Voronežo kalėjimo kieme 
„atostogas“ praleidžia. 


33. MATEMATIKO SIELVARTAI 


Viduje to pat kalėjimo gaišina laiką Daukšai matematikui 
užduodami sielvarto M. Yčas, M. Sleževičius ir dek. J. Jasienskis, 
Voronežo komiteto pirmininkas. 


P. S. Už šį mano aiškinimą šaržų autorius dailininkas A. Var- 
nas, žinoma, neatsako. Aš jo nė klausti neesu klausęs, ką būtent 
jis norėjo savo piešiniais pasakyti. 

KAUNAS 


Kas Kauno miestą yra įkūręs, autentiškai tepasako viena mi- 
tologija, būtent ateivis iš Romos, Lietuvos bajorų pradėtojo Pale- 
mono sūnus'. Ateiviai iš Romos — Vakarų Europos kultūra: tos 
vietos bajorai - tos kultūros reprezentantai Lietuvoje. Jie pir- 
miausia atsiranda - panemunėje, arba palemunėje (iš čia - Pa- 
lemonas). 

Gerai įsižiūrėjęs į dviejų upių santeklį, upių, kurios dviem 
vandeningom vagom eina per visą Lietuvos kraštą, pats pasa- 
kysi, jog čia, ne kame kitur, prasidėjo lietuvių kultūra ir jų isto- 
rija. Tauta ėjo palei tas upes iš krašto gilumų, iki sustabdė ją 
Baltijos jūra; iš jūros tais vienatijais keliais griovės į Lietuvą 
draugai ir nedraugai. 

Tiesiog negalimas dalykas, kad tame santeklyje, toje angoje į 
visą kraštą nebūtų apsigyvenę patys pirmieji Čia atsiradę žmo- 
nės, ne iš čia gynę kraštą nuo „barzdotų vyrų iš už jūrių“. Tai 
tebereiškia visa eilė panemunės piliakalnių, kurių senumo joks 
geologas, joks archeologas nebeatspėja: Jurbarko, Pilės, Raudo- 
nės, Veliuonos, Seredžiaus, Kačerginės, Kauno, Punios ir kitų 
vietų palei Nemuną; palei Nerį gi garsioji Rosa?, paskui užleidusi 
rolę Vilniui, pati gi simboliškai pavirtusi nebegyvėlių miestu — 
kapinynu staigiuose Vileikos skardyse. 

Rosa — Vilnius santeklyje dviejų upių: Neries ir Vileikos; 
Kunas - Kaunas santeklyje Nemuno ir Neries, - tautos instinktas 
juos čia įkūrė gintis, susisiekti ir gėrėtis. Čia tauta įsikūrė, iš Čia 
sau visą būdą ėmės. Atsistok ant bent katro Nemuno kranto, 
paleisk savo žvilgsnį aukštyn ar žemyn palei platų Nemuno 
slėnį, ir tu suprasi lietuvių tautos istoriją ir jos sielą. 

Kaunas ir pakaunės per amžius mirko gynėjų kraujuje. Čia 
pilių liepsnose bevelijo žūti Lietuvos įgulos ir jų vadai kunigaikš- 
čiai: Kauno senapilyje žūna Gedimino sūnus Vaidotas“, Punios 
Pilėnuose - Margis, o netoliese Veliuonoje ir pats Gediminas, 
pašautas iš pirmąkart kryžiuočių pavartoto ugninio ginklo. 

Panemunėse susiformavo skambiausias lietuvių kalbos dia- 
lektas, drąsiausio ir pastoviausio būdo žmonės. Čia pat dzūkų 

Dainava, kur susidėjo tobuliausios dainų melodijos ir pati daina, 
viena įstabiausių Europos poezijos kūrinių. 

Pasidairyk po Kauno apylinkę nors tik pro savo automobilio 
langus: kur tu būsi matęs tokius ąžuolynus, tokias nuolaidžias 
pakalnes, taip suskeldėjusius kriaušius ir visa to — tokioje gau- 
sybėje? „Puikiausias pasaulyje slėnys“, nuo Adomo Mickevi- 
čiaus betariant, darė kitados foną jo poezijai ir iš viso lietuvių 
poetingumui. 

Štai dėl ko kaunietis nuliekamą valandą skubinasi iš miesto 
lomos iškilti į slėnio kriaušius: į Vytauto kalną, į Žaliajį kalną, į 
Aleksoto Linksmakalnį, į pamarvį, į Napoleono kalną pajiesyje 
ar dar kur. Lietuviai, jų dainos, jų piliakalniai, puiki jų gamta — 
tai viena harmoninga čielybė. Svetimybės čia begali pagadinti, 
ne patobulinti. 


NAUJOJO TESTAMENTO 
LEIDĖJŲ ŽODIS 


1921 m. rudenį sukako lygiai pusė tūkstančio metų, kaip 
Apaštalų Sostas susidarė paskutinę visoje Europoje savo poziciją 
Dievo Sūnaus valiai ir mokslui skelbti — patvirtino 1417 m. įsteig- 
tąją Žemaičių vyskupiją. 

- Eikite į Žemaičių žemę, skelbkite ir jiems Evangeliją, krikš- 
tydami juos vardan Tėvo ir Sūnaus ir Šventosios Dvasios! 

Šitą sukaktį sutikti buvo senai pradėta ruoštis. Jai pažymėti 
buvo daug sumanymų, tik įvyko tas vienas - šis plačiajai visuo- 
menei skiriamas Naujojo Testamento išleidimas. 

Per vyskupijos kunigų susirinkimą, pirmininkaujant Žemai- 
čių vyskupui Pranciškui Karevičiui! jo paties rūmuose, 1920 m. 
balandžio 25 d. „Tautos“ redaktorius kan. Juozas Tumas-Vaiž- 
gantas pasiūlijo, šios progos pasigavus, plačiau paskleisti tarp 
lietuvių rašytąjį Dievo Žodį. 

Čia pat buvęs vyskupas Juozapas Skvireckas? apsiėmė per 
metus visai iš nauja išversti pirmai pradžiai Naująjį Testamentą. 
Susirinkimas tuojau išrinko jam padėjėjus leidimo darbui dirbti, 

būtent Žemaičių kunigų seminarijos vicerektorių kanauninką 
Kazimierą Paltaroką? ir patį minėtąjį sumanytoją. 

Vyskupui Pr. Karevičiui karštai šį sumanymą remiant, susi- 
dariusi trijų komisija tuojau ėmėsi darbo. Į mezliavas leidiniui iš 
pradžių buvo maniusi tekviesti kunigus. Jie veikiai pritarė. 422 
kunigu susiuntė 133 000 auksinų. Tai patyrę, panoro prisidėti ir 
pasauliečiai; jie aukų, prenumeratos, palikimų per tuos pat ku- 
nigus sudėjo 114 618 auks. 

Viso susidarė rimta suma 247 618 a., ir jos būtų užtekę, kad 
ne pasunkėjusios spausdinimo sąlygos, padidinusios viso leidi- 
nio kainą dešimteriopai. Dėl jų komisija gavo atsisakyti nuo 
platinimo Šventojo Rašto beveik dykai ir, atsilyginusi už indėlius 
egzemplioriais savo kaina, kitiems turės parduoti rinkos kaina. 

Komisija tad vėl telkiasi Gerb. Dvasiškiją, kad jai padėtų ūmai 
išparduoti šį leidinį, nes atidavus užtrauktą didelę paskolą, gau- 
tuoju pelnu žada išleisti ir Senąjį Testamentą tokiuo pat pa- 
vidalu. 

Vertimo darbą padirbo vienas vysk. J. Skvireckas. Kitudu 
komisijos nariu tepadėjo jam savo patarimais kalbos reikale ir 
korektūras skaityti. Ir mano šį vertimą būsiant patogiausį šių 
dienų lietuviui skaityti. 

Komisija laiminga yra ištesėjusi galų gale paduoti lietuviams 
katalikiškąjį Šventojo Rašto vertimą, kurio šviesieji lietuviai sę- 
nai jau rodės gerokai pasiilgę. 

Biblija švietė, kultūrino ir tebekultūrina visą pasaulį, tuo 
pačiu žygiu vesdama jį išganymo keliu tiesiai į Mokytojo Rūmus, 
į laukiamąjį Edeną*. 

Šios amžinosios Knygų Knygos yra tiesiog mokslų enciklo- 
pedija, visokeriopos išminties aruodas. Už Šventąjį Raštą nėra ir 
nebus įvairesnių ir furiningesnių knygų, kur tiek žmonių ir tiek 
jų veiksmų rodytųsi. Šalia visa to, tai kilniausi žmonių būdą 
švelninanti poezija. 

Daug yra laimėjusios tos tautos, kurios laiku yra supratusios 
rašytojo Dievo Žodžio skaitymo naudingumą. Tai ir lietuvių 
tautą masinkime, kad kuo daugiausia jį skaitytų, šviestųsi ir 
dorėtų. 

LIETUVOS VISUOMENEI | 
PRIMENAME KLAIPEDOS KRASTĄ 


Centro komitetas Vilniaus krašto lietuviams remti ne kartą 
yra kreipęsis į Lietuvos visuomenę, kviesdamas ją padėti lenkų 
okupuotai Rytų Lietuvai. Visuomenė neliko kurčia ir kiek galė- 
dama šelpė per Komitetą ir įvairias kitas organizacijas, lietuvius 
vilniečius ir jų įstaigas. 

Dabar kitu labai svarbiu reikalu tenka C. komitetui imti bal- 
sas. 

Mažojoj Lietuvoj prasidėjo neramumai dėl Klaipėdos likimo!. 
Gandų apie tai pilni mūsų laikraščiai. Iš visa matyti, jog klai- 
pėdiečiai nebeketina daugiau kęsti skriaudas ir pasityčiojimus 
iš tautinių jų jausmų. Lengva ir netekti kantrybės, kad didžiosios 
valstybės pripažindamos Lietuvą nepriklausoma valstybe tuo 
pačiu metu stengiasi ją vargšę užsmaugti. 

Ilgi amžiai nelaisvės neišrovė iš klaipėdiečių tautinių lietuvių 
jausmų ir svyrimo į savo Motiną Lietuvą. Matydami daromas 
kliūtis susivienyti su Lietuva ir visokeriopus statomus jiems 
spąstus, klaipėdiečiai griebiasi ginklų savo teisėms ir laisvei 
ginti. Jie nenori buvusį jungą keisti lenkų-prancūzų junguž. 

Klaipėdiečių pastangos ne asmeninis jų dalykas, tik visų mū- 
sų reikalas: jie ruošia visai Lietuvai atadvastį ir langą į jūrą. Be jo 
visa Didžioji Lietuva užtrokštų. Tai visi mes dėkingomis širdimis 
privalome pabendradarbiauti su kovojančiu pajūriu bendrai 
laimei. Visi iš vieno turime sukrusti ir padėti nedaugingiems 
Klaipėdos krašto broliams. Mūsų valdžią diplomatija varžo, bet 
laisvieji piliečiai gali šiuo atveju ir privalo pasivaduoti tiktai savo 
širdimi ir nuovoka. 

Kas daryti? Turime šaulių būrius, Gynimo komitetus ir kito- 
kių organizacijų Kaune ir provincijoje. Tegu jos ūmai ir giliai 
susirūpina Mažąja Lietuva, per mitingus, susirinkimus ir spau- 
dą apšviečia visuomenę, parenka aukų ir siunčia jas tuojau į 
centrus Kaune. Visas Lietuvos jaunimas tegu supranta, jog ši 
valanda yra visos Tėvynės persilaužimo valanda. Ji nebus pigi, 
neapsieis be aukų. Bet kas ką yra dykai laimėjęs? Valstybinės 

laisvės laimėjimą net savo galvomis, ne tik vargu ir turtu 
tepasieksime. 

Organizavimąsi, aukų rinkimo ir švietimo pareigas prime- 
name visuomenei, tikėdamiesi, jog nei Lietuvos Gynimo komi- 
tetas?, nei kitos organizacijos ir laikraščiai neatsisakys smarkiai 
padirbėti ar bent patarpininkauti Mažosios Lietuvos reikale. 

Sukruskime! 


KORPORACIJA „FRATERNITAS 
LITHUANICA“ 


1922 m. gruodžio 16 d. Lietuvoje įsiteisino 1908 metais Ru- 
sijoje susidariusi korporacija „Fraternitas Lithuanica“!, kuri pro- 
fesiniais ir dvasiniais ryšiais jungsianti į viena lietuvius medikus 
medicinos mokslui bei Lietuvos kultūrai kelti ir patiems susi- 
šelpti. Tam tikslui esąs sudarytinas tvirtas kolektyvas iš lietuvių 
medikų, linkusių tobulintis medicinoje, dalyvauti Lietuvos vals- 
tybės bei jos kultūros darbuose, dorintis asmeniškai ir stiprinti 
korporacinio solidarumo principus. Korporacija turėsianti savo 
simbolinį žiedą, ženklą ir spalvas, teleistinas vartoti vieniems 
tikriesiems jos nariams. Nariais tegalėsią būti gydytojai ir 5 se- 
mestro studentai medikai. Savo nariais korporacija tepasikvie- 
sianti tuos asmenis, kuriems per slaptą balsavimą nebus pa- 
prieštaravęs nė vienas jos narys. Garbės nariais be teisių balsuoti 
galėsią būti ir nemedikai, tuo pat būdu kviečiami. Korporacijos 
pirmininko pareigas eisią visi nariai iš eilės; tai būsią daroma 
dėl paraginimo į aktingumą, dėl pratinimo prie atsakomybės ir 
kad visi pareikštų individualiąją savo iniciatyvą bei asmeninius 
savo gabumus, ir taip būtų palaikoma narių tarpe pusiausvyra. 
Netinkamai veikęs pirmininkas, kitam užleisdamas savo parei- 
gas, gausias ir korporacijos papeikimą. Susirinkimai būsią trejo- 
pi: kasmetiniai suvažiavimai, visuotinieji susirinkimai ir paprasti. 

Asmeninius sielos dalykus korporacija paliekanti neliečian- 
čius; ji teoperuosianti bendrosiose doros ribose. Draugišku taktu 
ir švelnumu tesikišianti į šias ribas. Šiaip jau narių elgimosi 

visuomenėje ar politikoje korporacija nevaržysianti. Tačiau į 
oficialiuosius savo susirinkimus ateiti su savo partijiniais ar 
tikybiniais skirtumais ir polemikomis nepavelysianti. Dešimtai 
daliai visų tikrųjų narių iškėlus klausimą, ar belaikyti kuris narys 
korporacijoje, visuot. susir. arba pats teisia iškeltąją bylą, arba 
tam tikslui iš narių sudaro Garbės teismą. Jo sprendimai trejopi: 
išteisinti, viešai papeikti ar iš korporacijos išbraukti, ir pabaig- 
tini, be apeliacijų. Pirmiausiais dvejais nusprendimais priešin- 
gosios pusės pasiduoda rankas. Nepasidavę teismo nuspren- 
dimams visais trejais atvejais privalą tuojau iš korporacijos išstoti 
ar tai būtų kaltinamasis ar kaltintojai. Korporacija rūpinsiantis 
palaikyti artimus ir draugingus savo narių šeimynų santykius. 
Korporacijos tradicija esanti broliais vadintis. 

Nuo pirmųjų korporacijos atsiradimo dienų Lietuvos kaimas 
buvo jai pirmas ir vienatinis tautinių idealų įkvėpėjas ir galutinas 
jos veikimo tikslas. Skirdamasi platų dalyvavimą krašto inteli- 
gentijos darbe, korporacija stengsiantis eiti bendrais visiems 
nariams tautinės kultūros takais; nuosekliai ir griežtai kovosianti 
su lietuvių iš viso ir lietuvių inteligentijos ypačiai nutautimu, 
nedarydama savo tarpe jokių kompromisų, reikalaudama iš savo 
narių, kad jų šeimynos būtų grynai lietuviškos; stengsiantis 
likviduoti moralinės baudžiavos liekanas visuomenėje; priešin- 
siantis inteligentų dvasios inertingumui ir sieksianti gilesnės, ne 
vien paviršutinės kultūros. 

Nariais steigėjais pasirašę gydytojai: Vladas Nagevičius, Pra- 
nas Šližys, Kazys Oželis, Linas Janulionis, Vladas Ingelevičius, 
Jonas Brundza, Antanas Petraitis, Matas Nasvytis, Juozas Žem- 
gulys ir Juozas Marcinkus. Viso 10. 

Po Lietuvių Rašytojų ir Žurnalistų sąjungos, įsiteisinusios 
kovo 11 d., tai antra korporacija susidaro sau įstatus ne „nor- 
maliuoju“ šablonu. Kai kitoms korporacijoms įstatai tik išorinių 
veiksmų tvarkytojai, kad tie veiksmai neprasilenktų su baudžia- 
maisiais kodeksais, tai „Fraternitas Lithuanica“ kvepia į juos 
vidaus dvasios. Prefesinei sąjungai dedami gilūs doros pamatai. 
Susidaro ne sąjunga, į kurią patekti tėra ta viena kvalifikacija — 
amatas, tik tvirta konspiracija žmonių, kurie, be savo profesijos, 

dar linkę dorintis, kultūrintis ir - pilietintis. Tai nebe sąjunga, 
tik brolija su savo ženklais, su aiškia ir stačia atsakomybe visai 
korporacijai, su priverstinu darbavimusi, idant pasireikštų as- 
mens gabumai, nenyktų inciatyva. Mokama, bent mokinamasi 
atskirti svarbieji dalykai nuo privatinių. Nedrįstama laužyti indi- 
vidualumų, bet budriai sekama, ar jie nebus tik laužytojai soli- 
darumo ir bendrosios moralybės, ir tiems iškrypimams steigia- 
mas Garbės teismas draugų opinijai pareikšti. Ne negyvas įsta- 
tymų kodeksas, tik gyvoji jautrioji ir draugiškoji sąžinė stoja į 
sargybą protingo ir produktingo, giliai kultūringo susibaudusių 
inteligentų gyvenimo. Prieš, žinoma, nebėra kur apeliuoti. Ne- 
pagedusi, nenutautusi, drauginga šeimyna - tai antras laipsnis 
pilietiškai susidedančio atskirų žmonių gyvenimo. Suprask, kad 
iš draugingų šeimynų susidarys ir solidari savo viduje valstybė. 

Blaivi visuomeninė orientacija, kaimas, pradžia ir tikslas, alfa 
ir omega šios rūšies inteligentų. Tas kaimas, kur yra šulas visos 
valstybės. Ne chimeros ir ne drąsūs bandymai žmonijos laimės 
kelių, tik realus darbas gula pamatan viso korporacijos ruoši- 
mosi. Šie žmonijos slaugytojai ruošiasi tarnauti jai, ne viešpa- 
tauti; susibaudžia į viena, ne kad patys iš to turėtų daugiau nau- 
dos, tik kad daugiau galėtų visuomenei duoti. 

„Fraternitatis Lithuanicae“ įsiteisinimas naujoje mūsų valsty- 
bėje yra tam žymus faktas; jo reikšmės nė sumesti dar negalime; 
galime tik nujausti, jog iš to, kaip ir sveiko gemalo, gali prasidėti 
visos karo pagadintos mūsų visuomenės pagerėjimas. Mes bau- 
džiamės į draugijas ir sąjungas; mes jau turime beveik visas 
Europoje veikiančias organizacijas. Ir vis dėlto mes nežengiame 
pirmyn“, mūsų darbai, kad ir kolektyvūs, nespartūs kaip tik dėl 
to, kad į tąsias savo organizacijas nedėjome dvasios; buvo jos 
mums mechaninės, kilusios iš tos rusų biurokratų dvasios, ku- 
rios mes, vyresnieji, nebepajėgiame nusikratyti, o po mumis 
einanti karta štai jau sėkmingai kratosi. Ši karta jau lietuviškai 
valstybiškai ima gyventi ir duoda vilties, kad mes tikrai pasiro- 
dysime sugebą pažengti doroje ir kultūroje toliau, kaip buvo 
pažengusi rusų „činovničestvo““. Jei jos mes atsikratėme, taigi 
tik dėl to, jog nujėgėme savyje geresnių doros ir kultūros pajėgų. 


- 348 + 


Ir visos buvusios ir tebesamos sąjungos, kurios tik stipriai 
veikė ir daug įtakos turėjo, buvo susidariusios kaip tik stipriais 
dvasiniais motyvais; jie ir materialiesiems dalykams teikė stip- 
rumo. Kuo išaiškinsi kryžiuočių galybę ir jų nuveiktus darbus 
Drang nach Osten?*? Kuo masonų įvykintą sostų ir krikščionybės 
griovimo darbą? Kuo internacionaliojo socializmo revoliucingu- 
mą ir lengvai pasiekiamas jų visokeriopas diktatūras? Dvasia ir 
pasiryžimas duos ir visuomenės srityje tokių pat galingų rezul- 
tatų. Tad sekime „Fraternitatis Lithuanicae“ metodą. Tegul gi 
kuo veikiausiai pradeda vykinti savo planus, o lietuvių kultūros 
istorija neužmirš būrelio iniciatorių. 


PADIRBĖKIME PER 
BLAIVIĄJĄ SAVAITĘ! 


Periodinė spauda gana turi sezoninių temų. Užeinant kuriam 
reikalui, ji šoka iš vieno svarstyti jį. Vieni gina, kiti pliekia, kiti 
dar pasivydami prideda. Seimas, jo rinkimai, paleidimai atos- 
togoms, priešininkų pasiūlijimai, spėjamieji pavojumai, biudžeto 
sudarymai, kurios teisės iškovojimas, - ar maža kas? 

Pamažu į eilią tokių svarstytinųjų klausimų spraudžias pra- 
blaivėjimo klausimas. Jo susyk neišriši: jis pernelyg šakningas; 
jis rautinas nuolat, kaip krienas: čia nutraukei, rodos, ilgiausią 
šaknį, čia vėl iš likusios jos viršūnėlės išdygo dar vešlesnis. 

Skirkime tad blaivumo klausimui kas metai po vieną kitą sezo- 
nėlį. Laikraščiai dėkime šaukiamuosius į blaivinimą antgalvius, 
rašykime apie tą žmonijos iš viso ir Lietuvos ypačiai nelaimę, 
svarstykime priemones užkirsti keliui, kuriuo alkoholis iškil- 
mingai eina. Griebkimės patariamąsias priemones tuojau vy- 
kinti. Skųskimės per laikraščius visuomenei, kaip alkoholis yra 
žalingas ir įkyrus sodžiuje. 

Tebūnie per sezonines blaivybės savaites pilna garsų su girty- 
be. Tegul tos savaitės bet kuriame kampelyje palieka atmintinos 
nors vienu kuriuo laimėjimo mažmožėliu. Bent per tą savaitę 
neįženkime į gertuves, nė rodykime alkoholio namie. 

Padirbkime kaip kas moka ir pagali! Alkoholis - didesnis 
mūsų valstybei pavojumas už bet kurį kitą išorinį priešą. Alko- 
holis — žaidimas su savo ir visuomenės mirtimi. Ir iš viso ne 
metas mums žaisti, kai reikia nauja pastovi valstybė kurti! 


STOLYČIŲ DYVAI 


Varšuva didžiuojasi savo nalevkomis, Maskva savo Všivaja 
Gorka, Petrapilis savo Piat Uglov, Ryga savo skabaputra. Ne- 
jaugi tik Kaunas būtų tuo atžvilgiu atsilikęs ir neturėtų savo 
dyvų? Gerai pasidairę, randame jų nemaža. 

1. Baltąją Gulbę - lazurkuotą. 

2. Šešiolikos metų mergaičių įstaigą — „Kad tekėčia“. 

3. Senapilės tvorą - sugulusią miesto muziejaus pašalėje. 

4. L. K. moterų draugiją — reikalingą nors vieno vyriškojo 
nario, kad būtų produktinga. 

5. „Varpo“ bendrovės, atseit liaudininkų, cicelius, kurių jie 
betgi nebučiuoja. 

6. Senapilės sėdybas, kurias licituojant Kauno m. valdyba 
būtų pajutusi. 

7. Tris žydų parašais iškabėles, kurių vasarininkai peckeliai 
nebuvo pamatę. 

8. Galą Nemuno kranto, kurs dar Vaidoto laikais buvo vieną 
sykį nuo purvų nuvalytas. 

9. Vieną valstybinį gatvių skandalą, kuriame Važgantas, koją 
išlūžęs, nedalyvavo. 

10. Du vienamečiu - Vaižgantą ir jo skrybėlę, nežadančiu 
senti. 

11. Vieno oficialo apiširdžių terbelę, prikimštą spalių, ne 
krutančios mėsos. 

12. Lenkų fortecos mūrą, sumarionėjusį iki studentnamio. 

13. Tris publicistus, kurie Kauno lietuviškumo klausimu iška- 
bose visiems tylint drįso parašyti - „dla prostoj narod“. 

14. Burlečius, kurie nesuplyšo labdaringai bešokant politikos 
tikslais. 

15. Naują Klaipėdos epidemiją. 

16. Batų valytoją, kurs bešauktų: „Barin, pačistit“. 

17. Lenko butą, kurs nepanašus į bačką dinamito „Kaunijai“ 
susproginti. 

18. Žydą studentą, kurs yra sutikes savo „rodnoj jazyk“ pa- 
keisti valstybiniu. 

19. Virtinę valdininkų, kurie lietuviškai lygiai gerai rašo, kaip 
ir rusišķai: „Korovu čerez jat“. 

20. Vieno ministerio ūsus, kurie daro įtaką abiem žemės aši- 

galiam. 

21. Vieno paslankaus inteligento kukšterą, ant kurios nekrau- 
nama griežtai visų pareigų. 

22. Pačią stolyčią, nenusigandusią, jog Klaipėda gali ją „su- 
bityti“. 

23. Vieną lietuviško laikraščio numerio, kur rasta mažiau kaip 
9999 riklumai. 

24. Stikliaus amatą, pritaikintą raidžių blusinėjimui. 

25. Nemuną, kurs dukart per metus apsimeta užšaląs. 

26. Vieną vežėją, kurs pirkos arklį, ne kuiną. 

27. Žydus, kurie dėl „Varpo“ b-vės cicelių nesipiktiną. 


LIETUVIŲ TAUTOS VETERANŲ 
PASISKUNDIMAS PASAULIO TAUTOMS 


Šiemet lietuvių tauta švenčia šešių šimtų metų sukaktuves: 
tiek jau metų praslinko, kai Didieji Lietuvos kunigaikščiai yra 
pakėlę Vilniaus miestą Lietuvos sostine ir padarę jį virš jos gy- 
venimo centru. Ir dabar tą šventąjį tautos atminimą suteršė di- 
džiųjų valstybių — Prancūzijos, Anglijos, Italijos ir Japonijos - 
Ambasadorių konferencijos! kovo 14 dienos aktas. Neteisėtas ir 
neteisingas yra tas aktas, o valstybių santykiuose iki šiolei tokio 
nebuvo girdėti. Didžioji Santarvė, pripažinusi Lietuvos valstybės 
suverenumą, dabar neturėdama jos sutikimo (Versalės sutarties ji 
nėra pasirašiusi), pati viena, ne tik be Lietuvos žinios, bet ir ne- 
žiūrėdama tūleriopų jos protestų, savavališkai išveda jai sienas. 

Vadinas, lengva širdimi griauna savo pačios pripažintąjį suvere- 
numą, laužo savo principą tik dėl to, kad Lietuva neturi pakan- 
kamai durtuvų priešintis, - pasitenkina nelemtuoju „Macht vor 
Recht“2. l 

Labiau įžeisti lietuvių tauta nebuvo galima. Bet tai, ką slepia 
jos siela savo gilumoj, yra baisiau negu šūkavimas gatvėse. Tai 
pranešti pasaulio tautoms pasiryžome štai mes, senesnieji tautos 
veikėjai; mes, kurie pirmieji kėlėme tautos sąmonę; mes, kuriuos 
pirmuosius palietė noras nepriklausomai gyventi, laisvai dėti 
savo indėlius į bendrąjį žmonių dvasios iždyną. Mus pirmuosius 
įžeidė tie, kurių rankose yra šiuo tarpu galybė. Pasaulio tautos, 
budėkite! Teisėtumo ir teisingumo principų laužymas, tiek šird- 
gėlos ir žalos padaręs šiandien lietuvių tautai, rytoj tiek pat pikta 
gali padaryti ir kitoms mažosioms tautoms, kurios yra jau paju- 
tusios noro ir gavusios galėjimo savaimingai plėtotis šalia di- 
džiųjų tautų. 

Kaip brutaliai buvo sugriautas principas, dėl kurio ir Didysis 
karas buvo kariautas, būtent dėl visų tautų - didžiųjų ir mažų- 
jų - laisvės, tegu pareiškia Jums eilė šių eksperimentų, padarytų 
ir tebedaromų lietuvių tautai. Savo laimei ir drauge nelaimei ji 
gyvena pavydėtinoje vietoje: panemunėje ir pabaltijy. Tos vietos 
dabar siekia nepasotinami lenkai, o kiti Europos imperialistai 
jiems pataikauja. 

Didžioji Europos Santarvė, laimėjusi karą, apsiėmė sutvarkyti 
visų Europos tautų padėtį ir santykius, žinoma, kad pagaliau 
įvyktų Europoje taika, pasitenkinimas ir laimė. Tačiau Lenkija 
to gražaus uždavinio nepripažįsta. Ji begėdiškai okupuoja sveti- 
mų jai tautų - mažarusių, gudų, lietuvių - žemes, nors ir tos 
tautos kraują liejo ir tebelieja dėl savo nepriklausomybės. Į len- 
kų-lietuvių santykius įsikiša Didžioji Santarvė ir nebeleidžia 
daugiau kraujo lieti: kartkartėmis statinėja skiriamąsias sienas, 
pareikšdama tačiau, jog „demarkacijos“ nesprendžia sienų klau- 
simo. Nustato 1919 m. balandžio 26 d. pirmą vadinamąją Fošo? 
liniją, tais pat metais ją daug toliau nukelia gilyn į Lietuvą (ant- 
roji Fošo linija — liepos mėn. 27 d.), nes lenkai D. Santarvės nė 
nemano klausyti. Jie savavališkai pereina ir antrąją liniją, kaip 

buvo savavališkai perėję pirmąją. D. Santarvė tyli arba trečią 
kartą kelia liniją vis gilyn į tą pat Lietuvą (Curzono* linija tų pat 
metų gruodžio 8 d.). Pagaliau patys lenkai su lietuviais nustato 
Suvalkų sutartimi 1920 m. spalių mėn. 7 d. linija, bet ir tą lenkai 
jau antrą dieną po sutarties sulaužo: okupuoja Lietuvos sostinę 
Vilnių ir trečdalį visos Lietuvos teritorijos, inscenizavę gen. Že- 
ligovskio „maištą“. Tai buvo apogėjus lenkų nesiskaitymo su 
D. Santarve, ir ji spalių mèn. 14 d. Leono Bourgeois? lūpomis 
pareiškė, kad lenkai šiuo žygiu sulaužę net tarptautinius pasi- 
žadėjimus Tautų Sąjungai, ir pareikalavo griežtų priemonių tam 
atitaisyti. Bet lenkai griaunasi vis gilyn. Lietuviai, apsidirbę su 
bermontininkais ir bolševikais, imasi dabar gintis nuo lenkų, 
smarkiai sumuša juos ties Giedraičiais ir Širvintais, dezorgani- 
zuoja Želigovskio armiją, siekia atgriebti savo žemes. Bet D. San- 
tarvė juos sustabdo, iškilmingai pasižadėdama pati įvykdysianti 
teisybę ir apginsianti Lietuvą nuo grobuonių. Tad nepripažįsta 
lenkų inscenizuotojo Vilniaus „seimo“, kuriame sakyte atsisakė 
dalyvauti diduma gyventojų: lietuviai, gudai, žydai. Želigovskio 
vergijoje, paremtoj durtuvais, daugumai tylint, tie patys lenkai 
Vilniaus vardu pasisako prisidedą prie Lenkijos. Bet tas kome- 
dijos aktas taip ir kabojo ore Europos pajuokiamas. Lenkija nuo 
pat pradžios iki galo daro neteisėtus ir neteisingus žingsnius į 
nepriklausomą Lietuvos valstybę; turėdama daug durtuvų ne- 
klauso nė pačios D. Santarvės opinijos. Ir štai dabar D. Santarvė, 
kaip Deus ex machina“, visus vakar jos skelbtus neteisėtumus 
ūmai pripažįsta teisėtais, leidžia „teisėtai“ valdyti Lietuvos žemę 
ir jos sostinę Vilnių! Teisėtumą ir teisybę jai atstojo įvykusieji 
faktai - pagrobimas. 

Pasaulio tautos! Kas gi tai? Kuo Jūs aiškinsite tą protų ir 
sąžinės aberaciją, kada per akis yra griaunama tvirtieji kaimynių 
tautų taikos pagrindai - teisėtumas ir teisingumas. Ar tai praeis 
be kitų akylesniųjų protesto? Ar Europai bus ramu, įsivarius į 
savo sąžinę tokį pašiną? Jus juk pūdys ją. O ir Lietuvai padaryta 
žaizda į pat širdį negis. 

Dievas mus girdi: mes, lietuvių tautos veteranai, jos laisvei 
dirbe, nieku gyvu neišsižadėsime savo darbo vaisių, savo sostinės 

Vilniaus, savo teritorijos ir savo krašto per nevalią varginamo. 
Neišsižadės visa to ir visa tauta. Prieš tokius D. Santarvės žings- 
nius mes protestuojame vardan savo šventenybių. Jūs gi, pa- 
saulio tautos, protestuokite vardan bendrųjų kilniųjų žmonijos 
principų: griaunant juos, nebus tvirta ir jūsų padėtis. 

Kaunas, 1923 m. kovo 23 d. 

Generolas J. Bulota, Prof. J. Bagdonas, Garbės profesorius A. Jakš- 
tas-Dambrauskas 

Prof. Jodelė, Garbės profesorius J. Jablonskis 

Docentas A. Krikščiukaitis, profesorius Leonas 

Docentas VI. Mačys, Garbės profesorius J. Maironis Mačiulis 

Viceministeris Pr. Mašiotas, finansininkas V. Matulaitis 

Docentas P. Matulionis 

Seimo vicepirmininkas dr. J. Staugaitis, inž. J. Šliogelis, doc. 
J. Tumas-Vaižgantas, inž. P. Vileišis, pedagogas T. Žilinskas 


LIETUVOS MEDŽIŲ SODINIMO 
ŠVENTĖ 


Lietuvai pagražinti draugija! pirmon galvon kursto mūsų 
visuomenę, kad ji visuose miestų miesteliuose ir kaimų kaime- 
liuose organizuotų iškilmingą medžių sodinimo šventę. Kas 
metai, ne vieną tik kartą, kad tas gražus paprotys pavirstų tautos 
papročiu ir pamėgimu. 

Kad šitas sodinimas būtų simbolinės reikšmės būsimajai kar- 
tai, nutarta šių metų 

gegužės m. 1 dieną sodinti „Laisvės Medį“ - 

ąžuolą, skroblą, liepą, beržą, kas kurį patvarų medį arti ras, 
ir ji laikyti paminklu penkerių metų Lietuvos nepriklausomybės. 

Bet kurios vietos žmonės susitarę išrenka, savo numanymu, 
patogiausią tam medžiui augti vietą: sode, šventoriuje, kalnelyje, 
piliakalnyje, pakelėje, kryžkelėje ar šiaip istorinėje vietoje ir jį 
ten pasodina. 

Pasodintam medžiui apsaugoti padaro aukštoką tvorelę, kad 
gyvuliai nepasiektų ir nenukąstų. Lietuviams geriausiai tai sekas 

padaryti, kad medelį įdiegia jau šalia esamojo kryžiaus, tada ir 
medis gauna lyg didesnės neliečiamybės. 

Bet kuri organizacija - draugija, bendrovė, mokykla, sodžiaus 
jaunuomenė ar k. k., po pamaldų bažnyčioje nuvykę į vietą, 
sutaiso iškilmingą aktą: patriotinę prakalbą pasako ir Tautos 
himną pagieda ar pagroja. Per prakalbą privedžioja, kaip gražu 
ir naudinga yra saugoti gamtos dovanas augmenis, kaip gera ir 
miela turėti savąjį saugojamąjį augmenį. 

Pasodinus čia pat linksminamasi: dainuojama, grojama, eina- 
ma ratą, šokama, vaikai drauge su augusiais. 

Sumanymą laiku paskelbia Lietuvai pagražinti draugijos sky- 
rius, kur toks yra, arba mokyklos mokytojas, viršaitis, kunigas 
ar kitas kuris šviesuolis. Kur pasiseks surasti pritarėjų medžių 
sodinimo šventei, jų nebereikia bepaleisti, tik sudaryti iš jų Drau- 
gijos skyrių ir centre įregistruoti, kad didesnė būtų apsauga, kad 
daugiau būtų kam kits kitą daboti ir auklėti augmenų pagarbos 
dvasioje. 

Mums didelis laikas reikštis, kad esame grožio išmanytojai ir 
mėgėjai, duoti savo Tėvynės savotišką išvaizdą, apželdinti ją. 
Laikas atgaivinti atminimą istorinių ar pasakinių vietų - žymėti 
jas jei ne paminklais, rašytais akmenimis, tai bent medžiais. 
Laikas apsivalyti, kur dvokia, apželdinti, kur nuplikę - keliai, 
kalneliai. Tegu visi kaimynai mums pavydi mūsų krašto grožės 
ir tvarkos, mūsų žmonelių kultūrintos dvasios. 

Auklėkimės! 


LAIMĖSIME, TIK NESVYRUOKIME! 


Nei atskirų Žmonių, nei jų visuomenės neišauklėsi be prin- 
cipų, kuriais pats vadovaujies, kuriais pasitiki, kurių nori, kad 
įsišaknėtų ir išsikerėtų. Tie principai turi būti aiškūs ir tau šventi, 
nes tokiais principais auklėjama visuomenė tepasigauna pasto- 
vumo būde ir nuoseklumo darbuose. Ką ji tada dirba, dirbo 
ateities sumetimu, ir tie darbai intensyvėja, kol pagaliau duoda 
net didesnių vaisių, neg iš pradžių tikėtasi. 

Aiškiausis lietuvių tautos principas, instinktyvas ir karštas 
jos geismas - vėl gyventi savaimingai, nepriklausomai, kaip ir 
kitkart gyveno, sudaryti savąją valstybę kiek kitokiais, tiesa, jau 
demokratiniais pamatais, bet iš to pat Vilniaus ir jo apylinkės 
branduolio. 

Ar tai įvykinamas principas? Kas paabejos, tas niekšas bus. 
„Honni soit qui mal y pense!“! Kai žmogus ko užsimeta ir nuo- 
sekliai dirba, to gauna, nors tai būtų karaliaus vainikas; kai 
pasiryžta kur nueiti ir aiškiai žino, kur ta vieta, nueis, nors tai 
būtų krašte svieto. 

Jei šis principas iš karto būtų mums davęsis įvykinti, mes 
būtume susyk ištižę, besiilsėdami ant laurų šluotos. Bet dabar 
mes teesame pusiaukelėje. Nejaugi grįšime iš pusiaukelės? Ži- 
noma ne, nors kelio galas dar būtų toloka. Negrįšime ir nueisime! 
Tegu tai nuolat jaučia mūsų sostinės okupantai lenkai, tegu 
nerimsta ir neranda laimės ten, kur jų niekas laiminti negali. Gi 
mums kultūros kovoje tik stiprės energija ir pasiryžimas, kaip 
visados ji stiprėja gyvame veiksme. 

Airišiai antai kelintas šimtas metų kovoja dėl savo nepri- 
klausomybės?*. Regis, senai turėjo jų rankos nulėpti, tuo tarpu 
regi, kokiais šuoliais tvirtėja jų pasiryžimas. Ir jie laimės. Lai- 
mėsime ir mes. Tepasidžiaugie priešai tik tam kartui! 


VINGIUOTU KELIU, BET MŪSŲ PUSĖN 


Gamtoje būta didelių sąmyšių. Jos raukšlėtasi dėl vidaus 
keitimosi, bet ir paviršiaus keistasi, ledams ir vandenims už- 
plūstant: čia kauburiai susukta, čia duburkai išsukta. 

Per nebelygų paviršių vandens pasiieškojo sau takų nutekėti 
ir pridarė tokių gembėtų upviečių, lyg kas tyčia būtų sukrų siūlą 
palaidą paleidęs. Pamėgink tai ištiesinti - nepasiseks: vanduo 
turi savotišką būdą tekėti - gyvačiuku rangytis. 

Sąmyšių esti ir dvasios srityje, kultūros ir politikos gyvenime. 
Ilgai žmonės blaškosi nerimo suimti. Daug esti dvasios revo- 
liucijų, chaoso, o dar nebuvo tokio genialaus žmogaus, kurs tai 

būtų nuraminęs ir sutvarkęs, tiesiai išvesdamas liniją. Politikos 
linijos taip pat esti kreivos ir laužytos, kaip upviečių; jomis ima 
lietis kultūros ir ekonomijos gyvenimas. Visų politikų tiesintojų 
pastangos yra ne kas kita, kaip tik trukdymas natūraliojo bėgio. 

Tokie gamtiški sumetimai ateina galvon, kai imi atminti mū- 
sų Vilnių. Kurį laiką jis buvo nei mūsų, nei lenkų: jis buvo savo 
gelmėse žydų, o iš oro, oficialiai - rusų. Tačiau kai lietuvių 
tautinė dvasia atgijo Prūsų Lietuvoje, ji gana ūmai susikaupė 
Vilniuje. Kodėl jis atsirado tautinio lietuvių gyvenimo pakalnėje? 
Tą pakalnę yra sudarę ilgų amžių dvasios potvyniai. Tai faktas. 
Ūmus Vilniaus „sulietuvėjimas“ per 1895-1915 metus nebuvo 
dirbtinas, nors kažin kaip tai prirodinėjo lenkai. Niekas iš niekur 
nestūmė ten Vileišių, Matulionių, Smetonų, Tumų: jie patys 
pakalniui ten nuriedėjo, kaip anaisiais ilgais amžiais riedėjo ir 
koncentravosi ten visas Lietuvos dvasios gyvenimas. 

Čia dygo Lietuvos politika, Lietuvos kunigaikščių imperia- 
lizmas; čia prasidėjo ir tautinė kultūra plėtotis sulig naujųjų 
reikalavimų. Lenkams matės jie savo tautybei remti verčia rusus, 
kad įsteigtų Vilniaus universitetą, o iš tikrųjų įsteigtasis univer- 
sitetas tapo vieta lietuviškajam romantizmui, kurs išapoteozavo 
Lietuvos praeitį ir dabartį ir uždegė Lietuvos meilės jausmus 
ateičiai. Tai faktas natūraliai įvykęs priešingai pašaliniams su- 
metimams. 

Giliau paanalizavę, rastume ko panašaus ir Vilniaus atsi- 
spyrime visokioms lenkų dirbtinai sumanomosioms unijoms: jų 
buvo daug, ne ta viena Liublino unija, ir visos faktinai neįvyko. 

Šiandien lenkai vėl „gvaltavoja“ Vilnių, nori, kad jis nukryptų 
tolimosios Varšuvos pusėn. Ir mums vėl aišku, jog tos pastangos 
tiek turės realių pasekmių, kiek sumanymas, kad Neris imtų 
atgal tekėti. Vilnius kondensavo lietuvių dvasią ir kondensuos, 
Vilnius krypo etnografinės Lietuvos pusėn ir kryps, nes ir eko- 
nomija jį ten link kreipia. Lenkų dabartinės pastangos tik dirb- 
tina perturbacija natūraliųjų krypsnių. Bet ir mes patys tiesiosios 
Vilniui linijos nenutiesime: natūralieji dalykai patys savaime 
išsidirbs vingiuotą liniją. Tai ims laiko. Bet gale jo - mūsų lai- 
mėjimas. 

GEGUŽĖS 6 D. MISTERIJOS 


Išminties žmonės! Pone Puidiene!! Malonėkite šiam kartui 
kur nors prasmegti: aš noriu nesivaržyti jūsų dėsniais, pabuvęs 
gegužės 5 dieną dviejose tokiose iškilmėse, kurios man davė 
daugiau įspūdžių, neg aš galiu pakelti. Man ašaros tryško per 
tris valandas. Tai buvo per daug, kad galėčiau rezonuoti. Tai 
buvo daugiau, neg Zaglobai? pabūti „w milošnym zapale”, kada 
avinas galėjo jam per tris valandas daužyti ragais į pasturgalį, o 
jis to visai nejautė. l 

Pirmiausia medžių sodinimo šventė Vytauto ąžuolyne. Reng- 
ta gegužės 1 dieną, bet dėl negiedrumo perkelta į 6 dieną ir taip 
laimingai, kad ta pirmoji didžioji tautinė šventė sutapo su pir- 
mąja pavasario giedros diena. 

Iš ryto miglota diena į pietų laiką tiek pragiedrėjo, tiek šiūp- 
telėjo šviesos ir šilimos spindulių, jog net mane senį įjudino ir 
davė ūpo. Važiuoju švęsti vienatiniame gal visoje Europoje di- 
džiulio miesto parke - ąžuolyne alėjos, o dešimtis tūkstančių 
žmonių būriuoja ten link, apimtų tuo pačiu džiaugsmu - gamtos 
džiaugsmu. Saulė, kaitra skatino juos eiti į „medžią“, kur pir- 
mieji pumpurai ima rodytis. 

Širdis pilna, net plyšta. Ko? Ogi to nekalto patriotinio džiaugs- 
mo, kurio mums senai senai nebėra davusi politika, nei pripa- 
žinimai de jure. 

Kas atsitiko? Nieko ypatinga. Vienas jautrus žmogus profe- 
sorius T. Ivanauskas? ir jo žmona pagauna visuomenės ūpą, 
tampa „barometru“, sumano praktingai palenkti lietuvių visuo- 
menę nors kartą per metus pamylėti gamtą. Ne tik ja pasi- 
džiaugti, bet ir patiekti to, kuo ir būsimosios kartos galėtų 
pasidžiaugti — pasodinti gražią, tiesiog majestotingą alėją majes- 
totingame Lietuvos gamtos paminkle - Vytauto kalno ąžuo- 
lyne. 

Džiaugsmas trykšta iš jo veido, kada jis, Lietuvos gamtos ži- 
novas ir mylėtojas, aiškina Valstybės Prezidentui", kaip ir kam 
įvyko šis sumanymas. Džiaugsmas, nekaltas kaip kūdikio, ne 
politiko, ne visuomenininko, trykšta iš Prezidento veido, kai jis 

tam pritaria. Džiaugsmu persiėmę visuomenės organizacijų at- 
stovai trūsia aplink savo sodinamus medelius. 

Mažosios Lietuvos atstovas Vanagaitis“ kalba apie politiką. 
Prof. M. Biržiška apie Vilnių, ponia Hypatija Yčienė? apie Ame- 
rikos lietuvius. O visų pamate - gyvybės džiaugsmas, tas natū- 
ralusis, kurio dirbtinai niekuo napavaducsi. 

Kan. Tumas, rengdamasis pašvęsti tą medžių sodinimą, šau- 
kia pasidaryti naują šventenybę, būtent sugrįžimą prie Leidėjo 
minties, kada jis, pasaulį darydamas, matė, juog visa buvo gerai 
ir gražu, o žmonės ėmė gadinti jo kūrinį. 

Jausmas, visur jausmas. Širdys plaka, veidai dega. Energija, 
gamybos pradžia ir gera sąlyga. 

Ir visa ko viršūnė — misterijos vadinimas. Ji nesumaninga, bet 
tokia gyva, toks širdies dalykas, kad tapo būtina šiam momentui. 
Puikiausiame pasaulyje ąžuolyne trys aukurai ties trimis kelių 
amžių ąžuolais. Bet viename tedega ugnis. Antrame: „Vae victis“š 
ir „Justitia“? užgesusi. Ateina pulkai vaidilučių tų aukurų daboti. 
Ir liūdi, liūdi, nes tautos aukurai prigesę. Senutis vaidila baigia 
mirti. Blaškosi nerimu: reiktų tauta ginti, o nėra kam: jis nebe- 
pakelia sunkaus kardo, kurs guli po „Vae victis“ aukuru. Kruvi- 
nomis lūpomis nebeišpučia nė rago. Vis dėlto į tą jo rago balsą 
kelias karžygiai iš karstų. Atjoja visas šarvais kaustytas kunigaikš- 
tis Kęstutis, jis kelia iš karsto savo draugus. Iš visų šonų sulekia 
baltais žirgais karžygiai, nuo viršaus lig apačiai šarvuoti baltai 
pilkais šarvais. Klausia, kam juos kunigaikštis prikėlęs? O kuni- 
gaikštis rodo Tėvynę ir savo ainių likimą - jie atgimę, bet sostinė 
nelaisvėje. Ir karstų nabašninkai, kiek tik žirgai iššoka, pasileidžia 
Vilniaus vaduoti. Priekyje kunigaikštis raudonu apsiaustu, paskui 
ji eskadronas raitelių, su visais arkliais geležimis apsikaustę. 

Dievaž, šito kavalerijos šaržo aš ir mirsiu, neužmiršiu! Akyse 
ašaros; nori pulti paskui išnykusius raitelius, pribėgti Vilniaus 
10 000 kauniečių. Tai bent vaidinimas! Rask tu man kitą tokį cir- 
ką ar vaidyklą, kur gautume tiek žiūrovų! 

Toliau. Tauta bunda, jaunimas organizuojasi. Eina puikiai 
išmuštrinti šauliai, bėga skautai... 

Atmintina diena. Ir ko ji bus mus pamokiusi! Dievaž, ko mes 
neišdarysime, turėdami tokį žaidimo tereną! Tik kurti, kurti, o 
Europa tai juoba įvertins neg graikų olimpiadą. 

„Stebuklo Valandos“ misteriją yra sumanęs poetas Liudas 
Gira ir įvykinęs su režisierium Glinskiu!“, - abudu žinomu savo 
srityse. Gabesnio artisto ir režisieriaus už Glinskį mes neturime. 

Lietuvių Meno Kūrėjų draugija su savo pirmininku Justinu 
Vienožinskiu" davė savotišką misteriją: šventė pamatus (nors 
jau aukštu užvaryta) Meno mokyklai. Kone visi dailininkai (be 
atsiskyrusių į „Gaires“!?) gyvena tuo vienu geismu laukimu, 
kada gi gaus tinkamus Meno mokyklai rūmus. Rūmai čia, kaip 
politika anoje misterijoje, tas galingas vidurys, kur spiečiasi visi 
menininkai profesininkai, nesiskirstydami dėl savo pažiūrų. Jie 
pilni džiaugsmo, jog sekės gauti tokia tinkama dailės žvilgsniu 
vieta, viename aukštųjų kalnų, iš kur tikrai mistikinis reginys į 
visas puses, palei Nemuną ir Nerį. 

„Bjaurus Kauno miestas stebuklinguose rėmuose“, pasakęs 
vienas užsienių atstovas. Dabar Kaunas stengiasi ir tuos rėmus 
paversti miestu. Anot Dailės draugijos atstovo kan. Tumo, Kau- 
nas lyg Atėnai turi septynis kalnus ir kiekviename kalne dabar 
kuria mokslo ar meno židinius. Antai Žaliojo kalno majestotin- 
gai viešpatauja ant viso Kauno „Saulės“ mokytojų rūmai; iš šios 
Devintosios batarėjos viešpataus Meno mokyklos rūmai; iš Vy- 
tauto kalno, kur dabar kafešantanas, viešpataus Karo ir kita ko 
muziejus, iš Aukštosios Fredos botanikos sode iškilo aukštyn 
dalies universiteto rūmai. Kiek čia belieka iki septynių. Obser- 
vatorija jau sumanyta. Vis tai - Kauno rėmuose. 

Mokyklos pamatus pašventė J. M. vyskupas Pranciškus Kare- 
vičius"?, dalyvavo Valstybės Prezidentas ir daug svečių, valdžios 
ir visuomenės vyrų ir moterų. Pasakyta daug kalbų salėje, kuriai 
lubas tuo tarpu dangus tepadaro. Ta puota lyg tarp senovės 
rūmų griuvėsių buvo tikrai mistiška. Ūpas aukštai pakilus. Rū- 
mai būsią dar šiemet pabaigti. 

Gegužės 6 diena bus atmintina, nes nors tam kartui prablaivė 
kauniečius, paskendusius į rinkimų pamazgas'*. 

CIRKAS 


Dėl valstybingumo. Prieš atvažiuojant cirkui į Kauną, buvo 
ilgai abejojama, ar jis įsileisti. Nepatogu buvo, kad 80 personalo, 
gangreit vienų svetimtaučių, įplauks į Lietuvą ir išnaudos ją, 
nieko lietuviška neduodamas. Spėta, kad jis bus populiarus, 
labai lankomas. Leidus tačiau, dalykai kitaip pasirodė: daug per- 
sonalo paimta iš čionykščių žmonių, duota net lietuvių klounų 
ir aiškintojų, arklys, be ko kita, pašokta ir suktinį. Visa tai gero- 
kai nudažo cirką lietuviškumu ir beveik patenkina publiką. Kitų 
klounų rusų kalba rodosi nebe taip abuoja. 

Dėl išnaudojimo. Tiesa, kad 3000 vietų beveik visados pilnų. 
Naujiena, Kauno publika atsitraukė nuo kinematografų ir nuo 
karčemų. Tai ir čia klausimas, kur geriau pinigai praleisti, at- 
krinta. Kinematografai jau nusibodo, net pakyrėjo. Kad sprogtų 
karčemos, niekas joms amžino atilsio neištartų. O Kauno pra- 
monei ne blogiausia verstis su tiekuo suvartotojų. 

Dėl naudingumo. Cirkas vargu bau ką demoralizuoja. Tiesa, 
klounai kartais kai ką nušneka gana nepadoriai. Tokių „juokų“ 
jie turėtų vengti; pas mus ne kitur: mums yra gana puritonų. 
Kad nebijočiau, ir pavardes pasakyčiau. Bet cirko sportas: žong- 
liavimas rankom ir kojom, gimnastika žemėje, ant vielos ir ant 
trapecų, jojimai, dresuoti arkliai, šunes ir kiti gyvuliai, - visa tai 
nekalti ir naudingi žaidimai. Visais tais žvilgsniais Forgačo cir- 
kas nedaro gėdos nabašninko Salamonskio! cirkui, kurio vardą 
yra pasivadinęs. 

Kriminaliniai kiti veikalai tiek demoralizuoja žmones, jog po 
jų cirkas - tikras atilsis. 


LIETUVIŲ-LATVIŲ VIENYBĖS 
DRAUGIJA! 


š. mėn. 16 d. parengė gražią paskaitą. Šaulių teatras dovanojo 
tam vakarui salę, prof. K. Būga per pustrečios valandos kalbėjo 
apie lietuvių ir latvių kalbų atsiradimą iš bendrosios prokalbės 

ir apie stumdymąsi tų dviejų giminių ir jų giminėlių, kol galų 
gale pasėdūs pasidarė. Aukštaičiai asimiliuoja sėlių giminę, že- 
maičiai kuršių, latviai lybių. 

Tų dviejų giminių būtų retai kur kitur matomos ekspansijos, 
kol prisigrūdo prie jūrių. Lietuvių siekta Rezeknės ir Gardino. 
Latvių išeita iš Vilniaus žemės, ir jų lopšio būta Latgaliuose. 
Žemaičių susidaryta slėnyje tarp Nevėžio ir Ventos. Rietavo, 
Plungės, Palangos, Telšių būta kuršių įsteigta. 

Publikos buvo nemaža, ir ji buvo labai patenkinta. Prof. Būga 
pasižadėjo tęsti savo paskaitą. Lauksime įdomaudami. 


AMERIKOS LIETUVIŲ PREKYBOS 
AKCINEI BENDROVEI 


Amerikos Lietuvių prekybos akcinę bendrovę! veda p. Ra- 
monas? (kažin kam užsispyręs vadintis amerikietiškai - Roman). 
Prieš pat rinkimus jis paėmė „Laisvės“ laikraštį į savo globą, 
įdėjęs daugiau ne tris ketvirčius visų jos pajų ir tapęs pilnu jos 
šeimininku. Redaktoriauti buvo jo pastatytas savas žmogus p. Vi- 
rakas’. Jis turėjo normuoti buvusiojo „Laisvės“ redaktoriaus kun. 
Bikino* taktą. Katras katrą faktinai normavo, visa tasia; gana kad 
privačios biznierių bendrovės lėšomis buvo išvesta smarki rin- 
kimų į Seimą kampanija vienos krikščionių demokratų partijos 
naudai. Krik. demokratai rinkimus laimėjo. To mes jiems nepa- 
vydime; gal net sveikiname sudarius didžiumą ir gavus galimy- 
bės tvirtai vesti Seimo darbus šiuo pačiu pavojinguoju momentu. 
Bet kai akcija pasibaigė, verta pradėti jos istorija ir likvidavimas. 

Šiuo žygiu mes, Amerikos lietuvių prekybos bendrovės akci- 
ninkai, paprašysime p. Ramoną viešai mums atsakyti: 1) kada 
buvo bendrovės visuotinas akcininkų susirinkimas ar bent val- 
dybos susirinkimas, kurs užprotokolavo šiūptelėti didelę bend- 
rovės resursų sumą vienai politikos partijai paremti, ir 2) kokia 
suma tam tikslui ik šiol išgaišinta be jokios naudos pačiai bend- 
rovei. Tai viešioji opinija privalo žinoti, nes Amerikos lietuvių 
prekybos akcinė bendrovė nei yra išimtinai vienų amerikiečių, 

nei vienos kurios partijos žmonių, nei labdarių, tik visokių, kurie 
yra savo kapitalus pavedę bendrovei vesti kuo naudingiausiai: 
kelti Lietuvos pramonei ir dalininkų gerovei. Vadinas, tai ne 
koks privatus dalykas, tik viešas. Tai aiškiai man dar pradžioje 
pereitų metų yra griežtai pabrėžęs bendrovės agentas p. Butkus, 
kada įkalbinėjo mane prisidėti į bendrovę, ne tiek menku kapi- 
talu, kiek asmeniu, idant bendrovė turėtų didesnio pasitikėjimo, 
o čionykštė visuomenė didesnės galimybės sekti ir vertinti val- 
dybos veikimą: ar tiksliai suvartojama resursai. 

Valdyba atsargi. Man yra jos atsakas iš geg. 3 d.: „Lietuvai 
pagražinti draugijai paskirti subsidijos gaivinti ir tvarkyti isto- 
riniams“ reikalams nėra Bendrovės asignuota pinigų“. Vadinas, 
valdyba neturinti teisės nė 10 litų išmesti, bendrovei neasigna- 
vus. Teisinga. Ta pačia tvarka pabaikime ir mūsų bylą su „Lais- 
vės“ pajais, kurie visi yra žuvę, nes laikraštis jokių kitų resursų 
neturi, kaip tik iš bendrovės, ir duoda tik deficitų, kaip ir kiti 
dienraščiai. 

Apie moralę reikšmę „Laisvės“, patekusios į Am. liet. prek. 
akc. bendrovės rankas, kada nors paskui. Keleto akcininkų vardu. 


GARBINGOSIOS JOVALO TRADICIJOS 


Kurie yra tvarkos žmonės, tie šiandien nebeapsivėži kiaules 
penėti gryčioje, nebesutinka su dzūkų principu: kai pastalėje 
smirda, tai ant stalo kvepia, ir meta lovius iš palovių kartu su 
rūgstančiu jovalu. „Nyksta senovė“, - sako mano tarnaitė, me- 
lancholingai linguodama galva ir protestuodama, reiškia seno- 
vinį savo patriotingumą: į antrą klebonijos aukštą susiveda dvi 
kates, svetimą priklydusį šunelį, dvi vištas senas, tris jaunikles 
ir paršiuką. Reikią gi jie „gerai“ prišerti. O kaipgi gerai prišersi, 
asistuodamas gyvuliams jų kūtėje? Kas kita, kai jie asistuoja 
šerikei jos salione. 

Mano šeimininkė didelė patriotė ir konservatorė, visai be rei- 
kalo liūdi poetingosios savo senovės: gerosios mūsų tradicijos to- 
li gražu nėra išnykusios iš viešojo, valstybinio mūsų gyvenimo. 

Neišnyko, net nėra mažiausios vilties, kad išnyktų, nes nėra to- 
kios spaudos, kuri išspaustų jas iš jovalinės mūsų sielos. Policijos 
priemonėmis galima jos kuriam laikui, kaip va, prieš atvažiuo- 
jant kalėdninkams, pašalinti, tačiau atavizmo dėsniu jos sugrįžta, 
dar kalėdninkams neišvažiavus. Jovalo rūgštis, būtinieji lietu- 
viams uostyti kvepalai, kaip hemaroidininkams „pičiuli“. 

(Šventasai Antanai, - tik ne A. Vienuoli, - padaryk, susimil- 
damas, kad to mano vaižgantizmo neišgirstų ponia Puidienė, 
ponia Čiurlionienė, ponia ... na, ir visi kiti švelnabūdžiai). 

Šiam kartui pavyzdžiui imkime visų moderniausįjį, visų eu- 
ropiškiausijį mūsų pasirodymą - druką. Lietuviškojo spaudos 
žodžio tam kartui nevartoju, nes ji kol kas dar nieko neišspau- 
džia: nei bloga iš gyvenimo, nei gera, aliejaus, iš jo produktų; 
tepalieka ji mums vienų išspaudų, sausus sėlenų „sūrius“, ku- 
rius karvių liežuviai teįveikia įimti ir, tik ilgai atsirūgstant, pa- 
dedant jų (karvių) knygoms pagaliau sugromuloti. Kalbu apie 
vokiškąjį druką, kurio taip ilgai pavydėjo mums rusai. 

Taigi kai desperatiškoji rusų administracija, gavusi per pakaušį 
Mandžūrijoje!, smilkinius abiem rankom susiėmusi, pagaliau tarė 
mums: „Žinokitės, prakeiktieji kontrafikcininkai! — drukuokitės, 
ko tik norite“, mes iš anksto žvilgtelėjome į europizmą ir Vilniuje 
buvome susidarę visai padorią kalbos atžvilgiu laikraštiją. Net 
pavydas dabar ima, kai atsimeni „Vilti“, „Vilniaus - Lietuvos Ži- 
nias“2, „Lietuvos Ūkininką“, net labiausiai turiniu pasišiaušusius 
socialų laikraštukus. Skaitei, kalbos mokeis. Rašybos nelabai 
mokėta; bet ko mokėta, to rūpestingai laikytasi. Korektūros tiek 
pat dabota, kaip ir lietuviškumo stiliuje. Rodės, jei Dievas duos 
mums pagyventi kokį dešimtmetį, tai mes susidarysime laik- 
raštiją tokios pat išvaizdos kaip ir rusų: sklandžiai stilizuojamos, 
be jokio riklumo rašyboje ir korektūroje. Sueuropėsime. 

Mūsų laimei, laiku prabilo mūsų jovalinis atavizmas ir neleido 
mums išsišerti iš kudlų didesnei mūsų senovės, tos priešvilninės 
garbei, o archeologijos naudai. Redakcijų grįčiosėn vėl prisinešė- 
me lovių, vėl prisikvietėme k..., bendradarbių, kurie vėl, kaip ir Juo- 
zapo Zavadzkio* laikais, prijaukė jovalinės kalbos ir rašybos ir taip 
prirūgino laikraščius, jog nosį susiėmęs gauni nuo jų bėgti šalin. 

Rašyboje ir korektūroje jovalo rekordą tuojau paėmė „šv. 
Kazimiero kantonas“* su savo „Laisve“, bet neatsiliko nuo jos 
nė „Krašto Balsas“ su kitais draugais. Gavome gramatikų ir jos 
mokytojų, gavome du tūkstančiu mokyklų, gavome dešimtimis 
tūkst. inteligentų, bet nustojome visų visų ik vienam redaktorių, 
kurie mokėtų ir norėtų, prieš atiduodant drukuoti, rankraštį 
kantriai, akylai ir rūpestingai ištaisyti; ik vienam nustojome 
korektorių, tų senųjų Stiklių’, Vaitiekūnaičių, kurie iš proto ėjo, 
paskui rasdami dar kai ko jų nepasergėta. Paskutines korektūras 
skaitydavo patys redaktoriai, nesigailėdami brangaus savo laiko. 
Senuoju papratimu ir aš pats dar bėgiojau kiekvieno numerio 
perskaitytų prieš atiduodant į mašiną „Nepriklausomąją Lie- 
tuvą“, „Tautą“, „Trimitą“... Dabar korektoriai nei beapsidirba, 
nei bemoka žiūrėti. Vieną kitą priešakinį raštą dar šiaip taip 
paskaito, o kas lieka toliau, giliau, užpakaliuose, tai geriau to nė 
nebežiūrėti. Tiesiog nebėra nė vieno raštingo korektoriaus. 

Dabar dalykai taip yra susidarę. Nori įdėti savo raštą, pats 
budėk valandomis, kol prisiplieksi prie korektūros. Neperskai- 
tei, tai gausi tokį savo raštą, kad nė atminti jo nebenorėsi, ne tik 
niekam neberodysi. Prof. Jablonskis, rodos, nusipirko pištalietą 
„Lietuvos“ žmonėms, kurie drįstų jo raštą patys įdėti, pirma 
autoriui nepadavę rinkimo koreguoti. Ar tai profesoriaus pa- 
reiga? Pas mus - taip. 

Ir iš viso dabartiniai mūsų laikraščiai, kaipo „Drucksachen““ 
kalbos ir rašybos dalykui, yra griežtai be jokios reikšmės. Elta 
turėtų paskelbti pasauliui, kad jis nedrįstų nė pačių didžiųjų mūsų 
garsenybių cituoti iš mūsų laikraščių, nes jie neatsakomingi už tą 
jovalą, kurį sujaukia lietuvių skaitytojų naudai kronikų, telegra- 
mų, žinių redaguotojai ir korektoriai, tuo pat „stiium“ paleisdami 
ir rimtuosius mokslininkų raštus. Niekas negali prisipažinti prie 
bemokslių laikraščio dirbėjų padarų: karo „kompanija“, kai jie 
nežino, jog yra ir „kampanija“; defecitas, incindentas, areoplanas, 
metereclogija. Ignorantia obscura, crassa”. Be to, tiek esti sugadintų 
žodžių, dažnai atmainyta prasme, tiek pridėtų bereikalingų rašt- 
ženklių, ypač skirsnelių ir prieš bet kurį žodį iš didžiosios raidės 
taškų, jog net stebiesi rinkėjų fantazija ir korektorių nepastabumu. 

Pagaliau tiesiog pavydėtinas lietuvių „rašėjų“ gabumas pasi- 
savinti ir niekam nebeatiduoti tiesiog idiotiškai beprasmių kal- 
bos ir rašybos dalykų ir griežtas kretinų užsispyrimas neklausyti 
dešimtimis kartų daromų pataisų. Dabartinių mūsų laikraščių 
nepaliečiamieji tabu, tai: „Laisvąją Lietuvą atlankytų“ važiuoju 
(Amerikos „Žvaigždė“)“, galvan sudavė, einu cirkan, kad pama- 
čius arklius, grąsyti, gręsti su visais su vaikais, šiuo atvėju, dėja, 
beabėjo, abėjoti, Dusėtai, Utėnai, Sėda, Daugpilis. Gali su dalba 
pliekti „rašėjams“ ir korektoriams per galvą, jog tegalima: Lietu- 
vos aplankytų, galvon, einu arklių pamatyti, grasyti, grėsti (gre- 
sia, graso), deja, abejoti, be abejo, atveju, Dusetos, Utena, Seda, 
Dauguvapilis ar Dinabarkas, - kaktos smūgius atmuš, neleis- 
damos savo smegenims reflektuoti. 

Ir jokio pragiedrulio, jog ignorantai apšvies, o nevalos taps 
valyvi ir darni, lyg iš tikro mūsų laikraštininkai tiesiog nepa- 
gyventų nepriterštuose laikraščiuose, kaip sodiečiai nepagyvena 
vištų ir kiaulių nepriterštose gryčiose. Ir aš jiems galų gale kapi- 
tuliuoju. Ką bepridės? Geriau nieko neberašyti ir nebespausdinti. 

Tad valio garbingosios mūsų jovalo tradicijos - jos mūsų tvir- 
tovės, kurios ilgai dar gins mus nuo proto ir išminties! Šalin 
rašybos asenizacijos komisija, kurią mėgina sudaryti Huma- 
nitarinių mokslų fakultetas! Šalin Lietuvai pagražinti draugiją, 
kuriai akis gadina net netaisyklingai papieštoji iškaba, ne tik 
netaisyklingai suredaguotas laikraštis! 

Gerbkime ir saugokime savo nevalas ir neišmanėlius už tvirtą 
jų nusistatymą niekados nesiprausti, nesišukuoti ir nesišviesti! 
Žiūrėk, kaip dr. A. Maliauskis gerbia savo nemokėjimą lietuviš- 
kai „Draugijos“ Nr. 3-4?. Ir imk iš jo pavyzdį! 


ŠOKIAI IR SPORTAS 


„Moterų sporto mėgėjų ratelis“ 1923 m. gegužės mėn. 31 d. 
Vytauto kalne Kaune šventė pirmąją savo šventę. Nuo 3-8 val. 
buvo nuolatinės rungtynės: bėgti, diską mėtyti, šokinėti aukštyn 
įsibėgėjus, skritulį stumdyti, šokinėti tolyn įsibėgėjus, ieti mėtyti, 

estafetę nešti, kilometrą bėgti, basketbolą mėtyti (krepšinis). Be 
visa to, gimnastikos piramida, kopėčios, išėjimai rikiuote, foto- 
grafavimasis. Šventė pasibaigė trumpu dviejų valandų šokių 
vakaru ir iškilmingu dovanų išdalijimu laimėjusioms. 

Visos šventės karalienė (ar karaliūnaičia) buvo nesenai su- 
grįžusi tremtinė 17 metų Radziulytė!, labai sveika ir tvirta sport- 
smenė. Davus jai aukštesnį sporto išsilavinimą, galima būtų 
padaryti iš jos pirmos rūšies sportininkė, kuri drąsiai galėtų pa- 
sirungti su europiečiais: tiek ji ir dabar reiškia pagalėjimo, vik- 
rumo, akių tikrumo, kurio taip reikia mėtymo ir gaudymo ritmi- 
kai. Radziulytė visose moterų sporto rūšyse laimėjo pirmuosius 
prizus. 

„Ratelį“ veda p. Šulginienė, o p. Šulginas? buvo teisėjas ir 
tvarkdarys. Padėjo ir kiti sportininkai. 

Šita šventė tenka sugretinti su buvusiais šokių vakarais, kurie 
nesenai buvo visiškai išdūkinę mūsų jaunuomenę. Kaune „dėl 
formos“ mažutis, bet koks koncertėlis, paskui šokių ir flirto 
orgija iki 6-7 val. ryto, paprastai prieš šventą dieną. Iš to būdavo 
daug naudos. Pirma, materialės. Už tuos pat pinigus, toje pat 
ankštoje salėje du ar trys šimtai jauniklių pasidarydavo pirtį, 
nesimaudę bent kelis mėnesius, nusiplaudavo savo pačių pra- 
kaitu. Be to, nereikdavo paslaptinių žvakgalių, rusiškai - „ogar- 
ki“: lytiškai erzintis buvo ir oficialės vietos, kur per 10-11 va- 
landų neršė abiejų lyčių jaunikliai, pasikeldami ūpą gėrimais ir 
sukimusi kaitulio. Po tokio vakaro, kurs imdavo kone visą pusę 
paros, jaunimas per dvi savaites vaikščiojo apglušęs, apžlibęs, 
plovėtais veidais ir atkritusiomis apatinėmis lūpomis — tikra 
sveikatos ruina?. Bjauru būdavo pažiūrėti į vakaravusias mer- 
gaites: taip jos rodės nudėvėtos. 

Nemaža būdavo ir dvasios pelno. Progresui, destis pirmeivy- 
bei, gera būdavo, kad visi tie šimtai, bent penkiose vietose svaigę, 
šventą dieną pasliuki tyso sopamomis galvomis, bevaldžiais visais 
nariais ir negali nueiti į bažnyčią. Laisvai minčiai ir laisvai meilei 
tai buvo „first guality“* proga nepasiduoti klerikalų prietarams, 
nenuskristi į metafiziką bažnyčioje dvasia pagyvenant, tik pabūti 
arčiau gamtos, pačioje realioje, pačiupinėjamoje realybėje. 

Visuomenė ir politikai be galo džiaugės, jog lietuviškoji „chlys- 
tovščina'* duoda tiek daug savųjų „Rasputinų““, kuriems nė ne 
galvoje, jog šventą dieną daroma mitingai, draugijų posėdžiai, 
visoki pasitarimai. Visa tai be galo pavojinga, nes duoda proto, 
o daug proto gauti, Žinai, pavojingiau kaip kad jo visai neturint. 
Taigi nei draugijų, nei mitingų pas mus nebūdavo iš ko sudaryti, 
ir nedaugelio atsilikėlių nuo „ogarkų“ pastangos nueidavo nie- 
kais. Visuomenė likdavo rami, kaip plūdrais apžėlęs tvenkinys. 

Šokių vakarai - dvasia ir kūnu nusižudėlių klubai, sulyginant 
su sportininkų Žaidimais grynų gryniausiame gojų ore, palaidais 
drabužiais, skaisčioje šviesoje. Nė per vieną vakarą man neteko 
matyti tiek jauno džiaugsmo ir jauno klegesio, kiek per gimnas- 
tikos ir sporto žaidimus; džiaugsmo, kurio duoda ne sukilę paer- 
zinti nervai, tik muskulais pasireiškianti jauna galybė. Didelė 
laimė jaustis galint įveikti kurią sunkenybę, tesėti kuriam nepa- 
prastumui. 

Visa tai ryškiai rodė „Moterų sporto mėgėjų ratelis“. Jo nariu 
privalo tapti visos jaunosios mūsų mergaitės, kurioms šiaip jau 
netenka fiziškai dirbti. Spjaukite į idiotiškus ir tiesiog nemoralius 
šyberius ir kitką šuniška: savo galias ir vikrumą lavinkite olim- 
piškai, jei norite būti „deivės“, ne vyžos! 


VISU FRONTU PRIEŠ GIRTYBĘ! 


Labai paprastas dalykas, jog į kovą su alkoholiu pirmieji stoja 
religijos atstovai. Nusigėrimas tai tokia nedorybė, iš kurios kyla 
dešimteriopų kitų nedorybių, jog žmonės dorinti negalima, ne- 
pašalinus nedorybių priežasties. Vis dėlto kova su svaigiaisiais 
gėrimais nėra tų vienų dvasiškių privalybė. Alkoholis tokia pat 
žmonijos nelaimė, kaip sifilis, marai ar kiti tokie pat baisūs prie- 
puoliai. Mokslai visokeriopais savo tyrinėjimais ir skaitlinėmis 
senai yra įrodę alkoholį esant ne mažiau žalingą už sifilį ir džu- 
mą; gal dar daugiau jį imant aukų, nes kai kiti priepuoliai veikia 
pripuolamai, alkoholis veikia nuolat, nesustodamas nė vienai 
valandėlei. Jis mums nebaisus tik dėl to, kad žmogų jis užmuša 

ne tuojau, čia pat akyse, bet per ištisą eilią metų. Užtai užmuša 
žmogų iki trečios jo kartos: smarkiausiai veikia anūkų paveldėta 
girtybė. Tokiu būdu svaigalas yra didžiausias valstybių ir tautų 
apgavikas. Visuomenę jis apgauna tiesiog begėdiškai, per akis 
pasityčiodamas: visi žino jo niekšybę ir vis dėlto jo vartoja. Su 
alkoholiu lygiai taip apsieinama, kaip su antkryčiais: žino, kad 
susirgs, nedezinfekuoja vartojamųjų dalykų. 

Padėtis susidaro šitokia. Organizuota visuomenė dieną naktį 
budi, kad jos neužkluptų cholera, žmonių ar gyvulių marai. Stato 
medicinos ir veterinarijos sargybas, atsargoje laiko didelius iš- 
teklius apsisaugojimo čiepų, brangiai laiko tam tikras kovos 
įstaigas, —- vis tam kartui, kada pasirodys baisioji žmonių ne- 
laimė. Ir kai ji nepasirodo per ištisą eilę metų, visuomenė nėmaž 
negaili „veltui“ išpiltų savo pinigų, nes atsarga gėdos nedaro. 

Alkoholis su savo broliu sifiliu iš niekur neateina: jiedu „pilie- 
tybės“ teisių jau yra gavę visame pasaulyje, visuose jo kampe- 
liuose. Atsarginės linijos nuo jų neišvesi. Gal dėl to matome tokią 
nevykusią kovą su jais, tokį neatsargumą. Tai tų namų vagis, 
kurio bijai, dėl kurio griaužies, vis dėlto nepadorėjies ar nepa- 
slenki viską laikyti užrakinėta. O bailė ir atsargumas būtų viena- 
tinė priemonė tikrai kovai su svaigalais ir ištvirkavimu. Bailė ir 
atsargumas ne tik valstybės ir jos dalių dalelių, bet ir kiekvienos 
skyrium jos šeimos, kiekvieno atskiro buto, pagaliau bet kurio 
atskiro žmogaus. Nebegali savo priešų - nelaimių sustabdyti 
krašto pasienyje, įlindo jie į vidurį krašto, - tai belieka partizanų 
vis dėlto organizuota kova: bet kuris namas turi tapti blaivybės 
ir skaistybės tvirtove, bet kuris žmogus turi tapti paties savęs 
sargybiniu. 

Laikas surimtėti. Gana piemeniškus juokus krėsti iš dirgsnių 
klibinimo svaigalais ir iš lytinės pajėgos, tos pradžios kone visų 
žmogaus laimių ir nelaimių! Kokia tai despotiška pragaran skan- 
dinamujų žmonių kalba: linksmos vaišės, linksmos sukaktys, 
šventės, linksmybės namai, suprask, viskas su svaigiaisiais gė- 
ralais ir ištvirkimu! Desperatiška, nes bet kas gi žino visas tas 
„linksmybes“ virsiant neilgai trukus pragarinių dančių griežimu 
ir nuotaika, kuri prives prie elgetos krepšio ar prie nusižudėlio 

virvės. Laikas nebesitenkinti vienais lig šiol buvusiais doros ir 
sveikatos sargybiniais dvasiškiais, ir tais toli gražu ne budriais, 
tik bet kam savi dalykai imtis į savas rankas. Laikas militarinti 
visa visuomenė, visa žmonija, nes tik visuotinėmis, nes bend- 
romis pastangomis tėra galima kovoti laimingesnei ateičiai. 

Daug kur tai jau supranta. Antai Jungtinės Valstybės Ame- 
rikoje, jau sudariusios karantinus alkoholiui!, pila didelius pi- 
nigus... visam pasauliui blaivinti, kaip Rusų sovietai beria visam 
pasauliui bolševikinti. Skandinavų valstybės irgi nusimano ne- 
išliksiančios blaivios katra sau, tad mėgina sudaryti visų sąjungą 
kovai su alkoholio kontrabanda į tuos kraštus, kur jis griežtai 
pasmerktas. Nublaivintą Suomiją vėl gadina dar nenublaivintoji 
Estija. Negarbingo pelno godžiai meta naudingus užsiėmimus 
ir griebias kontrabandavimo. Suomiai, tiek jūros turėdami, ėmė 
pristigti žuvų, nes visi žūklėjai beveliją kontrabanduoti alkoholį 
iš Estijos. Ne geriau ir kitur. 

Tai ko čia benorėt, kad sėkmingas būtų darbas, sakysime, 
vienų katalikų Bažnyčios viduje krašto, kai nepritarėjų tokios 
minios ją gaubia. Čia pirmon galvon, pačioje visuomenėje, pa- 
čiame viduryje valstybės reikia sudaryti griežtai visų sąjunga; 
jei negalima viena, tai sąjungų sąjunga. Sudaryti bendrą visos 
visuomenės frontą prieš jos alkoholizaciją ir sifilizaciją. Katalikai 
jau turi gana stiprią sąjungą. Reformatai, lenkai, rusai (žydai ir 
be to blaivūs), socialdemokratai, profesininkai, - griežtai visi 
privalo nieko netrukę susijungti kovai, kas tikėjimo, kas tau- 
tybės, kas profesijos ar partijos pamatais; visi kokiais tik nori 
statutais, bet tik būtų bendras tikslas. Iš visų tada susidarys rimta 
pajėga viduje, rimtai atstovaujanti Lietuvą tarptautiniame blai- 
vininkų aljanse. 

Ką čia pridės tyčiotis iš katalikų blaivybės! Geriau patys pa- 
darysime ką nors sumaningiau, kad ir katalikai pasimokytų: jie 
už tai mokės vien padėkoti. Taigi organizuokimės ir organi- 
zuokite visa, kas tik tai kovai pritinka. Ir nieko netrukdami, nes 
pralaimėti dar vieni metai gali pridaryti nebepataisomos žalos. 

LIETUVIŲ-LATVIŲ VIENYBĖ 


(Lietuvių-latvių vienybės draugijos ekskursijai 
į Rygą atminti) 


Lietuviai, latviai, latgaliai, žiemgaliai, sėliai, kuršiai, neminint 
prūsų giminių, kitkart buvo sudarę tą pačią tautą. Ir tai nebuvo 
senai. Anot prof. Būgos, galutinai beliko dvi vyriausios kalbos, 
lietuvių ir latvių, vos tik VI amžiuje Kristui gimus. Pusė kuršių 
tada pabaigusi ištirpti žemaičiuose, pusė kuršių latviuose, sėliai 
aukštaičiuose, žiemgaliai - latgaliuose. Skirtumų ieškant, galė- 
tumėm dar ir dabar jų pakankamai pririnkti tarp žemaičių ir 
aukštaičių, tarp latvių ir latgalių. Ir visai nedaug bereikia, kad iš 
jų pabaigtų susidaryti visai atskiros kalbos: dvi lietuviški ir dvi 
latviški. Tegul tik paesti tarp jų nors administracinė siena - ir 
galas. Kai nėra racijų, kalbos nesusidarys, bet tų racijų atsiradus, 
suskilimas, sakau, labai lengvas. 

Pirmasis tad Lietuvių-latvių vienybės draugų rūpestis yra 
pirmon galvon asimiliuotis savo viduje bendra tautine kultūra, 
bendra tautiškai valstybine organizacija, žiūrėti, kad dirbtinai 
nekiltų antagonizmų tarp žemaičių, klaipėdiškių, aukštaičių, 
tarp latvių ir latgalių. Aš atmenu pradžią mūsų kultūros darbo, 
kada tas pats laikraštis reikėjo pavadinti keimariniu vardu: „Lie- 
tuvių ir Žemaičių Katalikų Apžvalga“! Jei to nebūtume padarę, 
būtų buve du laikraščiu, dviem kalbom. Dabar latviai su lat- 
galiais turi padaryti konfesinį kompromisą, toliau praregėdami 
neg principą beatus possidens?. Kalba apie sugrąžinimą Rygai 
katalikiškos vyskupijos su padoria katedra (Dom)?. 

Tai sakau štai kuriuo tikslu. Būtent jog bendra kiltis dar nesu- 
daro vienybės. Ji, ta vienybė, yra rūpestingai puoselėtina, au- 
gintina kaip lepus augmuo. Be to rūpesčio tas pats augmuo duos 
dvi tris rūšis, savaime įvyks diferenciacija. 

Daugiau, klausimas, ar begalima ir ar beverta atgal versti, 
kas jau igijo individualių savumų, ir tie savumai sustiprėjo at- 
skira kultūra. Vienu rėžtu į tai neatsakysi, nes ir vienybės sąvoka 
nevienoki. Jei vienybę suprasime kaipo sudarymą vieno medžio, 
kai jis iš to pat kelmo yra išaugęs dviliemenis, tai, žinoma, tokia 

„vienybė“ nebegalima. Bet jei vienybę paimsime kaipo ūksmę, 
kurią sudaro vienas bendras abiejų kamienų šakų ir lapų vai- 
nikas, taip ji ne tik galima, bet ir privaloma. 

Žiūrėkite, kokia puiki sintezė. Du kamienu lygiagrečiai auga 
iš to pat kelmo. Nori nenori, jų vainikai bendrai saugo savo žemę, 
iš kurios yra išdygę nuo kaitrių saulės spindulių. Bendrą išskečia 
tankių lapų skėtį, idant jie, spinduliai, neiščiulptų drėgmės iš po 
kojų. Kartkarčiais meta sau po kojų lapus ar skujas. Iš jų susidaro 
storoka antklodė savo žemei tręšti ir drėgmei laikyti. Bendru 
vainiku apimtas plotas dabar jau tik jų dviejų plotas. Šitame plote 
jiedu teleidžia šaknis žemėse ir ne toliau, kaip šakos yra nutysu- 
sios į erdvę virš žemės. Kitoms šaknims tame apskrityje vietos 
nėra, kaip nėra sąlygų stiebui gyventi ant žemės, kur saulė už- 
stota. Tuščia būtų lenktyniuoti dilgėlei ar kitai piktžolei su ąžuo- 
lu ar guoba tame pat plote. 

Lietuvių-latvių ar latvių-lietuvių dvikamienė bendru kelmu 
tauta. Abidvi apsidengė bendru dviejų kultūrų vainiku, kultūrų 
lapais. To vainiko tas pat uždavinys: apsaugoti savo teritoriją 
nuo kepinimų iš šalies ir nuo visimo piktžolių apačioje. Ar galės 
tai daryti? Be jokio abejojimo, nes kultūros tikrai kaip lapai gali 
sau keliauti. Vieną lapą iš vieno kamieno gali įskiepyti į kitą ir 
jis prigis. Tiesa, kad tada viena šaka duos raudonų vaisių, kai 
kitos duoda geltonų ar antraip. Bet ar tai nelaimė? Nemaž. Dar 
didesnė medžio vertybė ir įdomumas. Jei latvių kultūros lapas, 
vienas ar dešimts, bus įskiepytas į lietuvių kamieną, o lietuvių 
kultūros lapai į latvių kamieną, tai tik patankės tų lapų ir padidės 
bendras atsparumas nepalankioms aplinkybėms, nėmaž nepa- 
kenkiant kamienam. Rūšių kryžiavimas iš viso esąs labai tikslus: 
didinąs našumą. Mėginkime tad, kaimynai. Bandymai gali būti 
šimteriopi, nes kultūra šakota: čia mokslai ir mokyklos, čia dailė 
ir menai, čia pramonė ir vertimasis, čia tikyba ir dora. Kultūra 
reiškiasi lygiai produkcija, kaip ir konsumpcija*. Visaip, viso- 
keriopai. Platu dirvos. Skiepykime kits kitam, ką beišmanydami, 
gerinkimės savo rūšis, tirštinkime savo tautybės elementus - tai 
ir bus vienybės darbai. 

OKUPUOTOJE VILNIJOjE 


Šių atostogų metu Vilnijoje pasidarė ypatingai neramu. To 
neramumo atbalsių pilni mūsų laikraščiai. Jie verste mus verčia 
pagalvoti apie Vilnijoj lietuvių ateitį. Ji visai netikra, o mes, nepri- 
klausomosios valstybės lietuviai, vieni tegalime juos užtarti. Mes 
Vilnių turėjome savo rankose. Vilnius buvo mūsų dvasios gyveni- 
mo centras. Ten mūsų liko labai daug medžiaginio ir dvasinio 
turto. Tuos turtus dabar lenkai okupantai pasiryžę yra pasisavinti. 

Jei mes skubiai nesigriebsime priemonių tai nepakenčiamai 
padėčiai atitaisyti, mes patys padėsime naikinti nelaiminguosius 
lietuvius, patekusius į naujos gadynės barbarų rankas. 

Aš neatsiimu to žodžio — lenkai barbarai. Tam yra gana keršto 
iš paties Dangaus šaukiančių prirodomųjų dalykų. 

Baisiausias — tai 30 mūsų nelaisvių padėtis Strzalkowo kon- 
centracijos lagery!. Kas yra būti pas lenkus nelaisvėje, galite pa- 
tirti Karo muziejaus sanitarijos skyriuje, kur nufotografuoti gyvi 
kariai, skeletai be raumenų, išdžiovinti badu. Lygiai taip pat be- 
širdžiai apsieina lenkai su mūsų belaisviais ir dabar. Jie per ištisą 
pusę metų, kitus ir ilgiau, maitina šitaip: stipriems augalotiems 
vyrams davinėja po pusę svaro juodos duonos ir vandens. Nieko 
daugiau, nei šilto, nei virto, nei kurio kito paivairinimo. Tai taip 
maža ir liesa, jog tegali lygintis su rinktinėmis tortūromis. Balti- 
niai ant jų kūno neskalbiami supuvo. Ir ko jie kalti tie 30, kad jie 
pateko į nelaisvę, eidami valstybines pareigas? Asmeniškai jie 
nėra atsakomingi, ir iš jų tyčiotis, pelais juos maitinti, kraują 
sekinti yra tiek pat padoru kaip ir Afrikos barbarams. Strzalkowo 
nelaisviai susitarė mirti, nes fiziškos kančios nuo sausos duonos 
pasidarė nebepakeliamos. Ar tai Europa žino? Kaipgi ji žinos, 
kad mes niekam nieko nepasisakome, nieko neįgaliojame ištirti, 
patikrinti, užtarti, pareikalauti, kad tarptautinės belaisvių teisės 
būtų vykinamos; kad mes, kitiems tarpininkaujant, nesame pa- 
siūlyję pasikeisti belaisviais ar kitaip kaip juos išvaduoti’. 

Lietuva, ar girdi: 30 Tavo sūnų gynėjų bevelija numirti! Siųsk 
ką nors iš Raudonojo Kryžiaus. Ir tuojau, nes po suvėluotos 
savaitės gali būti per vėlu... 

Daugiau, lenkai Vilnijoje, sumanę pasisavinti mūsų privatinį 
ir buvusiųjų mūsų draugijų turtą? Priešingai tarptautinėms tei- 
sėms nenori „pasisavinti“ jų valdytojų. Tarptautinėmis teisėmis, 
kas yra rasta aneksuojant kraštą, tas eo ipso? ten palieka jo pilie- 
čiu, jei pats nepanorės emigruoti, Vilniuje gi lenkai yra pasiryžę 
„Išgyventi“, ausrotten“, visus šviesesnius lietuvius, kad nebe- 
būtų griežtai nė vieno, kurs galėtų globoti vargšus ir tamsuolius, 
tuos iš senų senovės lenkų „materjat etnograficzny“ dla powiek- 
szenia liczby polakėw““. Prasidėjo tai nuo išvežiojimo į Lenkiją 
nors kiek šviesesnių sodiečių; dabar baigiama tas darbas mies- 
tuose, kur dar buvo vienas kitas inteligentas užsikoręs ir dirbo 
kultūros darbą ar pats uždarbiauja. Jei toks inteligentas ima pasą 
išvažiuoti iš Vilnijos sienų, jam tai mielai duodama, bet nera- 
šoma „z prawem powrotu““ ir nors žodžiais užtikrinama, fak- 
tinai nebeisileidžiama. Kitiems neduodama pilietybės teisių, 
nors jas net įstatymais turi. Senam mokytojui Kairiūkščiui?, gi- 
musiam ir gyvenančiam okupuotame krašte, lenkai jokiu būdu 
nedavė pilietybės Vilniuje. Jis gavo ją gimimo vietoje, Seinuose, 
kurie, matyt, nebuvo pakankamai primokyti. Daktarui Alseikie- 
nei“ pilietybės neduoda tik dėl to, kad ji... dviem mėnesiais ma- 
žiau yra Vilniuje pragyvenusi, negu įstatymai reikalauja, būtent 
10 metų nevaldiškoje vietoje. Ką bekalbėti apie tuos, kuriems 
daugiau laiko trūksta. Susidaro tokia padėtis. Vilniuje, Švenčio- 
nyse, parapijose, kur tik yra lietuvių, jie turėjo savas mokyklas. 
Dabar pareikalavus, kad jų mokytojai būtų Vilnijos piliečiai, Vil- 
niaus Vytauto Didžiojo gimnazija, Mokytojų seminarija, Šven- 
čionių gimnazija ir kitos mokyklos gaus užsidaryti, nes jų vedė- 
jams ir mokytojams neduodama pilietybės teisių. Aš nežinau, 
kaip Lietuvos valdžia reaguos į tai, bet kad ji turi reaguoti, tai 
aišku. Na, ir Lietuvoje lenkai turi savo kultūros reikalų; jie gi net 
pretenduoja į kultūrinę autonomiją kaip tik tuo laiku, kai lietuvių 
kultūros reikalų jų kaimynai nė minimumo nepatenkina. 

Kad lietuvių mokyklos Vilnijoje ūmai išnyktų, Švietimo val- 
dyba dar griebiasi ten daugelio kitų priemonių. Kur atsiranda 
žmogus Vilnijos pilietis, ten iš jo pareikalauja per didelio mokslo 
cenzo, kurio jis neturėjo ir nebegali gauti, bet iki šiol ėjo savo 

pareigas pakankamai. Kame ir tokio cenzo yra mokytojas, ten 
pareikalaujama, kad mokyklos butas būtų atatinkamas sanita- 
riniams reikalavimams. Reikalavimas chimerinis. Kurgi tu gausi 
Dzūkuose visiškai atatinkamą trobą? O jei ir gautumei, tai gydy- 
tojas, kurs turi tai kontroliuoti, viena, gyvena Baltstogėje už 60 — 
100 kilometrų, ir jo neprisišauksi, o ir prisišaukęs ne ką laimėsi: 
jis vis ras gana parodyti, kad butas nepakankamai higieniškas. 
Negelbėtų ir tokis pripažinimas. Daugėliškyje buvo lietuvių 
visai gera mokykla 7 skyriais su mokytojomis visai atatinkamo- 
mis reikalavimams. Tai prieš jas paintrigavo, apšmeižė, nebūtų 
daiktų prikišo jų moxalybei iš iškilojo į kitas vietas, o į Daugėliškį, 
kur vieni tik lietuviai, tikrų lietuvaičių nebeduoda, kaišioja len- 
kes arba savo darbo ersatz? lietuvaites. 

Kad Vilnijos lietuviai nepristigtų savo mokytojų, buvo Vil- 
niuje prie gimnazijos įsteigti mokytojų kursai. Šiemet ūmai pa- 
reikalauta, kad į I mokytojų kursą tepriimtų kandidatus, išėju- 
sius keturias klases, ir kad visi būtų lenkų piliečiai. Tokio cenzo 
dabartiniai kursininkai neturėjo, tai visi jie reiks paleisti, ir šita 
mokslo įstaiga savaime išnyks. 

Mokyklai atidaryti reikia koncesijos. Ji yra duodama tik lenkų 
piliečiui ir tai tik vieneriems metams. Mokyklos mokytojai tad 
niekados nėra tikri savo padėjimo; apie išvarymą viso mokyklos 
kurso ką ir bekalbėti. Pedagogika, metodika čia nepritaikoma. 
Jokie rūpesčiai gauti lenkų pilietybę neduoda vaisių. Mokyto- 
jams teduodama „karta pobytu““. Tai reiškia, kad asmuo gali 
būti per 24 valandas išguitas už sienos. O ir namie būdamas, jis 
yra nelaisvis: jam neleidžiama gelžkeliu važiuoti, už miesto gy- 
venti. Direktorius Šikšnys"! neišleista iš Vilniaus sodžiuje pagy- 
venti sveikatai pataisyti. 

Dviejų lietuvių gimnazijų ateitis Vilnijoje nebetikra. Jei ištrems 
direktorių Šikšnį, vienatinį matematiką, dar Untulį, Matjošaitį?? 
iškeltų, tai kas beliks? Be to kabinėjasi prie lokalio". Mokytojai 
prašo „w drodze laski“'* pripažinti jiems pilietybę, teisę moky- 
tojauti. Žinoma, nepripažins. Ir taip jau lietuvių gimnazijos moks- 
lo lenkai nepripažįsta, jų maturistų“ į savo universitetą neįsilei- 
džia nė laisvuoju klausytojų; gimnazijoms leidžiama duoti tik 

„šwiadectwo““'“, ne atestatai. Brandos atestatams gauti mūsų 
abiturientai turi griežtai iš visų dalykų persiegzamenuoti len- 
kiškai prieš kuratorijos! komisiją. O mūsų gimnazijos yra priė- 
musios lenkų reikalavimą: 1) kad lenkų kalbos pamokų būtų tiek 
pat, kaip ir lietuvių kalbos, ir lenkų kalba būtų pirmoje vietoje; 
2) kad lenkų istorijos ir geografijos būtų mokoma lenkiškai, 
kvalifikuotų tiems dalykams mokytojų lenkų, ir tiek pat mo- 
koma, kiek lenkų mokyklose. Lenkų kalbai dėstyti yra patvir- 
tintas tam ėjęs mokslus Sakavičius!, geografiją ir istoriją dėstė 
kun. Skruodis“. Į pedagogų kursus lietuviai taip pat yra sutikę 
reikalaujamą lenkų programą įvesti, bet - „stopniowo“, Nieko 
tai negelbsti. Lenkai sako, „priwatne szkolnictwo“*! jie panai- 
kinsią ne vėliau kaip per 3 metus ir įvesią „powszechne państwo- 
we“?ž. Reiškia, žinokite, lietuviai, kad jūsų kultūrinių reikalų 
nepatenkins Vilnijos lenkai; jūsų Vilniaus gimnazija su 500 moki- 
nių, Mokytojų seminarija su 120, pavyzdinga praded. mokykla 
su 100, viso 700 mokinių viename Vilniuje pateks į lenkų vars- 
totą, kaip lydiečių pradedamosios mokyklos jau dabar pateko, 
negalėdamos pastatyti mokytojų su 6 klasių cenzu. 

Šių metų lietuvių abiturientų suėmimas, nors dedamasi 
politika, turi tą patį tikslą, kaip ir nedavimas pilietybės lietuvių 
mokytojams, kaip ir uždraudimas lietuvių poliklinikai parda- 
vinėti vaistus iš savo aptiekos, o poliklinikos vedėjams dr. Alsei- 
kai ir dr. Olseikienei?* praktikuoti; už ką, nepasakyta; nelaukta 
nė valdžios atsako, kad jiems neduos pilietybės „ani w drodze 
laski“. Būtent „ausrotten“, ausrotten visus lietuvius, o jų turtą ir 
įstaigas pagriebti. 

Tuo tarpu Lietuvoje, Kaune, valstybės lėšomis yra laikoma 
vidurinė 5 klasių mokykla, virsianti gimnazija. Panevėžio „Oš- 
wiatos“ gimnazijai", lygiai kaip „Saulės“, „Žiburio“, žydų mo- 
kykloms duodama pusė išlaikymo - pašalpos. Kaune, Ukmer- 
gėje, Telšiuose „Ošwiatos“ draugija laisvai laiko gimnazijas savo 
lėšomis, nereikalaudamos iš Lietuvos valdžios pašalpos, kurios 
ji neatsakytų. Lietuvių kalba ten privaloma, po 3 pamokas sa- 
vaitėje, bet jos mokytojai tokie silpni, jog dažnai silpnesni už savo 
mokinius. Lenkų ir lietuvių (juokai vieni!) istoriją dėsto „Dzien 

Kowienskio“?* šulas Steponavičius. Lietuvių istorijos ir geogra- 
fijos kaipo atskirų dalykų visai nebuvo. Be privatinių mokyklų 
Raseiniuose ir kitur, Lietuvos valstybės lėšomis laikoma dar 31 
lenkų liaudžiai mokykla. Laisvė lenkų mokyklose auklėti lietu- 
vių ir Lietuvos nekentėjus. O, kiek mes jų žinome. Pusmergelės 
ir pusberneliai dar netgi moka slėptis. Lietuvių kalbos tyčia ne- 
simoko ir nemokinama. Koks tad begalinis skirtumas tarp lietu- 
vių mokyklų teisių Vilnijoje ir lenkų mokyklų teisių Lietuvoje! 
Ir vis dėlto nėra galo Varšuvos šmeižtams ir Lietuvos lenkų 
šūkavimams, kaip Lietuvos valdžia juos spaudžianti ir kokia 
šventa esanti Lenkijos valdžia. To per daug. Mes turime tai visais 
galimais būdais aikštėn išvilkti. Tai koks gi argumentas labiau 
įtikintų Vilnijos lenkus, kad jie būtų pakenčiamesni nors per 
pereinamąjį šį laiką? Reikia tų argumentų ieškoti administra- 
cijoje ir tarptautinėje teisėje. Ir — gelbėti Vilnijos lietuvius nuo 
fizinės ir kultūrinės mirties. 


LAIKAS IR DARBAS 


Skaudu pasisakyti, vis dėlto pasisakyti reikia, jog mes esame 
geroki ištižėliai, per greit pavirtome žmonių makštimis (fute- 
ralais). Mes - tie, kurie dirbame užmokamą darbą. Visa mūsų 
inteligentija tapo įkinkyta valstybės administracijos vežimo vež- 
ti, ir ji tą vežimą veža kaip išmano ir ištesi. Už vieną ji esti pagi- 
riama, už kitą papeikiama. Tai mums tuo tarpu ne galvoje. Mes 
esame susirūpinę atliekamu inteligentų valdininkų laiku, į kurį 
turime teisėtos pretenzijos. 

Mūsų valdininkai dirba po 6-7 valandas. Dirba, tiesa, neleng- 
vą darbą, vis dėlto ne tokį sunkų, kad paskui reiktų liekamos 
17-18 valandų pasliukam gulėti, kol atsipūsi rytdienai. Vokioje! 
valdininkai, net patys aukštieji, be 6-7 valandų priešpiet, dar 
dirba 3-5 valandas popiet. Juodadarbiai dirba 10 val. Bolševikai 
reikalauja iš jų 12 valandų. Apsimetęs tad šiam kartui „bolše- 
viku“, aš mielai pareikalaučiau ir iš mūsų inteligentų valdininkų 
priedo prie valstybinio darbo dar po 4-5 valandas visuomeninio 

darbo. Aš norėčiau tai palaikyti net normaliu dalyku, kad vals- 
tybės tarnautojas visą popietuvę ar išvakarės, valgymui ir prasi- 
mankštinimui paskyręs 4 valandas, paskirtų draugijų darbui, 
posėdžiams, ekskuršijoms, planavimui ar studijoms. Miegoti vis 
dar liktų 8 valandos. To visiškai gana. Savo praktika aš esu tikrai 
prityręs, jog kiekvienas mūsiškis inteligentas drąsiai galėtų 4-5 
valandomis intensyviau padirbti. Dar stipriau pasakius, jog be- 
veik kiekvienas mūsų inteligentas kas dieną sugaišina po 4-5 
valandas. Ėmus tik trečdalį mūsų inteligentų, kurie sugebėtų 
kultūros darbą dirbti, 5000 žmonių, vyrų ir moterų, jie kas dieną 
sugaišina po 2000-2500 valandų, arba po 200-250 darbo dienų, 
skaitant po 10 valandų. 

Pinigais skaitant, tai būtų šimtai milijonų metams, knygo- 
mis ~ tai būtų kasmet po 265, na, po 300 tomų daugiau prirašyta 
ar priversta iš kitų kalbų. 

Ir nesakykite man, jog tai chimeriniai sumetimai. Jei mes 
mokėtume taip taupyti laiką, kad jo nė pusvalandis nežūtų ne- 
žinia kur, tai šitie sumetimai žymiai dar padidėtų. Čia aš visai 
nepykstu, kai yra planingai gaišinamas laikas; man pikta ir net 
baisu, kad šito laiko, viso amžiaus, trečdalis savaime dingsta, 
nežinia kur, betūpčiojant, betrepsint vietoje, bekemšant pyp- 
keles. 

Aš dalyvauju daugelyje draugijų, kur tematau nedaugelį vis 
tų pačių visuomenės darbuotojų. Seniau, kai jie skųsdavos, jog 
nėsą kam darbas dirbti, ir geresnės valios žmonėms tenka dėl to 
dvigubai trigubai plušti, man būdavo liūdna, vis dėlto paken- 
čiama. Maniau, tai laikinai. Praeis desėtkas antras metų, ir daly- 
kai pakitės. Bet kai tie desėtkai jau praėjo, o ta giesmelė tenka 
vis ta pati girdėti - nėra darbininkų, tai jau nebe liūdna, tik 
neramu, ir nusiminimas ima imti. 

Kas gi bus toliau? Estai dirba, latviai dirba. Vienas latvių 
žinovas štai man sako, jie tokių kultūros išdavų gavę ne savo 
genialumu, tik darbštumu. Lietuviai esą kur kas genialesni. Kai 
vokiečiai, nelaimių ištikti, šaukia: „Arbeiten, arbeiten, mehr 
nichts“?, tai mūsų atsileidimas darosi tiesiog nepakenčiamas ir 
viešai pliektinas. 

Norėtųsi sau ir pasauliui šuktelėti: netiesa, kad lietuviuose 
nėra kam kultūros darbo dirbti, netiesa, kad tarp lietuvių nėsą 
gabių žmonių! Tai tik jų ištižimas, paveldėtas nerangumas nu- 
lipti nuo savo krosnies ir atliekamu laiku bent knatapalaikių 
prisisukti. Netiesa, kad tarp mūsų nėra sugebančių laikraštijoje 
ar kame kitur dalyvauti. Tiesa tik, jog jie šia kryptimi nėra išsi- 
trenavę. Jei mums parūptų, sakysime, nors tik ką paminėta laik- 
raštija, argi mes negautume laiko kas diena parašyti po 30-50 
eilučių? O jei kas pamėgintų to gražaus ir neapsakomai malo- 
naus darbo - kelti viešai balsą visuomenės dalykuose, tai, kuriam. 
laikui praėjus, jau jis būtų lygiai taip pat įsivaręs į tą darbą, kaip 
esti įsivaręs į kortų kombinacijas kortininkas. Rusai gi yra pri- 
tyrę, jog „privička vtoraja natura“?. 

Piliečiai, mūs niekas nepateisins: mes esame gabūs, mums 
yra laiko, mes tik tinginiai, ištižėliai, ir tokiais likti šiais laikais 
visai neprivalu. Padidinkime savo darbo našumą, padauginda- 
mi dienos darbą. Tegu niekas nematys mūsų vaikščiojant sunė- 
rus rankas užpakaly. 

Atliekamu laiku sukimės bent knatų (kultūros mažmožių). 


ATGIMIMO PAMINKLAS ŠVENTYKLA 


Didžiausius savo nuotykius tautos žymisi didžiuliais pamink- 
lais. Vieni (romėnai) statė puikių puikiausius vartus įeiti nuga- 
lėtojams. Kiti (vokiečiai) savo sostinėje pataisė ištisą gatvę - Sie- 
gesallee! paminklams sustatyti. Mūsų broliai latviai paminėti 
savo išsiveržimui iš svetimųjų nelaisvės irgi paskyrė didelį galą 
buvusio Aleksandro bulvaro, kur prieš karą stovėjo paminklas 
Petrui I’. Mūsų geriausieji prieteliai estai tam pačiam tikslui yra 
sumanę pasistatyti iš kalkinio akmens milžinišką amfiteatrą, kur 
sutilptų 20 000 choras (šiemet tedainavo 11 000 choras). 

Lietuva vargšė vos tetesėjo pasistatyti Karo muziejų ir pras- 
tutėlį paminklą žuvusiems už jos laisvę. Dabartinei mūsų dvasiai 
reikšti to beveik ir pakanka. Čia gen. Nagevičius brendina mūsų 
valstybingumą. 

Iš viso tačiau to yra per maža. Ir nėra jokio abejojimo, jog 
Lietuva neapsieis be reikšmingesnio paminklo. 

Latviai projektui padirbti jau yra paskelbę varžytynėes, tik dar 
svyruoja, katras priimti: klasikinis obeliskas ar futuristinė geo- 
metrinių figūrų krosnis. 

Ir mes nestingame sumanymų. Jie kol kas tenumato vieną 
būdą tiksliai ir reikšmingai pažymėti Lietuvos prisikėlimui iš 
laikinos nelaisvės - išstatyti kuo puikiausią šventyklą, kaip yra 
austrai Vienoje pasistatę Votiv-Kirche3, o prancūzai Paryžiaus 
priemiestėje Montmartre-Sacre Coeur de Jesus*. 

Pirmieji sumanymai bene bus tik paskelbti gerb. prof. dv. 
Pr. Būčio „Laisvės“ 1922 m. vasario 28 d. Nr. 24 „Pasimokykim 
iš prancūzų“. Spaudoje, kaip paprasta pas mus, šiam sumany- 
mui berods niekas dar nepritarė. Tikrai gi tas sumanymas yra 
jau gana giliai įstrigęs visuomenei. 

Vienas geradaris tam tikslui Žaliajame kalne, kur itin reika- 
linga bažnyčios, kampe Ukmergės plento (Nr. 52) ir Aukštaičių 
plento (naujas vardas) yra jau dovanojęs 3215 kv. sieksnių plotą. 
Jo ir pakaktų bent kiek išsilyginus su kaimynu. Kitas dievobai- 
mingas patriotas amerikietis pavedė 30 000 dolerių jam mirus; 
kol gyvas, jis gyvena iš tos rentos, iš gaunamųjų nuošimčių. Tai 
geras laidas paskolai. 

Inž. Dubeneckui“ vietą pripažinus tinkama, nuspręsta: Kau- 
no Žaliajame kalne Lietuvos atgimimui paminėti pastatyti Jė- 
zaus Kristaus iš numirusių Prisikėlimo vardu puikią Lietuvos 
vardo vertą šventyklą. Projektui padaryti bus paskelbtas kon- 
kursas; pirmon galvon, išrinkti, savojo, lietuviškojo, dar ne- 
turint, stilių, o paskui jį padabinti jau turimais lietuviškaisiais 
ornamentais. Jų žinovų mums yra gana: Rimša, Šimonis, Ga- 
launė? ir k. 

Taigi, kaip ligą supratęs, esti pusiaukelėje į pasveikimą, taip 
lygiai griežtai ir tvirtai ką paketinęs esi lyg pusę darbo nudirbęs. 
Lietuvos episkopatas yra tai nulėmęs padaręs tvirtą pradžią: 
dabar katalikiškajai Lietuvos visuomenei belieka prisidėti. Su- 
manytasai ir jau dirbamas darbas šiaip ar taip bus padirbtas; jo 
maštabas betgi priderės nuo visuomenės dalyvavimo. Juo mie- 

liau ji pritars, juo daugiau suaukos, juo puikesnis ir minėtinesnis 
bus pastatytas Lietuvos paminklas. 

Šventykla paminklas pasauliui ne naujiena. Antai Amerikos 
katalikai tokį rengias pastatyti Vašingtone bene už 30 milijonų 
dolerių: katalikai daro apžadus, pavesdami mylimosios savo 
Amerikos likimą ir dorą Nek. Pr. Švč. Mergelės Marijos. Doriškai 
išdrikusią į pesimizmą besvyrančią Prancūziją katalikai buvo 
pavedę Švč. Jėzaus Širdžiai. Laisvamaniai, žinoma, religiniam 
motyvui prieštaravo ir prieštaraus; protestantų šalis darys ką 
kita. Tačiau mūsų šalis privalo turėti kitokios išvaizdos, kaip 
kitokio yra būdo. Ir liberalai teprieštaraus teoretinai. Iš tikrųjų 
gerieji tėvynės vaikai tą darbą parems. Parėmė gi Vytauto baž- 
nyčios — tautos paminklo restauravimą: ji atgaivinta toli gražu 
ne vienų „davatkų“ lėšomis. Reimso, Kolonijosė, Aacheno, Pary- 
žiaus Notre Dame šventyklos lygiai brangios ištikimam kata- 
likui, kaip ir liberalui patriotui. Taigi ir Reimso šventyklą restau- 
ruoja visai ne vyskupai, tik pati valdžia ir visuomenė; prancūzų 
valdžia ir visuomenė. 

Katalikų šventyklos ir iš viso yra ir privalo palikti gyva tau- 
tos, valstybės istorija. Jos rūpestingiausiai laiko visus, dažnai 
nieko bendra neturinčius su religija, tautos paminklus. Esu ma- 
tęs net mamuto kaulus, pakabintus zakristijoje ar brangumynų 
sandėlyje. Tai niekas nesistebės, kad ir Lietuvos Atgimimas ras 
garbingą sau vietą katalikų šventykloje. Ir tie patys prieštarau- 
tojai religiniam motyvui bei kitatikiai krikščionys paskui gerbs 
tą šventyklą ir ja didžiuosis. Aš čia drąsiai, nesvyruodamas pasa- 
kysiu: lietuviai ev. reformatai bei ev. liuteriai nesvyruodami 
duos aukų tam tautos paminklui. Jie žmonės nesiauri. 

Aš tai rašau, niekieno neprašytas, nė vieno neįgaliotas, savo, 
patrioto, pareigą eidamas, episkopato sumanymui pritardamas, 
mintį visuomenėje keldamas. Man rodos, reikia tuojau sudaryti 
prie kiekvienos bažnyčios tautiniai komitetėliai aukoms rinkti. 
Jie tegul sau bus, kol nebus visiškai įvykdytas tautos paminklo 
sumanymas. Komitetai aukas ir pažadus tegul jau dabar pra- 
deda rinkti ir viską, aukas ir pasižadėjimus, siųsti į Kauną, į 
Konsistoriją kun. Vaitiekūno"? vardu. Jam yra pavestas 

vykdyti sumanymas. Paskui mūsų episkopatas tą darbą, neabe- 
joju, griežčiau sutvarkys. 

Pradžiai aš pasižadu visu darbo laiku sumokėti Kristaus Prisi- 
kėlimo - Lietuvos Atgimimo šventyklai ne mažiau kaip 1000 litų. 

Mūsų spauda malonės apie tai ne tik išsitarti, bet ir sumany- 
mą remti per visą laiką. Tokie dideli sumanymai susyk neįvyks- 
ta. Aš manau, lietuvių tauta tesės Laisvės Paminklą pasistatyti 
ne mažiau kaip už 3-5 milijonus litų. Lietuvių tauta - Didžioji, 
Mažoji Lietuva ir išeivija. 

Lietuvos ir išeivių laikraščius prašyčiau šitas informacijas 
pirma atsispausdinti, kol ims nuo savęs apie šį rūpimąjį dalyką 
kalbėti. 


KAUNO LIETUVIŲ-LATVIŲ VIENYBĖS 
DRAUGIJOS REVIZITA LATVIŲ-LIETUVIŲ 
VIENYBĖS DRAUGIJAI RYGOJE 


Latvių-lietuvių v. dr. jau dukart yra buvusi Kaune!. Čia pat 
ji ir tolygią draugiją yra pašaukusi gyventi?. Ir ji gyvena, turi 
keturias dešimtis narių, jau steigiasi bent du skyriai kitur. Ši tad 
jaunesnioji Vienybės sesuo liepos 29-31 sudarė iš 42 žmonių 
ekskursiją į Rygą. Dalyvavo valdybos nariai, profesoriai, Seimo 
nariai, teatro nariai, kunigai, studentai, poetai, muzikai, Ame- 
rikos lietuviai ir visokių profesijų žmonės. 28 d. vakare ekskur- 
siją Rygos stotyje sutiko Latvių-lietuvių v. dr. ir Latvių kultūros 
plėtimo dr. su savo choru. Peronas buvo padabintas tautinėmis 
spalvomis ir vėliavomis. Lietuvių vagonas turėjo irgi po dvi 
vėliavi: lietuvių ir latvių. Kultūros choras sutiko ekskursiją Lie- 
tuvos himnu ir prakalbomis. Jiems atsakyta. Giedota Latvijos 
himnas. 

Lietuvių ekskursija aplankė Rygos bažnyčias, karo ir miesto 
muziejų, jubiliejinę 50 m. Giesmių šventę, Nacionalį teatrą, Bro- 
lių kapus, kur padėjo gražų vainiką ir pasakė graudžių prakalbų, 
Ūkio parodą, Valstybės dailės muziejų, Etnografinį muziejų, 
Seimo rūmą ir Rygos pajūrį. 

Ekskursininkams pagerbti buvo Rygos miesto iškelta puikus 
rautas su daugybe prakalbų, Vienybės pietūs su tiek pat pra- 
kalbų ir specialis vaidinimas Nacionaliame teatre — „Senlatvių 
vestuvės“, Jurjono3 muzika. Be to, Kultūros koncertas diriguo- 
jant Prūsiui*. Prieš koncertą buvo daug sveikinimų, į kurius 
lietuviai atsakinėjo iš ložių. Mūsų poetai Juozas Tysliava, Stasys 
Santvaras ir A. Rimydis skaitė tam tikras improvizacijas. Jas į 
latvių kalbą buvo išvertęs Borisas Melngailis*. Latviai trukš- 
mingai džiaugės. 

Ypatingai buvo mūsų pagerbtas didysis latvių poetas Rainis“. 
Teatre būta ir Aspazijos". 

Daug gražių valandų lietuviai praleido Rygoje. Daug gražių 
vienybės jausmų prityrė ir išgirdo. Sveikas kaimynų išlikimo 
instinktas tai diktavo. Latvija Lietuvai ne svetima; taip pat Lie- 
tuva Latvijai. 

Šie susipažinimo darbai reikia palaikyti. Jie žada duoti ne- 
maža politikos, ekonomijos ir kultūros gerų išdavų. Mažosioms 
valstybėms lemta drauge gyventi, iš vieno gintis. Kitaip sunku 
bus išlikti. 

Lietuviai pilnomis tikrų jausmų širdimis traukė drauge su lat- 
viais jų himną. Jis yra žinotinas visiems mums: „Dievs svėti Latvi- 
ju, mūs" dārgo Tēviju, svēti jel Latviju, ak, svēti jel to! Kur latvju meitas 
zied, kur latvju dēli dzied, lai mums tur laimi dod, mūs“ LatvijaV“. 

Ekskursiją vedė Lietuvių-latvių v. dr. pirmininkas kan. J. Tu- 
mas. Jis gi ir oficialinai atsakinėjo latviams. Valio Latvija! 


JUOZO HERBAČCEVSKIO!' PASKAITA 


Baltosios Gulbės salėje š. mėn. 7 d. ši paskaita sutelkė daugy- 
bę publikos ir apvylė ją. Nepaprasta tema - „Dvasia be vietos“, 
pirmiau paties paskaitininko paskelbtoji laikraščiuose, kur jis 
žadėjo išaiškinti ir Žaliojo kalno vaidinimąsi, - paviliojo ne tik 
pusinteligenčius, bet ir tikrus inteligentus. Matės juristų, pro- 
fesorių ir kit. Publikos ūpas iš pradžių buvo palankus paskai- 
tininkui, kurio vardas daugeliui žinomas iš prieškarinių laikų. 

J. Herbačevskis iš pradžių ėmė skaityti iš rašto. Bėrė moks- 
linėmis ir teologinėmis nesąmonėmis, bet buvo gražu, poetinga, 
kai kalbėjo apie Lermontovo Demoną?, Biblijos Liuciferį, pasakos 
Amžinąjį žydą’. Paskui perėjo į romansus kosmose, kaip lietuvių 
liaudies dainoje: kaip saulė miršta ir gema ir pagal tai žmonės 
šventes švenčia, kaip Mickevičius* buvęs tikrasis vėlių filosofas 
ir t.t. Susidarė labai įdomus miš maš ne moksline tiesa, tik su- 
gretinimu dalykų. 

Toliau prasidėjo tokie stebuklai, kurie iki šiol Lietuvoje dar 
nebuvo pasivaidinę, nors paskaitininkas Lietuvą avansavo į kla- 
sinę vaidinimosi šalį greta Bretanijos ir Škotijos. Pasmaugta lietu- 
vių dvasia nerimstanti, rengianti pasauliui Konradą Valenrodą? 
keršytoją. Pakartotinai pravardžiavo pasaulio „žulikais“ kry- 
žiuočius, jėzuitus, diplomatus; kažin kam vis minėjo inkviziciją, 
kuri neužslopinsianti laisvės. Ir tai dar būtų buvę pusė bėdos, 
nors publika vis labiau akis plėtė nustebimu ir klausimu, begu 
tik paskaitininkas nesityčioja iš jos. 

Aršiausia pasidarė, kai paskaitininkas ėmė dėstyti „auten- 
tiškuosius vaidinimosi faktus“ ir aiškinti, dėl ko vaidinamasi. 
Kriminalinės aukos, nusižudėliai, ypač pasikorę, sukubizmas ir 
inkubizmas“, spiritizmas, kabala, astrologija, vampyrai, gimstą 
iš kunigų gaspadinių abortų, kas dažniausiai klebonijose atsi- 
tinką, visi vienuolynai, kuriuose viešpataująs demono garbini- 
mas, kaipo askezos tragedija, diplomatų suerzinti kapai, kurių 
dvasios imą kelti maištą prieš gyvųjų kvailybę ir nedorybę ir 
padarysią galų gale tvarką; priemonės, kaip apsisaugoti nuo astra- 
linių utėlių, vampyrų dūrimų diciriais“; senai palaidoti nabaš- 
ninkai, kurie atkasus rasti purvinais batais ir reikėję nudurti, kad 
nebesivaidintų... Susidarė vėl miš maš, kad net koktu ir sarmata 
darėsi, jog tai kalba Lietuvos universiteto būsimasis lektorius. 

Ir pabaiga. Herbačevskį Lenkuose vadindavę lietuvių agentu, 
Lietuvoje dabar imą vadinti lenkų agentu. „Atsargiau su manim! 
Aš padarysiu tokį seansą, kad jūs patys pamatysite, kieno jūs 
agentai!“ 

Nieko panašu negirdėjus, tai pasirodė persekiojimo maniją. 
O dėjimasis „čarauninku“ be galo komiška. 

Paskaitininkui pakvietus duoti paklausimų, vienas pasakė 
nusižudymo faktą, ir paskui vis dėlto nesivaidinę. Herbačevskis 
kažin ką burbtelėjo apie jausmingumą. 

Kan. Tumas atsiliepė, jog po tokios paskaitos tegalima esanti 
polemika, o ne aiškinimai. Herbačevskis sutiko. Kan. Tumas, 
atsiklausęs publikos, ar ji velytų išgirsti priešingą nuomone, ir 
gavęs pritarimą, pareiškė, jog spiritizmo ir visokių vaidinimųsi 
faktai nėsą mokslo pripažinti autentiškais. Tamsi visuomenė in- 
stinktyviai jaučianti slaptingų gamtos pajėgų pasireiškimų ir sten- 
giantisi jas pažinti. Iš to kilusios astrologija, alchemija, prietarai ir 
burtai. Jos davusios astronomiją, chemiją, mediciną, su kuriais 
apšviestieji besiskaito. Bet dėti į mokslų eilę liaudies prietarus ir 
juos kaipo faktus sisteminti — esanti tiesiog šarlatanerija. Priminė 
keletą jam žinomų šaltinių: D'Assier „Ludzkość pošmiertna'ė 
Przybyszewskio „Synagoga szatana““, iš kurių paskaitininkas 
sėmės daugelį žinių, ir nepripažino jiems mokslo vertybės. 

Paskaitininkas užsigavo ir taręs: „Žmogui, kurs nieko neiš- 
mano, neatsakoma“, išėjo. Lydėjo homeriškas publikos juokas, 
jog taip lengvai atsikratė oponentu. 

Šarlatanerija pavadinti J. Herbačevskio prietarų patvirtinimą 
gal bus per daug; vargu bau jis nori kam akis apdumti. Greičiau 
tai bus patologinis dalykas. Gaila. Iš J. Herbačevskio kai kas 
laukė rimtų dalykų, o išgirdo minčių ir žinių nuotrupas, palai- 
das, niekuo nepatvirtintas, kurios tegali balamutyti, o ne šviesti. 


ŠIRVINTŲ NUGALĖTOJAMS 


Spalių 2 d. per Angelų Sargų atlaidus, Ukmergėje atidengė 
Brolių kape pastatytąjį paminklą. Lietuvai pagražinti draugijoj 
Ukmergės skyrius senai jau buvo sumanęs pagerbti Širvintų 
mūšio! karžygius, kurių kūnai buvo atgabenti ir palaidoti Uk- 
mergės kapuose. Rados ir kulgrauža čia pat vietoje, sumanus 
amatninkas, rados ir labai gražaus raudonojo granito. Taip kad 
transporto išlaidžiai tuojau atkrito. Darbas padirbtas dar mar- 
kėms nenustojus savo vertės, sulyginti nebrangiai, vis dėlto tiek 

gražiai ir rimtai, jog šis paminklas drąsiai galėjo atsistoti pui- 
kiausioje miesto aikštėje. Jis didžiulis ir labai estetingas, gražiai 
iškaltu parašu: Žuvusiems už tėvynės laisvę 1919-1923 m. Šita data 
atsirado paskui, kada mūsų karžygiai krito, ir krito lenkų fronte, 
ir gavo teisės, kad ir juos pagerbtų gyviejie lygiai su širvin- 
tiškiais. 

Dar vėliau trys pulkai, dalyvavę Širvintų mūšyje, sumanė 
nuo savęs pagerbti kritusius ir prie to paminklo pridėti po lentą 
juodojo marmuro. Viena jau prisegta gražiu parašu: 


Didvyriai! 
Amžius garbins jus lietuviai ir lietuvės, 
Kad jūs ėjot savo pareigas šventai, 
Kad jūs darbo pabaigtuvės, 
Yra garsūs Širvintai! 
Žuvusiems kovos draugams! 
Butegeidiečiai 


Reiktų netrukus prisegti ir kitos dvi lentos, nes dabar išeina, 
būk šį gražų paminklą pastačiusi ne visuomenė savo lėšomis, 
tik Butegeidžio pulkas? 

Paminklo atidengti buvo atvykęs Lietuvai pagražinti draugijos 
pirmininkas kan. J. Tumas. Jis gi kapų bažnytėlėje laikė gedulo 
mišias, pašventė paminklą ir pasakė pamokslą. Paminklą atidengė 
J. M. Valstybės Prezidentas Al. Stulginskis3, kalbą pasakė ir puikų 
vainiką ant Brolių kapo padėjo. Gražus tai sukauptas kauburys, 
viršuje apvedžiotas akmenų skeveldromis. Paskui kalbėjo Krašto 
apsaugos ministeris inž. Sližys* ir vainiką uždėjo, Vyriausias karo 
vadas gen. Žukauskas“, komiteto paminklui statyti pirmininkas 
Žilinskas“, buv. anuo laiku Ukmergės komendantas, ir pakeliui 
pasitaikęs ukrainietis Teodozius Maruščak, pirmininkas Cent- 
ralinio Galicijoj rusinų komiteto Konstantinopolyje. 

Kan. J. Tumas sakė: „Žmonės itin gerai gina tą vietą, kur laiko 
paslėpę savo brangenybes, savo tėvų, brolių, giminių kaulus. 
Šitoje vietoje mes pasidėjome kūnus tų, kurie daug brangesni už 
gimines, kūnus tų, kurie už mūsų laisvę praliejo savo kraują, 
padėjo savo galvas: tautos karžygių kūnus. Drąsi mūsų kariuo- 

menė anuomet sudraikė daug galingesnę lenkų kariuomenę, 
sustabdė ją pačiame pasienyje. Ar vienas ginklas tai padarė? Ne! 
Man šmėklojasi tarp mūsų, laisvininkų, ir puolikų, pavergėjų, 
kruvinųjų garų siena. Ir ji tebestovi. Ir ji stovės per amžius, vai- 
dindama tą pat rolę, šaukdama gyvu balsu: gana to kraujo! jei jis 
iš viso reiškia, taip bent sakoma, kur tarp dviejų tautų kraujas 
garuoja, ten tos tautos niekados nesusitaikins. Mes buvome išsi- 
derėję savo žemės galą; lenkai jį mums paglemžė ir ilgai kankino; 
mes tik gynėmės nuo užpuolikų ir kraują liejome. To galvažu- 
diško lenkų akto lietuvių tauta neužmirš. Tačiau daugybė pralieto 
kraujo padės, tikiuos, bent rašto, jei ne širdžių, taiką padaryti. 
Ojei tos gyvos aukos būtų per maža, jei reiktų vėl susiremti 
(tai įvyktų čia, ne kitur: toks tai jau strateginis punktas), ir mums 
tektų pasitraukti, tai, karininkai ir kareiviai, paskutiniajam Lietu- 
vos kariuomenės batalionui, paskutinioji gynimosi vieta šitie Uk- 
mergės kapai ir jų akmeninė siena. Jie turi pakartoti Punios pilies 
ir didžiojo Lietuvos patrioto kunigaikščio Margelio? žygį: ant šito 
Brolių kapo turi atgulti paskutinis Lietuvos laisvės gynėjas. 
Girdi mane čia ir lenkai. Te nemanai jie, jog aš, kunigas, 
atvykau čia tarp dviejų kaimynų neapykantos didinti. Ne! aš čia 
sakau: būkite sau lenkai, to jums nepavydėsime, jei drauge būsite 
ir ištikimi Lietuvos Valstybės piliečiai. Bet jei jūs būsite mūsų 
kankintojai, didinsite eiles mūsų puolikų, mes turėsime teisės 
gintis lygiai nuo vidaus priešų, kaip ir nuo pašalinių. Taikoje 
pakaks visiems Lietuvos žemės ir Lietuvos oro laisvai kvėpuoti. 
O netaikos darytojams Nemezis? negailestingai keršija. Tiems, 
kurie nepagerbia svetimųjų laisvės, atima jų pačių laisvę. Lenkija 
tai jau yra patyrusi. Nejaugi ji pakartotų tą eksperimentą? 
Kariai! Žuvusiųjų Draugai! Jūs štai esate liudytojai, kokia 
meile ir pagarba mes apklojame šitą bendrąjį kapą. Žinokite, kad 
ir jums kritus už mūsų laisvę, mes jūsų neužmiršime. Reikš tai 
granito paminklai, dar daugiaus reikš mūsų širdys, iš kurių trykš 
karšta malda už jus. Mes savo sielomis būsime viena su jūsų 
sielomis ir, nors ne karininkai (aš ginklo neesu per visą amžių 
čiupinėjęs ir nepaimsiu jo į rankas), sudarysime mistikinę vėlių 
kariuomenę, kuri dar tvirčiau stovės Lietuvos sargyboje, nes ir 

be ginklo darys bet kurį lietuvį nenugalimą priešams. Šiuose 
kapuose jungsis nuo šiol gyvieji ir mirusieji. 

Amžinai atminsime savo brolius geradarius. Tesiilsie jie ra- 
mybėje...“ 

Ilgoką pamokslą trukdė lietus, kurs visą laiką nesiliovė. Nie- 
kas to tačiau nežiūrėjo. Atviromis galvomis mirko Valstybės Pre- 
zidentas, Širvintų mūšio laimėtojas generolas Žukauskas, dabar 
Vyriausias Lietuvos kariuomenės vadas, ministeriai ir didžiausia 
minia. Ūpas pakilęs. 

Paskui klube buvo pietūs. Burmistras Dirmantas? dėkojo Lie- 
tuvos pagražinimo Ukmergės skyriaus komitetui, kurs aukas 
surinko ir visą darbą pakėlė. Itin uolus darbininkas čia pasirodė 
gerb. apskrities viršininkas ir kiti. Pagražinimo draugijos centras 
atsiuntė telegrama eiliuotą pasveikinimą. 

Paminklo atidengime dalyvavo ir lenkų gimnazija. Ji padėjo 
gražų vainiką parašu: „Od gimnazjum polskiego““?, toliau ne- 
įžiūrėjau parašo, o jos direktorius dalyvavo pietuose. Tai tak- 
tinga. Po „Libera“! kan. Tumas uždavė poterius lietuviškai ir 
lenkiškai: „Za dusze tych, którzy złożyli głowę za wolność, dla 
każdego przecie miłą“2... 

Širvintų karžygiams paminklo atidengimas buvo ilgam minė- 
tinas visoje Ukmergės apylinkėje. Tokių iškilmių reikšmė labai 
didelė auklėjime ir pilietinime. Gaila, kad ne tiek garsiai buvo 
atidengti paminklai kar. Juozapavičiui? Alytaus kapuose vas, 
13 d. 3 pulko kuriams žuvusiems ties Varėna, Dauguose, dvejiem 
metam sukakus spalių 4 d. ir Šiauliuose 1921 m. bal. 23 d. Atski- 
ram Šiaulių batalionui, bermontininkų išžudytam. 

Dengias Lietuvos žemė paminklais, didėja ir gražėja Lietu- 
vos istorija. 


ŽUVUSIEMS UŽ TĖVYNĖS LAISVĘ 
1919-23 M. 


Tokiuo parašu Lietuvai pagražinti draugijos skyrius šiemet 
pašventė jos pastatytąjį Ukmergės Brolių kape paminklą. Priva- 

tine iniciatyva, privatinėmis lėšomis atsirado labai gražus, nors 
nepretenzinis, paminklas tiems, kurių negali Lietuva užmiršti; 
būtent kurie savo lavonais užstojo kelią į Lietuvą Želigovskio 
puolikams ir ko tik jo paties nepaėmė į nelaisvę; kurie paskui 
keletą metų stovėjo toje pat lenkų puolamoje pasienio sar- 
gyboje. 

Paminklą pašventė, pamokslą sakė, gedulo pamaldas laikė 
kan. J. Tumas. Paminklą atidengė pats Valstybės Prezidentas 
A. Stulginskis!, dalyvaujant Vyriausiajam Lietuvos kariuomenės 
vadui gen. Žukauskui?, Krašto apsaugos ministeriui inž. Sližiui?, 
Seimo pirmininkui kan. Staugaičiui*, paminklo statymo komi- 
tetui ir daugeliui žmonių iš apylinkių ir svečių iš Kauno. 

Lietuva dengiasi paminklais. Tai reiškia, Lietuva sparčiai dir- 
basi istoriją, ne mažiau prakilnią kaip senovėje, iš kur ji stip- 
rybės semias. 


KULTŪROS MUZIEJUS 


Švietimo ministerijos rūmuose Duonelaičio g. Nr. 13, apa- 
Čioje nuo š. m. kovo 12 d. funkcionuoja Humanitarinių mokslų 
fakulteto sudaromasis muziejėlis visokiai rašliavai laikyti pir- 
mon galvon ir visokiai lietuvių literatūros bei istorijos medžia- 
gai antron. 

Muziejėlis sutarta pavadinti tam kartui gal per dideliu var- 
du - Kultūros muziejum, nes jo uždavinys, tiesą pasakius, yra 
irgi platesnis už tą, kuris yra aukščiau paminėtas: jame bus vietos 
ne tik lietuvių, bet ir visos Lietuvos istorijos dalykams. Norima į 
vieną vietą sukaupti atskirų žmonių veikėjų ruoša ir tai, kuo jie 
rūpinos. Tad jų raštai, privatinė korespondencija (autografai ar 
kopijos), žymesniųjų literatūros veikalų originalai, iš kurių buvo 
išspausdinti, žymesniųjų rašto darbų variantai, žymesniųjų vei- 
kėjų fotografijos visuose pavidaluose, jei galima, jų komplektai 
ir kitoki jų paminklai; rašytojų leidiniai, straipsniai, prakalbos ir 
paskaitos, korespondencijos laikraščiuose, keliamieji jų ginčai, 
raštų bibliografija, dailininkų škicai paveikslams, architektorių 

darbų projektai, laikraščių komplektai, iškarpos iš jų ar atskiri 
įdomesnieji numeriai. 

Hum. mokslų fakultetui rodos, jog; šioji istorijos medžiaga, 
kuri dabar randasi atskirų žmonių rankose ar net įstaigų archy- 
vuose, privalėtų atsidurti vienoje vietoje, būtent šiame Kultūros 
muziejuje, idant jie sudarytų rimtą šaltinį Lietuvos iš viso ir 
lietuvių ypačiai literatūrai ir istorijai tyrinėti. Lietuvos tyrinėjimo 
darbai jau prasidėjo įsisteigus Universitetui. Taigi bet kurio pi- 
liečio pareiga yra ateiti tyrėjams į talką. Kas iš to naudos, kai 
įdomybės ar retenybės tūno atskirų žmonių tekose ir stalčiuose 
niekam nežinomos? Dažniausiai joms lemta galų gale žūti be 
jokios naudos. Joms reikia saugios ir atviros vietos. Tai ir yra 
Kultūros muziejus, kurs virsta profesoriams ir studentams labo- 
ratorija dirbti ar mokytis. 

Gaunamosios medžiagos ir pradžių rejestruojamos atskirais 
katalogais įdėtojų vardu. Priimama ir depozitai jų vardu. Paskui 
išjų bus sudarinėjama rūšimis bendras katalogas: spaudiniams, 
rašliavai, grafikai, vaizdams ir t.t. 

Iki šiol įregistruota į kan. J. Tumo katalogą (Nr. 1) 1907 daik- 
tai, Pr. Mašioto (Nr. 4) ir Voronežo lietuvių gimnazijų archy- 
vas — 12, prof. St. Šalkausko! 4 luobai - 71, visokių (Nr. 12) — 70, 
prof. A. Jakšto? (Nr. 13) - 1000, prof. Bezzenbergerio? (Nr. 15) — 
75. Taigi Kultūros spintoje yra jau daugiau ne 3000 raštų ir spau- 
dinių, daugiausia labai svarbių privatinės korespondencijos, ir 
jau galima ir verta čia rimtai ji pastudijuoti. 

Taigi šiuo pranešimu prašom ir kitus mūsų inteligentus su- 
dėti savo rašliavas ir spaudos retenybes pro publico bono“. Visais 
reikalais kreiptis į Kul. muziejaus vedėją docento p. e. J. Tumą - 
Aleksoto g. Nr. 6. Dovanas galima palikti ir Švietimo minis- 
terijoje su tam tikru lydimuoju raštu pas kurjerą, jei vedėjo tuo 
kartu nebus. 

Tik atsiliepkite! Tik pritarkite! 

IŠ MINIŲ PSICHOLOGIJOS 


(Iš laiškų „Jaunajam veikėjui“) 


Kažin kodėl žmonės tuos, kurie pasiduoda bendrajam minios 
ūpui, negarbingai vadina žmonėmis be savo valios, lyg kokiais 
mechanizmais. Lenkai tam išreikšti turi dar negarbingesni žodį: 
„Owczy pęd“*; reiškia, ką viena avis pirmeivė padarys, tai pa- 
darys ir kitos, nebežinodamos pirmeivės tikslo. Palaikyk prieš 
einantį būrį kartikę pakėlęs. Kai pirmosios peršoks, atitrauk ją. 
Sekamos, atėjusios į tą vietą, taip pat pašokės lygiai aukštai, kaip 
ir pirmosios, nors nebebus reikalo. Tiesa, žmonių minia daug 
kuo pasižymi, kas ją kvalifikuoja avių ar šiaip jau gyvulėlių 
būriui. Tačiau ir skirtumo yra: žmonių minia šoka bėgti paskui 
kits kitą, netekdama valios kitaip padaryti; bet tuo pat žygiu ji 
gerai nusimano, kur ir ko bėganti. Pavyzdžiui, 1906 metų psi- 
chinis antkritis — pastoti kelią tariamiesiems juodašimčiams, 
kurie iš kažin kur ateiną ramių žmonių kankinti. Bėgo, kaip avys, 
tan kraštan, kur buvo pasileidęs pirmasis, visai nenusimany- 
dami, jog kaip tik iš ten užeina pavojaus debesys; vis dėlto pasi- 
ėmę ginklų - šauti ar kirsti. Tai jau toli gražu nebe „owczy pęd“. 

Minios akcijoje pasireiškia ir atskirų žmonių. Kurie jautresnės 
širdies ar karštesnio kraujo, tie eina pirma, pirmieji prideda savo 
ranką į bendrąjį veiksmą. Paprastai jie atsako už visos minios 
padarytąjį garbingą ar negarbingą darbą. Vieniems jų pastato 
paminklus, kitus pakaria. O nei vieno, nei antro jie nesti pelnę. 
Visai ne dėl to minios ūpas pasireiškia, kad išsišoksta vienas 
siundytojas, bet atvirkščiai: dėl to atsiranda „Marselietės“ auto- 
rių?, kad toks susidaro minios ūpas, kuriuo ji užvaiso talentą. 
Juk ne dėl to paryžiečiai griovė politikos kalėjimą Bastiliją*, kad 
įnirtusios moterys griaužė jos plytgalius; bet buvo tokių, kurios 
degintą molį ėdė, kad toks buvo minios įnirtimas. Minią bausti, 
kad toks joje susidaro, sakysime, psichiškai liguistas ūpas, tegali 
tokie chamai, kaip Tulos ar Tambovo bolševikai, sušaudę minias 
iš penkių ir daugiau tūkstančių. Kitur, visuomeninei audrai 
praūžus, minia ir jos išdavos, skyrium pasergėtieji jos nariai, yra 
amnestijuojami, nors būtų padarę daug žalos. 

Yra tačiau ir savavalių žmonių, kuriems nors šnervės išsi- 
pučia, minios ūpui užėjus, vis dėlto pajėgia susivaldyti ir, pašū- 
kavę paklykavę katras sau, namie, į minią neįmišta, „OWCcZzym 
pedem“ neina. Ko jie moraliai verti, dvejaip sprendžiama. Vieni 
tokius giria, vadina juos virš minios esančiais, reiškia, perau- 
gusiais minią, šalto proto filosofais. Tačiau jų didybė tepalieka 
jų pačių gryčios sienose. Jie dideli patys sau; viešai jie nieko 
nenudirba, juoba niekam nepavadovauja. Kiti tokius pekia, va- 
dindami tiesiog bejausmiais, inertinėmis kaladėmis, tilžėmis, 
tinginiais, t. ir t. 

Savo krauju gyvendamas, aš, brolau, visados su minia, nors 
ji ir avių būriu rodytųsi. Virš minios stovėjimas man abejotinos 
vertybės pagyrimas, nes tai reiškia tiek pat, kiek ir ne minioje. 
Aš dažnai pagalvoju, kaip aš būčiau pasielgęs, jei būčiau gyvenęs 
caro Petro I laikais Viatkos miškuose, kai minia „raskolnikų““ 
bevelydavo sudegti visiems krūvoje, neg išsižadėti žegnonės 
dviem pirštais - „za dvuperstnoje krestnoje znamenije“*. Tai mi- 
niai ne vis tiek buvo, dviem ar trimis pirštais žegnotis. Šiandien 
mums tai juokas, o anuolaik buvo tai labai rimtas ir tragingas 
dalykas. Greičiausiai būčiau pabūgęs, nes heroizmo neturiu nė 
krislelio, tačiau visos mano simpatijos atitenka tiems, kurie savo 
gyvybe mokėjo stoti už dalelę šventų savo įsitikinimų. Bet kuris 
anglas džentlmenas pabaus saviškį, kurs drįs čebatuotas įeiti į 
pagonų pagodą (šventyklą), kai toks yra minios nusistatymas. 

Brolau, ne tas bus galingas vadas, kurs vieno savo prasima- 
nymu patrauks didesnę ar mažesnę minią; Žemaičių miškuose 
„Jonvaikių“ draugovė neilgam pateko. Bet tas, kurs minios širdis 
turės savo širdyje susirinkęs, o ją tebus peraugęs vienu protu ir 
sumanumu. O, tas vadas, kurs jaučia už milijoną, bus galingas! 
Ypačjei tu esi dvasiškis vadas, neprivalai stovėti už savo minios, 
apsisiautęs skeptiko skraiste. Tu privalai būti minios, tų gyvųjų 
kanklių, jautriausia, ploniausiai skambančia styga; tuo „prasi- 
kišėliu“, kurin pirman spiria priešininko perkūnas, nors ne tu 
sudarai minios nuotaiką, tik ta jos nuotaika tavimi reiškiasi. 

Aš negaliu atsigrožėti tuo popu kareivių kapelionu, kurs, 
šautuvo neturėdamas teisės imtis, kryžių nusitvėręs žingsniavo 

priešakyje atakuojančio būrio, šalia karininko, ir krito negyvas. 
Kristus jam nebuvo liepęs kryžium kraują lieti, kad ir prieši- 
ninko: jis čia buvo kovojančios už tėvynę savo minios žmogus, 
jai visas pasidavęs. Ir pykstu, kiek kartų mūsų kunigai, kovoje 
su rusais leidė vienas pačias minias, nors su ja buvo tų pat prin- 
cipų ir savo širdyse puoselėjo tas pat šventenybes, religijos ar 
tautos. Manęs visai neįtikina Ojamos? pavyzdys, kurs su rusais 
kovojo Japonijoje sėdėdamas, į patį karo lauką neįžengęs. Mes — 
ne Ojamos; tokių jungiamųjų prietaisų su savo kariuomene netu- 
rime; mes patys turime būti gyva jungė. 

Pavyzdžiui, man bjaurus vilniečių lenkų kunigų pasielgimas, 
kai, rusams išvežant jų vyskupą Roppą“, siuntė moteris protes- 
tuoti, patys iš už kerčios žiūrėdami. Jiems reikėjo drauge su 
moterimis atgulti ant gelžkelio reikų prieš vežanti jų ganytoją 
traukinį ir pasiduoti ištrėmimui drauge su juo. Roppas admi- 
nistratorius nebuvo lietuviams palankus. Tai buvo pažymėta 
septintuoju jo kaltinimo punktu. Roppui administratoriui lietu- 
viai nepritarė; vis dėlto jų moterys drauge su lenkėmis gulo ant 
reikų, nes buvo išvežamas vyskupas, katalikams didžios verty- 
bės asmuo. Bereikia didesnio lietuvių priešo, kaip buvo Vilniaus 
vyskupas Zvieravičius?, dėlto ir jam lietuviai katalikai gulo ant 
reikų, nes jis buvo - jų vyskupas. Kas nejaučia to vardo skonies 
ir mano, jog visa tai nukrinta, ligi tik pašalinus iš vietos, tas yra 
jausmų daltonistas. Su juo tiek pat bus bergždžia kalba, kaip ir 
su tuo, kuriam raudona ir mėlyna lygiai rodos lelijava. 

Minios ūpo reiškėjai baudžiami, nors neprivalėtų būti bau- 
džiami, jei valdžios atstovai vaduotųsi gyvu jausmu, o ne negy- 
vėliais tvarkos dabojimo paragrafais. Aš atmenu, kaip sunku 
būdavo prieiti prie carų, kaip į jo paties rankas maža kas tepatek- 
davo iš tam tikros raštinės jo vardu siunčiamiems prašymams 
priimti. Minioms likdavo viena: patykoti pravažiuojant, pakelti 
„putšą“ - lermą, atkreipti caro atidą ir parodyti, jog turi jam 
pačiam įteikti popierį. Tai buvo aktas didžiausio nepasitikėjimo 
caro tarnais, nes demonstratyvus jų aplenkimas; tai buvo dary- 
mas „trukšmo viešoje vietoje“; už tai tekdavo iš policistų po 
keletą kumščių, bet už tai niekas nieko nedėjo į kalėjimą, nes čia 

reiškės vaikų jausmas savo tėvui, o ne kuri neprietelinga de- 
monstracija. Ir caras daug, labai daug laimėdavo, kai paliepdavo 
prašymą paimti ir bent tiek tardavo: „Nu, gerai, gerai — „raz- 
smotrim, posmotrim“™, Ir labai daug būtų pralaimėjęs, jei būtų 
kada nors tares: „Razognat etu svoloč“!!! 

Tuos žodžius pasakyti mane privertė „Lietuvos Žinių“ redak- 
torius"“, mano viešą kreipimąsi į Tautos Tėvą prašymu" pava- 
dinęs „putšu“, liepęs to nepakęsti, reiškia, nubausti ir padaręs 
mažą denunciaciją, jog tai buvęs slapto susibaudimo aktas. Jokio 
susibaudimo čia nebuvo. Mano išsikišimas subrendo vos prieš 
porą valandų, ir jis buvo net ne mano „išradimas“, tik tas mano 
širdies balso virptelėjimas, pajutus visuomenės ūpą. 


DARBAS IR VARGAS 


(Iš laiškų „Jaunajam veikėjui“)! 


Pradedu nuo to, kaip žmonės svajoja apie nedarbo laimę. 
Būtent kodėl mane tėveliai sodiečiai ir broliai išleido mokytis. 

Aš buvau visų jauniausias. Kai pradėjau nusimanyti, visus 
savo brolius ir seseris mačiau jau darbą dirbant. Vieni arė, plovė, 
kūlė, mynė, braukė, audė, kiti liuobės, žygiavos. Per kiaurą dieną 
visi krutėjo, rūpinos, nerimo, vos valgytų tesusispiesdami krū- 
von. Į vakarą, man matės, visi taip pat nuvargę, kaip aš, per 
kiaurą dieną bėgiojęs, maža tevalgęs. Nebe tiek laukėme vaka- 
rienės, kiek miego ir poilsio. 

Per vasarą visi pylės prakaitu. Rudenį visus raudonai kirpo 
šalnos ir žvarbos. Per žiemą visi stireno nuo šalčio, nes vilkėjo 
plonai ir striukai. Dvidešimties laipsnių šalčiais važinėjo labai 
toli miškan, vėlai rudenį maudės linamarkose, kuopdami jas, 
merkdami ar vilkdami linus. Sunku net vaizduotis, kaip jie sveiki 
bebuvo. 

Tiek ten berados ir sveikatos. Visi liesi, rodės, iš vienų gyslų, 
ne iš raumenų. Tarpais beveik visi kosėjo, o vienas kitas ir visai 
nesiliovė: juos daugiau ar mažiau ėdė plaučių „blakės“, kaip 
avis. O gryčia surūkusi, kūrenama atviromis durimis. Užsidarysi 

jas nuo šalčio, dūmai sugaus galvą, ir vaikščiosi visą pusę dienos 
išblyškęs sopama galva. 

Vargas, vargas, vargas. 

Oi, varge, varge, vargeli mano, kada aš tave, varge, išvargsiu, 
kad tu lapuoji, kad tu šakoji, kad tu ir tarp vartų, kur visi min- 
džioja, žydi!? 

Darbas ir vargas ėjo grečimai, niekuo nesiskirdami vienas 
nuo kito. Daug dirbti, menkai valgyti, negražiai vilkėti, nepa- 
togiai gyventi. Ir sekė visą mūsų gyvenimą viliūgė - pasiilgimas 
nedarbo. Visiems rodės darbas esąs kaltas, kad sunku gyventi 
žmogui ant svieto. Laimė vaidinosi kaip nuolatinė šventė, kada, 
darbą paniekę, visi skubinas bažnyčion ar karčemon, miškan ar 
parugėn apsikaišyti gėlėmis ir šokti rato su mergelėmis, su ber- 
neliais, staugti patisos ilgėjimos giesmės. 

Darbą teišmanėme žemėtąjį, dulkėtąjį, mėšluotąjį, ūkio darbą. 
Tai visi kiti darbai rodės ne darbai, tik ūlionė. Nedirba darbų 
kunigas, nedirba ponas, nedirba raštininkas, nedirba žydas. Tad 
visi jie nevargsta ir laimingi. Laimingi kurpiai ir siuvėjai, lai- 
mingi ponų važnyčiotojai ir visi ponų namų tarnai. O bendras 
vargas, bendra ašarų pakalnė šioje žemėje buvo bažnyčios pasa- 
kymai, kurius visi kartojo, bet niekas tuo netikėjo. Bene vargo — 
poniškai gyventi, suprask, nesurūkusiam, nešlapiam. 

Nesupratome, vis dėlto jautėme, jog darbas nelygu vargui; 
tik nemokėjome taip padaryti, kad dirbdami nevargtume. O kiti, 
sako, tai moką padaryti. Antai Amerikoje. Visi labai daug dirbą, 
o vargo nevargstą. Kaipgi ten pasidaro? Per ištisus metus, nė 
„atpuskų““ neturėdami, dirbą lygiai po dešimtį valandų ir sau 
turį po keturiolika valandų. Tai visai gana laiko kas dieną nueiti 
karčemon. Ir esą iš ko. Darbo valandos pamaitiną ir padžiuginą, 
o namie leidžią poniškai pagyventi. Būtent nešlapiam, nesuo- 
dinam, nesušalusiam. 

Tai ir buvo visi pasiilgę nevargo, kurio yra - ten, kitur, ne 
namie. Ir traukė jaunimas į dausas, kaip rudenį paukščiai: į Ame- 
riką, į Afriką, į Australiją; visur, kur tik nori, bet tik ne namie. 
O kas liko, dūsavo, kaip čia bent iš gryčios išėjus nors kunigu, 
nors vargamistra, rašeiva. Vieni gieda, dumples lamdo Dievui 

pagerbti, žmonėms pasidžiaugti, kiti plunksnele vadžioja po 
baltą popierėlį. Ir tik pasileidę vaikščioja kiaurais čebatais ir 
nepavalgę; šiaip jau visi jie ko gi ne ponai? 

Maniškiams neteko patiems pabėgti nei į dausas, nei į ponus. 
Seserims rūpėjo tekėti, ir jos veikiai ištekėjo, broliui vesti, ir jis 
vedė. Kiti buvo jau seni naujam gyvenimui. Ateitį teturėjau aš, 
mažas. Tai ir sumanė visi bent mane tą vieną tokį padaryti, kad 
nereiktų darbo dirbti, vargo vargti, na, kad bent vienas iš visos 
šeimynos taptų ponas ir laimingas. Ir aš tapau „ponas“. Buvau 
ir laimingas, kaip reta kas. Bet visai ne dėl to, kad nebūtų reikėję 
darbas dirbti ir vargas kęsti. Kaip tik dėl to, kad visa to reikėjo 
pritirti ir prisidaryti vertenybių, kurios patenkina ir aukštyn 
pakelia. 

Buvo darbo, buvo vargo, bet buvo ir laimės. Tai visi tie daly- 
kai neina pervien. 

Darbas per visus amžius buvo laikomas vargu. Jų ir vardai 
kitomis kalbomis kone tą pat reiškia. Žmogus apsigema tinginiu. 
Darban jį teijudina alkis ar reikalas nuo kita ko apsiginti. Tuo 
žvilgsniu jis lygus bet kuriam gyvuliui. Pakenčiamai sotus, jis 
bevelija drybsoti pavėnioje. Žmogus tą pat darytų, kad jam nebe- 
būtų kitokių reikalų: dengtis, linksmintis, lepintis. Tai pavalgęs, 
jis dar prideda darbo kitiems reikalams patenkinti. 

Šit ir kyla jam klausimas, begu reikia tiek daug dirbti, jei iš 
tiesų tiek maža Žmogui tereikia, kad jis būtų sotus, o kai sotus, 
kad galėtų gyventi ir visti? Tolstojus“ sakydavo: vadinamoji 
kultūra, apsišvietimas, išsilavinimas laimėn nevedanti, nes per 
labai padauginanti reikalų, o neišmokianti gana, kaip jie paten- 
kinti. Kad ir gelžkeliai. Jie nėra patogumui pramanyti, kad visa 
ko greičiau patiektų; bet greitai mėtydami žmogų iš vienos vietos 
kiton, visai netesi patenkinti, nors žmogus kur kas daugiau gau- 
na dirbti, neg kai sėdėjo savo giriose ir tenkinosi savo paties 
rankų patiekalais. 

Tai tiesa. Bet ką tu žmogus padarysi, kad kultūra neišven- 
giama, nesustabdoma. Ji žengia pirmyn be atodairos. Ji įsuka į 
savo ratą visus, norinčius ir nenorinčius to. Dažnai ji ir nebartina 
esti. Ji daug duoda to, ko mes patys nemokame ar nepaslenkame 

pasitaisyti. Pirmiau viskas reikėjo savo rankom pasidirbti: danga 
ir ištaigos. Vienas tai mokėjo pasidaryti, kitas ne; tai vienam buvo 
visa ko daugiau, ir patogumų daugiau, kitam mažiau; šis gavo 
skursti ne iš savo valios. Kultūrai kitus, bereikia šiaip ar taip 
pelnytis pinigų, o už juos visi lygiai gali apsirūpinti visa reikmene. 

Dabar kilo vėl negerumų: kam tų pinigų tiek daug reikią. Ir 
ima tą nabagą pinigą visi keikti: jis šioks, jis toks; jis masina, juo 
patsai šėtonas tesidžiaugia; pinigai - velnio tinklas, kurin ką 
norėsi pagaus. O velnio čia nedaug tesama kalto; kultūra čia 
kalčiausia ir drauge geriausia. Ir štai kaip. 

Ji verčia žmogų daug daugiau dirbti, neg jis dirbo būdamas 
nekultūringas; drauge ji ir malonina darbą, kad jis nebebūtų — 
vargas, skurdas, ir darbas nebetaršytų laimės, jei laime vadin- 
sime sveikatą, šviesą, patogumą, o ne šuns tysojimą paklėtyje. 
Kuo daugiau žmogus dirba, tuo daugiau ištenka kultūros reika- 
lams; kuo daugiau kultūros dalykų pas mus, tuo daugiau reikia 
dirbti, nes tada žmogus darosi šakotesnis, gilesnis, aukščiau ima 
siekti. Dėl to maža bėdos, kad kultūringas žmogus dirba po 
dešimtį valandų per dieną. Ir ne tai geriau, kad stengiamasi 
sumažinti jo darbas iki aštuonių ar net šešių valandų; bet tai būtų 
geriau, kad visi padėtų darbo žmogui kuo daugiausia laimėti 
kultūros. Aš visai užmiršiu dešimties valandų darbą, kai pabai- 
ges ji, gausiu tučtuojau visas nusiprausti, ne tik suodis ir dulkes, 
bet ir prakaitą, kai švariai persivilkęs pareisiu į švarų savo gy- 
venimą, kur rasiu švarią žmoną, švarius ir sveikus vaikučius, 
kai minkštai atsilsėsiu, gerai pavalgysiu, švariai ir minkštai iš- 
miegosiu, kai pasiskaitysiu gerų knygų ir įdomių laikraščių, kai 
retkarčiai nueisiu su visa savo šeimynėle į teatrą ar kitą kurią 
pasilinksminimo vietą. 

Buržujų rojus! Tars kuris neišmanėlis „cicilikiukas“. Bet iš- 
mintingas socialistas lygiai siekia tokių pat kultūringų pato- 
gumų, kaip ir buržujus. Ir visi visame pasaulyje dirba sunkiai, 
destis daug, labai daug, visai nesakydami, jog tai — nelaimė. 
Išmintingo darbininko visi reikalavimai yra tie, kurie padeda 
jam sunkiai dirbant neprarasti sveikatos ir pelnytis tiek, kiek 
patenkina kultūringojo žmogaus reikalavimus. 


- 397 >- 


Kur yra darbo davėjai, tuos darbininkai spaudžia, kad reika- 
laudamas iš jų daug ir mokėtų daug. Jei nemoka, kelia streikus, 
privaro nemokantį ar netesiantį mokėti darbo davėją atsisakyti 
nuo savo pramonės. Lai ji atitenka labiau sugebančiam pro- 
dukuoti. Galop imta manyti, kad daugiausia uždirbs ir teisingiau 
pelnais dalysis, jei darbininkai dirbs patys sau be tarpininko, jei 
visos fabrikos bus jų. Čia man nerūpi nagrinėti, ar taip yra, ar 
ne. Man čia įdomu ir linksma matyti, kad taip reiškiasi išmin- 
tingas reikalavimas iš pačių savęs. Juo daugiau dirbsime, juo 
daugiau turėsime, ir tai mums pasaldins sunkumus. Bendra- 
darbiu gali likti ir savininkas fabriko ar kito kurio prasimanymo. 
Tai nieko nekenkia. Dar padeda tvarkingiau dirbti. 

Mūsų kaimas gal dėl to tik ir skursta, kad ūkius turi savo 
rankose nesumaningi savininkai. Gaišinti darbininkus jie moka, 
bet nemoka suvartoti juos taip, kad jie daug dirbdami daug 
padirbtų. O kai bus daug padirbta, galima bus daug atlyginti už 
darbą ir dar daug pačiam liks. Visi geriau apsirūpins. Dabar 
darbininkas nekultūrintas nekultūrintą gi dirba darbą ir vos 
tepraminta. To maža, ir jis apleidžia nesugebantį produkuoti 
savo darbo davėją. Jis ieško kito, labiau sugebančio, ir nieko jam 
nesako, kad jis verčia sunkiai dirbti. Dirbs sunkiai, bet tik būtų 
atlyginama, nebūtų - vargo. 

Taip tad priėjome prie to, kad ta pati neva keikiamoji kultūra 
bus ir mūsų kaimo išganytoja. Jis duos kultūros priemonių sun- 
kiausiems darbams palengvinti, duos mašinų arti, pjauti, kulti, 
kiloti. Kultūrintas darbininkas ims bendradarbiauti su ūkininku 
ir išmintingai grynuoju bendrai uždirbtuoju pelnu dalytis. Dar- 
bininkas nebebėgs nuo žemės ūkio; kils žemės ūkis ir laimins 
darbininką. Ranka rankon. 

Bet reiks dirbti; daug dirbti, daugiau neg dabar dirbama. 
Niekas savaime žmogui neateina. Turtų, patogumų tik pasitie- 
kiama, o ne kelyje randama. Joks „dėdė“ jais neaprūpins, jei pats 
vien ant pečiaus gulėsi ir per visą amžių vien snūduriuosi. Ir tai 
nebebus vargas. Ag patys lietuviai sakos: sveikas žmogus darbo 
neboja. Pati sveikata darbo pasiilgsta. Žmogus didžiuojasi sun- 
kenybes nugalėdamas. Garsus anglų rašytojas Džekas Londo- 

nas? visas knygas yra surašęs apie tai, kokius milžiniškus darbus 
žmogus dirba, padirba ir to visai nelaiko vargu. Vienas stipras 
žmogus Aliaskoje apsiėmė rogutėmis parvežti paštą. Keturis 
mėnesius jis pravertė kelionėje, šalta tevalgydamas, sniege te- 
miegodamas. Sugrįžo sveikutėlaitis, tuojau visą uždarbį pragėrė 
ir išėjo šokti. Apie vargą ir neužsiminė. 

Mes sakome, vokiečiai dabar esą didesniame varge. Taip ir 
yra. Bet jie nesikrapšto pakaušio, neaimanuoja: ai, kaip sunkų; 
tik šaukia: „Arbeiten, arbeiten, mehr nichts“ — nieko daugiau, 
tik dirbkime, dirbkime, jei norime iš vargo išbristi. Ir jie išbris, 
vėlbus pertekę ir patenkinti, nekeiks didelio savo darbo, greičiau 
jie didžiuosis juo, kaip dabar didžiuojasi švedai, akmenyje išsi- 
kirtę sau gražiausį pasaulyje Stokholmo miestą. 

Ir nepriklausomosios Lietuvos ateitis vien darbe. Ji pati nei 
atsistojo, nei pastovės. Reikėjo pastatyti, reiks ir palaikyti, kad 
stovėtų ir atsispirt galėtų. Taigi sekime vokiečiais ir - dirbkime, 
dirbkime, dirbkime! 


MEILUS, LINKSMUŪS, BEGĖDŽIAI... 


Kuris čia rašytojas gražiai paminėjo savo šunį, jog jis esąs 
visados linksmas, visados meilus, visados... begėdis!. 

Aš esu irgi nemažas šunininkas: mano taksiukui Kaukui gy- 
venimo galėtų pavydėti bet kuris buržujus. Tai gaunu progos 
pasergėti, jog anieji paminėtieji savumai tikrai yra šuns pagrin- 
diniai. Jo begėdystės tenka nematyti dėl jo meilumo ir links- 
mumo. Jis - šuo; be to jis nebebūtų tos gyvulių rūšies. Šuo - turi 
būti cinikas, ciniškas, destis šuniškas. 

Tačiau yra dar kitokių Dievo padarų, kuriems šitie savumai 
visai nedera, o jie dažnai pasistengia jais apsirūpinti. Tai - gir- 
tuokliai. Kokie jie meilūs, kol geria; kokie jie linksmūs, kai atsi- 
geria; ir kokie jie begėdžiai, kai alkoholis ima jiems paralyžiuoti 
nervus ir protą. 

Antai užvakar grįžtu apie šeštą valandą vakaro iš miesto 
Rotušės aikšte. Didžiuliame kieme kairėje (Aleksoto gatvės), kur 

vieni kromai ir jokios gertuvės, girdžiu riksmą. „Bene žydai 
macams ką pjaunas?“ — burbtelėjo kažkoks juokdarys. „Ne! tai 
mūsų jaunuomenė linksminas“, - atsakė jam kitas. 

Iš kiemo vis girdėjos riksmas trijulės choro. Tai jie mėgino 
sudainuoti, rėkė, kaip bielijami, o balsai plerpė, kaip išgverę 
kalmuko ratai, ir neatitiko vienas kitam, nes kai vienas pūtė, 
uždusdamas, pertraukdamas, kvapo netekdamas, kitas jam šau- 
kė: „Brolau... brolau“... ir girdėjosi bučkių pliauškėjimas. 

Paprasta girtų scena. Ją įvairino nesutariąs ėjimas; lyg kiek- 
vienas tų trijų būtų ėjęs keturiomis kojomis, ne dviem: tiek daug 
girdėjos trypimo ir lyg mušininkais barškinimo į sieną. Pagaliau 
bestijališkai suriko: „Urrra!“ ir pulte išpuolo į šaligatvį trys su- 
kibę jaunučiukai kareiviukai, naujintėlėmis uniformomis. 

Pasibjaurėjimas pakratė mane ir šaltas prakaitas išpylė. Nusi- 
gandau. Pamaniau: dabar prasidės kita scena - suėmimas. Negi 
gali pavelyti, kad tokią netvarką darytų trys ten, kur žmonės 
voromis eina ir visi didžiausiu pasibjaurėjimu aplenkia tą kepės- 
tuojančią jaunikaičių gurguolę, kaip kokią šunų rują. Jau jau 
ėmiau vaizduotis, kaip prišoks baisusis milicininkas, iš kurio 
kaktos teisybės saulė tviska; ims gaudyti proto netekusius jau- 
nuolius; jie nepasiduos, tai milicininkas bent vieną apvers, ant 
rankų jam uždės geležinius pančius. Tada tik surakintasis susi- 
pras, ims žemintis, vėl kaip šuva, po kojom šliaužioti ir jas bu- 
čiuoti, kad nevestų į komendantūrą. Bet kitu du ims draugą 
vaduoti. Ištiks pasipriešinimas tvarkadariui, einančiam savo 
pareigas. Kaltininkai atsidurs kalėjime. Bus karo teismas; jis vėl 
duos ilgų metų kalėjimo, ir sudiev, jaunyste, tų trijų nepriklau- 
somosios Lietuvos vilčių piliečių. Bet kuris suėmimas į mane 
daro įspūdį, lyg gaudymų kartė. 

Greičiau, greičiau pro šalį, kad tik visa to nepamatyčiau! 
Prašokti prašokau. Tačiau dalykai paprasčiau pasibaigė. Mili- 
cininko, kaip visados, niekur nesimatė stovint, kur reikėjo jam 
stovėti. Niekas neatbėgo į tą gyvulių riksmą. Trijulė atsirado čia 
pat už manęs ir ėmė, matyt, be tikslo, taip sau, skandalui padi- 
dinti, sekti paskui mane ir šunų vietoje loti. 

Aš - kunigas, jaunimo išpažinčių klausytojas, jų moterystėn 

tuokėjas, jų mokytojas katekizmo ir gyvenimo, jų laidotojas, už 
juos Aukos darytojas, daviau progos pareikšti tretįjį girtuoklių 
šuniškąjį savumą - begėdystę. 

Viduryje sukibusios trijulės esąs jaunikaitis, spirito garų troš- 
kinamu balsu lojo: 

- Tėveli... tėveli... parodyk mums, kur mes už tris litus galė- 
tume... Tėveli... tėveli... pasakyk, kur galima už tris litus... 

Kitas iš šalies atsiliepė: 

- Gi ar nežinai - Mažojoje Vilniaus gatvėje... 

Ir vėl iš pradžios. Man pašoko ligūstos širdies pyktis. „LImsiu ir 
užmušiu tuos cinikus. Ne, geriau nutrauksiu vienam kepurę, 
nubėgsiu su ja į milicininką Vilniaus gatvėje ir tegul suranda tuos, 
kurie skriaudžia ramiai einančią publiką“... Bet čia švystelėjo tas 
pats suėmimo vaizdas. Ir mano papykimas trykštelėjo iš akių 
nuskriaustojo ašaromis. Aš ėmiau bėgti, ausis užsiėmęs, ir taip 
palikau girtus. Ar ilgai dar jie skriaudė publiką, aš nebežinau. 

Gatvės skandalų kronika skelbia kone kasdien į dešimtį su- 
ėmimų už girtą trukšmavimą. Manau, visi tie trukšmadariai esti 
panašūs cinikai, kaip ir čia pažymėtieji. Sakytume, tai gatvės 
šiukšlės, tai visuomenės išmatos ar bedievybės demoralizuo- 
tosios jaunuomenės atstovai taip pareiškė kunigui savo — „pa- 
saulėžiūrą“. Aš to nepasakysiu. Šitie trys jaunučiukai, gražia- 
veidžiai berniokai galėjo būti gerų tėvų vaikai, dievobaimingos 
motinėlės išauklėti, į bažnytėlę vedžioti. Gal jie ir patys dar eina 
įbažnyčią. Gal ir mano paties pamokslą bus girdėję, gal tyčia jo 
pasiklausyti bus kokį kartą atėję. Gal jie šviesūs. Ir matės, kad ne 
koja į pasturgalį spardomi. Gal jie savanoriai Lietuvos kariuo- 
menėje ir neilgai trukus drąsiai už ją savo galveles padės. Visa 
tai, ką jie šiuo atveju gatvei parodė, tai ne jų. Jei jų, tai labai giliai 
buvę paslėpta, stora kultūros žieve padengta. Tai alkoholis nu- 
skrodė nuo jų šitą žievę ir parodė visą vidaus bjaurumą, visą 
cinizmą, kurio kiekviename žmoguje gana esama, kurį taip rū- 
pestingai žmonės slepia nuo kitų, net nuo paties savęs, kai esti 
ramūs, nesujudinti. Bet kai žmogus sujudintas kerštu ar pykčiu, 
tuojau pats apnuogina negražiąsias savo kūno dalis ir... žiūrėk, 
koks aš esu begėdis, cinikas! 

Pirmoje sujudintojų eilėje stovi alkoholis, bet kurio chamizmo 
brolis ar net tėvas. Antai gražiajame Lietuvių viešbutyje pernai 
vienas žymus mūsų šviesuolis, akurat kaip šie gatvės vaikai 
girtas, kabinėjosi kitų šviesuolių, net puikiai apsitaisiusių mo- 
terų ponių ir kalbėjo jiems ir joms begėdysčių, tokių pat šlykščių. 
Alkoholiui nėra kultūros. Tai visi žinome. Alkoholis ūmai, tuo 
akies mirksniu, grąžina žmogų į tą padėtį, kada jis urvuose 
tebegyveno, į Polifemo padėtį. Ir visi tie tariamieji linksmumai 
ir meilumai, dėl kurių geriama ir apsisvaiginama, yra ne kas kita, 
kaip tik tas pats ciniškumas, begėdystė, tik pradedanti reikštis 
bučiavimais, mielavimais, kol pasirodys visame nuogume. 

Žmonės, girto meilumo, linksmumo ir negėdingumo atstovai, 
bent šiai Blaivybės savaitei pasitraukite iš civilizuoto pasaulio į 
Polifemo urvus! Bent per šitą trumpą laiką leiskite negirtiems 
laisviau pakvėpuoti, be baimės gatvėmis pasivaikščioti! 


SENOJI IR NAUJOJI KULTŪRA 


(Dvarviečių reikalu) 


Mūsų Universiteto profesoriai gamtininkai Ivanauskas ir Re- 
gelis', „negalėdami ramiai žiūrėti į mūsų gamtos grožės nai- 
kinimą, negalėdami jam kelio užkirsti“, pasitelkė protestuoti 
Medžių sodinimo komitetą, Lietuvai pagražinti draugiją, net 
pačią visuomenę. Profesoriai pajuto nerimą, kai Sodininkystės 
ir daržininkystės mokykla? ėmė tiektis vietos senoje Fredos di- 
džiadvario sodyboje, nuvalydama ją ne tik nuo laukinių, nebe- 
prižiūrimų medžių, bet ir nuo puoselėtųjų, planingai prieš kelias 
dešimtis metų susodintų liepų alėjų. Medžių sodinimo komiteto 
narys prof. Žemaitis tuo reikalu per telefoną neramino Žemės 
ūkio ir valstybės turtų ministerį*. Lietuvai pagražinti draugijos 
pirmininkas pats buvo pas ministerį. 

-Jūs skundžiatės, būk Fredoje esanti daroma barbarybė, nai- 
kinamas kultūrinis pranokėjų darbas. Gi Ž. Ū. ir V. T. ministerija 
Fredoje turi tris ištikimus savo atstovus: Departamento direk- 
torių A. Vienožinskį, Mokyklos direktorių Špakevičių ir Tallat- 

Kelpšą“, kuriais negali netikėti, o jie vienan balsan sako, kaip tik 
jie esą sumanę kultūrinį darbą ir padarysią geriau neg buvo. 
Katrųjų gi klausyti? Šekit jums automobilis ir važiuokite visi 
drauge vietoje apsidairyti: Universiteto atstovas, Lietuvai pa- 
gražinti dr. atstovas ir Ž. Ūkio ministerijos atstovas. 

Geriau ir velyti nebuvo ko. Nuvažiavome. A. Vienožinskis, 
T. Ivanauskas ir aš. Radome ir Špakevičių su k. Sendvario keliai, 
kitados, matyt, gerai ištaisyti Fredos molynėje, dabar šlapi. Kal- 
tos buvusios alėjos. Jos siaurokos; liepos dėl to ištekėjo labai 
aukštos ir po savim uždengė saulę. Dveji mūro vienu aukštu 
namai oficinos atsirado irgi dviejų alėjų ūksmėje, dėl to irgi 
padrėke ir gyventi juose esą nebepatogu. Hektaro dviejų mato 
keturkampiai tarp tų alėjų, atsiradę jų ūksmėje, aptekę atžalomis, 
užsisėję kitais medžiais ir virtę nebekultūringu parku. Keliams 
pataisyti, dvejiems namams pasausinti, aniems kvadratams ap- 
diegti vaisinių ir graznos medelių daigynu ir tenka panaikinti 
keturių dešimtų metų amžiaus alėjos. Vienas namas jau pirmiau 
buvęs paliuosuotas nuo alėjos ūiksmės. Toliau ta alėja buvusi 
aukštai nukirsta: dabar ten stirkso bjaurus stuobriai, menkai 
viršūnes beatželdinę. Jie reikią ir visai nukirsti. Antrajam namui 
duota šviesos šiemet, štai nuskinant artimąjį jam alėjos šoną ir 
abiejų šonų galą. Nebesą prasmės laikyti ir kas belike. Trečia 
alėja eina per pasenusį, jau nebenaudingą vaisių sodą. Senieji 
medžiai reiksią nurauti, jų vieton pasodinti jauni, kurie tarp alėjų 
derėsią. Kasmet einąs darbas nuravėjimo savaime sudygusių, 
jau pasenusių, sužeistų, pasausių senmedžių ir jaunažalių. Jų 
užimamoje vietoje būsią planingai sudiegti medynai, susodintos 
uogos ir uogienojai, alėjų vietą užimsią žemi žalitvoriai ir pra- 
rečiai ūksmės neduodą lenktašakiai uoseliai. Kur dabar kieme 
suaugę nudžiūvusiomis viršūnėmis ar pasvirę senmedžiai, ten 
būsią žolynų klombai. Ir viskas būsią tikrai kultūrinta, žmogaus 
ranką pajutę, neg dabar kad yra apleista. Sodininkystės mokykla 
kaip tik privalanti turėti kultūrinimo žymių, kurių neprileidžia 
alėjos. Mokykla nesanti buržuazinė, kad galėtų palikti nepalie- 
tus tokius parko plotus, riogsančius dykai. Kvadratų nuravimo 
darbą dirbanti mokykla pati, savo mokinių rankomis, net ir 

mokytojų personalo, ir sutaupanti vyriausybei tūkstančius litų. 
Pradėta tad skinti ir antra liepų alėja per sodą ir būsią nuo kvad- 
ratų kraštų ir kiemo išskinta iki paskutiniam senmedžiui. Geri 
jie esą savo vietoje, bet kai kliudą, tai nėsą jokios racijos atsi- 
žvelgti į medžių nenaikinimo principą; jis kitur esąs taikintinas, 
tik ne čia. Planas išnaikinti senuosius Fredos medžius mokyklos 
teritorijoje, šiapus jos fronto, esąs brendęs per keletą metų, nusi- 
žiūrint vasaros laiku, ką gera ar bloga jie Fredai duoda. 

Tai, rodos, bus ir visa, ką mes su prof. Ivanausku esame 
išgirdę iš Ž. Ūkio ministerijos atstovų, šeimininkaujančių Fredos 
mokyklos teritorijoje. Uksmėje šlapi keliai ir dveji namai, neauga 
medelių daigai, ankštumas vietos mokyklos reikalams, - visai 
tai įtikinantys įrodymai, jog senmedžiai, kurių dalis ima tręšti iš 
apačios ar iš viršūnės, reikia nurauti. Bet tai toli gražu nenu- 
ramino mūsų, kuriems dešimčių ar šimto metų augmuo, kur jis 
būtų išaugęs, vis tiek, yra tiesiog šventas, turįs teises gyventi ir 
gamtai tarnauti iki paskutiniosios. Mums rodės, lyg kas senam 
filosofui ar poetui, kurie iki tol laikė būtina savo kūno dalimi 
ilgus plaukus, būtų sumanęs juos nukirpti su mašinėle Nr. 0. 
Racijų kiek tik nori: ir kvaila manyti, kad poetų ir filosofų galvos 
turi želdinti būtinai ilgus plaukus, ir nehigieninga, kai negali 
gerai išsitrinkti ir tiesiog bjauru, nes ilguose įprakaitintuose 
plaukuose vinsta ydas, visokių antkryčių nešiotojas, t. ir t. Vis 
dėlto iš pradžių be galo komiška išvysti filosofą galva, kaip kelis 
nuplikinta. Suum cuigue“; kiekvienam savo fasonas. 

Ir mūsų senovės kultūringas elementas, didžponiai, laikė 
ypatingu savo dvarų kultūros fasonu - didžiulį parką, planingai 
sodintas alėjas, net tyčia užleidžiamas kur ne kur vietas apsi- 
želdinti ir įgyti neliestos girios išvaizdą. Tam dalykui nešykštėjo 
žemės vietos, geroką viso dvaro procentą skyrė sodams ir par- 
kui, kitas 3 hektarus, kitas net visą valaką, o Ukrainos Branickiai?, 
sako, 800 hektarų. Nejaugi jie neturėjo praktinio sumetimo, jog 
toje vietoje galį tiek ir tiek centnerių ropučių užaugti ar rugių 
užderėti? O, didžponiams pinigų reikėjo daug! Bet jei tesėdavo 
jų išsižadėti, tai, matyt, jų estetikos reikalas buvo ne mažesnis 
už kitus lygiai brangiai mokamus jų reikalus. 

Kai sendvarius parceliuojant dvarvietė atitenka kuriam ku- 
mečiui ir jis gauna iš to misti, dar ir valstybei mokėti, mes patei- 
siname jį, kai jis roputėms pasisodinti ir duonai pasisėti nuskina 
seną parką, senas alėjas, senas užleistas jo vietas. Reikalas reikalą 
išstuma. lr bolševikai pasiteisina buvę priversti arklides ir teat- 
rus įsitaisyti stilingose visokių tikėjimų šventyklose. Bet tai nesu- 
mažina kultūringo žmogaus širdperšos, kad tokį „reikalą“ laikas 
sudarė, ir nusimanymo, jog dėlto daug būtų buvę geriau, kad 
tokio reikalo nebūtų atsiradę. 

Kam ūkio, daržų, sodų, gyvulių įstaigoms skirti tokios vietos, 
kurios tiems tikslams netinka, kurios seniau buvo kam kitam 
suplanuotos? Nejaugi valstybės turtai tiek susiraukė, jog atsi- 
rado būtino reikalo net ant savo krosnies roputes sodinti? Kas 
už tokį nesutaikinumą atsako? Žemės ūkio ministeris dedasi 
ištikimais savo atstovais, kurie vietose suplanuoja savo suma- 
nymu ir išmanymu. Atstovai vėl dedasi ministerio ar ministe- 
rijos autoritetu, nustumdami nuo savęs atskomybę. Antai Fredos 
sodų mokyklos direktorius Špakevičius „Kertamųjų alėjų reika- 
lu“ straipsnį baigia: „medžių kirtimas yra daromas su Žemės ūkio 
departamento žinia; nei visuomenei, nei Medžių sodinimo drau- 
gijai dėl to rūpintis neteks“?. Departamento direktorius A. Vie- 
nožinskis gyvena ten pat ir asmeniškai jaučias anų dviejų pro- 
fesorių užgautas, kam jiem dviem „teko rūpintis“ — jo dalykais. 

Profesoriams, žinoma, asmens nerūpėjo: jų pareiga buvo pa- 
žymėti faktą, kaip ir man štai tas faktas pakartoti. Ir tą pareigą 
man uždėjo pats direktorius Špakevičius anuoju keistuoju savo 
pasakymu: Roma locuta — causa finita?; Ž. Ū. departamentas 
nutarė, tai visuomenei nebėsą ko besikišti. Direktorius Špake- 
vičius užmiršo, jog ištisus kabinetus, ne tik departamentus toj jo 
pašalinamoji nuo rūpinimosi valstybės reikalais visuomenė, kai 
pasirodo jo darbų netikslumai. Ir aš pažymiu: į Fredos kultū- 
rinimą Lietuvos visuomenei šiuo sykiu tikrai nebetenka kištis, 
nes per vėlu; bet jau tenka giliai susisieloti, kad tokie sumetimai, 
kada naujoji kultūra nušluoja senąją kultūrą, nebepasikartotų. 
Naujoji turi išsitekti šalia senosios. Seniau kultūrintos dvarvietės 
turi būti palaikomos, kitaip ir kitiems tikslams sunaudojamos. 

Pernai mane apvežiojo estai po daugelį suvalstybintų dvarų. Ten 
radome ir mokyklų. Bet niekur neradome iškirstų alėjų ir į jų 
vietą sudiegtų žalitvorių. Ir bežemiai, gavę plecių toje pat Fre- 
doje gyvenimams statytis, užprotestavo, kai buvo netiksliai su- 
matuota, kai būtų reikėję kirsti kitos alėjos; jie privertė perma- 
tuoti taip, kad tų alėjų kirsti nereiktų. Jei prof. Regelis, uolusis 
mūsų Botanikos sodo direktorius, netiksliai yra ką ne ką nu- 
kirtęs, žinoma, nebūtų taip pat pateisintas. 


LIETUVAI PAGRAŽINTI 
DR-JOS RINKLIAVOS KOMITETO 
ATSISAUKIMAS 


Per nedaugeli metų Lietuvai pagražinti draugija išaugo į 
didelę kultūrinę organizaciją. Jos darbas labai svarbus ir platus. 
Draugijos idėja pagražinti ir kultūrinti savo mylimą gamtos 
atžvilgiu Tėvynę kiekvieno tautiečio širdy iškėlė iškilmingiau- 
sių jausmų. 

Draugijos iniciatyva buvo surengta Internacional Garden Ci- 
ties and Town Planing Federation! daržnamių miestų planų pa- 
roda pernaimet Gėteburgo mieste. Dabar daroma susirašinėjimas 
perkelti šią parodą Kaunan, pritaikius prie Žemės ūkio parodos. 

Medžių sodinimo šventę su jos be galo įspūdinga misterija 
reikia išplėsti į Lietuvos Gamtos šventę, reikia leisti eilę įvairių 
knygelių, reikia dėti juo daugiausia pastangų, kad mūsų purvini 
miesteliai įgautų kultūringesnės išvaizdos, reikia sutvarkyti gra- 
žias gamtos vietas. 

Draugijos 1923 m. visuotinas susirinkimas nutarė sutvarkyti 
brangias mums istorines vietas: piliakalnius ir t.t. 

Draugija skelbia istorinių vietų registraciją. Iš visų pranešimų 
matyt, kad visuomenė prielankiai priėmė šituos sumanymus ir 
būtinai reikalauja tas brangias vietas juo skubiausiai sutvarkyti. 

Ar neskauda girdėti, kad Gedimino kalnas Veliuonoje, kur 
žuvo Lietuvos Didysis kunigaikštis Gediminas, Vilniaus mūsų 
sostinės įkūrėjas, dar nepadarytas Lietuvių tautos parku, kad 

Birutės kalnas Palangoje nesutvarkytas, kad po visas kitas isto- 
rines vietas ganomi galvijai? 

Draugija pasiėmė atlikti vieną didžiausių kultūros darbų, ir 
gal netoli tas metas, kada ant gražiai sutvarkytų ir medžiais 
apsodintų piliakalnių skambės dainų ir dūdų orkestro aidai. 
Tautos garbė reikalauja, kad tai įvyktų juo greičiausiai! 

Vilniaus 600 m. Jubiliejaus šventė duoda progos kiekvienam 
tautiečiui atlikti tautos kultūros kėlime svarbią pareigą. Mūsų 
ainiai, visas užsienis težiūri stebėdamies į mažute Lietuvos tautą, 
vykdančią tokį darbą! 

Teskamba Geležinio Vilko kaukimas kiekvieno ausyse: „Jeigu 
Tavo tautos kultūra, jeigu Tau Vilnius brangus, aukok nepa- 
prastą Vilniaus Jubiliejaus auką!“ 


KAIP AŠ PATEKAU Į 
„VILNIAUS ŽINIAS“ 


1905 m. revoliucija išleido mane iš Panevėžio Vadakčiukų!, 
kur vyskupas Paliulionis? buvo „radęs man vietą, kad ten pasè- 
dėčiau“. 23 ūkininkai parapijos, šiaudinio stogo klebonija, nei 
darbo, nei turto. Rusų administracija vyskupą palaikė savo su- 
metimų; ir ji manęs nepaleido iš Vadakčiukų į Salamiestį. Per 
vasarą ir rudenį 1905 m. tiek buvau „revoliucijai“ ir Vilniaus 
Seimui? padirbėjęs, jog viso to buvo jau sočiai gana ir rusams, ir 
mano klebonui pralotui Styrai“, ir vyskupui: gruodžio mėnesyje 
jis „avansavo“ mane iš Vadakčiukų į Miškius?. Nesuskubau čia 
sušilti, kaip susigriebta, jog aš būsiu per arti tos vietos, kur 
dirbau „revoliuciją“, ir tuojau dar sykį „avansavo“ už 105 kilo- 
metrų į Pamituvio Stakius. Pirmomis dienomis kovo 1906 m., 
pačiame polaidyje, bet kada naktimis tebešalo, ko galo negavau 
aš ir mano arkliukai, triskart suvažinėję ten ir atgal su mano 
turteliu. Tokiu keliu niekas nepanorėjo man patalkininkauti. 

Dabar suprasite, kokiu mielu noru atsiradau galų gale Pa- 
mituvio lygumose - molynėse ir pelkėse. Tariaus dabar tai pa- 
silsėsiąs nuo viso to, kas buvo per pereitus metus pergyventa. 

Apsirikau. Rudenį ėmė iš kažkur eiti paskalos, kad inžinierius 
Petras Vileišis, pirmojo lietuvių dienraščio „Vilniaus Žinios“ 
įsteigėjas ir leidėjas, nebetesėsiąs: jo lėšos išsibaigusios, o Pui- 
dosć redagavimas nėpritraukiąs nei rašytojų, nei skaitytojų. No- 
rint, kad „Vilniaus Žinios“ imtų smarkiau eiti, reikia jos perimti 
į kitas rankas. 

Paties P. Vileišio būta Kaune pas kun. A. Dambrauską ir pas 
vysk. Cirtautą?. Pas vysk. Paliulionį nebūta. Iš Kauno P. Vileišio 
sugrįžta geromis viltimis: „Kaune viskas gerai“, būtent Žemai- 
čių ir Vilnijos kunigija sujudusi „Vilniaus Žinias“ gelbėti raštais 
ir prenumerata, o jei to bus maža, tai sudaryti Kunigų lygą sub- 
vencijai. 

P. Vileišio ne mažiau agituota ir Vilniuje tarp kunigų. Buvo 
sujudintas kapelionas Vladas Mironas? ir pats vyskupas Rop- 
pas*. Mironas konferavo su kunigu Olševskiu“?, rašė kun. Damb- 
rauskui, dekanui Jarulaičiui, Julijui Maciejauskiui"; Dambraus- 
kas konferavo su kapelionu Antanu Bajorinu!?, - Bajorinas ėmė 
visą dalykų eigą referuoti man į Stakius ir - neraminti. 

Iš viso to matės, jog niekas nieko nesugalvoja ir visą tą siel- 
vartą noriai verčia ant manes, visai manęs nesiklausdami. Aš 
tylėjau. Daugelio metų mano stažas „Tėvynės Sarge“ + „Žiny- 
čioje““ draugams kunigams leido kažin ko iš manes viltis. O 
man buvo didžiausios baimės ir nepasitikėjimo savim, kad aš 
stebuklingai supopuliarinsiu dienraštį, ir jis ims tesėti viena 
prenumerata laikytis. Kiek tiek patyręs, aš žinojau, jog taip negali 
būti, jog pasaulyje nėra tokio periodinio leidinio, kurs viena 
prenumerata būtų gyvas. Apie tai paskui net paskaitą laikiau 
Marijampolėje. 

Bet stebuklas turėjo įvykti kitur, ne iš manęs. Buvo ruošiama 
minėtoji Lyga. Aš buvau gerai prityręs, jog „didelių tūkstančių“ 
ir ji nesupils. Ale stebuklai man, tikinčiam katalikui, buvo gali- 
mi - tikėtis reikėjo nors prieš prityrimą. 

Blogiau buvo su pasitikėjimu manimi. Jaunieji pasitikėjo net 
per daug mano paslankumu ir vikrumu. Vyskupai Paliulionis ir 
Roppas nepasitikėjo mano „klerikalumu“: vienam ir antram aš 
buvau negana ištikimas, kad mane kunigija galėtų apsirinkti 

savo atstovu: ne tik atstovu, bet ir laikytoju aukštai iškėlus Ry- 
mo Katalikų Bažnyčios vėliavą. 

Spalių 17 dieną sušaukta į Kauną „sanchedrinas“!*. Atvažia- 
vo ir v. Roppas su savaisiais kunigais lietuviais. Ir kai imta 
galvoti apie dienraštį, tai ne nuo to pradėta, kas leidėjui P. Vilei- 
šiui taip rūpėjo — ne apie medžiaginę jo padėtį ateityje, bet apie 
tai, kas katalikiškiau galės jį vesti. Manyta katalikiškumu pagauti 
klebonai, kad jie vėl pagautų skaitytojus prenumeratorius ir 
patys dėtųsi į Lygą su savo subvencijomis. 

Kandidatų „katolicisimų“ visai nesurasta. Kas buvo pakan- 
kamai katalikas, tas turėjo ir be to aukštas vietas ir nėjo; kiti būtų 
ėję, tik nebuvo trenuoti rašytojai arba ir visai nemokėjo rašyti, 
mokėdami gražiai pakalbėti. Jaunuomenė turėjo tą vieną kan- 
didatą - mane ir tą nuolat kaišiojo, vyskupams nė iš tolo nenorint 
klausyti. Į galą posėdžio nebuvo prieita prie ko nors konkretaus. 
Pačiame gale pamota ranka: jei kitaip negali būti, v. Paliulionis 
mane išleis iš savo vyskupijos, o v. Roppas kuriam laikui priims 
į savo vyskupiją. 

Ir kun. Mironas žiūrėjo pesimistiškai į mano rolę dienraštyje: 
jis spėjo, jog mano krypsnio laikraštis nepatiks nei vyskupams, 
nei didžiumai kunigų, nors jam ir jam lygiems patiks, o mane 
patį „sugūbis“ materiališkai, o gal ir morališkai. Jis numatė su 
lenkais konfliktą dėl žinomo jam mano stačiokiškumo ir griežto 
lietuviško nusistatymo. 

Aš visados maniau esąs geras katalikas; pykau, kai v. Roppas 
skelbė mane esant suspectae fidei - abejotino tikėjimo, o v. Paliu- 
lionis - nepakankamą kunigo uolumą, nors aš savo pareigas 
ėjau, kiek tik begalėdamas geriau, ir mano moralybei niekas nie- 
ko neprikišdavo. Suprantama tad, kaip aš jaučiausi užgaunamas 
ir žeminamas ana girdima vyskupų „per misericordiam“!* ir 
buvau pasiryžęs neiti, kad ir prašytų. Netesėjau atsispirti, kai 
draugai jaunieji, lyg priešingai vyskupų nusistatymui, ėmė mane 
varu varyti, greičiau kad veržte išveržčiau sau teisę dirbti pub- 
licistikos darbą, neg kad pasinaudočiau tąja miserikordija. 

Kapelionas A. Bajorinas 1906 m. lapkričio 7 d. rašo man jau 
nebežinau kelintą kartą: „P. Vileišis pirmais metais faktinajam 

savo redaktoriui mokėdaves po 150 rublių mėnesiui. Dabar te- 
mokėsiąs 75 rub. Daugiau iš P. Vileišio negalima reikalauti, kai 
pats turi deficitų; jei jų nebūtų, jums daugiau duotų. Tik Tamsta 
turi pagalvoti, kas daryti. Kad neturėtumei „vaikų“, skatinčiau 
ant to slidaus kelio žengti; prisidėdamas obligacijų (honoraro 
už laikomas mišias. T.) po 2 rubliu; galėtumei mieste misti. Jaru- 
laitis ir Ko tokių obligacijų teiktų pakaktinai. Daugiau ką jie 
galėtų padaryti, - neišgalvoju. Rasi ir pavyktų jiems Lygą su- 
daryti. Vileišis nori, kad jau gruodžio mėnesyje pradėtumei dar- 
buotis. Tik ar suskubsi taip greitai likviduoti Stakius? Man regis, 
Tamstai nereikėtų skubintis pačiam likviduoti iki paskutinei 
skiebei (?T): tai ir įpėdinis padarytų. 

V. Paliulionis nelabai skubinas Tamstą nuo vietos paleisti ir 
sau galvos tuo nedžiovina. Išleisti Tamstą jis išleis, bet kada jis 
apie tai rimtai pagalvos, jei nieks jo neskatins? Jei gali tą dalyką 
atidėlioti ad calendas graecas”, jei tikrai esi pasiruošęs į Vilnių, 
jei nebijai dėl visuomenės dar kartą vargą prisiimti, tai, brač, pats 
tą dalyką varyk pirmyn, ar parašyk, ar atvažiuok į Kauną į vys- 
kupą, susikalbėk, susiderėk. 

Aš taip pesimistiškai, kaip kun. Mironas, nežiūriu į tai, kas 
gali Tamstą ištikti „Vilniaus Žiniose“ bedirbant. Jei laikraščio 
pakraipa ir nepatiktų vyskupams ir kunigams, tai vis dėlto ne- 
galės jie kaltinti tik vieną jame dalyvaujantį kunigą. Pagaliau 
vikaro vieta ir tada bus galima gauti, „V. Žinioms“ pabaigtinai 
nubankrotavus. 

Buvau pas v. Paliulionį. Prisiminė ir Tave ir „V. Ž.“. Sako, ar 
tik jo nesumindžios pasauliečiai? Ar pats vienas įstengs atsi- 
laikyti? Atsakiau - nesiduos; dar valdžios, Bažnyčios, dalykus 
gins ir tai jam pavyks. Už lenkus tai nelaiduoju: jiems iš kun. 
Tumo gali tekti; tik tai juk nesvarbu. Vyskupas buvo bepradedąs 
aiškinti, nereikią užpuldinėti lenkų, kam tas separatizmas, reg- 
num divisum desdabitur!š, t. ir t. Bet mažai apie tai tekalbėjo; 
jam dabar kas kita labiau rūpi - pradėjo kampaniją prieš „Sau- 
lę““?, nori, kad ji vadintųsi katalikiška draugija ir kad jos nariais 
tegalėtų būti vieni katalikai. Juokdariai taip travestuoja Jo Eks- 
celenciją: „Właśnie poczyna świecić pogańskie słońce, trzeba je 

zakryć piuską“? (vyskupų kepurėlė). Saulininkai pasidavė viso 
sanchedrino teismui. Jis tačiau sėdėjo „ustawia brody“*!, kai sau- 
lininkai nenorėjo pasiduoti. Žadame uždrausti kunigams dėtis 
prie „Saulės“ draugijos. Kažin kas bus... 

Kunigai labai nenori, kad būtumėm „Vilniaus Žiniose“. Man 
regis, pinigų jie sudės. Važiuok Vilniun ~- ne tau Pamituvyje 
smirdėti. Ryžkis drąsiai, nors reikėtų subankrotuoti. Jei prieš N. 
Metus, vadinas, pradžioje gruodžio rastumeis ten, be abejo, „Vil- 
niaus Žinias“ pataisytumei, prenumeratorių atsirastų daugiau. 
Šv. Mikalojuje galėtumei mišias laikyti; calūninių iš žemaičių 
pritesėtų mažiausiai 60 rub. mėnesiui. Rasit ir v. Roppas duotų 
tau kokią vietelę, tai daug laiko tau nepaimių, o pinigų vėl bent 
300 rublių metams būtų: Vilniuje yra gerai užmokamų mokyklų. 
Roppas sutinka jau, kad Tumas „V. Žiniose“ darbuotųsi, jei kito 
tokio nėra. 

Važiuok, Brolau, į Vilnių, ir gana. Pats tuo rūpinkis, kitų 
neveizdėk. Moralis obligatio”? kunigams tave šelpti ir — šelps. 
Geriausiai atvažiuok Kaunan ir pats pareikalauk, kad vyskupas 
tave išleistų“. 

XI -~ 14 kun. Jul. Maciejauskis rašo Kauno kapelionui Bajo- 
rinui: „Rašyk Tamsta pats kunigui Tumui, kad mes jam pagalbė- 
sime ir turės daugiau kaip filijoje būdamas. Sudarysime „Kuni- 
gu lygą“, kuri aukos tam tikslui, o aš jam siunčiosiu obligacijų, 
tegul tik Vilniuje gauna calūną — turiu po 3 rub. kas dienai, o 
skaitytinėms mišioms po 2 r. Aš kun. Tumui nerašau — Tamsta 
tuojau pranešk jam apie tai“. 

XI - 19 Bajorinas deda man prie to laiško savo prierašą: „Ma- 
tai, ką rašo kun. Maciejauskis. Jis žada, džiugina, skatina, kad 
važiuotumei. Nesenai tau esu parašęs, irgi prašydamas, kad va- 
žiuotumei į Vilnių. Pabandyk, rasi nepražūsi. Daug naudinges- 
nis būtumei Vilniuje rašydamas neg Stakiuose davatkas spavie- 
dodamas, tą darbą gali dirbti ir kiti, kurie rašyti nemoka. Kam gi 
turi „marnować się“? kokiame užpentyje. Atvažiuok į Kauną ir, 
atsiliuosavęs nuo Stakių, drožk, skarmalus susigriebęs, Vilniun. 

„Saulė“ XI - 23 d. turės visuotinąjį susirinkimą Kaune gyve- 
nančiųjų narių. Žadama pertaisyti jos įstatai taip, kaip vyskupas 

užsigeidė. Vyskupas dabar bijo „rozłamu w duchowiefstwie“*, 
tai gali įvykti — vieni per toli nužengė, kiti atsiliko; nebėra har- 
monijos, vienybės, o tam daugiausia kaltas vyskupas su savo 
retrogradizmu ir biurokratizmu“. (Iš Kultūros muziejaus Nr. 1— 
1264 ir 1265). 

Bankrotavimo aš nebijojau. Daugiau gal tingėjau. Iš viso aš 
nežmoniškai mėgstu tinginiuoti; į veiksmą mane tegali įjudinti 
įvairumas, iniciatyva ką nauja prasimanyti arba bažnyčios ir 
visuomenės pareigos - jų vardan gali mane kur nori įstumti. Aš 
netikėjau kunigų žadamomis pašalpomis man, kaip ir neesamos 
Lygos subvencija dienraščiui. Jų ir negavome nieko, nei aš, nei 
„V. Žinios“. Už prenumeravimą tačiau agituota smarkiai. 

Išvažiavau į Kauną ir į Vilnių prisirengti dirvos. Kaune vys- 
kupas Paliulionis netikėtai lengvai sutiko mane paleisti iš savo 
vyskupijos. Paskui pasirodė, dėl ko. Būtent: „Takich mam dwa 
wagony do wywiezienia“*. Dideliu neskanumu tai darė, matyt, 
nieko gera nelaukdamas, vien tik reikalo tiktas. Ale kai kunigai 
visi pergelti vaikščiojo ir buvo mirtinai susirūpinę, kad tiek 
lauktasis ir tas vienas dienraštis nežlugtų, Žemaičių vyskupas 
buvo suinteresuotas, kad jis „grynai katalikiškas“ taptų. Tai 
buvo tolimesnė „Saulės“ akcija už gryną, nekompromisinę, tiky- 
binę pakraipą visa to, prie ko tik kunigai prisideda. Kunigus gi 
revoliucija ir visas laikotarpis prieš tai buvo padaręs liberalais, 
palinkusiais į kompromisus su pasauliečiais taktikoje. V. Ku- 
dirkos svajojamasai bendras darbas kuniguose, ypač Žemaičių, 
buvo radęs gražaus pritarimo. O mano obalsis iš pat pradžių 
buvo taika su pasauliečiais, žinoma, nenusidedant krikščionybės 
principams. Tuo krypsniu buvo pradėtas leisti „T. Sargas“, tuo 
jis turėjo skirtis nuo nekompromisinės „Apžvalgos“, tik nete- 
sėjo nuosaikiai išlaikyti toną. Aš pats daugiau jaučiau tą reikalą, 
neg išmaniau, neg tai pasakyti mokėjau. 

Galite suprasti, kaip nusiminiau, kai v. Paliulionis išleidimo 
salyga padėjo: arba aš į savo deklaraciją įrašysiu: „Vilniaus Ži- 
nios“ griežtai eis Leono XIII? enciklikų nurodymais, arba manęs 
visai neleis dalyvauti publicistikoje. Aš jaučiau, jog katalikų 
vyskupas, atmindamas Corpus Juris Cononici?8, kurs reikalauja 

iš vyskupų, kad jie kontroliuotų kunigų publicistų darbus, kitaip 
ir negalėjo pasielgti. Bet drauge jaučiau, jog ant kaktos sau tai 
pasirašęs, aš išsyk izoliuosiuos iš visų pasauliečių; jie pamanys 
tai būsiant klerikalizmą ir nepadės dirbti; o dienraštis vienam 
luomui bus nepakeliamas. 

Meėginau gintis. Bet juo karščiavaus, įrodinėdamas sunkumą 
savo pozicijos, juo vyskupas spyrės, kol išvydo, jog ar šiaip ar 
taip važiuosiu į Petrą Vileišį tartis ir paleisti deklaracijos. Tad 
pavelijo važiuoti, bet dar pro duris iškišęs galvą pagrasė: „Žiū- 
rėk, kad, rašydamas savo pareiškimą, įdėtumei: ir sulig Leono 
XIII enciklikų“. 

„Gerai, gerai“, — burbtelėjau išeidamas nei gyvas, nei nu- 
miręs, pats nebežinodamas, kaip aš pasielgsiu. Neklausyti vys- 
kupo aš, kunigas, negaliu, o protas sakė: nieko gera iš to nebus, 
geriau neapsiimti. Buvau besirengiąs važiuoti atgal namo ir 
besirengdamas atsidūriau Vilniuje pas redaktorių Kazį Puidą jo 
bute Antakalnyje. 

Čia kilo kitas keblumas. Ponai Puidai buvo seni mano drau- 
gai; P. Ona? net mano mokinė iš Mintaujos. Aš juos moterystėn 
sutuokiau, rodžiau palankumo. O dabar turiu su jais konkuruoti 
ir nukonkuruoti, tiesiog išstumti iš jų pozicijos, pačiam atsisėsti 
jų vieton ir visa tai prirengti - jų pačių bute. Uždavinys buvo 
negarbingas, bet neišvengiamas. Tai buvo sunkiausia. Ir aš ne- 
drįsau pasivadinti redaktorium; pasivadinau tik „redakcijos są- 
nariu“, dirbau iki galo bendrai, nors mūsų visų buvo per daug, 
leidėjui sunku mus išlaikyti, ir jis ne sykį minėjo reikalą suma- 
žinti redakciją, suprask - atleisti Kazį Puidą. Ak, tai man buvo 
peilis. Tai buvo sudarę arkinetikrus santykius - prietelingus 
pažiūrėti, o su paslėptu akmeniu užantyje. Kankinaus, atsargiai 
versdamas K. Puidą pasitraukti ir neprivertęs, nes stačiai to 
nebuvau pasakęs. P. Vileišis p. p. Puidus irgi mylėjo, tai ir jam 
nebuvo malonu jį atleisti, dargi be kitos vietos. Varžėmės abudu, 
mandagūs nedrąsuoliai. P. Puidienė, rodos, jautė, jog aš „intri- 
guoju“, ir taip pat nedrįso to į akis pasakyti. Bet kai įžanginių 
raštų ėmė rastis daugiau, jau galima buvo jais atstoti pravar- 
džiuojamąją „puidovščiną“. 

P. Vileišis sutiko mane, kaipo kunigų Lygos atstovą. Jo bū- 
ta ketinta gauti iš tos Lygos atlyginimo nuostolių, kurių buvę 
„V. Žinias“ beleidžiant 33 000 rub. Jo sumanymu, tą sumą jam 
išmokėjęs, kunigų komitetas paims dienraštį leisti, garantuoda- 
mas tolimesni jo ėjimą. Reiškia, padengdamas vėl tokius pat de- 
ficitus, kokių turėjo pirmasis jo leidėjas. Kitaip sakant, „V. Ži- 
nias“ pasiimti leisti tebuvo galima turint apie 70 000 rub., užtai 
turint tik laikraščio koncesiją, kuri pirmuoju laiku taip pat ne- 
pigiai atsiėjusi. Apie šitą 33 000 sumobilizavimą P. Vileišis ir 
paskui dažnai rimtai ir primygtinai kalbėdavo, vis man griežtai 
prieštaraujant. 

Aš sąžiningai stante pede atsakiau atstovaująs vien tik 
pats save, publicistą Vaižgantą, kurio vardas tiek kunigijai reiš- 
kia, jog ji rems darbais ir prenumerata dienraštį, bet jokio kapi- 
talo subvencijai neturi sumobilizavę ir, manau, neturės. Tuo 
pasikliauti negalima. Galima tik agentūromis pasikliauti, ir jei 
P. Vileišis dar tesi kokį laiką leisti laikraštį, tai pabandykime. Aš 
pasižadėjau uoliai bendradarbiauti, ne redaktoriauti, nes redak- 
torium palieka jis pats. 

P. Vileišis žmogus minkštas. Liepė rašyti pareiškimą Lietuvos 
didžiumai, kuri yra katalikai demokratai; pats reikalais išvažiavo 
į Varšuvą, pasižadėdamas sugrįžti už trijų dienų, kada jau bus 
parašyta, tada pasvarstysime tą atsišaukimą. Sugrįžo tačiau į 
devintą ar dešimtą dieną. Man ir akys ištyso belaukiant. Grįžti, 
nutraukus derybas, buvo nebepatogu. 

Sugrįžęs P. Vileišis maža ką besvarstė atsišaukimą. Jis nieko 
neturėjo prieš tai, kad kreipiamasi daugiau į katalikus, tik bijojo, 
kad pasauliečiai neboikotuotų ir nesipravardžiuotų klerikalais. 
Tam apsaugoti padėjo sąlygą, kad redakcijos nariu priimčiau 
vieną „Ūkininko“?! bendradarbį. Aš sutikau mielu noru, nežino- 
damas, kas jis toks bus. Paskui tik pasirodė, jog P. Vileišio pasi- 
rinkta šalimais paneryje gyvenąs Antanas Smetona??, kuriam 
konfidenciališkai duota instrukcija kontroliuoti mano „veikimą 
ir neprileisti klerikalizmo“. 

Kaip paskui mūsų širdys sukrito, man pasitraukus iš krikš- 
čionių demokratų, o A. Smetonai pasitraukus iš demokratų ir 

susidarius tautininkų demokratų krypsnį (vėliau Tautos Pa- 
žanga), visi gerai žino. 

Šio „Vilniaus Žinių“ laikotarpio charakteristikai pakanka 
prisiminti anasai mano atsišaukimas, išspausdintas gruodžio 
mėnesio 4 dieną Nr. 271 ir paskui pakartotas „V. Žinių“ 1907 m. 
Nr. 1”. 

Atsišaukimas buvo aiškus, nėra ko jo čia komentuoti, ir ne 
vieta tam čia. Buvo pasikliaujama demokratiškaisiais krikščio- 
nimis, bet nepažadama būti jų leiborganu; vis dėlto nepatenki- 
no nei kairiųjų pasauliečių, kam pasitikima „klerikalais“, nei v. 
Paliulionio, kam neįdėjau to, ko griežtai reikalavo. O neįdėjau, 
pasiryžęs geriau nebegrįžti į Vilnių. 

Palaukęs kiek, kada laikraštį jau bus gavęs vyskupas, grįžau 
per Kauną ir užėjau atsiklausti, kaipgi dabar bebus: duos man 
litteras dimissionales* ar ne? 

- O tu vis dėlto neįdėjai, ko taip reikalavau: ir sulig Leono 
XIII enciklikų... - išmetinėdamas palingavo galva. 

- Neįdėjau, - ir klausiu, - ar begrįžti. 

- Kaip išmanai, - numojo Paliulionis ranka. 

Aš likvidavaus ir per Tris Karalius sugrįžau į Vilnių, sausio 
10 dieną paleisdamas „Paaiškinimą““. 

Dirbome su Vilniškiu (A. Smetona) sutartinai, bet ir mer- 
dėjome, nes pinigų nebebuvo; bet kelissyk jau jau buvo suma- 
nyta sustabdyti ir vėl su rezignacija leista. Buvo ir konfliktų su 
kai kuo iš leidėjo namiškių. Vienas inž. P. Vileišis palikęs buvo 
prisirišęs prie savo dienraščio. Balandžio 7 d. jį sustabdė, nepa- 
norėjęs mums perleisti jo į pilną nuosavybę be atlyginimo. Bet 
kai pajuto mudu su Smetona triūsiant apie „Vilties“ įsteigimą?“, 
šoko vėl leisti iki galo metų, kol galų gale pasidavė broliui Jo- 
nui”, bet tas sutraukė „V. Žinių“ tradicijas, pervesdamas jas į 
„Lietuvos Žinias“ ir taip tapdamas visai nebepriklausomas nuo 
inž. Petro. Kitokio išėjimo nei nebuvo. Tokiomis sąlygomis, kaip 
mudu su Smetona dirbova, darbas negalėjo būti konsekven- 
tingas”. Sunku buvo dairytis į dvi ar tris šalis ir eiti trečiąja ar 
ketvirtąja kryptimi. „Viltis“ tuo žvilgsniu jau patenkino mus. 

DĖL PRANCIŠKONŲ AIKŠTĖS 


Vytauto bažnyčia, rusų vadintoji Mikalojaus, Raudonuoju, 
Archijerejaus Žiemiškuoju Soboru, buvo per ilgus dešimčius 
metų visiškai apleista — aplinkui. Aplink bažnyčią buvo kny- 
syklės ir suverčiamoji vieta. Kaip keldami Prieplaukos krantą 
paliko lomą šventoriaus vietoje, taip ji nuo 1860 m. ir liko. Neišly- 
ginti buvo net visokių trupmenų kupstai. Vanduo, nutekėdamas 
įšventoriaus lomą, visaip rausinėjo vagas iki pat Aleksoto gatvės 
pakalnėlės. Nuo 1860 m. gi ir akmens, kurie buvo likę nuo cimb- 
ravimo kranto, buvo čia netvarkoje suversti. Senoji pranciškonų 
tvora, įtaisyta į mūrytus stulpus, nuversta. Iš Aleksoto gatvės 
palijus nebebuvo galima į šventorių įlipti: iš ten buvo stati met- 
rinė atmali šlapio molio skardis. 

Ėmęs tvarkyti katalikams sugrįžusią šią istorinę aukštos ver- 
tės bažnyčią, aš aptvarkiau ir jos apylinkę. Akmenis suvartojau; 
beliko trys, atritinti į tam tikras vietas atsilsėti; žemę išlyginau, 
aplink visą bažnyčią apvedžiau rinštoką vandeniui neleisti kur 
nereikia tekėti ir aptvėriau geležine tvora, gatvei praplatinti 
palikdamas šaligatvius su medžiais 68 metrų ilgumo. Gražios 
liepos, kurios taip dabina dabar aikštę ir bažnyčią, liko už tvoros, 
už šaligatvio. Jų ūksmė tai sodiečių mėgiamoji sustojimo vieta. 

Tarp šventorėlio ir Panevėžio gatvės lieka dyka aikštelė. 
Krantu pro ją nusileidžiama į upės uostą pro miesto ligoninę, 
antru aikštelės šonu šiuo tarpu pats didysis judėjimas visokių 
visokiausių vežimų. Pro čia vienatinis senmiesčio susisiekimas 
su Aleksotu ir Suvalkija. Aikštelė sudaro neliečiamą vietą, kur 
tik dviratininkai žaidžia. Ją aš miesto valdybą prašiau priskirti 
prie Vytauto šventoriaus, kad būtų galima ten pastatyti nedide- 
lis, gerai sulig bažnyčios gotiškai stilizuotas rūmiukas bažnyčios 
rektoriui gyventi, viršuje su geroka sale nedideliems susirinki- 
mams, bent 200 sėdynių. Juk mes neturime tokių pigių salių pa- 
skaitoms ir visuotiniems draugijų susirinkimams. Kauno mies- 
to valdyba man to pleciuko neužleido; ne dykai, ne! mainais už 
paliktąjį miestui šaligatvį. Įrodymas: šventyklos atidengiamos, 
o ne užstatomos. 

Nors iš rytų pusės reginėlis į Vytauto bažnyčią, giliai žeme 
apipiltą, tad lyg įdubusią, visai paprastas: visas Vytauto bažny- 
čios gražumas nuo Nemuno ir iš vakarų, iš cimbruvkos, vis dėlto 
šis įrodymas man pasirodė rimtas. Aš lioviaus to pleciuko rei- 
kalavęs. Klebonijėlei pasistatyti buvo man pažadėta kitur duoti 
vietos. Neduota atamaino už šaligatvį, nors dveitą kartų buvo 
prašyta. Gerai dar, kad patogioje vietoje gavau pasisamdyti būs- 
tą. Amžiniems laikams taip negali likti, jei Kaunui rūpi senoviš- 
kiausis Vytauto paminklas palaikyti tam tikro rektoriaus globoje. 
Tam gi kartui - tiek to. 

Lietuvai pagražinti draugiją ir bet kurį kultūringąjį Kauno 
ir apylinkės pilietį itin nervina kitas dalykas, kurio Kauno mies- 
to valdyba per tiek jau metų nenori matyti ir sutvarkyti. Būtent 
klasiškai žydiško savo patvorio, bjauraus, supuvusio, viršuje 
dygiomis vielomis apipinto. Sunku įtikėti, kad šia bjauria tvo- 
ra atsitverta dalis Vytauto bažnyčios aikštės... Na, kas nežino, 
kam? Gi miesto kekšėms venerikėms žaisti!... Vilnius toms žmo- 
nijos „geradarėms“ pavedė vietą Žvėryne!, už poros kilometrų 
nuo žmonių akių ir ausių. Kauno miestas paraduoja tuo gyve- 
nimo skauduliu pačioje gyvojoje, pačioje simpatingojoje aikšte- 
lėje, suderindamas su Vytauto tradicija, kuriai bet kieno galva 
linksta. 

Kokia šlykštynė šisai miesto valdybos aikštėje laikomas kek- 
šynas, tai sunku pasakyti. Nežinau, kaip venerikės galima imti į 
bendrąją ligoninę, o ne izoliuoti jas nuo visa ko gyvo. Žinau tik, 
kad širdį kaip yla varsto nuolatiniai visa supuvusia kakarine 
klykavimai, ypač vakarais iki pat tamsos. Dar blogiau, kai šios 
gyvenimo drumzlės dar ligos nesuėstom gerklėm ima traukti 
harmoningą lietuvišką patriotinę dainelę. Tai tokia Tėvynės pro- 
fanacija, kuria nebent pats Belzebubas tesidžiaugia. 

O aplink supuvusią skylėtą tvorą nuolat, kaip kerpių, aplipę 
visokių vaikėzų ir mergičkų, vos vos tepradėjusių suprasti, kas 
ten dygiomis vielomis apipintas esti. Per tvorą gi „flirtuoja“ su 
venerikėmis ir suaugusieji miesto niekšai didesniam miesto gat- 
vės vaikų džiaugsmui. Paskui nuolatinės avantiūros, pabėgimai, 
padėjimai joms pabėgti... Ir visa tai - didžiajame miesto kelyje! 

Šiemet tų Sodomos klyksmų dar nesigirdėjo. Bet bjauri tvora 
ir dalis miesto aikštės už jos tebėra didesniam miestelėnų ir 
kultūringųjų sodiečių pasityčiojimui. Viskas tvarkosi, dabinasi. 
Miestas stilingų namelių nekliūvamoje vietoje pastatyti nepa- 
velija; ir čia pat pats laiko aikštelę susiaurinęs siena, kokia nedera 
nė kiaulidei. Ir kada gi bus galų gale ta tvora nukelta iš Pran- 
ciškonų aikštės? (Taip ji vadinosi ir turi vadintis). Bus vėl ati- 
tuštinta? Ligoninei šis Kauno nuskriaudimas nėra pirmos eilės 
dalykas, be kurio nebūtų galima apsieiti, kad ir tam sykiui patogu. 

Panaikinkite šitą tvorą. Praplėskite didžiąją susisiekimo vie- 
tą! Gražinkite Kauną! 


SANCTA SANCTE TRACTATE!!' 


(Neo-Lithuanijos korporacijos? vėliavos pašventimas 
gegužės 14 d. Vytauto bažnyčioje) 


Draugai studentai tautininkai! 

Nejaugi tai pripuolamai sukrito, kad Jūs, Lietuvos univer- 
siteto tautininkai, savo vėliavą pašvęsti atsinešėte į seniausią 
Lietuvoje katalikų bažnyčią, garbingiausio tautos karžygio Vy- 
tauto išstatytą, man - taip pat senam tautininkui veikėjui? Man 
rodos, jus į tai pastūmėjo gyvoji jūsų instinkto logika. Man ro- 
dos, jus, kaip ir mus, yra padariusi ta pati tautos tradicija. Lie- 
tuvybė - po šiaudų stogais išlikusi tradicija; ir mes esam iš po 
šiaudinių stogų. Katalikybė ar iš viso krikščionybė taip pat mū- 
sų žemės tradicija, ankštai sutapusi su lietuvybe. Didysis Vytau- 
tas — skaisčioji žvaigždė ūkanotoje, dažnai audringoje mūsų 
amžių glūdumoje. Tauta — religija — istorija. Mes tuo ilgai mi- 
tome, kol prisiyrėm iki nebepriklausomosios savo valstybės. 
Tuos pat pamatus norėtume ir jums palikti tai nepriklausomybei 
išlaikyti. Mes, seniai, kitokių priemonių tam nenumanom; jūs, 
jaunieji, ieškote jų, bet ar radote ką pastovesnio už tautiškumą, 
religiją, istorinę tradiciją? Neradote! Internacionalizmai tik tir- 
pina nedidzkos tautos pajėgas; laisvamanybės, skepticizmai tik 
praskiedžia pasitikėjimą savim, aną šviesųjį optimizmą, pasi- 

kliaujantį Aukščiausiojo pagalba ir palaima net tada, kai pa- 
prastų jėgų trūksta; materializmai - tai tik ordinariški tos dienos 
veiksniai. 

Ei, jaunuomene, kilk ik debesų! Šaukė dainius politikas3. 
Nejaugi jo neklausytume, kad mums kas iš šalies pakužda: „O 
ką ten padebesiuos rasi? Smauk ką Žemėj nutverdamas!“ Ne! 
Aukštybės - ne tuščios. Ten - idealai, ten galybės, kokių paže- 
miai neteikia. Taigi sursum corda!* O sparnus mums tesega 
religija, ir tautos istorija, jos Kalvarija ir Kryžiaus kelias per daug 
amžių. 

Atiduodamas jums valdyti tą naują jūsų kolektyvo emblemą, 
kad sumanyčiau, segte prie jo prisegčiau - tradiciją. Tuo tarpu 
teprisegu - šventumą. Aš ją pašvenčiau Dievo vardu. Pašvęsti - 
reiškia išskirti tą daiktą, kad nebebūt skiriamas ad usum pro- 
fanum". Nuo šiol jūsų organizacijos vėliava teesie jums šventa, 
tiek šventa, kad ir jus pačius, besispiečiant aplink ją, šventus 
darytų - dorus, skaisčius, meilės pilnus, švariai besiruošiančius 
valstybėje ir šeimoje įžymias roles vaidinti; tiek šventa, kad už 
ja, vėliavą, vadinas, už visą korporaciją būtų pasiryžimo ir galvas 
pakloti. 

Gerbkite ją kaip jaunų Jūsų sielų šventenybę - Sancta sancte 
tractate. Amen. 


LAISVOS LIETUVIŲ KULTŪROS 
PIONIERIS 


Atminti dvidešimties metų sukakčiai, kaip sutrūko mūsų 
spaudos draudimai, aš Jums parašysiu keletą žinelių, kaip dabar 
jaučia ir galvoja pirmasis lietuvių tautinės kultūros pionieris, 
daugiausia pastangų dėjęs jai išvaduoti, inžinieris Petras Vi- 
leišis. Minėtinas tai asmuo. Apie jį rašyti lygu apie visą lietuvių 
tautą kalbėti. 

Petrui Vileišiui dabar eina septynios dešimtys ketvirtieji me- 
tai; gimęs į pačią pabaigą 1850 m.! Pasvalio parapijoj. Tad dar 
nepersenęs. Tiesa, normalų žmogaus gyvenimą mena esant iki 

75 metų; vis dėlto kiek tai turime garbingų senių 80 ir daugiau 
metų! P. Vileišį jau nuo šių Naujų metų laiko įveikęs nelemtas 
senatvės reiškinys — skleroza. Ji buvo paguldžiusi P. Vileišį į 
patalą, kuriam laikui atėmusi nuovoką ir narių laisvumą. Dabar 
paleido gerokai sulysusį, susilpnėjusiom akim ir susilpnėjusia 
atmintimi. P. Vileišis tebetarnaija Inžinierių korpuso viršininku 
Susisiekimo ministerijoje, tebeorientuojasi, tebegalvoja, be sekre- 
toriaus tačiau vienas pats nebepadirba. Puikiausiai tebeatmin- 
damas visą praeitį, ima ir nebeištaria kai kurio paprasčiausio 
žodžio, kaip va: Basanavičius, Palanga; kai padedi juos ištarti, 
ilga, inteligentinga kalba toliau laisvai plaukia. 

Drebančiom rankom kurias sigarėlę daugiau gal savo susijau- 
dinimui suvaldyti. Į tai dabar greitas. Ima pasakoti nevykusius, 
be vilties savo žygius, savo pažeminimus vaikščiojant po cen- 
zūros komitetus ir po ministerijas, ir ima lūpos virpėti ir pa- 
drėksta senos akys. 

Ak, kokios tai brangios ašaros, kiek gražios tėvynės meilės 
jos reiškia, kaip brangius rodo buvus jo žygius! Taip ir norisi 
pulti tam doram seneliui patriotui ant kaklo, apkabinti, pamie- 
luoti, pasakyti, kad už maskolių beširdybę šiandien lietuvių 
tauta jam atsimoka - širdžia. Glamonėti tai aš jį glamonėjau, bet 
apie tautą nieko nesakiau. Mūsų tauta dar nežino ir nelabai 
tenori žinoti, kaip baigia amžių jos kultūros pionieriai: P. Vileišis, 
J. Miliauskis, T. Žičkauskas? ir kiti tokie. 

- Indiferentė buvo visa mūsų tauta, kai aš pradėjau veikti. 
Niekas manęs neragino, neprašė, nesiuntė eiti, prašyti, reika- 
lauti. Ką esu daręs, daręs savo paties sumetimais, vienos savo 
širdies raginamas, savo išmanymu ir savo paties atsakomybe... 

Kalbėjo man P. Vileišis, džiaugdamasis, kad aš jį aplankiau š. 
mėn. 17 d. Jis dabar gyvena pas savo sūnų Vytautą?, Kauno ruo- 
žo gelžkelio viršininką, ties pat stotimi. Erdvas, gražus, aukštas 
medinis gelžkelio namas, puikus sodelis, gyvybės pilna stotis. 

- Išėjau iš savo buto su žmona. Ilgu ir klaiku darosi vienam 
nuošaly. Čia man ramiau su sūnum ir sūniene. 

Tas vienas jam Lietuvoje belikęs vaikas, tebemokąs pagerbti 
garsųjį savo tėvą, kitą kartą vadintą „nevainikuotu Lietuvos 

karalium“. Miela buvo matyti, kaip Vytautas, jau brendęs vyras, 
su pagarba bučiuoja senam savo tėvui ranką, pasisveikindamas, 
kaip tėvas švelniai, patenkintas atsiliepia: 

- Sveikas, vaikeli. 

Nors tiek paguodos už visą katorgos darbą šeimynai aristo- 
kratiškai išlaikyti. Kiti vaikai nutolo nuo tėvų*. Vyriausioji duk- 
tė- lenkė. Ji valdo tėvo polocių Vilniuje, o lietuvių vardo, girdi- 
me, nepripažįsta demonstratyviai. 

Kai aš rašiau savo paskaitas apie draudžiamąjį laiką, daug 
žinių ėmiaus iš P. Vileišio; bet daug liko nepatikrintų, nes kai jas 
spausdinau, P. Vileišis buvo be vilties ligonis. Daug nesąmonių 
ir perdėjimų yra ir kiti paskelbę. Tai mane paskatino vieną sykį 
nueiti ir grynąją, plikąją teisybe patirti, kurį būtent vaidmenį bus 
P. Vileišis pavaidinęs pačioje paskutiniojoje akcijoje už išvada- 
vimą lietuvių raidžių iš maskolių nelaisvės. Lygiai tokios pat 
intencijos būta ir gerbiamojo P. Vileišio širdyje. Ir jo norėta su 
manim dar kartą pasikalbėti, nes man buvo pavedęs ir pirmesnes 
savo žinias. 

— Norėjo mane interviuoti „L. Žinių“ redaktorės. Nesutikau. 
Atsakiau, viską susakęs kun. Tumui, klauskitės jo. Destis faktus, 
o juos gražinti, didinti būtų tik meluoti. Aš ne tam. 

Tiesa, P. Vileišio vienų faktų sočiai gana, kam da čia priedų. 

Radau P. Vileišį pasitiesusį „Krivulės“ 4 numerį spaudos su- 
kaktuvėms paminėti“. Tas numeris, matyt, labiausiai jį nuramino. 

- Žiūrėk, štai parašė Pr. Mašiotas". Jis parašė savo žanru, pa- 
sakos pavidalu, bendrai, be faktų. Čia svarbu faktai, ir tiktai fak- 
tai. Jie aiškūs ir nenušviečiant. Matyt, aš nepakankamai aiškiai 
ir plačiai išdėsčiau savo rolę spaudos atzavime, kad vis daroma 
klaidų tai minint. Malonėk tad mano vardu paskelbti visuome- 
nės Žiniai; jei nori, galiu net pasirašyti. 

P. Vileišio nežinota, kiek vargo ir rūpesčio dėta daugelio 
daugelio lietuvių inteligentų, asmeniškai įkyriant, publicistika 
neraminant, teismais spaudžiant, memorialais aiškinant lietuvių 
spaudos draudimo neteisėtumą ir pačiai imperijai žalingumą. 
Jis vienas pats, skyrium nuo kitų būdamas Rusijoje, sirgo, jei ne 
Weltschmerzuš, tai bent Lietuvos liga. Vienas pats ją ir gydė. Ir 

iki šiol kuo giliausiai įsitikrinęs - jis Lietuvai sugrąžinęs spaudos 
laisvę, padedant vidaus ministeriui Plėvei?. Plėvė, girdi, liepė 
carui pasirašyti, ir jis pasirašė. Kiti, net palankiausi mums mi- 
nisteriai to nepadarė. Ir nebūt buvę mums spaudos leista, kad 
jis, P. Vileišis, nebūt tinkamu laiku į Plėvę nuėjęs ir gavęs jo 
pažadėjimą, nes nebeilgai betrukus, Plėvė buvo užmuštas, ir 
nebebūt buvę kam užtarti. Ir gailistauja P. Vileišis, kad Lietuvos 
žurnalai, iliustruodami draudžiamąjį laikotarpį, lyg tyčia neide- 
da didžiausio lietuvių „geradario“ - Plėvės portreto. Nelabai iti- 
kinau, paaiškinęs, jog carui buvo paduota pasirašyti visų minis- 
terių tarybos žurnalas, ne vieno vidaus reikalų ministerio: Plėvės 
„Nuopelno“ nesumažinau. Bereikią tik susekti motyvai, kuriais 
Plėvė vadavos, pristatydamas carui lietuvių kultūros „reformą“. 
Nebent jis iš tikrųjų buvo tikras lietuvis, kaip reiškia ir jo pavar- 
de- „plėvė“. Reikią pasiteirauti jo giminių. Aš buvau teiravęsis 
jo sesers dukterų Biržų ev. reformatų superintendento Meškaus- 
ko vaikų. Meškauskaitės nė iš tolo neprisiduodavo esančios 
lietuvaitės motinos vaikai: „Plevai“ reiškią „pelai“ ir esą kilę iš 
čekų, ne iš lietuvių. 

-Jei taip, tai aš visai nebesuprantu ministerio Plėvės ypatingo 
palankumo man ir lietuviams, kai aš beveik visai su juo nebuvau 
pažįstamas, — tarė bejėgis. 

Štai kuriuos žygius P. Vileišis buvęs padaręs dėl lietuvių 
spaudos atgavimo pačioje pabaigoje XIX amžiaus. 

- Datų nebeatmenu, patikrinti nebegalima, bolševikams ma- 
no butą Vilniuje išpūstijus. Galėjo tai būti 1898 ar 9 metai, kai aš 
galutinai mečiau Glavnoje upravlenije po delam pečati (Spau- 
dos reikalų vyriausią valdybą) ir pasiryžau pradėti kalvariją 
kitais keliais. Parašiau pareiškimą ir nuėjau į Vidaus reikalų 
ministeriją. Sekretoris, paskaitęs pareiškimą, pasakė įduosiąs aš 
ji pačiam ministeriui per kitą priėmimą už savaitės. Nuėjau už 
savaitės. Sekretoris pareiškimą priėmė, bet atsako iš ministerio 
gauti pakvietė ateiti už dviejų savaičių. Nesupratau ką tai reiškia. 
Išaiškino paskui patsai ministeris. Jis sakė: 

- Dabar jau žinau, kas tamsta esi. Žinau, jog tamsta nieko 
bendra neturi nei su nihilistais, nei su socialistais, nei su kitais 

dar blogesniais. Tuo žvilgsniu valstybei neesi baisus ir kenks- 
mingas. Vis dėlto tamsta savo prašymais sugrąžinti lietuviams 
senovinius rašmenis darai griežtai nevalstybinį darbą. Prašai, 
kad Rusijos administracija lietuviškųjų knygų nekonfiskuotų. 
Kaipgi tai? Pagauna vežantis - ir nekonfiskuoti! Juk tai kontra- 
banda! Juk jos eina lygiomis su visokiausia kontrabanda. Kontra- 
bandninkus sodiname į kalėjimus. Bet tai keblu. Daug geriau 
penketą metų atprastų nuo kontrabandavimo. Tai ką gi manai, 
aš važiuosiu į carą ir prašysiu jį - kad to nedarytų, kad panie- 
kintų savo tėvo parėdymą, jį atmainydamas?! Tai nachalstvo 
(akiplėšrumas)! Ir tamsta nebedrįsk man čia bepasirodyti šituose 
rūmuose, jei nenori ko bloga susilaukti! 

Vidaus ministerio rūmai buvo Morskojoje gatvėje ties liute- 
ronų bažnyčia. 

- Kuris gi tuo metu buvo ministeris? - paklausiau. 

- Nebeatmenu ir atminti nenoriu”. Tai nesvarbu. Svarbu 
pats faktas, - nekantriai atšovė Vileišis, papratęs vien su faktais 
skaitytis. 

- Išėjau nusiminęs, prislėgtas, pažemintas, užgautas kaipo 
lietuvis. Ir nebežinojau kur beeiti ir į ką. Taip praėjo į pusantrų 
metų. Ir vėl ėmiau nerimti, nieko nebedarydamas. Ir parūpo man 
dabar paklabenti finansų ministerį Vittę". Jis buvo, kaip ir aš, 
matematikos kandidatas, ir jo tėvas matematikos mokė Vilniuje, 
kol iškilo į Odesą. Vėl surašiau pareiškimą ir nunešiau Vittei. 
Vittė paskaitė ir sako: 

- Tai mane interesuoja. Prašom ateiti per sekantį priėmimą 
pasikalbėti. 

— Nuėjau kitą kartą. Interesantų galybės, visi laukia, visi laiko 
neturi. Ir sako vėl: 

- Žinai ką: čia nieko gera nebus, čia mums Kliudys. Geriau 
ateik į mano butą laisvą valandą. Žinai, kur aš gyvenu? 

- Žinau, Ekscelencija: Kamename Ostrove. 

— Nuėjau 6 valandą vakarą. Ir ėmėm plačiai ir smulkiai svars- 
tyti, kaip ir kiek svetimi žmonės, vokiečiai, spausdina lietuviams 
vienų maldaknygių, kiek Rusijos kapitalo išeina visai be reikalo į 

Prūsiją, o galėtų palikti namie, jei nebūtų draudžiama spausdinti 
lietuvių knygas Rusijos sienose. Kaip vokiečiai naudojasi J. Za- 
vadzkio' vilniškio firma ir jo vardu leidžia visokių „kenksmingų“ 
dalykų. Vittė sutiko, jog tikrai geriau būtų, kad taip nebūtų. 

- Kurią dieną, - sako, - būsiu pas ciesorių, visą dalyką jam 
išdėstysiu ir patarsiu, kad esamąjį įsakymą atmainytų. Ateik 
Tamsta rytoj... 

- Nuėjau kitą kartą. Vittė mane sutiko suerzintas. 

— Prašiau, - sako, — bet nesutiko. Man labai gaila. Bet aš tik 
ministeris, ne įstatymų leidėjas, tai ką gi galiu padaryti? 

- Ir vėl praėjo daug laiko, nieko nebeveikiant. Tai buvo gal 
jau 1902-3 m. Štai gaunu žinią, vidaus ministeriu tapęs geras 
mano pažįstamas Vilniaus generalgubernatorius kunigaikštis 
Sviatopolk-Mirskis“. Aš pas jį būdavau vienas ir su baronu de 
Bay. Jis mane visados labai rimtai traktavo. Be to, jis gyveno 
Moikos gatvėje, nebe ten, kur man buvo griežtai uždrausta ateiti, 
į Morskąją. Tai nuėjau. Žmonių jūra. Vis dėlto mane pasišaukė. 
Padaviau prašymą. Jis liūdnas. 

- Ponai, asmeniškai aš nieko negaliu padaryti. Aš juk atsto- 
vauju - ministeriją, kur žmonių yra kitokio nusistatymo. 

Baisu pasidarė. Išėjau, kramtydamas sau pirštus: koks aš 
mulkis buvau, kad anksčiau, kol Mirskis netapo ministeris, nėjau 
įraginti jo, kad mūsų reikalu eitų į carą - savo vieno atsakymu, 
kol nebuvo apsistatęs atsakomingais žmonėmis. 

Paskui girdžiu, jau Plėvė ministeris, visų Rusijos žandarų 
generolas, tad baidyklė lietuviams. Eiti ar neiti? Sunku nėjus; 
einu. Ties rūmais daugybė automobilių ir tokia daugybė žan- 
darų, kiek niekados neesu matęs. Baisiai nesmagu. Laukiamoji 
salė pilna žmonių. Padaviau trumpai išdėstęs, kaip ir visados 
darydavau, prašymą. Plėvė visą ištisai perskaitė, uždavė du 
klausimu ir trumpai tarė: 

- Tamstos prašymas bus patenkintas; raidės, kurios jūsų raš- 
tui buvo pritaikintos ir ilgai jūsų vartotos, bus jums sugrąžintos. 

Reikėjo matyti, kaip giliai aš jam nusilenkiau! Kaip jis man 
patiko jau tada, kai tik mano prašymą skaitė! Ramus, energingas 
veidas, baisiai panašus į Vilniaus daktarą Raduškevičių. Už 

savaitės jau buvo mums spauda leista. Taip padarė Plėvė, pa- 
dėjęs ant mano prašymo palankią savo rezoliuciją ir liepęs carui 
patvirtinti. O, kad ir dabar būčiau pasivėlinęs, tai spaudos nebe- 
būtume gavę. Plėvę veikiai, už 6 savaičių, užmušė, o su Stoly- 
pinu” nebuvo ko nė kalbėti. Tai buvo chamas, karjeristas, lietu- 
vių priešas. Jis man senai nepatiko, ir aš pas jį nė eiti nebūčiau 
ėjęs. Bet ir jį Kijeve užmušė. 

O kaip mums svarbu, kad spaudos leidimą gavome keliolika 
metų prieš revoliuciją! Per revoliuciją būtume be jokių malonių 
ja gavę, bet būtume buvę neprisirengę pasinaudoti spauda ir 
pavaidinti tą vaidmenį, kurį dabar pavaidinome. 

- Ar teisybė, būk spaudos atgavimas tamstai atsiėjęs 35 000 
rublių. Būk tamsta vienam mūsiškiui, kai jis pasididžiavęs ko- 
vos išdavu — spaudos laimėjimu, tamsta atsakęs: „Mes spaudą 
ne iškovojome: mes, ponuliai, ją pirkte nusipirkome...“ 

Į tai P. Vileišis gyvai atžėrė: 

~ Neteisybė! Nė trijų skatikų gyvais pinigais neesu prikišęs, 
rūpindamos spauda. Na, tais reikalais važinėjau, vaikščiojau, bet 
ne vienais jais; tai pinigais neįkainojama. Du tris kartus teko 
kuris ministerijų valdininkas pasikviesti į „Francijos“ viešbutį ir 
liuosiau išsiteirauti žinių. Mokėjau už pusryčius ar pietus. Gal 
kam paskolinau kokią tūkstantėlę. Bet paprikų niekam neesu 
davęs. Žinių iš ministerijų man pačiam reikdavo... 

- Dabar kas iš manęs beliko? Nebepaskaitau nė laikraščių, 
esu atsilikęs. Jei nepagerėsiu per šiuos metus, tai jau geriau, kad 
Dievas ir visiškai atsiimtų... 

Taip sakė, bet, matyt, dar norėjo gyventi. Tikėkimės ger- 
biamąjį mūsų patriarchą dar pagyvensiant, dar palaikysiant 
gyvąją mūsų vargų tradiciją. 


IŠ LIETUVIŲ-LATVIŲ 
VIENYBĖS DRAUGIJOS DARBŲ 


Lietuvių-latvių vienybės draugijos visuotinasis susirinkimas VI — 
13 ir lietuvių latvių suderinimo Kongresas Rygoje VII - 25-27 d. 

Apie gretimuosius kaimynus lietuvius ir latvius skeptikai 
visaip pakalba. Gyvenimas tačiau eina sava vaga, derindamas 
ūkio ir kultūros dalykus. Politikai, ekonomininkai ir kultūrinin- 
kai tiesia sau iš abiejų pusių rankas, sparčiai eina abiejų tautų 
difuzija, vieni atvykę į kitų šalį esti visuomenių pageidaujami 
svečiai. Ir tai nebe pirmi metai. 

Lietuvių-latvių vienybės draugija š. mėn. 13 d. penktadienį, 
6 v. vakarą, primygtinai šaukia visus savo narius, „Dainos“! 
dalyvius, ekonomininkus ir kultūrininkus susirinkti Universite- 
to salėje ir aptarti šios vasaros kampaniją. 

Dienotvarkėje stovi: 

1. Liet.-lat. vien. dr. apyskaita ir naujos valdybos rinkimas. 

2. Bendra ekskursija į Rambyno kalną š. mėn. 24 d., latviams 
į Kauną atvažiuojant po 20 d. 

3. Susidarymas organizacinės komisijos galutinai prisiruošti 
į lLiet.-lat. Kongresą. 

Apie šį Kongresą dar bent kiek žinių. 

Rygoje prirengiamasis darbas senai jau dirbamas, bet kai 
kurie Kongreso darbų klausimai reikia mums skyrium Kaune 
išspręsti, savajame prirengiamajame komitete, ypač referatų 
klausimai. 

Visi Kongreso darbai suskyla į dvi sekcijas: 1) į ekonominio 
ir 2) intelektualio susiartinimo darbus. Iš pasižadėjusių referuoti 
klausimus reiks pasirinkti kai kurie savo referatams paskaityti 
pačiame Kongrese; kitų referatai eis tiesiai į spaudą, į Kongreso 
darbų knygas. Kongrese teks skaityti tik apie dalykus, tiesiai nu- 
šviečiančius suderinimo vienybės klausimus; labai specialieji 
referatai juoba teks tiesiai spausdinti, tepranešant kongresui jų 
turinį. 

Latviai kol kas yra sutarę per Kongresą paskaityti ekonomi- 
nio susiartinimo klausimais: 1) apie žemės ūkio padėtį Latvijoje 
(lekt. Storcas); 2) apie žemės reformos eigą (I. Cirulis); 3) apie 
pramonės padėtį ir josios perspektyvas (1. Deidelis); 4) apie fi- 
nansinę politiką Latvijoje; 5) apie muitų uniją; 6) apie Latvijos 
prekybą su užsieniais; 7) apie gelžkelius ir k. Intelektualiojo 
susiartinimo klausimais: 1) lietuvių-latvių intelekt. susiartini- 

mas (prof. Plakis); 2) trumpa latvių meno apžvalga (G. Škilters); 
3) Latvių ir lietuvių kalbos (prof. Endzelinš); 4) apie Baltijos 
valstybių folklorą (prof. Šmits); 5) Lietuvos istorijos reikšmė 
Latvijos istorijai (J. Berzinš) ir k? 

Iš mūsų pusės tiesioginai ar netiesioginai pasiūlyta refera- 
tai: 1) prof. E. Volterio, - apie kurši Rėzą; 2) prof. M. Biržiškos — 
apie Lietuvos folklorą; 3) prof. P. Matulionies - apie Lietuvos ir 
Latvijos žemės reljefą; 4) kun. dr. Gaigalaičio - apie Daukantą; 
5) K. Būgos apie lietuvių latvių tautos ekspansiją; 6) V. Bičiūno — 
apie naujos rūšies teatrą; 7) Bružo* — apie šaulių organizaciją; 
8) P. Galaunės - apie dabartinį lietuvių meną; 9) L. Giros — apie 
lietuvių teatrą. Sutkaus? ir k. Visa tai jau metas oficialiai sure- 
gistruoti, sugrupuoti ir pranešti Rygos komitetui. 

Lietuvių „Dainos“ koncertas turi sudaryti Kongreso progra- 
mos dalį, neįvykus ketintajai lietuvių meno parodai Rygoje. 

Tad darbo daug, o laiko jau maža. Skubėkime į šį susirinkimą, 
nelaukdami atskirų pakvietimų. 


BIRŠTONO PATOGUMAI IR ĮDOMUMAI 


1922 metais aš pirmas pasiskubinau pasinaudoti Birštono 
kurortu!. Tada jis buvo vos tepradedamas tvarkyti, o ligonių ir 
pusligonių kaip tyčia buvo suvažiavę daugybė. Teko pritirti 
daug nemalonumų; nekantriosios žydės šaukė: „Nu, čia greičiau 
susirgsi, nei išgysi!“ ir grįžo namo, pasižadėdamos daugiau 
Birštono nebelankyti. Apie Birštono kurorto trūkumus ir aš tuo- 
met daug rašiau, rimtai ir juokais; vis dėlto išsivežiau iš ten 
graudžių atminimų ir gilaus dėkingumo. Visa tai per ilga stip- 
rėjo, ne nyko, nes buvau per vasarą įdomiai prasiblaivęs ir žy- 
miai pasitaisęs sveikatą. Pusei metų praėjus po kuracijos, aš 
mačiau, jog artritizmas kone visiškai pabėgo iš mano pirštų. Visa 
tai man sakyte sakė Birštono kurortą, nors tingiai ir mažomis 
lėšomis atstatomą, patį savaime įgarsėsiant ir būsiant Lietuvai 
tikra palaimos vieta. Lygiai stipriai tikiu ir Pasvalį tapsiant Lietu- 
vos garsenybe. 

1923 m. Birštoną tvarkė daktaras Povilas Kairiūkštis?, bet 
svečių turėjo mažiau, visi dar atminė pereitus netvarkos metus. 
Šiemet svečių jau daugiau, nors galėtų būti trissyk tiek, ir ašjau 
drąsiai skelbiu: šiemet man nebetenka išgirsti nė vieno pasi- 
skundimo čia pat; manau, kad ir paskui niekam neteks griaustis, 
kam jis buvo vasaros sezoną praleidęs Birštone kurorte ar tik 
pravasarojęs Birštone. Visų veidai ramūs ir patenkinti. Pernykš- 
tis dr. P. Kairiūkščio darbas ima duoti vaisių. Vonios perdirbtos 
puikiai, bene visų gražiausias Lietuvoje parkas sutvarkytas, gy- 
dytojai net keli praktikuoja, viskas funkcionuoja reguliariai kaip 
laikrodis. Kurorto administracija mandagi, net meili, tarnautojai 
palankūs ir nesugižę, dukart per dieną griežia visai įmanomu 
orkestru. Ir gyveni čia žmogus kasdien didėjančiu džiaugsmu, 
jog ne kur kitur atvažiavai gydytis ar tik pasilsėti. Ir visi vienan 
balsan stebisi kauniečių aklumu, kam jie savo pašonėje bevelija 
visokias kiaulidės panemunėmis, neg majestotingą ir visais at- 
žvilgiais patogų Birštoną. Nebepateisina jų nė susisiekimo ne- 
patogumai: kas dieną iš Kauno išeina ir grįžta bent keli auto- 
mobiliai ir karietos. Automobiliais atlieki per 1 - 13/, val; na 
„Karietkos“ savo amžių yra jau atgyvenusios ir jos metas pakeisti 
kuo pavirkesniu. 

Ir mūsų dailininkai ima jau pasergėti Birštono gamtos bran- 
genybes. Štai p. Kajetonas Šklėrius nepailsdamas škicuoja Birš- 
tono reginius ir žmones; žmonėms jis patiekia tuos pat gamtos 
motyvus. Štai fotografas mėgėjas Marčiukaitis? rankioja vis įdo- 
mesnių reginių: žiūrėk, bus jau kelias dešimtis surinkęs į tiekia- 
mąjį Birštono albumą ir vis teberanda didesnių įdomybių ir akį 
veriančių grožybių. Itin vykusias jo fotografijas jau nebe vienas 
mūsų žurnalas yra dėjęs. Bereiktų mums poetų, kurie sonetais 
išdainuotų tuos jausmus, kurių kupinas esi, beslankiodamas 
Birštono panemunėmis. 

Burtininkė gamta Nemuną čia suraizgė kilpomis, viena labai 
didele, kitomis mažomis, iškeldama upės skardžius tai iš vienos, 
tai iš antros pusės. Trijų dešimtų sieksnių skardžiai, stati, negai- 
lestingai upelių sukapoti, sudarinėja tiesiog pasakingas „skiau- 
teris“ ir piliakalnius. Jų nė pilti nereikėta, tik naudokis kalno 

cilinderu, iš visų keturių pusių staigiu, neilipamu, 20-30 sieksnių 
aukščio; nei kopėčiomis, nei kitomis priemonėmis piktuoju ne- 
pasieksi jų viršaus, kur bus susimetę keli šimtai žmonių gintis. 

Ir Birštone būta net trijų tokių piliakalnių: pačiame parke jau 
žinomasis istorinis Vytauto piliakalnis, iš po kurio gausiai trykš- 
ta taip pat jau gana plačiai žinomas mineralinis vanduo gerti ir 
maudytis; antrapus prieniškės kilpos mitologinis Kerniaus pilia- 
kalnis, ties Kernuvėmis (Kiernowo), jau baigiąs susmukti į Ne- 
muną, ir birštoniškėje kilpoje populiariausias žmonėse Paverk- 
nių piliakalnis. Visi trys — vos trijų kilometrų plotyje, tiesiai 
einant, bet 20-25 kilometrų ilgyje, Nemunu plaukiant. 

Piliakalniai istorininkams, Kernuvių skiauterys, lygiai kaip 
ir Rumšiškių skiauterys geologams ir meteorologams duoda 
keletą dar neišspręstų uždavinių. Gana jau būtų tenkintis vienu 
beprasmiu nustebimu. Laikas pasiklausti, kodėl čia, ne kitur 
vėjai išpūtė skiauteris, kodėl čia XIII amžiuje organizavosi viena 
pačių pirmųjų Lietuvos kunigaikštijų (księstwo Kiernowskie, jei 
neklystu, pas Narbutą)“. Bet ir pačių Nemuno kilpų forma tai- 
syklinga, vienoda, karafos gurklio pavidalu, nemažas uždavinys 
geologams išspręsti. Žiūrėk į jų viršūnes iš Kernuvių ir Paverk- 
nių ir galvok, jei jau pavargai nuo įspūdžių. 

O parėjęs mamo, džiaukis uogomis, pieno ir paukščių pro- 
duktais, kurių čia kas dieną prineša apylinkės moterys daug ir 
pigiai. Kas gali įsitaisyti savo virtuvę, tam Birštone daug pigiau 
ir patogiau pragyventi neg kitose panemunėse, kad ir arčiau 
miesto. Ir nebetolimoje ateityje čia knibždėte knibždės vasa- 
rojančių ir ligonių. Kuracijos kursas pradėti dar ir dabar nevėlu. 

Šiemet kurorto direktorius - dr. Brundza. 


RUOŠKIMĖS Į LATVIŲ-LIETUVIŲ 
KONGRESĄ 25-27 D.! 


Pernykščiai dalyviai lietuvių ekskursijos į Rygą! iki šiai dienai 
tebeatmena, kiek malonių, dažnai pakilių valandų buvo prityrę 
per tris dienas viešėdami pas brolius Latvių-lietuvių sąjungoje, 

kaip tirštai buvo paįvairintas tasai buvimas viename maloniau- 
sių pasaulio miestų - Rygoje. Ten viskas didžia: miestas didelis, 
Ūkio paroda didelė, dainų šventė didelė. O patys latviai - viena 
mažųjų tautų. Kultūra, lyg mielės, maža tašlos iškelia, kad net 
virsta per duonkepės utarus. Kultūra latvius, estus suspiečia į 
vieną krūvą ten, būtent kur reikia, kad matytųsi jų daug. 

Šitas mokėjimas solidariai dirbti kurį vieną sumanytąjį darbą, 
tas patvarumas dirbti jį ne tam sykiui, bet per kelias dešimtis 
metų iki matysis darbo rezultatai, - tai didelė mokykla mums, 
dar maža tegavusiems progos solidariai ir vikriai padirbėti sa- 
vosios kultūros naudai. 

Latvių estų mokykla mums prieinamesnė, suprantamesnė. Ji 
sakyte sako — kiek tiek pastangų ir štai kaip netoli geri išdavai! 
Didžiųjų tautų pasiektieji rezultatai dažnai mus tik prislėgia. Kur 
čia jums, paliekuoniams, mus bepavyti sakyte mums sako Ber- 
lynas, Paryžius, net Praha. O pasirodo galima esama vytis ir 
senieji kultūrininkai. 

Lietuviai būdavo svetingi; atseit mėgdavo svečiuotis; jiems 
didesniame būryje linksma būdavo. Pokyliai ir dabar mus aps- 
čiai sukviečia į vieną vietą. Latvių-lietuvių sąjunga žada tokį 
garbingą ir nenuobodų pokylį, kokio negali duoti jokia vieno 
Žmogaus pramonė: jie žada dvasišką pokylį dviejų kultūrų susi- 
sėbravime, paįvairintą tokiu divertismentu, kokio tegali duoti 
didžiulis ir senas kultūros centras. Pasidalinus pasiektaisiais 
kultūros rezultatais, gauni visa tai praktikoje pamatyti teatruose, 
muziejuose, dainų šventėje, ekskursijose į malonybes. 

Lietuviai, susilaukę tokios progos, kada jie laukiami, kada jie 
išleidžiami visokiais patogumais ir palengvinimais, turėtų šim- 
tais, jei ne tūkstančiais pakilti į tą retą pramogą. Juk išlaidžiai 
mažų mažiausi, ketvirta dalis kelio, savi traukiniai, nemokamos 
vizos ir nemokamos regyklos palankių mums žmonių sostinėje. 

Jei tad norime gauti sau paminklą ilgam laikui, kas tik tesi 
pasiliuosuoti nuo savo pareigų toms trims dienoms, visus pra- 
šom asmeniškai ar raštu užsirašyti Latvių-lietuvių kongreso 
dalyviais ar svečiais. Griaustis neteks, o dėkavonių gal daugiau 
pareikšite, neg pernai buvo man pareikšta. 

BIRŠTONO GYDOMOJI VIETA 


PANEMUNĖS. Panemunės katalikų bažnyčiomis keleivių akims 
šviečia, lygu Pareinės baronų ir grafų pilimis. Nuo vienos bažny- 
čios matai kitą, lyg senovės piliakalnių signalus. Jos eina abiem 
pusėm didžiulės upės, rodydamos, kuriuo Vakarų Europos kul- 
tūra ėjo gilyn į Lietuvą, drauge su ja ir mėgintojai pavergti laisvą 
šalį. Tad Nemunas Lietuvai ne tik kelias į šviesųjį pasaulį, bet ir 
gražioji senovės kalba. Kas kalnas, tai istorija, o visoms toms 
istorijoms pažymėti — bažnyčios, atsiradusios pirmiau įgyven- 
tosiose vietose. Atimk bažnyčias iš panemunių, ir jos apmirs 
žmonių vaizduotėj, nors paliks tie patys aukšti krantai, tos pačios 
staigios skardys, tie patys jau nuplikinti ar dar medžiais tebe- 
žaliuoją kalnai, tarp kurių plaukia Nemunas. 


NEMUNO KILPOS. Antra Nemuno ypatybė, kurios kitur ne- 
rasi, tai, kad jis tarp Birštono ir Nemajūnų lyg sukrus siūlas 
pamestas. Žemės keliu tarp Birštono ir Nemajūnų šeši km, o upe 
bene 84. Vaizduokis dabar, kaip jis čia gauna susiraityti, kokių 
pridaryti vingiais vingių, kad išsitektų visu savo ilgumu čia 
atsigulti. Sako, technikai panaudosią tą gamtos žaismą visai 
Lietuvai elektrifikuoti; tada Birštono vardas bus tariamas kas- 
dien bet kurio lietuvio. 


BIRŠTONAS PRAEITYJE. Ir be to Birštonas jau yra senai įgar- 
sėjęs. Senovėje Birštone buvęs Didžiojo Lietuvos kunigaikščio 
Vytauto būklas. Birštono piliakalnyje, viename pačių aukštųjų 
Lietuvoje, Vytautas turėjęs medinę pilę, gerai paruoštą Nemunui 
ginti nuo neprašomųjų valkatų, o šiaip jau gyventi ir medžiojimo 
laikais. Milžiniškos girios, daubos, tarpukalnės tuolaik buvusios 
pilnos didžiųjų žvėrių. Net karalius Kazimieras Jogailaitis! vieną 
kartą čia visą žiemą pragyvenęs su savo šeimyna. 


REGINIAI. Reginiai nuo Vytauto piliakalnio ir gretimųjų jam 
aukštumų gali patenkinti bet kurį gamtos mėgėją, bet kurią ar- 
tistišką dvasią. O tos dvasios mūsų kunigaikščiai, tikri lietuviai, 

buvo kupini. Lietuvio siela nemėgsta suspausta; jam pirmutinė 
gražumo sąlyga - kad „tai matytųs“. Na, ir matos gi nuo Birštono 
aukštumų ne tik gražūs Birštono šlaitai, bet ir gilyn per daug 
km, kur kalnų kalneliai, o reginio jie vis dėlto neužstoja. Šitos 
regimos tolybės lietuvį, išvargusį ankštuose miestuose, be kitų 
vaisių, jau pagydo, atverdamos jo sielą, grąžindamos jam, kas 
įgimta. 


BIRŠTONO TOPOGRAFIJA. Birštonas Alytaus apskrityje, pir- 
miau Trakų, kone pusiaukelėje tarp Kauno ir Alytaus šašiejumi 
per Prienus. Yra ir kitas kelias, tolesnis, per Rumšiškes, Kruo- 
nius, Jiezną, antra puse Nemuno. Nuo Kauno 35 km, nuo Prienų 
6, nuo Nemajūnų 6, nuo Alytaus 28 km. 

Nemunas čia plaukia tiesiai iš vakarų į rytus, tuojau už jo 
pasisukdamas į šiaurę, darydamas vingį, apaugusią senu pu- 
šynu. Ta kilpa stebėtinai atmena mums Vilniaus Žvėryna ar 
Užvingi, o Neries vingiai - šiuos Nemuno vinguriavimus. Birš- 
tonas dešiniajame aukštajame krante, kurs gerokai atsitraukęs 
nuo upės. Upė išriečia tą krantą į rytus, palikdama geroką slėnį, 
drėkinamą iš aukštumų zliaukiančiais vandenimis. Vienoje vie- 
toje tarp Vytauto kalno ir bažnyčios bei miestelio aukštumos jie 
padaro gilaus dumblo balą, kur iš lygios vietos muša penki 
šaltiniai - verdenės verda. 


UŽUOVĖjJA. Toks Birštono, lyg Jaltos į Ai-Petri? kalną, įspraus- 
to į išriestą krantą padėjimas kuo geriausiai atitinka kurortui, 
visiškai užstotam nuo žvarbiųjų vėjų: iš dviejų pusių aukštumos, 
aukščiau linkės medžių; iš šiaurės, anapus Nemuno, senas pu- 
šynas, iš ketvirtos - miestelis ir jaunas pušynas. 


SAUSUČIAI SMĖLYNAI. Tuoj už miestelio gilūs sausučiai smė- 
lynai, apaugę nebemažomis pušelėmis. Tai simpatingiausia vieta 
per kiaurą dieną vaikams smėlyje nardytis ir žaisti, bronchiti- 
kams pušų sakais kvėpuoti. Antrapus Nemuno jau tikra giria, 
pilna visokių uogų - žemuogių, bruknių, mėlynių, kačuogių ir 
visokiausių grybų. Ten irgi smėliai. Kam sausumoje būti, kam 

uogauti, kam grybauti, o visiems ozoną gerti, sakais gaivintis. 
Ten gražu ir net majestotinga. Netoliese už miško yra taip pat 
aukštumų, nuo kurių nenori nulipti. 


SAULĖS IR ORO TYNĖS šilo ir šilelio užuovėjose - pigi ir nau- 
dinga priemonė kūnui užgrūdyti. Šildosi, nuošalius pasirinkę, 
vaikščiotojų aplenkiami. Nereikia nė būdelių. O apsivilkusiems, 
dviejų km promenada šilu palei Nemuno krantą, kairijį, kurs čia 
irgi gana aukštas. Po tavim ramus Nemunas plukdo savyje skais- 
čią saulę, nuo tavęs bėga tolumos reginiai. Tai be galo ramina 
nervus, prablaivo ūpą. 


GYDOMIEJI VANDENS. Birštono balos šaltinius apylinkė senai 
jau laikė gydomais ir naudojosi bačkomis veždamies tynėms 
(vonioms), mazgodamies skaudamas vietas, gerdami net. Bet 
plačiau įgarsino juos tik 1846 metais Vilniaus gydytojas B. Bie- 
linskis. Jis pirmas ėmė savo ligonius, reumatikus, artritikus, 
neurastenikus, pilvo ir pūslės ligomis sergančius, siųsti į Birštoną 
ir pats buvo nustebęs gerais rezultatais. Jam garsinant, buvusieji 
Vilniaus universiteto profesoriai ėmė Birštono vandenis tirti: tai 
buvo Abicht ir Adomavičius?. O paskui juos nesiliovė Birštono 
vandenų domėjęsi visoki mokslo vyrai iki pat šių dienų: Weber- 
Mayer, Johansonn, Rennard, Radeckis, Serkovskis, Šablovskis, 
Rusų Med. Tar.*, Vilniaus ir Lenkų gydytojų draugijos ir są- 
jungos; pagaliau tą darbą nuodugniau varo Lietuvos univer- 
siteto prof. Juodakis“. 


KVINTOS ĮTAISYMAI. Lygiai su pirmaisiais Birštono vandenų 
ištyrimais, ligi tik paaiškėjo gydomosios jų ypatybės, dvari- 
ninkas Bartusevičius (Bartoševičius) išnuomojo iš klebono 15 ha 
verdenės ir šoko steigti čia kurortą. Visą Birštono lomą ir Vytauto 
piliakalnį apsodino vaisiniais ir šiaip jau medžiais. Užsodino 
sodą ir parką, išvadžiojo daugybę alėjų; vieną ilgą įvažiuojamąją 
iš šašiejaus, šešias iš centro, kelias pakraščiais parko. Beržų alėja 
pačia upės pakrante ir dabar stebina savo gražumu. Jai foto- 
grafuoti nėra galo. Beržai, liepos, klevai, kaštanai, eglės, skroblai 

sudarinėja vis kitokią alėją. Daugybė kitokių augmenų tarpsta 
molinėje Birštono lomoje, lyg būtų rūpestingai maitinami trę- 
šiami. 1874 m. tą vietą iš konsistorijos atpirko Jonas Kvinta“ - ir 
dar daugiau pristatė tame parke trobesių tynėms, butams gy- 
venti, kontoroms administracijai. Ir Kvintų laikais Birštonas 
pagarsėjo daug plačiau neg Lietuvos sienos. Varšuva, Petrapilis 
kasmet čia susiųsdavę po 1-2000 ligonių ir vasarininkų. 


VONIŲ RŪMAS dviem sparnais turėjęs 72 vonias trijų rūšių, 
destis koks jų įtaisymo patogumas. Iš keturių kalnėnų balos 
šaltinių vanduo renkamas į du dideliu rezervuaru. Iš jų garine 
mašina traukia vandenį į milžiniškus aukštai iškeltus kubilus, 
tuo pat garu jį ten šildo ir tiekia karštimo visoms vonioms. Vonių 
rūmas stovi pačiame paupyje, tad lengvai gauna minkšto upės 
vandens praustis; lengvai ir suvartotą vandenį į upę nuleidžia. 
Šaltinių vanduo kietas, nemuilija. Kas dieną tame rūme ligonys 
gaudavę po 400 vonių. 


Į MŪLLERAITĖS-KOCHANOVSKIENĖS? rankas Birštono kuror- 
tas atiteko 1905 metais. Ji iš pradžių ne mažiau rūpinos, dabino 
ir gerino kurortą, už kurį gavo Kvintai atiduoti didelį dvarą ties 
Dotnuva. Bet ištikęs Didysis karas viską sustabdė. Ligonys nebe- 
galėjo lankyti gydomosios vietos, ir jis per aštuonerius metus 
išbuvo visiškai apleistas. Daugybė trobesių buvo tyčia nugriauta, 
kitų durys, langai, apkaustymai nuvaginėta; pratekę stogai su- 
pūdė lubas ir grindis. Vonių rūme nebeliko nė vieno metalinio 
daikto. Pati Lydija Kochanovskienė pardavė 7 trobas, kol atsi- 
rado Lietuvos Valstybės rankose. 1922 m. šiai naudingai ir būtinai 
tautos sveikatai vietai vyriausybė asignavo nemažą sumą, tuo- 
met dar markėmis, daugiau nei milijoną, ir kibo greituoju taisyti 
nors vieną dalį vonių rūmo ir nors vieną viešbutį. Tuojau susi- 
rado labai daug ligonių, ir tų metų sezonas praėjo labai gyvai, 
nors didžiausiais nepatogumais. 1923 m. kurortas daug pagerėjo. 
Vonių rūmas perdirbtas, vonių skaičius padidėjo, parkas su- 
tvarkytas, praretintas, keliai ištaisyti. 

DABAR BIRŠTONO KURORTAS, nors dar neturi Europos kuror- 
tų patogumų, patekęs į L. Raudonojo Kryžiaus rankas, sparčiai 
žengia geryn ir žada pavirsti vienu pačių gerųjų gydomųjų vietų, 
Lietuvai lengvai pasiekiamų. Dabar, be visa to, kas seniau buvo 
ir tebėra naudinga, galima gauti trejopo patogumo vonių: už 
2,50, už 3,50 ir už 5 litus. Pirmos klasės vonios jau tiesiog elegan- 
tiškos, nors ir kitos patogios. Administracija ir tarnai jau gana 
išmiklinti, susisiekimas su Kaunu automobiliais nustatytas. 12,50 
litų į vieną galą. Už didelį lagaminą, kaip už žmogų. Karieta veža 
už 9 litus, bet ji ilgai važiuoja, 5-7 valandas, tuo tarpu kai auto- 
mobiliu atleki per pusantros ar net greičiau. 

Sezonas dabar nustatytas nuo birželio 1 d. iki rugsėjo 1 d., 
tris mėnesius. Tirščiausia svečių per liepos mėn., o prasiskiedžia 
pusėje rugpjūčio, stojant mokslo metui. Bet norima sezonas prail- 
ginti dviem nėnesiais: gegužiu ir rugsėju, ir per tuos du tiekti 
medicinos pagalba biednuomenei (kiek suprastinta tvarka), už- 
tat už mažiausią mokestį, kad tik užmokėtų už vandens šildymą. 
Gražus mūsų rugsėjo mėnuo gali turėti klientų. 

Vonių šiemet buvo kasdien pataisoma iki 213 ir kuone tiek pat 
sezoninių bilietų; reiškia, per liepos mėnesį tiek buvo šeimynų. 


KLIMATAS vidutiniškas, vienodas, be didelių skirtumų tarp 
dienos ir nakties. Turime davinių iš 1905 m. Jie parodė vidutinę 
temperatūrą per parą: gegužės m. 14,7“ R., birželio m. 16,3“, liepos 
16,4“ ir rugpjūčio 15,2°. Bene 1922 metais dr. Bagdonas? žymi: bir- 
želio m. 19,4?, liepos m. 20,57, rugp. 17,6“ R. Šiemet, kaip ir 1905 m. 


APTIEKA Kurtinaičio rankose; gali aprūpinti visais medika- 
mentais šio ir svetimo krašto. 


VANDENŲ VEIKIMAS. Weber-Mayer Birštono mineralinių van- 
denų lygina Wildungen (Helenenguelle ir Kėnigsguelle) ir Cont- 
rexėville? vandenų veikimui. Radioaktingumą chemikas J. Saba- 
liauskis 1911 m. parodė jų santykiu su Kislovodsko Narzanu!*; 
kalkinių šaltinių, kurie sunkias iš balos, kur daug dumblo, ir 
kurių vanduo yra vartojamas tynėms, kaip 7,5 : 17, o chloro 

natrio šaltinio (Vytauto), geriamojo, kaip 5 : 17. Versmės, kurių 
vanduo imamas vonioms, turi daugiau kaip 7,54 sausų liekanų 
(druskų); jų, anot Johansonno, kuone pusė yra chloro kalkių, 
3,5%. Šis šaltinis pradėta naudoti 1878 m., jis duoda į 20 000 
viedrų per parą. 


„BIRUTĖS“ ŠALTINIS senai jau vartojamas, kaip geriausias van- 
duo, labai gero skonies. Gazuotas daug malonesnis gerti, neg se- 
niau kad buvo „Apolinaris“, „Ursus“ ir kiti. Ramina nervus. Vals- 
tyb. technikos-chemijos laboratorija štai ką tame vandeny rado: 

Šaltinio temperatūra 8,25? C. Lyginamasis svoris prie 15° C 
1,0009. Reakcija neutralė. 1 litras vandens turi miligramų: 

Natrio chlorato (NaCl) - 329,6. 

Kalcio bikarbonato Ca (HCO,), - 323,7. 

Kalcio sulfato CaSO, ~ 190,4. 

Magnio chlorato MgCl, - 134,0. 

Silicio dioxido SiO, - 19,1. 

Oksidacija deguonimi - 1,91. 

Aluminio oxido ALO;- pėdsakai. 

Geležies junginių 

Bromidų 

Angliarūgštės liuosos CO, 

Kenksmingų junginių nėra. 


VYTAUTO ŠALTINYJE (seniau vadinamame „Viktorija“) ta pati 
laboratorija rado: 

Šaltinio temperatūra 8,5° C. Lyginamasai svoris prie 15° C - 
1,0068. Reakcija neutrali. 1 litras vandens turi miligramų: 

Natrio chlorato NaCl - 3846, 4 

Kalio chlorato KC! — 382,0 

Litio chlorato LiCl — 1,24 

Magnio chlorato MgCl, - 885,9 

Kalio bromato KBr - 10,3 

Kalcio sulfato Ca SO, - 1309,0 

Kalcio bikarbonato Ca (HCO,), - 725,2 

Geležies bikarbonato Fe (RCO,), - 6,87 

Silicio dioxido SiO, - 87,0 
Aliuminio oxido ALO; - 6,2 
Oksidacija degonimi - 4,02 
Jodo junginių - pėdsakai 
Mangano junginių “ 
Angliarūgštės liuosos 
Kenksmingų junginių nėra. 

Šitas vanduo stebėtinai tvarko virškinimą, labai stipriai varo 
šlapumą; gydo vidurius, inkstus, pūslę. To bet kuris pagėręs 
pritiria labai aiškiai. 

Sveikatos departamento duotoji lentelė viename litre (1000 gr) 
surasta: 


Z 


Vonių vandeny Geriamajame 
(kalkių versmių) (Chloro natrio vand.) 


Johan- Rusų Ren- Rusų 
son Med. Tar. gardo Med. Tar. 
Cloro natrio NaCl 0,39652 1,7291 3,7008 3,7 
„ magnio Mg Cl, - 0,9319 - - 
“ kalcio Ca Cl, 3,52886 1,758 - - 
“ kalio KC1 0,05570 0,0557 - - 
Sieros rūgšties kalcio CaSo, - 1,949 0,7610 0,2919 
“ “ natrio Na,So, — - 0,5212 0,5218 
„ “ kalio K,SO, 1,61729 - 0,0020 0,0022 
“ ” magnio MgSO, “ - - 0,4140 
Rūgščiosios angliarūgštės 
kalcio (HCO)), 0,66197 2,0745 0,4811 0,9779 


Geležies viendeguonio FeO 0,01644 0,0164 0,0151 0,0113 
Kalcio deguonio CaO - - - 


Magnio „ - - - - 
Geležies “FeO; - - - - 
Aliuminio “ ALO, 0,00341 0,0034 0,0118 0,0118 
Titnago “ SiO, 0,10760 0,107 0,0112 0,0142 
Sieros vandenilio SH, - - - - 
Mangano NH,HPhO, pėdsak. ~ - — 
Organinių dalių 0,0101 0,0101 - - 
Viso: 7,65343 7,6529 5,9451 5,9453 

Dabar vartojamasis vonioms vanduo irgi tinka gerti ir bus 
geriamas, nes dar stipresnis už Vytauto šaltinio vandenį. 


EKSKURSIJOS iš Birštono labai įdomios į Kernuvės su lieka- 
nomis piliakalnio (2 km), į Verknės tėkmę su Ginkliaus pilele (4 
km), į Iezną (ne Jezną) 12 km., į Punią, kur Margio pilė, 19 km, į 
Alytų, kur Algirdo pilė, 28 km., aplink kilpas Nemunu, laivas 
per sąsiaurį nuvežant arkliais. Šitoms vietoms aprašyti buvo ir 
dar bus skyrium straipsniai. 


ĮVAIRYBĖS. Kasdien po dukart, kaskart po dvi valandi grie- 
žia karo orkestra. Dukart per savaitę šokiai kurorto salėje. 

Gimnastika. 

Futbolui, kroketui, lontenisui!! lygumėlės. 

Kegelbahn!. 


KURORTO BUFETAS šeria (1924 met.) už 6 litus (triskart val- 
gyti). 


PAŠTAS, telegrafas, telefonas. 


BUTAI su lovomis ir matracais kurorto viešbutyje po 4 litus 
(po 5 lit. kas be savo patalo) tiems, kurie daugiau kaip 2 savaiti 
gyvena. Miesčiuke ir už Nemuno po 200-600 It. už sezoną; ne- 
lygu didumas. 


KAS GI DABAR DARYTI SU 
BUGOS ZODYNU? 


A. a. prof. Kazimieras Būga, prieš pradėdamas rašyti didijį 
savo žodyną, ilgai buvo susirūpinęs, kuris čia metodas būtų tam 
tikslui patogesnis. Jis mokėjo nusakyti pavyzdžių, kaip žodynų 
sudarytojai svyruodavę, kaip net po du tris kartus gaudavę 
pradėtąjį savo darbą ardyti ir iš naujo imtis. Pagaliau nusistovėjo 
pasigavęs šito metodo: jo žodynas turįs būti lietuvių kalbos 

istorija. Šitų žodžių prof. Būga nėra man taikęs stačiai į suma- 
nytąjį žodyną, bet jie krypte krypo ten link, kai jis man ateidamas 
kalbėdavo iš viso apie lietuvių žodyno prasmę. Prof. Būga vis 
svajojo apie „thesaurus linguae lituanicae“!, ne apie paprastąjį 
„Aictionarium““. Bet pilnam žodynui sudaryti reikią ištiso nuo- 
latinio biuro su penketu ar net daugiau kvalifikuotų bendra- 
darbių, kurie nuolatos skaitytų visus spaudos ir rašliavos daly- 
kus ir išrašinėtų vis naujas išraiškas, kol pasidarys bent penketas 
milijonų kortelių. Tada perkračius jas, paliks bent pusė milijono 
užrašų žodynui, o visa kita atkris, davę tik patvirtinimų ar nei- 
gimų šiam ar tam žodžiui bei metrikos jam - kur ir kas tai yra 
vartojęs. Tai pat patvirtina ir Būgos užsimojimas spausdinti 
susyk du žodynu: vieną akademišką, antrą rašomosios kalbos, 
vartotinąjį. Tačiau veikiai įsitikino, jog dviejų darbų netesės 
nudirbti, nors antrasis tebūtų ištrauktas iš pirmojo, tik pažymint 
žodžių kirčius ir kaip kuris žodis natūraliai sutrūksta dalimis, 
siliabomis. 

Prof. Būgos žodynas, kurio pavyzdžiui jis yra davęs penkis 
didelius spaudos lankus, yra tad ilgo ir gilaus galvojimo išdavas, 
galutinas jo sumetimas, kuriam galui jis skiriamas. Metodas 
pasisavintas buvo sąmojingai ir tiksliai; ir jis buvo senai įstrigęs, 
tai reiškia būdas, kaip jis, jei ne iš pat pradžių, tai bent paklausęs 
prof. Endzelinio?, pradėjo žodžius žymėtis. Prof. Būgai tebuvo 
viena neginčijama kalbos brangenybė: KALBOS FAKTAS ir to fak- 
to konstatavimas rašte ar gyvoje kalboje. Jei rašte, tai kieno ir 
kur, jei gyvoje kalboje, tai kur ir kieno pasergėtas. Prof. Būgos 
susirinktoji medžiaga tai tie „17 pūdų“ — kalbos faktų; darbas 
milžinas ir pagrindinis, darbas kruopštus, nudirbtas žmogaus, 
kuriam buvo duota ypatinga dėmesio dovana ir atidumas. Toks 
žmogus tegali pasidaryti per ilgus ilgus metus, nuolat trenuo- 
damasis. Žodžiauti - ne grybauti ar uogauti: nuraškei, į krepšį 
subėrei, ir atliktas kriukis. „Sumeškeriotam“ žodžiui, taip vadino 
savo darbą pats profesorius, reikėjo daug pridėti, kol pateks į 
skrynią, būtent jis dokumentuoti. Šalia žodžio pasižymėjimo tai 
antras mokslo svarbumas. 

Kam aš visa tai sakau? Štai kam. 

Yra labai daug lietuvių inteligentų, kuriems žodyno reikia 
kaipo darbo įrankio: pasižiūrėti, kaip šis ar tas žodis yra taria- 
mas ir rašomas. Saviškai galvodami, jie pykte pyksta, kam prof. 
Būga ne taip ketino patiekti žodyną, kaip jiems reikia, kam ne 
praktikai skyrė. Ir jų balsai šiandien reikalaute reikalauja, kad 
Švietimo ministerija ar Humanitarinių mokslų fakultetas, jai 
padedant, sudarytų sparčiai dirbančią komisiją ir per dvejus 
trejus metus duotų gerą, pilną vien tik vartotinųjų žodžių 
rinkinį. Prof. Būga tokį teketino duoti, bet jo nepažadėjo. Tokį 
gerą žodyną antai Vilniuje jau esąs įpusėjęs dr. Jurgis Šlapelis“, 
dabar rimtai pasiryžęs sparčiai baigti pradėtąjį darbą. Tam 
kartui jo būtų ir gana, ir lietuvių praktikų reikalavimai atkrinta. 

Palieka, kas ir turi palikti - mokslinis, akademiškasis Būgos 
žodyno išleidimas, būtent taip, kaip paties autoriaus buvo su- 
manytas ir pradėtas. Tai padaryti verčia mokslavyrio pagarba. 
Mes neturime jokios teisės iš šalies sudarkyti planingai sumany- 
tąjį gilaus mokslavyrio, ne kurio pripuolamo lengvabūdžio, dar- 
ba. Žodynas - ne pasakaitė, ne „Antanas Valys“, kurią pradėjo 
Gaidamavičius, tęsė kitas draugas, o pabaigė Kudirka". Trijų tė- 
vų vaikas negali būti vykęs, gali gyvuoti - dieną. Žodynui lemta 
gyventi - amžinai. Už jį turi kas nors mokslui atsakyti. Jis bus 
cituojamas, juo kalbotyros mokslas remsis. Ką gi mokslas darys 
atsakomingu, komisijai savotiškai pradėtąjį darbą pabaigus? Kai 
trys auklės vieną vaiką auklėja, vaikas noselę nusibalnoja ar akį 
išsiduria. Man „komisijų“ darbas būtų visai ne autoritetingas. 

Verčia pabaigti prof. Būgos pradėtąji darbą - kuo greičiausiai 
spauda fiksuoti mokslo medžiagą, suvartoti milžiniškus užrašus, 
kad antrą kartą nebereiktų to keblaus darbo dirbti. O gali tekti, 
nes pasakymas: scripta manent“ nepritaikomas pelėsiams, žiur- 
kėms ir gaisrams. Mes niekados nesame tikri, kad unikatai am- 
žiams išliks, jei miršta jie, net daugeliu šimtų spauda multiplikuoti. 

Prof. Būgos žodynui toliau leisti valstybė turi tuojau asig- 
nuoti pakankamai rimtų lėšų, o Šv. ministerija su Hum. mok. 
fakultetu tuojau sudaryti komisiją sumaningų ir moksliškai są- 
žiningų žmonių, bet - juodadarbių, ne mandragalvių, kurie pri- 
deramu pietizmu paskelbtų - Būgos, ne savo veikalą. 

Čia, žinoma, nekalbu apie Būgos turto pasisavinimą. Jį yra pa- 
veldėjusi jo šeima, žmona ir vaikai. Tai vienatinis jiems paliktas 
turtas, iš jo vieno vaikučiai gaus išaugti ir mokslo gauti. Valstybė 
gaus prof. Būgos knygyną ir rankraštyną tinkama kaina nupirkti. 


IŠ LIETUVIŲ KARO METŲ PSICHIKOS 


Paskaita 
1 


Laimingas tas ir garbė tokiam, kas per mokslininkų susi- 
rinkimus gali paskelbti galutinas savo tyrinėjimų išdavas. Ai- 
man, aš temoku pirštu tolyn mokslininkus nurodyti: 

- Žiūrėkite, mokytieji psichologai ir moralistai: antai nauja, 
nėkieno dar nepaliesta tyrinėjimo sritis - žmogaus jausmų ir 
doros kaitaliojimas, veikiant į juos iš oro. 

Tai labai įdomu. Kad aš būčiau nors per nago juodymę pa- 
mokytas psichologas, aš kolekcionuočiau naujuosius žmogaus 
sielos apsireiškimus, kaip botanikas kolekcionuoja augmenėlius, 
žymi visas jų formas ir tų formų atamainas; kaip entomologas 
renka smulkiuosius gyvūnėlius, o mikrologas tiria ir žymi dar 
smulkesnius. Aiman, psichologijos reiškinių aš nemoku nei de- 
finiuoti, nei klasifikuoti, nei susekti jų šaknių. Tai ir tenkinsiuos, 
parodydamas tai, kas galima buvo, taip sakant, čiupte apčiupti, 
kas savaime krito akin ar kas tik dūli mano suvokime. 

Žmogaus sielos dugno jokie psichologai dar nėra iškakėję, 
destis pasiekę, nors tūkstančiai jų iš tos srities semiasi siužetus 
savo apysakoms ir mėgina duoti psichologinių analizių. Ir nie- 
kados ta sritis nebus iškakėjama, nes ji gyva, nuolat evoliu- 
cionuoja, mainantis gyvenimo momentams; ypač žymių ata- 
mainų duoda, ištinkant nepaprastoms gyvenimo valandoms, 
kada to nei pats subjektas, nei jo observatoriai to nesitiki. 

Mes dažnai pasakome: 

- Šisai žmogus tiek jau yra brendęs, jo jausmų drumzlės 
tiek nusistovėjusios, tiek susitvarkęs, jog iš jo nėra ko belaukia 
siurprizų. 

Tai vienas daugelio konvenansinių mokslo paradoksų ar prie- 
tarų. Jei Žmogus per ilgesnį laiką vienodai elgės tomis pačiomis, 
vienodomis aplinkybėmis, tai dar nereiškia, jog jis mokės lygiai 
vienodai savo stilių išlaikyti ir kitokiomis aplinkybėmis. Be to, 
dažniausiai mes tik štinkame žmogų taip, ne kitaip pasielgsiant, 
girdėdami jo paties pareiškimus žodžiais. Kas drąsiai ir karingai 
kalba ar iš namų neina be revolverio kišenėje, to dar negalime 
būti tikri, jog lygiai drąsiai puls priešą. Kas balsiai moralizuoja 
kitus ar pruderiškai! piktinasi menkiausiu drąsesniu ir tikresniu 
žodeliu, to dar maža, kad būtume tikri jo jausmų pagrindo skais- 
tybės ir švarybės. Ir antraip, daug kas definiuojama, nieko nevy- 
niojant medvilniu, tačiau visai nesusitepant savo širdies. 

Jausmų apkitimas, paveikus į juos nelaukiamoms išorinėms 
sąlygoms, dažnai esti pačiam subjektui įdomi naujiena. Įdomu 
tad daryti eksperimentai ir psichikos srityje. Jei ne daryti, tai bent 
sekti, kaip pats gyvenimas tai padaro. 

Didis rusų juokdarys, dar didesnis psichologas, kuriam lygių 
reta rasti tarpe pačių garsiųjų beletristų, Arkadijus Averčenka?, 
viename savo vaizdelyje „Lakmusinis popierėlis“ sako: 

- Aš susidarau nuomonę apie žmogų iš tokių mikroskopinių, 
kitiems neregimų bruoželių, kurie jums, pirmą kartą žvilgte- 
rėjus, nieko nepasako. Tikrąjį tiriamojo žmogaus paveikslą tada 
teišvysi, kada jis atsiras patogiausiose jo ydai aplinkybėse. Kitaip 
sakant, patirti, ar skysčiuje yra rūgščių, reikia įmerkti lakmusinis 
popierėlis. 

Šis nepaprastas pasaulio karas daugeliui buvo tasai Aver- 
čenkos minimasai chemijos analizėse vartojamas lakmusinis po- 
pierėlis. Iš kažin kokių žmonių sielos gilybių jis išvertė aikštėn 
kažin kokių amžių palaikus ir visai kitoje šviesoje parodė pa- 
prastuosius žmonių jausmus, tariamąjį skaistybės pamėgimą, 
giriamąjį patriotizmą ir k. Tikrenybė pasirodė visai kitokia, neg 
mes tai buvome įsivaizdavę. Mūsų poetizuota ne tai, kas yra, tik 
tai, kas turi būti; reikšta ne objektyvioji tiesa, tik subjektyvieji 
pamėgimai ar pasiilgimai. 

Vilius Storasta-Vydūnas, aš jį vadinu ne tik dainium, bet ir 
mokslo vyru, lietuvius apibūdindamas, sako: 


- 442. 


- Atminkime, žmonių savumai nėra pastovūs, nepalieka tie 
patys per visas kartas. Atmainingas žmonių likimas neleidžia 
žmonių būdui palikti vis tam pačiam. 

Tai patvirtina mūsų dėsnį apie jausmų apkitimą. Vis dėlto, 
kad nebūtų nesusipratimų, turime pareikšti, jog mes nepripa- 
žįistame tautinio būdo kitimo iš pat šaknių. Jie kinta tik pavirše, 
tai apsineša kuo, tai vėl pasirodo neapsinešę. Rūšių keitimosi 
mokslas kalba apie tipų atvirtimą vėl į prototipus. Atminkime 
Darvino’ mėgiamąjį balandžių pavyzdį, kurių visos įvairių įvai- 
riausios kūno sudėjimu ir apsiplunksnavimu rūšys per ilga išsi- 
gema ar atsigema į tą patį vienodą mėlynąjį laukinį karvelį. 

Man rodos, tasai „mėlynasai karvelis“, tos tautinės pirmie- 
nos, glūdi kiekviename žmoguje ir kultūra jų nepagali radikaliai 
atmainyti. Kultūra, sekliau ar giliau veikdama, nepajėgia pasiek- 
ti paties žmogaus sielos dugno. Ir šiandieną žmogų regime tuo 
pat pagrindu, kokį mums literatūra piešia jį prieš du tris tūks- 
tančius metų. Tie du trys tūkstančiai žmonijos biologijoje ir psi- 
chologijoje tiek tėra padarę, kiek valandėlė. Žiūr.: psalmus 14: 

Beatus vir, gui non abiit in consilio impiorum et in via pecca- 
torum non stetit et in cathedra pestilentiae non sedit?. Arba: Liber 
Ecclesiasticus“: 

Beatus vir, qui inventus est sine macula et qui post aurum 
non abiit, nec speravit in pecunia et thesauris. Quis est hic, et 
laudabimus eum? Fecit enim mirabilia in vita sua’. 

Šioje paskaitoje aš nemėginsiu apibūdinti lietuvius. Aš to ir 
netesėčiau padaryti. Aš temėginsiu daugiau feljetono būdu, tai 
man lengviau neg mokslingai pagauti vieną kitą visai man neti- 
kėtą mūsų būdo bruožą, kiek jis pasirodė, pridėjus aną „lakmu- 
sinį popierėlį“ — karą ir jo įgimtąją bailę. 


2 


Karo bailė, kuri visoje savo smarkybėje yra išsireiškusi 1915 
metais, nėra to vieno karo padaras. Karo bailė yra lietuvių pa- 
veldėta iš labai gilių amžių. 

Rodos, lyg tai prieštarautų anų laikų lietuvių karingumui, 
kurį mums nupasakoja istorija. Iš tikrųjų ne. Lietuvių tauta, bent 

jos vidurys, buvo ir tebėra nekaringa. Jei tačiau drąsiai ir pa- 
tvariai gynė savo tėvų žemę nuo atėjūnų, tai tik reiškia arba 
didelį jų prisirišimą prie savo tėvynės, arba didelę bailę tų žmo- 
nių, kurie eidami šu kryžium rankoje ir su Kristaus žodžiais 
lūpose, darė piktesnių barbarybių, neg jų prabočiai gotai ir hu- 
nai. Juk ir žvirblienė visa pasipūtusi drąsiai puola milžiną San- 
Bernardo šunį, kai mato jį einant į iškritusį iš gūžtos jos paukštelį. 

Pačių giliųjų amžių karus su bet kuo lietuviai ne tiek atmina, 
kiek tebejaučia. 

Psichologas, užsimetęs surasti nervingo lietuvių bailumo ele- 
mentus, pusę jų, neabejojame, priskirtų karams ir žvėrims, kurių 
yra patyrę amžių glūdumose. 

Karai senaisiais laikais buvo lygiai nuožmūs ir klastingi, kaip 
ir plėšriųjų laukinių užpuolimai. Karų buvo daug. Vis dėlto, 
sakau, lietuvius jie padarė ne karingus, tik bailingus, nes per 
daug šimtų metų jie nebuvo ramūs. 

Nei dieną, nei naktį; nei žiemą, nei vasarą, - griežtai nėkados 
beginkliai lietuviai nebuvo tikri, jog jų neužklups, šimts žino, iš 
kur visai nelaukiami atėję „barzdoti vyrai“, šnekantys nesu- 
prantama, net klausyti šiurkščia kalba; ką besakyti apie jų turinį! 
Ne kalba tai buvo, tai nugalėtųjų koneveikimas; ir ne tiek ko- 
neveikimas, kiek grasymas mirtimi, kamavimu ir nelaisve. 

Baisu buvo nelaiku mirti, baisu kančios kentėti, gailėjo turtų 
atiduoti, — tik dar baisiau neg čia pat mirti ar kentėti buvo į 
svetimas, tolimas, nė negirdėtas šalis nelaisviu patekti. Kas tave 
ten užtars, kas tau gerą širdį parodys, kam tu pasiguosi, kad nei 
tujų, nei jie tavęs net nesupranti? Lietuviams niekai buvo vargai 
kęsti, badas badauti: visa to neišlepinti girininkai buvo papratę. 
Gi be prietelingos širdies gyventi lietuviai negalėjo, kaip be tyro 
oro. Lietuvis dienos nepraleis vienas pats. Jei darbe nebus ma- 
tęsis su kaimynais, tyčia eis į juos, bent valandėlę su bet kuo 
draugėje pabūti, tos dienos savo rūpesnių apsisakyti, jais pasi- 
džiaugti ar pasiguosti. Net šiaip jau dėl ko nors papykęs, eina su 
kaimynu pasibarti, nors jis tam dalykui visai neprineša. 

Lygia dalimi nei dieną, nei naktį; nei lauke, nei namie senovės 
lietuvis nebuvo tikras nebūsiąs užpultas plėšriojo laukinio: vilko, 


- 444. 


meškos ar lūšio (medinosios katės). Jiems atsiginti visados, iš 
trobos išeidamas, ėmės vėzdą, ar rengėsi tol eiti, ar čia pat savo 
sėdyboje žygiuotis. 

Dar mano atminimu, baile išplėstom akim klausdavo drąsuolį, 
nejaugi jis eisiąs visą mylią kelio ~- „be niekur nieko“? Suprask: be 
lazdos ar be kitokio ginklo. Girdi, potam da laukinis užpuls. Per- 
serginėjo labo tau velijantys lydėtojai ar išleidėjai, nors tuose 
kraštuose jau daug bus metų, kaip nebėra nei girių, nei žvėrių. 

Lauke ar miške laukinis užeiti - ne dyvai buvo: ten jų bu- 
veinė, jų valstybė, miškai kibždėte kibždėjo laukinių. Navatniau, 
kad ir namie esantį, jei aplinkui ramu ir tylu, net pačiu vidu- 
dieniu tave neramino: tai pro žemą langelį įkiš vidun snukį ir 
apsidairys, ar nėra ko pasigauti; tai pro pamatą kasis, pajutęs 
viduje, „kur guli kniustas“ — kiaulį kriuksint ar veršelį bliaujant; 
tai brazdins netikusias pintines duris ar plėšis vidun per čiukurą. 
Netesėdami mūro pamatan dėti, dėjos tų pačių rąstų - sienojų. 
Akmuo, girdi, lengva išversti; rąsto gi, sukirpto sąsparose, neiš- 
imsi. Numo langelis tas vienas, ir tas mažutis; be to, iš vidaus 
storu lentgaliu užbraukiamas, - vis kad meškinas neilįstų. Numo 
stogas iš visų keturių šonų nusviręs, kad nebūtų netikusių skliau- 
tų, pro kur lūšys ar kiti žalingieji laipiotojai įlįstų. 

Ir negulė lietuvis, pirma gerai neapžiūrėjęs visų pašalių, ne- 
užkilojęs visų vartų, neuždarinėjęs visų durų, neužsklendęs jų 
iš vidaus gera kartimi ar bent skląsčiu, nepasistatęs namelyje ties 
durimis nepaprasto didumo kuokos, arba lazdos drūtų galu, 
buožės, kurią padaro kai kurių medelių šaknis. Ji pasinešti ne- 
patogu, bet užmušti atsivėdėjus gali ir pačią mešką. 

Kuoka ir visa kita bene tai karingumo ir drąsumo reiškėjai? 
Anaiptol! Jie daugiau reiškia bailę ir atsargumą; ne norą pulti, 
tik gintis, jei nebegalima pasisaugoti ir iš kelio pavojumui išsi- 
lenkti. Kuoka — tik paskučiausi priemonė reikalui, kada užpuo- 
liko kitaip nebenubaidai nei šauksmu, nei aliojimu, kada nuo jo 
nebepasislepi ar nebepabėgi. 

Kiškio būdu senovės lietuvių gyventa, nuolat krūpčiota, nuo- 
latos bijota, nėkuo nepasitikėta. 

Ilgi ilgi amžiai, eilė bent kelių dešimtų kartų negalėjo nepa- 
likti ainiams bailumo, negalėjo neapsigimti bailiu. Iš tų tamsios 
ir rūsčios praeities amžių yra apsčiai pasilikusių visokių nusa- 
kymų, prietarų, burtų ar bent nuvokimo, kaip priešai yra nuo- 
žmūs ir negailestingi, nors jų savo akimis, veizdėk, kelioliktoji 
karta nebėra mačiusi. Priešas kareivis, priešas vagis-plėšikas, 
priešas galvažudys. Tolygus priešas meškinas, kurs savo nagais 
tau perskrodžia krūtinę ir išlaka tavo kraują ar perskelia tau 
kiaušą kaip riešutą ir išėda smegenis. 

Visa tai, tebeglūdėdami lietuvio prigimtyje, tebedaro jį ner- 
vingu, bijančiu tamsio ir ožkabarių, kur visur jis spėja sau pavo- 
jumą. Visa tai ypatinga varsa nudažo jo vaizduotę apie bet kurį 
jau šių amžių karą, kurių betgi per visą XIX amžių nebebuvo 
savo akim matęs ir jo nuožmumų prityręs. 

Lenkmečių neskaitykime: apie juos tepaliko vienų pašaipų 
tradicija. 

Vis dėlto pasižiūrėkime, begu ir šieji karai nebus darę savo 
ypatingos bailinančios įtakos. 

Per visą pereitąjį šimtmetį vienat vienas tikras karas tebuvo 
palietęs Lietuvą; tai prancūzmečio karas?. Ir tas pats ėjo praėjo 
Lietuvos pakraščiu, per Prūsus, Kauną, Vilnių. Nebent marodie- 
riai ir furažininkai siekė krašto gilumą. Vis dėlto šisai karas jau 
ketvirtos štai kartos atminime stovi taip pat gyvas ir pilnas pa- 
davimų, kaip ir paskutinysis švedų įsigriovimas?. 

Šitos prancūzmečio tradicijos, tiesa, nereiškia ypatingų nuož- 
mybių; vis dėlto prancūzų gerokai bijota; nė kiek ne mažiau, kaip 
ir anųjų senovinių vokiečių ar kitų karų. Prancūzmetis Lietuvoje 
tebėra lyg vakarykščias, nors jau daugiau ne šimtas metų pra- 
slinko. Mūsų pačių namuose dar mano atminimu tebebuvo to 
laiko ženklų: klėtyje palėpėje tebesivalkiojo nususęs sumaigytas 
aukštas kareivio kiveris, kol kažin kur dingo, ir didelis, kone 
metro ilgumo, ir platus kalavijas abiem aštriais šonais, jau be 
varinės rankenos. Vyrai juo grandė sausą degutą nuo medinių 
ašių. Buvo ir pasaka, kieno ir kodėl tie šarvai likę pas mano 

prasenelį. Jos nedokumentuosiu: kai nežinai tikros teisybės, ge- 
riau pasaka sekas. 

Tebebuvo dar mano atminimu ir viena gyva liudytoja: po 
ukmergiškius ir zarasiškius tebevaikščiojo elgeta amatninkė prū- 
sė lietuvė Gaidienė, paskutinį kartą sakėsi jau turinti 107 metus, 
vis dar tebestipra, kiaurą dieną einanti, kiaurą dieną kalbanti; 
ne tiek poterius (dievai žino, kokio ji buvo tikėjimo!), kiek seno 
savo gyvenimo prityrimus. Per prancūzmetį ji buvusi jau tokia 
merga, kuriai pravartu esti pasisaugoti kareivių. Taigi ji dvi dieni 
išbuvusi it girinė katė miške, aukštoje dravėje, kol visa prancūzų 
kariuomenė neperšliaužusi per Prūsų Lietuvą. 

Gaidienė berods nieko bloga neprityrusi iš prancūzų; tačiau 
mokėjo vaizdžiai piešti, dėl ko žmonės medin lipė. Ir klausytojai 
lietuviai jautė ją neperdedant: karas iš viso tiek baisus, jog nė 
negalima perdėti. 

Antras palikęs lietuviams atminimo buvo Krymo karas'“; ir 
tai tiems, kurie gyvena palei šašiejų iš Petrapilio-Dinabarko į 
Kauną-Gardiną ir į toliau į pietus. Rusai, dar nenusitiesę gelž- 
kelių, karo medžiagą ir maistą gavo gabenti žemės keliais. Dieną 
naktį eidave virtinių virtinės visais keliais visokių vežimų, sun- 
kių sunkiausios važmos į vieną ir į antrą galą. Pagaliau taip iš- 
mušę šašiejų, jog iš duobių ir prasūkų joki arkliai nebegalėdavę 
beištraukti nepadedami. Tai apylinkės žmones nuo dešimties 
mylių varydavę su dalbomis stovėti toje ypatingoje kelio stoiko- 
je — traukinėti ir lydėti vežimus. Stoikininkai per savaitę sugrįž- 
davę galutinai sulysę, suvargę, sudriskę ir visi purvini, į žmones 
nebepanašūs. Visi vienan balsan keikės ir spjaudės ne tiek dėl 
nuovargio, kiek dėl vežimų dvokimo pagedusiais riebalais. To 
riebaus aitrumo pauostę, per ilgus ilgus dešimčius metų negalėjo 
užmiršti. Suprantate, kaip jie vaizdavosi nelaimingų kareivių 
būtį, tiek vargstančių ir taip maitinamų. Je - karas gyvas ir kan- 
kinimas! 

Užėjo turkų karas". Pirmą kartą į mirties lauką buvo privers- 
tinai pareikalauta visi tam tikro amžiaus vyriškiai be jokių skir- 
tumų, sulig reformos 1874 metų'?... Buvo labai keista. Kas kita — 
gera valia imtis ginklo, muštis, bėgti ar taikintis; kas kita eiti 

liepiamam į kažin kokią gretimą valstybę, kiek žmonės tiek esą 
nuožmūs, kiek nė kryžiuočiai nebuvę. 

Mano brolis tuo laiku turėjo stoti į kontungą, tai turkų labai 
įdomavo ir pilnos sienos buvo prisagstyta pigių paveikslėlių, 
kurių rusų vyriausybė naštomis dalijo valsčiuose. Rusų nuo- 
mone, tie jų „lubočnyja kartinki“! turėję sužadinti Rusijos pilie- 
čių nuožmumą, lygų turkų nuožmumui, ir kerštai už tai. Tačiau 
lietuvių jie težadino tą pačią senovinę karo bailę. Visa mūsų 
šeimyna, pritardama susisielojusiem tėvam, ėjo iš galvos, mel- 
dėsi ir aukas darė. Moterys iš miego šokdavo, pasapnavusios 
paveikslėlių scenas, kaip turkai bulgarus skerdžia, peiliais per 
kaklą pjauna, už kojų nusitverdami, pusiau plėšia, ant mieto 
gyvą žmogų arkliais mauna, kažin kaip nepaprastai karinėja. 

Gera būtų nuo viso to išgelbėjus nelaimingus slavus; tik jei 
pats pakliūsi tiems budeliams bašibuzukams*4; jei patį užtemps 
ant aštraus rąsto ir iškels aukštyn? Ir žmonės ėjo iš proto. Ak, 
karas nepakenčiamas dalykas! 

Ir koks brangus! Prarijo visus valstybės pinigus. Sidabrinių 
rublių štai zuja tam tikri agentai, brangiai už juos mokėdami. 
Jų tuo metu nedaug ir tebuvo; bet ir tuos lietuviai bevelijo į 
žemes įkasti, ne karo reikalams atiduoti, kad ir už keleriopą 
kainą. 

Pagaliau Japonų karas“, ketvirtas per tą pati šimtmetį. Jis ne- 
be tiek beįbailino; viena, kad jis buvo kariaujamas per toli; antra, 
kad ir žmonių sulyginti ne tiek daug pareikalavo. 

Japonų karas įkvėpė lietuviams, be visa ko kita, jog jis dar 
yra griežtai neteisingas, sumanymas savavališkas ir tiesiog kvai- 
las. Jis diskreditavo bet kokią valdžią ir patį carą; paliuosavo 
piliečių ryšius su ja; surengė pirmąją liaudies revoliuciją tikroje 
to žodžio prasmėje; metė obalsį, kad liaudis visus savo dalykus, 
ne tiktai savo kraujo aikvojimą, imtųsi į savo rankas. 

Štai ką lietuvių jausmams yra davę kas bertainis šimtmečio 
pasikartojantys karai. Štai tikras pagrindas tai lietuvių psichikai 
susidaryti, kuri mums atsiėjo per šį viso pasaulio karą pamatyti. 

Žmonių nuomonę apie bet kurio pereito karo nuožmybę, nuo 
kurios drebėjo ir purtinos sveiko žmogaus širdis, senoviniu būdu 
didino valstybių laikraščiai per šį pastarąjį karą. Norėdamos 
įniršinti ramius savo piliečius, valstybės skelbė kita kitos, daž- 
niausiai pramanytas, nuožmybes ir žiaurumus ir gavo, kaip ir 
seniau, priešingų rezultatų. 

Įkalbinėjo šį karą esant nebe kariuomenių karą, tik ištisų 
visuomenių. Kuri visuomenė būsianti turtingesnė, labiau orga- 
nizuota, labiau vienybės ryšiais susirišusi, labiau tesinti aukoti, 
labiau savęs išsižadėti, visa, griežtai visa karo dievaičiui po kojų 
pakloti, pačiai paliekant alkana ir nuoga.Vokiečiai prie to dėjo 
dar vieną sunkią sąlygą: ta visuomenė (nebe valstybė!) karą 
laimėsianti, kuri pasirodysianti stipresnių nervų. Ir ne tam tik 
kartui: anglai skelbė karą būsiant sunkų tik per pirmuosius trejus 
metus; toliau būsią lengviau. Per kiek dar metų, nė pranašauti 
nemėgino. 

Prikišama, jog ir aš pridėjęs savo ranką prie įbailinimo lie- 
tuvių, kada būdamas „Rygos Garso“ sekretorium'“, dėjau per 
vaizdžius, per drastiškus karo vaizdus. Dėl to tiek daug lietuvių 
pabėgę nuo karo — savo nelaimei. 

Taip lietuviai ir įsivaizdavo šio karo, nebežinia, kieno su kuo, 
tiesiog nebeišmatuojamą ekonominį ir moralinį sunkumą, kuris 
prisieis nešti, nežinia, kiek daug metų. Buvo gi karų po sep- 
tynerius ir trisdešimtis metų”. O noro pakelti ir nešti tą sunkumą 
nebuvo jokio. 

Ne tik noro, nė išmanymo, kokiam galui reiktų tokių milži- 
niškų aukų. Kitos valstybės, įsisukdamos į šį karą, žinojo, kam 
kariaus; turėjo, taip sakant, savotišką idealą. Vokietis norėjo visą 
pasaulį subadyti, nes jam per 40 metų buvo ragai išaugę ir pa- 
rages buvo pradėję nebepakenčiamai niežtėti. Taip knitėjo g0- 
dumas markių. Anglai tame matė žūtbūtinę: jei vokietis laimės, 
visą Angliją suardys. Tai geriau tegu Anglija laimi ir visą Vokę 
suardo: Italija dantį griežė kerštu savo kaimynei Austrijai, kuri 
kiek kartų su ja sukibo, tiek kartų pribubijo ir ištisas provincijas 
paglemžė. 

Na, o Rusija ko norėjo laimėti, kokį ji turėjo karo idealą? Nebent 
dar daugiau kumščių gauti, nes per visą XIX šimtmetį ji visados 
buvo per skaudžiai bubijama; o jei ką ir buvo retkarčiais laimėję, 
tai tokiomis aukomis, kurios tuo laimėjimu nebuvo užmokamos. 

Juoba Lietuva nemato reikalo nei pulti, nei gintis, nes nei 
šiada, nei tada nesimatė jai teigiamojo veiksnio. Apie Miliukovo 
Dardanėlius!š Lietuvoje mažkas teišmanė, o vertinti juos tai jau 
griežtai niekas nemokėjo. Liko nebent panaikinimas muitų kon- 
vencijos, kurią vokiečiai tikru palūkininkų talentu buvo iš Ru- 
sijos išveržę. 

Taigi toli gražu ne Lietuvos, ypač ne lietuvių, ūpą ir nusista- 
tymą reiškė drauge su kitomis tautomis mūsų atstovai Dūmoje 
M. Yčas” ir kiti, pataikaudami rusų valdžiai. Tai buvo tuščios 
Rusijos tautų rungtynės, kuri gražiau pakalbės apie tariamąjį 
savo pasišventimą bendrajai imperijai. 

Žodžiai paliko žodžiai, tuščias oro plakimas liežuviais, idant 
rusams bent tam kartui būtų drąsiau lįsti į prapultį. Deputatų 
pareiškimai, jog visi ik vieno, be tautų skirtumo, dėsis prie ka- 
riaujančiųjų rusų, dideliu malonumu guldys už juos savo galvas 
ir naikins savo turtą, buvo tiesiog veidmainiškas; ne iš lietuvių 
psichikos kilęs, tik iš šalies tų primestas, kurie bent tų žodžių 
buvo toje valandoje reikalingi. 

Kaip nieko nereiškė mūsų deputatų žodžiai, tuojau tai pasi- 
rodė, ligi tik lietuviai susidūrė su užpuolikais. Niekas nemėgino 
bent ranką pakelti už rusus: jie bėgo nuo vienų ir kitų. 


5 

Pirmieji šio karo šūviai buvo paleisti Lietuvių žemėje. Pirmieji 
juos išgirdo suvalkiečiai lietuviai pirmomis rugpjūčio dienomis 
1914 metų kažin kur apie Virbalį. Jie pirmieji ir vokiečius priėmė, 
slenkant jiems gilyn į Lietuvos kraštą ana puse Nemuno. Šioje 
pusėje Nemuno buvo dar ilgai ramu (kiek gali būti ramu žmo- 
nėms, kas dieną laukiant katastrofos); iki pat vėlybo pavasario 
1915 m. 

Tik dabar vokiečiai pasipylė didžiaisiais keliais. Per Tilžę, 
Tauragę, Skaudvilę, Kelmę, Šiaulius, Joniškį, Mintaujos ir Rygos 

link ėjo vidurinė kolona. Kairioji kolona ėjo per Klaipėdą, Pa- 
langą, Liepoją, Kuldigą, Ventspilę ten pat link. Dešinioji per 
Kauną, Ukmergę, Zarasus Dinabarko link. Dar kita per Gardiną, 
Vilnių ten pat link. Taip ir uždėjo vokiečiai savo delnu Lietuvą, 
lyg iškėstais savo plaštakos pirštais. 

Kolonos po kelias dešimtis tūkstančių žmonių visu baisiojo 
karo aparatu ėjo tirštomis masėmis; kolonos rinktinės, puikiai 
ekvipuotos, puikiai ginkluotos, sočios, linksmos, net sauvalin- 
gos, jau laimėjimų ragavusios, tai nepaprastai padidėjusiais ape- 
titais dar daugiau laimėti. 

Tol tol prieš jas po visą kraštą skraidžiojo šmišinėjo tankūs 
žvalgai-lankonys lengvais arkliais raiti, lyg beginkliai, nieko 
sunkaus nesivelką, kad būtų vikrūs. Tai buvo armijos akys, aky- 
lios ir rūpestingos, kad armija nieko nesutiktų, ko nesitiki. 

Žemaičiai vokiečių įsigriovimo laukė visu savo nerimastavi- 
mu, kokį tik buvo sudaręs jų karo supratimas: su tikra nepervei- 
kiama baile. Ji netruko visame krašte, kur tik ėjo kolonos, pavirsti 
tikra panika. 

Pabaigė žmones išdūkinti rusų kareiviai. Basi ar vos besilai- 
kančia ant kojų avalyne, apdriskę, vos beprisidengę, alkani, bę- 
ginkliai, iš pradžių nežinia kam Žemaičiuose palikti, be jokio 
aiškaus gynimo plano, - šitie tik ką mobilizuoti kareiviai pirmieji 
metė visa, ką tik rankose turėjo, ir bėgo kaip akis išdegę, kone 
po šimtą kilometrų per parą. Nors niekas jų pridurmai nesivijo, 
bėgo be atodairų, nes žinojo, jog žvalgai, raiti jodami, bet kurią 
valandą gali juos pavyti ar net užeiti, ir tada nelauk pasigailė- 
jimo. Karininkų rūbais apsivilkę turėjo guldyti savo galvas nors 
vien dėl to, kad jų mažiau bebūtų. 

Ne priešų kariuomenė, tvanu užliedama Žemaičius, ūžė ir 
dūko: tai užė netvarkiai, be vadų bėganti rusų kariuomenė. Ėjo 
griuvo, nė pavalgyti niekur nesustodama, vos turėdama laiko 
tarstelėti įdomaujantiems tos vietos gyventojams: 

- Eina... eina! Jie eina... Jau jau eina... Dega pleška, ūžia gau- 
džia, šaudo kapoja, trobas degina, gyvulius pjauna, turtus ati- 
iminėja, moteris žagina, vaikus užmuša, vyrus su savimi išsiveda 

Panika — užkrečiama. Pirmutinis gelbėjimosi būdas, kurio 
buvo lengviausia nusitverti, tai senovinis, išmėgintas: galvą ap- 
sukus, nosies tiesumu bėgti tolyn nuo to tvano. Niekas negal- 
vojo, kur atsidurs. Kitas tiek tepagalvojo: bėgsiu tol, kol vokietis 
nesustos ėjęs. 

Ūkininkai kinkės arklius, ką pagriebdami, krovės į tą vieną 
vežimą; dažniausiai visai ne pačius reikiamuosius ar pačius 
brangiuosius daiktus, ir smuko, viską namie palikdami: atviras 
trobas, gyvulius be priežiūros. Gražiai, kaip per netikėtai iškilusį 
gaisrą. Ir tik gerą kelių mylių galą nukeliavę, ėmė ataušti, dai- 
rytis, kasytis pakaušį ir abejoti, begu tik jie bus gerai padarę. 
Vieni pagailo paliekamo turto, kiti pabūgo nežinomosios ateities 
svetur, kur jų niekas nelaukia. Tai kaip galvą apsukę bėgo nuo 
kariuomenės, taip dabar, galvą apsukę, puolė atgal, net tomis 
vietomis, kur jau girdėjosi patrankų griovimas. 

- Namo, namo, nors negyvam! Bus, kas buvę - Dievo valia... 

Šieji daugiausia laimėjo. Kiti vos antrą trečią dieną susigriebė, 
kai pradėjo pritirti visų klajūno trūkumų: pavasario nakties šal- 
čio, nemigo ir nepatogumų vežime. Ir tie grįžę laimėjo ir džiau- 
gės, kantriai pakeldami visas vokiečių skriaudas per ištisus dve- 
jūs trejus metus. 

Tiktai tie nuklydo tol už Lietuvos, kurie buvo „kytresni“, 
šaltesniu sumetimu išsiruošę iš tėvynės, mažiau jos gailėję, dau- 
giau norėję pergudravoti patį likimą. Prisirišę po porą karvių 
prie vežimo, po paršą po vežimu, audeklo būdas išsitempę ant 
ilgų gardžių, jie varėsi, varėsi tolyn tolyn, bet tik iš akių vokie- 
čiams. Jiems matės, kur nebebus vokiečių, nebebus ir karo. Ten 
viskas bus, kaip senovėje buvę. 

Bet kariuomenė nesustojo. Ėjo ir ėjo. Bėgliai taip pat, nors 
stabčiodami, traukės ir traukės pirmyn, kol vieni neperžengė 
Dauguvos ties Dinabarku, kiti ties Kryžbarku??, dar kiti ties pat 
Ryga. 

Tai buvo nuobodžios šių bailiadūšių žmonelių kelionės die- 
nos, pilnos tos pačios bailės, kad jų vokiečiai nepavytų. Karybos 
instinktas verste vertė ką nors pradėti. Bet ką? Pačiame vežime 
nedaug tepasidarysi ištaigų; daugiau nieko nesumanysi. 

Ir priverstinas klajūnas pamažėliu virto tinginiu čigonu. Vy- 
rai ganėsi arklius. Tikriau pusgyviai, pusapsnūdėliai ištisomis 
dienomis sekė, kaip arkliai žolę krumsnoja, nieko nesisielodami. 
Ir pavydėjo gyvuliams. Senesniosios moterys kaitė katilėlius 
valgyti virti. 

Gi jaunosios — griežtai nieko neturėjo ką veikia. Ir už visus 
daugiau nuobodžiavo. Mielai užkabinėjo kitus pakeliui; žingei- 
džiai, blizgančiomis akimis klausės vis tų pačių žinių, kur jau 
vokiečiai atslinko ir ką jie pakeliui darą. Prisiduodavo ir pačios 
užkabinėjamos. 

Keliai ir pakelės pilnos buvo kareivių. Tai su kuo gi daugiau 
pasidarysi pažinčių, jei ne su kareiviais? Tarp ištisos jūros rusų 
reta kame užtikai tautietį. Tai rygiečiai ėmė tyčiotis. Sakydavo, 
lietuvaitės iš tėvynės pabėgusios rusiškai mokytis iš kareivių. 

Ir jos tikrai „mokės“ ištisomis valandomis, nuo ryto iki vėly- 
vo vakaro ir net patamsiais, pakrūmėmis sėdėdamos su karei- 
viais, skyrium poromis ar būreliais. Kareiviai dantis rodė, niekus 
tauškė, armonikomis čirpino; merginos juokės, džiaugės; dažnai 
ėjo šokti su kareiviais. 

Negi visos bėglės taip darė. Kurioms pasisekė kur toli iš karto 
nusigrūsti, tos ir tie susidarė pakenčiamą gyvenimą. Bet ir mirsiu 
neužmiršiu tų scenų, kurių man, ne kam kitam, prisiėjo matyti 
tarpe klajūnų, belandžiojant po Rygos apylinkės miškus pabė- 
gėlių šelpimo komiteto reikalais; beieškant nelaimingųjų ir daž- 
nai randant tų „laimingųjų“. 

Tokio abuojumo per visą amžių nebuvau prityręs. Čia pat 
tėvai vazojasi, rymoja ant vežimų, dyki, nebežiną, kur akis be- 
nubesti. Čia tolėliau po pušimis sėdinėja ar saldotiškai flirtuoja 
glamonėjasi su rusais kareiviais jų dukterys, Lietuvos tariamo- 
sios vaidilutės, namų ugnelės, tos Vydūno „Amžinosios ugnies“ 
dabotojos. 

- Žmonės, - sakiau, - kam tai leidžiate? Argi gražu? Nejaugi 
jums patiems padoru, kad mergaitės sėdinėja su kareiviais? Argi 
taip namie darėte? 

Tėvų akyse nebuvo nieko daugiau matyti, kaip tik vienas gi- 
liausis indiferentizmas: labai tai man —-ryžkitės! Lyg sakyte sakė: 

-Jei viskas dingo, kas man tos liekanos? Ir pačiam reiks galva 
paguldyti. 

Atsakydavo gi dar bjauriau: 

— Tai mat kareiviai duonos atneša, miltų, kruopų; kartais ir 
mėsos. Kad ne jie, iš kurgi begautumei duonos, kad mieste jos 
nebeparduoda be kortelių, ir į miestą - visa mylia? 

- Ar beturite pinigų? Negi amžinai kareiviai jus šelps? 

- Tai dar yra bent kiek. Nebebus, parduosime karve: čia dvi- 
gubai joms moka, po šimtą su viršum. 

- Še po dešimtį rublių šeimynai. 

- Ačiū! Ale geriau duokite, ponas komitete, ko valgomo. 

„Ko valgomo“ duodavo klajūnams kareiviai ir gaudavo teisės 
džiaugtis jų palankumu. Anaiptol nesakau tai buvus pirkliavimą 
savo vaikų dora, tam nėra man ganėtinų prirodymų ir to būtų 
jau per daug. Vis dėlto buvo baisiai nepadoru, kai žemaitės ir 
pigesniu būdu viliojo iš kareivių duoną. Gal jos nepamiršo doros 
dėsnių, kurius skiepijo joms Bažnyčia. Gal... šiame krašte. Tačiau 
daug daug komitetų, kurie buvo kituose kraštuose, patvirtina 
net tam tikrais dokumentais, ne tik liudymais, karas į šipulius 
buvo suskaldęs visą tokiuo rūpesniu diegtąją religinę moralybę. 
Karas, atmesdamas nelaiminguosius klajūnus nuo savo parapijų, 
nuo bažnyčios, klebono, iš tos atmosferos, kur sodžiaus viešoji 
nuomonė viešpatavo ir visus varžė, dabar pasijuto lyg tieji že- 
maičiai, peržengę Prūsų sieną ir ten radę - atlaidesnį Dievą 
(„Prūsų Dievas - atlaidus“). Gi karo „dievo“ lyg ir visai nebūta. 

Iš viso mūsų moralybė, asketai sako, esanti stikliniame inde. 
Gi neramybės ir gyvenimo sutrikimo laikais jos ir visai sudūž- 
tama. Imkime kad ir teisingumą. 

Kas prieš karą galėjo bent pamintyti, jog teisingi, pertekę, 
moralūs mūsų ūkininkai vyrai ūmai, per vieną netvarkos valan- 
dą pavirs vagimis, plėšikais, svetimo turto grobikais, net „po- 
gromščikais“*; tuo, kas liudija žmogų gilumoje savo esmės tebe- 
sant laukinį, pačiame pradedamiame dorinimosi laipsnyje. 

Ar daug buvo atsitikimų, kad vokiečiai puolė moteris ir jas 
žagino, žinoma, statistikos nepadarysi. Ir tai mums nerūpi: tai 
būtų mechaninis darbas, kurs psichikos gali ir neatmainyti. Blo- 

giausia, kad yra liudymų, jog ir moterys per trumpą valandą 
virsdavo nedorėlėmis, kad vyrai - neteisingais. Lyg kas ūmai 
būtų nuplėšęs nuo jų uždangą, vienatinę realę savo dorybės ap- 
saugą, nes iš vidaus nebūta atsparumo. 

Yra liudymų, jog daugumoje atsitikimų, kur perėjo kariuo- 
menė ir paliko savotiškų pėdsakų, pačios moterys lyg buvo 
netiesioginės viliotojos; atseit toks jų per malonus, per prie- 
telingas apsiėjimas, kurs vyriškį įdrąsina ir jį bent kiek pateisina. 
Kur randa atsparumo, kriminalų teesti ne daugiau 1 G. 

Ką besakyti apie tikrąjį pasileidimą! Yra žmonių, kurie laikosi 
padoriai, širdyje tačiau yra tikri ištvirkėliai. Ne sąžinės, ne Dievo 
jie bijo, tik ką pasakys žmonės. Jei žinotų žmones juos pateisin- 
siant, visai nesivaldytų. Karas daug ką „teisino“, nes jis — prie- 
varta. Ir štai vaizdelis. 

Mergytė 16-17 metų. Gana graži; gyvas vaikas, o jau begėdės 
akelėmis - per plačiomis, per drąsiomis, nebenuleidžiamomis, 
kai imi žiūrėti į jas. Aš - „Rygos Garso“ sekretorius, tai kai ko 
pasiteirauju, kai pakliūva į mūsų redakciją ir drauge - pabėgėlių 
biurą, ką jie pergyveno prieš bėgant ir bėgdami. 

- Ar vokiečių kareiviai tvirkina mergaites? - klausiu ją. 

— Fi, kur tau: jos pačios karstos. Antai mus daug, bent 150 
kelmiškių sudarė ir uždarė daržinėje. Tris dienas ten išbuvome 
sergimi. Buvo vyrų ir moterų, senų ir jaunų. Kas vakarą pavė- 
linčiai ateidavo kareivis ir sušukdavo: 

— Sechs! Arba: Fünf! Tai reiškė, į kareivių vakarušką šaukia 
bent 5-6 mergaites pašokti. Nereikdavo nė rinktis ar vestis: pačios 
juokdamos ir liuoksėdamos išeidavo. Reta kuri pirma apsiverkė. 

Kunigui juoba drįso pasisakyti. Nuo kitų, ypač vyriškių, būtų 
slėpusis mergiūkštė. Petrapilyje, Kazaniuje, Voroneže daug buvo 
aimanų dėl to nenusiturėjimo. 

Jei kas mokėtų pasiknisti, kame tų jausmų apkitimo prie- 
žastis, sakau, būtų labai įdomi studija ir pavyzdys parodyti, kaip 
žemiausi panikos bailė, negyvai sušaldanti visus žmogaus jaus- 
mus, ūmai virsta kvailu, perdėtu drąsumu; lyg sušalusį ūmai 
įmetant į šiltą tynę. Visas organizmas, rodos, padvigubina savo 
funkcijų veikimą ir - peršoka paprastąją laikymosi liniją. Bailė 

kūninės skriaudos virsta nachalumu, kai mato, jog nieko bloga, 
jokios prievartos nebebus. 

- Aš tavęs nebebijau! Ką tu man bepadarysi! 

Bailė virsta nesuvaldomu džiaugsmu, jog neįvyko laukimai 
visa ko blogiausia, ir tasai blogumas pasirodo nebe taip blogas. 
Žmogus šoka ir - įsišoksta. 

Dora, išmintis, teisybė, visi teigiamieji jausmai reikiama pa- 
laikyti normoje. Per labai įtempti, trūksta ir duoda visai prie- 
šingų išdarų. 


6 


Akloji karo bailė, iš amžių paveldėtoji, panika, virtusi niekais, 
pavertė ir kilniausį pilietinį jausmą - tėvų gimtojo krašto meilę, 
patriotizmą. Laukiant užpuolikų ir jiems įsiveržiant į kraštą, 
niekam nebuvo kilę jokių sumanymų, kaipgi elgtis, kas gi daryti 
tikriesiems to krašto piliečiams. Gintis ar su duona, su druska 
prietelingai pasitikti. Jei nei taip, nei taip, tai bent parodyti jiems 
savo nepalankumą, protestą, griebtis sabotažo, nepardavinėti 
valgomųjų dalykų, t. ir t. 

Lietuvoje mes nepasergstime nieko panašaus. Rusų politika 
per 119 metų demoralizavo lietuvius savo pačių nenaudai, kaip 
paskui pasirodė. Bent 4-5 lietuvių kartas rusai išauklėjo nusi- 
manyme, jog Lietuva amžinai žlugo, jos nebėra gyvenime, kaip 
nebėra žemėlapiuose, beliko „iskoni russkij kraj“?2, kurio rusai 
niekam nėkados nebeatiduosią ir jokios žemės nė pragaro galy- 
bės jos nebeatimsią. 

Paskutiniosios bent dvi kartos taip ir manė. Ką čia tu žmogus 
bepadarysi tam kolosui, Rusijos imperijai! Ir nėmaž netikėjo tais, 
kurie sakė jį esant molinių kojų. Šviesuomenė dar laikėsi jei ne 
politinio separatizmo, tai bent savo dvasios nepriklausomybės 
nuo žiauraus carizmo. Gi liaudis nė to jausmo nejautė. Pasiturin- 
čius žmones rišo prie savo krašto - turtai, dideli ar maži, vis vie- 
na: žemė, trobos, kilnojamasis inventorius. Tie jų gailėjo palikti 
ir nepaliko. Pabėgėlių ūkininkų visoje bėglių masėje tebuvo apie 
2%, ir tie patys varo išvaryti, kad pabėgtų. Visi kiti - gryniausi 
proletarai, von Habenichts'ai?, neinteligentai ir inteligentai. 

Tai buvo žmonės, kurie visą savo turtą galėjo pasinešti ar bent 
pasivežti, dviem, trims susidėjus. Amatninkai, miestų padieniai 
darbininkai, dvarų kumečiai, ūkininkų bernai išvydo, karui už- 
ėjus, tik naują progą emigruoti iš to krašto, kurs jiems nedavė 
pertekliaus pirma, kurs tikru badu graso paskui, šimtams tūks- 
tančių ėdikų ateinant iš kitur. Pakilo ieškoti geresnės duonos, 
kurios seniai jau buvo pasiilgę. Taigi šiojo gaivalo, kurį iš vietų 
timai pakėlė bailė, niekas jau nebetesėjo besustabdyti, nebepri- 
vertė atsijokėti ir grįžti. Priešingai, viskas juos varė tolyn, kur 
patrankų griausmo nebesigirdi, kur todėl palaimintoji rimtis 
viešpatauja. 

Pagaliau kaipgi karas paveikė į lietuvių inteligentijos psichi- 
ką? Ko ji bėgo? 

Civilinės inteligentijos iš pradžių kaip ir nebuvo tarp bėglių, 
nors karo bailė lygiai ir į juos veikė. Kur jie bastėsi,. nemoku 
pasakyti. Veikiausiai labai arti fronto, nesiorientuodama, kur 
būtų geriau likus. 

Civilinės inteligentijos deciziją nukreipė Rusijos pusėn, kai 
jos valdžia pasiūlė bėgliams ir tremtiniams - valstybės ragaišio; 
tos pašalpos, be kurios nebuvo galima gyvam išlikti. Tada inte- 
ligentijos pasipylė liaudžiai tarnauti, destis misti geraisiais jai 
skiriamais kąsniais. 

Inteligentijos patriotizmas, savo krašto pasiilgimas teatkiuto 
nurimus, karo trenksmo nebegirdint. Negalima niekais paversti 
jos darbo išsitrėmus. Jie suorganizavo bėglius, suorganizavo jiems 
pašalpas, įsteigė mokyklas; tik vis pirminis akstinas buvo, nujau, 
bene egoistinis: pritaikinti darbui savo pajėgas ir - pelnytis. 

Dvasiškoji inteligentija taip pat neatsispyrė karo bailei; bėgo 
nuo savo avelių, kaip tikri samdiniai, nors dėjosi šiuo ir tuo. 
Garbei jų, klebonai, kaip ir ūkininkai, beveik nebėgo. Retą tera- 
dai ir senesniojo amžiaus. Bėgo šeškum pamuštsieliai jaunieji, 
nors jų pareiga buvo — mirti drauge su savo ganomaisiais ar 
vieniems patiems guldyti galvas už ganomuosius. 

Kunigams, manau, nebuvo duonos motyvo: jiems visur ji už- 
tikrinta; juoba namie, kad ir invazijos laikų; geresnės nebuvo nu- 
manu nekatalikų krašte. Net anasai valstybės pyragas jų, matyti, 

neviliojo, kad didžiuma jų nenorėjo dirbti susidariusiuose komi- 
tetuose. Bėgo tie, kuriems karo bailė buvo paleidusi kai kurius 
gyvenimo ryšius; tie žmonės, kurių neramią sielą namie per labai 
varžė konvenansai, kuriems norėjosi — tolumo... 

Daug jų prisidėjo prie darbo ir dirbo labai gražiai, rūpestingai 
ir sumaningai. Bet kur kas daugiau buvo tokių, kuriems sveikiau 
būtų buvę namie palikus ir vokiečių okupaciją drauge su liau- 
dimi perkentus. 


PILKOJO GYVENIMO DIEMENČIUKAI 


Lietuvių Mokslo ir Dailės Draugijos! steigėjų tarpe buvo tokių 
korifėjų, kaip visą savo amžių paskyręs tautamoksliui dr. J. Ba- 
sanavičius ir visa savo siela daile tegyvenęs Mikalojus Čiurlionis. 
Tie vardai labai daug mums reiškia. Jų paliktojo testamento mes 
neprivalome paniekinti. Tai būtų nusidėjimas mūsų autorite- 
tams, mūsų istorijai. 

Gerbk savo tėvus, jei nori ilgai gyventi. Baigė gerb. dr. Grinius 
apie „Varpą“, kurį ryžosi atgaivinti?. Demokratų „Varpas“ juk 
atgyvenęs savo amžių. Iš „Varpo“ demokratų, žiūrėk, kiek prisi- 
darė vaikų trumpesniais, ilgesniais ir labai ilgais pavadinimais. 
Ovis dėlto „Varpas“ tebėra visiems tėvas. 

Basanavičius ir Čiurlionis — tikrieji mūsų mokslo ir dailės 
tėvai. Ar jie jau atgyveno savo amžių? Galbūt, gal ne. Tai mums 
vis tasia — jie mūsų tėvai. 

Koks gi kardinalis jų dviejų, niekam iš šalies neprieštaraujant, 
buvo nusistatymo punktas? Šisai: mokslas ir dailė turi eiti gre- 
timai, norint sparčiai ir visokeriopai kultūrinti tautą. Ką tai reiš- 
kia? Ne bendrą tą patį veikimą veikti, tik bendrą kultūros darbą 
dirbti, nors vieni tašydami, kiti obliuodami, vieni augindami, 
kiti genėdami. Varstotai gali būti ne tie patys; net veiksmo vieta 
kitoki; vis dėlto darbas - tas pats. 

Ir pynėsi tautamokslis su tautadaile į vieną gražią pynę. Sako- 
ma, karas tą pynę išdraskęs. Ne visai taip. Karas į tą pynę tik 
kitus raštus įpynė. Menki bebuvo Mokslo Dr. visuotinieji susirin- 

kimai, nebėjo „Lietuvių Tauta““, neleista pabaigti Tautos namų“ 
pastatyti. Užtat M. Dr. teko padirbti, nujau, bene svarbiausį 
visoje mūsų kultūros istorijoje darbą — paruošti viduriniams 
mokslams vadovėlių ir nustatyti jų techniškuosius terminus. 
Nebebuvo Dailės Draugijos garsių parodų, kurių atminimais per 
ištisus metus gyvendavome; nebebuvo renkama tautadailės pa- 
vyzdžiai. Užtat pirmininko dailininko A. Žmuidzinavičiaus“ 
pastangomis Vilniuje gyvavo veik per ištisus metus nuolatinė 
lietuvių tautadailės paroda ir vadinamoji „Arbeitstube““, kuri 
nepailsdama reiškė vokiečiams tautinės mūsų industrijos pra- 
džią ir skonį. Tūkstančiai lankytojų tūkstančius yra čia palikę 
markių už juostas, kaklaraiščius, prikaiščius, mezginius, siuvi- 
nius, ypač tautiškai stilizuotas drobines bliuzeles, medžio darbus 
ir kitką. Kiek žmonių iš lietuvių dailės mito. Vien tik iš tos dailės, 
kurią mums yra pagaminusi ir davusi savita, iš niekur nieko 
nesiskolinusi tauta. 

Reikėjo matyti to pilkojo mūsų gyvenimo atstoves toje arbeit- 
štūbėje! Kokio įpratimo vienais pirštais, beveik be jokių prietaisų, 
nebent tik primityviais šakaliukais ką išdarinėjo tos dailės ver- 
gės! Ar jūs pasergėjote šių metų Meno Kūrėjų parodoje storą 
storą juostelių albumą? Ar jūs atsivožę suskaitėte, kiek ten lapų 
ir po kiek kiekviename lape pavyzdžių? Reikėjo tai padaryti ir 
pasiklausti, koks meno kūrėjas ir per kiek metų suko sau galvą, 
jų pramanydamas. Jums būtų atsakę: tai pilkasai lietuvių gyve- 
nimas buvo artistas dailininkas; tai ištisi amžiai pynė audė šituos 
gražumėlius, kurius šiandie gali pasergėti pakaklėje ar ant strėnų 
veik kiekvieno tautiečio ar tautietės, kuriems gyvenimas anaiptol 
nebe pilkas. 

Pilkas tai pilkas jų gyvenimas. Bet yra tame gyvenime vienas 
veiksnys, gamta, kuri ir surūkusioje gryčioje padaro stebuklus, 
kai esti kam atsiliepti į tą veiksnį; būtent kai tos gamtos vaikai 
žmonės reaguoja į gamtos įvairybę ir jos beriamus diemenčiukus. 

Be galo įdomus yra lietuvių sielos santykis su gamta, gamtos 
įtaka į jų sielą, tas panteizmas ar kaip jį pavadinsi, kurį taip 
aiškiai mums piešia senovės dokumentai - mitologija ir dar 
aiškiau tebegyvas lietuvių folkloras: prietarai, burtai, dainos, 

visa liaudies literatūra. Lietuvį ji piešia „broliu“ savo kalnų 
kalneliams, biržėms girelėms, upėms ežerėliams. Pats susilieda- 
mas su savo gamta, lietuvis ir savo dievybę lieja su ja. 

Lietuvos gamta fami smulkiu įvairumu, įvairi, be žymių 
kontrastų, visa atsišviečia lietuvio sieloje. Dėl to lietuvis taip savo 
gamtą myli ir ją supranta, net šnekėtis su ja moka, kad yra nuo 
jos nenutolęs, dar neatsitraukęs nuo jos krūties, iš kurios vienos 
tebečiulpia sveikojo, saviškojo maisto dvasiai. 

...Ir pridarė milžinai Lietuvoje tokios įvairybės, kuri tik žmo- 
nių akis savo grazna džiugina, o širdis derlium malonina. 

„Saulės varsos. 63 p? 

Kukulio trobelė 143, 6 

Tabokinė 138-9 

Sodžiaus įvairybė 182 

Šiūpt saują spindulių tokių neregėtai skaisčių, jog vienais 
diementais sublizga, sumirga visas pasaulis. Pasakos užburtu 
pavirsta kiekvienas pakrypęs tvorgalis; diementu saulė atšviečia 
nuo tų tų pat tik ką bereikšmių piliečio akių. 

Čia dirbti buvo patogiau - tikroje pilnoje poezijos gamtos 
šventykloje. O Napaliui Dievas buvo davęs daug jausmingumo 
ir liepęs juo gyventi. Tad gyveno vienais gamtos įspūdžiais, jais 
buvo turtingas. 

Pieva 208-209 

Nejaugi nematote, kiek vasaros darbuose poezijos. 

Lino darbų pasaka 147-8, 151-161. 

Pilkasai gyvenimas. 

Vokiečiai, veizėdami iš tolo į mūsų sodžius, nutarė juos esant 
nuobodžiai pilkus. Pilkai saule nudegę trobų sienojai, pilki šiau- 
diniai stogai, pilkos rąstų tvoros. Lygindami Lietuvos sodžius 
su Vokės sodžiais, jie rasdavo didei skirtumo. Ten trobos mū- 
rytos, raudonų plytų ar išleketintos betoninės. Ten stogas rau- 
donų dengtukų. Ten žalitvoriai. Viskas akį veria. Akys atsiilsi. 
Visur kultūros žymės. 

Sulig išorinės išvaizdos vokiečiai sprendė ir vidujinį. Jis taip 
pat rodės pilkas ir nuobodus Lietuvoje, o įvairus savo kultūra 
Vokietijoje (Michaelis). 

Drįstame apie tai paabejoti, viena, kad kultūra žymiai ma- 
žintų vidaus pilkumą. Antra, kad vidus Lietuvos sodžių būtų 
pilkesnis už kitų sodžių vidų. Kultūra, duodama bent kiek pato- 
gumų, nedaug tesumažina gyvenimo pilkumą. Tapetai sienoje, 
banalės firankėlės, pigūs žolynėliai languose, škarmaliukas, pa- 
mestas po kojų, visa tai dažniausia tie patys per keliolika ar net 
kelias dešimtis metų, dažnai miestietiškąjį gyvenimą padaro 
pikčiau sodžiaus buities, nes sustingina jų valią ir protą. Pasa- 
kysime daugiau. Net buržujinis gyvenimas su visomis ištaigomis 
nėra labai įvairus paties žmogaus viduriui. Tai reiškia nepasė- 
dumas buržujų, nepasitenkinimas esamomis apystovomis. Tur- 
tingieji buržujai yra tiesiog bėduliai, sulyginus su sodžium, kurs 
tą pilkumą įvairina ne paviršutiniais ženklais, tik savo vidaus 
kūryba. Ką rusų kultūringieji turi gražaus ir įdomaus turį tikros 
vertybės, ne pereiginės, tai visa paimta iš sodžiaus. Sodžius kūrė 
ir tebekuria visokeriopą stilių, buržujai tiktai pasisavina. 

Fantazija — bailė - dvasios - baidyklės — prajovai - vaidinimos — 
žiburiai. Žmogus tamsiomis ilgomis naktimis ne vienas, jis sva- 
joja, jis draugo ieško ir randa bet kurioje kertelėje. Čia jį savotiš- 
kai kalbina, baido dvasios, čia jam padeda vargą vargti - užtaria 
ar baudžia negryną jo sąžinę Perkūnas ar nemandagų apsiėjimą 
(Aitivaras). Prietarai, burtai — tai gryni diemenčiukai. Dievas. 

Poezija. Ar poezija tik mūsiškai išlavintoje sieloje? Ar senti- 
mentalizmas - poėza. Sentimentalizmas tiktais alino žmogžudį?. 

Gyvoji lietuvių kultūra įtikino pragiedrulį Rimuti“?, veltui lie- 
jama ašaros tų, kurie gedi senovinės lietuvių kultūros ar verkia 
jai žuvus. Tiesa, jos daug jau žuvo ir tebežūva. Vis dėlto tos 
kultūros, kurią manė bereiškianti archeologija dar labai daug 
tebesama Lietuvoje. Tik ji apskretusi dabartine modernine Euro- 
pos kultūra, į kurią dažnokai visai nemoka reaguoti, nesugeba 
su ja sutapti ir baigia tragingai. 

Taigi iš tikrųjų pragiedrulių rolę Vizgirda vaizdavosi ne kaip 
storinimą Europinės paviršutinės luobos, tik dažniau jos nulu- 
pinėjimą; ne per rūpestingą tepimą Europos pokostu, tik senojo, 
saviškojo pagrindo kėlimą aikštėn, idant juo tarptų Europos 
šviesos veiksme. 

Tai nieko, jog mes tuo tarpu dar negalime duoti bendrojo 
lietuvių kultūros vaizdo, pastatyti iš jos tokius savotiškai stili- 
zuotus rūmus, kad iš tolo matytųsi. Rūmai sukraunama iš at- 
skirų plytelių. Sumanęs rūmus statytis, pasitiek bent milijoną tų 
atskirų plytelių, destis tavo kultūros smulkmenų. Sintezė paskui 
nebesunku bus pasidaryti. 

Tačiau ir tai neteisybė, jog mūsų kultūra smulkmenomis tesi- 
reiškia. Esama ir ištisų rūmų, ir ne Babilonijos griuvėsių; tik 
nemokame jų stiliaus pažinti. 


DIDESNEI GARBEI DIEVO ir mūsų dvasiškajai naudai Baž- 
nyčia trečioje Viešpaties dienoje po Sekminių skaito evangeliją, 
parašytą šv. Luko 15, 1-2 perskyrime: 

„Anuo metu įJėzų artinosi muitininkai ir nusidėjėliai jo klau- 
sytų. O fariziejai ir Rašto žinovai murmėjo ir sakė: Tas priima 
husidėjėlius ir su jais valgo“. 

Taip sakė veidmainiai ir daktarai - žmonės; Dievažmogis gi 
buvo visiškai priešingos nuomonės. Ir jis labai daug laimėjo tuo 
savo taktu. 

Lietuvos universiteto Teologijos ir filosofijos fakulteto ekstra- 
ordinarinis profesorius kunigas daktaras A. Maliauskis! šitam 
sekmadieniui parašė „Laisvės“ Nr. 127 pamokslą, kuriame visa 
Kristaus ramybe ir aiškiai, kaip ant delno, išdėstė, kaip pra- 
gaištingas esąs kan. J. Tumo veikimas, būtent dėl to, kad jis 
katalikystės priešininkus „priimąs“ ir su jais valgąs. 

Kan. J. Tumas, sekdamas Mokytoju, buvo visiškai priešingos 
nuomonės ir manės savo taktu daugiau katalikybei laimėsiąs, 
neg Sienkiewicziaus Krispus? laimėjo. 

Rašto žinovo dr. Maliauskio murmėjimai iš pradžių jam pasi- 
rodė dar labiau „hadka gęeba'?, neg mano; o jau kas nežino mano 
vaižgantizmų. Tačiau į pabaigą atsileidė, atminęs ir antrą dalį 
Zaglobos* charakteristikos: „a serce najlepsze. 

Manęs dar niekas nėra taip krikščioniškai pagyręs, kaip didis 
katalikybės tvarkytojas prof. Maliauskis, kai jis savo pamokslą 
pabaigė šiais žodžiais: tie, kurie Tumą pažįsta, laiko jį pražilusiu 

kūdikiu. Tas faktas, kad kan. J. Tumas yra žilas kūdikis, žymiai 
sumažina jo atsakomybę, „vis dėlto... ar ne laikas sudrausti tą 
žilą kūdikį docentą kan. Tumą“. 

Dievuli brangus, aš dabar tegaunu žinoti, pasiekęs aukščiausį 
krikščionybės idealą! 

„Aš gi jums sakau: mylėkite savo neprietelius, gera darykite 
tiems, kurie jūsų nekenčia ir melskitės už persekiojančius ir 
šmeižiančius jus, kad būtumėte vaikai jūsų Tėvo“ (Mt 5, 44-45), 

„Jėzus, pasišaukęs kūdikį, pastatė jį į mokytinių tarpą ir tarė: 
„Iš tikrųjų sakau jums, jei jūs nesigrišite ir nepasidarysite kaip 
kūdikiai, neįeisite į dangaus karalystę“ (Mt 18, 2-3). 

Tai kokių gi begali būti represijų —- kūdikiui? Jų nė nebus. 
Katalikišką darbą, jei tik jis yra katalikiškas, aš remiu pačiais pas- 
kutiniaisiais litais; žinoma, iš savo, ne iš svetimos kišenės. 

Tiek ir tebus mano atsakymo Rašto žinovui prof. Maliauskiui, 
nes kiti jo prikalbėti dalykai tokie, jog vargu kas jais patikės. 

PAAIŠKINIMAI 


SANTRUMPOS 
KB — Krašto balsas. 
LB - Lietuvos balsas. 
LtB - Lietuvių balsas. 
TB - Tėvynės balsas. 
VR-3 - Vaižganto Raštai. - T. 3. - K., 1922. 
VR-4 - Vaižganto Raštai. - T. 4. - K., 1922. 
VR-13 — Vaižganto Raštai. - T. 13. - K., 1929. 
VR-14 ~ Vaižganto Raštai. - T. 14. - K. 1929. 


REDAKCINĖS PASTABOS 


Vienuoliktajame Vaižganto Raštų tome spausdinama 1920 - 1924 m. pub- 
licistika. Ji skelbta „Tautoje“, „Trimite“, „Lietuvos balse“, „Lietuvių balse“, 
„Krašto balse“, „Tėvynės balse“, „Laisvėje“, „Lietuvoje“, „Lietuvyje“, „Sek- 
mojoje dienoje“, „Moteryje“, „Sargyboje“, „Mūsų senovėje“, „Kultūroje“, „Kri- 
vulėje“, „Lietuvos mokykloje“, „Vaire“, „Tautos vaire“, „Jaunojoje Lietuvoje“, 
„Klaipėdos žiniose“. Į tomą taip pat įtraukti Vaižganto įžanginiai straipsniai kitų 
autorių knygoms (A. Balsio nuotraukų albumui „Kaunas“, A. Varno politinių 
šaržų knygai „Ant politikos laktų“, Naujajam Testamentui). Didžioji dalis 1920- 
1921 m. publicistikos buvo pakartota VR-3 ir VR-4, po vieną straipsnį - VR-14 
(„Tomas Ferdinandas Žilinskis“) ir VR-13 („Laisvosios lietuvių kultūros pio- 
nieris“). 1922-1924 m. publicistika nekartota. Tomo pabaigoje pirmą kartą publi- 
kuojami keli rankraščiais likę straipsniai. Nededami 1920 m. „Ganytojuje“ ir 
„Tautoje“ bei 1924 m. „Tretininkų kalendoriuje“ spausdinti straipsniai, įėję į 
1925 m. išleistą Vaižganto straipsnių rinkinį „Jaunajam veikėjui“, kuris bus 
spausdinamas tolesniame šių Raštų tome. 

Dedama keletas kolektyvinių kreipimųsi bei straipsnių be parašo. Jie spaus- 
dinami remiantis tuo, kad pats Vaižgantas nurodė esąs jų autorius rankraštinėje 
savo publikacijų bibliografijoje (J. Vaižganto Bibliografija. - VU BR, f. 1, D 651). 
Kreipimasis „Lietuvių tautos veteranų pasiskundimas pasaulio tautoms“ pub- 
likuojamas radus rankraščiu išlikusį pirmąjį jo variantą. 

Tomo tekstai išdėstyti dvejopai. Paimtieji iš VR-3 ir VR-4 pateikiami taip, 
kaip, rengdamas savo Raštus, juos sutvarkė Vaižgantas - tematinėmis grupėmis, 
paliekant ir jų antraštes. Nekartotieji straipsniai sudėstomi chronologine tvarka. 

Duodama tomo tekstų bibliografijos, komentuotinų realijų paaiškinimai ir 
žodynėlis. 


BIBLIOGRAFINIAI DUOMENYS IR 
KOMENTARAI 


ĮŽANGA 


DRAUGAS DRAUGUI. Publikuota: Tauta. - 1920. - Rugs. 21. - Nr. 49. 
Rubrikoje „Laiškai redaktoriui“. Parašas : Redaktoris kun. Tumas. Pakartota: 
VR-3, - P. 5 (po tekstu: Tauta, 49.). 

1 „Tauta“ - kultūros ir politikos laikraštis, ėjęs Kaune 1919-1920 m. Leido 
Tautos pažangos partija, nuo 12 nr. redagavo J. Tumas. 

2 „Lietuvos ūkininkas“ - savaitraštis, leistas Vilniuje 1905-1915 ir 1918 m. 
ir Kaune 1918-1940 m. 

3 Antanas Kungis (1872 - po 1940), kunigavo Joniškyje, Pociūnėliuose, 1918- 
1922 m. Tauragnų, po to Truskavos klebonas. 


RINKIMŲ SŪKURYJE 


PAR MOTUTĘ. Publikuota: Tauta. - 1920. - Bal. 17. — Nr. 12. Parašas: Vaiž- 
gantas. Pakartota : VR-3. - P. 6-10 (po tekstu: Tauta,12, 20 m. IV-17.). 

'Toli būdamas -nuo 1918 m. gegužės mėn. beveik iki pat Steigiamojo Seimo 
rinkimų (1920.IV.14-15) Vaižgantas gyveno Vilniuje. 

? „evangelium secundum Pažangam tautae“ (lot., hibr.) - Tautos pažan- 
gos antrąją evangeliją; Tautos pažanga - tautininkų partija, kurios vienas kūrėjų 
buvo Vaižgantas. 

3Vienuolio žodžiais tariant - greičiausiai turima omenyje 1920 m. balan- 
džio 2 d. „Lietuvos“ Nr. 75 išspausdintas A.Vienuolio feljetonas „Į žmones“. 

*Kuriamajame Seime - Kuriamuoju vadinamas Steigiamasis Seimas, dirbęs 
1920 -1922 m.. 

3 Piršote Lietuvai karalių - turima galvoje istorija su Wilhelmu von Ura- 
chu (1864-1930), Viurtembergo grafu, kurį 1918.VII.11 Lietuvos Taryba buvo 
išrinkusi Lietuvos karaliumi (Mindaugu II). 

* Andrius Bulota (1872-1941) - advokatas, visuomenės veikėjas; Steigiamojo 
Seimo rinkimuose atstovavo valstiečiams liaudininkams. 


- 465 = 


7 Georgijus Čičerinas (1872-1936) - rusų politikas, 1918-1920 m. Sovietų 
Rusijos (nuo 1922 m. Sąjungos) užsienio reikalų komisaras. 

ë Lietuvos valdžios pasiūlymą taikiai su jais gyventi - taikos derybos 
su Rusija prasidėjo 1920 m. pradžioje ir baigėsi tų metų liepos 12 d. sutarties 
pasirašymu:. : 


SUSIGRIOVIMAS AUTORITETŲ. Publikuota: Tauta. - 1920. - Bal. 17. — 
Nr. 12. Parašas: Aiškūnas. Pakartota: VR-3. - P. 11-16 (po tekstu: Tauta, 12, 20 m. 
IV - 17.). 

'vyno monopolį įvedant - greičiausiai turimas omenyje 1890 m. Rusijoje 
įvestas degtinės ir vyno monopolis. 

2 Žemės reformos įstatymas priimtas 1922 m.; čia greičiausiai kalbama apie 
1920 m. sausio 23 d. „Įstatymą žemei pirkti ir keisti“. 

* Cituojama M.Keršio slapyvardžių 1919 m. išėjusi kun. Mykolo Krupa- 
vičiaus (žr. str. „Dvi galybi“ 2 paaišk.) knyga „Lietuvių politikos partijos“. 

*Santara (Demokratinė tautos laisvės santara) - politinė organizacija, įsikūrusi 
1917 m. Rusijoje, laikiusis vidurio kelio; Pažanga (Tautos pažangos partija) - 
įsteigta 1916 m. J.Tumo, L. Noreikos ir kt., 1924 m. įsijungė į Tautininkų sąjungą; 
Žemdirbiai (Lietuvos žemdirbių sąjunga) - 1919 m. įkurta politinė organizacija, 
artima Tautos pažangai, nepalanki tuo metu siūlytai žemės reformai. 

* Lietuvos darbo federacija — krikščionių darbininkų organizacija, įsteigta 
1919 m.; rūpinosi kultūriniais ir profesiniais darbininkų reikalais, politiniu jų 
atstovavimu. 

“jų lyderio - galvoje turimas Mykolas Krupavičius (žr. str. „Dvi galybi“ 
2 paaišk.). 

"užpernykščių bolševikų - turimi omenyje socialdemokratai . 

LUOMŲ KOVA. Publikuota: Tauta. - 1920. - Bal. 21. ~ Nr. 13. Parašas: 
Aiškūnas. Pakartota: VR-3. — P. 16-21 (po tekstu: Tauta, 13, 20 m. IV - 21). 

1 trapistai - XVII a. viduryje Prancūzijoje įsteigtas vienuolių ordinas, pasižy- 
mėjęs ypač griežta regula. 

2 adomitai (adamitai) — Il a. atsiradusi krikščionių sekta, biblinį Adomo 
gyvenimą rojuje laikiusi sektinu laimės ir tobulybės pavyzdžiu. 

3 mormonai - JAV 1830 m. susikūrusi krikščionių sekta, praktikuojanti buities 
askezę, darbštumą, taupumą. 

*„chlystovščina“ - pravoslavų sekta Rusijoje, atsiradusi XVII a. viduryje; 
atmetė viešas apeigas, reikalavo griežto dorovingumo, sudievino savo lyderius. 

5 Związek Katolicki (ienk.) - katalikų sąjunga; vyskupo E. von Roppo 
1906 m. Vilniuje sukurta lenkų krikdemų partija. 

é Tautinė bažnyčia - nuo Katalikų Bažnyčios atskilusi religinė bendruome- 
nė; nepripažino popiežiaus primato, celibato, praktikavo viešą išpažintį ir kt.; 
XIX a. pab. - XX a.pr. buvo populiari Lenkijoje, Vokietijoje, JAV tarp lenkų 
išeivijos. 

7 Dmitrijus Merežkovskis (1865-1941) — rusų poetas, romanistas, kritikas ir 
kultūrfilosofas; Dmitrijus Filosofovas (1872-1940) — rusų publicistas, kritikas; 
kartu jie yra išleidę knygą „Caras ir revoliucija“ (1906). 

S „vierovanije“ (rus.) - tikėjimą, pažiūras. 

? Arakčejevo priemonėmis — Aleksejus Arakčejevas (1769-1834) - rusų 
generolas, karo ministras, pasižymėjęs žiaurumu. 

Darbo” Nr. 28 - „Darbas“ - socialistų liaudininkų laikraštis, ėjęs Kaune 
1919-1920 m; minimas balandžio 18 d. jo numerio nepasirašytas straipsnis 
„St. Seimo atstovus išrinkus“. 

U Minimi liaudininkų veikėjai: Mykolas Sleževičius (1882-1939) - advokatas, 
1918-1919 ir 1926 m. Ministrų kabineto pirmininkas; Felicija Bortkevičienė (1873— 
1945) - publicistė, leidėja, filantropė, 1922-1926 m. „Lietuvos žinių“ redaktorė; 
Jonas Vileišis — žr. str. „Pigusis asimiliavimos“ 5 paaiškinimą. 

2 „kramolos“ (rus.) - revoliucijos, maišto. 


DVI GALYBI. Publikuota: Tauta. — 1920. —- Bal. 24. - Nr. 14. Parašas: 
Aiškiinas. Pakartota: VR-3. — P.22-27 (po tekstu: Tauta, 14, 20 m. IV - 24). 

! Tautos pažangos rinkimų sąraše buvo įrašytas pirklys Leiba Chodas. 

2? Mykolas Krupavičius (1885-1970) - politikas, krikščionių demokratų parti- 
jos pirmininkas 1919-1923 ir 1926-1927 m., žemės ūkio ministras 1923-1926 m.; 
Simonas Šultė - žr. str. „Kunigas kunigams“ 1 paaiškinimą; Mamertas Lumbys 
(Lumbė) (1884-1942) - krikščionių demokratų partijos veikėjas, kunigavo Taura- 
gėje, Kaune, Ramygaloje, Šeduvoje. 

3 Ernestas Galvanauskas (1882-1967) - politikas, visuomenės veikėjas, 1919- 
1920 ir 1922-1923 m. ministras pirmininkas. 


PYKA IR PATAIKAVIMAS. Publikuota: Tauta. - 1920. - Geg. 1. - Nr. 16. 
Parašas: Aiškūnas. Pakartota: VR-3. — P. 27-32 (po tekstu: Tauta, 16, 20 m. V-1.). 

"kaip sako „Laisvė“ Nr.90 - minimas 1920 m. balandžio 25 d. „Laisvės“ 
straipsnis „Inteligentija ir liaudis“, pasirašytas kriptonimu B. 

? kaip sako „Lietuva“ Nr. 93 - minimas 1920 m. balandžio 28 d. „Lie- 
tuvos“ anoniminis straipsnis „Steigiamojo Seimo sudėtis“. 


PIGUSIS ASIMILIAVIMOS. Publikuota: Tauta. - 1920. - Geg. 8. - Nr. 18. 
Parašas: Aiškūnas. Pakartota: VR-3. — P. 32-36 (po tekstu: Tauta, 18, 20 m. V-8.). 

"per ipsum et cum ipso et in ipso (lot.) - per tą patį ir su tuo pačiu, ir 
tame pačiame. 

2Čiurlionienės Dolpelis - Sofijos Kymantaitės-Čiurlionienės (1886-1958) 
knygos „Dolpelis ministerijoje tarnauja“ (1920) veikėjas, menko išsilavinimo, bet 
liaudiškos išminties ir humoro. 

3egzinteruoja (lot. exentero) - išmėsinėja. 

t „poklonus muša“ (rus. 6umb nokaonbt) - žemai lankstosi. 

5 „0 mordu” (rus.)- į snukį. 

é Jonas Vileišis (1872-1942) - advokatas, varpininkas, visuomenės veikėjas, 
vienas valstiečių liaudininkų vadų; Kauno burmistras 1921-1933 m. 

? Povilas Matulionis (1860-1932) - miškininkas, publicistas, visuomenės 
veikėjas, 1924-1928 m. Lietuvos Žemės ūkio akademijos rektorius . 

Škarikatūrą A.Varnas papiešė „Vaire“ - Adomas Varnas (1879-1979), dai- 
lininkas, pedagogas, visuomenės veikėjas, „Vaire“ spausdino politinių veikėjų šaržus. 

* Kazio Rimšos (1895-1950), gydytojo, vieno Vilniaus bolševikų vadų, 
1915-1917 m. Dorpate (Tartu) studijavusio mediciną, žmona. 

1 „kosovorotkomis“ (rus.) - marškiniais šone susegama apykakle. 

1 Levas Tolstojus (1828-1910) - rusų rašytojas, propagavęs ėjimo į liaudį, 
suartėjimo su ja idėjas. 

P „barin“ (rus.) - ponas. 


DĖL ŽEMĖS 


KAM PIRMIAUSIA ŽEMĖS DUOTI. Publikuota: Tauta. - 1920. — Bal. 28. — 
Nr. 15. Parašas: Vaižgantas. Pakartota : VR-3. — P. 37-40 (po tekstu: Tauta, 15, 
20 m. bal. 26.). 


ŽEMĖS VARSTOTAI. Publikuota: Tauta. - 1920. - Geg. 5. - Nr. 17. Parašas: 
Aiškūnas. Pakartota : VR-3. — P. 40-44 (po tekstu: Tauta, 17, 20 m. V -5.). 

! Vaclovas Bielskis (1870-1936) - inžinierius, visuomenės veikėjas, aktyvus 
socialdemokratas, vėliau liaudininkas. 

2 Kančių, Zubovų - Kančiai (Končiai) - lietuvių dvarininkų giminė nuo 
Ukmergės; Zubovai - garsi švietėjų ir filantropų grafų giminė, valdžiusi dvarus 
apie Šiaulius. 

3 „kustarių“ (rus.) - smulkių amatininkų. 

*kaip ir ispanams maurų išgujimas - nurodoma ispanų-maurų (musul- 
monų arabų) karai IX-XV a., po kurių žemės buvo iš naujo sunkiai įsisavinamos. 


VISKĄ IŠ VALAKO, O VALAKUI NIEKO. Publikuota: Tauta. — 1920. — 
Geg. 11. - Nr. 19. Parašas: Aiškūnas. Pakartota: VR-3. — P. 44-50 (po tekstu: Tauta, 
19,20 m. V -11.). 

199 „Laisvės“ skyriuje - minimas 1920 m. gegužės 8 d. „Laisvės“ straips- 
nis „Dėl Seimo rinkimų ir darbų“, pasirašytas Kazio Petrukėlio. 

? Bolševikija - Sovietų Rusija. 

3 Nurodomas 1920 m. gegužės 8 d. „Tautoje“ paskelbtas anoniminis straips- 
nis „Neteisingumai“. 

*do ut des (lot.) - duodu, kad duotum. 

* „soderžanka“ (rus.) - išlaikytinė. 


LAISVAS ŽEMIŲ SMULKINIMAS. Publikuota: Tauta. — 1920. — Birž. 2. — 
Nr.25. Parašas: Aiškūnas. Pakartota: VR-3. — P. 50-54 (po tekstu: Tauta, 25, 20 m. 
VI- 2). 

! „sovietskija choziajstva“ (rus.) - sovietiniai ūkiai. 

2 „žyznju polzujsia žyvuščij“ (rus.) - kol gyvas, naudokis gyvenimu. 

3 Turimas omenyje Valstybės Tarybos 1920 m. sausio 23 d. priimtas „Įstaty- 
mas žemei pirkti ir keisti“. 

* „perepliunut“ (rus.) - prk. pralenkti. 

5 Albinas Rimka (1886-1944) - visuomenininkas, ekonomistas; į Steigiamąjį 
Seimą išrinktas Valstiečių sąjungos sąraše; vienas žemės ūkio reformos įstatymo 
rengėjų. 

“ „sovietam rabočich deputatov“ (rus.) - darbininkų deputatų taryboms. 
? „i soldatskich“ (rus.) — ir kareivių. 
8 „diktatura proletariata” (rus.) ~ proletariato diktatūra. 


VARŽYMAI. Publikuota: Tauta. - 1920. - Liep. 2. - Nr. 26. Parašas: Aiškūnas. 
Pakartota: VR 3. - P. 54-57 (po tekstu: Tauta, 26, 20 m. VII - 2). 

! „Voronežskago tolka“ (rus) - Voronežo krypties; kalbama apie karo 
metais Voroneže aktyviai veikusius lietuvių bolševikus. 


KUNIGAS KUNIGAMS. Publikuota: Tauta. —- 1920. - Rugs. 17. - Nr. 48. 
Parašas: Tumas - kunigas. Pakartota: VR-3. - P. 57-63 (po tekstu: Tauta, 48, 20 m. 
IX -17.). 

1 Simonas Šultė (1876-1920) - krikščionių demokratų veikėjas, teologijos 
daktaras, Palėvenėlės klebonas; pasirašinėjo Simano Barjonos slapyvardžių; čia 
minimas jo „Atviras laiškas f. Tumui“, kuriame piktinamasi, kad Vaižgantas 
šmeižiąs krikdemus, tuo padėdamas tikybiniam indiferentizmui. 

* Katalikų Veikimo Centras - 1919 m. įkurta lietuvių pasauliečių katalikiška 
organizacija, veikusi vadovaujama Bažnyčios hierarchijos; pirmininkais buvo 
A. Stulginskis, A. Tumėnas, kun. V. Mieleška, vysk. T. Matulionis ir kt. 

* Henrikas Sienkiewiczius (1846-1916) - lenkų rašytojas, daugelio istorinių 
romanų autorius, Nobelio premijos laureatas (1905). 

* Turima galvoje 1902 m. Žemaičių dvasinės konsistorijos nagrinėta J. Tumo 
byla dėl Bažnyčios kanonų nesilaikymo. 

“Stanislovas Stakelė (1862-1930) - kunigas Pasvalyje, Benekainyse, Dusetose, 
Rageliuose ir kitur; už lietuvišką veiklą rusų valdžios ir lenkininkų persekiotas, 
tremtas į Kretingos vienuolyną. 

é Antanas Eidimtas (1838-1909) - Kuršėnų klebonas nuo1879 m., priešiškas 
tautiniam lietuvių atgimimui; Juozapas Zaleskis (1838-1910) - Viekšnių dekanas 
nuo 1868 m.; Adolfas Račkauskis (1842-1919) — ilgametis Ukmergės klebonas, 
vėliau kunigavo Šakynoje, Žagarėje. 

7 Aleksandras Silvestravičius (1857-1911) - Mečislovo Davainio-Silvestraičio 
brolis, polomanas, atkakliai kovojęs prieš lietuvių tautinį atgimimą. 

š Jonas Gruževskis - Kuršėnų ir Micaičių dvarininkas, skundęs Vaižgantą 
rusų policijai, kad jis platinąs proklamacijas ir agituojąs darbininkus streikuoti. 

? Turima omenyje 1905 m. gruodžio 7 d. Vaižganto iniciatyva Vadaktuose 
įvykęs susirinkimas, kuriame buvo įsteigta politinė kuopa, pavadinta Lietuvių 
krikščionių demokratų sąjunga. 

"Į Vadaktėlius Vaižgantas buvo perkeltas 1902 m. gegužės mėn. 

1t e0 ipso (lot.) - tuo pačiu. 

2 „Nepriklausomoji Lietuva“ - Vilniaus lietuvių dienraštis, redaguojamas 
J. Tumo, ėjęs 1919 m. balandžio — gruodžio mėn.; uždarytas bolševikų. 

8 Pirmojoje publikacijoje po tekstu (B.d.), t. y. bus daugiau, bet vėlesniuose 
„Tautos“ numeriuose šio straipsnio tęsinio nėra. 


PAS J. E. SEINŲ VYSKUPĄ A. KAROSĄ. Publikuota: LtB. — 1921. — 
Gruod. 13. - Nr. 18. Parašas: kan. J.Tumas. Pakartota: VR-3. - P. 63-64 (po tekstu: 
L. B. 21 m. XII - 13.). 

1 Antanas Karosas (1856-1947) - Žemaičių kunigų seminarijos profesorius ir 
rektorius (1883-1907), nuo1910 m. Seinų vyskupas, 1920 m. lenkų ištremtas į 
Lietuvą, apsigyveno Marijampolėje, marijonų vienuolyne, sudarius Vilkaviškio 
vyskupiją (1926 m.) paskirtas jos vyskupu. 


DĖL VIDAUS 


SVEIKINAME STEIGIAMĄJĮ SEIMĄ! Publikuota: Tauta. - 1920. - Geg. 14. — 
Nr. 20. Be parašo. Pakartota: VR-3. — P. 64-66 (po tekstu: Tauta, N 20, V - 14). 

! „učreditelnoje sobranije“ (rus.) - Steigiamasis susirinkimas; Rusijoje 
išrinktas 1917 m. lapkričio mėn., sušauktas 1918 m. sausio 5 (18) d., bet kitą dieną 
bolševikų išvaikytas. 

žJuodžiaus kelmas - centras, orientyras prie kryžkelės Vaižganto „Pragied- 
ruliuose“. 


STEIGIAMOJO SEIMO ŠVENTĖ. Publikuota: Tauta. - 1920. - Geg. 18. — 
Nr. 21. Be parašo. Pakartota: VR-3. - P. 66-75 (po tekstu: Tauta, 21,20 m. V - 18.). 

1 Žmuidzino - turimas galvoje Antanas Žmuidzinavičius (1876-1966), žino- 
mas lietuvių dailininkas, labiausiai pasižymėjęs peizažais. 

? Petras Rimša (1881-1961) - skulptorius, grafikas, medalininkas. 

3 „Die gancė pastroikė“ (vok., rus.) - didžiulis statinys. 

* Kazys Šimonis (1887-1978) - tapytojas, pedagogas. 

* Adomas Galdikas (1893-1969) - tapytojas, grafikas. 

* Paulius Galaunė (1890-1988) - grafikas, meno istorikas ir muziejininkas. 

7 Žemaičių vyskupui sergant - tuo metu Žemaičių vyskupas buvo Pran- 
ciškus Karevičius (1861-1945); vyskupavo 1914-1926 m., po to pakeltas tituliniu 
arkivyskupu, įstojo į marijonų vienuolyną Marijampolėje. 

ë Juozapas Skvireckas (1873-1959) - Žemaičių vyskupo pagalbininkas 
1919-1926 m., po to iki 1944 m. - Kauno arkivyskupas metropolitas. 

*celebransas (lot.) ~ kunigas, laikąs pamaldas. 

V Prezidentas su Vyriausiuoju vadu - Antanas Smetona, Lietuvos prezi- 
dentas 1919-1920 ir 1926-1940 m..; Jonas Galvydis-Bykauskas (1864-1942), gene- 
rolas, 1920 m. Lietuvos kariuomenės vadas, 1919 ir 1921-1926 m. Karo mokyklos 
viršininkas. 

u Vilius Jomantas (1891-1960) - dailininkas, daugiausia reiškėsi kaip gra- 
fikas. 

1? Pranas Ysakas - tuo metu Vyriausios rinkimų komisijos sekretorius. 

5 Laisvasis lietuvių universitas - greičiausiai turimi omenyje nuo 1920 m. 
pradžios Kaune veikę Aukštieji kursai, padėję pagrindus Lietuvos universiteto 
atsiradimui. 

“mes, Dovydai menki, nugalėjom Goliatus - Dovydas (1042-972 pr. 
Kr.) pranašas ir poetas, antrasis ir žymiausias Izraelio valdovas; piemeniu būda- 
mas, pagal Bibliją, užmušė milžiną Galijotą. 

5 1905 m. pasisavino teisę kalbėti patiems apie savo reikalus ir 
likimą - kalbama apie Didįjį Vilniaus Seimą. 

* Ona Muraškaitė-Račiukaitienė (1896 - ?) - mokytoja, visuomenės veikėja, 
į Steigiamąjį Seimą išrinkta nuo krikščionių demokratų. 

V sufražistė (angl. suffrage — rinkimų teisė) - judėjimo už moterų rinkimų 
teisę dalyvė. 

*5 Be straipsnyje paminėtųjų G. Petkevičaitės ir O. Muraškaitės-Račiukaitie- 
nės, į Steigiamąjį seimą buvo išrinktos dar trys moterys - Magdalena Galdikienė 
(1891-1979), Emilija Spudaitė-Gvildienė (1887-1965) ir Salomėja Stakauskaitė 
(1890 - ?). 

* Aleksandras Stulginskis (1885-1969) - pirmųjų Lietuvos vyriausybių mi- 
nistras, 1920-1922 m. Seimo pirmininkas, antrasis Respublikos prezidentas 
(1922-1926). 

2 Vladas Natkevičius (1893-1945) - teisininkas, diplomatas, valstybės vei- 
kėjas, į Steigiamąjį seimą išrinktas pagal socialistų liaudininkų ir Valstiečių 
sąjungos bloko sąrašą. 


TESĖTI AR PASIKLIAUTI. Publikuota: Laisvė. - 1920. — Gruod. 10. - Nr. 8. 
Parašas: Vaižgantas. Pakartota: VR-3. - P. 75-78 (po tekstu: Laisvė, 8, 20 m., XII -10.). 

"Graikijos išsivadavimo iš turkų kovas XIX a. pradžioje rėmė ir jose dalyvavo 
daugelio šalių piliečiai, tarp jų ir anglų poetas romantikas lordas Džordžas 
Gordonas Baironas (Byron, 1788-1824). 

* kaip milžinas Kristupas kūdikėlį - pagal XII a. atsiradusią legendą 
Kristupas išgelbėjo Jėzų Kristų, pernešdamas jį per upę. 

3 Estijos sienos su Rusija didžioji dalis eina Pskovo (Pleskau) ir Čiudo ežerais. 

* Latvija, pasinaudodama Lenkijos agresija prieš Lietuvą, 1920 m. spalio 12 d. 
atsiėmė iš Lietuvos Ilūkstės sritį. 

3 Zigfrydas Mejerovičius (Meierovics, 1887-1925) - La tvijos užsienio reikalų 
ministras 1918 ir 1924-1925 m., 1921-1924 m. ~ ministras pirmininkas. 

“ Juodasis Kalnas - Juodkalnija (Černogorija), dabartinės Jugoslavijos 
respublika. 

7 Lietuvių - latvių vienybės idėją Jonas Šliūpas plačiausiai kėlė savo knygoje 
„Lietuvių ir latvių respublika ir Šiaurės Tautų sąjunga“ (1918). 

Š Anglija ir iš dalies Estija siūlė Pabaltijo šalių sąjungą su Lenkija ir Suomija, 
bet Lietuva dėl konflikto su Lenkija su šiuo pasiūlymu nesutiko. 

? Meno kūrėjų draugija - menininkų organizacija, veikusi 1920-1933 m., jos 
pirmininkai buvo A. Varnas, B. Sruoga, F. Kirša; lietuvių dailės paroda Rygoje 
buvo suorganizuota 1928 m.. 


PATYS TAPE, NE PADARYTIEJI. Publikuota: Laisvė. - 1921. - Kovo 3. - 
Nr. 49. Parašas: Vaižgantas. Pakartota: VR-3. - P. 79-81 (po tekstu: Laisvė, 49, 
21 m. HL). 

1 „parafianščinos“ (rus.) - parapijiškumo. 

* Antantė pripažino Latvijos ir Estijos nepriklausomybę de jure 1921.1.26, 
o Lietuvos tik 1922.XII.22. 


ŽYDŲ ATSTOVŲ KALBOS LIETUVOS STEIGIAMAJAME SEIME DĖL 
VALDŽIOS DEKLARACIJOS. Publikuota: Tauta: — 1920, — Rugs. 21. - Nr. 49. 
Parašas: Aiškūnas. Pakartota: VR-3, - P. 81-83 (po tekstu: Tauta, 49, 20 m. IX — 21.). 

"paties Lenino žodžiai apie būtinumą taikiai gyventi su Lietuva - 
greičiausiai minimas 1920 m. vasarį vykęs Lenino pokalbis su Amerikos laik- 
raščio „The World“ korespondentu Linkolnu Eiru. 

? geminos (lenk.) - bendruomenės. 


LAISVĖS NEŠĖJAI. Publikuota: LB. - 1921. — Liep. 19. - Nr. 37. Parašas: 
Vaižgantas. Pakartota: VR-3. — P. 83-88 (po tekstu: L. B., 37,21 m. VII - 19.). 

"pėovū - POW (Polska organizacja wojskowa) - lenkų karinė organizacija, 
1919 m. ruošusi sukilimą Lietuvoje, bet lietuvių žvalgybos išaiškinta ir lik- 
viduota. 

ždekasterijų (gr.) - valdžios institucijų. 

3 Rusijos tautų kongresas Kijeve 1917 m. rugsėjo 8-16 d. pripažino lietuvių 
teisę į suverenią valstybę. 

* „Rešimost istiazujemago“ (rus.) - kankinamo ryžtas. 


ŠVEICARAI PRIPAŽINO MUS DE JURE, Publikuota: LB. — 1921. - 
Rugpj. 23. - Nr. 51. Parašas: Vaižgantas. Pakartota: VR-3. — P. 88-90 (po tekstu: 
L. B.,51,21 m. VIN - 23.). 

1 Vaclovas Sidzikauskas (1893-1973) - teisininkas, diplomatas, 1919-1922 m. 
Lietuvos atstovas Šveicarijoje, vėliau daugelyje kitų šalių, VLIK'o veikėjas. 

* Giuseppe Motta (1871-1940) - 1920-1940 m. Šveicarijos užsienio politikos 
vadovas, penkiskart federacijos prezidentas. 

3 Lietuvą pripažino: Vokietija 1918.11.23, Rusija 1920.V11.12, Meksika 1921.V.5, 
Argentina 1921.11.24, Latvija 1921.11.12, Estija 1921.I11.10. 


VIRKŠNOMS IR VIRPŠOMS ATMINTI. Publikuota: Lietuva - Laisvė - Idiše 
štime - Litauische Rundschau. Spalio 13 d. Lietuvos gynimo numeris. - 1920. 
Parašas: Vaižgantas.Pakartota: VR-3. - P. 90-93 (po tekstu: 1921. Lietuvos Gynimo 
numeris). 

Straipsnis išspausdintas didžiausių Lietuvos dienraščių lietuvių, rusų, žydų 
ir vokiečių kalbomis bendrai išleistame leidinyje, Lietuvą užpuolus Želigovskiui. 

' Prancūzija rėmė Lenkijos siekius Paryžiaus taikos konferencijoje ir vėliau 
svarstant Vilniaus klausimą. 

* Belgijos kovos dėl nepriklausomybės XVIII a. pab. - XIX a. pr. truko apie 
penkiasdešimt metų. 


PASIKALBĖJIMAS SU PIL. M. YČU. Publikuota: Laisvė. - 1921. - Vas. 10. — 
Nr. 32. Parašas: V. Pakartota: VR-3. - P. 93-96 (po tekstu: Laisvė, 37.). 

1 Martynas Yčas (1885-1941) - visuomenės, valstybės veikėjas tuo metu va- 
žinėjo po Europą daugiausia verslo reikalais. 

? Lietuvos garlaivių bendrovė - M.Yčo, J. Šliūpo ir kt. 1919 m. suorga- 
nizuota jūreivystės bendrovė. 

* Hypatija Julija Yčienė (1893 - po 1985) - Jono Šliūpo ir Liudmilos Ma- 
linauskaitės-Eglės duktė, Martyno Yčo žmona, ištekėjusi antrą kartą — Žiūrienė; 
reiškėsi kaip evangelikų-reformatų veikėja, parašė atsiminimų. 

* Liudas Stulpinas (1871-1934) - jūrų kapitonas, 1923-1933 m. Klaipėdos 
uosto viršininkas. 

5 Vladimiras Burcevas (1862-1942) - rusų visuomenės veikėjas, žurnalistas, 
didžiąją gyvenimo dalį praleidęs emigracijoje. 

* „Obščeje delo“ ir „Poslednija novosti“ ( „Bendras reikalas“, „Paskutinės 
naujienos“) - rusų emigrantų laikraščiai. 

7 „Rul“ („Vairas “) - rusų emigrantų laikraštis. 

ŠJ. Pilsudskis Paryžiuje 1921 m. vasario mėn. pasirašė Lenkijos - Prancūzijos 
draugystės sutartį, žymiai sustiprinusią Lenkijos pozicijas. 

* Danską - Gdanską. 

10 Galvanauskas - žr. str. „Dvi galybi“ 3 paaiškinimą. 

"plebiscitas Vilniuje - lenkai reikalavo plebiscito Vilniaus krašto priklau- 
somybės klausimu, bet Lietuva su tuo nesutiko, kol Vilniuje bus lenkų kariuo- 
menė; lietuvių boikotuotą plebiscitą lenkai organizavo 1922.Il.1, jo rezultatai 
buvo iš anksto aiškūs. 


SU ŠAULIAIS 


PULTI AR GINTIS. Publikuota: Trimitas. - 1920. - Nr. 1. Parašas: Vaižgantas. 
Pakartota: VR-3. - P. 96-102 (po tekstu: Trimitas N 1.). 

Prieš straipsnį redakcijos prierašas: 

Nors yra vietų šiame straipsny, kurios nesutinka su mūsų nusistatymu, nors mes 
dar visai taip nestatome klausimo „mes — ar kariuomenė“, kaip gerb. autorius nori statyti, 
tačiau, rasdami šiame straipsny, ypač jo gale, tokių vietų, kurios labai vykusiai reiškia 
mūsų ideologiją, ir gerbdami patį autorių, duodame vietos šiam straipsniui savo organe. 

Šaulių tikslas yra vienui vienutėlis išauginti Lietuvai vikrų, išlavintą, savarankų 
pilietį, pasiryžusį ligi paskutinio atsidūsėjimo ginti savo šalies nepriklausomybę. Ir nieko 
daugiau... 

! „Trimitas“ - savaitinis Lietuvos šaulių sąjungos žurnalas, leistas Kaune 
1920-1940 m.; Vaižgantas buvo jo Nr. 2-13 redaktorium. 

*iš tolo būdamas - žr. str. „Par motutę“ 1 paaiškinimą. 

3heros-bohater (gr., sl.) - didvyris. 

* „Virtuti Militari“ (lot.) - kariniam narsumui, už karinį narsumą; aukš- 
čiausias Lenkijos karinis ordinas, įsteigtas 1792 m. 

Svirtuti civili (lot.) - pilietinei dorybei. 

LIETUVOS JAUNIME - TĖVYNĖS GYNĖJAU! Publikuota: Trimitas. - 1920. — 
Rugpj. 11. - Nr. 2. Be parašo. Pakartota: VR-3. - P. 102-104 ( po tekstu: N 2.). 


ŠALIN ĮSIKIŠĖLIUS! Publikuota: Trimitas. - 1920. - Rugpj. 25. - Nr. 4. 
Be parašo. Pakartota: VR-3. - P.104-107 (po tekstu: N 4.). 

"Lietuvos Pilietis... - nurodoma „Trimito“ Nr. 2 išspausdintas straipsnis 
„Prakeiktoji mūsų valdžia“, pasirašytas neišaiškintu slapyvardžiu Lietuvos Pilietis. 


VISUR REIKIA ŠAULIŲ! Publikuota: Trimitas. ~ 1920. - Rugs. 10. - Nr.6. 
Be parašo. Pakartota: VR-3. - P. 107-110 (po tekstu: N 6.). 


NAUJAS PAVOJUS - NAUJAS DARBAS. Publikuota: Trimitas. - 1920. — 
Rugs. 15. - Nr. 7. Be parašo. Pakartota: VR-3. — P. 110-113 (po tekstu: N 7). 

1 Minimos Radviliškio kautynės su bermontininkais 1919 m. lapkritį, kuriose 
svarbų vaidmenį suvaidino vietiniai partizanai; bermontininkai - rusų generolo 
Bermondt-Avalovo (1881-1935) vadovaujama samdyta kariuomenė iš rusų ir 
vokiečių monarchistų, kovojusi prieš Pabaltijo valstybių nepriklausomybę. 

? Trockininkai - rusų bolševiko Levo Trockio (tikr. Leiba Bronštein, 
1879-1940), propagavusio pasaulinės revoliucijos idėjas, šalininkai; čia šiuo 
žodžiu vadinami bolševikinės rusų kariuomenės likučiai, bastęsi tą kariuomenę 
1919 m. išstūmus iš Lietuvos. 

? Kerzono linija - Antantės nustatyta Lenkijos rytinė siena; Kerzonas (George 
Nathaniel Curzon, 1859-1925) - šios linijos projekto autorius, anglų politikas, 
1919-1924 m. Britanijos užsienio reikalų ministras. 

1 Augustavo kanalas ~ pietinio Suvalkų krašto ežerų, perkasų ir kanalizuotų 
upių sistema, jungianti Vyslos baseiną su Nemunu; iškastas 1824-1836 m., XX a. 
viduryje prarado savo reikšmę. 

1772 m. įvyko pirmasis Lenkijos-Lietuvos padalijimas. 

é „oblavas“ (rus.) - gaudynės. 


JAUNIMO TIPAI IR KUOPAVIMAISI. Publikuota: Trimitas — 1920. - 
Rugs. 22. — Nr. 8. Be parašo. Pakartota: VR-3. ~ P. 113-117 (po tekstu: N 8.). 


JAUNIMAS IR VYRESNIEJI. Publikuota: Trimitas. - 1920. - Rugs. 29. — 
Nr. 9. Be parašo. Pakartota: VR -3. - P. 117-122 (po tekstu: N 9.). 


ŠAULIŲ BŪRIO REIKŠMĖ VILNIUI. Publikuota: Trimitas. - 1920. — Spal. 6. — 
Nr. 10. Be parašo. Pakartota: VR-3. — P. 122-126 (po tekstu: N 10.). 

1 Cituojama Maironio eilėraščio „Vilnius“ antroji strofa. 

? Rečpospolitą - Žečpospolitą (lenk. Rzeczpospolita — respublika), unijinę 
Lenkijos-Lietuvos valstybę. 

*Gardino ir Vilniaus lenkų deputacija — turima galvoje 1919 m. rugsėjyje 
į Varšuvą vykusi delegacija, vadovaujama Lydos daktaro Harnevičiaus. 

*Rygos derybose - kalbama apie Lenkijos ir Rusijos derybas 1920 m. vasarą. 

3 Bańkowskis - tuo metu Vilniaus miesto burmistras; B. Krzyžanowskis — 
Vilniaus advokatas, liberalios krypties veikėjas, Pilsudskio ir Vilniaus lenkų 
atstovas Versalio taikos derybose. 


LAISVIEJI LIETUVIAI! Publikuota: Trimitas. - 1920. — Spal. 13. - Nr. 11. 
Be parašo. Pakartota: VR-3. - P. 127-130 (po tekstu: N 11.). 

"Vaclavas Ivaškevičius (Iwaszkiewicz, 1871-1922) - lenkų generolas, 1918 m. 
iš Vilniaus krašto gyventojų suorganizavęs vadinamąją lietuvių -gudų diviziją, 
kuri užėmė Volkovyską, Slanimą. 

2 Teofilis Šopa (Szopa) - varšuviškis inžinierius, architektas, Vilniuje reiškėsi 
kaip endekų veikėjas, L. Želigovskio sudarytos Viduriniosios Lietuvos valdymo 
komisijos narys; Vytautas Abramovičius (1871 —?) - politikas, 1919 m. lenkams 
užėmus Vilnių, jo burmistras, vėliau Želigovskio dešinioji ranka, valdė Druski- 
ninkus; Lucjanas Želigovskis (Żeligowski, 1865-1946) - lenkų generolas, kurio 
vadovaujama kariuomenė 1920 m. užgrobė Vilnių. 

3 Žr. straipsnio „Virkšnoms ir virpšoms atminti“ 2 paaiškinimą. 


„474. 


KAS PRIEŠAS? Publikuota: Trimitas. - 1920. — Spal. 22. - Nr.12. Be parašo. 
Pakartota: VR-3. — P. 130-134 (po tekstu: N 12.). 

' Aleksandras Brūckneris (1856-1939) - lenkų filologas slavistas, Berlyno 
universiteto profesorius; domėjosi lietuvių kalba, literatūra, mitologija, bet dar- 
buose faktus dažnai interpretavo nepalankiai lietuviams. 

* Kalbama apie Lenkijos kariuomenės žygį prieš Ukrainą 1919 -1920 m., 
pasibaigusį lenkų pralaimėjimu. 

3Adeso - Odesos. 

*Li-Chun-Čangas (Li Chung-Džangas, Li Chun-čžanas, 1823-1901)- Kinijos 
valstybės veikėjas, diplomatas, nuolaidomis ir susitarimais bandęs sukiršinti 
valstybes, siekusias Kinijoje įtakos. 

5 Ignacas Paderevskis (Paderewski, 1860-1941) - lenkų pianistas ir kom- 
pozitorius, valstybės veikėjas, 1919 m. — Lenkijos ministras pirmininkas, 
1920-1922 m. — atstovas Tautų Sąjungoje; lietuvių spaudoje buvo keliama jo 
lietuviškos kilmės versija. 

é „Jestešmy zrujnowani“ lenk.) - esame sugriauti, sužlugdyti. 

"„pagalam"“ (lat.) — visiškai. 


VAIKAI STOJA TEVYNĖS GINTŲ. Publikuota: Trimitas. - 1920. - Spal. 28. ~- 
Nr. 13. Be parašo. Pakartota: VR-3. - P. 134-137 (po tekstu: N 13.). 

1! Vytautas Riauba (1899-1920) - vienas pirmųjų Nepriklausomos Lietuvos 
lakūnų, žuvęs aviakatastrofoje. 

2 Juozas Kumpis (1901-1920) - lietuvių karo lakūnas, lenkų numuštas ties 
Varėna pateko į nelaisvę, kur netrukus mirė; kūną lenkams grąžinus, palaidotas 
Šiauliuose. 

3Vincas Dovydaitis (1899-1920) - pirmasis Nepriklausomybės kovose žuvęs 
šaulių būrio vadas. 

* Michailas Dragomirovas (1830-1905) — rusų generolas, karo teoretikas ir 
pedagogas. 

5 vaikų ekspedicija Kristaus Grabo vaduotų - 1212 m. organizuotas 
vadinamasis Vaikų kryžiaus žygis, kuris sužlugo vos pradėtas. 

* Sandoros skrynia — biblinė judėjų relikvija, kurioje buvo laikomos lentelės 
su dešimčia Dievo įsakymų. 

7 Rorate (lot.) - rasokite; cituojama giesmė Švč. Marijai, prasidedanti žo- 
džiais „Rorate coeli“ („Rasokite, dangūs“). 


NERIKIUOTĖS ŠAULIAI. Publikuota: Trimitas. - 1920. ~ Lapkr. 25. - Nr. 17. 
Parašas: Vaižgantas. Pakartota: VR-3. - P.137-142 (po tekstu: N 17.). 

1 Želigovskis - žr. str. „Laisvieji lietuviai“ 2 paaiškinimą;...Zindramas Marja- 
nas Koscialkovskis (Kościałkowski, 1892-1946) - 1919 m. lenkų kontražvalgybos 
viršininkas, rengęs POW sukilimą Lietuvoje; 1935-1936 m. Lenkijos ministras 
pirmininkas. 

žviltininkai - lietuvių kultūrininkai, būręsi apie laikraštį „Viltis“, ėjusį 
Vilniuje 1907-1913 m.; „Rytas“ — Vilniaus krašto lietuvių švietimo draugija, 
veikusi 1913-1940 m. 

* Sąjunga lietuvių kalbai ginti Vilniaus vyskupijos bažnyčiose (tiks- 
lus pavadinimas - „Sąjunga pagrąžinimui teisių lietuviškai kalbai Rymo katalikų 
bažnyčiose Lietuvoje“) - organizacija, veikusi Vilniaus vyskupijoje 1907-1915 m. 

* 1920 m. rudenį Lietuvos vyriausybei įkūrus Vyriausią Lietuvos gynimo 
komitetą, vietose buvo kuriami Tėvynės gynimo komitetai, kurie daug nuveikė 
organizuojant bei remiant krašto gynybą. 


KUR ČIA GAVUS GINKLŲ? Publikuota: Trimitas. - 1920. - Gruod. 10. - 
Nr. 19. Parašas: Vaižgantas.Pakartota: VR-3. P. 142-145 (po tekstu: N 19.). 

"Santarvė - čia turimos galvoje Anglija ir Prancūzija. 

? Apie spirito kontrabandos faktus „Tautoje“ rašyta dažnai. 


DĖL VILNIAUS SU LENKAIS 


NUĖJUS VILNIUN. Publikuota: Tauta. - 1920. — Rugpj. 6. - Nr. 36. Parašas: 
Aiškūnas. Pakartota: VR-3. - P. 145-148 (po tekstu: Tauta, 36, 20 m. VIII - 6.). 

"marijavitai - XIX a. pab. Lenkijoje atsiradusi katalikų sekta; fetišavo Marijos 
garbinimą, atmetė individualias išpažintis, celibatą, pripažino moterų teisę į 
kunigystę; 1906 m. ekskomunikuota popiežiaus. 

2 „kościót narodowy“ (lenk.) - tautinė bažnyčia. 

3,O strategicznem znaczeniu miasta Dynaburga“ (lenk.)- apie strate- 
ginę Dinaburgo miesto reikšmę (Dinaburgas - Daugpilis). 

* Lygą Rabotniczą (lenk.) - Darbininkų lyga; greičiausiai turima omenyje 
lenkų endekams artima Tautinė darbininkų sąjunga (Narodowy związek robot- 
niczy), įkurta 1905 m. 

5 Precz z litwinami... (lenk.) — šalin lietuvius, šalin baltarusius, šalin žy- 
dus-į Varšuvą, į Varšuvą! 

* Vladislovas Jazukevičius (1886-1958), kunigavo Molėtuose, Vilniuje, Stak- 
liškėse; visuomenininkas, veikė „Ryto“ draugijoje, Vilniaus lietuvių komitete. 

"ojczyzna (lenk.) — tėvynė. 

Š narodowo-demokratyczną programą endekizmu (lenk.) — tautine de- 
mokratine endekizmo programa. 

*status guo ante (lot.) - prieš tai buvusią padėtį. 

W Minimi lenkai endekai, daugiausia vilniečiai kunigai, XX a. pradžioje 
atkakliai priešinęsi Vilniuje stiprėjusiai Kietuvybei, siekę Lietuvos integravimo į 
atsikuriančią Lenkijos valstybę. 


VYRAI, KAS TIK GALI, Į VILNIŲ! Publikuota: Tauta. - 1920. - Liep. 20. - 
Nr. 31. Be parašo. Pakartota: VR-3. - P.148-149. 

1„exodus” (gr.) - išėjimas, emigracija. | 

* Šiandien Vilnius teisėtai mūsų - 1920.VIL10 Aukščiausioji Santarvės 
taryba Spaa mieste (Belgija) privertė lenkus atsisakyti pretenzijų į Vilnių Lietuvos 
naudai. 


VILNIUS MŪSŲ! Publikuota: Tauta. - 1920. - Liep. 20. - Nr. 31. Pakartota: 
VR-3. - P. 149-152 (po tekstu: Tauta, 31, 20 m. VII - 20.). 

"die Kunststūdte (vok.) - meno miestai. 

? Bauža - Ksaveras Bogušas (1746 - 1820), studijos „Apie lietuvių tautos ir 
kalbos pradžią“ (1808) autorius. 

3Adomas - Adomas Mickevičius. 

t Muravjovas, Kachanovas, Orževskis - XIX a. II pusės Vilniaus generalgu- 
bernatoriai. 

*Pilsūdiškis - Juzefas Pilsudskis (1867-1935) - Lenkijos valstybės vadas ir 
prezidentas; buvo kilęs iš lietuvių bajorų giminės, kurios vienas atstovų XVI a. 
Žemaičiuose valdė Pilsūdų dvarą ir nuo jo gavo Pilsudskio pavardę; Koscial- 
kovskis - žr. str. „Nerikiuotės „šauliai““ 1 paaiškinimą; J. Osmolovskis - lenkų 
okupuoto Vilniaus krašto administratorius 1919 m.; Bankovskis - žr. str. „ Šaulių 
būrio reikšmė Vilniui“ 5 paaiškinimą; Janas Obstas (1875-1950) - lenkų publi- 
cistas, istorikas mėgėjas, gavęs „lietuvių ėdiko“ pravardę. 

* „Lasciate ogni speranza” Gt.) - „Įeinantys palikite viltį“ - užrašas virš 
įėjimo į pragarą Dantės „Dieviškojoje komedijoje“. 

7? „Do broni” (lenk.) - prie ginklų. 

Šš „do ucieczki” (lenk.) - į kojas, bėgti. 

? Zigmantai - Didieji Lietuvos kunigaikščiai Žygimantas Kęstutaitis 
(m. 1440), Žygimantas Senasis (1467 -1548), Žygimantas Augustas (1520-1572). 

1 Adomas - žr. 3 paaiškinimą. 


VILNIAUS NUOTAKOS KRAITIS. Publikuota: Tauta. - 1920. - Rugpj. 20. — 
Nr. 40. Parašas: Aiškūnas. Pakartota: VR-3. - P. 152-154 (po tekstu: Tauta, 40, 
20 m. VIII - 20.). 

1 Antru kartu Lietuvon atėję bolševikai - bolševikų kariuomenė Vilnių 
buvo užėmusi 1919.1 - III ir 1920.VIII, vydama lenkų kariuomenę, bet po kelių 
dienų pasitraukė, pagal 1920.VII. 12 taikos sutartį palikdama Vilnių Lietuvai. 

Jono Baisiojo opričniną - primenamas XVI a. Rusiją valdęs caras Ivanas 
IV, žinomas Ivano Rūsčiojo (rus. Groznyj) vardu, ir opričnina vadinta jo įvesta 
karinio teroro diktatūra bei ją žiauriai vykdžiusi kariuomenė. 

3 črezvičaika (pilnas pavadinimas - Črezvičainaja komisija, sutrumpintai 
ČK) - Ypatingoji komisija, 1918 m. bolševikų sukurtas teroro organas, veikęs 
ypatingai žiauriais metodais. 

* Bundas- žydų darbininkų sąjunga ir politinė partija Lietuvoje, Lenkijoje ir 
Rusijoje, įkurta 1897 m. 

3 P.O.W. - žr. str. „Laisvės nešėjai“ 1 paaiškinimą. 

SURSUM CORDA! Publikuota: Tauta. - 1920. - Rugs. 7. - Nr. 45. Parašas: 
Aiškūnas. Pakartota: VR-3. - P. 154-156 (po tekstu: Tauta, 45, 20 m. IX - 7.). 

"kakov pop, takov i prichod (rus.) - koks popas, tokia ir parapija. 

MANIFESTACIJŲ KALBOS. Publikuota: Tauta. - 1920. - Liep. 20. - Nr. 31, 
Pakartota: VR-3. — P. 157-159 (po tekstu: Tauta, 31, 20 m. VII - 20.). 

! Tai Damazo Treigio slapyvardžiu pasirašyto straipsnio „Liepos 16 d. ma- 
nifestacija“ dalis, kurią Vaižgantas į VR-3 įtraukė dėl pateikiamų savo kalbų; 
Damazas Treigys - tikr. Antanas Šilgalis (1885-1953), knygnešys, publicistas, 
Steigiamojo Seimo narys. 

ždar vieną žingsnį laisvės keliu pažengę - žr. straipsnio „Vyrai, kas tik 
gali, į Vilnių!“ 2 paaiškinimą. 

3Vive la France! (pranc.) - tegyvuoja Prancūzija! 

“Jūs pirmieji ištiesėte mums prietelingą ranką - Prancūzija ir Anglija 
tarpininkavo pasirašant Spaa sutartį (žr. str. „Vyrai, kas tik gali, į Vilnių!“ 
2 paaišk.). 

5 St. Tallents - pulkininkas, tuo metu anglų diplomatinės misijos Baltijos 
valstybėse vadovas; R. B. Ward - jo pavaduotojas Lietuvai. 

é Primenama Lietuvių meno kūrėjų draugijos apžvalginė dailės paroda, 
atidaryta Kaune 1920.V.1. 

"Japonai ... per 25 metus pavijo Europą - turima galvoje 1867-1868 m. 
antifeodalinė japonų revoliucija, po kurios prasidėjo greitas Japonijos gyvenimo 
modernėjimas ir europėjimas. 

8 Kęstutis Šliūpas (1888-1932) - fizikas, Jono Šliūpo sūnus, gausiai reiškėsi 
spaudoje; 1920 m. dirbo Užsienio reikalų ministerijoje. 


KASĘ DUOBES KITIEMS. Publikuota: Laisvė. - 1920. - Gruod. 15. - Nr. 12. 
Parašas: Vaižgantas. Pakartota: VR-3. - P. 159-161 (po tekstu: Laisvė, 12, 20 m. 
XII - 15.). 

"sovietai (rus.) — tarybos, valdžios institucijos. 

2 „Borba“ („Kova“)- Lietuvos komunistų nelegalus laikraštis, leistas rusų kal- 
ba Kaune 1920 -1922 m.; užuomina į straipsnį „Mes ir vyriausybė“, pasirašytą Ja. 

*Pleskava - latviškas Pskovo pavadinimas. 

* Lietuva tuo metu vedė derybas su Lenkija dėl pasikeitimo belaisviais, 
Želigovskio pasitraukimo iš Vilniaus krašto ir galimo plebiscito dėl jo priklau- 
somybės. 

5 Lenkijos karinis konfliktas su Ukraina vyko 1920-1922 m., įsikišus bolše- 
vikinei Rusijai, lenkai karą pralaimėjo. 

6 Česlavas Jankovskis (Jankowski, 1857-1929) — lenkų rašytojas ir žurnalistas, 
I Rusijos dūmos atstovas, be kitų leidinių redagavęs „Kurier Litewski“, „Ty- 
godnik Wileński“. 

7 Simonas Petliūra (1879-1926) — ukrainiečių politikas, Nepriklausomos 
Ukrainos vadovas 1918-1921 m., ukrainiečių kariuomenės vyriausiasis vadas. 

Šstatsmanas (angl. statesman) - valstybės veikėjas. 

? Piotras Vrangelis (1878-1928), Antonijus Denikinas (1872-1947) - rusų 
generolai, po bolševikų perversmo - vieni kovos prieš juos vadų. 

10 Nemezis (Nemezidė) - senovės graikų teisingumo ir atpildo deivė, baudusi 
už piktadarybes ir išdidumą. 

U„utaskawieni“ lenk.) - paglostyti, nuraminti. 


KUR ŠIRDIS LINKSTA. Publikuota: Laisvė. - 1920. - Gruod. 16. - Nr. 13. 
Parašas: Vaižgantas. Pakartota: VR-3. — P. 161-164 (po tekstu: Laisvė, 13, 20 m.). 

1 P.O.W. - žr. str. „Laisvės nešėjai“ 1 paaiškinimą. 

? Giedraičių kautynės vyko 1920.X.31 tarp Lietuvos kariuomenės ir želigovs- 
kininkų; lietuviai kautynes laimėjo, sustabdydami lenkų veržimąsi į krašto 
gilumą. 

3 „przeklęstwą“ lenk.) - prakeikimą. 

* „ryczata“ (lenk.)- raudojo, rėkė. 

* N.D. - Narodowa demokracja (lenk.) - Tautinė demokratija; lenkų nacio- 
nalistinė partija (endekai). 

€ Primenama JAV Nepriklausomybės karas su Anglija 1775-1783 m. 

"Irlandija nori atsiskirti nuo Anglijos - tuo metu vyko kovos dėl Airijos 
nepriklausomybės; nepriklausoma valstybe Airija tapo 1922 m. 


JIE MŪSŲ NEPAŽĮSTĄ! Publikuota: Laisvė. - 1921. - Vas. 16. - Nr. 37. Pa- 
rašas: Vaižgantas. Pakartota: VR-3. - P. 164-166 (po tekstu: Laisvė, 37, 20 m. II). 

' Žr. str. „Pasikalbėjimas su pil. M. Yču“ 1 paaiškinimą. 

*šutsmanų (vok. Schutzmann) — policininkų; kliučvaikų (sl) — Lenkijos-Lie- 


tuvos valstybėje dvaro ar kelių dvarų (vad. rakto, lenk. klucz) valdytojų. 


LIETUVIŲ GOLGOTA VILNIUJE. Publikuota: LB. - 1921. ~ Spal. 8.- Nr. 71. 
Be parašo. Pakartota: VR-3.- P.167—169 (po tekstu: Lietuvos Balsas, 71,20 m. X -8.). 

1 „Vidurinėje Lietuvoje“ - Želigovskis, užėmęs Vilnių ir demonstruo- 
damas tariamą savo nepriklausomumą nuo Lenkijos, skelbė naujos valstybės — 
Vidurinės Lietuvos - sudarymą. 

Žultramontanai - katalikybės kryptis, reikalaujanti popiežiui neribotos val- 
džios Bažnyčioje ir teisės kištis į visas pasaulietinio gyvenimo sritis. 

3 Nuo 1918 m. Vilniaus vyskupu buvo Jurgis Matulaitis (Matulevičius, 
(1871-1927); lenkų valdžios spaudžiamas, 1925 m. iš šių pareigų ir Vilniaus turėjo 
pasitraukti; 1987 m. paskelbtas palaimintuoju. 

*depravotų (lenk. deprawowany) - demoralizuotų, sugriautų. 

5 Košciot narodowy, niezależny (lenk.) - tautinė, nepriklausoma Bažnyčia; 
žr. str. „Luomų kova“ 6 paaiškinimą. 

* Didžioji prieglauda - Vilniaus lietuvių labdarybės draugijos prieglauda, 
buvusi Subačiaus gatvėje. 

7 Neaišku, kuris iš Kairiūkščių, tėvas ar sūnus, minimas: Juozas Kairiūkštis 
(1855-1937) — pedagogas, visuomenės veikėjas, Vilniaus mokytojų seminarijos 
direktorius ir lietuvių gimnazijos mokytojas, ar Stasys Kairiūkštis (1889-1941) - 
Vilniaus lietuvių gimnazijos, Lietuvių mokytojų seminarijos mokytojas, Vilniaus 
mergaičių gimnazijos direktorius. 

*pasikartojusi Šiaulių gimnazijos scena - primenamas įvykis Šiauliuose 
1919 m. rugsėjo 29 d., kai vokiečių kareiviai, siekę užimti gimnazijos patalpas, 
jėga išmetė į gatvę mokinius, nemaža jų sumušdami. 

° Niech żyje Polska... lenk.) - Tegyvuoja Lenkija nuo jūrų iki jūrų! Te- 
gyvuoja lygybė, laisvė, brolybė! Tegyvuoja Lietuvos unija su Lenkija! 


KOMITETO VILNIAUS KRAŠTO LIETUVIAMS REMTI ŠAUKIMAS. Pub- 
likuota: Lietuva. - 1921. - Gruod. 25. - Nr. 290. Parašas: Centro Komitetas Vilniaus 
krašto lietuviams remti: Pirmininkas Z. Žemaitis, Pirmininko Padėjėjas ir iždininkas 
Kun. kan. J. Tumas, Nariai Vacl. Biržiška, Vinc. Krėvė-Mickevičius, Juoz. Vileišis, 
Ant. Valaitis. Sekretorius A. Marcinkevičius. Pakartota: VR -3. -P. 170-172 (po 
tekstu: Lietuva, 290, 21 m. XII - 25.). 

1! Straż kresowa... (lenk.) - Pakraščių sargyba, Krašto saugumo sąjunga, 
Lenkų karinė organizacija. 

2 Šventėnų — Švenčionių. 

3 „galileičikai“ - čia turima galvoje Galicijos gyventojai. 

* Ciešinas - Lenkijos miestas prie Čekijos pasienio, ilgai buvęs lenkų ir čekų 
ginčo objektu. 


KIETA RANKA IR MINKŠTA ŠIRDIS. Publikuota: LB. - 1921. — Bal. 26. - 
Nr. 3. Parašas: Vaižgantas. Pakartota: VR-3. - P. 172-175 (po tekstu: Lietuvos Bal- 
sas, 3, 21 m. IV - 26.). 

' Adomas Asnykas (1838-1897) - lenkų poetas, dramaturgas, kūriniuose 
neretai naudojęs lietuviškąją tematiką; Vinco Kudirkos išversta jo tragedija 
„Kęstutis“ paskelbta „Varpe“ 1896 m. ir atskiru leidiniu 1897 m. 


ASPIRANTAMS KUNIGAIS. Publikuota: Tauta. - 1920. - Rugpj. 24. — 
Nr. 41. - Parašas: Aiškūnas. Pakartota: VR-3. — P. 175-176 (po tekstu: Tauta, 41, 
20 m. VIII - 24.). 

*' Kazimieras Michalkevičius (Michalkiewicz, 1865-1940) Vilniaus vyskupiją 
administravo 1908-1918 m., vėliau Vilniaus vyskupas sufraganas. 


SU LATVIAIS IR ESTAIS 


LIETUVOS IR LATVIJOS SIENŲ SPRENDĖJAI. Publikuota: Laisvė. — 
1921. - Saus. 5. - Nr. 3. Parašas: V.; saus. 6. — Nr. 4. Parašas: Vaižgantas (nuo šio 
numerio Vaižganto reportažai iš Latvijos buvo spausdinami pavadinimu „Dėl 
sienos su Latvija“); saus. 9. - Nr. 6. Parašas: V.; saus. 11. - Nr. 7. Parašas: V. 
Pakartota: VR 3. - P. 177-186 (po kiekvienos dienos reportažo tekstu: Laisvė, 3; 
Laisvė, 6; Laisvė, 7; Laisvė, 4.). 

"Antanas Smetona (1874-1944) — pirmasis Lietuvos prezidentas, kalbamu 
metu laikraštininkas, Tautos pažangos partijos spaudos redaktorius; 1921 m. 
vadovavo Lietuvos delegacijai sienai su Latvija nustatyti; Martynas Yčas pirmųjų 
vyriausybių finansų ministras, tos pat delegacijos narys. 

? Pijus Bielskus (1880-1958) - filosofijos daktaras, Lietuvos delegacijos narys 
Paryžiaus derybose (1919), Prezidento kanceliarijos viršininkas 1921-1940 m. 

3 Kazimieras Būga (1879-1924) - kalbininkas, žodynininkas; Tomsko u-te 
profesoriavo 1919-1920 m., grįžęs į Lietuvą, dirbo Švietimo ministerijoje, po to 
universitete. 

4 Feliksas Vizbaras (1880-apie 1970) — inžinierius architektas, „Židinio“ 
bendradarbis. 

* Džeimsas Jangas Simpsonas (1873-1934) - britų zoologas, teologas ir visuo- 
menės veikėjas; pabaltijiečių interesus rėmė būdamas britų delegacijos narys 
Versalio taikos konferencijoje; 1921 m. komisijos Latvijos-Lietuvos sienai nu- 
statyti pirmininkas. 

* Dovas Zaunius (1892-1940) - diplomatas, 1929-1934 m. užsienio reikalų 
ministras, 1920-1923 m. atstovas Latvijoje ir Estijoje. 

" Vladislavas Bandurskis (1865-1932) - Lvovo vyskupas, pamokslininkas, 
rašytojas; 1920 m. kartu su Želigovskiu atsikraustė į Vilnių, buvo kariuomenės 
kapelionu, vykdė lenkinimą; Fedoravičius - galvoje turėta greičiausiai Teo- 
dorovičius (Józef Teodorowicz, 1864-1938), Lvovo vyskupas, 1919-1922 m. Len- 
kijos seimo narys, aktyviai rėmęs lenkų pretenzijas į Vilnių. 

* Antanas Buivydas (1878 -?) - pedagogas, lietuviškų mokyklų Rygoje stei- 
gėjas. 

* Aleksandras Juodvalkis (juodavolkis, 1883 -?) - kunigas, Latvijos lietuvių 
veikėjas, vienas Rygos lietuvių gimnazijos steigėjų, pirmasis jos direktorius, 
„Rygos balso“ redakcinės tarybos narys ir redaktorius. 

W „Dievs svētī Latviju“ (lat.) - „Dieve, laimink Latviją“ - Latvijos nacionalinis 
himnas. 

1! Janis Rozentalis (1866-1916) — vienas žymiausių latvių dailininkų. 

1? Henrikas Siemiradzkis (1843-1902) - lenkų dailininkas realistas, tapęs 
daugiausia istorinių siužetų paveikslus. 

3 Mejeravičius- žr. str. „Tesėti ar pasikliauti“ 5 paaiškinimą. 

“De l'assemblée Constituante de Latvie (pranc.) - Latvijos konstitucinė 
asamblėja; turima omenyje Latvijos steigiamasis seimas. 

*5 Latgalija (Latgala) ~- viena iš keturių Latvijos žemių, rytinė jos dalis, be- 
siribojanti su Estija, Rusija ir Lietuva. 

* Janis Rainis (tikr. Pliekšanas, 1865-1929) - latvių poetas, rašytojas ir politi- 
nis veikėjas, po 1905 m. revoliucijos gyveno Šveicarijoje, į Latviją grižo 1920 m.; 
Aspazija (tikr. Elza Rozenberg, 1868-1943) - latvių poetė ir dramaturgė, J.Rainio 
žmona. 

17 V. Bielskis - žr. str. „Žemės varstotai“ 1 paaiškinimą. 

kaip yra Varšuvoje „Krywulto“ — turima galvoje Varšuvos dailės salo- 
nas, įsteigtas 1881 m. A. Krywulto (1848-1903) ir veikęs iki XX a. pradžios. 

5 Urbonas -gal tai Konradas Ubanas (1893-1981) - dailininkas peizažistas, 
Latvijos dailės akademijos profesorius; Vilhelmas Purvitis (1872-1945) - daili- 
ninkas, 1919-1934 m. Latvijos dailės akademijos rektorius; Margrieta Cielminia 
(1897-1983) - tapytoja; Zigfridas Aleksandras Bilenšteinas (1869-1949) - Latvijos 
vokiečių kilmės tapytojas, grafikas, 1939 m. repatrijavęs į Vokietiją; Teodoras 
Karlas Otas Krausas (1866-1948) — Latvijos vokiečių dailininkas portretistas, 
1939 m. repatrijavęs į Vokietiją. 

% Ivanas Aivazovskis (1817-1900) - rusų tapytojas marinistas; Julijus Kleve- 
ras (1850-1924) - rusų tapytojas peizažistas; Gavrijilas Kondratenko (1854 - ?) — 
rusų dailininkas peizažistas. 

2 Karlis Ulmanis (1877 — po 1942) - Latvijos valstybės veikėjas, ministras 
pirmininkas, po 1931 metų perversmo faktinis Latvijos vadovas, 1936-1940 m. 
Prezidentas. 

2 „Brīva Zeme“ (lat. „Laisvoji žemė“) — visuomeninis politinis dienraštis, 
leistas Rygoje 1919-1940 m.. 

* Adolfas Kaktinis (1885-1965) - latvių operos dainininkas baritonas. 

* absida - pusės ratlankio formos patalpos, paprastai pastato gale, kurių 
lubos apskritai skliautuotos. 

3 Peteris Kundzinis (1886-1958) - latvių dailininkas, scenografas. 

* Voldemaras Komisaras (1899-1931) - latvių baleto artistas ir baletmeisteris. 

7 Piotras Vladimirovas (1893-1970) - 1911-1919 m. Peterburgo Marijos teatro 
baleto artistas. , 

3 Klara Gentel (1894-1958) - žymi latvių baleto artistė. 

"lenkų akcija prieš Rusiją - Vaižgantas čia, matyt, turi galvoje paskutinį, 
1795 m., Žečpospolitos padalijimą ir po to vykusį rusų okupuotų Lietuvos žemių 
administracinį pertvarkymą. 

* Mykolas Tiškevičius nupirko Palangos dvarą ir miestelį 1824 m.; Kuršo 
gubernijai Palanga buvo priskirta 1819 m., pagal sutarti su latviais Lietuvai grįžo 
1921 m.. 

"nereikia jokių Lesepsų - Lesepsas (Ferdinand Lesseps, 1805-1894), pran- 
cūzų diplomatas ir verslininkas, įsteigęs ir vadovavęs bendrovei, vykdžiusiai 
1859-1869 m. Sueco kanalo kasimo darbus. 

* Brunovai- Kuršo vokiečių baronų giminė. 

3 Nežinia, kuris Tyzenhauzas turimas galvoje; Rokiškio dvarą grafai Tyzen- 
hauzai valdė nuo XVIII a. pradžios, paskutinis jo valdytojas buvo Rainoldas 
Tyzenhauzas, miręs 1879 ar 1880 m. 


POLITIKOS POEZIJA. Publikuota: Laisvė. - 1921. - Saus. 8. - Nr. 5. Parašas: 
Vaižgantas. Pakartota: VR-3. - P. 186-189 (po tekstu: Laisvė, 5.). 

! Latvijos ir Estijos sutartis dėl sienos pasirašyta 1920. VII. 3. 

2 Vilhelmas Telis - legendinis šveicarų didvyris, kovotojas už Šveicarijos 
laisvę. 

3 Valonai — keltų kilmės tauta, gyvenanti Belgijos pietuose; flamandai — 
germanų tauta, gyvenanti Belgijos, Olandijos ir Prancūzijos teritorijose. 

* Hinterlandas (vok.) - užnugaris. 

5 Semigalijos - Žiemgalos. 

é „psikusą“ (lenk.) - pokštą, juoką. 


ESTAI. Publikuota: LB. - 1921. - Bal. 26. ~ Nr. 3. Parašas: Vaižgantas. Pa- 
kartota: VR-3. - P. 189-192 (po tekstu: Lietuvos Balsas, 3, 21 m., IV-26.). 

! „Aplink Baltiją“ — Vaižganto kelionių po Skandinaviją, Latviją, Estiją, 
Suomiją apybraižų knyga, išleista 1919 m. Vilniuje (žr. šių Raštų 8 t., p. 209-294). 

? Wardas - žr. straipsnio „Manifestacijų kalbos“ 5 paaiškinimą. 

3 Suomija 1808 -1917 m. priklausė Rusijos imperijai autonomijos teisėmis ir 
turėjo gana plačią savivaldą. 

* Estijai kovojant dėl nepriklausomybės, Suomija jai suteikė finansinę paramą 
ir į pagalbą pasiuntė 2000 savanorių. 

* M. Yčas (žr. str. „Pasikalbėjimas su pil. M. Yču“ 1 paaišk.) čia Vaižganto 
minimas kaip Lietuvos jūrininkystei nusipelnęs žmogus; po I pasaulinio karo 
kartu su Jonu Šliūpu jis isteigė iki 1928 m. veikusią Lietuvos garlaivių bendrovę, 
jai vadovavo. 

SU BOLŠEVIKAIS 


PAVOJUI GRESIANT. Publikuota: Tauta. - 1920. - rugpj. 10. - Nr. 37. Para- 
šas: Aiškūnas. Pakartota: VR-3. - P. 193-195 (po tekstu: Tauta, 37. 20 m., VIII - 10.). 

* Balkanų pusiasalis tuo metu buvo daugelio karinių ir politinių konfliktų 
židinys. 

2? Amerikos Štatams - Jungtinėms Amerikos Valstijoms. 

3 Randstaatų (vok.) - pakraščio valstybių. 

*1772 m. sienų - Lenkijos-Lietuvos valstybės sienų iki pirmojo jos pa- 
dalijimo 1772 m. 


NEBEAPSIGAUDINĖKIME! Publikuota: Tauta. - 1920. - Liep. 27. - Nr. 33. 
Be parašo. Pakartota: VR-3. ~ P. 196-198 (po tekstu: Tauta, 33, 20 m., VII - 27). 

1 Žr. straipsnio „Par motutę“ 8 paaiškinimą. 

2 „parchomis“ (lenk. parch) - susnomis. 

> sustabdyta... „Nepriklausomoji Lietuva“ —- bolševikų uždrausta 
1919.1V.25- XII.21 Vilniuje ėjusi Vaižganto redaguota „Nepriklausomoji Lietuva“ 
1920 m. buvo atnaujinta, bet, teišėjus 4 nr. (VII.17-22), ją uždraudė lenkai. 

* „Echo Litwy“ - Vilniaus lietuvių dienraštis lenkų kalba; ėjo 1919-1920 m., 
leidėjas ir redaktorius Mykolas Biržiška; „Komunistas“ - Lietuvos komunistų 
partijos laikraštis (vėliau žurnalas), 1918-1920 m. leistas Vilniuje, po to iki 1932 m. 
Smolenske ir Tilžėje. 

5 Vladas Kurkauskas (1895 - ?) - 1919-1923 m. Lietuvos kariuomenės kari- 
ninkas, 1920 m. Vilniaus komendantas, vėliau daugiausiai dirbo ūkinėse organi- 
zacijose, 1935-1936 m. Klaipėdos krašto gubernatorius. 


BOLŠEVIKIJOJE. Publikuota: Tauta. - 1920. — Geg. 8. - Nr. 18. Be parašo. 
Pakartota: VR-3. - P. 198-201 (po tekstu: Tauta, 18, 20 m., V - 8.). 

Vdidžiumiečių - bolševikų. ` 

* „na jevreiskich mozgach... (rus.) - žydų smegenimis, latvių durtuvais, 
rusų kvailiais. 

3črezvičaika - žr. str. „Vilniaus nuotakos kraitis“ 3 paaiškinimą. 

* „sovietskija choziaistva“ (rus.) - tarybiniai ūkiai. 

> „Pravda“ („Tiesa“) - pagrindinis Rusijos komunistų laikraštis, einantis nuo 
1912 m.; „Izvestija“ („Žinios“) - Rusijos bolševikinių tarybų laikraštis, ėjęs nuo 
1917 m.; „Ekonomičeskaja Žizn“ („Ekonomikos gyvenimas“, vėliau „Ekono- 
mičeskaja gazeta“) — savaitraštis, leistas nuo 1918 m. 

€ „Bednota“ („Varguomenė“)- dienraštis valstiečiams, ėjęs Maskvoje 1918- 
1931 m.; „Krasnoarmejec“ („Raudonarmietis“) - nuo 1919 m. Raudonosios ar- 
mijos vadovybės leistas žurnalas. 

7 „po revoliucionnoj sovesti“ (rus.) - pagal revoliucinę sąžinę. 

šCentralnyj ispolnitelnyj komitet (rus.)- Centrinis vykdomasis komite- 
tas; 1917-1938 veikęs vyriausias įstatymų leidimo, tvarkymo ir kontrolės organas. 

? Vincas Mickevičius-Kapsukas — žr. str. „Vilnius mūsų“ 6 paaiškinimą; 
Vaineikis - greičiausiai turimas galvoje Liudas Vaineikis (1869-1938), gydytojas, 

socialdemokratinių pažiūrų visuomenės veikėjas, kultūrininkas (atrodo, nei 
vienas, nei antras nebuvo CIK nariai). 
V „naturalnyj nalog” (rus.) - natūrinė prievolė, mokestis natūra. 


ŽVILGTERĖK, VALDŽIA, Į TROKŠTANČIUS GRĮŽTI! Publikuota: LB. — 
1921. - Rugpj. 9. - Nr. 46. Parašas: Vaižgantas. Pakartota: VR-3. - P. 201-205 (po 
tekstu: Lietuvos Balsas, 46, 21 m., VHI- 9.). 

"Žr. straipsnį „Su kuo grįžtama 7“ 

? Vladas Aglinskas (1878-1926) - inžinierius, Kauno universiteto docentas, į 
Lietuvą grįžo 1922 m. 

3 Juozas Demikis (1867-1927) — kunigas, 1900-1924 m. klebonavo Tomske, 
grįžęs į Lietuvą, kunigavo Dubingiuose, Kernavėje; Julijonas Gronskis (1877- po 
1940) kunigavo Sibire, Užbaikalėje, grįžęs į Lietuvą, buvo Panoterių, Pašušvio 
klebonu; Pranciškus Jakštys (1886— po 1940), grįžęs iš Rusijos, direktoriavo ir 
mokytojavo Alytaus gimnazijoje. 

* Dantė (Alighieri Dante, 1265-1321) - italų renesanso poetas, savo poemoje 
„Dieviškoji komedija“ vaizdžiai aprašęs pragaro kančias. 

5 kreizų (vok. Kreis) ~ apskričių. 

é Značit, vy litovskoj very? (rus.) - vadinas, jūs lietuvių tikėjimo? 


VADUOKITE BOLŠEVIKŲ SKAISTYKLOJE KENTANČIUS! Publikuota: 
LB. - 1921. - Rugpj. 11. - Nr. 47. Parašas Vaižgantas. Pakartota: VR-3. — P. 205- 
208 (po tekstu: L.B., 47, 21 m., VIII - 11.). 

1 Žr. str. „Žvilgterėk, Valdžia, į trokštančius grįžti!“ 

*kiek vokiečiams Belgijos neutralumas - prasidėjus I pasauliniam karui, 
Belgija pasiskelbė esanti neutrali, bet vokiečiai sulaužė jos neutralumą ir beveik 
visą užėmė. 

? juodašimčiai - rusų monarchistai pogromininkai, kurių organizacijos at- 
sirado 1905 m. revoliucijos metu. 

* kadetai - Rusijos konstitucinių demokratų partija; nuvertus carą, įėjo į 
Laikinąją vyriausybę. 

3optacija - pilietybės pasirinkimas pereinant vienos valstybės teritorijai ar 
jos daliai kitai valstybei arba panašioje situacijoje. 

t „moskovskoj volokity“ (rus.) - maskvietiškojo vilkinimo. 

"šv. Augustinas (354-430) - vienas didžiųjų krikščionybės mokytojų, įtakin- 
giausias katalikų Bažnyčios teologas; cituojama iš jo „Išpažinimų“ pirmosios 
knygos pirmos dalies. 

Šalteracijos (lenk.) - nerimasties, rūpesčio. 

* Vsevolodas Garšinas (1855-1888) - rusų rašytojas; jo apsakyme „Attalea 
princeps“ alegoriškai pavaizduotas narodninkų iliuzijų žlugimas. 

RYTIEČIŲ APEIGŲ (RUSŲ) KATALIKAI. Publikuota: LB. — 1921. - Geg. 3. — 
Nr. 6. Parašas Vaižgantas. Pakartota: VR-3. - P.208-214 (po tekstu: Lietuvos Bal- 
sas, 6,21 m., V-3.). 

' Leonidas Fiodorovas (? - 1935) - pirmasis Rusijos katalikų egzarchas, 
nukankintas bolševikų kalėjime. 

? kongrese Vielhrade - Velehrado (Moravija) kongresai vyko 1907, 1909, 
1911,1924, 1927, 1931, 1936 metais ir buvo skirti unitų sąjūdžiui stiprinti; neaišku, 
kurį iš trijų pirmųjų kongresų Vaižgantas turi omenyje. 

3 Andrijus Šeptickis (1865-1944) - Galicijos unitų metropolitas, žymus ukrai- 
niečių dvasinis ir tautinis vadovas. 

* Egzarchas ~ stačiatikių vyskupas, egzarchato valdytojas. 

3 „Acta Sedis Apostolicae“ tikr. „Acta Apostolicae Sedis“ (lot., „Apašta- 
liškojo sosto žinios“) - oficialus periodinis Vatikano leidinys, einantis nuo 1909 m. 

é Aleksandras Kerenskis (1881-1970) - teisininkas, valstybės veikėjas, 1917 m. 
Laikinosios vyriausybės, valdžiusios Rusiją nuvertus carą, ir nuverstos bolše- 
vikų, pirmininkas. 

"šv. Kotrynos oratorijoje - Šv. Kotrynos bažnyčios koplyčioje; šv. Kotry- 
nos bažnyčia — viena Peterburgo katalikų bažnyčių, kurios parapijai priklausė 
dauguma šiame mieste prieš I pasaulinį karą gyvenusių lietuvių. 

* Maltos bažnyčia - šv. Jono Krikštytojo bažnyčia Peterburge, priklausiusi 
Maltos ordinui. 

* Spalių 25 d. perversmas - 1917 m. spalio 25 (lapkričio 7) d. bolševikų 
perversmas. 

10 Piotras Stolypinas (1862-1911) - rusų valstybės veikėjas, nuo 1906 m. 
ministras pirmininkas, tais pat metais Rusijoje pradėtos žemės reformos inicia- 
torius ir vykdytojas; nužudytas revoliucionierių. 

" Sergejus Solovjovas (1885-1946) — rusų rašytojas, katalikų veikėjas. 

12? Vladimiras Solovjovas (1853-1900) - rusų filosofas; buvo palankus kata- 
likybei, nemėgstamas valdžios ir slavofilų; darė įtaką lietuvių filosofijai. 

3 prozelitizmas - siekimas patraukti kitatikius į savo tikėjimą. 

“ Bresto unija — katalikų ir stačiatikių Bažnyčių susijungimas, paskelbtas 
1596 m. 

15 hotentotai — pietvakarių Afrikos gentis. 


RUSIJOS TIKYBOS DALYKAI. Publikuota: LB. - 1921. - rugs. 1. - Nr. 55; 
Rugs. 6. - Nr. 57. Parašas: Vaižgantas. Pakartota: VR-3. - P. 214-221 (po tekstu: L. 
B.,55,57.21 m. IX - 1,6.). 

1 Mes esame jau davę žinių... - žr. str. „Rytiečių apeigų (rusų) katalikai“. 

* „malebolge“ (it) - pragaro ratas. 

3 Pijus X (Giuseppe Melchioxre Sarto, 1835-1914) - popiežius nuo 1903 m., 
1954 m. paskelbtas šventuoju. 

t maronitai - rytų apeigų katalikai, popiežiui pavaldūs nuo XIII a.; dau- 
giausia jų yra Libane. 

5 „Placet“ (lot.) - leidimą, sutikimą. 

€ Leonas XIII (tikr. Gioacchino Pecci; 1810-1903) - popiežius nuo 1878 m.; 
„Orientalium dignitas” - jo 1894 m. lapkričio 30 d. enciklika, kuria įsakoma 
lotynų apeigų rytų kraštuose dvasininkams teikti pagalbą rytų apeigų kata- 
likams, išsaugant jų teises ir privilegijas. 

7? „Beatissime Pater...” (lot) - „Švenčiausiasis Tėve, Andrius Šeptickis, 
Galičo metropolitas, Kijevo ir visos Rusios metropolijos, taip pat Vladimiro, 

Polocko, Smolensko arkivyskupysčių ir Lucko, Ostrogo, Vitebsko, Mstislaveco, 
Oršos, Mogiliovo, Seversko, Chelmo, Pinsko, Turovo, Bresto vyskupysčių ad- 
ministratorius, taip pat ir Podolės Kameneco vyskupas, prie Jūsų Šventenybės 
kojų parkritęs kuo nuolankiausiai maldauja: lai teikiasi Jūsų Šventenybė ma- 
loningai paskelbti, kad visi nutarimai ir nuostatai, visi potvarkiai, pareiškimai ir 
nurodymai, esantys Jūsų šviesaus atminimo pirmtako Popiežiaus Leono XIII 
enciklikoje „Orientalium dignitas Ecclesiarum“, minėtųjų diecezijų teritorijose 
turi visą įstatymo jėgą ir galią“. 

Šviesiausiasis mūsų valdovas Popiežius Pijus X teikėsi pasirašyti šiais žo- 
džiais: „Tvirtinama ir pavedama laikytis“. 

Š dirmavonės sakramentą - sutvirtinimo sakramentą; krikščionių sakra- 
mentas, traktuojamas kaip krikšto tęsinys ir užbaigimas; stačiatikių ir Rytų 
katalikų bažnyčioje teikiamas krikštijant. 

? Caro vartai - stačiatikių cerkvėse išpuoštas įėjimas prie altoriaus, pro kurį 
pasauliečiams eiti draudžiama. 

Vvartoja rusų kalbą vieton slavų -rusų stačiatikių pamaldos atliekamos 
bažnytine slavų kalba. 

U„smutnoje vremia” (rus.) - neramūs, maištingi laikai; rusų istoriografijoje 
taip vadinamas 1584-1613 m. laikotarpis nuo Ivano Rūsčiojo mirties iki Michailo 
Romanovo atėjimo į sostą. 

" Avraamijus Palicynas (XVI a. vid. - 1626) - Rusijos „maištingųjų laikų“ 
veikėjas, pasižymėjęs permaininga, veidmainiška politika. 

B „zlodejanijami“ (rus.) - piktadarybėmis. 

sako Ber (Bussov) - Konrad Bussow (XVI a. vid. - 1617) - vokiečių kilmės 
avantiūristas, veikęs Lenkijoje, Rusijoje; autorius metraščio apie „maištinguosius 
laikus“, kuris ilgai buvo nepagrįstai priskiriamas jo žentui Martinui Berui (m. 
1646). 

5 „pasvavalijo“ (rus.) - pasavavaliavo, pasiautėjo. 

* „jarlykai“ (rus.) - pavadinimai, iškabos. 

V „iš Aigipto mėsos ir katilų“ - aliuzija į S. Testamentą (Iš 16,3): „Ir 
Israėlio sūnūs juodviem sakė: verčiau būtumėm numirę per Viešpaties ranką 
Egipto žemėje, kai sėdėjome prie puodų su mėsa ir valgėme duonos lig sočiai.“ 

8 „neHlennych“ (rus.) - netrūnijančių. 

B Vulgus vult decipi (lot.) - liaudis nori būti apgaunama. 

2 „populus“ (lot.) - liaudis. 

* visos Rusijos Soboras - stačiatikių Bažnyčios susirinkimas; turimas 
omenyje 1917 - 1918 m. vykęs susirinkimas, sumažinęs patriarcho valdžią. 

2 Konstantinopolį, slavų vadintą Cargradu, turkai užėmė 1453 m. 

2 Pjetro Gasparis (Gasparri, 1852-1934) - italų kardinolas, 1914-1930 m. 
Vatikano valstybės sekretorius; 1927 m. pasirašė konkordatą su Lietuva. 

* Georgijus Čičerinas - žr. str. „Par motutę“ 7 paaiškinimą. 


„ŠTUKŲ“ DARYTOJAS. Publikuota: LB. - 1921. — Rugs. 10. Prieš pava- 
dinimą: A. Averčenka. Parašas: V. Pakartota: VR-3. — P. 222-225 (po tekstu: (Iš 
Averčenkos). L. Balsas, 59.21 m. IX - 10.). 

Arkadijus Averčenka (1881-1925) - rusų rašytojas, humoristinių apsakymų, 
parodijų autorius, nemaža verstas ir spausdintas to meto lietuvių spaudoje. 

"ein, zwei, drei (vok.) - viens, du, trys. 

?tavoriščiai (rus.) - draugai, bičiuliai. 

*Chlestakovas - rusų rašytojo N. Gogolio komedijos „Revizorius“ veikėjas, 
apgavikas ir pagyrūnas; Maliuta Skuratovas (tikr. Grigorijus Skuratovas-Biels- 
kis; ?— po 1573) - vienas iš Ivano Rūsčiojo opričninos vadų, pasižymėjęs ypatingu 
žiaurumu. 

t Karlas Marksas (Marx, 1818-1883) - vokiečių filosofas, marksizmo pagrin- 
dėjas; „Kapitalas“ - svarbiausias jo politinės ekonomijos doktrinos veikalas. 

3 „prokliatoje mužičjo“ (rus.) - prakeikti mužikai. 


YPATINGASIS SKYRIUS TAIKOS SUTARČIAI SU RUSIJA VYKINTI. Pub- 
likuota: LtB. — 1921. - Gruod. 17. - Nr. 20. Parašas: Vaižgantas. Pakartota: VR-3. — 
P. 225-228 (po tekstu: Lietuvių Balsas, 20. 21 m. XII - 17.). 

1 Vincas Kalnietis (1876 - po 1941) - teisininkas, Valstybės Tarybos narys, 
dalyvavo komisijoje išvežtam turtui iš Rusijos grąžinti; Jonas Sabaliauskas (1879 
1967) - inžinierius, derybų komisijos su Sovietų Rusija narys; Paulius Galaunė 
(1890-1988) — grafikas, meno istorikas ir muziejininkas, vadovavęs meno ver- 
tybių grąžinimu! iš Rusijos. 

? Ermitažas — valstybinis meno ir kultūros istorijos muziejus Peterburge, 
įsteigtas XVIII a. Jekaterinos II. 

3po 1795 metų -po trečiojo, paskutinio, Lenkijos-Lietuvos padalijimo, per 
kurį Lietuva buvo inkorporuota į Rusijos imperiją. 

* Lietuvos Metrika - Lietuvos didžiojo kunigaikščio kanceliarijos dokumentai; 
iki XVI a. saugota Trakų pilyje, po to Vilniuje; Lietuvą užėmus Rusijai, 1795 m. 
išvežta į Peterburgą, o XIX a. pab. pergabenta į Maskvą, kur tebelaikoma iki šiol. 

* Eustachas Tiškevičius (1814-1873) - muziejininkas, archeologas; vadovavo 
Vilniaus archeologinei komisijai ir jos Senienų muziejui, paskelbė darbų apie 
Lietuvos archeologinius paminklus. 

€ „pod šumok“ (rus.) - pasinaudodami triukšmu, sumaištim. 


SU ROMA 


KVIRINALAS IR VATIKANAS. Publikuota: Lietuva. - 1920. - Gruod. 24.- 
Nr. 282. Parašas: Vaižgantas. Pakartota: VR-3. — P. 228-231 (po tekstu: Lietuva, 
282. 20 m., XII - 24.). 

! Kvirinalas — viena iš septynių Romos kalvų, kur tuomet buvo Italijos kara- 
liaus, vėliau prezidento rezidencija; perkeltine prasme - Italijos vyriausybė. 

2 Minimas anoniminis „Lietuvos“ 1920 m. gruodžio 21 d. straipsnis „Lie- 
tuviška Valio italams“. 

3 Tautų Sąjunga - tarptautinė organizacija, sukurta Versalio taikos sutartimi, 
pradėjusi veikti 1920 m.; tais pačiais metais Lietuva kreipėsi prašydama priimti 
į šią organizaciją, bet prašymas buvo atmestas; Lietuva įstojo į Tautų Sąjungą 
1921 m. 

* Žr. str.“Kas priešas“ 5 paaiškinimą. 

* Romos papa - tuo metu popiežius buvo Benediktas XV (Giacomo Chiesa, 
1854-1922), popiežiavęs nuo 1914 m. 

*hatp - taip, ar ne — ne, nes kas virš to yra, melas yra - Mt5,37; N. Tes- 
tamento 1972 m. leidime: „Taip, jei taip, ne, jei ne, o kas viršaus, tai iš piktojo.“ 

"statssekretoriato - valstybės sekretoriato - vykdomosios valdžios. 

Šsub specie aeternitatis (lot.) - amžinybės požiūriu. 


VATIKANAS NEIGIA LIETUVOS VALDŽIĄ. Publikuota: Lietuva. - 1921. — 
Saus. 16. - Nr. 12. Be parašo. Pakartota: VR-3. - P. 231-234 (po tekstu: Lietuva, 
12.,21 m. V.). 

' Rattis (Achille Ratti, 1857-1939) - Katalikų Bažnyčios veikėjas, 1918-1921 m. 
apaštališkasis vizitatorius ir nuncijus Lenkijai ir Lietuvai; 1922 m. išrinktas 
popiežium pasivadino Pijum XI. 

*Teodoravičius - Jėzefas Teodorowiczius (1864-1938), Lvovo arkivyskupas, 
1919-1922 m. Lenkijos seimo narys, endekų rėmėjas; kultūrologas, parašė knygų 
krikščionybės reikšmės žmonių civilizacijai temomis. 

3 prelatas Pacevičius - Pranciškus Pacevičius (1862-1927), kalbamuoju 
metu kunigavo Kaune. 

+ placówką (lenk) - sargybą, forpostą. 

* Jurgis Narjauskas (1876-1943) - Lietuvos episkopato atstovas Vatikane 
1919-1922 m.; profesoriavo Seinų ir Telšių kunigų seminarijose, dėstė Kauno u- 
te; Dantės „Dieviškosios komedijos“, antikinės literatūros vertėjas. 

“rusų padarytuoju konkordatu — turimas omenyje 1907 m. Vatikano su 
Rusija pasirašytas konkordatas. 

7 P.O.W. - žr. str. „Laisvės nešėjai“ 1 paaiškinimą. 

ë egzempto - egzempcija - bažnytinio asmens, bendruomenės ar įstaigos 
atpalaidavimas nuo tiesioginio viršininko valdžios su teise priklausyti aukš- 
tesniajam ar aukščiausiajam dvasiniam autoritetui. 


ATGALAINIO SUMETIMAI 


NIEKO NEDIRBU - „GERAI“ UŽDIRBU. Publikuota: LB. - 1921. - Rugpj. 
2. - Nr. 43. Parašas: Vaižgantas. Pakartota: VR-3. - P. 234-238 (po tekstu: Lietuvos 
Balsas, 43, 21 m. VII — 2.). 


ATVIRKŠTIEJI SUSIPRATIMAI. Publikuota: LB. - 1921. - Rugpj. 4. - Nr. 44. 
Parašas: Vaižgantas. Pakartota: VR-3. — P. 238-241 (po tekstu: L. B., 44, 21 m. 
VIII - 4.). 

| padėtyje Vienuolio kaimiečio... - užuomina į A.Vienuolio monologą 
„Parapijos komiteto įgaliotinio pasipasakojimas“, išspausdintą knygoje „Keturi 
monologai“ (1920). 

žšūktelėjo mums iš „Lietuvos Ūkininko“ - „Lietuvos ūkininkas“ - savait- 
raštis, ėjęs Vilniuje (1905-1915) ir Kaune (1918-1940); greičiausiai turimas omeny- 
je ne konkretus straipsnis, o nuolat vykusios diskusijos tarp tautininkiškos „Vil- 
ties“ ir socialdemokratinės pakraipos „Lietuvos ūkininko“ bei „Lietuvos žinių“. 

3 Felicija Bortkevičienė - žr. str.“Luomų kova“ 11 paaiškinimą; Juzefa Oku- 
ličienė (1875-1935) - visuomenės veikėja, F.Bortkevičienės sesuo; Kazys Okuli- 
čius (1865-1921) - inžinierius, visuomenės veikėjas. 

*G.Petkevičaitė parašė ilgą straipsnį... - greičiausiai tai 1910 m. „Lietu- 
vos žiniose“ Nr. 99 išspausdintas nepasirašytas straipsnis „Lietuviai ir lenkai“. 

*1š Vilniaus, kur dirbo „Vilties“ redakcijoje, J. Tumas-Vaižgantas lenkininkų 
reikalavimu bažnytinės vyresnybės 1911 m. buvo iškeltas į Laižuvą. 

* lenkiškojo Vilniaus universito atidaryme - Stepono Batoro vardu 
pavadintąVilniaus universitetą lenkai atidarė 1919 metų rudenį; kaip lietuvių 
atstovas atidarant dalyvavo Vaižgantas ir pasakė lietuviškai sveikinimo kalbą. 

"skiria grafą Lietuvai atstovauti - turimas galvoje grafas Alfredas Tiške- 
vičius (1882-1930); Lietuvos atstovu Didžiojoje Britanijoje jis buvo 1920-1921 m. 

Sekstermiuuoti - sunaikinti, likviduoti. 

* Jonas Masiulis (1870-1941) - agronomas, visuomenės veikėjas, į Steigiamąjį 
Seimą išrinktas Valstiečių sąjungos sąraše. 

Žr. str. „Laisvas žemių smulkinimas“ 5 paaiškinimą. 

" Znočijas (rus.) - vadinasi. 

2 „St. Antonius Kloster” (vok.) - šv. Antano vienuolynas. 


SU KUO GRĮŽTAMA? Publikuota: LB. - 1921. — Rugpj. 6. - Nr. 45. Parašas: 
Vaižgantas. Pakartota: VR-3. - P. 241-245 (po tekstu: Lietuvos Balsas, 45, 21 m. 
VIII —6.). 

1 Molochas - saulės dievas finikiečių religijoje, minimas ir Senajame Testa- 
mente; perkeltine prasme - tai, kas reikalauja didelės aukos. 

2čortovy kožy (rus.) - velnio odos. 

3 Kaune laikraštį redaguoja — A. Smetona tuo metu redagavo „Lietuvos 
balsą“. 

*Dekanas Mironas - Vladas Mironas (1880-1953), visuomenės ir valstybės 
veikėjas; kunigavo Vilniuje, Valkininkuose, Merkinėje, Dauguose, buvo Lietuvos 
kariuomenės kapelionas, 1938-1939 m. ministras pirmininkas; sovietų ištremtas. 

5 Malinauskaitė - greičiausiai tai Liudmila Malinauskaitė-Šliūpienė (1864- 
1928), aušrininko Jono Šliūpo žmona, Eglės slap. pasirašinėjusi poetė; nuo XIX a. 
9-ojo dešimtmečio išeivė JAV, 1920 m. grįžusi į Lietuvą, gyveno Kaune. 

S „Dilgėlės“ - socialistinės pakraipos satyros ir humoro žurnalas, leistas JAV 
1906-1921 m. 


VIKARŲ POLITIKA. Publikuota: LB. - 1921. - Rugs. 10. - Nr. 59. Parašas: 
Kanauninkas Juozas Tumas. Pakartota: VR-3. — P. 245-248 (po tekstu: Lietuvos Bal- 
sas, 59,21 m. IX - 10.). 

! Cituojamas 1921 m. rugpjūčio 28 d.“Laisvėje“ išspausdintas K. Ajerėlio 
slapyvardžiu pasirašytas feljetonas „Politikos pranešimas“, kuriame pašiepiama 
Tautos pažangos partija. 

?suum cuique (lot.) - kiekvienam savo. 

> piroksilinas - nitroceliuliozė, sprogstamoji medžiaga. 

1 „buršuotų“ - elgtųsi iššaukiančiai, agresyviai; taip elgdavosi buršais 
vadinami vokiečių studentai korporacijų nariai. 

> Ruošdamas pirmąjį savo raštų leidimą, šioje vietoje Vaižgantas praleido 
tokią pirmosios publikacijos pastraipą: 

„Į tai teverta atsakyti anos mergelės žodžiais. Lyja. Eina ji, pasikeldama suknelę. 
Bloznas šaukia jai: aukščiau, aukščiau! O ji sau ramiai: Sąsiuvinius aukščiau!“ 

Regnum in se divisum (lot.) - susiskaldžiusi karalystė. 


FETIŠIAI. Publikuota: LB. - 1921. - Rugs. 24. - Nr. 65. Parašas: Vaižgantas. 
Pakartota: VR-3. - P. 249-252 (po tekstu: Lietuvos Balsas, 21 m. IX - 24.). 

"sartai - vidurinės Azijos tautelė, kurios vardas buvo tapęs nevykusio preky- 
bininko ir amatininko sinonimu. 

2 „liberum veto“ (lot.) - veto teisės. 

3 „russkoj spesi” (rus.) - rusiškos puikybės. 

* „rycerstwo“ (lenk.) - riterija, kilmingieji. 

„oplot trona i gosudarstva“ (rus.) - sosto ir valstybės ramstis, pamatas. 

€ prošepanus (lenk. proszę pana — prašau pono, prašom, pone) - ponus; 
lenkams įprasto etiketinio kreipinio ironiška parafrazė. 

"suum cuigue - žr. str. „Vikarų politika“ 2 paaiškinimą. 


ŽMONIŲ „MAKŠTYS“ 


INTELIGENTIJOS VALSTYBINIMAS. Publikuota: LtB. - 1921. - Lapkr. 
26-27. — Nr. 11 (antrašte „Žmonių makštys“). Parašas: Vaižgantas. Pakartota: 
VR-4. — P. 5-8 (po tekstu: Lietuvių balsas, 11, 21. m. XI-26.). 

! dvadcatogo čisla (rus.) - dvidešimtos dienos. 

žin gremio lot.) - kartu, drauge. 

3 pyktelėjo vikarai už prikišimą jiems politikos — užuomina į paties 
Vaižganto straipsnį „Vikarų politika“ (žr. šio tomo 195 p.) 


ORGANIZAVIMASIS DRAUGIJOMIS. Publikuota: LtB. - 1921. - Gruod. 8- 
9. - Nr. 16.Parašas: Vaižgantas. Pakartota: VR-4. - P. 8-11 (po tekstu: Lietuvių 
Balsas, 16, 21 m. XII-8.). 

"Aš pažįstu vieną buržujų - Vaižgantas čia kalba apie save patį. 

2jis „sugrįžo“ Kaunan - žr. straipsnio „Par motutę“ 1 paaiškinimą. 

prisiėmė iš karto du vesti - grįžęs į Kauną, Vaižgantas 1920 m. redagavo 
„Tautą“ ir „Trimitą“. 

*Liepė jam vieną istorijos paminklą trobesį restauruoti - 1920 m. kovo 
31d. Žemaičių vyskupo P. Karevičiaus Vaižgantas buvo paskirtas paminklinės 
Vytauto bažnyčios rektoriumi; bažnyčią jis turėjo atnaujinti, tam reikalui rinko 
aukas. 

"sifiliokliastu (gr.) - kovotojas su sifiliu; turimas omenyje Vaižganto da- 
lyvavimas steigiant draugiją kovai su venerinėmis ligomis. 

ê Žr. str. „Štukų darytojas“ 3 paaiškinimą. 

"Pirmosios revoliucijos metu — turima omeny 1905 m. revoliucija . 

8 „pan prezes” (lenk.) - ponas pirmininkas. 

°? Aukštieji kursai — žr. str. „Steigiamojo Seimo šventė“ 13 paaiškinimą. 

"anot „Laisvės“ - greičiausiai minimas Meškaus slapyvardžiu pasirašytas 
straipsnis „Daugiau teisingumo!“ (Laisvė. - 1921. ~ Lapkr. 18. - Nr. 260.), ku- 
riame rašoma apie Profesinės mokytojų sąjungos ir katalikiškosios visuomenės 
konfliktą dėl tikybos dėstymo mokyklose; Meškaus slapyvardžiu pasirašinėjo 
Justinas Staugaitis (1866 - 1943), Nepriklausomybės akto signataras, visuomenės 
veikėjas, publicistas, rašytojas, nuo 1926 m. Telšių vyskupas. 


ŠKICAI-ALKOHOLIU 


Įžanginė straipsnių ciklo „Škicai-alkoholiu“ dalis publikuota: LB. - 1921. - 
Geg. 19. - Nr. 12. Parašas: Vaižgantas. Pakartota: VR-4. - P.12-13. 

VSienkiewiczius dirbo vaizdus angliu - Henrikas Sienkiewiczius — žr. 
str. „Kunigas kunigams“ 3 paaiškinimą; greičiausiai tai užuomina į jo apsakymų 
rinkinį „Eskizai anglimi“, išleistą 1877 m. 

2 Kajetonas Šktėrius (Sklėrius, 1876-1932) — dailininkas, tapytojas, skulp- 
torius. 

3 „uživotojas“ (rus.) — vartotojas. 


GEGUŽINĖS SUPRASTĖJO. Publikuota: LB. - 1921. - Geg. 19. - Nr. 12. Be 
parašo. Pakartota: VR-4. - P. 13-16 (po tekstu: L.B. 12,21 m. V - 19.). 

1 Sivuchos (rus.) - nevalytos degtinės. 

2 Pirmojoje publikacijoje toliau cenzūros išbraukta 8 eilučių pastraipa, VR-4 
Vaižgantas tai nurodo pastaba skliausteliuose: „Cenzūros išbraukta.“ 

3 Švento Juozapo darbininkų draugija prelato K.Olšausko buvo įsteigta 
Kaune 1906 m.; veikė iki 1940 m., rūpinosi darbininkų kultūriniais ir savišalpos 
reikalais. - 

*„spahanili“ (baltr.) ~ sugadino, subjaurojo. 


INTELIGENTIJA SUBURŽUAZĖJO. Publikuota: LB. - 1921. - Geg. 21. — 
Nr. 13. Parašas: Vaižgantas. Pakartota: VR-4. - P. 16-22 (po tekstu: Lietuvos Bal- 
sas, 13,21 m. V-21). | 

„!,narodnyja gulianija” (rus.) - liaudies vaikštynės. 

? mandarinas — aukštas Kinijos valdininkas, perkeltine prasme — išpuikęs, 
pasipūtęs žmogus. 

3 „naživa” (rus.) - pelnas, nauda, pasipelnymas. 

*Ad majorem Dei gloriam patriaeque utilitatem (lot.)- didesnei Dievo 
garbei ir tėvynės naudai. 

Skultūrtrégeris (vok) - kultūros nešėjas, kultūrininkas. 

“per ipsum et cum ipso et in ipso (lot.) - žr. str. „Pigusis asimiliavimos“ 
1 paaiškinimą. 

"gente plebs... natione (lot.) - žinomo posakio „Gente lituanus, natione 
polonus“ parafrazė - pagal kilmę prasčiokai, pagal tautybę... 

Š „smutnie až do śmierci“ (lenk.) - mirtinai graudžiai. 

? „Geležinis Vilkas“ - atrodo, kalbama apie 1920 m. įsteigto kariuomenės 
pulko, pavadinto „Geležinio vilko“ vardu, kariškį, greičiausiai tuometinį pulko 
vadą J. Litviną (žr. str. „Karo istorijos kolegija“ 3 paaiškinimą). 

O „visa ko naujintojų - Kristuje“ — turimi omenyje ateitininkai, kurių 
organizacijos šūkis buvo „Instaurare omnia in Christo“ („Visa atnaujinti Kris- 
tuje”). 

0 „Jaunajam Veikėjui“ - Vaižganto straipsnių ciklas „Jaunajam veikėjui“, 
spausdintas 1920 m. „Ganytojuje“ (Nr. 1-5, 7-9); papildytas 1925 m. jis išleistas 
atskira knyga. 

V per kanauninkų instaliaciją - kalbama tikriausiai apice Vaižganto su- 
rengtas vaišes, jam 1921 m. balandžio 21 d. suteikus kanauninko titulą. 

3 Lietuvių katalikų blaivybės draugija buvo įkurta Kaune 1908 m., Nepri- 
klausomoje Lietuvoje atnaujino veiklą 1919 m. 

"comme il fautinė (pranc. comme il faut) - padorioji, pavyzdingoji. 


KAUNO SODOMA. Įžanginė dalis publikuota: Tauta. - 1920. - Rugpj. 24. — 
Nr. 41. Parašas: J. Tumas.Kiti prie jos jungti tekstai skelbti ten pat (Nr. 41, 42, 43, 
45). Viskas pakartota: VR-4. - P. 22-27 (po dalių tekstais: Tauta, N 41, 1920, VIII - 
24.;Tauta, 42. VHI — 27.;Tauta, N 43, VIH -31; Tauta, N 45, IX —7; Tauta, N 47,1IX - 
14; Tauta, N 20, V - 14.). 

1 Sodoma - Sodoma ir Gomora - legendiniai miestai, pasak Biblijos, dievo 
Jahvės sunaikinti už palaidą gyvenimą. 

? sivuchinis aliejus (rus.) - fizelis, nuodingas spirito varymo produktas. 

* mėlynasis akmenėlis - kristalinis mėlynos spalvos vario sulfatas. 

*erzac (vok. Ersatz) - pakaitalas, surogatas. 

3vakzalo (rus.) - stoties. 

é Juozas Mikuckis (1891-1970) - poetas, karininkas, 1918-1920m. buvo pir- 
masis Kauno karo komendantas, nemaža prisidėjo prie Lietuvos kariuomenės 
organizavimo, tarnavo policijoje; 1941 m. pasitraukė į Vokietiją, vėliau atsidūrė 
JAV, dirbo sovietinei žvalgybai. 

7 „Metropolis“ - tarpukario metais žinomiausias Kauno restoranas. 

* Antanas Dirsė (1891-1920) - spaustuvininkas, verslininkas, vienas 1919m. 
Kaune įsteigto tabako ir papirosų fabriko savininkų. 

° „russkavo pošiba deržimorda“ (rus.) - rusiško tipo akiplėša, storžievis. 

0 „soderžanką“ (rus.) - išlaikytinę. 

"Kareivių klube — turima omeny Karininkų Ramovė - Lietuvos kariuo- 
menės ir karo valdininkų klubas, pradėjęs veikti 1919m., arba tais pat metais 
įsteigtas Kauno įgulos karių klubas, kuris dėl patalpų stokos ir nedidelio narių 
skaičiaus vėliau buvo uždarytas. 

12 viršininko ~ VR-4 praleista pirmojoje publikacijoje buvusi pavardė - 
Merkio; Antanas Merkys (1887-1955) - majoras, kelių kabinetų Krašto apsaugos 
ministras, 1939-1940 m. ministras pirmininkas; tuo metu buvo visų komen- 
dantūrų viršininkas. 

Bapleidusiems Generalinio štabo pareigas girtuokliams generolams - 
pirmojoje publikacijoje toliau vardijamos pavardės: Katchei, Nastopkai ir Jakai- 
čiui; generolas Maksimas Katchė (1879-1933), Lietuvos nepriklausomybės kovų 
dalyvis, 1921-1922 m. generalinio štabo viršininkas; Stasys Nastopka (1881— 
1938) - 1919-1920 m. Generalinio štabo viršininkas tiekimui, 1920 m. laikinai ėjo 

kariuomenės vado pareigas; pulkininkas Aleksandras Jakaitis (m. 1935 m.) pul- 
ko, 1923-1926 m. divizijos vadas. 

“sulig ministerio nusprendimu - turimas galvoje Konstantinas Žukas 
(1884 -1962), pulkininkas, nuo 1920 m. birželio iki 1921m. balandžio ėjęs Krašto 
apsaugos ministro ir Vyriausiojo karo vado pareigas. 

15 Toliau po tekstu Vaižganto pastaba: (Daugiau cenzūros išbraukta. Išbraukta 
ir įžanginis straipsnis.) Pirmojoje publikacijoje cenzūra išbraukė 10 paskutiniųjų 
straipsnio eilučių. 

16 Spausdinta kaip atsakymas į tame pat 43 „Tautos“ numeryje paskelbtą 
J. Zubricko „Laišką redakcijai“, kur paneigiami kai kurie Vaižganto str. „Kauno 
Sodoma“ minimi faktai; Justinas Zubrickas (1868-1925) — teisininkas, poetas, 
1919-1924 m. valstybės kontrolierius. 

V Kunigą Tumą daug kas skatina... - tai prierašas (P. S.) prie straipsnio 
„Skundas ar agitacija“, pasirašyto neišaiškintu slapyvardžiu Taip pat kariškis; 
jame polemizuojama su slapyvardžiu Kariškis pasirašyta publikacija „Dėl kunigo 
Tumo str. „Kauno Sodoma“ (Lietuva. - 1920. - Rugpj. 31. - Nr. 186.). 

1'8 M. K. - generolas Maksimas Katchė; žr. šio straipsnio 13 paaiškinimą. 

laiškas yra reklamuojamas visuose laikraščiuose - „Lietuvoje“ (1920. — 
Rugs. 5. - Nr. 191) paskelbtas „P. „Tautos“ redaktoriui atviras laiškas“, pasira- 
šytas M. Katchės; jame J. Tumui priekaištaujama dėl nepagarbos Lietuvos kariuo- 
menei ir asmeninio M. Katchės įžeidimo str. „Kauno Sodoma“. 

"sulig rusų spaudos įstatymais... greičiausiai minimi 1905 m. lapkričio 
24 d. carinis spaudos įstatymas ir jo 1906 m. kovo 18 d. papildymai. 

* Jeronimas Pečkaitis (1885-1925) - kunigas pranciškonas, 1917-1918 m. 
vikaravo Darbėnuose, 1921 m. paskirtas pranciškonų provincijolu ir Kretingos 
vienuolyno gvardionu. 

21921 m. buvo išleistas naujas J. Skvirecko Naujojo Testamento vertimas. 

Binvokaciją (lot.) - kvietimą. 

* Mamertas Lumbys - žr. str. „Dvi galybi“ 2 paaiškinimą. 


KRONIKA 


PALIEGĖLIAI. Publikuota: Laisvė. — 1920. - Gruod. 10. — Nr. 8. Parašas: V. 
Pakartota: VR-4. — P. 29-30 (po tekstu: Laisvė, 20 m. 8.). 

! b. jėzavitų namų - minimi „Perkūno namai“ Kaune (Aleksoto g. 5), 
kuriuose 1642 m. jėzuitai įkūrė kolegiją ir įrengė koplyčią; 1924 m. šie namai 
grąžinti jėzuitams. 

HOLBEKAI. Publikuota: Laisvė. - 1920. - Gruod. 3. - Nr. 3. Parašas: V. 
Pakartota: VR-4. - P. 30 (po tekstu: Laisvė, 3, 20 m.). 

"Jurgis Šaulys (1879-1948), Vasario 16-osios akto signataras, Valstybės Tary- 
bos narys, diplomatas, publicistas, vertėjas. 


ELEKTRA. Publikuota: Laisvė. - 1920. - Gruod. 4. - Nr. 4. Parašas: Dviejų 
laikraščių Redaktorius. Pakartota: VR-4. — P. 31 (po tekstu: Laisvė, 4, 20 m.). 

"Dviejų laikraščių Redaktorius- tuo metu Vaižgantas redagavo „Tautą“ 
ir „Trimitą“ (Žr. str. „Organizavimasis draugijomis“ 3 paaiškinimą). 


TRAMVAJAI. Publikuota: Laisvė. - 1920. — Gruod. 5. - Nr. 5. Parašas: V. 
Pakartota: VR-4. — P. 31-32 (po tekstu: Laisvė, 5, 20 m.). 
1 fünf Mark (vok.) - penkios markės. 


„TRANVAJAI“. Publikuota: Laisvė. - 1920. - Gruod. 11. - Nr. 9. Parašas: V. 
Pakartota: VR-4. - P. 32-33 (po tekstu: Laisvė, 9.). 

"Volksgrammatik (vok) - liaudies gramatika, t.y. šnekamoji kalba. 

2 „to maslo” (rus.) - tas sviestas. 


MOTERS VALDININKĖS. Publikuota: Laisvė. ~ 1920. - Gruod. 8. - Nr. 7. 
Parašas: V. Pakartota: VR-4. - P.33 (po tekstu: Laisvė, 7, 20 m.). 


MOTERS IR VYRAI VALDININKAI. Publikuota: Laisvė. - 1920. - Gruod. 
14. - Nr. 11. Be parašo. Pakartota: VR-4. — P. 34-35 (po tekstu: Laisvė, 11.). 
'Mūsų pastaba Nr. 7 - minimas straipsnis „Moters valdininkės“. 


KARO ISTORIJOS KOLEGIJA. Publikuota: Laisvė. — 1921. — Saus. 27. — 
Nr. 21. Parašas: Kovotojų Galerijos Komisija. Pakartota: VR-4. - P. 35-36. 

1 Karo istorijos kolegija - turima omeny Karo muziejaus kolegija, sudaryta 
iš karinių dalinių vadų ir įvairių įstaigų viršininkų. 

2 Tuo metu Krašto apsaugos ministru buvo Konstantinas Žukas; žr. str. 
„Kauno Sodoma“ 13 paaiškinimą. 

3 Katche - žr. str. „Kauno Sodoma“ 13 paaiškinimą; Juozas Kraucevičius 
(1880- po 1945), 1921-1922 m. Lietuvos kariuomenės vadas; Vladas Nagevičius 
(1881-1954), gydytojas, Lietuvos kariuomenės karo sanitarijos viršininkas, 
1921-1925 m. Valstybinės archeologijos komisijos narys, rūpinosi Karo muziejaus 
steigimu, vadovavo jam nuo pat įsteigimo 1921 m.; Juozas Litvinas (? - 1925), 
nuo 1920 m. I husarų pulko, po to dragūnų Geležinio Vilko pulko vadas; Myko- 
las Gedgaudas (1885-— ?), nuo 1919 m. artilerijos tiekimo skyriaus viršininkas, 
1922-1923 m. Geležinio Vilko pulko vadas; Pranas Sližys (1889-1961), karo 
gydytojas, vienas Kauno Medicinos draugijos steigėjų; Leonas Šilingas (1884-— 
1969), karo inžinierius, 1920 m. Lietuvos kariuomenės inžinierių viršininkas; 
Juozas Papečkys (1890-1942), pulkininkas, poetas, teisininkas, nuo 1929 m. — 
Valstybės Tarybos narys, 1941 m. bolševikų suimtas ir Rusijoje sušaudytas; 
Vytautas Steponaitis (1893-1957), pulkininkas, karinės spaudos redaktorius, 
bibliografas, tuo metu dirbo Kariuomenės štabo spaudos ir švietimo skyriuje; 
Jonas Laurinaitis (1894-1966), pulkininkas, spaudos bendradarbis, tuo metu 
Kariuomenės štabo spaudos ir švietimo skyriaus vedėjas, Krašto apsaugos mi- 
nisterijos Terminologijos komisijos pirmininkas; Užupis - greičiausiai tai An- 
tanas Užupis (apie 1892-1963), pulkininkas, 1918-1926 m. vienas Lietuvos ka- 
riuomenės generalinio štabo žvalgybos skyriaus vadovų; Stasys Dirmantas 
(1887-1975), generolas, tuo metu Karo mokyklos inspektorius ir Aukštųjų kursų 
geodezijos dėstytojas, 1935-1938 m. Krašto apsaugos ministras; Jurgis Bobelis 
(1895-1954), pulkininkas, 1921-1924 m. Kariuomenės štabo rikiuotės viršininkas; 
Juozas Urbšys (1896-1991), valstybės veikėjas, diplomatas, baigė Karo mokyklą, 

Nepriklausomybės kovų dalyvis, 1939-1940 m. Užsienio reikalų ministras; Kazys 
Trumpis (1890-1969), husarų pulko veterinarijos gydytojas; Juozas Grigaitis 
(1881-1947), teisininkas, nuo 1919 m. Kariuomenės intendantas, 1922-1926 Ka- 
riuomenės teismo narys; Vladas Putvinskis (Putvys, 1873-1929), vienas Šaulių 
sąjungos steigėjų, 1919-1922 jos pirmininkas, rašytojas, publicistas. 

+ Valstybės archeologijos komisija, sudaryta 1919 m. prie Švietimo minis- 
terijos senovės paminklams globoti, veikė iki 1936 m., kai jos funkcijas perėmė 
Vytauto Didžiojo Kultūros muziejaus taryba. 

> Duonelaičio g. manieže ties arklių rinka — patalpos muziejui buvo 
skirtos Donelaičio gatvėje prie Turgaus (vėliau Vienybės) aikštės, kur rusų 
valdymo laikais buvo 111 Dono pulko jojykla ir dalinio cerkvė. 

e Šalia J. Tumo minimi kiti garsūs visuomenininkai ir kultūrininkai: Kazi- 
mieras Šaulys (1872-1964), prelatas, Nepriklausomybės akto signataras, Kauno 
kunigų seminarijos profesorius; Liudas Gira (1884-1946), poetas, dramaturgas, 
publicistas, kritikas, visuomenės veikėjas; Liudas Noreika (1884-1928), publicis- 
tas, vienas Tautos pažangos partijos kūrėjų; Petras Leonas (1864-1938), teisininkas, 
publicistas, nuo 1922 m. Kauno universiteto profesorius; Šilingas - greičiausiai tai 
Stasys Šilingas (1885-1962), teisininkas, valstybės ir visuomenės veikėjas, Vals- 
tybės Tarybos narys, tuo metu advokatas Kaune; Kazys Grinius (1866-1950) - 
gydytojas, visuomenininkas, trečiasis Lietuvos prezidentas (1926 m.); Augus- 
tinas Janulaitis (1878-1950), teisininkas, istorikas; Petras Avižonis (1875-1939), 
publicistas, gydytojas, Aukštųjų kursų, po to Kauno u-to profesorius; Petras 
Kalpokas (1880-1945), dailininkas, tapytojas; Antanas Žmuidzinavičius - žr. str. 
„Steigiamojo Seimo šventė“ 1 paaiškinimą. 

MUZIKOS MOKYKLOS AKTAS. Publikuota: LB. - 1921. - Birž 11. - Nr. 21. 
Be parašo. Pakartota: VR-4. - P.36-37. 

1 Muzikos mokyklą Kaune 1919 m. įsteigė Juozas Naujalis (1869-1934), kom- 
pozitorius, pedagogas; mokyklai jis ir vadovavo, o vėliau, jai išaugus į konser- 
vatoriją, joje profesoriavo. 

2 Vladislava Polovinskaitė-Grigaitienė (1890-1960) - dainininkė, pedagogė; 
Elena Bilminiūtė-Čiurlienė (1892- ?) - pianistė, pedagogė; Aleksandras Kača- 
nauskas (1882-1959) - kompozitorius, dainininkas, pedagogas; Juozas Bieliūnas 
(1890-1955) - dainininkas, vienas Lietuvos operos kūrėjų. 

3 Motjukas - greičiausiai tai Kazys Matiukas (1909-1978), smuikininkas, 
pedagogas; Anatolijus Grišonas (1902-1977), muzikas, chorvedys, nuo 1930 m. 
diplomatas įvairiose Pietų Amerikos šalyse; Vladas Jakubėnas (1904-1976) — 
kompozitorius, pedagogas, muzikos kritikas. 

* Minimos operos solistės, tuo metu studijavusios Muzikos mokykloje, Marija 
Marcinkevičiūtė-Lipčiuvienė (1899-1970) ir Jadvyga Vencevičaitė-Kutkuvienė 
(1898-1984), 


WARDO IŠLEISTUVĖS. Publikuota: Tauta. - 1920. - Lapkr. 12. - Nr. 56 
(antrašte: Kauno Dienynas. Anglų atstovo pulkininko R.B.Wardo išleistuvės). Parašas: 
V. Pakartota: VR-4. - P.37 (po tekstu: Tauta, N 56, XI - 12.). 

1 R.B.Ward - žr. str. „Manifestacijų kalbos“ 5 paaiškinimą. 

* Italų atstovui Sala - pirmojoje publikacijoje Umberto Sala. 

3 Pirmojoje publikacijoje toliau dar buvo sakinys: Visi lydi - žmogų, ne diplo- 
matą, ir gaili jo. 

* Petras Rimša ~- žr. str. „Steigiamojo Seimo šventė“ 2 paaiškinimą; minima 
jo skulptūra „Satyras“. 

° Meno kūrėjai - Lietuvių meno kūrėjų draugija, įsteigta Kaune 1920 m. 

“ Greičiausiai turima omenyje Lietuvių dailės draugijos 1912 m. išleistas 
menotyrininko ir dailininko Antano Jaroševičiaus (1870-1956) parengtas albu- 
mas „Lietuvių kryžiai“. 


KŪDIKIŲ „LOPŠELIS“! Publikuota: Laisvė. - 1921. - Lapkr. 15. - Nr. 257. 
Parašas: Kanauninkas Juozas Tumas (Aleksoto g. N 6 b. 4). Pakartota: VR-4. — 
P. 38-41 (po tekstu: Laisvė, 27,21 m.). 

' „Lopšelis“ - iki 1922 m. Kaune veikusi valdžios išlaikoma kūdikių pric- 
glauda. 

* „nedodelan" (rus.) - nebaigtas kurti. 

>*Iokalyje (lenk. lokal} - patalpoje. 

* Čiobiškis - miestelis dabartiniame Širvintų raj., kur tuo metu ir vėliau veikė 
vaikų prieglauda. 

5 Aldona Šliūpaitė (1886-1980) - Jono Šliūpo duktė, gydytoja, visuomenės 
veikėja; „Lopšelį“ ji prižiūrėjo nuo 1920 m. spalio mėn. 

* Vaclovas Viršila (1871-1929) — gydytojas, Kauno u-to lektorius, 1921 m. 
buvo Kauno miesto gydytojas. 


M.K. ČIURLIONIES GALERIJOS KLAUSIMU. Publikuota: LB. - 1921. — Rugs. 
29. - Nr. 67. Parašas: Vaižgantas. Pakartota: VR-4. - P. 41-43 (po tekstu: L. B., 67.). 

"MK. Čiurlionio dailės galerija buvo įsteigta 1921 m. gruodžio 14 d. Stei- 
giamojo Seimo įstatymu. 

? V. Mickevičiaus-Kapsuko vyriausybė 1919 m. vasario 5 d. priėmė nutarimą 
nacionalizuoti M.K. Čiurlionio kūrinius ir jų pagrindu įkurti Valstybinį dailės 
muziejų Tiškevičių rūmuose (dabar Vilniaus viešoji A.Mickevičiaus biblioteka). 

? Meno kūrėjų draugija — žr. str. „Wardo išleistuvės“ 5 paaiškinimą. 

*našlė Čiurlionienė - rašytoja Sofija Kymantaitė-Čiurlionienė (1885-1958). 

"tarp 112 tautos atstovų - tiek narių buvo Steigiamajame Seime. 


EKONOMINIS PASPAUDIMAS. Publikuota: Tauta. - 1920. - Bal. 21. - 
Nr. 13. Be parašo. Pakartota: VR-4. - P. 44-47 (pa tekstu: Tauta, 13,20 m.,IV-21.). 

1 Martynas Jankus (1858-1946) —- spaustuvininkas, visuomenės veikėjas, 
Valstybės Tarybos nariu buvo iki Steigiamojo Seimo rinkimų. 

valstybės palaikė savo rankose Klaipėdą - po Pirmojo pasaulinio karo 
iki 1923 m. Klaipėda buvo laikoma laisvuoju uostu, kontroliuojamu Antantės. 

? Erdmonas Simonaitis (1888-1969) - Mažosios Lietuvos lietuvių veikėjas, 
1920-1922 m. Klaipėdos krašto direktorijos narys, 1926 m. — pirmininkas, 
1930-1937 m. Klaipėdos apskrities viršininkas. Mirė išeivijoje. 

* Ozeris Finkelšteinas (1863-1932) - advokatas, žydų visuomenės veikėjas, 
Steigiamojo, II ir III Seimų atstovas. 

5 Petras Leonas - žr. str. „Karo istorijos kolegija“ 6 paaiškinimą. 


MŪSŲ GELŽKELIAI. Publikuota: Tauta. ~ 1920. - Bal. 24. - Nr. 14. Be parašo. 
Pakartota: VR-4. — P. 48-50 (po tekstu: Tauta, 14, 20 m., IV - 21). 

! Finansų ministeris - Ernestas Galvanauskas — žr. str. „Dvi galybi“ 
3 paaiškinimą. 

2 Šeštakavo - Šeštokų. 

31919 m. Versalio sutartimi Klaipėdos kraštas buvo atskirtas nuo Vokietijos 
ir perduotas Antantės dispozicijai. 


VIENAŠALIS MOKSLAS. Publikuota: LB. - 1921. — Rugpj. 27. - Nr. 53. Pa- 
rašas: Vaižgantas. Pakartota: VR-4. - P. 51-53 (po tekstu: L. B. 53,21 m. IX -27.). 

Tpil. Rimka kitą kartą yra dovanojęs ištisą labai koneveikiantį felje- 
toną - užuomina į „Lietuvos žiniose“ 1910 m. liepos 31 d. Nr. 60 išspausdintą 
Albino Rimkos straipsnį „Kokios lietuviai turėtų laikytis etikos“, pasirašytą A.R; 
Albinas Rimka - žr. str. „Laisvas žemių smulkinimas“ 5 paaiškinimą. 

* „Laisvė“ Nr. 183 - cituojamas 1921 m. „Laisvės“ straipsnis „Lietuvos 
katalikų universiteto reikalu“, pasirašytas Ateitininko slapyvardžių; jo autorius 
greičiausiai Pranas Kuraitis (1883-1964), kunigas, vienas žymiausių katalikų ir 
ateitininkų veikėjų. 

3 Pagal Versalio taikos sutartį dalis Ruro baseino (Elzasas) atiteko Prancūzijai, 
Silezija — Lenkijai, šiaurinė Šlezvigo-Holšteino dalis - Danijai, Klaipėda buvo 
administruojama Antantės. 


UŽjAUSKIME SAVO KAREIVĄ! Publikuota: Tauta. - 1920. - Rugpj. 27. — 
Nr. 42. Parašas: Vaižgantas. Pakartota: VR-4. — P. 54-56 (po tekstu: Tauta, N 42, 
20 m., VIII — 27.). ~ 

1! Abraomas, pasiryžęs Dievui paaukoti... Izaoką - pagal Senąjį Testa- 
mentą Abraomas turėjo paaukoti Dievui vienintelį sūnų Izaoką, bet Dievas, pama- 
tęs Abraomo nuolankumą, nebereikalavo žmogaus aukos ir priėmė paaukotą ožį. 

2 „kazionnaja“ (zus.) - valdiška. 

3 Kareivių prietelių draugija - 1919 m. pradžioje Kauno įgulos kapeliono 
Broniaus Bumšos ir kitų suorganizuota draugija, siekusi materialiai remti ir 
šviesti Lietuvos kariuomenę. 


GELBĖKIS! Publikuota: LtB. - 1921. ~ Gruod. 17. - Nr. 20. Parašas: Vaižgantas. 
Pakartota: VR-4. — P. 56-57 (po tekstu: Lietuvių Balsas, 20, 21 m., XII - 17.). 

! Draugija kovai su venerinėmis ligomis veikė Kaune 1920-1940 m.; Vaiž- 
gantas prisidėjo ją organizuojant, bet žymiau veikloje nepasireiškė. 

KAS LIKS... Publikuota: Tauta. - 1920. - Liep. 6. - Nr. 27. Parašas: Aiškūnas. 
Pakartota: VR-4. - P. 57-60 (po tekstu: Tauta, 27, 20 m., VII - 6.). 

1 Alboż to nie honor bogatemu chtopowi (lenk) - argi negarbinga tur- 
tingam mužikui. 

PALANGA - SVIETO PABANGA. Publikuota: Sekmoji diena. - 1921. — 
Bal. 10. — Nr. 6. Parašas: Vaižgantas. Pakartota: VR-4. — P. 60-66 (po tekstu: 
Sekm. Diena, 21 m. N 6.). 

! Palangos atsiimtų — Palangą Lietuva atgavo 1921 m. kovo 31 d. pagal 
sutartį dėl sienų su Latvija; Rusijai valdant, Palanga priklausė Kuršo gubernijai, 
todėl su šia gubernija buvo ir atitekusi nepriklausomą valstybę sukūrusiems 
latviams. | 

? „Palangos miestelio“ - užuomina į poeto Silvestro Valiūno (1789-1831) 
daina virtusią baladę „Birutė“. 

3 „Vilniaus miesto žalių bromų“ - cituojama lietuvių liaudies karo daina, 
žinoma tautosakoje daugeliu variantų. 

* Žydų ministerijos - Žydų reikalų ministerija buvo įsteigta po 1920 m. 
Steigiamojo Seimo rinkimų K. Griniaus sudarytoje vyriausybėje ir veikė E. Galva- 
nausko vyriausybėse po pirmojo ir antrojo Seimo rinkimų. 

*aukščiausį visoje apylinkėje kalną - turimas omenyje Birutės kalnas. 

* Iš Ariogalos kilo... - kai kurių istorikų nuomone, iš Ariogalos buvo kilęs 
pirmasis Lietuvos karalius Mindaugas, o iš Naugarduko - didieji kunigaikščiai 
Algirdas ir Kęstutis. 

"samobytnost (rus.) - savitumas. 

€ Katalikų koplyčia Birutės kalne buvo pastatyta dar 1506 m. Onos Jogailaitės 
rūpesčiu. 

* Pagal vieną padavimų Vavelio kalno papėdės oloje, kuri tebėra ir dabar, 
gyvenęs drakonas, be pasigailėjimo rijęs apylinkės gyventojus; ji nugalėjęs legen- 
dinis Krokuvos įkūrėjas karžygys Krakas. 

V „Te Deum laudamus” (lot.)- „Tave, Dieve, garbinam“ ~ katalikų bažny- 
tinis himnas, sukurtas VI a. 

NSeimo pirmininkui, Vyriausiajam karo vadui ir Derybų su latviais 
komisijos pirmininkui - Aleksandrui Stulginskiui (žr. str. „Steigiamojo Seimo 
šventė“ 19 paaišk.), Konstantinui Žukui (žr. str. „Kauno Sodoma“ 14 paaišk.) ir 
Antanui Smetonai (žr. str. „Lietuvos ir Latvijos sienų sprendėjai“ 1 paaišk.). 

 Sauliai - užuomina į „Pragiedrulių“ veikėją Zigfrydį lešmantą-Saulių ir 
jo įsivaizduojamą piliakalnyje miegančią Lietuvos kariuomenę. 


TEISĖ IR TESĖJIMAS. Publikuota: Moteris. — 1921. — Nr. 6. Parašas: Vaiž- 
gantas. Pakartota: VR-4. — P. 67-73 (po tekstu: Moteris, 6, 21 m.). 

1L. K. moterų dr. - Lietuvių katalikių moterų draugija; 1908 m. įsteigė ir 
su nedidele pertrauka iki 1940 m. vadovavo Magdalena Galdikienė (žr. str. 
„Steigiamojo Seimo šventė“ 18 paaiškinimą). 

? Toliau VR-4 teksteVaižganto pastaba skliausteliuose: Moteries sudarkytas ir 
nebeatitaisomas tekstas. Kiek jo buvo išbraukta, nežinia. Tolesnis sakinys pirmojoje 
publikacijoje pradedamas žodžiu Einant, kuris VR-4 praleistas. 

3 „prav naroda” (rus.) - liaudies teisių. 

*sernfiniškasis Pranciškus - Pranciškus Asyžietis (tikr. Giovanni Frances- 
co Bernardone, 1182-1226), šventasis, trijų vienuolių ordinų įkūrėjas, propagavęs 
asketizmą, artimo meilę; yra vienas labiausiai garbinamų katalikų šventųjų. 

5 piroksilinas - žr. str. „Vikarų politika“ 3 paaiškinimą. 

* Emmeline Pankhurst (1858-1928) - anglų moterų veikėja, kovotoja už jų 
teises, garsėjusi chuliganiškų elgesiu. 

7 Harriet Elisabeth Beecher-Stowe (1812-1896) - amerikiečių rašytoja, išgar- 
sėjusi romanu „Dėdės Tomo trobelė“, kuriame pasakojama apie negrų vergiją. 

5 „udarnych batalionov“ (rus.) - smogiamųjų batalionų. 

* Anglijoje moterys rinkimų teises gavo 1918 m., bet jos buvo ribotos, Pran- 
cūzijoje moterims šios teisės pripažintos po II pasaulinio karo, Belgijoje moterys 
galėjo dalyvauti tik renkant savivaldybes. 

ALLELUJA! Straipsnis dviejų dalių. Pirmoji publikuota: Tauta. - 1920. — 
Kovo 31. - Nr. 10. Parašas: Vaižgantas; antroji (prasidedanti pastraipa Nazareto 
Mokytojas, Jėzus): Laisvė. - 1921. - Kovo 27. — Nr. 66. Parašas: Vaižgantas. Pa- 
kartota: VR-4. - P. 74-78 (po dalių tekstais: Tauta, 10, 20 m. III — 31; Laisvė, 66, 
1921 m.) 

1 Alleluja? (hebr. hallelu-Jah) - garbinkite Dievą. 

*per... didžiąją krikščionybės sukaktį - per Velykas. 

3gui potest capere, capiat (lot.) - kas gali talpinti, tegu talpina. 

*omnia restaurare in Christo, per Christum (lot.) — visa atnaujinti 
Kristuje, per Kristų. 

*restaurant ipsum Christum (lot.) - atnaujinti patį Kristų. 

“Logos (gr.) - žodis. 

"Titanai - senovės graikų dievai, įkūnioję gamtos jėgas ir stichijas. 

3 Babelio bokštas - biblinis bokštas, statytas žmonių, panorusių pasiekti 
dangų; dievui Jahvei statytojus už tai nubaudus negalėjimu susikalbėti („kalbų 
sumaišymu“), nebaigtas statyti. 

*Rezurekcija (lot. resurrectio — prisikėlimas) - iškilmingos Velykų pamaldos 
Didžiojo šeštadienio vakare arba Velykų dienos rytą. 


TOMAS FERDINANDAS ŽILINSKIS. Publikuota: Lietuvos mokykla. — 
1920. - Kn. 3. - P. 610-612. (Pavadinimas: „Žilinskiai“ - tautos simbolai“). Para- 
šas: Vaižgantas. Pakartota: VR-14. - P. 81-86 (po tekstu: Lietuvos Mokykla, 1920 m. 
610-2 p.). 

Pirmojoje publikacijoje redakcijos pastaba: „Šis straipsnis atsiųstas jubilie- 
jiniam Žilinskio numeriui vienas pačių pirmutinių, straipsnio autoriui dar Vilniuje 
besant. Red.“ 

"Tomas Ferdinandas Žilinskas (Žilinskis; 1840-1925) — varpininkas, ilgametis 
Veiverių mokytojų seminarijos mokytojas, 1919-1920 m. mokytojas Kaune buhal- 
terijos kursuose ir „Saulės“ gimnazijoje, Švietimo ministerijos patarėjas. 

Juozas Kairiūkštis — žr. str. „Lietuvių golgota Vilniuje“ 7 paaiškinimą; Petras 
Kriaučiūnas (1850-1916) - pedagogas, tautinio atgimimo veikėjas, spaudos bend- 
radarbis ir platintojas. 

3vyresnįjį jo sūnų - Tomas Žilinskas (1866-1934) - kunigas, spaudos ir 
visuomenės veikėjas, didesnę gyvenimo dalį kunigavo lenkiškojoje Seinų vys- 
kupijos dalyje, o nuo 1908 m. su nedidelėmis pertraukomis - JAV. 

*jam pačiam čia atvykus -į Kauną T. Žilinskis persikėlė 1903 m. 

"antras tebesimoko - Aleksandras Žilinskis (1885- po 1941) - teisininkas, 
kultūros ir visuomenės veikėjas, nuo 1920 m. dirbo Kauno apygardos teisme, 
1928-1934 m. teisingumo ministras, 1941 m. ištremtas mirė Sibire. 

*Staniškių - Vincas Staniškis (apie 1850-1920?) - kalbininkas, varpininkas, 
buvo vedęs vokietę; Kadarų - pavardė Lietuvos kultūroje nežinoma. 

"Minimi lietuvybės laikęsi ir ją gynę žmonės: Kairiūkščiai — žr. 2 paaišk.; 
Balvočiai ~ Jonas Balvočius (1842-1915) — kunigas, rašytojas, kunigavo Kėdai- 
niuose, Dusetose, Ėriškiuose, parašė ir išvertė religinių ir mokslo populiarinimo 
knygelių; Stašių - Konstantinas Stašys (1843-1919) — kunigas Vilniaus krašto 
parapijose, švietėjas; Styros - Romualdas Styra (1841-1915) - atlietuvėjęs kunigas 
Naumiestyje ir Kaune. 


SENIŲ SUSIRINKIMAS. Publikuota: Laisvė. - 1921. - Saus. 18. - Nr. 13. Rub- 
rikoje „Kauno kronika“. Parašas: V. Pakartota: Mūsų senovė. - 1921. - Nr. 1. — 
P. 76 (nepasirašyto str. „Kaip „Mūsų senovė“ dygo“ dalis). 

"Susirinkime, inicijavusiame istorijos žurnalo „Mūsų senovė“ leidimą, daly- 
vavo: Jonas Jablonskis (1860-1930) - kalbininkas, publicistas; Povilas Matulionis ~ 
žr. str. „Pigusis asimiliavimos“ 7 paaišk.; Vincas Čepinskis (1871-1940) - fizikas, 
1922-1936 m. Kauno u-to profesorius; Aleksandras Dambrauskas (Adomas Jakš- 
tas, 1860-1938) - kunigas, visuomenininkas, poetas, kritikas; Kazys Grinius - žr. 
str. „Karo istorijos kolegija“ 6 paaiškinimą; Antanas Kriščiukaitis (1864-1933) — 
teisininkas, Kauno u-to profesorius, rašytojas; Petras Leonas - žr. str. „Karo is- 
torijos kolegija“ 6 paaišk.; Jonas Mačiulis-Maironis (1862-1932) - poetas, Kauno 
kunigų seminarijos rektorius; Pranas Mašiotas (1863-1940) - vaikų rašytojas, pe- 
dagogas; Juozas Tumas-Vaižgantas; Eduardas Volteris - etnografas, literatūros 
istorikas, Kauno u-to profesorius; žr. str. „Latvių-lietuvių vienybė“ 8 paaiš- 
kinimą. 

? „Russkaja Starina“ („Rusų senovė“) - mėnesinis istorijos žurnalas, leistas 
1870-1918 m; „Živaja Starina“ („Gyvoji senovė“) - Rusijos Geografijos draugijos 
etnografijos skyriaus ketvirtinis žurnalas, leistas 1890-1916 m.; „Vitebskaja sta- 
tina“ („Vitebsko senovė“) - baltarusių istoriko Aleksejaus Sapunovo (1851-1924) 
surinkti ir išleisti 5 archyvinių dokumentų tomai.; „Smolenskaja starina“ („Smo- 
lensko senovė“). 


„MŪSŲ SENOVĖ“. Publikuota: Laisvė. — 1921. - Saus. 26. - Nr. 20. Rubrikoje 
„Kauno kronika“. Parašas: V. 

' Jonas Bulota (1855-1942) — visuomenės veikėjas, generolas, veterinarijos 
gydytojas; Kazimieras Būga (1879-1924) - kalbininkas; Sofija Kymantaitė-Čiurlio- 
nienė (1886-1958) — rašytoja; Petras Klimas (1891-1969) - istorikas, diplomatas; 
Jonas Laurinaitis (1894-1966) pulkininkas, 1920-1940 m. Kariuomenės štabo spau- 
dos ir švietimo skyriaus tarnautojas; Vincas Palukaitis (1855-1932) - mokytojas, 
visuomenės veikėjas, varpininkas; Antanas Vireliūnas (1887-1925) - pedagogas, 
visuomenės veikėjas, 1919-1921 m. švietimo ministerijos tarnautojas. 

ž Augustinas Janulaitis (1878-1950) - istorikas, publicistas. 

3 „Mūsų senovė“ leista Kaune 1921-1923 m. redaguojama J.Tumo ir 1937- 
1939 m. redaguojama V. Biržiškos. 


NUNCIJUS LENKIJAI IR LIETUVOS VALDŽIA. Publikuota: LB. - 1921. - 
Bal. 23. - Nr. 2. Rubrikoje „Kauno kronika“. Parašas V. 

1 „Corriere della Sera“ („Vakarinės žinios“) - nepriklausomas italų dienraštis, 
einantis nuo 1876 m. Milane. 
*Ratti - žr. str. „Vatikanas neigia Lietuvos valdžią“ 1 paaiškinimą. 


DARBO IR MENŲ ŠVENTEI GEGUŽĖS 1 DIENĄ. Publikuota: LB. - 1921. — 
Bal. 30. - Nr. 5. Parašas: Vaižgantas. 

Idaidalams - Daidalas arba Dedalas - mitinis senovės graikų išradėjas. 

2 „Bračnaja Gazeta“ (rus.) - „Vedybų laikraštis“. 


ŽEMAIČIŲ VYSKUPIJOS 500 METŲ SUKAKTIEĖS ŠVENTIMAS. Publikuota: 
LB. - 1921. - Birž. 24. — Nr. 18. Be parašo. 

"Kazimieras Prapuolenis (1858-1933) - kunigas, raštijos ir visuomenės vei- 
kėjas, žurnalų „Šaltinis“ ir „Vadovas“ leidėjas, 1912-1921 m. dirbo Romoje, grįžęs 
į Lietuvą 1921-1925 m. vadovavo Tikybų departamentui. 

*Jonas (Jan Rzeszowski, m. 1436) - Lvovo arkivyskupas, 1415 m. Konstancos 
bažnytinio susirinkimo įgaliotas 1417 m. atvyko į Lietuvą, kur krikštijo žemaičius 
ir pašventino pirmąjį Žemaičių vyskupą Motiejų I Trakiškį. 

3 Petras (Piotr Jastrzębiec, m. 1421) - 1414 m. išrinktas Vilniaus vyskupu, 
daug prisidėjo krikštijant žemaičius. 

"Martynas V (Oddo Colonna, 1368-1431) - popiežius nuo 1417 m. 

5 „Miserabilis Deus“ (lot.) - „Gailestingasis Dievas“. 

*ukazai (rus.) - įsakai. 

"tėvams nugustijonams — augustinų (augustinijonų) vienuolių ordinui; 
ordinas įkurtas XIII a. viduryje, Lietuvoje veikė XV-XIX a. 

S Mečislovas Paliulionis (1834-1908) - Žemaičių vyskupas nuo 1883 m. 

"Gasparas Cirtautas (1841-1913) - Žemaičių vyskupas nuo 1910 m. 


NAFTALIS FERIDMANAS. Publikuota: LB. - 1921. - Rugs. 3. - Nr. 56. Parašas: 
Vaižgantas. Pakartota: VR-14. - P. 96-98 (po tekstu: Lietuvos Balsas 1921 m. 56 nr.). 

1 Naftalis Fridmanas (1863-1921) - žydų politikas, teisininkas, 1888-1907 m. 
advokatas Panevėžyje, 1920-1921 m. Steigiamojo Seimo sekretorius. 

* Aleksandras Kerenskis — žr. str. „Rytiečių apeigų (rusų) katalikai“ 6 paaiš- 
kinimą. 

3 Georgijus Lvovas (1861-1925) - rusų politikas, 1917 m. kovo-liepos mėn. 
pirmosios pocarinės Laikinosios Rusijos vyriausybės ministras pirmininkas. 

* Romanas Skirmuntas (1868-1939) — baltarusių politinis veikėjas, 1917- 
1918 m. Baltarusių tautinio komiteto Minske vadovas, vienas 1918 m. paskelbtos 
Baltarusijos Liaudies Respublikos organizatorių. 

5 Boleslovas Jaloveckis - Švenčionių apylinkių dvarininkas, 1906 m. Rusijos 
Dūmos narys, lietuvių, lenkų ir gudų vienybės šalininkas; Aleksandras Babians- 
kis (1853-1931) - rusų kariuomenės generolas,visuomenės veikėjas, kilęs iš 
Žemaičių, bendravo su lietuviais, po I pasaulinio karo gyvendamas Varšuvoje 
siūlė įvairius kompromisus sutaikinti Lietuvą su Lenkija; Stanislavas Maciejevi- 
čius (1869-1940) - Vilniaus kunigas, Rusijos Dūmos narys, polomanas. 

“Vladas Požela (1879-1960) - advokatas, visuomenės veikėjas, vienas Lietu- 
vos socialdemokratų partijos vadovų, Steigiamojo ir I Seimų narys, 1926 m. 
vidaus reikalų ministras. 

"bundistai - Bundo organizacijos nariai; Bundas - žr. str. „Vilniaus nuota- 
kos kraitis“ 4 paaiškinimą. 
8 „rabolepstvoval“ (rus.) - keliaklupsčiavo, pataikavo. 


GERBIAMIESIEMS LIETUVOS BAŽNYČIŲ REKTORIAMS. Publikuota: TB. - 
1922. — Vas. 4. - Nr. 12. Esąs šio prašymo teksto autorius Vaižgantas nurodo 
paties sudarytoje savo darbų bibliografijoje. Kaip prašytojai ir jų rėmėjai po 
prašymu pasirašę: 

Kražių Vidurinės Mokyklos laikymo Draugijos Valdyba 

Jūsų, Tėveliai, bendradarbiai Kristaus Avidėje: Pirmininkas kun. Justinas Urbo- 
navičius. Sekretorius kun. Kazimieras Bumbulis. Paštas čia pat. 

Viršišdėstytam Kražių Mokyklos laikymo Draugijos prašymui pilnai pritariu ir 
laiminu. 

Pranas Karys, Žemaičių vyskupas. 

Justinas Urbonavičius (1890-po 1940) - kunigavo Šaukėnuose, Raudon- 
dvaryje, Kražiuose, Pandėlyje, Tryškiuose, Grūšlaukėje ir kitur; Kazimieras Bum- 
bulis (1870-po 1940) kunigavo Kražiuose, Stulgiuose, Krakėse; Pranu Karių, 
matyt, pasidavęs ano meto madai lietuvinti pavardes, pasirašė Pranciškus Ka- 
revičius. 

"Kražių gimnazija, gyvavusi ir veikusi 1616-1840 m. - iš tikrųjų 
mokykla Kražiuose veikė 1614-1844 m. 

*Kražiuose susikūrė Varnių kunigų seminarija - Varnių kunigų semi- 
narija, įkurta 1622 m., 1628-1744 m. veikė Kražiuose. 

* Sarbievijaus, pralenkusio patį Horacijų - Motiejus Kazimieras Sar- 
bievijus (1595-1640) - poetas, pamokslininkas, 1617-1618 m. sintaksės ir poeti- 
kos dėstytojas jėzuitų Kražių kolegijoje; Horacijus (Ouintus Horatius Flaccus, 
65-8 pr. Kr.) — vienas žymiausių romėnų poetų ir didžiausias lyrikas. 

t Albertas Vijūkas-Kojelavičius (1609-1677) -istorikas, Vilniaus akademijos 
auklėtinis, vėliau jos profesorius; Vaižgantas mini jo svarbiausius veikalus — 
„Lietuvos istorija“ ir „DLK herbynas"; Kražių gimnazijos dėstytoju buvo ne jis, 
ojo brolis Kazimieras Vijūkas-Kojelavičius (1617-1674). 

5 Andrius Benediktas Klongevičius (1767-1841) - Vilniaus vyskupas nuo 
1840 m., 1789-1797 m. Kražių gimnazijos mokytojas. 

“Motiejus Valančius 1834-1840 m. buvo Kražių gimnazijos kapelionas. 

71893 metų istorija - turima omenyje tais metais rusų kariuomenės įvyk- 
dytos kražiečių, gynusių savo bažnyčią, skerdynės. 


ALMA MATER. Publikuota: TB. - 1922. — Vas. 28. - Nr. 22. Parašas: 
Vaižgantas. 

1Alma mater (lot.) - motina maitintoja; viduramžiais atsiradęs aukštųjų 
mokyklų, paprastai universitetų, pavadinimas. 

*Alma Redemptoris Mater (lot.) - Atpirkėjo motina maitintoja. 

3Habemus Almam Matrem! (lot.) - turime universitetą. 

*carissima, amantissima (lot.) - brangiausia, mylimiausia. 

Šiš savo realinės mokyklos Dinabarke - Daugpilio (Dinabarko) realinėje 
mokykloje Vaižgantas mokėsi 1881-1888 m. 

“straipsnį „Tėvynės Balso“ Nr. 20 iš vas. 23 d.- minimas A. Voldema- 
ro straipsnis „Lietuvos universiteto reikalu“, kuriame kritikuojami universiteto 
steigimo ir Statuto netikslumai bei pirmasis rektorius J. Šimkus; Augustinas 
Voldemaras (1883-1944) — valstybės ir visuomenės veikėjas, atidarius Lietuvos 
universitetą, buvo paskirtas jo socialinių mokslų fakulteto dekanu. 

Zunitis viribus (lot.) - bendromis jėgomis. 

8 Jonas Šimkus (1873-1944) - chemikas, visuomenės veikėjas, kelių vyriau- 
sybių narys, 1922-1923 m. pirmasis Lietuvos universiteto rektorius, ilgametis 
chemijos technologijos katedros vedėjas. 

*„Pan malžonek“ (Ienk.) - ponas vyras, ponas sutuoktinis. 

V Viktorija (1819-1901) - Didžiosios Britanijos ir Airijos karalienė nuo 1837 m., 
kurios valdymo metu suklestėjo valstybė; Albertas (1819-1861) - jos pačios 
pasirinktas vyras, ilgainiui įgijęs daug įtakos valstybės gyvenime. 

UGenesis (gr.) - kilmė, pradžia; Senojo Testamento pirmoji dalis, Pradžios 
knyga. 


NUO DEGTINĖS TVAIKO LIETUVA APAKO. Publikuota: TB. - 1922. — 
Bal. 14. - Nr. 46. Parašas: Vaižgantas. 

"JAV prohibicijos įstatymas veikė 1917-1933 m.; Skandinavijoje alkoholiniai 
gėrimai buvo parduodami pagal korteles, kitur „sausojo įstatymo“ buvo laiko- 
masi I pasaulinio karo metu. 

2 „a bissel Bier, a bissel Wein“ (žyd.) - truputį alaus, truputį vyno. 

Sin statu, quo ante (lot.) - ankstesnėje padėtyje. 

*Metistas - J.W. Goethės „Fausto“ veikėjas velnias. 

5Vates, wieszcz (lot., lenk.) - pranašas. 

‘Cit. iš Maironio poemos „Mūsų vargai“ III giesmės. Poemoje citatos pirmoji 
eilutė tokia: „Bet jo skundais neatsiimsi“. 

"Žemaičių vyskupas Motiejus III - vyskupas Motiejus Valančius. 


STATYKIME GIRTUOKLIAMS PAMINKLUS! Publikuota: TB. - 1922. — 
Bal. 27. - Nr. 55. Parašas: Vaižgantas. 

"buvome pernai sušukę... - žr. šio tomo straipsnį „Kauno Sodoma“. 

2 „Blaivybės“ draugija — žr. šio tomo str. „Inteligentija suburžuazėjo“ 
13 paaiškinimą. 

*Augijo stainės - užuomina į graikų mitų herojaus Heraklio vieną iš žyg- 
darbių, kai pakreipęs upės vandenis jis išvalė niekad nemėžtas karaliaus Augijo 
arklides. 


VILNIAUS KOMEDIJAI PASIBAIGUS. Publikuota: TB. - 1922. — Bal. 30. - 
Nr. 58. Parašas: Vaižgantas. 

11922 m. balandžio 23 d. Kauno Rotušės aikštėje vyko protesto mitingas prieš 
lenkų įvykdytą Vilniaus prijungimą prie Lenkijos, iškilmingai Vilniuje švęstą 
balandžio 18-19 d. 

"lenkų valstybės viršininkas - Juzefas Pilsudskis; žr. str. „Vilnius mūsų“ 
5 paaiškinimą. 

3Pirmasis kalbėtojas - pirmas tame mitinge kalbėjo Mykolas Biržiška. 

*Andrzejem z Kapušciszek (lenk.) - Andrium iš Kopūstiškių. 

>Tuo pat metu Lenkija prisijungė ir vakarines Baltarusijos teritorijas, tarp jų 
Beloviežo girią. 

*Cituojama iš Maironio poemos „Mūsų vargai“ III giesmės. 

"Cituojamas Vinco Kudirkos eilėraštis „Maniemsiems“. 


VYDŪNO PASKAITA. Publikuota: TB. - 1922. - Geg. 28. - Nr. 80. Parašas: V. 
"Haip buvo Spartai ir Atėnams nutikę - Sparta ir Atėnai, senovės graikų 
miestai valstybės, neteko savo savarankiškumo ir reikšmės IV a. pr. Kr. 


LATVIŲ - LIETUVIŲ VIENYBĖ. Publikuota: TB. - 1922. - Birž. 11. - Nr. 91. 
Parašas: V. 

'Iš suminėtų žmonių plačiau žinomi: Peteris Ozolinis (1864-1938), latvių 
režisierius ir aktorius; Janis Riteris (1867-1945) - inžinierius, vienas Lietuvių- 
Latvių draugijos steigėjų, jos pirmininkas iki 1940 m.; Augustinas Vronevskis 
(1880-1943) - varpininkas, Latvijos lietuvių veikėjas. 

*Mykolas Krupavičius ~ žr. str. „Dvi galybi“ 2 paaiškinimą. 

3 Vilimas Ernits (1891-1982) — estų žurnalistas, politikas, pedagogas, 1919- 
1928 m. estų Blaivybės draugijos pirmininkas. 

+ Adomas Brakas (1886-1952) - dailininkas, Mažosios Lietuvos visuomenės 
ir kultūros veikėjas; Jurgis Lebartas (apie 1880 — po 1944), Klaipėdos krašto 
lietuvių veikėjas. 

> Vladas Nagevičius - žr. str. „Karo istorijos kolegija“ 3 paaiškinimą. 

“Justinas Kudirka (1893-1983) - vargonininkas, chorų vadovas, 1920-1923 m. 
Valstybės operos solistas; Antanas Sodeika (1890-1979) - dainininkas, 1920- 
1950 m. Lietuvos operos solistas. 

"Juozas Eretas (1896-1984) — šveicarų kilmės literatūros tyrinėtojas, publi- 
cistas, visuomenės veikėjas, 1919-1920 m. organizavo Užsienio reikalų minis- 
terijos spaudos biurą, Eltą, kurį laiką buvo jos direktorium, nuo 1922 m. dėstė 
Kauno universitete. 

8 Emilija Prūsa (Prūsienė, 1878-1950) - latvių rašytoja, 1918-1922 m., ištekė- 
jusi už lietuvio Adomo Prūso, gyveno Lietuvoje, rašė ir lietuviškomis temomis; 
Eduardas Volteris (1856-1941) - Latvijos vokiečių kilmės baltistas ir etnografas, 
1922-1934 m. Lietuvos universiteto profesorius; Antanas Jakobas (apie 1895- po 
1965) - teisininkas, advokatas, tuo metu teisės studentasLietuvos universitete. 

"Juozas Buzelis (1888-po 1940) - gydytojas, visuomenės veikėjas, Steigiamojo 
seimo narys nuo valstiečių liaudininkų partijos, vėliau gyveno ir dirbo Zarasuose. 


BiRŠTONO GYDOMOJI VIETA. Publikuota: TB. -1922. - Liep. 13. - Nr. 115; 
liep. 22. - Nr. 123; rugpj. 18. - Nr. 145. Parašas: Vaižgantas. 

!Zakret (lenk.) - vingis; taip lenkai vadino dabartinį Vingio parką. 

2Carskoje Selo - Rusijos carų rezidencija netoli Petrapilio. 

*Ignacas Kvinta - Birštono savininkas 1874-1906 m. 

*Krakula - šis vandenvardis (tarmiškai Krakula, bendrine kalba Krokulė) 
teturimas iš vienos vietos - juo vadinamas žmonių stebuklingu laikytas šaltinis 
Šventosios pakrantėje prie Užpalių; iš gretimos Svėdasų parapijos kilęs Vaiž- 

gantas apie jį girdėjo, yra paminėjęs viename savo straipsnių (žr. šių Raštų 10 t. 
p. 408); tarmišku Krokulės vardu Birštono šaltinį jis pavadino kaip analogišką 
gamtos reiškinį; birštoniečiams toks pavadinimas nežinomas. 

5 Lydija Mūller-Kochanowska - Birštono savininkė XX a. pradžioje, pirkusi 
jį iš L. Kvintos (žr. 3 paaišk.). 

“vokiečių ir čekų „Badus“ (vok. das Bad — kurortas) - turimi omenyje 
garsūs Europoje mineralinių vandenų kurortai: Karlsbadas (Karlovy Vary), 
Marienbadas (Marianskė Lazne, abu Čekijoje), Baden Badenas, Wiesbadenas 
(Vokietijoje) ir kt. 

"Odesos (Ukraina) limanų (buvusių upių žiočių) vanduo prisodrintas mine- 
ralu jį gydymui panaudoja keli šalia įkurti kurortai. 

Šmorbus birštonensis (lot.) - Birštono liga. 

*„bolotnaja goriačka“ (xus.) - pelkių karštinė. 

V Atrodo, turima galvoje V. Krėvės „Dainavos šalies senų žmonių padavi- 
mų“ legenda „Sūrūs vandenys“; joje pasakojama apie Liškiavos kunigaikštį, 
kuris, išgyvendamas savo širdies dramą, sukėlė tiek nelaimių žmonėms, kad 
nuo jų išlietų ašarų sūrūs pasidarė visi to krašto vandenys. 

"Kazimieras Oleka (1880-1971) - teisininkas, valstybės veikėjas, I ir II Seimų 
atstovas, 1920-1923 m. vidaus reikalų ministras. 

Medikų draugija - Kauno Medicinos draugija - 1919 m. įkurta gydytojų 
organizacija jungusi ir provincijos medikus. 

BAtstatymo komisariatas — Vidaus reikalų ministerijos statybos departa- 
mentas, veikęs 1921-1923 m., vėliau reorganizuotas į Vyriausiąją statybos inspekciją. 

Krylovo Podagra — užuomina į rusų pasakėtininko Ivano Krylovo (1768- 
1844) pasakėčią „Podagra ir Voras“. 

5 Kaip Haufo pasakoje - primenama vokiečių rašytojo Wilhelmo Hauffo 
(1802-1827) pasaka „Istorija apie vaiduoklių laivą“. 

“Jakštas... apie ją „Draugijoje“ rašo - užuomina į Adomo Jakšto (Alek- 
sandro Dambrausko, 1860-1938) straipsnį „Telepatija ir teleidija“ 1922 m. „ Drau- 
gijos“ Nr. 3-4 ir 5-6; „Draugija“ - literatūros, mokslo ir politikos mėnesinis 
žurnalas, leistas Kaune 1907-1915 ir 1919-1923 m. ir redaguotas A.Jakšto. 

VGefahr! (vok.) - Pavojus! 

' Amerikos lietuvių akcinė bendrovė, įsteigta Kaune 1920 m., viena pirmųjų 
pradėjo tarpmiestinį keleivinį susisiekimą autobusais. 

“Babilonija — II-I tūkstantmetyje pr. Kr. Tigro ir Eufrato tarpupyje gyvavusi 
valstybė. 

2 „Načalstvo“ (rus.) - valdžia, viršininkai. 

2 Wilsono - turimas omenyje 28-asis JAV prezidentas Thomas Woodrow 
Wilsonas, prezidentavęs 1913-1921 m. 

"saloonų (angl.) - barų, smuklių. 

3Atstatymo komisaras pasigyrė „Lietuvoje“ - minimas 1922 m. rugpj. 
5 d. „Lietuvos“ Nr. 174 išspausdintas inž. A. Macijausko straipsnis „Birštono 
kurortas“; Antanas Macijauskas (1874-1950) - inžinierius, visuomenės veikėjas, 
1919-1930 m. Lietuvos atstatymo komisaras ir vyr. statybos inspektorius. 

* pokaznaja storona (rus.) - parodomoji, geroji pusė. 

5Valstybės kontrolieris - tuo metu juo buvo Justinas Zubrickas (žr. str. 
„Kauno Sodoma“ 16 paaiškinimą); Atstatymo komisaras — žr. šio str. 13 paaišk.; 
Sanitarijos viršininkas — matyt, juo vadinamas Sveikatos departamento direk- 
torius, kurio pareigas tuomet ėjo juozas Bagdonas (1866-1956); Vidaus ministeris - 
žr. šio str.11 paaišk. 

% Oginskio kanalas - Vilniaus vaivados Mykolo Kazimiero Oginskio suma- 
nymu 1765-1768 m. iškastas kanalas, jungiantis Nemuno intaką Ščiarą su Jesiol- 
da, Pripetės intaku. 


IŠSPROGINAMAS KAUNAS. Publikuota: TB. - 1922. — Liep. 20. - Nr. 121. 
Parašas: Vaižgantas. 

'„Šikų“ — užuomina į Alfonsą Šiką, pramonininką, besivertusį alkoholinių 
gėrimų importu ir prekyba. f 

AMERIKAI PAGERBTI. Publikuota: TB. - 1922. — Liep. 30. - Nr. 130. Para- 
šas: V. 

"Laisvės Varpas - Amerikos lietuvių dovanotas Lietuvai varpas, 1922 m. 
pakabintas Karo muziejaus bokšte; juo buvo skambinama per didžiąsias šventęs. 

2 Dabkevičiukas - Jurgis Dobkevičius (1900-1926), karo lakūnas, aviacijos 
inžinierius, lėktuvų konstruktorius. 

3Santarvininkai - Santarvės nariai; — žr. str. „Kur čia gavus ginklų“ 1 paaiš- 
kinimą. 

* Kazimieras Ambrozaitis (1892-1957) - politikas, vienas Darbo federacijos 
vadovų, Steigiamojo, I, II, III Seimų narys. 

*Georgas Washingtonas (1732-1799) - pirmasis JAV prezidentas 1787-1797 m.; 
Abrahamas Lincolnas (1809-1865) - šešioliktasis JAV prezidentas 1860-1865 m., 
panaikinęs vergiją. 

* Warrenas Gamalielis Hardingas (1865-1923) - 29-asis JAV prezidentas 
1921-1923 m. 

7 Kestutis Šliūpas - žr. str. „Manifestacijų kalbos“ 8 paaiškinimą. 

8 Petras Ruseckas (1883-1945) - politikas, visuomenės veikėjas, vienas Vals- 
tiečių sąjungos įkūrėjų, jos atstovas Steigiamajame Seime. 

"Ernestas Galvanauskas - žr. str. „Dvi galybi“ 3 paaiškinimą. 

Vmanifestacijos laikinai Vilnių atgavus - žr. str. „Manifestacijų kalbos“. 


AMERIKIEČIŲ MEDALIS L. NEPRIKLAUSOMYBĖS PASKELBIMUI. Pub- 
likuota: TB. - 1922. - Rugs. 2. - Nr. 158. Parašas: V. 

"Jonas Juozas Romanas (Ramanauskas, 1894-?), vienas Tarptautinio banko 
Kaune steigėjų, 1919-1928 m. Amerikos lietuvių prekybos bendrovės pirmi- 
ninkas; Julius Kaupas (1890-1945), finansininkas, visuomenės veikėjas, 1920- 
1922 m. Steigiamojo Seimo narys; Bronius Kazys Balutis (1879-1967), diploma- 
tas, visuomenės veikėjas; Vincas Stulpinas (1888-1961), JAV lietuvių veikėjas, 
1922 m. organizavęs ekskursiją į Lietuvą, kur užmezgė ryšius su jos verslininkais; 
Juozas Landžius (JAV vadinosi Seymour, 1894-1967), JAV lietuvių visuomenės 
veikėjas, gydytojas; Matas Zujus (1892-?), visuomenininkas, spaudos darbuo- 

tojas, 1913-1920 m. gyveno JAV, grįžęs į Lietuvą dirbo „Kario“ redakcijoje, 
redagavo „Garsą“; Juozas Šeštokas (1867-1958), kunigas, dirbo lietuviškose JAV 
parapijose, keliskart lankėsi Lietuvoje; Norbertas Pakalnis (1888-1973), kunigavo 
Anykščiuose, Utenoje, 1915 m. išvyko į JAV, kur veikė tarp vietos lietuvių; Niko- 
demas Petkus (1866- po 1944), kunigavo Skiemonyse ir Alantoje, 1907-1924 m. 
JAV, grįžęs į Lietuvą - Klaipėdoje; Vaclovas Matulaitis (1870-1938), kunigas, 
visuomenės veikėjas, nuo 1893 m. gyveno JAV, 1916 m. su kitais įkūrė Lietuvos 
atstatymo bendrovę. 

? Justinas Zubrickas - žr. str. „Kauno Sodoma“ 16 paaiškinimą; Silvestras 
Žukauskas (1860-1937), generolas, kelis kartus.kariuomenės vadas, vadovavo 
svarbiausioms Nepriklausomybės kovų karinėms operacijoms; Antanas Mer- 
kys - žr. str. „Kauno Sodoma 12 paaiškinimą; greičiausiai minimas Stasys Šilin- 
gas (žr. str. „Karo istorijos kolegija“ 6 paaišk.); Justinas Staugaitis - žr. str. 
„Organizavimasis draugijomis“ 10 paaiškinimą; Augustinas Voldemaras — žr. 
str. „Alma mater“ 6 paaiškinimą; Liudas Noreika — žr. str. „Karo istorijos ko- 
legija“ 6 paaiškinimą. 

>Lietuvių numizmatikos ir istorijos draugija veikė JAV 1917-1936 m., vėliau 
savo kolekcijas dovanojo Kauno Karo istorijos muziejui. 

* Juozas J. Ambrozaitis — greičiausiai minimas juozas Ambraziejus (1877— 
1959), spaudos darbuotojas 1905 m. Vilniaus lietuvių seimo atstovas; nuo 1908 m. 
gyveno JAV, 1909-1916 m. buvo „Vienybės lietuvninkų“ administratorius, 1920- 
1928 m. Lietuvos atstatymo bendrovės direktorius. 

” Aleksandras M. Račkus (1893-1965), gydytojas, numizmatas, visuomenės 
veikėjas, JAV gyveno nuo 1910 m. 

“Lincolnas - žr. str. „Amerikai pagerbti“ 5 paaiškinimą. 

7J. B. Kudirka - žr. str. „Latvių-lietuvių vienybė“ 6 paaiškinimą. 

5 Garšino palmė attalea princeps - žr. str. „Vaduokite bolševikų skais- 
tykloje kentančius“ 9 paaiškinimą. 

"graikų tragedijai... - aliuzija į Sofoklio tragediją „Antigonė“. 


AR AŠ BE POLITIKAS? Publikuota: TB. - 1922. — Rugs. 13. - Nr. 167. Parašas: 
Kanauninkas Juozas Tumas. 

1 Mykolas Krupavičius - žr. str. „Dvi galybi“ 2 paaiškinimą. 

?per Petrapilio Seimą - turimas omenyje Petrapilio lietuvių seimas 1917 m. 
gegužės 27 - birželio 3 d. 

3suardydami puikiausį kovos už laisvę darbą - vienybėje - kairieji Pet- 
rapilio seimo dalyviai pirmas dvi dienas išeidami iš salės trukdė seimo darbą. 

t Petras Leonas - žr. str. „Karo istorijos kolegija“ 6 paaiškinimą. 

5 Liuda Vienožinskaitė-Purėnienė (1884-1972) - advokatė, visuomenės vei- 
kėja, viena Lietuvos socialdemokratų partijos veikėjų, jų atstovė I ir II Seimuose. 

“Stasys Šilingas - žr. str. „Karo istorijos kolegija“ 6 paaiškinimą. 

"belialis (hebr.) -pikta dvasia, pragaro valdovas. 

8B. Sruoga dar nesenai „Skaitymų“ XVII knygose mane charak- 
terizavo - kalbama apie B.Sruogos straipsnį „Keli žodžiai“, kuriame apibend- 
rinamas „Skaitymų“ ir Tumo ginčas. 

? „Tėvynės sargą“ Vaižgantas redagavo 1896-1902 m. 

Vilniaus vyskupas Jurgis - Jurgis Matulaitis; žr. str. „Lietuvių golgota 
Vilniuje“ 3 paaiškinimą. 

Uparsisamdau pavaduotoju marsininkams - greičiausiai kalbama apie 
Vaižganto prisiėmimą redaguoti Šaulių sąjungos žurnalą „Trimitas“. 

"Justinas Vienožinskis (1886-1960) — dailininkas, pedagogas, visuomenės 
veikėjas; per Steigiamojo Seimo rinkimus buvo Rokiškio gimnazijos direktorius, 
dalyvavo socialdemokratų agitacijoje. 

SAiškūno lūpomis ilgokai liejos per „Tautą“ - Aiškūno slapyvardžiu 
pasirašyta nemaža dalis Vaižganto straipsnių, spausdintų „Tautoje“. 

Uspecies aeternitatis (lot.) - amžinybės požiūris. 

5,Nie tędy droga szanowni Ojcowie” lenk.) -ne tas kelias, gerbiami tėvai. 

líto vardo brošiūroje - minima brošiūra „Politikos ar visuomenės kunigų 
darbas“, išleista Vilniuje be datos, greičiausiai 1919 m. 

Vrinkimų sąraše — turimi omenyje I Seimo rinkimai, vykę 1922 m. 

Bepiskopato oficialusis atstovas- greičiausiai turimas omenyje Jozefas 
Teodorowiczius; žr. str. „Vatikanas neigia Lietuvos valdžią“ 2 paaiškinimą. 

9 „wprost wstrętem przejmują” (lenk) - tiesiog ima pasibjaurėjimas. 


„BALTOJI GULBĖ“. Publikuota: TB. - 1922. - Rugs. 15. - Nr.169. Parašas: 
Vaižgantas. 

| Kazimieras Būga - žr. str. „Lietuvos ir Latvijos sienų sprendėjai“ 3 paaiš- 
kinimą; jo straipsnių bei recenzijų rink. „Kalba ir senovė“ išėjo Kaune 1922 m. 

"rašytojas Šlaitas — turimas galvoje poetas Artūras Regratis (tikr. Kazys 
Šiaitas, 1894-1924), bet jam „Baltosios Gulbės“ pavadinimo autorystė priskiriama 
klaidingai. 

3Dieviškąja proporcija pavadino jį Jakštas savo „Draugijoje“ - nuo- 
roda į A. Jakšto-Dambrausko straipsnį „Dieviškoji proporcija. Matematiškas 
dailės dėsnis“, paskelbtą „Draugijos“ žurnale 1921 m. Nr. 11-12.; „Draugija“ - 
literatūros, mokslo ir politikos žurnalas, redaguojamas A. Jakšto, ėjo Kaune 
1907-1915 ir 1919-1923 m. 

* Vaikelio Jėzaus draugija, įsteigta 1919 m., daugiausia rūpinosi našlaičiais ir 
pamestinukais. 

3Jonas Vileišis - žr. str. „Pigusis asimiliavimos“ 6 paaiškinimą. 


KUNIGAI KANDIDATAI IR 139 KANONAS. Publikuota: TB. - 1922. — 
Rugs. 21. - Nr. 174. Parašas: Kan. J. Tumas. 

1M. d. V. - Raffaele Merry del Val (1865-1930) - ispanų kilmės kardinolas, 
Vatikano valstybės sekretorius 1903-1914 m. 

2Pont. Commissio ad Cod. Canones... (lot.) - Pontifikato komisija kanonų 
teisei interpretuoti. Abejonės dėl 139 kanono: 

2. Ar vyskupijų valdytojai, leidžiantys dvasininkams siekti kandidatavimo į 
deputatų susirinkimą turėtų šį kandidatavimą apsunkinti, ar palengvinti? 

Atsakymas į antrąjį klausimą. Teigiamas į pirmą dalį, neigiamas į antrą. 

Roma, 1922 m. balandžio 25 d., „Kard. Gasparri.“ Lotyniškas tekstas ci- 
tuojamas iš M. Vaitkaus straipsnio „Kunigija ir ateinantieji Seimo rinkimai“; 

„Ganytojas“ — dvasininkų laikraštis, leistas Kaune 1919-1940 m., redaguotas 
A. Jakšto ir M. Vaitkaus. 

3,„sancta sancte tractate“ (lot.) —- šventų švenčiausias veikalas. 

*Sancta Mater Ecclesia Qot.) - šventoji motina Bažnyčia. 

„naczelnika państwa” lenk.) - valstybės vadovą. 

* „Nepriklausomojoje Lietuvoje“ ir tyčia paleistoje tada brošiūroje 
„Politikos ar visuomenės kunigų darbas“ - žr. str. „Ar aš be politikas?“ 
16 paaiškinimą. 

"Didžiosios Revoliucijos - minima Didžioji Prancūzijos revoliucija, įvy- 
kusi 1789 m. 

Šlaicizavosi (lot. laicus - priklausąs pasauliečiams) - supasaulietėjo. 

* „Lietuva“ aprašė „kandidato“ Vilimo pastangas - minimas 1922 m. 
rugsėjo 14 d.„Lietuvoje“ (Nr. 207) išspausdintas straipsnis „Ir tai dar XX amžiuje“ 
pasirašytas KI. Sk., kuriame aprašoma, kaip A. Vilimas mitinguose gina suimtą 
šundaktarį; Adomas Vilimavičius (Vilimas, apie 1888 - ?) - iškunigis, koope- 
ratininkas, ekonomistas, advokatas, krikdemų atstovas pirmuosiuose Lietuvos 
seimuose. 

Uper fas et nefas (lot.) — tiesa ir netiesa, visomis priemonėmis. 

" Kazimieras Paltarokas (1875-1958), kunigas, Panevėžio vyskupas nuo 
1926 m., 1914-1926 m. Kauno kunigų seminarijos vicerektorius; čia greičiausiai 
užuomina į 1921 m. išleistą jo veikalą „Visuomeninis kunigo veikimas“. 


PRADŽIA VILNIAUS-SOSTINĖS JUBILIEJ AUS. Publikuota: TB. — 1922. — 
Spal. 4. - Nr. 185. Parašas: V. 

"Šv. Mykolo Arkangelo dieną - rugsėjo 29 d. 

2? Juozas Stanaitis (1865-1925) - Lietuvos kariuomenės vadas 1921-1923 m., 
po to išėjo į atsargą. 

3prezidentą - Aleksandrą Stulginskį; žr. str. „Steigiamojo Seimo šventė“ 
19 paaiškinimą. 

*Po Vaitkevičiaus pavardės pirmojoje publikacijoje įterpta redakcijos pasta- 
ba: (Ji buvo išspausdinta „Alegorijų Vaizduose“ ir vėl bus pakartota Vaižganto Raštų 
VI tome. Red.). Vaitkevičius — greičiausiai tai Anupras Vaitkevičius (1862-1912), 
Vilniaus lietuvių visuomenės veikėjas, spaudos bendradarbis, istorinių doku- 
mentų rinkėjas ir tyrinėtojas. 

* Toliau pirmojoje publikacijoje redakcijos pastaba: (žiūrėk N. A. Vrockio- 
Navrockio eiles apie Kazanės pilies pamatų tiesimą. Red.). Aleksandras Navrockis 
(1839-1914) - rusų rašytojas, poetas, publicistas, pasirašinėjęs N. A. Vrockio 
slapyvardžiu, kūryboje kartais naudojęs lietuvišką tematiką; turima omenyje jo 
baladė „Koromyslova bašnia“ („Svirties bokštas“). 

633 veikėjus - 33 lietuvių ir gudų veikėjai 1922 m. sausį lenkų buvo suimti 
ir vasario 5 d. ištremti iš Vilniaus į Nepriklausomą Lietuvą. 

7 Antanas Juozapavičius (1894-1919) - pirmas Lietuvos kariuomenės kari- 
ninkas, žuvęs kovose už Nepriklausomybę Alytuje. 

šJonas Yčas (1880-1931) - istorikas, pedagogas, evangelikų veikėjas, nuo 
1922 m. Kauno universiteto profesorius. 

? Vladas Nagevičius - žr. str. „Karo istorijos kolegija“ 3 paaiškinimą. 
" Aleksandras Kačanauskas (1882-1959) - kompozitorius, pedagogas, daini- 
ninkas, chorų vadovas; 1923 m. suderino Kauno Karo muziejaus varpus. 


KULTŪRA IR PORNOGRAFIJA. Publikuota: KB. — 1922. — Lapkr. 12. - 
Nr. 12. Parašas: Vaižgantas. 

! Paulas Hymansas (1865-1941) - belgų politikas, 1921 m. Tautų sąjungos 
komisijos Vilniaus klausimui sureguliuoti pirmininkas. 

"Jurgis Baltrušaitis (1873-1944) - poetas, diplomatas, 1920-1939 m. Lietuvos 
pasiuntinys Maskvoje; į rusų kalbą išvertė nemaža Vakarų Europos literatūros. 

*kažin koks idiotas Zarasuose - užuomina į 1922 m. lapkričio 8 d. „Lie- 
tuvos“ Nr. 253 skyrelyje „Vertėjų žiniai“ išspausdintą Leono Žurausko iš Zarasų 
žinutę. 

* „Monte Kristo” — prancūzų rašytojo Aleksandro Diuma (Dumas, 1803- 
1870) nuotykių romanas „Grafas Monte Kristas“. 

*Arcibaševo „Saniną“ - Michailas Arcibašvvas (1878-1927), rusų rašytojas, 
daugiausia vaizdavęs fiziškai ir morališkai degradavusius žmones; „Saninas“ — 
žymiausias jo romanas, išėjęs 1907 m. 

€ Visockienė - rusų rašytoja Anastasija Verbickaja (1861-1928), rašiusi lais- 
vos meilės, moterų teisių temomis melodraminius romanus, XX a. pr. labai 
populiari; „Laimės raktai“ - vienas žinomiausių jos romanų. 

"Dmitrijus Merežkovskis - žr. str. „Luomų kova“ 7 paaiškinimą. 

ë Sergejus Aksakovas (1791-1891) - vienas žymiausių XIX a. rusų rašytojų. 

*„Detstvo“, „Otročestvo“ (rus.) - „Vaikystė“, „Paauglio metai“; dvi pir- 
mosios (trečioji „Jaunystė“) L.Tolstojaus autobiografinių apysakų trilogijos dalys. 


KUN. J. TUMO SVEIKINIMAS LIETUVIŲ-ŠVEDŲ KOMITETO POSĖDYJE 
STOKHOLME 1917 M. X - 26. Publikuota: Mūsų senovė. — 1922. - Nr. 4-5. — 
P. 807-808. 

"Ignas Jurkūnas-Šeinius (1889-1959) — rašytojas, diplomatas, visuomenės 
veikėjas, nemažą savo gyvenimo dalį praleidęs Švedijoje. 

*švedai buvo keletą kartų užplūdę Lietuvą - minimi švedų karai su 
Lenkija-Lietuva 1600-1629 ir 1655-1660 m. bei 1701-1721 m. Šiaurės karas. 

*Liudvikas Krzywickis (1859-1941) - lenkų sociologas, antropologas, Ljetu- 
vos piliakalnių tyrinėtojas, 1919-1936 m. Varšuvos universiteto profesorius. 

*varengai - taip vikingus vadino rytų slavai ir Bizantijos graikai. 

5 Jonušas Radvila (1612-1655) — Lietuvos Didžiosios Kunigaikštystės vals- 
tybės ir karo veikėjas, 1655 m. vadovavo bajorams, pasirašiusiems su Švedija 
Kėdainių sutartį, pripažinusią Švedijos karalių Lietuvos valdovu. 

* Gadonai - bajorų giminė, atsikėlusi į Žemaitiją iš Livonijos, kur vadinosi 
von Gaden; Gadunavą netoli Telšių jie valdė nuo 1638 m. 


ANT POLITIKOS LAKTŲ. Tai to paties pavadinimo A. Varno politinių šaržų 
rinkinio, išleisto Kaune 1922 m., įvadinis straipsnis. Parašas: Vaižgantas. 
1Stasys Šilingas - žr. str. „Karo istorijos kolegija“ 6 paaiškinimą. 

* Aleksandras Ortowskis (1777-1832) - lenkų tapytojas ir grafikas, nupiešęs 
nemaža karikatūrinių portretų. 

3Rusijos Lietuvių Seimą - turimas galvoje Rusijos Lietuvių suvažiavimas 
Petrapilyje 1917 m. 

tin flagranti Got.) - nusikaltimo vietoje. 

"kun. Tumą išvaro iš Vilniaus - 1911 m. sausyje, lenkams reikalaujant, 
J. Tumas buvo iškeltas iš Vilniaus į Laižuvą. 

“Fabijonas Kemėšis (1879-1954), vikaravo Tauragėje, Subačiuje, Vabalninke, 
1911-1913 m. redagavo „Viltį“, vėliau kunigavo Škotijoje, JAV, 1924 m. grįžęs į 
Lietuvą dėstė ŽŪA, 1948 m. ištremtas mirė Sibire. 

"Juozas Dabužis (1878-1934), visuomenės veikėjas, kunigavo Dotnuvoje, 
Kaltinėnuose, Josvainiuose, Kaune, Joniškyje, JAV, Mažeikiuose, Telšiuose, Pa- 
švitinyje, 1913 m. kartu su F.Kemėšiu dirbo „Vilties“ redakcijoje. 

8 Antanas Maliauskis (1877-1941), publicistas, visuomenės veikėjas, 
1922-1931 m. Kauno u-to profesorius. 

° šv. Kazimiero draugija knygoms leisti veikė Kaune 1906-1940 m.; 
1906-1938 m. jai pirmininkavo A. Jakštas-Dambrauskas, kai kuriuos savo kriti- 
kos raštus pasirašinėjęs Druskiaus slapyvardžiu. 

coup d'etat (pranc.)- valstybės perversmas. 

"Pranas Dovydaitis (1886-1942) — filosofas, visuomenės veikėjas, Kauno 
universiteto profesorius 1922-1940 m., vienas ateitininkų vadų nuo pat jų susi- 
kūrimo iki 1940 m., 1913-1915 m. „Vilties“ redaktorius; ateitininkai - mokslus 
einančios katalikiškosios jaunuomenės ir sendraugių organizacija, įkurta 1911 m. 

2 Emilija Jasmantaitė-Vileišienė (1861-1935) - Vilniaus lietuvių veikėja; An- 
tanas Vileišis (1856-1919) - gydytojas, Vilniaus lietuvių veikėjas, lietuviškos 
spaudos bendradarbis. 

5 šanteklėru — užuomina į prancūzų rašytojo Edmondo Rostando 
(1868-1918) satyrinę simbolinę dramą „Šantekler“ („Chantecler“), kurioje veikia 
gyvūnai, o pagrindinis veikėjas - gaidys. 

41812 metų būdu norėdami priešininkui bepalikti dykynę - 1812 m. 
karo su Prancūzija metu rusų armija, traukdamasi į šalies gilumą, naudojo 
„išdegintos žemės“ taktiką. 

15 Jurgis Linartas (1882-1945) — visuomenės veikėjas, 1909 m. „Rygos garso“ 
redaktorius, 1914-1915 m. Rygos lietuvių nuo karo nukentėjusiems šelpti komi- 
teto pirmininkas, Nepriklausomoje Lietuvoje valdininkas, vėliau verslininkas; 
Juozapas Bikinas (1875-1956) - kunigas, visuomenės veikėjas, publicistas, kuni- 
gavo Endriejave, Rietave, 1910-1918 m. Rygoje, kur leido ir redagavo „Rygos 
garsą“, 1918-1924 m. Kaune, vėliau Jurbarke. 

6 Juozas Kubilius (1878-1917) - visuomenės veikėjas, publicistas, I Rusijos 
dūmos narys, 1915-1917 m. Centrinio lietuvių komiteto dėl karo nukentėjusiems 
šelpti iždininkas, vienas Tautos pažangos partijos kūrėjų. 

Y Andrius Bulota — žr. str. „Par motutę“ 6 paaiškinimą. 

18 Be kitų žinomų veikėjų minimi: Augustinas Janulaitis (1878-1950) - teisi- 
ninkas, istorikas, politikos veikėjas; Petras Kraujalis (1882-1933) - visuomenės 

veikėjas, rašytojas, nuo 1912 m. Vilniaus dvasinės seminarijos profesorius, vado- 
vavo „Ryto“ draugijai. 

t Demostenas (384-322 pr. Kr.) - garsus Atėnų oratorius ir politikas. 

"Jonas Mašiotas (1874-1947) - inžinierius, valstybės veikėjas, 1906-1914 m. 
Vilniaus technikos mokyklos mokytojas, Nepriklausomoje Lietuvoje — vienas 
Valstybės kontrolės vadovų. 

2 Martynas Yčas - žr. str. „Pasikalbėjimas su pil. M. Yču“ 1 paaiškinimą. 

2 „Jau žvaigždė vilties... - Antano Vienažindžio (1841-1892) eilėraščio 
parafrazė. 

3Karaliūnaičios Tatjanos komitetas - didžiosios kunigaikštytės Tatjanos 
komitetas karo pabėgėliams šelpti - visos Rusijos karo pabėgėlių šalpos orga- 
nizacija įsteigta 1914 m. Petrapilyje A. B. Neidgardo sumanymu. 

* Neidgardas - Rusijos Valstybės tarybos narys. 

3 Petras Balys (1895-1918) - 1917 m. vienas socialistų liaudininkų vadų, 
Petrapilio lietuvių seimo dalyvis, vėliau pritapęs prie bolševikų ir sušaudytas 
rusų monarchistų; „Jaunoji Lietuva“ - greičiausiai Petrapilyje leistas kairiosios 
pakraipos laikraštis, dabartiniuose bibliografiniuose žinynuose neminimas. 

* Gabrielius Liutkevičius (1880-1926) — teisininkas, visuomenės veikėjas, 
Petrapilio lietuvių seimo dalyvis; vėliau bolševikų veikėjas, nuo 1919 dirbo 
Ukrainoje. 

7 Magnus Dux Mohilovensis (lot.) - didysis Mogiliovo kunigaikštis. 

2 Pax vobis (lot.) - ramybė jums. 

* Juozas Povilas Grajauskas (1882-1930) - 1909-1914 m. Seinų vyskupijos kor- 
sistorijos sekretorius ir vyskupo kapelionas, po I pasaulinio karo Seirijų klebonas. 

VTzadnim chodom (rus.) - atbulą. 

* Martynas Jankus - žr. str. „Ekonominis paspaudimas“ 1 paaiškinimą. 

3? Jurgis Smalstys-Smolskis (1881-1919) — visuomenės veikėjas, rašytojas, 
Petrapilio seime atstovavo socialdemokratams. 

3 Mykolas Šleževičius - žr. str. „Luomų kova“ 11 paaiškinimą. 

™ Česlovas Petraškevičius (1886-1941) — advokatas, visuomenės veikėjas, 
Nepriklausomoje Lietuvoje advokatas Panevėžyje. 

* Vaclovas Bielskis — žr. str. „Žemės varstotai“ 1 paaiškinimą. 

*providens (lot.) - numatoma. 

7 Blažiejus Čėsnys (1884-1944) - teologas, 1911-1918 m. Petrapilio dvasinės 
akademijos, 1919-1921 Liublino universiteto, 1922-1940 m. Kauno universiteto 
profesorius. 

3 Voldemaras - žr. str. „Alma mater“ 6 paaiškinimą; 1917-1918 m. profe- 
soriavo Permės universitete. 

*Stasys Digrys (1886-1959) - ekonomistas, bankininkas, pirmasis taupomųjų 
valstybės kasų direktorius, Steigiamojo Seimo narys. 

Cicero loquens (lot.) ~ kalbas Ciceronas; Ciceronas (lot. Marcus Tullius 
Cicero; 106-43 pr. Kr.) - žymiausias Romos oratorius. 

*lrivalis (lot.) - varžovas, konkurentas. 

“Persija, svetimųjų batais mindžiojama — nuo XIX a. vidurio Persija 
(Iranas) buvo anglų kolonija. 

Sparikmacherio (vok. rus.) — kirpėjo. 

“Juozas Vailokaitis (1880-1953) - visuomenės veikėjas, Steigiamojo ir I Sei- 
mų narys. 

* Vladas Rekašius (1893-1920) - poetas, bolševikų veikėjas, Petrapilio seime 
paskelbė jų deklaraciją, trukdė seimo darbą. 

“trys frakcijos Seimą apleido - pradžioje Petrapilio seimą paliko social- 
demokratai, socialistai liaudininkai ir „Santara“. 

* Liudas Noreika - žr. str. „Karo istorijos kolegija“ 3 paaiškinimą. 

“Tautų suvažiavimą Kijeve - žr. str. „Laisvės nešėjai“ 3 paaiškinimą. 

*? Stockholmo 2-oji lietuvių konferencija vyko 1917 m. spalio 18-20 d. ir 
pakartojo bei papildė ankstesnę rezoliuciją dėl Lietuvos nepriklausomybės. 

* Vladas Nagevičius - žr. str. „Karo istorijos kolegija“ 3 paaiškinimą. 

5 Vladas Požela - žr. str. „Naftalis Fridmanas“ 6 paaiškinimą. 

°? Liuda Vienožinskaitė-Purėnienė - žr. str. „Ar aš be politikas?“ 3 paaiškinimą. 

S Julijonas Jasienskis (1874-1934) - kunigas, visuomenės veikėjas, kuniga- 
vo Šiauliuose, I pasaulinio karo metais Petrapilio lietuvių komiteto įgaliotinis 
M. Yčo gimnazijai Voroneže globoti; Liudas Daukša (1890-1948) - mokytojas, 
Rusijoje bolševikų suimtas ir kalinamas, Nepriklausomoje Lietuvoje dirbo Švie- 
timo ministerijoje, parengė matematikos uždavinyną, prisidėjo rengiant kitus 
vadovėlius. 


KAUNAS. Publikuota: Kaunas. — K. - 1922. - P. 3-5 (Įžanginis straipsnis be 
pavadinimo lietuvių, anglų ir prancūzų kalbomis A. Balsio fotografuotų Kauno 
vaizdų albumui). Parašas: Vaižgantas. Pakartota pavadinimu „Kaunas“: Trimi- 
tas. - 1924. - Spal. 30. - Nr. 211. Parašas: Vaižgantas. 

"Primenama XVI a. Lietuvos metraščiuose užrašyta legenda apie Romos 
kunigaikštį Palemoną, kuris, bėgdamas nuo imperatoriaus Nerono persekiojimų, 
su keliais šimtais valdinių V a. atkeliavo į Baltijos pakrantes ir, įsikūręs prie 
Nemuno, davė pradžią lietuvių bajorijai; vienas jo sūnų, Kunas, pagal šią legen- 
dą, buvęs Kauno įkūrėjas. 

*Rosa - Rasos; Rasų priemiestis minimas XVI a., o kapinės čia įkurtos 1769 m. 

3 Vaidotas buvo Kęstučio, o ne Gedimino sūnus. 


NAUJOJO TESTAMENTO LEIDĖJŲ ŽODIS. Publikuota: kn.: Naujasis mūsų 
Viešpaties Jėzaus Kristaus Testamentas. Vertė vyskupas Juozapas Skvireckas. 
Kaunas, 1922. Parašas: Leidimo Komisija. 

! Pranciškus Karevičius ~ žr. str. „Steigiamojo Seimo šventė“ 7 paaiškinimą. 

*Juozapas Skvireckas - žr. str. „Steigiamojo Seimo šventė“ 8 paaiškinimą. 

>Kazimieras Paltarokas - žr. str. „Kunigai kandidatai ir 139 kanonas“ 11 pa- 
aiškinimą. 

*Edenas - pirmųjų žmonių, Adomo ir Ievos, buveinė, biblinis rojus. 

LIETUVOS VISUOMENE! PRIMENAME KLAIPĖDOS KRAŠTĄ. Publikuo- 
ta: KB. — 1923. - Saus. 14. - Nr. 10. Po tekstu: Centro Komitetas Vilniaus Krašto 
Lietuviams remti. 1923 m. sausio 12 d. 

Esąs šio straipsnio autorius Vaižgantas nurodo savo bibliografijoje. 

"Mažojoj Lietuvoj prasidėjo neramumai - kalbama apie Klaipėdos kraš- 
to lietuvių judėjimą, kurio išdava buvo 1923 m. sausio 15 d. sukilimas, sujungęs 
Klaipėdos kraštą su Lietuvą. 

*lenky-prancūzų jungu - pagal Versalio taikos sutartį Klaipėda buvo 
laisvasis miestas, o tuo metu ją administravo prancūzai. 

*Gynimo Komitetas - žr. str. „Nerikiuotės šauliai“ 4 paaiškinimą. 


KORPORACIJA „FRATERNITAS LITHUANICA“. Publikuota: Laisvė. — 
1923. - Saus. 21. - Nr. 17. Parašas: Vaižgantas. 

'„Fraternitas Lithuanica“ (Lietuviška brolija) - lietuvių gydytojų korporacija, 
įsteigta 1908 m. Petrapilyje, iki 1917 m. veikusi nelegaliai, vėliau Nepriklau- 
somoje Lietuvoje - legaliai. 

*Vladas Nagevičius - žr. str. „Karo istorijos kolegija“ 3 paaiškinimą; Pranas 
Sližys - žr. str. „Karo istorijos kolegija“ 3 paaiškinimą; Kazys Oželis (1886-1960) - 
1920-1939 m. Kauno karo ligoninės viršininkas, 1929-1944 m. Kauno universiteto 
profesorius; Linas Janulionis (1888-1940) - karo gydytojas, Lietuvos kariuomenės 
savanoris; Vladas Ingelevičius (1889-1985) - 1920-1940 m. Karo sanitarijos virši- 
ninko padėjėjas; Jonas Brundza (1890-1927) - nuo 1920 m. Karo ligoninės Kaune 
gydytojas; Antanas Petraitis (1894-1954) - Lietuvos kariuomenės savanotis, 
Raseinių, Kauno apskričių gydytojas; Motiejus Nasvytis (1890-1971) - 1920-1923 
ir 1925-1939 m. Lietuvos kariuomenės epidemiologas, Karo ligoninės gydytojas; 
Juozas Žemgulys (1890-1941) - 1923-1935 m. chirurgas Karo ligoninėje Kaune, 
vėliau Klaipėdoje ir Panevėžyje, kur 1941 m. bolševikų nužudytas; Juozas Mar- 
cinkus (1889-1947) - okulistas, Lietuvos kariuomenės savanoris, 1922-1939 m. 
Karo ligoninės akių ligų skyriaus vedėjas. 

3Pirmojoje publikacijoje po šio žodžio laikraščio redakcijos (ar redaktoriaus) 
poleminis įtarpas - (? R.). 

*„činovničestvo“ (rus.) - valdininkija. 

*Drang nach Osten (vok.) - veržimasis į rytus. 


PADIRBĖKIME PER BLAIVIĄJĄ SAVAITĘ! Publikuota: KB. - 1923, — 
Saus. 31. - Nr. 24. Po tekstu: L. K. Blaivybės Dr. Centro Komitetas. Laikraščius 
prašome tai atsispausdinti. KOMITETAS. 

Esąs šio kreipimosi autorius Vaižgantas nurodo savo straipsnių bibliografijoje. 


STOLYČIŲ DYVAI. Publikuota: Laisvė. - 1923. - Vas. 16. - Nr. 39. Parašas: 
Daugiau pasidairysiąs. Prieš antraštę žanrinis įvardijimas: Feljetonėlis. 

Feljetoną „Stolyčių dyvai“ sudaro užuominos, kuriomis ironizuojama tuo- 
metinio Kauno gyvenimo realijos. Vienas jų sunku beatskleisti, kitos paaiš- 
kinamos. Pastarųjų reikšmės žemiau surašomos. 

nalevkomis (lenk.) - antpilais. 

Všivaja Gorka (rus., Utėlių kalnelis) - Maskvos senamiesčio dalis prie 
Jauzos ir Maskvos upių santakos. 

Piat Uglov (rus., Penki kampai) - Peterburgo dalis. 

Skabaputra (latv.) - kruopienė su rūgusiu pienu. 

Baltąją Gulbę - Kauno rotušę. 

L. K. moterų draugiją - žr. str. „Teisė ir tesėjimas“ 1 paaiškinimą. 

„Varpo“ bendrovės - turima omenyje „Varpo“ bendrovė knygoms ir laik- 
raščiams leisti; įsteigta 1920 m., steigėjai varpininkai ir liaudininkai (K.Grinius, 
F.Bortkevičienė ir kt.). 

vasarininkai peckeliai - protestuotojai prieš nelietuviškas Kauno iškabas, 
1922 m. vasarą jas savavališkai uždažinėję. 

Vaidotas - žr. str. „Kaunas“ 3 paaiškinimą. 

„dla prostoj narod“ (rus.) - paprastai liaudžiai. 

Naują Klaipėdos epidemiją - greičiausiai turimas galvoje 1923 m. sausio 
sukilimas prieš Lietuvos uostamiestį administravusius prancūzus. 

„Barin, pačistit“ (rus.) - pone, nuvalyti. 

„rodnoj jazyk” (rus.) - gimtąją kalbą. 

„Korovu čerez jat” (rus.) — karvę su jat, t.y. neraštingai, su raide, kurios 
tame žodyje negali būti; jat (amb) - ikisovietinių metų rusų kalbos alfabeto raidė 
b, vėliau pakeista raide e. 


LIETUVIŲ TAUTOS VETERANŲ PASISKUNDIMAS PASAULIO TAU- 
TOMS. Publikuota: Lietuva. - 1923. - Kovo 30. - Nr. 72; KB. - Kov. 30. - Nr. 72. 
Po signatarų parašais: („Elta“). 

Šis kreipimasis Vaižganto susidarytoje savo raštų bibliografijoje nefigūruoja, 
tačiau tai neabejotinai jo darbas. Yra išlikęs pirminis Vaižganto ranka rašytas 
kreipimosi tekstas, kuris saugomas Vilniaus universiteto bibliotekos rankraštyne 
(F1-F58, p. 191-195). Jo pirmojo lapo pradžioje, virš pagrindinio teksto, pats 
Vaižgantas vėliau įrašęs paaiškinančią pastabą: Amb. Konfer. formaliai neteisėtai, 
nes mūsų tiesas tegali pravesti tik susitarus su mumis, kurius patys pripažino suverenais. 
Jie pasitikėjo Macht. Negirdėtas aukojimas suverenumo principo, tuojau iš jo atimant. 
Po tekstu irgi vėlesnis jo autoriaus prierašas pieštuku: Juodraštis. Eltos išplatintas. 
J. Tumo redaguotas. 

Skelbtasis ir rankraštinis kreipimosi tekstai iš tikrųjų nėra tolygūs. Antrąjį, 
paskelbtąjį, tekstą Vaižgantas paredagavo tikriausiai atsižvelgdamas į kitų jį pa- 
sirašiusiųjų nuomones bei pastabas. Teksto turinys ir struktūra išliko. Ribotasi iš 
esmės stilistiniais taisymais. Jais pašvelninti kai kurie kategoriškęsni teiginiai, 
prislopintas raiškos emocingumas bei retoriškumas, kropimasis padarytas ne toks 
publicistiškas, jam suteikta daugiau dokumentalumo. Ar prie šio redagavimo yra 
prisidėję kiti kreipimosi signatarai, sunku pasakyti. Bet viena aišku - pasirašyti 
kreipimąsi neperžiūrėjęs jo kalbos negalėjo kalbininkas Jonas Jablonskis. Tvirti- 
nimas, kad to dokumento „Kalba neabejotinai redaguota Jablonskio“ (žr. A. Piroč- 
kinas. Jablonskis - bendrinės kalbos puoselėtojas. V., 1978, p. 151), matyt, pagrįstas. 

Pirmasis kreipimosi tekstas, kaip netolygus skelbtajam, pateikiamas žemiau, 
po pastarojo komentarų. 

1 Ambasadorių konferencija — tarptautinis politinis organas, veikęs 
1919-1931 m. Paryžiuje ir turėjęs įgyvendinti Versalio taikos sutartį. 

* „Macht vor Recht“ (vok.) - jėga prieš teisę. 

Ferdinandas Fochas (1851-1929) - Prancūzijos, Anglijos, Lenkijos maršalas, 
1919 m. karo tarybos pirmininkas, nuo 1919 m. Prancūzų Mokslų akademijos narys. 

* George Nathaniel Curzon - žr. str. „Naujas pavojus - naujas darbas“ 3 pa- 
aiškinimą. 

> Leonas Viktoras Augustas Bourgeois (1851-1925) - prancūzų politikas, 
1920-1923 m. Prancūzijos Senato pirmininkas, 1920 m. Nobelio taikos premijos 
laureatas. J 

“Deus ex machina (lot.) - pažod. Dievas iš mašinos; nelauktai, netikėtai, 
kaip iš dangaus. 

Pirmasis rankraštinis šio kreipimosi variantas: 


Pasaulio Tautoms 
Lietuvių Tautos Senųjų pasiskundimas 

Šiemet lietuvių tauta švenčia šešių šimtų metų sukaktį, kaip Lietuvos Kunigaikščių 
įkurtasis Vilnius tapo Didžiosios Kunigaikštijos sostinė ir viso jos gyvenimo centras. 
Šiemet didžiųjų valstybių Prancūzijos, Anglijos, Italijos ir Japonijos Ambasadorių 
konferencija kovo 14 d. už mūsų pečių prieš daugiariopus mūsų protestus priskyrė tą 
sostinę savo bičiuliams lenkams. Labiau įžeisti lietuvių tautą nebuvo galima. Lietuvių 
tauta Liek nusiminė ir nustėro, jog nė nešūktelėjo. Bet tai, kas slepias jos sielos gilumoje, 
yra baisiau, neg pašūkavimas gatvėse. Ir tai pasaulio tautoms pranešti pasiimame, štai 
mes, tautos senieji darbininkai. Mes, kurie pirmieji kėlėmė tautos sąmonę, mes, kurius 
pirmuosius palietė noras nepriklausomai gyventi, laisvai dėti savo indėlius į bendrąjį 
žmonijos dvasios iždyną. Mus pirmon galvon įžeidė tie, kurių rankose šiuo tarpu galybė, 
kurią jūs, pasaulio tautos, turite sužinoti, pajusti it jos laužymą papeikti, idant ir kitos 
mažosios tautos, kurios pajuto norą ir gavo galimybės savistoviai gyventi ir plėtotis, 
nebepritirtų tokios širdgėlos, kaip lietuvių tauta pirma kad prityrė, kad nelemtas prin- 
cipas „Macht vor Recht“ nebesityčiotų iš žmonių teisių. 

Imperialistinis didžiųjų Europos tautų egoizmas, pats savo rankomis sugriovęs 
principą, dėl kurio šį Didijį karą kariavo, visų tautų, didžiųjų ir mažųjų, laisvę, brutališ- 
kiausius savo gi principų eksperimentus daro ant lietuvių tautos, kuri tiek tėra Europai 
kalta, kad gyvena pavydėtinoje geografinėje vietoje, panemunėje ir pabaltėje: tos vietos 
dabar siekia vakarykšti politiniai nabašninkai lenkai, o kiti Europos imperialistai jiems 
pataikauja didžiausiai savo ir žmonijos negarbei. Tegul nuliūsta žmoniškos jūsų Širdys 
dėl visos eilės šių faktų, už kurius atsakyti tenka didžiosioms Europos valstybėms. 

Didžioji Europos Santarvė, laimėjusi karą, apsiėmė sutvarkyti visų Europos tautų 
padėtį ir santykius. Žinoma, kad būtų galų gale Europoje taika, patenkinimas ir laimė, 
kurie visi teplaukia iš laisvės ir teisėtumo. Lenkija tos gražios užduoties nepripažįsta. Ji 
begėdiškai okupuoja jau laisvą mažarusių tautos žemę, besiveržiančių į laisvę baltarusių 
žemę ir nebepriklausomais tapusių lietuvių žemę. Lietuviai ginas. Didžioji Santarvė 
neleidžia lietuviams ir lenkams belieti kraują, kurio ir be to jau per daug buvo išlieta. 
Nustato tad kaimynams laikiną demarkacijos liniją, vadinamą Focho, 1919 m. balandžio 
26 d. Lenkai neklauso, ją pereina. D. Santarvė tyli, sakydama abiem pusėm, jog nespręs- 
dami sienų klausimo demarkacijos linija. 1919 m. liepos m. 27 d. nustato antrą Focho 
liniją, kurios lenkai, kaip ir pirmosios, nesilaiko. D. Santarvė tyli. Tiek pat tegelbsti ir 
1919 m. gruodžio 8 d. nustatytoji Curzono dem. linija. Pagaliau patys lenkai su lietuviais 
nusistato Suvalkų sutarHmi 1920 m. spalių 7 d. liniją, kurią lenkai jau antrą dieną po 
sutarties sulaužo, okupuoja Lietuvos sostinę Vilnių ir eina vis gilyn į Lietuvos kraštą, 

inscenizavę gen. Želigovskio „smurtą“. D. Santarvė iškilmingai Leono Bourgeois lū- 
pomis spalių 14 d. pareiškia: lenkai sulaužė tarptautinius savo pasižadėjimus Tautų 
sąjungai ir reikalavo griežtų priemonių atitaisyti. Protestuoja prieš lenkų sauvalę, bet ir 
lietuvius nebeleidžia lig galo atmušti užgrobtąsias žemes tada, kada nugalėjus Lenkus 
ties Giedraičiais ir Širvintais, to galima buvo pasiekti. D. Santarvė pasižada pati įvykinti 
teisybę ir apginti Lietuvą nuo grobuonių. Ji gi nepripažįsta nė lenkų inscenizuoto 
Vilniaus seimo, kurs tų pat lenkų lūpomis pasisakė prisidedąs prie Lenkų; protestuoja 
prieš rinkimus su durtuvais Želigovskio vergijoje, kada dauguma: lietuviai, gudai, žydai, 
sakyte atsisakė rinkti tokį seimą. Ir po visų tų protestų, po visų tų pripažinimų, jog 
lenkai nuo pradžios iki galo darė neteisėtus ir neteisingus žingsnius į Lietuvos valstybę, 
ta pati D. Santarvė ūmai sau paprieštarauja š. m. kovo 14 d. ir visus neteisėtus lenkų 
grobimus pripažįsta teisėtais, teisėtai pagrobtą Lietuvos sostinę Vilnių! Įvykusieji faktai 
jai atstoja teisėtumą ir teisybę. Trečdalį Lietuvos vienu parašu atplėšia nuo Lietuvos, 
kuri tiek tekalta, kad netesi ginklu nepripažinti jos nusprendimo, kaip tai darė ir tebedaro 
jos bičiuliai lenkai ir už tai gauna iš jo - pritarimo! 

Pasaulio tautos! Kas gi tai? Kuo Jūs aiškinate tą protų ir sąžinės aberaciją? Juk tai 
savo rankomis griovimas teisėtumo ir teisingumo pamatų, kurie vieni tėra tvirti kaimy- 
ninių tautų santykiuose. Ar tai praeis be pasaulio protesto? Ar pasauliui, ypač Europai, 
bus ramu, įsivarius į savo sąžinę tokią rakštį? Ar ji užgys? Ne! Lietuvių tauta amžindien 
neleis jai užgyti, kaip neužgys ir jai pačiai padaryta žaizda į pačią širdį, atimant jai 
sostinę Vilnių. Jai duonos gana. 

Dievas mus girdi: mes, lietuvių tautos senieji, jos laisvei dirbę, neišsižadėsime savo 
darbo vaisių, savo sostinės Vilniaus, savo teritorijos, kaip neišsižadės jų ir visa tauta. 
Prieš tokius Santarvės žingsnius mes protestuojame vardan savo šventenybių, Jūs, 
pasaulio tautos, protestuokite vardan bendrųjų kilniųjų žmonijos principų, kurius ėmus 
griauti, menka rasis ir Jūsų pačių padėtis. 

Kaune, 1923 m. kovo m. 23 d. 


LIETUVOS MEDŽIŲ SODINIMO ŠVENTĖ. Publikuota: KB. - 1923. — 
Bal. 20. - Nr. 87. Po tekstu: Lietuvai pagražinti Draugijos Centro Valdyba. Kaunas, 
1923 m. kovo 20 d. 

Esąs šio kreipimosi teksto autorius, Vaižgantas nurodo savo straipsnių bib- 
liografijoje. 

Lietuvai pagražinti draugija - įkurta 1921 m., veikė iki sovietinės okupa- 
cijos 1940 m., turėjo skyrius apskrityse; rūpinosi aplinkos tvarkymu, medžių 
sodinimu; Vaižgantas buvo vienas jos iniciatorių, valdybos narys. 


LAIMĖSIME, TIK NESVYRUOKIME! Publikuota: Lietuvos Žinios. — 1923. — 
Geg. 3. - Nr. 98. Po tekstu: Gegužės 3 d. Parašas: Vaižgantas. 

!„Honni soit qui mal y pense! (pranc.) - gėda tam, kas blogai apie tai 
galvoja. 

2 Airišiai... kovoja dėl savo nepriklausomybės - žr. str. „Kur širdis 
linksta“ 7 paaiškinimą. 

VINGIUOTU KELIU, BET MŪSŲ PUSĖN. Publikuota: KB. - 1923. — 
Geg. 3. - Nr. 97. Parašas: Vaižgantas. 

GEGUŽĖS 6 D. MISTERIJOS. Publikuota: KB. - 1923. - Geg. 8. - Nr. 101; 
geg. 9. - Nr. 102. Parašas: Vaižgantas. 

"Ona Pleirytė-Puidienė (Vaidilutė, 1882-1936) - rašytoja, spaudos darbuotoja. 

* Zagloba - lenkų rašytojo Henriko Sienkiewicziaus (1846-1916) istorinio 
romano „Ugnimi ir kalaviju“ veikėjas, pagyrūno, karo nuotykių bei avantiūrų 
ieškotojo ir kartu riteriškos širdies lenkų bajoro tipas. 

> „w mitošnym zapale” (lenk.) - meilės įkarštyje. 

*Tadas Ivanauskas (1882-1970) - gamtininkas, zoologas, 1922-1940 m. Kau- 
no universiteto, vėliau Vilniaus u-to profesorius. 

"valstybės prezidentui - Aleksandrui Stulginskiui — žr. str. „Steigiamojo 
Seimo šventė“ 19 paaiškinimą. 

“Jonas Vanagaitis (1869-1946) - Mažosios Lietuvos visuomenės veikėjas, 
spaudos darbuotojas. 

"Hypatija Julija Yčienė - žr. str. „Pasikalbėjimas su pil. M. Yču“ 
kinimą. 

*„Vae victis” (lot.) - vargas nugalėtiesiems. 

° „Justitia“ (lot) — teisingumas. 

1 Kastantas Glinskis (1886-1938) — aktorius ir režisierius, 1921-1924 m. pa- 
grindinis Valstybės teatro režisierius. 

"Justinas Vienožinskis — žr. str. „Ar aš be politikas“ 12 paaiškinimą. 

2 „Gairės“ - modernistinis meno ir literatūros žurnalas; ėjo 1923-1924 m. 
Kaune, redaktorius Kazys Puida. 

B Pranciškus Karevičius — žr. str. „Steigiamojo Seimo šventė“ 7 paaiškinimą. 

“rinkimų pamazgas - tuo metu vyko rinkimų į I Seimą agitacija. 


CIRKAS. Publikuota: KB. - 1923. - Geg. 19. - Nr. 110. Rubrikoje „Kauno 
kronika“. Parašas: V. 

"A. Salamonskis (1839-1913) - cirkų organizatorius, 1873 įkūrė cirką Berlyne, 
po 1879 m. - Maskvoje, Rygoje, Odesoje; Salamonskio cirkai ne kartą gastroliavo 
ir Lietuvoje. 


LIETUVIŲ-LATVIŲ VIENYBĖS DRAUGIJA. Publikuota: KB. — 1923. — 
Geg. 19. - Nr. 110. Rubrikoje „Kauno kronika“. Parašas: V. 

'"Lietuvių-latvių vienybės draugija buvo įkurta 1923 m. Vaižganto ir E. Vol- 
terio iniciatyva, veikė iki sovietinės okupacijos. 


AMERIKOS LIETUVIŲ PREKYBOS AKCINEI BENDROVEI. Publikuota: 
KB. - 1923. - Geg. 26. - Nr. 115. Parašas: Vaižgantas. 

1 Amerikos lietuvių akcinė bendrovė įsteigta 1920 m., veikė iki 1940 m. 
birželio mėn., prekiavo žemės ūkio mašinomis, ėmėsi pramonės gamybos. 

*p. Ramonas - Jonas Juozas Romanas - žr. str. „Amerikiečių medalis 
L. Nepriklausomybės paskelbimui“ 1 paaiškinimą. 

3Pranas Virakas, „Laisvės“ laikraščio redaktorius 1923.1.17 — VI 20. 

* Juozapas Bikinas - žr. str. „Ant politikos laktų“ 15 paaiškinimą. „Laisvės“ 
redaktorius 1920 - 1923 m. sausio mėn. 

> Toliau, atrodo, praleista nežinia kiek žodžių. 


3 paaiš- 

GARBINGOSIOS JOVALO TRADICIJOS. Publikuota: Lietuva. — 1923. — 
Birž. 3. - Nr. 121. Parašas: Vaižgantas. 

"gavusi per pakaušį Mandžūrijoje — užuomina į Rusijos pralaimėtą 
1904-1905 m. karą su Japonija. 

? Norėta pasakyti „Vilniaus Žinias“, „Lietuvos Žinias“. 

* Juozapas Zavadzkis (Zawadzki, 1778-1838) - Vilniuje įkūrė spaustuvę ir 
knygyną, kurie jo vardu vadinosi ir po jo mirties; spaustuvėje buvo išspausdinta 
nemaža lietuviškų knygų. 

*„šv. Kazimiero kantonas“ -šv. Kazimiero draugija knygoms leisti, įkurta 
1905 m., leido katalikišką spaudą („Draugiją“, „Nedėldienio skaitymą“, „Vie- 
nybę“ ir kt. laikraščius). 

*Kostas Stiklius (1880-1962) - spaudos darbuotojas, ilgametis įvairių leidinių 
redaktorius ir korektorius, rašytojas. 

t „Drucksachen“ (vok.) - spausdinti dalykai, tai, kas spausdinta. 

"Ignorantia obscura, crassa (lot.) - tamsus, šiurkštus nemokšiškumas. 

8 „Žvaigždė“ - JAV 1901-1944 m. leistas katalikiškos pakraipos laikraštis. 

"Antanas Maliauskis - žr. str. „Ant politikos laktų“ 8 paaiškinimą. 


ŠOKIAI IR SPORTAS. Publikuota: KB. — 1923. — Birž. 8. - Nr. 125. Parašas: 
Vaižgantas. 

1! Paulina Radziulytė-Kalvaitienė (1905 - po 1985) - lengvaatletė, krepšininkė, 
1928 m. Paryžiaus olimpiados dalyvė. 

? Jurgis Šulginas (1896 — ?) - Šaulių sąjungos sporto instruktorius, daugelio 
sporto šakų Lietuvoje pradininkas; kartu su žmona Joana Šulginiene suorga- 
nizavo ir vadovavo Moterų sporto mėgėjų rateliui. 

3ruina (rus.) - griuvėsiai. 

* „first quality” (angl.) - aukščiausios rūšies. 

S„chlystovščina“ - žr. str. „Luomų kova“ 4 paaiškinimą. 

“Grigorijus Rasputinas (1871-1916) - rusų avantiūristas, religinis fanatikas, 
turėjęs daug įtakos carui Nikolajui II. 


VISU FRONTU PRIEŠ GIRTYBE! Publikuota: Sargyba. — 1923. — Birž. 15. — 
Nr. 7. Parašas: Vaižgantas. 

| Jungtinės valstybės... sudariusios karantinus alkoholiui — prohi- 
bicijos įstatymas JAV veikė 1917-1933 m. 


LIETUVIŲ - LATVIŲ VIENYBĖ. Publikuota: Rygos balsas. — 1923. — 
Rugpj. 4. - Nr. 30. Parašas: Tumas-Vaižgantas. 

"Šis 1889-1896 m. gyvavęs Tilžėje spausdintas laikraštis ėjo „Žemaičių ir 
Lietuvos apžvalgos“ pavadinimu. 

beatus possidens (lot.) - laimingas turintis. 

3 Domo katedra - pagrindinė Rygos bažnyčia; pradėta statyti 1215 m., po 
gaisro XVI a. viduryje perstatyta; iki 1931 m. priklausė evangelikams liuteronams 
vokiečiams, po to latviams. 

*konsumpcija (lot.) - vartojimas. 


OKUPUOTOJE VILNIJOJE. Publikuota: Lietuva. - 1923. - Rugpj. 12. — 
Nr. 179. Parašas: Arškūnas. 


519. 


130 mūsų nelaisvių padėtis Strzalkowo koncentracijos lagery - kal- 
bama apie lietuvius karo belaisvius; kur buvo šis lageris, neaišku, nes vietovių 
nurodomu pavadinimu Lenkijoje esama ne vienos. 

Žkaip juos išvaduoti - po šiais žodžiais pasibaigiančiu sakiniu nuoroda į 
išnašą ir skilties apačioje redakcijos ar redaktoriaus replika: Vyriausybė du kartu 
prašė Tarptautinio Raudonojo Kryžiaus tarpininkavimo belaisvių išvadavimo reikalu. 
Red. 

*e0 ipso Clot.) - kaip tik dėl to. 

*ausrotten (vok.) - išnaikinti, išgyvendinti. 

*„materjat etnograficzny” dla powiekszenia liczby polaków” lenk.) - 
„etnografinė medžiaga“ lenkų skaičiui padidinti. 

“„Z prawem powrotu” (lenk.) — su teise grįžti. 

"Juozas Kairiūkštis — žr. str. „Lietuvių golgota Vilniuje“ 7 paaiškinimą. 

ë Veronika Janulaitytė-Alseikienė (1883-1971) - gydytoja, Vilniaus lietuvių 
veikėja, 1918-1931 m. Vilniaus lietuvių ligoninės gydytoja, vėliau gyveno Kaune. 

Žersatz (vok.) - netikras. 

V „karta pobytu” (lenk) - buvimo kortelė. 

1 Marcelinas Šikšnys (1874-1970) - pedagogas, Vilniaus lietuvių visuomenės 
veikėjas, rašytojas, 1922-1939 m. buvo Vilniaus lietuvių Vytauto Didžiojo gim- 
nazijos direktorius. 

* Matas Untulis (1889-1952) - pedagogas, lietuvių kalbos žodžių ir tauto- 
sakos rinkėjas, 1920-1923 m. Švenčionių gimnazijos direktorius, vėliau moky- 
tojavo, dirbo kitus darbus Lietuvoje; Stasys Matijošaitis (1877-1949) - pedagogas, 
rašytojas, 1920-1933 m. Vilniaus lietuvių gimnazijų mokytojas, 1933 m. ištremtas 
iš Vilniaus gyveno Kaune. 

Slokalio (lenk.) - buto; gyvenamos vietos. 

M.w drodze taski” (lenk) - malonės tvarka. 

5maturistų (lenk. maturzysta) - abiturientų. 

6 „šwiadectwo“ (lenk.) - liudijimas. 

* Kuratorija - mokyklų ir švietimo reikalus administruojanti įstaiga Lenkijos 
vaivadijose. 

*8 Vladimiras Sakavičius - Vilniaus krašto lietuvių veikėjas, nuo 1919 m. 
Vilniaus gimnazijų mokytojas, lietuvių laikraščių lenkų kalba darbuotojas. 

9 Jonas Skruodys (1882-1935) — Vilniaus krašto lietuvių veikėjas, 1918- 
1925 m. Vilniaus kunigų seminarijos dėstytojas ir Vytauto Didžiojo lietuvių 
gimnazijos mokytojas, 1925-1932 m. mokytojavo Švenčionių gimnazijoje. 

2 „stopniowo“ (lenk.) - laipsniškai. 

A „priwatne szkolnictwo“ (lenk) - privatų mokymą. 

2 „powszechne państwowe” (lenk.) - visuotinį valstybinį. 

3Šių metų lietuvių abiturientų suėmimas — 1923 m. buvo suimti 5 lie- 
tuviai abiturientai ir 1924 m. kovo 28 d. nuteisti pagal sufabrikuotus kaltinimus. 

* Danielius Alseika (1881-1936) - Vilniaus lietuvių veikėjas, 1918 m. suorga- 
nizavo lietuvių polikliniką ir ligoninę, kur pats dirba; Olseikienė - greičiausiai 
Veronika Alseikienė - žr. 8 paaiškinimą. 

5 „Ošwiatos“ gimnazijai — „Oświata“ („Švietimas“) — Lietuvoje nuo 
1919 m. veikusi lenkų švietimo draugija, kurios centras buvo Panevėžyje. 
% „Dzień Kowienski“ - dienraštis, leistas lenkų kalba Kaune 1920-1935 m. 


LAIKAS IR DARBAS. Publikuota: Lietuva. - 1923. - Rugpj. 17. - Nr. 182. 
Parašas: Aiškūnas. 

!Vokioje - Vokietijoje. 

?2„Arbeiten, arbeiten, mehr nichts” (vok.) - dirbti, dirbti, daugiau nieko. 

3„privička vtoraja natura” (rus.) - pripratimas — antras prigimimas. 


ATGIMIMO PAMINKLAS ŠVENTYKLA. Publikuota: Lietuva. - 1923. - 
Rugpj. 19. - Nr. 184. Parašas: Kan. J. Tumas-Vaižgantas. Kiek sutrumpintai pakar- 
totas: Sargyba. — 1923. - Spal. 20. - Nr. 11. 

"Siegesallee (vok.) - pergalių alėja. 

? Petras I (1672-1725) — rusų caras nuo 1682 m.; siekė modeminti Rusiją. 

*Votiv-Kirche (vok.) - įžadų bažnyčia. 

*Sacre Coeur de Jesus (pranc.) - švenčiausios Jėzaus širdies. 

* Pranciškus Petras Būčys (1872-1951) — kunigas marijonas, 1922-1930 m. 
Kauno universiteto profesorius, 1924-1925 m. jo rektorius, nuo 1930 m. Rytų 
apeigų katalikų vyskupas, nuo 1939 m. gyveno Romoje. 

“Vladimiras Dubeneckis (1888-1932) - architektas, scenografas. 

7 Rimša, Šimonis, Galaunė - žr. str. „Steigiamojo Seimo šventė“ 2, 4, 6 paaiš- 
kinimus. 

ë Kolonijos - Kolno; Kolonia - lenkiškas šio vidurio Vokietijos miesto 
pavadinimas. 

"Petras Vaitiekūnas (1889-po 1940) - Kauno konsistorijos sekretorius, vėliau 
kunigavo Jonavoje. 


KAUNO LIETUVIŲ-LATVIŲ VIENYBĖS DRAUGIJOS REVIZITA LAT- 
VIŲ-LIETUVIŲ VIENYBĖS DRAUGIJAI RYGOJE. Publikuota: Krivulė. - 1923. — 
Rugpj. mėn. - Nr. 2. Parašas: Vaižgantas. 

'"Latvių-lietuvių v. dr. jau dukart yra buvusi Kaune - nuo 1922 m. 
Latvių -lietuvių vienybės draugija Kaune apsilankydavo kasmet. 

? Lietuvių ~ latvių vienybės draugija - žr. str. „Lietuvių - latvių vienybės 
draugija“ 1 paaiškinimą. 

3Pavuls Jurjans (1866-1947) - kompozitorius, dirigentas, latvių nacionalinės 
operos pagrindėjas. 

*Hermanis Prūsis (1890-1970) - chorvedys, pedagogas, įkūręs Latvijos liau- 
dies konservatoriją. 

5 Borisas Melngailis (1904-1965) - vertėjas, poetas, „Keturių vėjų“ bend- 
radarbis. 

“7 Rainis, Aspazija — žr. str. „Lietuvos ir Latvijos sienų sprendėjai“ 16 paaiš- 
kinimą. 

5 „Dievs svėti Latviju...“ - „Dieve, laimink Latviją, mūs brangiąją Tėvynę, 
laimink gi Latviją, ak, laimink gi ją. Kur latvių dukros žydi, kur latvių sūnūs 
dainuoja, tegul mums ten laimę duoda, mūsų Latvijoje“; autentiškas Latvijos 

himno II posmas yra toks: „Kur latvju meitas zied,/ Kur latvju dēli dzied,/ Laid 
mums tur laimė diet,/ Mūs' Latvija!“ (Kur latvių dukros žydi,/ Kur latvių sūnūs 
dainuoja,/ Leisk mums ten laimingiems šokti/ Mūs Latvijoje!“). 


JUOZO HERBAČEVSKIO PASKAITA. Publikuota: Lietuva. - 1923. — 
Rugs. 13. - Nr. 205. Be parašo. 

! Juozapas Albinas Herbačiauskas (1876-1944) - rašytojas, kritikas; dėstė 
Kauno universitete, 1933 m. išsikėlė į Lenkiją. 

*Lermontovo Demonas - rusų poeto Michailo Lermontovo (1814-1841) poe- 
mos „Demonas“ pagrindinis veikėjas. 

* Amžinasis žydas - biblinis personažas Ahasveras, pasmerktas klajoti iki 
pasaulio pabaigos, nes neleido prie savo namų pailsėti į Golgotą vedamam Jėzui 
Kristui. 

t Turimas galvoje lenkų poetas Adomas Mickevičius. 

* Konradas Valenrodas -Adomo Mickevičiaus to pat pavadinimo poemos 
veikėjas, keršijęs kryžiuočiams. 

“sukubizmas ir inkubizmas - moteriškų (sukubų) ir vyriškų (inkubų) 
demonų sangulavimas su priešingos lyties žmonėmis. 

"diciriais — greičiausiai korektūros klaida; matyt, turėtų būti dicinais; dici- 
nas (lat.) - didelis peilis. 

šD' Assier „Ludzkość pośmiertna“ Qenk.)- neišaiškinto autoriaus knyga 
„Pomirtinis žmoniškumas“, 

* Przybyszewskio „Synagoga szatana“ — lenkų rašytojo iracionalisto Sta- 
nislavo Przybyszewskio poema proza „Šėtono sinagoga“ (1897). 


ŠIRVINTŲ NUGALĖTOJAMS. Publikuota: Vairas. - 1923. - Spal. 18. - Nr. 5. 
Parašas: Vaižgantas. 

"Ties Širvintomis Lietuvos kariuomenės kautynės vyko 1919 m. gegužės 
7 d. su rusų bolševikais ir 1920 m. lapkričio 17-20 d. su lenkais. 

27 pėstininkų Žemaičių kunigaikščio Butegeidžio pulkas, įkurtas 1919 m., pasi- 
žymėjo Širvintų kautynėse su lenkais; 1923 m. jis buvo perkeltas į Klaipėdos kraštą. 

? Aleksandras Stulginskis — žr. str. „Steigiamojo Seimo šventė“ 19 paaiš- 
kinimą. 

* Balys Sližys (1885-1957) — inžinierius, pulkininkas, 1922-1924 m. krašto 
apsaugos ministras, 1924-1926 m. susisiekimo ministras. 

SSilvestras Žukauskas - žr. str. „Amerikiečių medalis L. Nepriklausomybės 
paskelbimui“ 2 paaiškinimą. 

“Juozas Žilinskas (1898-1937) - mokytojas, Lietuvos kariuomenės savanoris. 

"Margelio - turimas omenyje legendinis Pilėnų kunigaikštis Margiris. 

šNemezis - žr. str. „Kasę duobes kitiems“ 10 paaiškinimą. 

* Boleslovas Dirmantas (1882-1950) — teisininkas, advokatas, kelis kartus 
buvo Ukmergės miesto burmistru. 

V „Od gimnazijum polskiego” (lenk.) - nuo lenkų gimnazijos. 

1 „Libera“ (lot. išlaisvink) - laidotuvių apeigų giesmė. 

2? Za dusze tych... lenk.) - už sielas tų, kurie paguldė galvą už laisvę, 
kiekvienam brangią. 

'3 Antanas Juozapavičius — žr. str. „Pradžia Vilniaus-sostinės jubiliejaus“ 
7 paaiškinimą. 

ŽUVUSIEMS UŽ TĖVYNĖS LAISVĘ 1919--23 M. Publikuota: Krivulė. - 1923. — 
Spal. mėn. - Nr. 4. Parašas: V. 

! Aleksandras Stulginskis — žr. str. „Steigiamojo Seimo šventė“ 19 paaiš- 
kinimą. 

2Silvestras Žukauskas — žr. str. „Amerikiečių medalis L. N epriklausomybės 
paskelbimui“ 2 paaiškinimą. 

3Balys Sližys - žr. str. „Širvintų nugalėtojams“ 4 paaiškinimą. 

* Justinas Staugaitis — žr. str. „Organizavimasis draugijomis 10 paaiškinimą. 


KULTŪROS MUZIEJUS. Publikuota: Lietuva. - 1923. - Lapkr. 4. - Nr. 249. 
Parašas: J. Tumas. 

"Stasys Šalkauskis (1886-1941) - filosofas ir pedagogas, 1922-1940 m. Kauno 
universiteto profesorius. 

2? Adomas Jakštas — žr. str. „Senių susirinkimas“ 1 paaiškinimą. 

3 Adalbertas Bezzenbergeris (1851-1922) - vokiečių kalbininkas, archeologas, 
lietuvių kalbos ir senovės tyrinėtojas, 1890-1922 m. Karaliaučiaus universiteto 
profesorius. 

tpro publico bono (lot.) - visuomenės gerovei. 


IŠ MINIŲ PSICHOLOGIJOS. Publikuota: Vairas. - 1923. - Lapkr. 15. - Nr. 9, 
Parašas: Vaižgantas. 

'Iš laiškų „Jaunajam Veikėjui“ — žr. str. „Inteligentija suburžuazėjo“ 
11 paaiškinimą. 

2? „owczy ped” (lenk) = bandos jausmas. 

3„Marselietės” autorių - „Marselietė“ - Prancūzijos nacionalinis himnas, 
revoliucinė daina, kurią 1792 m. sukūrė Claude Joseph Rouget de Lisle (1760- 
1836). 

* Bastiliją, Paryžiaus poilitinį kalėjimą, paryžiečių minia sugriovė 1789 m. 
liepos 14 d.; ši diena dabar Prancūzijos nacionalinė šventė. 

5 „raskolnikų“ (rus.) - atskalūnų; taip vadinami rusų religiniai sektantai, 
XVII a. viduryje atskilę nuo oficialiosios Rusijos stačiatikių Bažnyčios, ypač 
žiauriai persekioti Petro I laikais. 

* „za dvuuperstnoje krestnoje znamenije“ (rus.) - už žegnojimąsi dviem 
pirštais; sentikiai žegnojasi dviem, o stačiatikiai — trimis pirštais. 

"Ivao Ojama (1842-1916) - japonų generalfeldmaršalas, 1904-1905 m. Japo- 
nijos - Rusijos kare japonų karinių pajėgų Mandžiūrijoje vyriausiasis vadas. 

*Eduardas Roppas (1851-1939), nuo 1903 m. Vilniaus vyskupas, 1907 m. rusų 
ištremtas. 

? Steponas Zvierovičius (Zwierowicz, 1842-1907), Vilniaus vyskupas nuo 
1897 m., 1902 m. rusų valdžios iš Vilniaus ištremtas. 

u .razsmotrim, posmotrim“ (rus.) - išnagrinėsim, pažiūrėsim. 

U,„razognat etu svoloč“ (rus.) - išvaikyti šiuos niekšus. 

2 „Lietuvos Žinių“ redaktorius — Kazys Grinius, trečiasis Lietuvos pre- 
zidentas; šį liaudininkų laikraštį jis redagavo 1922-1924 m. 

mano viešą kreipimąsi į Tautos Tėvą prašymu - Vaižgantas turi 
omenyje 1923 m. lapkričio 11 d. incidentą Valstybės teatre, kai jis per vaidinimo 
pertrauką viešai kreipėsi į teatre buvusį prezidentą A.Stulginskį, prašydamas 
paleisti iš kalėjimo Antaną Smetoną, tuo metu „Vairo“ redaktorių, įkalintą už 
opozicinės spaudos dalykus. 


DARBAS IR VARGAS, Publikuota: Kultūra. - 1923. - Nr. 1. - P. 38-41. 
Parašas: Vaižgantas. 

Uš laiškų „Jaunajam veikėjui“ 
paaiškinimą. 

2Oi, varge, varge, vargeli mano - liaudies dainos citata; daina priklauso 
šeimos tipo dainoms, paplitusi daugeliu variantų, žinoma jau iš A. Juškos už- 
rašymų. 

3 „atpuskų“ (rus.) - atostogų. 

* Levas Tolstojus - žr. str. „Pigusis asimiliavimos“ 11 paaiškinimą. 

5 Džekas Londonas (John Griffith, 1876-1916) - amerikiečių rašytojas; toliau 
trumpai atpasakojamas jo apsakymo „Moters galia“ epizodas. 


MEILŪS, LINKSMŪS, BEGEDŽIAI... Publikuota: Rytas. - 1924. - Vas. 3. — 
Nr. 29. Parašas: Vaižgantas. 

'Kuris čia rašytojas gražiai paminėjo savo šunį... - turima omenyje 
Petro Vaičiūno versta Friedricho Nietzschės filosofinė miniatiūra „Mano šuo“, 
išspausdinta 1924 m. sausio 17 d. „Vairo“ Nr. 3. 

*Mažojoje Vilniaus gatvėje - Vilniaus gatvė tuo metu garsėjo savo viešai- 
siais namais. 

* Polifemas - graikų mitų kiklopas, vienaakis milžinas, gyvenęs urve. 


SENOJI IR NAUJOJI KULTŪRA. Publikuota: Lietuva. - 1924. — Bal. 10. - 
Nr. 84. Parašas: Lietuvai pagražinti Draugijos Pirmininkas kan. J. Tumas. 

"Tadas Ivanauskas - žr. str. „Gegužės 6 d. misterijos“ 4 paaiškinimą; Kons- 
tantinas Regelis (1890-1970) - botanikas, 1922-1940 m. Kauno universiteto profe- 
sorius, Botanikos sodo vedėjas; toliau tekste cituojamas „Lietuvoje“ 1924 m. kovo 
29 d. Nr. 74 išspausdintas jų straipsnis „Medžių sodinimas ir naikinimas“. 

Sodininkystės ir daržininkystės mokykla (nuo 1925 m. aukštesnioji) įsteigta 
1920 m. Kauno priemiestyje Aukštojoje Fredoje. 

3 Zigmas Žemaitis (1884-1969) - matematikas, nuo 1922 m. Kauno, nuo 
1940 m. Vilniaus universiteto profesorius, 1946-1948 m. jo rektorius. 

* Žemės ūkio ir valstybės turtų ministerį — tuo metu šiuo ministeriu 
buvo Mykolas Krupavičius - žr. str. „Dvi galybi“ 2 paaiškinimą. 

5 Julijonas Špakevičius (1888-1956) - agronomas, pedagogas, Fredos sodi- 
ninkystės ir daržininkystės mokyklos direktorius 1920-1934 m.; Jonas Tallat- 
Kelpša (1892-1946) - agronomas, topografas, 1924-1928 m. Žemės ūkio minis- 
terijos referentas, vėliau Žemės ūkio rūmų direktorius. 

Šsuum cuique (lot.) - kiekvienam savo, kiekvienam, kas priklauso. 

" Branickiai — lenkų magnatai, turėję žemių Lenkijoje, Ukrainoje, vaidinę 
nemenką vaidmenį unijinės Lenkijos-Lietuvos valstybės gyvenime. 

. 524. 


ê Cituojamas „Lietuvoje“ 1924 m. balandžio 7 d. Nr. 81 išspausdintas 
J. Špakevičiaus straipsnis „Kertamųjų alėjų reikalu“. 

"Roma locuta - causa finita (lot.) - Roma pasakė - ginčas baigtas; tai 
Aurelijaus Augustino (354-430) posakis iš jo veikalo „Pamokslai“. 


LIETUVAI PAGRAŽINTI DR-JOS RINKLIAVOS KOMITETO ATSIŠAU- 
KIMAS. Publikuota: Lietuva. - 1924. - Bal. 15. - Nr. 88. Po atsišaukimo tekstu: 
Kaunas. 1924 m. Balandžio 12 d. Lietuvai Pagražinti Draugija. Centro Valdybos Pirmi- 
ninkas: pas. kan. J. Tumas. Rinkliavos Komiteto Pirmininkas pas. J. Meižis. 

"Internacional Garden Cities and Town Planing Federation (angl.) - Tarp- 
tautinė miesto parkų ir miestų projektavimo federacija. 


KAIP AŠ PATEKAU Į „VILNIAUS ŽINIAS“. Publikuota: Krivulė. — 1924. - 
Nr. 4. — P. 14-17. Parašas: Kun. J. Tumas-Vaižgantas. 

'Vadaktėliuose (Vadakčiukuose) Vaižgantas kunigavo 1902-1905 m. 

? Mečislovas Paliulionis - žr. str. „Žemaičių vyskupijos 500 metų sukakties 
šventimas“ 8 paaiškinimą. 

3 Vilniaus Seimui - lietuvių visuomenės atstovų suvažiavimui Vilniuje 
1905 m. gruodžio 4-6 d. 

t Romualdas Styra (Styravičius, 1841- 1915) Vaižgantui kunigaujant Vadak- 
tėliuose buvo jo dekanas; lenkomanas, nepalankiai žiūrėjo į lietuvišką kunigų veiklą. 

*Miškių-Sidabravo filijoje Vaižgantas kunigavo 1905 m. gruodžio - 1906 m. 
kovo mėn. 

* Kazys Puida (1883-1945) - rašytojas, spaudos darbuotojas, vertėjas; „Vil- 
niaus žinių“ redaktorium buvo 1906 m. 

"Gasparas Cirtautas - nuo 1897 m. Žemaičių pavyskupis, nuo 1908 m. vysku- 
pijos valdytojas, nuo 1910 m. vyskupas. 

š Vladas Mironas - žr. str. „Su kuo grįžtama“ 4 paaiškinimą. 

*Eduardas Roppas - žr. str. „Iš minių psichologijos“ 8 paaiškinimą. 

"su kunigu Olševskiu — minimas Konstantinas Olšauskas (1867-1933), 
prelatas, visuomenės veikėjas, nuo 1904 m. Kauno karmelitų parapijos klebonas. 

U Vincentas Jarulaitis (1859-1939), kunigavo Jurbarke, Joniškyje, Šiauliuose, 
Plungėje ir kitur, spaudos bendradarbis, I Rusijos dūmos atstovas; Julius Macie- 
jauskis (1868-1947), kunigavo Ramygaloje, Panevėžyje, Švėkšnoje, 1938 m. išvy- 
koįJAV. 

1? Antanas Bajorinas (1876-1927), kunigavo Kaune, Kupiškyje, bendradar- 
biavo „Vilniaus žiniose“. 

3, „Tėvynės sargą“ Vaižgantas redagavo 1896-1902, „Žinyčią“ — 1900-1902 m. 

"sanchedrinas (hebr. sanhedrin) — sinedrionas, kolegialus senovės žydų 
valstybės aukščiausios religinės, politinės, teisminės ir administracinės valdžios 
organas; Vaižgantas ironizuodamas taip vadina bendrą kunigų ir pasauliečių 
susirinkimą. 

5 „katolicisimų“ (gr. lot.) - katalikiškiausių. 

"6 „per misericordiam” (lot.) - iš gailestingumo. 

Yad calendas graecas (lot.) - iki graikiškų kalendų (kurių graikai netu- 
rėjo), niekada. 

Bregnum divisum desdabitur (lot.) - negrįžtamai suskaldyta karalystė. 

pradėjo kampaniją prieš „Saulę“ — „Saulė“ - švietimo draugija, įkurta 
1906 m..; iš pradžių įstatuose buvo numatyta, kad jos nariais gali būti visi lietu- 
viai, po to, kai vyskupas suspendavo draugiją, įstatai buvo pakeisti, ir draugijos 
nariais galėjo būti tik katalikai. 

» Właśnie poczyna šwiecič pogańskie stońce, trzeba je zakryć piuską 
enk.) - kaip tik pradeda šviesti pagoniška saulė, reikia ją uždengti vyskupo 
kepurėle. 

a „ustawia brody” (rus.) - atkišę barzdas. 

2 Moralis obligatio Qot.) - moralinis įsipareigojimas. 

5 „marnować się” (lenk.) - vegetuoti. 

4 „roztamu w duchowieristwie“ (lenk) - dvasiškijos skilimo. 

5 „Takich mam dwa wagony do wywiezienia“ (lenk.) - tokių turiu du 
vagonus išvežimui. 

* Kalbama apie 1889-1896 m. ėjusią „Žemaičių ir Lietuvos apžvalgą“. 

"Leonas XIII - žr. str. „Rusijos tikybos dalykai“ 6 paaiškinimą. 

3 Corpus Juris Cononici (lot) - bažnytinės teisės kodeksas. 

2P, Ona - Ona Pleirytė-Puidienė - žr. str. „Gegužės 6 d. misterijos“ 1 pa- 
aiškinimą. 

Vstante pede (lot.) - tuojau pat. 

* Turimas galvoje „Lietuvos ūkininkas“, nuo 1905 m. Vilniuje, vėliau Kaune 
ėjęs liaudininkiškos pakraipos savaitraštis. 

32? Antanas Smetona „Lietuvos ūkininko“ redaktoriumi buvo 1905-1906 m. 

3 „Vilniaus žinių“ atsišaukimas į didžiumą lietuvių“; jo tekstą žr. šių Raštų 
7t., p. 52-56. 

“litteras dimissionales (lot) - paleidimo raštus. 

* „Paaiškinimo“ tekstą žr. šių Raštų 7 t., p. 56-59. 

*J. Tumo-Vaižganto ir A. Smetonos inicijuota „Viltis“ pradėta leisti 1907 m. 
spalyje. 

* Jonas Vileišis - žr str. „Pigusis asimiliavimos“ 6 paaiškinimą. 

38 „Lietuvos žinios“ pradėtos leisti 1909 m. 

Pkonsekventingas (lot. consequens) - nuoseklus. 


DĖL PRANCIŠKONŲ AIKŠTĖS. Publikuota: Lietuva. - 1924. - Geg. 16. - 
Nr. 110. Parašas: Lietuvai pagražinti Draugijos Pirmininkas: Kan. J. Tumas, Vytauto 
b. rektorius. 

'WVilnius... pavedė vietą Žvėryne - užuomina į 1908 m. Žvėryne pasta- 
tytą užkrečiamųjų ligų ligoninę. 


SANCTA SANCTE TRACTATE! Publikuota: Jaunoji Lietuva. - 1924. — 
Geg. 25. - Nr. 2. Parašas: Doc. p. e. Vaižgantas, Vytauto bažnyčios rektorius. 

Pirmojoje publikacijoje po tekstu dar yra tokia pastraipa: 

Ritualini pašventimo žodžiai. 

Viešpatie Jėzau Kristau, kurio tikinčiųjų bendruomenė lygu gerai sutvarkyta kariuo- 
menė: palaimink šią vėliavą, idant visi, kurie tik aplink ją spiesis, regimuosius ir neregi- 
muosius savo priešus begyvendami nugalėtų ir nugalėję būtų verti danguje triumfuoti. 

Par Tave gi patį, Įėzau Kristau, kursai gyveni ir viešpatauji su Dievu Tėvu ir Šventąja 
Dvasia per amžių amžius. Amen. 

1Sancta sancte tractate (lot) - šventų švenčiausias veikalas. 

? Neo-Lithuanija - lietuvių studentų tautininkų korporacija, įsteigta 1922 m. 

3 Šaukė dainius — politikas — t.y. Vaižgantas; „Ei, Jaunuomene, kilk ik 
debesų“ — tai straipsnio pavadinimas jo publicistikos knygoje „Jaunajam veikė- 
jui“ (1925). 

*sursum corda! (lot.) - aukštyn širdis. 

Sad usum profanum (lot.) - naudoti neišmanėliams. 


LAISVOS LIETUVIŲ KULTŪROS PIONIERIS. Publikuota: Klaipėdos ži- 
nios. - 1924. - Birž. 8. - Nr. 104. Parašas: Doc. p. e. J. Tumas. Pakartota: VR-12. — 
P. 121-128 (po tekstu: „Klaipėdos žinių priedas 1924 m. 104 Nr.) 

1P, Vileišis gimė 1951 m. sausio 25 d. 

2 Juozapas Miliauskas-Miglovara (1845-1937), Tomas Žičkus (1844-1929) — 
poetai, aušrininkai. 

3 Vytautas Vileišis (1887-1937) — inžinierius, diplomatas, 1929-1934 m. su- 
sisiekimo ministras, nuo 1934 m. pasiuntinys Latvijoje. 

*Kiti vaikai nutolo nuo tėvų - P.Vileišis turėjo 6 vaikus - tris sūnus ir tris 
dukteris. Iš sūnų vardą lietuvių kultūroje tepaliko Vytautas. Petras mirė vai- 
kystėje, 12 metų. Jonas notaravo Kaune, nacių buvo išvežtas darbams į Vokietiją, 
po karo atsidūrė Lenkijoje, kur 1946 m. mirė. Visos dukterys ištekėjusios nu- 
traukė ryšius su Lietuva; Elena ir Marija žuvo per 1944 m. Varšuvos sukilimą, 
Kazimiera gyveno Paryžiuje, ten 1977 m. žuvo autokatastrofoje. 

5„L. žinių“ redaktorė“ — Felicija Bortkevičienė; žr. str. „Luomų kova“ 
11 paaiškinimą. ` 

€ „Krivulė“ — iliustruotas žurnalas, redaguojamas K.Puidos ėjęs Kaune 
1923-1926 m.; spaudos atgavimo 20-ties metų sukakčiai pažymėti skirtas 1924 m. 
jo 4 nr. . 

"Pranas Mašiotas - žr. str. „Senių susirinkimas“ 1 paaiškinimą; kalbama apie 
„Krivulėje“ paskelbtą jo straipsnį „Keturių dešimtų metų kova“. 

5 Weltschmerzu (vok.) - pasaulio skausmu. 

*Viačeslavas Plėvė (TInege 1846-1904) - iš lietuviškas šaknis turėjusios šeimos 
kilęs Rusijos valstybės veikėjas, vidaus reikalų ministras 1902-1904 m.; nužu- 
dytas revoliucionierių. 

10 Kalbama apie Ivaną Goremykiną (1839-1917), vidaus reikalų ministru 
buvusį 1895-1899 m., arba apie Dmitrijų Sipiaginą (1853-1902), šias pareigas ėjusį 
1899-1902 m. 

"Sergejus Vitte (1849-1915) - Rusijos valstybės veikėjas, 1892-1903 m. finan- 
sų ministras, 1905-1906 m. Ministrų tarybos pirmininkas. 

12 Juozapas Zavadzkis - žr. str. „Garbingosios jovalo tradicijos“ 3 paaiš- 
kinimą. 

3 Piotras Sviatopolkas-Mirskis (1857-1914) - 1902-1904 m. Vilniaus general- 
gubernatorius, palankus spaudos draudimo panaikinimui; vidaus reikalų mi- 
nistru jis buvo 1904-1905 m. 

“ Piotras Stolypinas — žr. str. „Rytiečių apeigų (rusų) katalikai“ 10 paaiš- 
kinimą. 


IŠ LIETUVIŲ-LATVIŲ VIENYBĖS DRAUGIJOS DARBŲ. Publikuota: Lie- 
tuva. - 1924. - Birž. 11. = Nr. 130. Parašas: Liet.-Lat. Vien. Dr. pirmininkas doc. 
J. Tumas. Vicepirm. prof. E. Volteris. 

* „Dainos“ draugija Kaune veikė nuo 1899 m., turėjo chorų, teatro trupę. 

* Kongreso lektoriais nurodomi žinomesni latvių kultūros žmonės; Pēteris 
Starca (1887 - po 1938) - agronomas, nuo 1921 m. Latvijos universiteto dėstytojas; 
Juris Plāķis (1869-1942) - kalbininkas, 1921-1939 m. Latvijos universiteto profe- 
sorius; Gustavas Škilteris (1874-1954) - skulptorius, grafikas, tapytojas, 1924- 
1932 m. Latvijos dailės akademijos pedagogas; Jānis Endzelinas (1873-1961) - 
kalbininkas baltistas, nuo 1920 m. Rygos universiteto profesorius; Pūteris Šmitas 
(1869-1938) - kalbininkas ir tautosakininkas, 1903-1919 m. Petrapilio, nuo 1920 m. 
Rygos universiteto profesorius; Jānis Berzinis (1883-1940) - istorikas, Latvijos uni- 
versitete dėstė Lietuvos istoriją, nuo 1925 m. Latvijos valstybės archyvo direktorius. 

Vilius Gaigalaitis (1870-1945) - evangelikų kunigas, Maž. Lietuvos veikėjas, 
1925-1936 m. Kauno universiteto profesorius. 

t Antanas Bružas (1893-1970) - publicistas, 1920-1924 m. Šaulių sąjungos 
centro kultūros propagandos skyriaus vedėjas, „Trimito“ redaktorius. 

5 Antanas Sutkus (1892-1968) - aktorius ir režisierius, Vilkolakio, Tautos 
teatrų vadovas, 1926-1928 m. Valstybės teatro direktorius. 


BIRŠTONO PATOGUMAI IR ĮDOMUMAI. Publikuota: Lietuva. - 1924. - 
Liep. 8. - Nr. 151. Parašas: Doc. J. Tumas. 

Taš pirmas pasiskubinau pasinaudoti Birštono kurortu - žr. str. „Birš- 
tono gydomoji vieta“. 

* Povilas Kairiūkštis (1868-1932) - gydytojas, 1923-1924 m. Birštono kurorto 
direktorius, 1926-1928 m. Kauno ligoninės direktorius. 

*Marčiukaitis — greičiausiai tai Juozas Marčiukaitis (1861-1932) - smui- 
kininkas, visuomenės veikėjas, chorų organizatorius. 

*księstwo Kiernowskie (Ienk.) - Kernavės kunigaikštystė; ją Teodoras 
Narbutas mini savo veikale „Lietuvių tautos istorija“; manoma ją buvus daline 
kunigaikštyste. 

RUOŠKIMĖS Į LATVIŲ-LIETUVIŲ KONGRESĄ 25-27 D.! Publikuota: Lie- 
tuva. — 1924. - Liep. 15. - Nr. 157. Parašas: Pernykštės ekskursijos vadas doc. J. Tumas. 

Uietuvių ekskursijos į Rygą - žr. str. „Kauno Lietuvių-latvių vienybės 
draugijos revizita Latvių-lietuvių vienybės draugijai Rygoje“. 

BIRŠTONO GYDOMOJI VIETA. Publikuota: Tautos vairas. - 1924. — 
Liep. 31. - Nr. 21. Parašas: Doc. J. Tumas. 

! Kazimieras Jogailaitis (1427-1492) - nuo 1440 m. Didysis Lietuvos kuni- 
gaikštis, nuo 1447 m. ir Lenkijos karalius. 

ŽAi Petris - kalnas Kryme prie Alupkos. 

3 Adolfas Abichtas (1783-1860) ir Adomas Ferdinandas Adamovičius 
(1802-1881) - pirmieji Birštono mineralinių vandenų tyrinėtojai. 

*Rusų Med. Tar. - Medicinos tarnybos veikė carinės Rusijos valsčiuose ir 
gubernijose; čia Vaižgantas greičiausiai turi omenyje Vilniaus medicinos drau- 
giją, veikusią 1805-1920 m. ir, be kitų darbų, tyrusią krašto mineralinius šaltinius. 

5 Petras Juodakis (1872-1940) - chemikas, 1922-1923 m. švietimo ministras, 
vėliau Kauno universiteto profesorius. 

“jonas Kvinta - žr. str. „Birštono gydomoji vieta“ 3 paaiškinimą. 

"Lydija Mūller-Kochanowska - žr. str. „Birštono gydomoji vieta“ 5 paaiškinimą. 

ŠJuozas Bagdonas (1866-1956) - gydytojas, visuomenės veikėjas, varpinin- 
kas, 1919-1923 m. Sveikatos departamento direktorius, nuo 1922 m. Kauno uni- 
versiteto profesorius. 

* Wildungenas (Bad Wildungen) — miestas ir kurortas Vokietijos Hesseno 
žemėje; Contrexeville - Prancūzijos mineralinių šaltinių kurortas. 

1 Narzanas - vieno Kislovodsko kurorto Kaukaze mineralinio vandens šalti- 
nio pavadinimas, vėliau virtęs bendriniu mineralinio vandens pavadinimu. 

Ulontenisui (angl. lawntennis) - lauko tenisui, tenisui. 

12 Kegelbahn (vok.) - kėgliai, kėgelbanas. 


KAS GI DABAR DARYTI SU BŪGOS ŽODYNU? Publikuota: Lietuvis. — 
1924. - Gruod. 19. - Nr. 6. Parašas: Doc. J. Tumas. 

'„thesaurus linguae lituanicae“ Qot.) - lietuvių kalbos lobynas. 

2 „dictionarium“ (lot.) - žodyną. 

3Jūnis Endzelinas - žr. str. „Iš Lietuvių-latvių vienybės draugijos darbų“ 
2 paaiškinimą. 

*Jurgis Šlapelis (1876-1941) - gydytojas, kalbininkas, visuomenės veikėjas, 
1921-1932 m. Vilniaus Vytauto Didžiojo gimnazijos mokytojas. 

S „Antanas Valys“, kurią pradėjo Gaidamavičius... - varpininko Jono 
Gaidamavičiaus (1860-1911) nebaigta apysaka „Antanas Valys“ skelbta „Varpe“ 
1889 m.; dabartiniai literatūros tyrinėtojai visą žinomą jos tekstą priskiria J. Gai- 
damavičiui. 

“scripta manent (lot.) - kas parašyta - išlieka. 

IŠ LIETUVIŲ KARO METŲ PSICHIKOS. Paskaita, Vaižganto skaityta 1919 m. 
pabaigoje ir 1920 m. pradžioje Lietuvių Mokslo draugijoje. Autografas saugomas 
VU bibliotekos rankraštyne (F 1 - F 470, p. 91-183). Spausdinama pirmą kartą. 

Ipruderiškai (pranc. prude ~ apsimestinai doras. 

* Arkadijus Averčenka - žr. str. „ “Štukų“ darytojas“ 1 paaiškinimą. 

* Charles Darwinas (1809-1882) - anglų gamtininkas, evoliucijos teorijos 
kūrėjas. 

*psalmus 1- t.y., ST psalmyno pirmosios knygos pirmoji psalmė. 

3Beatus vir, qui non abiit... lot.) - Laimingas turtuolis, rastas be dėmės, 
nevergaująs savo turtams! Kas jis, kad galėtume jį pasveikinti? Juk jis padarė 
nuostabių darbų saviesiems! 

“Liber Ecclesiasticus -Šventojo Rašto ST Siracido (Sir) knyga (Ekleziastikas). 

"Beatus vir, qui inventus... (lot.) - Laimingas, kas atmeta nedorėlių pata- 
rimą, kas neina nusidėjėlių keliu ir nebendrauja su pašaipūnais (Ps 1, 1). 

*prancūzmečio karas - 1812 m. Rusijos-Prancūzijos karas. 

paskutinysis švedų įsigriovimas - 1700-1721 m. Šiaurės kare tarp Ru- 
sijos ir Švedijos dėl viešpatavimo Baltijos jūroje ir jos pakrantėse švedų kariuo- 
menė į Lietuvą buvo įsibrovusi kelis kartus, paskutinįjį 1707-1708 m. 

"Krymo karas - 1853-1856 karas tarp Rusijos ir sąjungą sudariusių Didžio- 
sios Britanijos, Prancūzijos, Turkijos ir Sardinijos. 

"turkų karas - 1877-1878 m. Rusijos-Turkijos karas. 

"sulig reformos 1874 metų — 1874 m. Rusijoje buvo panaikintas rekrūtų 
ėmimas ir priimtas visuotinės karinės prievolės įstatymas. 

3 „lubočnyja kartinki” (rus.) - paveikslėliai, padaryti tradicine rusų liau- 
dies medžio raižinių technika. 

"bašibuzukai - nereguliari turkų kariuomenė, pasižymėjusi plėšimais, žiau- 
rumais ir nedrausmingumu. 

japonų karas - 1904-1905 m. Rusijos-Japonijos karas. 

"būdamas „Rygos Garso“ sekretorium - „Rygos garso“ redakcijoje 
Vaižgantas dirbo 1915 m.; šiame laikraštyje spausdintus jo straipsnius žr. šių 
Raštų 9 t. 

" turima galvoje du teritorinių užkariavimų siekę, daugelį Europos kraštų 
apėmę karai: Septynerių metų (1756-1763) ir Trisdešimties metų (1618-1648); 
abu jie, ypač pirmasis, palietė ir Lietuvą. 

Iš Miliukovo Dardanėlius - Pavelas Miliukovas (1859-1943) - rusų politi- 
kas, kadetų partijos steigėjas ir vadovas, 1917 m. Laikinosios vyriausybės užsie- 
nio reikalų ministras; kilus I pasauliniam karui, kėlė Konstantinopolio aneksijos 
idėją, kurią realizavusi Rusija galėtų kontroliuoti Juodąją ir Egėjo jūras jungiantį 
Dardanelų sąsiaurį. 

1 Martynas Yčas — žr. str. „Pasikalbėjimas su pil. M. Yču“ 1 paaiškinimą. 

"Kryžbarku - Krustpiliu (Latvija). 

* „pogromščikais“ (rus.) - pogromininkais. 

2? „iskoni russkij kraj“ (rus.) - nuo seno rusiškas kraštas. 

3von Habenichts'ai (vok.) - beturčiai, nieko neturintys. 


PILKOJO GYVENIMO DIEMENČIUKAI. Spausdinama pirmą kartą. Paskai- 
ta, Vaižganto skaityta 1920 m. liepos 6 d. Lietuvių Dailės draugijos organizuo- 
tame vakare Kauno miesto salėje. Autografas saugomas Vilniaus u-to bibliotekos 
rankraštyne (F1 - F58, p. 125-142). 

"Lietuvių Mokslo ir Dailės Draugijos - Lietuvių Mokslo draugija ir Lietu- 
vių Dailės draugija, įkurtos 1907 m., veikė atskirai, bet dažnai derino savo veiksmus. 

dr. Grinius apie „Varpą“, kurį ryžosi atgaivinti - Kazys Grinius - 
žr. str. „Karo istorijos kolegija“ 6 paaiškinimą; K. Griniaus iniciatyva atgaivintas 
„Varpas“, redaguojamas A. Rimkos, ėjo 1920-1921 m. 

3,Lietuvių tauta“ - Lietuvių Mokslo draugijos Vilniuje 1907-1936 m. leistas 
žurnalas. 

*neleista pabaigti Tautos namų - Lietuvių Mokslo ir Lietuvių dailės 
draugijos 1908 m. iškėlė įdėją pastatyti Vilniuje Tautos namus, kuriuose galvota 
įrengti Tautos muziejų ir dailės galeriją; statybai suaukoti pinigai per I pasaulinį 
karą žuvo banke ir Mokslo draugijai tebuvo nupirkti P. Vileišio namai. 

5 Antanas Žmuidzinavičius - žr. str. „Steigiamojo Seimo šventė“ 1 paaiš- 
kinimą; Lietuvių dailės draugijos valdybos pirmininkų A. Žmuidzinavičius buvo 
1907-1915 ir 1926-1928 m. 

*„Arbeitstube“ (vok.) - dirbtuvė. 

7 Čia ir toliau nurodoma „Pragiedrulių“ temos ir pirmojo jo leidimo 
(1918-1920) puslapiai. 

8 Michaelis (Paul Michaelis) - vokiečių žurnalistas, I pasaulinio karo metais 
korespondentas prie okupacinės kaizerio kariuomenės Lietuvoje ir Latvijoje; iš- 
leido du kartus pakartotą nedatuotą reportažų knygą „Kurland und Litauen in 
deutschen Hand“ („Kuršas ir Lietuva vokiečių rankose“), kurioje šalia karinių 
aprašymų, pateikė okupuotųjų kraštų tautų gyvenimo ir kultūros charakte- 
ristikų. 

"Rankraštyje po šio sakinio nuoroda Žiūr;įką ja norėta skaitytoją nukreipti — 
į tai, kas sakoma tolesnėje pastraipoje, ar į kokį neįrašytą šaltinį - neaišku. 

Vitikino pragiedrulį Rimutį — minimas neišlikusios IV „Pragiedrulių“ 
dalies veikėjas kunigas Rimutis Vizgirda, visuomenininkas, 1905-4jų m. revo- 
liucijos įvykių dalyvis. 

DIDESNEI GARBEI DIEVO... Straipsnis be pavadinimo. Sprendžiant iš turi- 
nio, parašytas 1923 m. birželio mėn. Parašas: Kan. J. Tumas. Autografas saugomas 
Vilniaus u-to bibliotekos rankraštyne (F1 — F58, p. 235-237). Spausdinama pirmą 
kartą. 

1 Antanas Maliauskis - žr. str. „Garbingosios jovalo tradicijos“ 9 paaiškinimą; 
toliau kalbama apie jo straipsnį „Pragaištingas kan. J. Tumo veikimas“, išspaus- 
dintą „Laisvėje“ 1923 m. birž. 10 d., Nr. 127, kur Vaižgantas užsipuolamas dėl jo 
straipsnio „Amerikos lietuvių prekybos akcinei bendrovei“ (žr. šio tomo p. 362). 

2 Krispus - lenkų rašytojo Henriko Sienkiewicziaus istorinio romano „Quo 
vadis“, vaizduojančio imperatoriaus Nerono laikų Romą, veikėjas, skelbęs antrąjį 
Kristaus atėjimą, už fanatišką atsidavimą krikščionybei nubaustas mirtimi ant 
kryžiaus. 

3 „hadka gęba” (lenk.) - bjauri burna. 

* Zagloba - žr. str. „Gegužės 6 d. misterijos“ 2 paaiškinimą. 

3,a serce najlepsze” (lenk.) -o širdis geriausia. 

ŽODYNĖLIS 


abazninkas (sl.) gurguolininkas 

aficierius (sl.) karininkas 

aktingumas veiklumas 

akurat (sl.) lygiai kaip, taip pat, kaip tik 

aldija eldija, valtis 

ale (s1.) bet 

ančdėti, -deda, -jo uždėti 

andarokas (sl.) sijonas 

apglušti, -glūšta, -o (sl.) apkvaišti, su- 
kvailėti 

apgulniai (sl.) bendrai, už visą darbą 

aplotas (sl.) gyvulių turgus 

apskirsti, apskrinta, -o apibrėžti, su- 
apvalinti 

aptieka (sl.) vaistinė 

armota (sl.) patranka 

atgalūinis atžagareivis 

atmalus, -i klampus, slidus 

atsidvėsti, -ia, -ė atsikvėpti, atsigauti 

atsijokėti, -ėja, ėjo atsitokėti, suprasti 

atsitūrėti, atsituri, -ėjo atsilaikyti, at- 
sispirti 

bagotas, -a (sl.) turtingas 

balamūtijimas (hibr.) klaidinimas 

baudu: savu baudu savaip, saviškai 

bevelyti, -ija, -ijo (sl.) labiau norėti, 
teikti pirmumą 


biednas, -a (sL) neturtingas, vargšas 

bielyti, -ija, -ijo (sl) lupti, dirti 

bizas (germ.) kasa 

bloznas, -a (sl.) menkas, netikęs 

blūdas (sl.) kvailiojimas, svaičiojimas 

brantai (germ.) sifilis 

broma (sl.) vartai 

brosiva (sl.) brolija, religinė draugija 

brovaras (sl.) spirito varykla 

būdyti, -ija, -ijo (sl.) rūkyti 

būklas būstinė, buveinė 

burletis (sl.) batas trumpu suvarstomu 
aulu 


calūniniai (hibr.) pinigai už gedulin- 
gas mišias 

ciceliai (hebr.) kutai, skaruliai 

cimbravimas (hibr.) tvirtinimas, ap- 
mūrijimas 

cirata cerata 

čarauninkas (sl) burtininkas 

čebatas (sl.) aulinis batas 

čeverykos (sl.) batai 

čielybė (hibr.) visuma 

čiepas (sl.) skiepas, vakcina 


daugingas, -a gausus, gausingas 
dėjos (sl.) įvykiai, darbai 

delikatnas, -a (sl.) delikatus 

depravuoti, -uoja, -avo (sl.) pakrikdy- 
ti, iškreipti 

desėtkas (sl.) dešimtis 

dignatorius (lot.) kilmingasis 

diktas, -a stambus, storas 

ditka (sl.) 3 kapeikų pinigas 

dyvas (sl.) nuostabus dalykas, keiste- 
nybė, stebuklas 

došytis, -ijasi, -ijosi lakstyti, šėlti 

drukas (sl.) spauda 

dvilinkumas veidmainingumas 

džokėjas žokėjus 

džuma (sl) maras 

egzinteruoti, -uoja, -avo (hibr.) skros- 
ti, išdarinėti, pjaustyti 

ekspozitūra (lenk.) atstovybė 


fanaberija (sl.) tuščias išdidumas, pasi- 
pūtimas 

folvarkas (sl.) dvarelis, palivarkas 

francai prancūzligė, sifilis 

furmanas (germ.) vežikas 

garmoška (sl.) armonika 

gaudešis gaudytojas 

gešeftas (germ.) biznis, verslas 

grandiotybė (hibr.) didybė 

grazna grožis, pagražinimas, papuo- 
šimas 

grebežis (sl) užgrobimas 

griekas (sl.) nuodėmė 

gūbyti, -ija, -ijo (sl.) naikinti, skriausti 

gurstas gaištas, gaišatis 

gvaltavoti, -oja, -ojo (sl) prievartauti 


hemoroidas hemarojus 


ydas (sl.) parazitai 

įdomauti, -ja, -avo domėtis 

iškakėti, iškaki, -ėjo pasiekti 

išmislas (sl.) prasimanymas, išmonė 

išpindėti, -ėja, -ėjo išpendėti, sumenkti 

išskleisti, išskleidžia, išskleidė išeik- 
voti, išleisti 

įtremptinai reikiama jėga, našiai 


jeibė žala, nuostolis 


kantuotas, -a (sl.) briaunuotas, kam- 
puotas 

karafa (sl.) ropinė 

kartė virtinė, eilė 

katarinka (sl.) ryla 

kazarmė (sl.) kareivinės 

kermošius (sl.) prekymetis per atlaidus 

kiltas, -a kilnus 

kiltis kilmė 

klapatingas (hibr.) vargingas, keliantis 
rūpestį 

kloniotis, -iojasi, -iojosi (s1.) lenktis, 
lankstytis 

kolyta (sl.) senoviška piniginė, kapšas 

konvenansinis, -é (lenk) gero tono, 
mandagus 

kryželis dešimtis metų 

kromas (sl) turtas; našta 

krota (sl.) narvas 

kūlgrauža akmenkalys 

kumurnas, -a (sl.) skurdus, vargingas 

kuracija (lot) gydymas 

kurtka (sl.) striukė 


laikiai anksti 

Ieketuoti, -uoja,-avo negreitai važiuoti 

lelijavas, -a (s1.) violetinis 

liaksistas ištižėlis, išglebėlis, silpna- 
valis 

lineika (sl) lengvas vežimas su lingė- 
mis 

litiliuoti, -uoja, -avo stoviniuoti, lū- 
kuriuoti 

liuosuoti, -uoja, -avo (germ.) laisvinti 


mačyti, -ija, -ijo (sl.) padėti 

majestotingumas (hibr.) didingumas 

mandragalvis, -ė (hibr.) išmintingas, 
išmaningas 

menkadūšis (hibr.) silpnadvasis 

mieryti, -ija, -ijo (sl.) siekti 

motas: savo motu savo ruožtu 

mušininkas ritmuša, geinys 

nabašninkas (sl.) velionis, mirusysis 

nabaštikas žr. nabašninkas 

navyna (sl) naujiena 

nažutka (sl.) moteriška palaidinė, trum- 
pikė 

nenpvežėjimas neapkentimas 

nedickas, -a nedidelis, nedidukas 

neprietelis (sl) priešas, nedraugas 

nešysta nešiosena 

nevalia (sl.) prievarta, smurtas 

nujėgti, -ia, -ė nujausti 

nusiturėjimas susilaikymas 

nusiturėti, -turi, -ėjo susilaikyti 

nutrūkti, -sta, -o nudriksti, nuskursti 


obalsis (sl) šūkis 

oficierius žr. aficierius 

oficina (lot.) dvaro rūmų patalpa arba 
atskiras pastatas tarnams 

oktava (lot., lenk.) aštuonių dienų lai- 
kas 

otelis (pranc.) hotelis, viešbutis 


pablūsti, -ta, -blūdo (sl) pamišti, pa- 
klaikti, sukvailioti 

padėjimas padėtis 

padla (sl.) maita, bjaurybė 

pagalam (lat.) visiškai 

pagraženė puošmena 

paibelis (sl.) nelabasis 

palabinti, -ina, -ino pagerinti 

paliuosuoti, -uoja, -avo (hibr.) atleisti 

palocius (sl) rūmai 

panaberija žr. fanaberija 

panaceumas panacėja 

papa (lot.) popiežius 

paprikas kyšis 

paravė (hibr.) pagriovys 

pasažiras (sl.) keleivis 

pasėkmingas, -a sėkmingas 

pasilaiduoti, -uoja, -avo pašlyti 

pasingas, -a pasyvus 

pavirkus, -i patogus 

peckelis (sl) pienburnis 

planka (germ.) stora lenta 


plecius (sl.) žemės gabalas, sklypas 

plūša karna, plėša 

potam (sl) be to, taip pat 

prajovas (sl.) keisias nepaprastas da- 
lykas, reiškinys 

presija (lot.) spaudimas 

priepuolis nelaimė, bėda 

prietelius (sl.) draugas, bičiulis 

prigulėti, -i, -ėjo priklausyti 

prisiduoti, -da, prisidavė prisipažinti 

prisibikti, -tinka, -o prisiliesti 

producentas (lot.) gamintojas 

provizija (lot.) maistas, maisto pro- 
duktai 

pistijimas (hibr.) naikinimas, ardy- 
mas, griovimas 

pustretinė dvidešimt penki rubliai 


ramatas reumatas 

ravas (sl.) griovys 

razbainikas (sl.) plėšikas 

regė taikinys, tikslas 

reika (sl.) geležinkelio bėgis 

rinštokas (germ.) gatvės griovelis van- 
deniui nutekėti 

ryzas (sl.) skuduras 


sambalsis balsis 

sarmotis, -ojasi, -ojosi gėdytis, dro- 
vėtis 

savabaudis, -ė savarankiškas 

scenerija (lenk.) scenos vaizdas 

skiebė (lat.) skiautė 

sostapilė sostinė 

spaviedoti, -oja, -ojo (sl.) klausyti iš- 
pažinčių 

staldas (germ.) tvartas 

steliuotis, -iuojasi, -iavosi (hibr.) pa- 
sitiekti, tiektis 

stolyčia (sl.) sostinė 

stuika (sl.) pastotė 

subityti, -ija, -ijo (hibr.) įveikti, nu- 
galėti, pralenkti 

suėmimas pajamos 

susigodoti, -oja, -ojo (hibr.) susigal- 
voti, susimanyti 

šaroti, -oja, -ojo skubėti 

šašiejus (sl) plentas 

ščyraširdis, -ė (hibr.) nuoširdus, do- 
ras, sąžiningas 

šyberis (germ.) spekuliantas, sukčius 

šildas (germ.) iškaba, atvaizdas 

šinkuoti, -uoja, -avo (hibr.) prekiauti 
svaiginamaisiais gėrimais 

šiurti, -sta, -0 šiurpti, šiauštis 

šmuęleris, -ė (germ.) kontrabandinin- 
kas, spekuliantas 

šmugliuoti,-iuoja, -iavo (hibr.) daryti 
machinacijas, sukčiauti 

šniūrelis (hibr.) raištelis 

šorai (sl.) plėškės 

štybelis pokštas, išdaiga 

štikti, štinka, -0 spėti 

štuka (sl.) pokštas, išdaiga; menas 

šūdleterė (hibr.) mėšlavežio vežimo 
gardė 

šviečius galimybė, koziris 

tarantasas (sl.) senoviškas vežimas su 
lingėmis 

teka (gr.) ministro portfelis, ministro 
pareigos 

terenas (pranc.) vieta, laukas 

teviršt netrukus, ilgainiui, vėliau 


tifas (sl) šiltinė 

tynė (germ.) vonia 

Hravestuoti, -uoja, -avo (hibr.) paro- 
dijuoti 

Ivaistytis, -ijas, -ijos švysčioti 


ūlionė (sl.) linksmybė, pramoga 

urėdninkas (sl.) policininkas 

utarai (sl.) statinės šulų įpjovos dug- 
nui tvirtinti 

uždas mokestis 

užkabavoti, -oja, -ojo (hibr.) užkabi- 
nėti 


valnyti, -ija, -ijo (sL) vaduoti, laisvinti 
vargamistra (sl.) vargonininkas 
velyti, -ija, -ijo (sl.) leisti 

vėlukas vėliava 

viedras (sl.) kibiras 

viekas (sl.) jėga 

virkšna verksnys 

vitraktis (hibr.) visraktis 

vyzis akis 


zalemunčikas (zanemunčikas, sl.) už- 
nemunietis, suvalkietis 


žekė (germ.) kojinė 
žulikas (sl.) apgavikas, sukčius 

